
Cuvânt 


ucrarea de faţă reprezintă o încercare de 
prezentare a unui meşteşug popular dintr-o 
întinsă şi complexă arie geografică şi etnografică 
şi, în acelaşi timp, una de revitalizare prin scris 
a tradiţiei, o sinteză de analize, discuţii, impre¬ 
sii şi idei născute în urma relaţiei de comunicare 
olari - informatori şi autor - cercetător. 

Toate acestea, consemnate obiectiv, cu sco¬ 
pul de a ilustra, dar şi de a înţelege în ce măsură 
„calea" lutului poate fi încă un drum de urmat 
pentru tineri, care sunt perspectivele continuării 
şi transmiterii meşteşugului. 

Albumul reprezintă o sinteză a unui amplu 
program de cercetare derulat de către Centrul 
Naţional pentru Conservarea şi Promovarea 
Culturii Tradiţionale, dedicat studiului ceramicii 
populare contemporane din Oltenia. 

Având ca repere metodologice „scrierea tere¬ 
nului" (în accepţiune etnologică), dar şi „scrierea 
de teren" (compusă din note şi impresii de cerce¬ 
tare), lucrarea include diferite formule de abor¬ 
dare, ca semn că, în cele din urmă, nu există un 
model unic de anchetă de teren şi nici o formă 
fixă de transcriere a rezultatelor cercetării. 

Paginile lucrării sunt însoţite de numeroase 
repere vizuale (fotografii realizate de-a lungul 
anilor), fără de care „lecţia" ceramicii olteneşti 
ar fi fost imposibil de explicat şi de înţeles. 

în ceea ce priveşte conţinutul lucrării, se 
cuvine să precizăm că aceasta debutează cu 
prezentarea celebrului centru de la Horezu, pe 
de o parte, datorită structurii şi ponderii pe care 
secţiunea respectivă, din motive lesne de înţeles 
le deţine, pe de altă parte, deoarece capitolul 
respectiv reprezintă reproducerea lucrării noas¬ 
tre anterioare, Ceramica de Hurez, publicată în 
2005 la Editura Contrast, sub egida Fundaţiei 


înainte 


Naţionale pentru Civilizaţie Rurală „Nişte ţărani", 
graţie d-lui Dinu Săraru, preşedintele Fundaţiei. 

La fel, capitolul consacrat centrului de la 
Slătioara, care cuprinde şi consideraţii teoretice 
privitoare la metodă şi la principiile cercetării, 
reprezintă o parte din lucrarea noastră Cartea 
Slătioarei. Pagini de mărturii şi consideraţii etno¬ 
logice, apărută în anul 2002, la Editura Contrast, 
de asemenea sub egida Fundaţiei Naţionale 
pentru Civilizaţie Rurală „Nişte ţărani". 

în altă ordine de idei, judeţul Dolj a fost 
inclus în lucrare şi tratat ca entitate separată, 
mai mult pentru trecut decât pentru prezent, 
cu scopul de a nu afecta echilibrul şi integrali¬ 
tatea ariei geografice şi etnografice, decât pentru 
meşteşugul propriu-zis. (în afara unei localităţi 
în care se mai lucrează, sporadic, ocarine de lut, 
acesta nu mai există aici.) 

Datorăm, de asemenea, mulţumiri doamnei 
Oana Petrică, directorul Centrului Naţional 
pentru Conservarea şi Promovarea Culturii 
Tradiţionale, şi colegilor, pentru susţinerea pro¬ 
iectului de cercetare dedicat ceramicii populare 
din Oltenia finalizat prin această lucrare. 

Sperăm ca Ceramica populară din Oltenia 
să reprezinte o treaptă şi un îndemn către ceea 
ce se va înfăptui, poate, în viitor - o amplă sin¬ 
teză asupra ceramicii populare româneşti. 

în final, recunoştinţa noastră se îndreaptă, 
desigur, spre cei datorită cărora lucrarea de faţă 
există, acei oameni înzestraţi cu harul însufleţirii 
lutului, care, de-a lungul anilor, în multe aşe¬ 
zări ale Olteniei, ne-au primit în case, în preajma 
roţilor şi cuptoarelor, oferindu-ne, dincolo de ima¬ 
gini şi cuvinte, întreaga bogăţie a sufletului lor. 

Autoarea 

deea unei astfel de lucrări a apărut ca un 
corolar al investigaţiilor efectuate într-un 
mare număr de centre de ceramică din ţară, 
de fapt în marea majoritate a celor existente la 
vremea respectivă, cu scopul documentării şi 
strângerii materialului pentru o amplă expoziţie 
naţională care să reprezinte meşteşugul olăritu¬ 
lui în România, la nivelul anului 1998. La sfâr¬ 


şitul investigaţiilor, am ajuns la concluzia că 
mai existau atunci un număr de 55 de centre de 
ceramică (faţă de cele peste 200 câte fuseseră 
înregistrate la începutul secolului XX de către 
Barbu Slătineanu [Slătineanu: 1937, 194-196] 
sau de cele peste 460 amintite de Gheorghe 
Iordache pentru secolul al XLX-lea şi începutul 
secolului XX [Iordache: 1996, 361-366], 



Centrele de olărie din România la 1937 

(după Barbu Slătineanu) 

Expoziţia, prima de o asemenea amploare 
după mult timp, a prezentat o mare varietate de 
lucrări aparţinând unui număr de peste 100 de 
olari, devenind astfel, pentru câteva săptămâni, 
oglinda situaţiei reale a centrelor de ceramică 
încă active din România. Ţinem să precizăm că, 
în accepţiunea noastră, centru de olari înseamnă 
orice localitate în care se mai practică încă meş¬ 
teşugul, după procedee tradiţionale, fie şi numai 
de către un singur olar care lucrează ceramică 
artistică şi (sau) utilitară, destinată vânzării. 

Prezentarea numeroaselor obiecte în cadrul 
expoziţiei naţionale „Ceramica populară la sfârşit 
de mileniu" nu a fost decât o etapă finală a pro¬ 
iectului de cercetare, precedată de analiza şi sis¬ 
tematizarea materialelor „culese”, dar mai ales, 
peste un an, de numeroase deplasări în teren, 
de-a lungul şi de-a latul ţării, pentru a identifica 
centrele de ceramică încă active, cu caracteristi¬ 
cile fiecăruia (tehnice, morfologice şi stilistice) şi 
cu produsele cele mai adecvate scopului propus. 


Documentarea a cuprins şi cercetarea colec¬ 
ţiilor şi a arhivelor muzeelor ce deţin valori sem¬ 
nificative pentru ceramica românească, precum 
şi studiul unui cuprinzător material bibliografic 
din literatura de specialitate. 

Compararea celor două hărţi în care au fost 
marcate centrele de ceramică din România, de la 
începutul şi de la sfârşitul secolului XX, ne-a pus 
în faţa evidenţei faptului că zona Olteniei a fost 
şi a rămas una dintre cele mai bine reprezentate 
în privinţa acestui meşteşug. Pentru a ne referi 
numai la situaţia actuală pe care am cunoscut-o 
nemijlocit, din cele 55 de centre de ceramică 
identificate în întreaga ţară, în 1998, 15 aparţin 
acestei zone de o uimitoare şi impresionantă 
varietate etnografică, bazată pe o îndelungată 
tradiţie materială şi spirituală, perpetuată peste 
secole, cu trăsături diferite de la un ţinut la altul. 

încercare dificilă, temerară chiar, lucrarea 
Ceramica populară din Oltenia a necesitat ani 
de studii şi cercetări, în dorinţa şi cu ambiţia de 

a realiza o imagine cât mai completă a unui 
fenomen de lungă şi constantă tradiţie, dar şi de 
o mare amploare şi diversitate. 

Deşi volumul de muncă a părut de multe ori 
copleşitor, sfaturile şi încurajările conducătoru¬ 
lui ştiinţific, profesor dr. Comeliu Bucur, m-au 
determinat să continuu, oferindu-mi în acelaşi 
timp îndemnuri şi modele de urmat. Unul dintre 
aceste modele a fost proiectul lansat de Muzeul 
Naţional „ASTRA" din Sibiu, intitulat „Salvaţi 
meşteşugurile de artă populară", ca parte a 
strategiei generale de protecţie, recuperare, con¬ 
solidare şi valorificare a meşteşugurilor artistice 
tradiţionale. 

Lucrare de sinteză, Ceramica populară din 
Oltenia se înscrie astfel în demersurile care ţin 
de cercetarea sistematică pe zone, a meseriilor 
populare şi de repertorierea generală a centrelor 
de artă tradiţională, a creatorilor şi a târgurilor 
în care aceştia îşi desfac produsele. Sperăm ca, 
odată realizată, ea să devină un argument al 
intensificării eforturilor de cunoaştere aprofun¬ 
dată a meseriilor tradiţionale, a centrelor crea¬ 
toare de civilizaţie şi artă populară şi de punere 
în valoare a valenţelor artistice pe care le implică. 

O lucrare ca aceasta impune cercetări din 
perspective şi sub aspecte diferite: istoric, social, 
estetic, funcţional, material, tehnic şi economic, 
ceea ce presupune o abordare monografică, 
interdisciplinară, în măsură a reflecta realitatea 
complexă a centrelor de ceramică dintr-o zonă, 
la rândul ei complexă, ca aceea care face obiec¬ 
tul cercetării noastre. 

Literatura etnografică având ca subiect cera¬ 
mica populară s-a îmbogăţit în mod considerabil 
în ultimele decenii. în general, bogata tradiţie 
a acestui meşteşug a fost avută în vedere intr-un 
mare număr de lucrări, studii şi articole mai 
vechi sau mai noi. 

Au fost puse în lumină numeroase detalii 
privitoare la trecutul olăritului, precum şi date 
referitoare la tehnicile de lucru, la forma şi 
funcţionalitatea produselor ceramice. Interesul 
specialiştilor s-a concentrat mai ales asupra 
anumitor centre de ceramică, prezentate în cerce¬ 


tări cu caracter monografic. Au apărut şi câteva 
studii tematice, în care, pe lângă particularităţi 
tradiţionale, au fost relevate, într-o formă mai 
mult sau mai puţin extinsă, şi unele aspecte 
contemporane. 

Cu toate acestea, rămân încă multe de făcut, 
căci, aşa cum s-a remarcat cândva, atât în gene¬ 
ral, cât şi în particular, cu referire la domeniul 
despre care vorbim, .cunoaşterea artei popu¬ 

lare din Oltenia nu este împlinită. în afară de 
câteva categorii mai atent cercetate, cum ar fi 
scoarţele, porţile de lemn, stâlpii de prispă, au 
rămas altele care trebuie studiate abia de aici 
încolo. Aceeaşi situaţie este şi în domeniul 
ceramicii, unde, în afara produselor Horezului şi 
mai puţin ale Obogei, în parte cunoscute, restul 
Olteniei apare ca o pată albă. Publicaţiile asupra 
ceramicii populare olteneşti sunt insuficiente" 
(Stahl: 1997, 65-69). 

Diferită într-o oarecare măsură, situaţia ac¬ 
tuală nu ne mai permite să vorbim chiar despre 
„pete albe" în privinţa cunoaşterii artei populare 
din Oltenia, ci doar despre anumite neajunsuri 
din punctul de vedere al modalităţii şi al per¬ 
spectivei de abordare a problemei legate, în ceea 
ce priveşte domeniul pe care-1 avem în vedere, 
de observaţiile aceloraşi autori, potrivit cărora 
„...ceramica diferitelor centre olteneşti are ele¬ 
mente comune care ne permit să le clasăm într-o 
singură familie (...) Ceramica oltenească are ele¬ 
mente deosebitoare de olăria ţinuturilor înveci¬ 
nate". Aceste observaţii, pe de o parte, iar, pe de 
altă parte, aceea că „...ceramica oltenească are 
caracterele esenţiale ale ceramicii româneşti, 
ceea ce face să fie socotită o parte din marea 
familie românească" (ibidem, 66) au determinat, 
într-o anumită măsură, configuraţia şi conţinu¬ 
tul lucrării de faţă, care, dincolo de tratarea sin¬ 
cronică şi diacronică, nu-şi propune să „rezolve" 
decât dimensiunea actuală a meşteşugului din 
întreaga zonă, reţinând din trecut doar semnifi¬ 
caţia unor evenimente ce au marcat prezentul, 
in spiritul ideii goethiene potrivit căreia „...nu mai 
încape nici o îndoială în zilele noastre că istoria 
lumii trebuie să fie rescrisă din timp în timp". 

O constatare ca aceasta, cuprinsă în lucrarea 
Ceramica românească tradiţională, a reprezen¬ 
tat, de asemenea, un îndemn către abordarea 
celor atât de multe încă nespuse: „Mai rămâne 
încă mult de făcut pentru a înregistra, măcar 
descriptiv, aspectele atât de variate ale unei 
ceramici produse şi astăzi în aproape o sută 
cincizeci de centre, dintre care numai vreo zece 
au fost cercetate în amănunţime. Tot aşa, nu 
s-a realizat încă o privire de ansamblu asupra 
tehnicilor de producţie utilizate diferenţiat (...), 
după cum nu s-a făcut încă tipologia generală 
a formelor ceramicii şi nici repertoriul analitic 
al motivelor şi sistemelor decorative. (...) Numai 
după realizarea acestor studii cu caracter mono¬ 
grafic (...) se va putea trece la o amplă sinteză" 
[Nicolescu, Petrescu: 1974, 17]. 

Lucrarea de faţă reprezintă, deopotrivă, 
rezultatul cunoaşterii contribuţiilor teoretice în 
legătură cu acest domeniu, dar, în egală măsură, 
al cercetărilor proprii efectuate în teren. Am dori 
ca ea să poată deveni cu adevărat o contribuţie 
la înfăptuirea unei sinteze privind imaginea de 
ansamblu a ceramicii din Oltenia, atât sub 
aspectul particularităţilor locale, cât şi din 
punctul de vedere al fondului comun al cera¬ 
micii româneşti în general, al acelui fond de la 
care au evoluat, în cursul veacurilor, în condiţii 
istorice specifice, diferitele centre de ceramică 
din România, fiecare având, la rândul său, 
particularităţi bine definite. 

Lucrarea îşi propune în esenţă două obiective 
principale: pe de o parte, să încerce să contureze 
imaginea evoluţiei în timp a ceramicii din zona 
cercetată, iar, pe de altă parte, să evidenţieze şi 
să analizeze caracteristici tehnice şi stilistice, 
pornind de la un număr semnificativ de piese 
reprezentative, conţinut într-un bogat material 
vizual-demonstrativ. 

în acest mod, credem că vom putea identi¬ 
fica sau elucida, atunci când situaţia o va cere, 
caracterele specifice ale acestei ceramici, privite 
mai departe şi prin prisma apartenenţei la 
diferitele arii etnografice locale, explicând (acolo 
unde va fi cazul) împrumuturile, influenţele, 
interferenţele, asimilările sau fuziunile. 


Zona Olteniei se caracterizează printr-o uni¬ 
tate de cultură materială şi spirituală, care se 
explică, pe de o parte, prin remarcabila conser¬ 
vare a unor elemente de fond străvechi daco¬ 
român, iar, pe de altă parte, prin asimilarea 
ulterioară, peste secole, a unor elemente externe 
eterogene, bizantine şi post-bizantine, sud-slave, 
orientale şi occidentale, rezultatul fiind o sinteză 
originală, un mozaic cu multe nuanţe diferite şi, 
în acelaşi timp, cu o structură unitară. 

în privinţa ceramicii, Oltenia (ca mare re¬ 
giune etnografică, şi nu administrativă) este una 
dintre puţinele care cuprind centre producătoare 
de ceramică de toate felurile: neagră (la Şimiani, 
judeţul Mehedinţi, azi centru dispărut - n.n.), 
nesmălţuită, smălţuită, cu forme foarte diferite, 
cu adânci rezonanţe şi similitudini în trecutul 
îndepărtat, cu profiluri ale substratului nostru 
cultural, prezentând, de asemenea, şi o mare 
varietate de stiluri şi culori. 

Totuşi, în afară de câteva articole apărute în 
reviste de specialitate, s-a publicat destul de 
puţin despre ceramica oltenească, iar o lucrare 
de sinteză lipseşte. 

Au fost avute în vedere fie anumite centre, 
între care, fireşte, acela de la Horezu, fie, dim¬ 
potrivă, arta populară în ansamblul ei, cu o 
anumită secţiune, atât cât putea fi aceasta, 
într-o asemenea lucrare, consacrată subiectului 
la care ne referim. 

Considerăm necesar ca, între monografiile 
locale şi capitolul, obiectiv limitat, al sintezei de 
amplă deschidere consacrată artei populare 
româneşti, să-şi facă loc şi o primă lucrare de 
felul aceleia pe care ne propunem s-o realizăm 
în paginile următoare. Ceea ce s-a scris până 
acum constituie, fără îndoială, o preţioasă şi 
utilă bază documentară. Cunoaşterea nemijlo¬ 
cită a terenului, centru cu centru, reprezintă un 
avantaj pe care l-am câştigat cu răbdare şi cu 
tenacitate. în sfârşit, momentul în care ne aflăm 
este acela al unei răscruci în care moştenirea 
trecutului nu este atât de îndepărtată, „oferta" 
prezentului încă există (mai mult, în orice caz, 
decât în alte părţi), iar perspectiva viitorului 

depinde într-o anumită măsură şi de noi, de 
strategiile adoptate. 

Diversitatea stilistică a subzonelor etno¬ 
grafice oferă ceramicii olteneşti o personalitate 
proprie, născută din tradiţii locale distincte, 
moştenite şi cristalizate de fiecare generaţie. 

O altă explicaţie a acestei diversităţi etno¬ 
grafice, pe lângă cele amintite, ar fi poziţia geo¬ 
grafică a centrelor de ceramică, faţă de aşezările 
urbane (culturale), de unde iradiau inovaţiile 
tehnice şi artistice, precum şi faţă de celelalte 
„centre" de meşteşuguri. Extinzând „...analiza 
repartizării meseriilor tradiţionale la teritoriul 
Olteniei, desprindem constatarea că, mai cu 
seamă înjumătăţea de nord a regiunii, centrele 
cele mai renumite de meşteşugari se concen¬ 
trează în grupuri formând adevărate zone crea¬ 
toare de civilizaţie, care au ca punct gravitaţio¬ 
nal de obicei un oraş sau un târg de mai veche 
atestare. De exemplu, în Goij, cele mai de vază 
centre de olari, vărari, cojocari, pietrari, de meş¬ 
teri artişti în ale lemnului etc. sunt grupate cu 
precădere între Runcu-Săcelu (la nord), Câlnic- 
Hodoreasca (la sud), având ca nucleu gravita¬ 
ţional oraşul Târgu Jiu". [Iordache: 1977, 169] 

O arie mai restrânsă, lipsită de un nucleu 
atât de important, o formează zonele „Novaci, 
Baia de Fier, Racoviţa şi Polovragi. în Vâlcea, 
cea mai compactă zonă de centre meşteşugă¬ 
reşti este cuprinsă între Brezoi (la nord), Dăeşti- 
Popeşti (la sud), Alunu-Vaideeni (la vest). Pentru 
această arie punctele de convergenţă mai impor¬ 
tante sunt Horezu şi Râmnicu Vâlcea. 

în Mehedinţi, meseriile tradiţionale au 
înflorit îndeosebi între Obârşia-Cloşani (la nord) 
şi Drobeta-Turnu Severin (la sud). 

în restul Olteniei, centrele de meşteşuguri 
sunt, în general, împrăştiate. Doar împrejurul 
Balşului se mai concentrează câteva sate vestite 
de olari (Oboga), împletitori (Călui), cruceri (Pie- 
trişu-Baldovineşti), cojocari (Pârşcoveni, Iancu 
Jianu), rotari (Osica de Sus)". [Iordache: 1977, 
169-170] 

în aceste arii culturale şi meşteşugăreşti se 
desfăşoară şi activitatea celor 15 centre de olari 


din Oltenia, aşezate în majoritatea lor în zona 
subcarpatică, „...cunoscut fiind că în regula 
generală, centrele de ceramică luau fiinţă în 
regiunile deluroase, unde există lut bun pentru 
oale şi unde, datorită lipsei unei agriculturi 
intensive şi a altor posibilităţi suficiente de ago¬ 
nisire a bunurilor necesare vieţii, olăritul deve¬ 
nise intr-un fel ocupaţia de bază". [Bănăţeanu, 
Focşa, Zderciuc: 1964, 3] 

Zona la care ne referim cuprinde o mare 
varietate de forme de relief; ea a fost locuită în 
permanenţă de diferite categorii sociale şi a 
cunoscut o serie de mutaţii economice şi demo¬ 
grafice. Aici a existat o circulaţie intensă a pro¬ 
duselor, inclusiv a celor meşteşugăreşti, atât de 
la munte la câmpie, cât şi în sens invers. 

Dintre meşteşugurile ale căror produse au 
străbătut necontenit drumurile şi s-au răspândit 
pe o întinsă arie geografică, olăritul a deţinut, 
timp de secole, o poziţie de prim-plan. 

Din păcate, cercetările din ultimii ani au scos 
la iveală realităţi puţin îmbucurătoare, precum: 
restrângerea numărului de meşteri, dispariţia 
meşteşugului în numeroase centre, lipsa de in¬ 
teres a tinerilor pentru învăţarea şi practicarea 
olăritului, regresul cantitativ datorat înlocuirii 
tot mai accentuate a obiectelor tradiţionale cu 
cele industriale, diminuarea circulaţiei produ¬ 
selor. 

Revenind însă la centrele de olărit şi la 
nucleele lor, să menţionăm faptul că mai vechile 
clasificări operau următoarele delimitări terito¬ 
riale ale ceramicii din Oltenia: 

- zona nord-vestică, din care făceau parte 
centre precum Şimiani, în preajma cetăţii 
Drobeta, Şişeşti, pe Valea Coşuştei, Noapteşa, 
sat al Şişeştiului, Glogova, pe apa Motrului, Gă- 
leşoaia şi Târgu Jiu, aproape de apa Tismanei, 
Stroieşti şi Arcani, înspre nord, pe Valea Şuşiţei, 
Peşteana, Rasova şi Ştefâneşti, pe Valea Gilor- 
tului, Vârtop-Ciuperceni etc.; 

- zona centrală din jurul Balşului, în lungul 
Văii Olteţului, cu centre precum Chinteşti, Go¬ 
vora, Comăneşti, Bobiceşti, Corbeni, Româna, 
Oboga de Jos, Oboga de Mijloc, Oboga de Sus şi 
Iancu Jianu; 

- zona nord-estică, dintre Olteţ şi Olt, unde, 
„...printre dealurile din jumătatea de nord a 
Vâlcii (...), Hurez-Olari este aşezat chiar sub 
munte, pe o culme de deal şi formează o sub¬ 
urbie a târguşorului Hurez, în apropierea mănă¬ 
stirii Hurez (...), Buda stă tot pe culmea unui 
deal, în apropiere de Râmnicu Vâlcea, Vlădeştii 
sunt situaţi pe şoseaua ce leagă Râmnicu 
Vâlcea de Olăneşti; Slătioara stă în apropierea 
Olteţului, graniţă între fostele judeţene Vâlcea şi 
Goij şi, în acelaşi timp, loc de întâlnire a două 
însemnate zone etnografice, în sfârşit, cel mai 
sudic centru este satul Dăieşti". [Stahl, Petrescu: 
1965, 160] 

Parcurgerea diferitelor surse bibliografice, 
ca şi investigaţiile la faţa locului, evidenţiază un 
proces contradictoriu, care înseamnă continua¬ 
rea meşteşugului în unele centre, restrângerea 
şi dispariţia sa treptată în altele, inclusiv din 
centrele de ceramică de veche tradiţie. 

Referindu-se la acest din urmă proces, 
Gheorghe Iordache constata, cu aproape treizeci 
de ani în urmă, că „...numai în ultimele decenii 
olăritul s-a stins din zeci de aşezări: Argetoaia, 
Calafat, Valea Standului (din Dolj); Laloşu, 
Călui, Bobiceşti, Chinteşti, Găvăneşti, Pietrişu, 
Corbeni, Vârtina (din Olt); Negoieşti, Şimian 
(din Mehedinţi); Călimăneşti, Recea, Bărbăteşti, 
Râmeşti, Păuşeşti-Măglaşi, Dobriceni, Govora, 
Frânceşti, Şirineasa, Găneşti, Bătăşani, 
Pietroasa, Făureşti (din Vâlcea); Runcu, Dobriţa, 
Drăguţeşti, Şomăneşti, Boboieşti, Peşteana, 
Târgu-Logreşti (din Goij)“ [Iordache: 1977, 134]. 

Cercetările pe care le-am întreprins la faţa 
locului în anii 1997-2005 ne-au permis să dăm 
cel mai actual răspuns la această chestiune, 
care a avut în vedere centrele active, pe acelea în 
care meşteşugul a înregistrat un regres evident, 
inclusiv cazul Găleşoaia, unde un centru activ 
a dispărut pe neaşteptate din cauza strămutării 
satului, ca urmare a extinderii exploatărilor de 
lignit. 

în cuprinsul lucrării, centrele vor fi grupate 
pe judeţe, iar acestea, la rândul lor, prezentate 
în ordinea importanţei, din punctul de vedere 
al practicării meşteşugului, aşa cum este ea 


reflectată de numărul de centre şi de meşteri, 
dar şi de importanţa locală a meşteşugului, de 
perspective şi, fireşte, de caracterele specifice 
ale olăritului. La rândul lor, centrele din fiecare 
judeţ vor fi prezentate în ordinea alfabetică. 

Prin aceste delimitări am avut în vedere şi 
elemente ale proiectului „Salvaţi meşteşugurile 
de artă populară", care recomandă cercetări 
multidisciplinare (etnografice, sociologice, econo¬ 
mice, turistice) privind situaţia actuală exactă şi 
amănunţită a stadiului de practicare a meşteşu¬ 
gului (raportată la numărul celor care îl cunosc, 
l-au practicat şi, eventual, nu-1 mai practică), 
de comercializare a produselor, de valorificare 
turistică a fenomenului socio-etnografic, cu evi¬ 
denţierea cauzelor care afectează calitativ sau 
cantitativ produsele meşteşugului. 

Cercetarea unui anumit meşteşug nu se 
mai poate efectua, metodologic, din perspectiva 
unei singure discipline, oricât ar fi aceasta de 
cuprinzătoare. Ea implică o abordare complexă, 
de tip interdisciplinar (istorie, arheologie, socio¬ 
logie, estetică, cunoaşterea tehnologiilor speci¬ 
fice). Dorinţa de a analiza datele într-o cât mai 
mare măsură ne-a condus la ideea de a îmbina 
perspectiva sincronică cu cea diacronică, pornind 
de la o temeinică documentare bibliografică şi 
de teren pentru valorificarea rezultatelor cerce¬ 
tării, inclusiv cu ajutorul disciplinelor conexe. 

Am urmărit îndepărtarea de tiparul unei 
cercetări etnografice clasice, preferând modelul 
indispensabil unei cercetări globale, antropo¬ 
logic culturale, atât de bine definite de Claude 
Levi-Strauss: „Etnografia, etnologia şi antropo¬ 
logia nu constituie trei discipline diferite sau trei 
concepţii diferite ale aceloraşi studii. Acestea 
sunt de fapt trei etape sau trei momente ale 
aceleiaşi cercetări. 

Apropierea ştiinţelor, transferul metodelor 
şi izomorfismul modelelor ca aspecte ale unei 
cercetări modeme (etapa cercetării etnografice, 
studiul etnologic şi concluziile antropologice" 
[Bucur: 1987, 134], toate acestea constituie noi 
tendinţe în continuarea ideilor şi principiilor lui 
Traian Herseni („Interdisciplinaritatea nu este 
o regulă structurală a unei echipe de muncă, 

ci intră în pregătirea profesională a oricărui 
sociolog, chiar şi atunci când lucrează izolat") 
sau ale lui Henri H. Stahl („Colaborarea dintre 
ştiinţe nu este deloc o chestiune de gust sau de 
temperament, ci o necesitate a stadiului actual 
al cunoaşterii omeneşti"). 

Astfel. în raport cu scopul urmărit, privind 
reconstituirea evoluţiei ceramicii din Oltenia şi 
identificarea specificului acesteia de-a lungul 
diferitelor etape, rolul integrator va fi atribuit 
deopotrivă sociologiei şi etnologiei, discipline 
prin excelenţă sintetice şi multidimensionale. 

Nu vor fi neglijate nici aspectele privitoare 
la terminologia domeniului ceramicii care, nu de 
puţine ori. ne-a dezvăluit pe parcursul cercetării 
realităţi neaşteptate şi semnificative legate de 
originea sau dispariţia lor din limbă. 

Sperăm deci ca, prin restructurarea meto¬ 
dologiei de cercetare, în sensul adaptării la con¬ 
cepţia potrivit căreia este necesară, în momentul 

de faţă.deplasarea accentului de pe aspectul 

exterior al faptelor spre interiorul acestora, în 


efortul de a căuta cauzele şi condiţiile care au 
generat întreaga evoluţie tipologică a ceramicii 
(instrumentarului tehnic)" |Bucur: 1987, 134], 
„...prin apelul la ştiinţele conexe, prin reconsi¬ 
derarea importanţei istoriilor orale (în cazul de 
faţă, a mărturiilor olarilor) să putem ajunge la 
rezultate dintre cele mai interesante, absolut 
necesare pentru cunoaşterea acestui fenomen, 
cu privire la numărul centrelor dintr-o zonă, 
specificul producţiei fiecăruia - cu similitudini 
şi deosebiri în morfologie şi omamentică -, 
etapele, procedeele şi mijloacele procesului de 
muncă, tehnologia arderii şi decorării produ¬ 
selor, bogăţia inventarului de unelte, denumirea 
şi funcţionalitatea produselor, pieţele şi formele 
de desfacere, mijloacele de transport etc." 
[Bucur: 1968, 436] 

Lucrarea se va referi la ceramica din Oltenia 
şi din punctul de vedere al funcţiilor acesteia - 
utilitară, cultică, magică, decorativ-estetică -, în¬ 
cercând totodată şi o incursiune în simbolistica 
ornamentaţiei sale. 

Repere bibliografice 

afirma că la Horezu, în judeţul Vâlcea, se 
produce una dintre cele mai interesante şi 
mai rafinate ceramici româneşti nu mai repre¬ 
zintă de mult timp o noutate. E un adevăr care, 
din fericire, a devenit într-o măsură tot mai mare 
valabil nu doar pentru specialiştii şi colecţiona¬ 
rii din ţară şi chiar din afara hotarelor ei, ci şi 
pentru un public tot mai divers, atât din punct 
de vedere geografic, cât şi intelectual. 

Avem a face, putem spune, cu un adevărat 
fenomen, datorită căruia, pe de o parte, în tot 
mai multe zone ale ţării numărul celor capabili 
să admire şi să preţuiască aşa cum se cuvine 
asemenea produse creşte şi, odată cu el, simţul 
bunului gust şi al valorii autentice (aflat, nu de 
puţine ori la noi, într-o îngrijorătoare suferinţă). 
Pe de altă parte, în condiţiile economiei actuale, 
se amplifică tentaţia şi posibilităţile creatorilor 
consacraţi de a se afirma în ţară şi în exterior 
şi, în mod logic, dar nu întotdeauna verificabil în 
realitate, dorinţa începătorilor sau a neiniţiaţilor 
de a continua sau a aborda acest fascinant şi - 
din tot mai multe puncte de vedere - atrăgător 
meşteşug popular. Această stare de spirit, acest 
fenomen, cum poate fi denumit, având în vedere 
valoarea, proporţiile, notorietatea şi impactul, 
nu reprezintă totuşi un miracol, dacă ţinem 
seama atât de premise, cât şi de elementele suc¬ 
cesive care-i definesc şi-i explică îndelungata 
traiectorie peste secole. 

O trecere în revistă, fie şi sumară, a studii¬ 
lor de specialitate, care au lămurit, în parte, 
problemele legate de istoria, de tehnologia şi de 
imaginea de ansamblu a producţiei ceramice de 
la Horezu, în contextul celei vâlcene (olteneşti 


de Horezu 


sau româneşti), este - credem - indispensabilă 
pentru înţelegerea unei realităţi pe care oamenii, 
timpul şi împrejurările au făcut-o din ce în ce mai 
cunoscută, până la o aduce la faima actuală. 

în 1937, Barbu Slătineanu publica tratatul 
Ceramica românească, definit drept „o încercare 
de sinteză despre evoluţia ceramicei româneşti", 
precizând, între altele, că documentaţia s-a făcut 

.în cea mai mare parte la faţa locului, iar cât 

priveşte epocile mai timpurii, parte din material 
l-am putut căpăta prin bunăvoinţa arheologilor 
noştri care făceau săpăturile. Cum lipseşte o 
literatură despre ceramica românească şi cum 
materialul care se găseşte este foarte limitat, 
este firesc ca documentaţia să fie incompletă. 
De aceea fac apel la toţi cei cu dragoste pentru 
arta şi patrimoniul naţional, să-mi aducă la 
cunoştinţă orice elemente documentare noi şi 
totodată îi rog să nu se sfiască să mă îndrepte 
acolo unde am greşit." [ Precuvântare ] 

Suntem aşadar în faţa unei lucrări de pio¬ 
nierat în literatura de specialitate, care tratează 
evoluţia ceramicii, originile olăriei şi aspectele 

generale ale ceramicii româneşti. Cele două 
părţi importante ale lucrării sunt consacrate 
ceramicii Evului Mediu şi olăriei timpurilor noi, 
de la 1700 până astăzi. 

Centrul ceramic de la Horezu deschide seria 
analizelor dedicate ceramicii din Oltenia: „Cătu¬ 
nul Olari din comuna Horezu, judeţul Vâlcea, 
se află pe muchea unui deal ce domină acest 
orăşel, întinzându-se pe o mare lungime spre 
munţi şi este cel mai important centru de olărie 
din secolele al XVTII-lea şi al XlX-lea (...) 

Desigur că, sub impulsul olăriei orientale, 
care era adusă la reşedinţa domnească a lui 
Brâncoveanu, olarii de la Horezu au căutat să 
imite pe cât se putea vasele străine, împodo- 
bindu-şi cu mai multă îngrijire arta lor. Chiar 
dacă acest centru ar fi existat şi din timpuri mai 
vechi, pare aproape sigur că odată cu înfiinţarea 
Mânăstirei Horezu, arta olăriei să se fi dezvoltat, 
pentru a răspunde mai bine nevoilor curţii şi 
boierimii din împrejurimi. Cătunul are o biserică 
proprie a «Olarilor» din secolul al XlX-lea. Astăzi 
acest centru este în decădere: în ceea ce priveşte 
frumuseţea şi arta decorării, este în mare parte 
uitată. Meşteşugul nu se mai plăteşte aşa de 
bine din cauza concurenţei obiectelor de tablă 
şi de fier smălţuit." [Slătineanu: 1937, 98] 

în studiile sale, Tancred Bănăţeanu 
încadrează ceramica de Horezu în cadrul larg 
al ceramicii româneşti („Ceramica populară 
românească" în Arta plastică, nr. 3/1954) sau în 
cel regional-etnografic al Olteniei („Ceramică 
populară oltenească" în Ramuri, 1964), zonă ce 


cuprindea, în anul apariţiei articolului, toate 
felurile de ceramică: „...neagră, nesmălţuită, 
smălţuită, cu formele cele mai diferite, cu adânci 
rezonanţe în trecutul îndepărtat şi similitudini 
cu forme ale substratului nostru cultural, 
prezentând, de asemenea, şi o mare varietate, 
bogăţie şi frumuseţe de linii, ornamente, culori". 

Articolul Olăria ţărănească din Vâlcea, 
semnat de Paul Henri Stahl şi Paul Petrescu 
[Stahl, Petrescu: 1965, 159-174] fixează mai 
întâi reperele geografice ale olăriei vâlcene, din 
nord-estul Olteniei, „...mărginită la nord, spre 
Transilvania, de înălţimile Carpaţilor, la răsărit, 
spre Muntenia, de Valea Oltului, la apus, spre 
Goij, de Valea Olteţului şi terminată la sud prin 
dealurile ce o despart de Romanaţi", pentru a 
face apoi o incursiune prin studiile de speciali¬ 
tate care s-au referit la ceramica în discuţie. 

Amintind că muzeele păstrează frumoase 
exemplare de ceramică vâlceană, dintre care cele 
mai cunoscute sunt cele ale centrului Horezu, 
aparţinând sfârşitului secolului al XlX-lea şi în¬ 
ceputului celui de la XX-lea, autorii constată că, 
sub aspectul reprezentării la nivelul lucrărilor 
de specialitate, al monografiilor de centre 
săteşti, publicaţiile asupra acestei regiuni sunt 
relativ puţine: „Astfel, o lucrare mai veche 
(Ceramica românească, Bucureşti, 1937) sem¬ 
nala existenţa centrului de la Buda, a celui de la 
Dăieşti (cu 75 de olari), a Hurezului (cu 30 de 
olari), a Râmeştilor (cu 4 olari); centrul de la 
Hurez era descris pe scurt, dar precis, caracte- 
rizându-se principalele lui aspecte. Mai târziu, 
o altă lucrare descrie în câteva pagini (Georgeta 
Simionescu, Un sat de olari din judeţul Vâlcea, 
p. 5) centrul Horezu, dând indicaţii preţioase în 
special asupra tehnicii de lucru." 

Monografia Ceramica din Hurez (1956), 
scrisă de Paul Petrescu şi Paul Stahl, reprezintă 
contribuţia cea mai importantă asupra meşte¬ 
şugului, şi mărturisesc că a constituit punctul 
de plecare în demersul nostru etnologic, dat 
fiind că intenţia iniţială a fost aceea de a alcătui 
o replică comparativă a acestei lucrări, ca arc 
peste timp, la un interval de aproape 50 de ani! 

Autorii au definit aspectele principale şi par¬ 
ticulare ale acestui valoros centru - Horezu 
cu speranţa că studii de acest fel. cuprinzând 

.monografii asupra centrelor de ceramică, care 

lipsesc din literatura noastră de specialitate, vor 
îngădui singure o sinteză viitoare asupra cera¬ 
micii populare." (Petrescu. Stahl: 1956. 51 

Bogatul material documentar al colecţiei 
Slătineanu şi al autorilor, informaţiile preţioase 
din teren, ilustraţia impresionantă, prin repro¬ 
ducerea vaselor lucrate către jumătatea şi în 
ultimul pătrar al secolului al XlX-lea, precum şi 
în secolul al XX-lea, toate acestea fac din lucra¬ 
rea amintită un punct de referinţă între lucrările 
de specialitate. 

„în sfârşit, într-o lucrare privind ceramica 
românească (Paul Stahl, Paul Petrescu, Arta 
populară în Republica Populară Română. Cera¬ 
mica. Bucureşti, 1958), se descriu câteva din 
caracteristicile Hurezului şi ale celorlalte patru 
principale centre din Vâlcea: Buda, Dăieşti, 
Slătioara." [Stahl, Petrescu: 1965, 159] 

Reproduceri ale ceramicii din Hurez se gă¬ 
sesc în lucrări mai vechi dedicate artei populare 
româneşti, cum ar fi cea a lui Al. Tzigara-Sa- 
murcaş ( L'art du peuple roumain. Geneva, 1925) 
şi, mai ales, în lucrarea profesorului George 
Oprescu (PeasantArt in Romania. Londra. 1929), 
în care se fixează unele din trăsăturile de bază 
ale ceramicii româneşti. Articolul în discuţie din 
Ceramica... (1958) are în vedere descrierea pro¬ 
duselor ceramice, deosebirile şi asemănările 
dintre centre, precum şi aprecieri asupra locului 
ceramicii vâlcene în contextul celei româneşti. 
Se constată faptul că producţia Hurezului, spe¬ 
cializată în străchini şi taiere, îndreptăţeşte pre¬ 
supunerea ca.Hurezul, aşezat în vecinătatea 

Mănăstirii Hurezului, să fi avut producţia în¬ 
râurită de cerinţele speciale ale mănăstirii (...) 
Străchinile de bună calitate erau în primul rând 
cerute de necesităţile meselor domneşti şi boie¬ 
reşti (...) Fără îndoială că Hurezul, cu producţia 
lui smălţuită, cu un decor uneori de o extremă 
fineţe, se aşază în fruntea ceramicii locale şi 
poate chiar a întregii producţii ţărăneşti din ţara 
noastră. Unii dintre olari sunt adevăraţi artişti. 


a căror fantezie uimeşte. Această tradiţie de un 
înalt nivel artistic este continuată de câţiva 
meşteri, printre care amintim pe Gh. Giubega. 
Gh. Ogrezeanu şi fiul lui, Stelian Ogrezeanu, 
care lucrează încă în tradiţia cea mai bună a 
Hurezului." [Stahl. Petrescu: 1965, 173-174] 
în ciuda realizărilor de până acum. Paul H. 
Stahl şi Paul Petrescu îndeamnă, în articolul 
„Ceramica ţărănească din Oltenia" (în Arta plas¬ 
tică. nr. 1, Bucureşti, 1957, p. 36-40), către o 
atentă şi profundă cunoaştere a meşteşugului, 
dat fiind că „...în afară de anumite categorii 
mai atent cercetate, cum ar fi scoarţele, porţile 
de lemn, stâlpii de prispă, au rămas altele care 
trebuie studiate de abia de aici încolo. Aceeaşi 
situaţie este şi în ceramică, unde, în afara pro¬ 
duselor Hurezului şi mai puţin ale Obogei, în 
parte cunoscute, restul Olteniei apare ca o pată 
albă. Publicaţiile asupra ceramicii populare olte¬ 
neşti sunt insuficiente." 

în 1958, Barbu Slătineanu, Paul Petrescu şi 
Paul Stahl, beneficiind de experienţa de cerce¬ 
tare anterioară, publicau un manual de cera¬ 
mică populară, instrument de lucru deosebit de 
preţios atât pentru colegii de breaslă, cât şi pen¬ 
tru olarii care găsesc aici răspunsuri la multele 
întrebări legate de tehnică, de etapele de lucru 
în olărie, precum şi de principiile decoraţiei. 

Partea a doua a lucrării este consacrată 
centrelor ceramice din ţară. La capitolul Oltenia. 
autorii au în atenţie, pentru o descriere amă¬ 
nunţită, centrele care se deosebesc prin frumu¬ 
seţea producţiei lor: Şimian, Târgu Jiu, Hurez 
şi Oboga. Dintre toate, Hurezul este considerat 
„...centrul de producţie de cea mai bună calitate 
din Oltenia şi poate fi socotit printre cele mai 
valoroase centre româneşti. Aşezat în apropierea 
câtorva mănăstiri importante şi a numeroase 
conace boiereşti, el a avut condiţii bune de dez¬ 
voltare. Produsele lui erau renumite încă de 
multă vreme, fiind cumpărate şi vândute până 
departe în Muntenia. Piese vechi de la Hurezu 
au fost găsite şi în ruinele palatului din Obileşti 
al lui Constantin Brâncoveanu“. [Slătineanu, 
Petrescu, Stahl: 1958, 89] 

Capitolul consacrat ceramicii, din ampla 
monografie-album Arta populară din Vâlcea. 
(1972) semnată de Paul Petrescu, împrospătea¬ 
ză conţinutul lucrărilor anterioare cu date noi, 
de fină observaţie a autorului. Se distinge ideea 
potrivit căreia marfa pe care olarii vâlceni o 
aduceau în târguri nu era la fel nici din punctul 
de vedere al formelor şi nici al calităţii artistice, 

.deşi unele tradiţii străvechi comune se pot 

discerne în producţia tuturor, cum este, de 
pildă, păstrarea profilului La-Tene la străchinile 
lucrate în toate satele de olari vâlcene. Deosebiri 
esenţiale în modul de fabricare a vaselor nu 
existau, însă nu e mai puţin adevărat că grija 
pentru calitatea pastei, ca şi îndemânarea pusă 
în ornamentarea vaselor nu erau aceleaşi în 
toate centrele. Este evident că între un vas lucrat 
la Hurez şi unul lucrat la Buda sau Vlădeşti 
erau anumite diferenţe nu numai de calitate, 
ci şi de valoare artistică." 

Autorul distinge, de asemenea, elementele 
comune ale diferitelor centre olteneşti, care ne 
permit să le clasăm într-o singură familie, şi 
afirmă, bazându-se pe rezultatele cercetării din 
teren, că „...ceramica ţinuturilor învecinate şi în 
acelaşi timp ceramica oltenească are caracterele 
esenţiale ale ceramicii româneşti, ceea ce face să 
fie socotită ca o parte din marea familie româ¬ 
nească". 


Menţionăm că în această lucrare întâlnim 
primele portrete de creatori, în capitolul Meşteri 
populari contemporani. Personalitatea olarilor 
Ion Buclescu, Dumitru Mischiu, Stelian Ogre- 
zeanu, Victor Ogrezeanu, Victor Vicşoreanu - 
toţi din Horezu - este prezentată de Ion Lazăr. 
Acest capitol al monografiei vâlcene este, poate, 
prefigurarea lucrării de mai târziu (1981) scrise 
de Ion Vlăduţiu, Creatorii populari contemporani 
din România, care, în privinţa olăritului de la 
Horezu, îi aduce în prim plan pe Stelian şi Aure¬ 
lia Ogrezeanu, pe Victor şi Eufrosina Vicşoreanu 
şi pe Dumitru Mischiu. 

O altă lucrare de referinţă este Ceramica 
românească tradiţională (1974). Autorii ei, 
Corina Nicolescu şi Paul Petrescu, propun ca 
analiză a procedeelor meşteşugăreşti, a formelor 
şi concepţiei decorative proprii olăriei populare, 
cazul „...Horezu, pentru a dovedi şi în felul aces¬ 
ta, legături cu perioadele îndepărtate, coborând 
până în preistorie (...) De aceea vom înfăţişa 
meşteşugul oalelor plecând de la un asemenea 
colţ mic de ţară - Vâlcea -, în care s-a dezvoltat 
una dintre cele mai frumoase ceramici ţărăneşti 
româneşti, pentru a vedea atât uşoarele diferen¬ 
ţieri, chiar din cadrul acestei zone, cât şi, prin 
comparaţie, deosebirile faţă de alte zone. Vâlcea 
nu a fost aleasă întâmplător, deoarece aici olăria 
ţărănească s-a aflat în contact cu cea destinată 
curţilor boiereşti şi domneşti şi aşezămintelor 
mănăstireşti, prezenţa ceramicii smălţuite de lux 
alcătuind una din premisele înfloririi omamen- 
ticii locale." [Nicolescu, Petrescu: 1974, 6-19] 
în anul 1977, Silvia Zderciuc elaborează 
„Studiul de cercetare-proiectare privind colecţia 
de articole din ceramică cu elemente de formă, 
decor şi culoare în stilul tradiţional al regiunii 
Horezu", al cărui beneficiar este Centrala 
Industriei Sticlei şi Ceramicii Fine. Studiul etno¬ 
grafic (nepublicat) privind determinarea stilului 
tradiţional al zonei Horezu şi valorificarea lui 
în producţia modernă, care precede propunerea 
nomenclatorului de produse, depăşeşte cu mult, 
ca importanţă şi valoare, nevoile ştiinţifice ale 
unui asemenea proiect. 

Cercetătoarea remarcă faptul că, din punct 
de vedere etnografic, formularea impusă de 
beneficiar „...nu este corespunzătoare, deoarece 
nu există o zonă etnografică Horezu, ci una vâl- 
ceană, în cadrul căreia se găseşte centrul cera¬ 
mic Horezu. Deoarece beneficiarul a solicitat un 
studiu asupra ceramicii din «zona Horezu», 
înţelegând prin aceasta întreaga zonă vâlceană, 
cu centrele ei strâns înrudite cu Horezu, pe 
parcursul lucrării am identificat zona Vâlcea cu 
zona Horezu, această din urmă denumire fiind 
însă improprie. Am păstrat-o totuşi, pentru a nu 
crea nepotriviri faţă de prevederile contractului." 
Aşadar, autoarea analizează nu numai ceramica 
din Horezu, ci pe aceea din tot judeţul Vâlcea. 

Studiul se referă la ceramica populară pro¬ 
dusă în centrele vâlcene în perioada 1800-1977. 
centre pe care le grupează astfel: 

- centre dispărute, a căror producţie a putut 
fi identificată în bună parte datorită obiectelor 
păstrate în patrimoniul muzeal; 

- centre cu valoare documentară; 

- centre cu producţie neidentificată; 

- centre cu producţie artistică deosebit de 
valoroasă (Vlădeşti, Horezu). 

Producţia ceramicii vâlcene este încadrată 
în trei mari grupe: 

- ceramica smălţuită; 

- ceramica roşie nesmălţuită; 

- ceramica nesmălţuită, albă. angobată. 

în funcţie de aceste categorisiri, autoarea 
descrie şi analizează în detaliu centrul Horezu 
şi centrul Vlădeşti. Despre cel dintâi spune că: 
„Sub numele de centrul ceramic Horezu trebuie 
să înţelegem de fapt două localităţi: oraşul 
Horezu, unde funcţionează o puternică unitate 
cooperatistă, specializată în producerea cera¬ 
micii, şi cătunul Olari, azi intrat în componenţa 
oraşului Horezu, loc de unde a iradiat puternica 
producţie a unei ceramici de o incontestabilă 
valoare artistică". 

Ceramica de Horezu este tratată sub două 
aspecte: producţia Cooperativei „Ceramica" din 
oraşul Horezu şi producţia creatorilor indivi¬ 
duali din satul Olari. 



Urmează „pleiada" centrelor vâlcene, anali¬ 
zate pe scurt sau doar amintite, conform uneia 
dintre cele patru grupe iniţiale - în total 42 de 
centre, toate din Vâlcea! Adică, în ordine alfa¬ 
betică: Bateşani, Bălceşti, Bărbăteşti, Beneşti, 
Berbeşti, Boişoara, Buda, Buteanu, Călimăneşti, 
Contea, Dăeşti, Dobriceni, Dozeşti, Drăgăşani, 
Făureşti, Frânceşti, Fumureni, Găujani, Goru- 
neşti, Govora, Laloşu, Locusteni, Manicea, Molo- 
geşti. Nicolae Bălcescu. Ocnele Mari, Otetelişu, 
Păuseşti-Măglaşi, Pietroasa, Recea, Râmeşti, 
Râmnicu Vâlcea, Sălătrucel, Slătioara, Stăneşti- 
Lunca, Surpatele, Şirineasa, Ştefăneşti, Titeşti, 
Titireciu, Zătreni. 

Un alt studiu - al aceleiaşi autoare, Silvia 
Zderciuc - valoros prin informaţia ştiinţifică şi 
bogat prin mulţimea argumentelor, este intitulat 
„Ceramica nesmălţuită din România, I. Judeţul 
Vâlcea" ( R.E.F ., nr.2, 1990). Despre Horezu se 
fac următoarele comentarii: „Bogata activitate, 
faima ceramicii smălţuite de Horezu au lăsat 
aproape necunoscută ceramica nesmălţuită, lu¬ 
crată odinioară de mai toţi olarii din acest centru. 
Trei forme ale ceramicii nesmălţuite hurezene 
s-au păstrat în tradiţia locală: «oalele ţărăneşti 
sau de târg», «ulciorul pentru coasă» (inf. Victor 
Ogrezeanu, 1976), de culoare cărămizie, decorat 

cu stropituri de smalţ verde şi brun şi străchinile 
angobate, ornamentate prin pictare cu cornul şi 
pensula. Dintre acestea nu se mai lucrează 
astăzi decât străchinile nesmălţuite şi acelea de 
către un singur olar bătrân, Gheorghe Giubega.“ 

Istoria Horezului, lucrarea lui Corneliu 
Tamaş, apărută în anul 1995, clarifică perioade 
întinse de timp, prin intermediul a numeroase 
documente de arhivă. 

Capitolul Cadrul etno-folcloric sintetizează 
seria aspectelor referitoare la arhitectura popu¬ 
lară în general şi a casei de olar în special, prilej 
cu care sunt analizate şi meşteşugul olăritului, 
şi prelucrarea artistică a lemnului, şi portul 
popular. Sunt amintite deopotrivă obiceiurile şi 
evenimentele importante din viaţa colectivităţii. 

Capitolul Capitala ceramicii populare româ¬ 
neşti se referă atât la importanţa meşteşugului 
şi la măiestria celor mai renumiţi creatori ai 
lutului, cât şi la informarea cititorului asupra 
existenţei Târgului de ceramică populară „Co¬ 
coşul de Hurez", eveniment competitiv.ajuns 

în 1995 la cea de-a XXV-a ediţie, care contribuie 
la stimularea celor mai buni meşteri olari, la 
promovarea creaţiei lor, la cunoaşterea şi valori¬ 
ficarea producţiei autentice şi specifice a centre¬ 
lor de olărit din ţară, la popularizarea producţiei 
ceramicii româneşti actuale" [Tamaş: 1995, 185). 

Rezumatul, tradus în trei limbi străine, con¬ 
ţine o succintă prezentare a conţinutului cărţii 
şi invită posibilii oaspeţi să viziteze expoziţia 
permanentă de olărie din incinta Casei de cul¬ 
tură, transformată în timp, prin aportul anual 
în obiecte al fiecărui meşter participant la târgul 
„Cocoşul de Hurez", într-o adevărată Galerie de 
ceramică. 

Nu putem să nu amintim aici Studiul etno¬ 
logic despre olărit, al lui Gheorghe lordache, din 
lucrarea Ocupaţii tradiţionale pe teritoriul Româ¬ 
niei. 1996, copleşitor prin bogăţia materialului, 
a informaţiilor şi interpretărilor ce ambiţionează 
să alcătuiască de fapt o sinteză a olăriei româ¬ 
neşti, cu ajutorul mai multor discipline (arheo¬ 
logie, istorie, lingvistică, etnografie): „în ansam¬ 
blul său, materialul etnografic utilizat e rezul¬ 


tatul documentării proprii pe teren în aproape 
200 de aşezări rurale - dispersate în toată ţara, 
dar cu preponderenţă în Oltenia - sau provine 
din analiza bibliografiei de specialitate şi a 
obiectelor expuse în diverse muzee etnografice 
din ţară" {Argument). 

Cu acribia-i cunoscută, Gheorghe lordache 
a reuşit să argumenteze vechimea meseriilor 
populare româneşti, printr-un valoros studiu, 
în care „cheia" demonstraţiei o constituie măr¬ 
turiile etno-lingvistice. [lordache. 1980] 

Cum lucrarea priveşte Oltenia în special, 
este de la sine înţeles că, intr-un capitol aparte, 
a fost tratată terminologia olăritului, incluzând, 
desigur, şi explicarea anumitor elemente lexicale 
specifice Horezului. 

Constatări precum cea potrivit căreia prin¬ 
cipalele activităţi întreprinse de olari pentru a 
pregăti pământul au nume latineşti: „pământul 
se scoate, se amestecă, se mărunţeşte, se toacă, 
se strecoară, se udă, se bate (...), se taie. se fră¬ 
mântă, se calcă, se zvântă, se usucă, se pisează, 
se arde etc." şi multe altele. îi permit autorului 
să proclame „proporţia covârşitoare a elementelor 
latine, a elementelor din substrat, a formaţiilor 
pe teren românesc din elemente latine, gama 
bogată şi variată a expresiilor referitoare la înde¬ 
letnicire, formate aproape în exclusivitate din 
elemente latine: răspândirea generală a noţiu¬ 
nilor esenţiale, adică unitatea terminologică, 
toate acestea arătând că olăria a fost cunoscută 
pe teritoriul ţării noastre din cele mai vechi tim¬ 
puri]...)" [ ibidem. 69) 

După cum reiese din periplul nostru biblio¬ 
grafic, în judeţul Vâlcea olăria se mai lucrează 
astăzi doar la Horezu. Vlădeşti, Lungeşti şi 
Slătioara. Pentru a înţelege care sunt punctele 
care le apropie generic de „familia" ceramicii de 
Vâlcea, dar şi cele care le diferenţiază, amintim 
de asemenea câteva studii care pot clarifica ase¬ 
menea chestiuni: Ceramica populară din centrul 
Vlădeşti (autor Eugen Deca, în Studii vâlcene, V, 
Râmnicu Vâlcea, 1982): Centrul de ceramică din 
comuna Lungeşti, judeţul Vâlcea (autor Eugen 
Deca, în Buridava - Studii şi materiale, 4, Râm- 

nicu Vâlcea, 1982); Cartea Slătioarei - Pagini 
de mărturii şi consideraţii etnologice (autoare 
Corina Mihăescu, Fundaţia Naţională pentru Ci¬ 
vilizaţie Rurală „Nişte ţărani", Bucureşti, 2002). 

Revista de cultură Datini , editată de 
Ministerul Culturii, prin Centrul Naţional de 
Conservare şi Valorificare a Tradiţiei şi Creaţiei 
Populare, şi de Fundaţia Culturală „Ethnos", 
a consacrat un întreg număr, nr. 3 (28)/1998, 
panoramei ceramicii populare româneşti la 
sfârşit de mileniu. 

în paginile acestei reviste, există un amplu 
articol dedicat ceramicii horezene, precum şi al¬ 
tele care abordează aspecte legate de toate cele¬ 
lalte centre de olărit din Vâlcea şi din întreaga 
Oltenie, semnate de Corina Mihăescu, articole 
care au la bază rezultatele cercetării efectuate în 
toate centrele de ceramică din Oltenia, în anul 
1998, în vederea organizării expoziţiei naţionale 
„Ceramica populară la sfârşit de mileniu", care 
a avut loc la data de 14 octombrie 1998. 

Vernisată la 90 de ani după prima expoziţie- 
concurs de ceramică din România, această 
expoziţie, organizată de Centrul Naţional al 
Creaţiei Populare, cu sprijinul Ministerului 
Culturii şi al Fundaţiei Culturale „Ethnos", a 
ilustrat un număr de 55 de centre de ceramică, 
atâtea câte au fost investigate de cercetătorii 
amintitei instituţii, prezentate printr-o varietate 
de lucrări aparţinând unui număr de peste 100 
de olari. A fost pentru prima dată, după 1989, 
când a avut loc un eveniment de asemenea pro¬ 
porţii, dedicat prezentării unui singur meşteşug. 


cu ambiţia de a reuni, într-o imagine sintetică, 
trăsăturile ceramicii populare româneşti. 

Somptuozitatea şi frumuseţea taierelor de 
Horezu, adevărate „vedete" în expoziţia noastră, 
a fost remarcată şi apreciată de către un juriu 
alcătuit din specialişti în domeniu, care a 
hotărât ca Premiul I de la categoria „Obiecte 
decorative" să fie acordat ex-aequo olarilor Ioana 
şi Dumitru Mischiu, şi Maria şi Gheorghe Iorga. 
Eufrosina Vicşoreanu a primit, cu acelaşi prilej, 
Premiul special. în expoziţie au fost prezentate 
operele în lut a 17 creatori horezeni. 

Albumul Ceramica populară la sfârşit de 
mileniu a încununat evenimentul, imortalizând 
imaginea meşteşugului şi a celor ce-1 practicau 
în anul 1998. în Cuvântul înainte la acest album, 
semnat de Ion H. Ciubotaru, centrului ceramic 
de la Horezu îi este definită personalitatea în 
egală măsură prin consideraţii ştiinţifice, care 
marchează rigoarea observaţiilor autorului, şi 
prin aprecieri sensibile, provenite dintr-o lungă 
şi intimă comuniune sufletească, artistică şi 
profesională cu meşterii horezeni: „La Horezu- 
Vâlcea, se poate constata, o dată în plus, că 
vasele de ceramică tradiţională nu sunt doar 
obiecte de artă, ci devin - cum spunea P. Fran- 
castel - obiecte de civilizaţie. între simplitate şi 
rafinament, o întreagă paletă artistică îşi desfă¬ 
şoară armoniile subtile. Vasele decorate în teh¬ 
nica jirăvirii îşi etalează ornamentele realizate 
cu gaiţa, mirifice îmbinări în inspirate dantelării 
policrome. Pe suprafaţa taierelor, străchinilor şi 
urcioarelor sunt aşternute nuanţe de ocru, 
verde, siena şi albastru. 

Multe dintre piese sunt desenate cu cornul, 
conturând pitoreşti siluete avimorfe, astrale, 
zoomorfe, geomorfe. Compoziţiile includ motive 
străvechi ca valul, spirala, şarpele, steaua, 
peştele şi mai ales cocoşul, motiv emblematic ce 
înfăţişează această pasăre solară şi augurală 
într-o sumedenie de ipostaze. Meşteri străluciţi 
ca Ioana şi Dumitru Mischiu, Gheorghe Iorga, 
Eufrosina Vicşoreanu duc mai departe faima 
acestui centru de olari întreţinută odinioară de 
inegalabilul Ion Giubega, Grigore Iorga, Ioniţă 
Frigură şi, mai ales, de Victor Vicşoreanu. 

Ceramica da Horezu 


Vasele de lut se metamorfozau în mâinile lui 
Victor Vicşoreanu, devenind ceruri curate de 
după furtună, adăpostind miraculoase pajişti 
înflorite. Numele său stă înscris acum cu litere 
de «mintă neagră» pe frontispiciul celor plecaţi 
pe drumul Iară întoarcere. S-a furişat parcă 
spre lumea moşilor şi a strămoşilor, cu aceeaşi 
discreţie cu care şi-a purtat printre noi dulcea 
povară a celebrităţii." [Ceramica populară la 
sfârşit de mileniu: 1998. 5J 

în anul 1999. a apărut în Franţa un frumos 
album de ceramică românească, intitulat 
Poteries roumaines - art et tradition, un ghid al 
celor 26 de centre reprezentative de olărie, 
întocmit, în urma cercetărilor de teren efectuate 
în perioada 1993-1995, de către o echipă de 
specialişti români: Corina Dorobanţu, Ecaterina 
Dulcu. Ioan Godea şi Olimpia Novicov, sub coor¬ 
donarea lui Denis Chevallier. 

în prezentarea lucrării este stabilit cadrul 
general al olăriei contemporane din România, 
precizându-se faptul că s-a procedat la o selec¬ 
ţie, fiind alese numai centrele cele mai reprezen¬ 
tative, în vederea ilustrării cât mai complete cu 
putinţă a caracteristicilor lor. 

Ghidul este, înainte de toate, un instrument 
pentru cei care vor să cunoască mai bine 
bogăţia artei populare, evidenţiată, la tot pasul, 
oricărui turist care vizitează România, prin 
omniprezenţa ceramicii. 

După precizarea reperelor istorice şi etno¬ 
grafice, sunt prezentate şi analizate centrele dife¬ 
ritelor regiuni. Ca şi în cazul celorlalte, indexul 
informaţiilor despre Horezu se referă la date 
obţinute în anul 1994 privind populaţia (4.523 
de locuitori), suprafaţa comunei (10.961 de 
hectare), numărul olarilor (30) şi altele, care se 
referă la cursurile suplimentare de ceramică din 
cadrul şcolii, pe care le urmează copiii între 10 
şi 14 ani, la Cooperativa de ceramică, la târguri 
şi pieţe, la muzeele care deţin colecţii. 

După câteva repere geografice şi istorice, 
este definit stilul Horezu, prin meşterii săi şi 
prin particularităţile tehnice şi artistice. Studiul 
de caz realizat la familia Mischiu aduce comple¬ 


tări în ceea ce priveşte modul şi instrumentele 
de lucru, obţinerea culorilor naturale, decorurile 
caracteristice şi desfacerea produselor. Iată, deci, 
o parte a istoriei ceramicii horezene, aşa cum 
este înfăţişată şi transcrisă în lumea cărţilor. 

Munca olarului şi obiectele artei sale au 
inspirat şi versurile lui Damian Ureche, originar 
din Slătioara (Vâlcea), aflată în imediata 
apropiere a Horezului. El continuă gestul de 
admiraţie al lui Tudor Arghezi sau al lui Lucian 
Blaga pentru umilul ciob de lut şi pentru roata 
olarului, impresionat de „zmalţul din ulcele" 
şi de miracolul naşterii străchinii din „glodul ce 
dă rod", înscriind arta horezeană în metafora 
poetică: 

Ulcioare de Horezu 

Ulcioare de Horezu şi străchini de Horezu 
în pieţele de ţară. şi-n târgul de părinţi 
De parcă-i in rotundul şi-n zmalţul din ulcele 
Un miez de lubeniţă cu sâmburii fierbinţi. 

Un fiu de Ogrezeanu. un ucenic şi-un meşter 
Sucesc in raza roţii miracolul de lut. 

Ca toate-n jurul lumii-s creaţie şi trudă. 

Şi nunţile, ţăranii şi taina din sărut. 

Poate-i aici lumina din vis cea fără pată. 
Ciuta lovind azurul din cer către izvor. 
Brăncoveneasca sevă demult îndurerată 
Care-a stropit cu sânge dogoarea din ulcior. 

îşi dezveliră fructe din învelişuri miezul. 
Calote de argilă însângerând firesc. 

Pe poliţele lumii ulcioare de Horezu. 

Un dulce dans al formei din raiul românesc! 

Roata olarului 

Arde-cuptor 
Sunetul miezului. 

Iarăşi mă dor 
Zorii Horezului. 

Ceramica popuCară din OCtenia 



Prin început 
înuărtejirile. 

Turle de lut 
Ca mănăstirile. 
Glodul dă rod 
Goluri de peşteră. 
Un voievod 
Cu mâna meşteră. 
Sângele bea 
Fagurii stupului. 
Pământ de stea 
Ia forma trupului. 
Aerul pur 
Umple volumele. 
Căntă-n contur 
Apa şi numele, 
îmbrăţişări 
Jertfite jarului 
Strânge din zări 
Roata olarului. 


Premise, intenţii, obiective 



/A m ajuns, în fine, în casa şi în atelierul ola- 
£y“v\rilor, şi acum, ca întotdeauna, sunt atentă 
să descopăr, în tot ceea ce văd, sensul adânc al 
lucrurilor. Este, de fapt, numai o prezenţă în 
imaginaţie, care are drept scop încercarea de 
a defini şi dorinţa de a sintetiza tot ceea ce 
am observat de-a lungul anilor, fără a face „nici 
o diferenţă între ceea ce este banal, tern sau 
normal şi ceea ce uimeşte şi frapează peste 
măsură". [Malinowski: 1993, 67] 

Faptele etnografice totalizate sunt acum 
subsumate privirii în încercarea de a transforma 
în limbaj „obiecte, tradiţii (...) şi mai mult, chiar 
forme de gândire non-verbale, expresii ale cor¬ 
pului, gesturi, mimică. Dar nu este nicidecum 
vorba să întocmim un inventar complet - este 
imposibil să vezi totul şi apoi să spui totul -, ci, 
mai degrabă, să stabilim relaţii pornind de la 
fapte concrete, «concretul» care este «completul» 
- după cum susţine Mauss. A face inteligibil 
un fenomen înseamnă a-1 raporta la totalitatea 


socială în care se înscrie şi totodată a-1 studia în 
multiplicitatea dimensiunilor sale.“ [Laplantine: 
2000, 82] 

în faţa mea se derulează, pe de o parte, 
imaginile de viaţă şi de muncă ale olarilor, care 
îmi sugerează un mod descriptiv de a spune 
„povestea" (mă încearcă profund sentimentul 
ubicuităţii: mental sunt, în acelaşi timp, în toate 
atelierele deodată), pe de altă parte, carnete, fişe, 
planuri, schiţe, mărturii, întreaga „harababură 
a faptelor" [Malinowski: 1993, 67], care îmi 
dictează, în aparenta neputinţă de a le ordona, 
o distanţare, o trădare a implicării afective în fa¬ 
voarea principiului de impersonalitate, în sensul 
tehnicii flaubertiene. 

Lupta lăuntrică cu aceste două tendinţe 
naşte în cele din urmă, „o direcţie" a demersului 
ivită dintr-o „reţea deasă de interacţiuni între 
elementele care, la prima vedere, păreau dispa¬ 
rate" [Laplantine: 2000, 82], Ordonarea tuturor 
datelor presupune transformarea experienţei în 
limbaj, într-o scriere care, fiind ulterioară pri¬ 
virii, observării, mărturisirilor interlocutorilor, 
va ordona „achiziţiile" cercetării, atât prin expli¬ 
caţii, cât şi prin interpretarea unor semnificaţii, 
pentru ca, în cele din urmă, să ajungă la citi¬ 
torul ei, în calitate de interpret, dar şi de posibil 
viitor olar, în situaţia în care el va găsi şi 
răspunsul la întrebarea: Cum să învăţ să fac 
ceramică de Horezu? 

Analiza, care îşi propune, pornind de la 
studiul bibliografiei de specialitate, o incursiune 
în povestea lutului horezean, bazându-se în 
special pe observaţia directă şi de lungă durată 
a unui grup uman (olarii din Horezu), pe acu¬ 
mularea şi exploatarea unui bogat material do¬ 
cumentar, doreşte să se diferenţieze, prin modul 
de descoperire a unor fapte inedite, de celelalte 
lucrări care, aşa cum am constatat în paginile 
anterioare, abordează acelaşi subiect. 

Dorinţa de a nu urma necondiţionat formula 
monografică clasică, bazată pe „exigenţe contra¬ 
dictorii, pe care numai cele mai bune lucrări au 
reuşit să le concilieze sau să le depăşească: pe 
de o parte, o ambiţie holistică (...), iar pe de alta, 
o preocupare pentru exhaustivitate (iluzorie) şi 

sistematism analitic - fapt capabil să ducă la 
juxtapunerea unor capitole disjuncte, conform 
unui plan stereotip" (Bonte, Izard: 1999, 449- 
450], posibilitatea de a exprima specificitatea 
unui meşteşug „prin voinţa de a se estompa pe 
sine în favoarea oamenilor pe care îi observi" 
[Griaule: 1991], implicarea directă şi personală 
total diferită de „cea de cabinet" - toate acestea 
mi-au dictat un alt fel de scriere. 

O scriere care ordonează, prin articularea ei, 
o experienţă deosebită, având la bază „organiza¬ 
rea textuală a vizibilului" (Laplantine: 2000, 58], 
care ia în considerare două precepte, conform 
cărora etnologul, care aparţine unei anumite 
generaţii, este simultan observator, traducător, 
interpret şi producător de explicaţii, iar fiecare 
generaţie de cercetători (etnografi) îşi constru¬ 
ieşte propria filiaţie, îşi redefineşte obiectul. 
[Copans: 1999, 45-52] 

O scriere care descrie, clasifică, enunţă, 
anunţă, descifrează, comentează, compune, 
descompune, indică, inventariază, în sensul 
„ascultării" faţă de tiparul clasic, monografic, 
cu grijă permanentă de a ocoli clişeele şi stereo¬ 
tipurile, dar, totodată, o construcţie stabilită pe 
o relaţie specială între cercetător şi cel cercetat, 
care declanşează două moduri de „a spune", de 
a scrie şi de a citi, care se întrepătrund reciproc. 

Studiul nostru încearcă să împletească dia¬ 
cronic şi sincronic o mare parte a informaţiilor 
privind „cazul Horezu" pe care le avem prin pris¬ 
ma fenomenelor de tradiţie şi modernitate, care, 
ca rădăcini şi ramuri ale aceluiaşi arbore, aduc 
cu ele câte o parte diferită, din punctul de 
vedere al definirii obiectului de artă ce „reuneşte 
la un moment dat istoria, suma cunoştinţelor 
ştiinţifice şi tehnice, precum şi curiozitatea care 
îl împinge pe om să încerce noi modalităţi de 
exprimare plastică." (Peiffer: 2000, 3] 

Mărturisim, în esenţă, intenţia ca, pornind 
de la trecutul depistabil în multe privinţe în 
ceramica de astăzi de la Horezu, să prezentăm 
stadiul actual al meşteşugului, o sinteză reuşită 
între tehnică şi artă, bazându-ne, ori de câte ori 
va fi cazul, pe experienţa olarilor, exprimată în 
mărturiile lor, care ne vor însoţi pe parcursul 


expunerii, ca elemente de credibilitate ale 
demersului nostru. 

Vorbele lor ne vor ghida şi în subcapitolele 
în care imaginea ceramicii de Horezu va prinde 
contur, prin detalierea tuturor aspectelor şi 
mijloacelor tehnice şi artistice, pe care le vom 
explica nu pe categorii de tehnici, ci pe criterii 
cronologice. 

Vom urmări, aşadar, succesiunea în timp a 
fiecărei etape de lucru, folosirea instrumentelor 
sau conturarea ornamentaţiei, vom străbate, 
prin urmare, drumul lutului de la starea brută 
până la aceea de „formă însufleţită". 

Un drum lung, în care olarul ia în stăpânire 
pământul şi-i imprimă „efortul" de a depăşi 
starea de simplă materie. Drumul în care mode¬ 
larea înseamnă „naştere", desăvârşire simbolică 
a pământului, pe care natura l-a lăsat nedesă¬ 
vârşit, dar plin de potenţial. 

Drumul pe care Olarul nu ar mai şti să 
meargă, dacă Arta sa nu l-ar ajuta, dacă Focul 
nu ar purifica Lutul, jucând în luminile culorilor 
sclipirea demiurgică a principiului creatorului. 

Drumul pe care el îl urmează neabătut, prin 
practica necontenită a generaţiilor, în ciuda tu¬ 
turor adversităţilor, îngemănând tehnica şi arta. 

Drumul în firul căruia „umilul vas" deapănă 
povestea formelor, a sunetelor, a culorilor şi a 
simbolurilor. 

Drumul pe care pornim şi noi, alături de 
meşteri, pentru a judeca valenţele pământului - 
creaţie naturală şi ale lutului - miracol şi 
devenire, înnobilat cu ajutorul artei, care poartă 
semnul şi amprenta Maeştrilor. 

Lungul drum 
de la meşteşug la artă 

Pământul de oale 

ine îşi imaginează că vasele de la Horezu 
sunt făcute cu uşurinţă, din pământ sau 
pastă argiloasă luate din curte şi modelate la 
roată, rămâne cu mult în afara adevărului. 
Drumul este în realitate lung şi anevoios. 

Am amintit mai sus doi termeni - pământ 
şi pastă, întrebuinţaţi adeseori cu aceeaşi 
accepţiune, deşi ei definesc de fapt două etape 
diferite ale materiei prime folosite de ceramişti. 

Pământ reprezintă un termen generic care 
defineşte mai ales materia brută, argilele şi 
rocile, pe când noţiunea de pastă implică o 
muncă de ameliorare a specificităţii pământu¬ 
lui, pentru o mai uşoară modelare şi pentru 
obţinerea unei calităţi superioare a produsului 
finit [Peiffer: 2000, 12]: alegerea, scoaterea, 
amestecarea, curăţirea, mărunţirea, tăierea, 
udarea, strecurarea, măcinarea, amestecarea, 
frământarea, călcarea, malaxarea: 

- „Pământul îl luăm din dealul Ulmetului. 
Când trăia soţul meu, mergeam împreună; îl 
săpam, intram amândoi în groapă la 2-3 metri. 
Odată am ieşit să mâncăm pe mal şi cred că 
ne-a fost norocul de-am scăpat, că s-a prăbuşit 
pământul în groapă. Dacă eram acolo, am fi 
murit; au mai murit oameni acolo - doi fraţi 
de-ai lu’ tata. I-a apucat acolo, în groapă. 

După ce-1 săpam şi-l alegeam, îl aduceam 
acasă cu carul cu boi. Trebuia să-l alegem acolo 
şi să dăm deoparte un pământ alb, de-i spunem 
noi cloţă. Ăla nu e un pământ bun şi dacă nu-1 
alegem, el sare, adică împuşcă în oală. Şi peste 
10-15 ani bufneşte. 

Acuma e uşor, că se duc şi sapă cu excava¬ 
torul, iau oameni la încărcat şi-l aleg acolo, pe 
loc, de resturile mari" (E.V.); 

- „Olarii râd de mine că eu, atunci când 
merg în dealul Ulmului îmi aleg lutul, nu-1 iau 
la rând. Pentru mine nu există jumătăţi de mă¬ 
sură, eu nu-mi zic las' că merge şi aşa. Eu aleg 
mereu calitatea" (I.P.); 


- „Pământul este acelaşi pe care l-am moş¬ 
tenit. îl luăm din dealul Ulmetului sau dealul 
Romanilor. îl aducem toamna şi avem de lucru 
din el pentru un an de zile" (S.G.); 

- „Noi aducem câte trei tractoare de pământ 
din dealul Ulmetului. Ăl mai bun de oale este la 
3-4 metri în jos. Se scoate pe scară cu găleţile" 
(I.M.); 

- „Eu am fost prima dată în dealul Ulmetu¬ 
lui cu domnul Victor Vicşoreanu. Atunci m-a 
întrebat aşa: «Vrei să găseşti aur? Atunci vii aici, 
în dealul Ulmetului, iei sapa şi hârleţul, sapi şi 
găseşti pământul bun de oale, care este ca aurul 
pentru noi» (C.T.). 

Pământul de la Horezu are culoare cenuşie, 
este gras la pipăit, se înmoaie destul de greu în 
apa pe care o reţine multă vreme la uscare. Este 
foarte plastic şi, în general, nu mai are nevoie de 
adaosuri de nisip pentru „degresare" sau pentru 
mărirea porozităţii vasului. 

Lutul folosit de olarii din Horezu se trans¬ 
formă prin ardere oxidantă în ceramică de 
culoare roşie. Formula sa chimică e următoarea: 
bioxid de siliciu 64,5%, alumină 18,3%, oxid de 
fier 7,3%, oxid de calciu 0,4%, oxid de magneziu 
(urme), oxid de potasiu 2,5%, oxid de sodiu 
1,5%, apă de constituţie 5,4% [Slătineanu, 
Petrescu, Stahl: 1958, 15]. 

Dospirea 

dată încărcat în căruţe sau în tractoare, 
pământul este adus acasă şi aşezat afară, 
în curte, într-o împrejmuire de scânduri numită 
„gărduş", „troacă" sau „jgheab", după ce a fost 
curăţat de corpurile străine mai mari. Este tocat 
cu sapele şi „i se dă" puţină apă, după care este 
lăsat să se dospească. 

Lutul de calitate superioară, caracterizat 
printr-o mai mare plasticitate, este acela care 
s-a odihnit cel puţin un an, pentru că îngheţul, 
mai ales, fărâmiţează o parte din el şi astfel se 
omogenizează: „Fenomenul care se petrece în 
masa lutului în timpul macerării este de ordin 
chimic şi în acelaşi timp de ordin fizic. Mărirea 




www.cimec.ro 




Ceramica da Horezu 


plasticităţii se datorează aşezării în planuri mai 
mult sau mai puţin paralele a particulelor de 
argilă. Apa care serveşte ca lubrifiant ajută să 
alunece uşor, să fie trasă argila, fără să curgă 
totuşi, să se poată întinde, fără să fie elastică, 
într-un cuvânt, să fie plastică. Din punct de ve¬ 
dere chimic, se petrec unele schimbări, datorită 
putrefacţiei materialelor organice din argilă şi 
gelurilor de acizi humici (...) Ca o simplă curio¬ 
zitate, amintim că olarii chinezi, pentru a îm¬ 
bunătăţi calităţile plastice ale materialului, lasă 
caolinurile să se macereze mai multe zeci de 
ani.“ [Slătineanu, Petrescu. Stahl: 1958, 21] 

Datorită producţiei mari, în cazul câtorva 
familii de olari, lutul nu mai e lăsat să se odih¬ 
nească decât o scurtă perioadă. în acest caz, 
este cu atât mai necesar să fie udat, întors şi 
frământat la intervale mici, pentru a se obţine 
mai grabnic omogenizarea. 

Olarul ştie câtă apă îi trebuie pământului, 
ca să-l poată transforma într-o pastă bună de 
lucrat. Rolul apei a fost demonstrat şi prin anali¬ 
zele de laborator prin care s-a observat existenţa 
iniţial haotică a particulelor lutului. Apa este 
aceea care îi conferă acestuia omogenitatea şi 
elasticitatea necesare prelucrării şi „îi dă consis¬ 
tenţă, întrucât sporeşte legătura între particule, 
antrenând deplasarea lor una către cealaltă". 
[Klusch: 1981, 255] 

- „Pământul îl ţinem într-un loc în curte 
unde stă bine; iama degeră şi se fărâmiţează, 
după care se lucrează mai uşor" (S.G.); 

- „Aduc pământul din dealul Ulmetului, îl 
pregătesc, îl bag la jgheab, îl sap, îi pun apă şi-l 
las să stea aşa, la dospit. Când am nevoie, iau 
din el şi lucrez" (G.T.); 

- „îl tocăm cu sapele, îi dăm apă, îl curăţăm 
şi-l punem în gărduş. Din el luăm şi facem turte" 
(E.V.). 

De aici mai este încă o bună bucată de drum 
până la bulgării de pământ gata pentru modelat. 
Chiar de la această fază de început, ne dăm 
seama că preocuparea pentru îngrijirea şi 
dospirea pământului reprezintă, cu siguranţă, 
o premisă importantă pentru calitatea deosebită 
a produselor ceramice de la Horezu. 



*doeul Za cane ftOatâaUtl e&te fiua, ia- da&fut 


Turta şi maiul 

dată terminată dospirea, lutul este tăiat în 
bucăţi mari, din care se formează aşa-nu- 
mitele „turte". Fiecare turtă e bătută cu maiul, 
un fel de ciocan mare de lemn, sub ale cămi 
lovituri „ordonatoare", lutul, care a primit şi 
ceva apă. devine mai „ascultător", omogenizân- 
du-se. Turta este adusă apoi în atelier şi aşezată 
pe nişte scânduri sau direct pe duşumea. 

Călcatul, frământatul şi tăiatul turtei; 
malaxarea 

ată mai multe operaţiuni care. într-o relativ 
rapidă succesiune, se desfăşoară, de astă 
dată, în atelier. Mai întâi turta era călcată cu 
picioarele sau frământată cu mâna, acestea 
fiind de fapt modurile mai vechi de curăţare şi 
plasticizare ale argilei. Operaţia, migăloasă, se 
desfăşura cu un consum mare de energie fizică 
şi timp de lucru, însă, treptat, a fost înlocuită 
prin malaxare, procedeu realizat cu ajutorul 
unei instalaţii electrice, în care sunt introduse 
pe rând bucăţi de turtă, pentru a fi amestecate 
şi zdrobite, ca într-o maşină de tocat. în felul 
acesta, se elimină o mare parte din impurităţile 
existente în pământ (resturi de rădăcini, pietre 
mici etc.): „Mâine vine comanda de la Târgu Jiu: 
un malaxor performant, care amestecă pământul 
şi îl scoate suluri, eu doar tai cu sârma sulurile. 

înainte se muncea două-trei zile doar ca să faci 
o turtă de pământ bună de lucru. Malaxoarele 
ne scutesc de multă grijă. La început, jucam 
pământul cu piciorul. Aşa văzusem şi la domnul 
Victor Vicşoreanu" (C.T.); 

- „Când eram copil, am făcut multe sute de 
kilometri, «mergând» cu picioarele pe turta de 
lut. Dar nu era aşa, un mers de voie sau de 
plăcere, trebuia să înfigi muchea piciorului în 
pasta lutului şi să mergi aşa deasupra ei, căl- 
când-o mărunt-mărunt“ (I.V.); 

- „După ce băteam turta cu maiul, o adu¬ 
ceam în casă, pe duşumea şi iar o băteam, apoi 
iar o tăiam. După care o strângeam şi o puneam 
cu apă la dospit, unde stătea cel puţin o zi. Iar 
o luam (turta) şi o călcam cu piciorul roată- 
roată, de parcă jucam brâul. O călcam de vreo 
două-trei ori şi iar o luam şi o întorceam" (E.V.); 

- „Când am venit eu în Olari, jucam pămân¬ 
tul cu picioarele, ca la horă. Numai că nu era şi 
muzică, iar treaba noastră nu era distracţia, ci 
munca. Luam turta, o călcam mărunt-mărunt, 
scoteam ce simţeam la picior că nu era bun şi o 
luam de la capăt. împătuream călcătura de lut 
şi o luam din nou şi tot aşa de trei-patru ori. Te 
obosea rău călcatul" (E.B.); 

- „Chiar dacă am totul mecanizat în atelier, 
înainte de a face gogoloaţele, fac din turta mare 
turte mai mici şi le frământ aşa, ca pe aluat. 
Trebuie să-l simt eu moale, ca o plastilină, la 
mână, să-l mai omogenizez şi să-l mai caut de 
răutăţi" (I.P.). 

Oricâte etape „ar fi ars" meşterii în timp, la 
o alta, la fel de primitivă precum călcatul, nu au 
renunţat. Este vorba de tăiatul cu instrumentul 
numit cuţitoaie. 

Cuţitoaia şi rostul ei 

n ciuda mijloacelor modeme cu care se 
C*/ „tratează" pământul în prima fază de lucru, 
cuţitoaia, o lamă veche de coasă căreia i s-au 
aplicat de o parte şi de alta două mânere de lemn, 
a rămas să facă parte negreşit din arsenalul 
olarului. 


lunta frtawtâatata 
ca cat aiuat 

Malaxez atâta cât îmi trebuie în ziua respectivă. 
Malaxorul vechi doar amestecă pământul. Cu 
noul malaxor, pământul va ieşi perfect, iar eu 
voi fi mai odihnit. în felul acesta şi randamentul 
şi calitatea vor creşte" (I.P.). 

în orice fel ar fi făcută frământarea, ea are 
scopul de a omogeniza „masa plastică, făcând să 
dispară şi o parte din aer, astfel ca materia să 
capete o aderenţă uniformă" [Slătineanu, Petres- 
cu, Stahl: 1958, 21]: 

- „Ne cunoaştem pământul şi ştim cum să-l 
lucrăm. Numai că ne-am mai modernizat şi 
nu-1 mai călcăm cu picioarele - avem malaxor. 

Cu ajutorul ei, turta se taie în felii subţiri, 
„ca foiţa de ţigară". La o asemenea fineţe, este 
foarte greu ca impurităţile să nu fie îndepărtate, 
mai ales că acesta este şi scopul operaţiei, care 
se repetă de două-trei ori. 

Din foile subţiri de lut se formează gogoloţi 
care. antrenaţi în frământarea ulterioară, refac 
turta. Din ea se vor putea face în curând bul¬ 
gării buni de modelat: 

- „înainte totul dura foarte mult la pregăti¬ 
tul lutului. După ce-1 tăiai cu cuţitoaia îl puneai 
iar la dospit intr-o ladă, pentru o zi, ca să se 
înmoaie ce rămăsese mai tare în pământ. Apoi 
se lua iar la jucat cu picioarele. Abia acum 
ziceau ăi bătrâni că era bun de modelat, când 
era şi curat, şi moale, ca o cocă mai tare din 
care puteai să începi să lucrezi" (E.V.); 

- „Acum nu mai este ca înainte: după ce 
curăţăm pământul şi-l dăm la malaxor, îl mai 
ţinem măcar o zi să se macereze" (I.P.): 

- „Pământul nostru de la Horezu e diferit de 
cel de la Slătioara: ăla ţine la foc, al nostru nu 
ţine. e mai unsoros, mai gras. Secretul nostru 
este că îi băgăm nişte cenuşă, ca să-l mai în¬ 
tărim. Şi-l curăţim apoi cu cuţitoaia" (Ioana M.); 

- „Densitatea pământului este foarte mare şi 
ne permite să facem decorul: dacă ar fi mai rar, 
ar suge vopselele. Dar calitatea aceasta nu ar 
folosi la nimic dacă nu ne-am îngriji ca înainte 
de modelare să curăţăm bine pământul de toate 
impurităţile. în afară de malaxor, ne folosim şi 
de cuţitoaie" (S.G.). 

Formarea gogoloţului 

larii din Horezu numesc bulgărele de lut 
„gogoloţ". Din turta mare, pregătită aşa 
cum am arătat, se fac câteva sute de gogoloaţe, 
în funcţie de mărimea obiectelor care se vor 
modela din ele. Un olar cu experienţă „simte la 
mână" şi apreciază din ochi dimensiunile. El 
clădeşte în apropierea roţii, pentru a-i fi la 
îndemână, atâtea gogoloaţe câte obiecte doreşte 
să facă în ziua respectivă. 

Ele nu pot fi lăsate nelucrate de la o zi la 
alta, căci se întăresc. De altfel, întreaga turtă 
este acoperită cu un plastic, ca să nu se evapore 
apa din ea: „Pământul meu bun de lucru este 
aranjat în atelier: îl ţin acoperit cu folie: pe toate 
părţile lui am trasat nişte dungi, ca să intre apa 
in ele şi să se păstreze. Aşa îl ţin moale" (C.T.). 

în general. într-o zi de lucru olarul nu face 
mai puţin de 100 de obiecte. Pentru a forma 
gogoloaţele, el purcede la ultima frământare a 
bucăţilor de pământ. Pasta obţinută se împarte 
în bulgări de mărimi egale, care se mai bat între 
mâini, pentru a forma o masă compactă. 

Toate operaţiile menţio¬ 
nate până aici, dacă au fost 
făcute corect, constituie baza 
obţinerii unei ceramici de 
calitate. Aici se termină, de 
fapt, munca brută. De la 
fixarea gogoloţului pe roată, 
olarul păşeşte în artă. 


"pen**umea CfoyaCoţiton 
cueymeei Con iătt^n tnată 

Lipsite de virtuţi estetice, operaţiile descrise 
până acum sunt mai degrabă detalii meşteşu¬ 
găreşti esenţiale, care asigură o viaţă durabilă 
viitoarelor forme; ele pot părea prozaice sau 
nesemnificative, dar se înscriu, de fapt, intr-un 
adevărat cod tehnologic „asemănător cu o parti¬ 
tură muzicală sau cu o cifrare coregrafică, 
însemnând. în fond. codificarea unor habitudini 
îndelung practicate de comunitatea respectivă 
(...) Ne aflăm, deci, în faţa unei tehnologii 
tradiţionale, care nu s-a putut transmite decât 
în condiţiile unei continuităţi milenare. Numai 
o populaţie nemişcată de pe pământul ei mii de 
ani putea să păstreze şi să transmită prin viu 
grai şi, mai ales, prin practică, atât de minu¬ 
ţioase prescripţii şi atât de complexe operaţii, 
ţinând de înţelegerea calităţii materiei prime." 
[Nicolescu, Petrescu: 1974, 21] 

La roată 

flŢăoata reprezintă instrumentul de lucru 

esenţial prin care bulgărele de pământ este 
transformat intr-un mod miraculos şi fascinant 
într-o formă-obiect, de către olarul care ştie s-o 
desăvârşească prin numai câteva mişcări. 

Ea este formată din două discuri - unul mai 
mic, sus, numit la Horezu taier, făcut din lemn 
foarte bine finisat sau din metal şi altul mare şi 
greu, numit chiar roată. Aceste două discuri 
sunt unite printr-un ax metalic, care transmite 



taierului mişcarea circulară imprimată de către 
olar roţii, cu ajutorul picioarelor. în partea de 
jos, axul este aşezat acum intr-un rulment, dar 
mai înainte era fixat într-o măsea de cal, care se 
dovedea suficient de rezistentă pentru a-i sus¬ 
ţine greutatea şi mişcările, înlesnindu-i în ace¬ 
laşi timp alunecarea. Tot acest „mecanism" se 
termină cu ţăruşi înfipţi în pământ: „Sub taier 
axul este fixat în gâscă, legătura de lemn prinsă 
de laviţă, aşezată la înălţimea taierului. De ace¬ 
eaşi laviţă sunt prinse răzătorile, bucăţi de lemn 
care-i slujesc meşterului să-şi cureţe mâna 
încărcată de argilă. Sub a doua laviţă, aşezată la 
nivelul roţii se află plimba, stinghie care serveşte 
de sprijinit picioarele." [Petrescu, Stahl: 1956, 16] 

Laviţa (1^) este o 
scândură lată, fixată 
pe ţăruşi, în mijlocul 
căreia e prins taierul. 
Pe suprafaţa ei sunt 
aşezaţi în timpul lu¬ 
crului gogoloţii, reci¬ 
pientele cu vopselele, 
precum şi instrumen¬ 
tele care folosesc la 
formarea, finisarea şi 
decorarea vaselor: 
„Mie cel mai mult îmi 
place să modelez. La 
roată este munca cea 
mai grea, da’ şi cea mai frumoasă. Roata o am 
de la părinţii mei. Mi-am făcut laviţă la roată, 
aşa cum era şi înainte - cu aripioare pentru 
curăţatul mâinilor. Jos este plimba, pe care pun 
picioarele, când nu dau la roată" (V.O.). 

Astăzi, olarii din Horezu îşi doresc să aibă 
roată electrică precum aceea la care Ionel Popa 
lucrează de aproape zece ani: 

- „Roata eu am facut-o. Taierul este dintr-un 
lemn de nuc, lucrat la strung. Roata mare am 
tăiat-o cu drujba, dintr-un buştean de fag. Axul 
stă într-un rulment, pus pe un suport de lemn" 
(V.T.); 

- „Mi-ar plăcea şi mie sa lucrez cu roată elec¬ 
trică, aşa cum se lucrează in Franţa. V-am spus 
că acolo era totul mecanizat şi din toate moder- 

nizările, câştigai mai mult timp, făceai obiecte 
mai multe, cu mai puţin efori. Roata avea tura¬ 
ţie, pedală pentru acceleraţie şi manetă pentru 
incetinire, ca la maşini" (S.G.); 

- „Trebuie să ne modernizăm. încercăm mai 
multe mijloace. Nu ne putem încăpăţâna să ră¬ 
mânem în toate etapele lucrului doar la munca 
manuală. Noi avem malaxoare şi râşniţe electri¬ 
ce, iar luna viitoare cred că voi primi din Anglia 
şi o roată la curent. Chiar dacă ne modernizăm 
utilajele, tehnica de lucru rămâne aceeaşi, gen 
Horezu" (I.P.): 

- „Suntem doar în secolul XX. acceptăm mij¬ 
loacele moderne. Nouă nu ne-ar trebui o roată 
electrică, pentru că aceea la noi nu dă randa¬ 
ment, ci una electronică, şi asta ar trebui să-şi 
regleze turaţia după gândirea noastră" (I.V.). 

De aici începe spectacolul care, mai ales 
atunci când il vezi pentru prima dată, se des¬ 
făşoară uluitor de repede, încât nu-ţi dă voie 
aproape nici să respiri. Succesiunea de mişcări, 
care imprimă bulgărelui de lut contururi dintre 
cele mai neaşteptate, pentru imaginea obiec¬ 
tului pe care erai pregătit s-o priveşti în final, 
triumfând pe taierul roţii, tot ce auzi, torsul 
prelung şi constant al roţii, blânda împreunare 
a mâinii cu lutul, mângâierea palmelor sau miş¬ 
cările cu accente grave, prin care gestul hotărât 
supune pământul în formă, tăcerea deplină şi 
profundă a olarului, toate acestea sunt semnele 
miracolului care se petrece cu bulgărele de 
pământ sub ochii tăi. 

Modelarea cere atenţie, forţă, îndemânare 
şi stăpânire de sine. Deşi fiecare are un stil pro¬ 
priu în imprimarea formelor, o tehnică a digita¬ 
ţiei sau o ştiinţă exactă a mişcărilor necesare 
pentru obţinerea formelor, şi în această fază se 
simte deprinderea unui cod tradiţional de 
semne şi gesturi, iar totul cere timp îndelungat 
şi practică neîncetată până când olarul ajunge 
să poată spune: „Modelarea face parte din mine. 
De atâţia ani, mişcările mi-au intrat in sânge. 
Cred că aş putea face formele şi cu ochii închişi. 
Trebuie să simt doar lutul la mână." (Ion B.) 



*l/aîiltca Olevuc, &i*tyc<na £e*neie din "îtlonejcc 
cane tHadeleaja la *octta 


Aspectele succesive şi diverse prin care 
trece lutul, pe de altă parte, sunt necesare pen¬ 
tru omogenizarea, dar şi pentru împiedicarea 
rămânerii între pereţii vaselor a bulelor de aer 
care ar putea produce accidente la ardere. 

Pe parcursul formării vasului, olarul îşi 
înmoaie mereu mâinile intr-un recipient în care 
se află apă şi resturi fine de pământ dizolvate, 
atât pentru ca degetele să alunece lin pe faţa 
lutului, cât şi pentru a netezi suprafaţa formei 
înainte de a folosi pieptenele sau plotogul. 

Pieptenele este o bucată de 
lemn subţire şi netezită, de 10- 
15 cm, de formă trapezoidală, 
găurită într-o parte, pentru a 
putea fi bine ţinută cu degetele, 
cu ajutorul căreia olarul fini¬ 
sează formele, prin apăsare, în 
timpul rotaţiei, pe pereţii inte¬ 
riori ai taierelor sau pe cei exte¬ 
riori ai cănilor sau ulcioarelor. 


'pi*u&eviea uaaultU eu pieptenele 

Plotogul e o bucată de piele sau de material 
textil, înmuiată în apă. cu care olarul netezeşte 
şi lustruieşte suprafeţele. 

După ce obiectul a capătat forma definitivă 
şi a fost desăvârşit, prin finisare, se separă fun¬ 
dul care este lipit de taierul unde a fost modelat 
cu o sârmă având la capete două mânere mici: 

- „Oalele sunt frumoase şi fără să le finisezi, 
aşa. lăsate cu amprenta mâinii pe ele. Cu piep- 
tănul dau ultima formă şi finisez, deşi, dacă nu 
le finisezi, rămâne pe ele ca o spirală, se vede 
mişcarea mâinii care a creat forma" (I.P.); 

- „La început mi-a fost greu. Modelarea este 
o meserie aparte, pe care pot spune că am 
învăţat-o“ (V.T.); 

- „Mie Ionel Vicşoreanu mi-a dat un impuls 
mai puternic. îmi zicea: «Uite, cum faci: centrezi, 
tragi, pui pieptănul». După un timp, am început 
să simt lutul, să-l stăpânesc" (Irinel M.): 

- „Am învăţat să modelez de la tata. Mi-a 
fost greu la început, am stricat mult lut, dar cu 
timpul am prins mânuiala. Să ştiţi că nu e uşor 
deloc. îţi trebuie şi ambiţie multă. Eu am încer¬ 
cat să-i învăţ pe mulţi tineri, veniţi în taberele de 
creaţie de la Muzeul Satului, arta noastră, dar 
cel mai greu a fost modelatul. în primul rând, 
nu se învaţă repede. Trebuie să ai timp mai întâi 
să priveşti; şi nu aşa, o zi-două. Şi doar după 
aceea să te încumeţi" (G.I.); 

- „înainte de modelat, se pune pe taier puţin 
pământ, ca să nu se lipească gogoloţul, să facă 
priză de taier" (C.B.); 

- „Nici un olar nu seamănă la digitaţie cu 
celălalt; fiecare, cum s-a obişnuit: unii ridică 
obiecte mai mari din câteva mişcări. Eu acum 
reuşesc să modelez din două-trei mişcări: pentru 
farfurie, centrez gogoloţul, îl ridic iar în formă de 
cilindru şi pornesc apoi pe orizontală cu pămân¬ 
tul" (I.P.); 

- „Eu trag cu amândouă mâinile înăuntru, 
lipite, cu vârful la degetele din mijloc. Aşa m-am 
învăţat" (I.B.); 

- „Priviţi acum cum fac eu un taier. Şi am 
să vă povestesc apoi fiecare etapă. Iau gogoloţul, 
îl bat între palme şi îl finisez. îmi ud mâinile cu 
apă. Ridic pământul ca pe un turnuleţ şi apoi îl 


împing în jos pentru a-1 centra. Cu cele două 
degete mari simt centrul pământului, după care 
îl îngăur, pentru a-1 întinde în ambele părţi. Se 
întinde acum cu pieptănul. care ia din grosime 
şi îl subţiază. Acuma se netezeşte în interior cu 
pieptănul şi se ia iar din grosime. Pentru finisare, 
în loc de plotog, folosesc un burete plin cu apă. 
îmi trebuie acuma la final şi Jleiciul (resturile de 
pământ, amestecate cu apă de la răzătoarea de 
mâini, aflată lângă roată), pe care-1 folosesc ca 
să astup pământul, în caz că găsesc şi scot la 
finisare din obiect vreo impuritate" (N.M.B.). 

Etapele modelării taierelor 

ya modelaj, fiecare îşi are felul în care s-a 

învăţat. O să vă spun acum, pe etape, cum 
fac eu taierele şi ulcioarele şi cum i-am învăţat 
şi pe alţii să facă. La un taier lucrez cel mult 
două minute, la un ulcior nu pot să spun exact, 
e mai complicat că sunt faze după care aştepţi. 
Deci, iată care este ordinea tuturor operaţiilor 
pe care o respectă toţi olarii de la noi: 

1. în prima fază luăm pământul în palme, 
îl frământăm bine, bine, să nu aibă nici 
un fel de impuritate: 

2. îl facem gogoloţ rotund: 

3. îl punem pe roată şi pornim roata: 

4. Centrăm gogoloţul, adică îl punem şi îl 
ţinem în rotaţie pe mijlocul roţii; avem 
grijă să nu aibă nici un fel de deviere; 

5. Săltăm lutul în plan vertical, până se 
centrează perfect; 

6. Udăm pământul cu puţină apă şi. cu cele 
două degete mari, începem modelarea 
obiectului; 

7. Cu degetele arătătoare de la amândouă 
mâinile tragem uşor înspre margini, în 
acelaşi timp: grija este ca obiectul să fie 
mereu centrat şi să nu aibă nici o de¬ 
nivelare; 

8. Luăm pieptenul, îl înmuiem în apă, apoi 
udăm puţin obiectul respectiv; 

9. începem să tragem cu pieptenul pe 
partea exterioară, mâna stângă se ţine în 
partea interioară şi se merge cu aceeaşi 
dimensiune până la marginea obiectului; 
acum se stabileşte şi grosimea, de la fund 
începe tragerea obiectului către margine; 

10. După ce întindem prima dată. începem 
invers aceeaşi fază, adică ţinând mâna 
dreaptă în partea interioară, iar cu mâna 
stângă în partea exterioară; 

11. începem netezirea, finisarea către mar¬ 
gine, ridicăm obiectul după cum vrem să 
fie mai înalt sau mai jos; 

12. Tăiem cu sârma obiectul de pe roată; 

13. îl apucăm cu grijă şi-l punem pe poliţă, 
la zvântat.“ 



Etapele modelării ulcioarelor 

„ 1. Se frământă bine pământul şi se formea¬ 
ză gogoloţul; mărimea lui se stabileşte 
în funcţie de dimensiunile pe care vrem 
să le aibă ulciorul; 

2. Se pune gogoloţul pe roată şi se cen¬ 
trează; 

3. Se ridică pământul ca o piramidă, se 
subţiază puţin, ca să se centreze şi mai 
bine; 

4. Se face prima fază a ulciorului, adică 
gâtul; gura se face ca şi cum ai face o 
ceaşcă mică în vârful gogoloţului sau al 
piramidei; 

5. Se taie cu sârma gura ulciorului, se ia 
şi se pune deoparte; 

6. Pe urmă începe lăsarea pământului în jos, 
se face din nou gogoloţul, se centrează; 

7. Cu palmele se ţine gogoloţul centrat, iar 
cu degetele mari se îngăure; 

8. Acum începe ridicarea ulciorului, exact 
faza inversă ca la farfurie, adică nu se 
mai trage cu degetele, ci se împinge cu 
podul palmei în sus; 

9. Se ridică o dată şi se apropie, ca să pot 
să-i fac gâtul; se caută ca gâtul să fie cât 
mai strâmt; întotdeauna la gât se păs¬ 
trează pământ, ca să ai tot timpul de 
unde să-l apropii; trebuie să ai grijă să nu 
rămâi în lipsă, de-aia la capăt, deasupra, 
trebuie să laşi pământul mai grosuţ; 

10. Mâna stângă se introduce în ulcior şi cu 
pieptănul în mâna dreaptă începem să-i 
facem burta ulciorului; 

11. Se subţiază, se ia cu pieptănul o dată, de 
două ori. de trei ori, depinde de meseriaş, 
până se ajunge la grosimea dorită; 

12. împingem cu cele patru degete dinăuntru 
(fără cel mare), de la mâna stângă, iar în 
dreapta ţinem pieptănul şi mergem aşa 
paralel cu mâna dinăuntru, până se face 
corpul şi burta ulciorului; se finisează; 

13. începem trasul la gură, adică strângerea 
către interior, până ce se face gâtul ulcio¬ 
rului; 

14. Se prinde gâtul ulciorului cu ambele 
mâini şi se împinge către interior şi se 
micşorează orificiul de la gât; amândouă 
mâinile sunt în sus; tot timpul mâinile 
trebuie să fie ude şi să se ţină cont de 
grosimea obiectului, că, dacă îl subţiem 
prea mult, poate să se frângă; 

15. Se continuă mişcarea până se ajunge la 
mărimea şi grosimea gurii pe care am 
tăiat-o; trebuie să ştim exact diametrul, 
iar grosimea o simţim la deget; 

16. Când am ajuns cu corpul ulciorului la 
faza finală, se ia gura şi se lipeşte de 
gâtul ulciorului, exact ca la sudură; când 
lipim, trebuie să simţim la degete, să nu 
aibă nici un fel de fisuri; mâinile trebuie 
să fie mereu umezite; 





17. Se taie ulciorul cu sârmă de pe roată şi 
se pune pe o blană; se lasă aşa aproape 
o zi, ca să se zvânte, după care urmează 
aplicarea mănuşii; 

18. Mănuşa sau toarta se face tot la fel; se ia 
un gogoloţ, se pune pe roată şi se cen¬ 
trează; 

19. Se întinde ca un fel de cerc plat, se ţine 
pământul între două degete şi cu degetul 
arătător se apasă, până se face un şanţ; 

20. Se apropie părţile şanţului, până se face 
ca un tub; 

21. Aşa gol pe dinăuntru cum e, se netezeşte 
cu pieptenul, până îl faci perfect rotund; 

22. Se taie pe dimensiunea ulciorului; 

23. Se lipeşte a doua zi, după ce ulciorul este 
zvântat puţin, că altfel se denivelează; 
ulciorul se găureşte, ca să intre apa pe 
toartă; 

24. Ţâţa ulciorului se face normal, cum se 
face gura ulciorului; are aproape aceeaşi 
fonnă, numai că este mult mai mică; 

25. Se ia un gogoloţ mai mic de lut şi se pune 
pe roată; 

26. Se centrează; se înalţă ca o piramidă, 
adică se înalţă gogoloţul din care poţi 
face mai multe bucăţi, că intră pământ 
puţin; 

27. Se ia ţâţa şi se aplică pe coadă; 

28. Se îngăure coada, până dai de canalul 
dinăuntru." 

(I. Popa) 


Fără roată 

n trecutul îndepărtat, când nu se inventase 
C zj roata olarului, vasele erau lucrate cu mâna. 
Astăzi, numai capriciile unor forme inventate 
şi prelucrate manual fac abstracţie de nivelul 
tehnologic la care s-a ajuns. Câteva forme 
fistichii - cum le spune Ionel Popa obiectelor 
care nu sunt de tradiţie horezeană - sau plăcile 
ceramice nu se lucrează la roată. 

Ion Vicşoreanu, cel care de câţiva ani 
lucrează în Franţa, ştia să facă ceramică „în foi". 
El frământa bine lutul şi-l întindea ca pe un 
aluat, nici prea gros, ca să nu se crape la uscat, 
nici prea subţire, ca să nu se rupă în timpul 
manevrelor de prelucrare. Din el, decupa forme 
dreptunghiulare, pe care le lăsa să se usuce prin 
presare, ca să nu se îndoaie. După ce treceau 
prin celelalte faze, decorare şi ardere, ele deve¬ 
neau icoane sau tablouri cu scene narative, cu 
dimensiuni cuprinse între 20 şi 30 de centimetri. 


Forme şi mărimi 

rOunt forme între forme; unele au viaţă, 
altele - nu“ (M.P.). Aşa îşi justifică olarii cu 
„tendinţe" inovatoare, pe de-o parte, ataşamen¬ 
tul faţă de tradiţie, concretizat în obiecte ale 
căror forme au dovedit trăinicie de-a lungul 
timpului, iar pe de altă parte, libertatea, izvorâtă 
din încercări care, dacă „trec pe piaţă", înseamnă 


că pot începe şi ele să trăiască: „Este clar că 
formele noi, cu care testăm piaţa, dacă nu sunt 
întrebate de cumpărători, mor cu timpul pentru 
că nu le mai lucrăm" (I.P.). 

Dacă analizăm în totalitate ceramica de 
Horezu, ne dăm seama că forma e un element 
decorativ în sine, care nu are nevoie neapărat de 
complinirea picturii, pentru a fi frumoasă. 
Forma este ea însăşi frumuseţe. 

în trecut, producţia Horezului era speciali¬ 
zată în străchini, al căror profil reprezintă ve¬ 
chea tradiţie a vaselor preistorice (tip La-Tene). 
întâlnite şi astăzi, dar numai între produsele 
câtorva olari mai în vârstă, străchinile cu mar¬ 
ginile drepte şi înalte sau, în ultima vreme, ro¬ 
tunjite, au formă cunoscută şi inconfundabilă. 
Ele sunt considerate obiecte simple, comune şi 
oarecum demodate: „Acum 50 de ani tot satul 
era de olari, da’ se lucra mai mult marfa de piaţă: 
străchini, căni de moşi, oale pentru mers vara la 
sapă, pentru bâlciuri. Atunci mergeam cu toţii 
la Polovragi. Da’ acuma parcă s-a modernizat 
lumea - nu prea se mai cumpără astea astăzi. 
Mai era Ioniţă Frigură care lucra obiecte mari - 
borcane de untură de 8-10 kilograme, smăl¬ 
ţuite, simple, adică fără model. La noi, la Horezu 
nu s-au lucrat oale de fiert în ele, că pământul 
nostru nu este rezistent la foc." (E.V.) 

Au urmat taierele, farfurii de diferite dimen¬ 
siuni, cu marginile desfăcute în plan orizontal, 
foarte puţin înalte, continuatoare ale formelor 
orientale care au influenţat ceramica hurezeană: 
„La început, prin ’92, când m-am apucat eu să 
lucrez, făceam străchini de rând, pe care le vin- 

deam prin pieţe. Erau din cele simple, stropite 
cu peria sau cu râuri făcute cu cornul. Acuma 
nu mai făcem străchini decât dacă avem o 
comandă. Lucrăm taiere, în special, că astea 
se caută mai bine. Da’ nu la piaţă, ci la târguri 
din astea de artă populară, unde vine lumea şi 
cumpără pentru colecţii sau ca să-şi pună pe 
pereţi, în casă, ceva frumos.” (G.P.) 

în ceea ce priveşte standardizarea dimen¬ 
siunilor, precum şi diferenţele de profil şi de mă¬ 
rime dintre străchini şi taiere se poate constata 
faptul că în producţia Horezului, „...ca diametru, 
taierele sunt cu 1-3 cm mai mari decât stră¬ 
chinile (diametrul socotit la gura vasului); în 
schimb, înălţimea este sensibil mai mică decât 
a străchinilor, diferenţa mergând până la 6 cm 
(înălţimea socotită de la linia orizontală a fundu¬ 
lui până la buza vasului). Străchinile au diame¬ 
trul cuprins între 18-20 cm, iar înălţimea între 
6-10 cm. Taierele au diametrul cuprins între 20- 
23 cm. iar înălţimea între 3-6 cm" (Petrescu, 
Stahl: 1956, 20-21]: 

- „Noi avem producţie mare şi diversificată. 
Facem ceşti de ţuică şi de cafea, farfurii pentru 
ceşcuţe, castroane, străchini, da’ cu forme mai 
noi, ca nişte holuri, cum se găsesc la magazin, 
castronaşe, farfurii de 13-15 centimetri ca dimen¬ 
siune, ciorbalâce pentru pus ciorbă sau salată 
în ele, de 23-30 de centimetri, taiere cu mărimi 
între 20-22 de centimetri sau de la 23 la 30 de 
centimetri, cât au cele mari de tot” (I.M.); 

- „Am aranjat aseară în cuptor 100 de pla¬ 
touri de 20-22 de centimetri, 100 de 16-19 centi¬ 
metri, 100 de farfurii de 13-15 centimetri. în 
rest, am pus mărunţişuri: castroane, farfurioare, 
scrumiere, coşuleţe pentru pus ouă încondeiate 
în ele sau floricele” (V.O.); 

- „Noi facem, în afară de taiere, servicii de 
vin, de ţuică, de cafea. Suntem vreo cinci inşi în 
Horezu care facem ce vă zisei: Mihai Bâscu, Ionel 
Popa, Gheorghe Iorga, Dumitru Mischiu şi fami¬ 
lia noastră. Nora mea, Leonida şi nepoată-mea, 
Georgiana, fac icoane pe taiere" (Ion B.); 

- „în afară de formele consacrate ne place şi 
joaca cu lutul. Din joaca mea şi a fetelor mele ies 

diferite figurine, măşti, jumătăţi de oale de pus 
pe pereţi sau forme care nu au nume" (M.P.); 

- „Eu sunt singurul care fac ulcioare, la 
Horezu. înainte lucra şi Ţambrea, da’ ăl bătrân 
a murit şi ăl tânăr nu mai lucrează. Viorel Tănă- 
sescu promite să continue; a învăţat de la mine. 
Lucrez şi glastre (sacsdt). Şi Gelu Ţambrea a 
început să facă. în special, fac obiecte de-astea 
mai fistichii, în afară de taiere, servicii, farfurii 
toate mărimile. Lucrez mult la comandă. Italie¬ 
nii şi nemţii vin şi-mi cer să le lucrez tot felul 
de forme: vaze, văzuţe, ancore obişnuite, ancore 
mici de pus în acvarii, căsuţe cu ferestre şi uşi 
decupate, pe care străinii le pun tot în acvarii” 
(I. Popa); 

- „La forme suntem neîntrecuţi. Lucrăm 
taiere, ulcioare, ciorbalâce, o mulţime de vase, 
pe cote, pe dimensiuni, pe forme, măşti, supor¬ 
turi de agăţat pe pereţi, suporturi de lumânări, 
de şerveţele, de ouă. Avem cam 70 de forme 
diferite” (I.P.); 

- „Mie îmi place să lucrez tot ce am învăţat: 
taiere, căni de vin, străchini pentru târg, ceşti 
de cafea, farfurii mici” (S.G.); 

- „La forme, eu continui tradiţia. Fac taiere 
obişnuite, dar din alea cu dimensiuni mari, cior¬ 
balâce, farfurii colţurate, adică cu colţi pe mar¬ 
gine, făcuţi cu tiparul cu care se decupează 
diferite motive” (N.M.B.). 

Dincolo de mărturiile olarilor, ceramica de 
Horezu se distinge prin eleganţă şi frumuseţea 
formelor. Cele mai lucrate categorii de obiecte 
sunt, în principal, în funcţie de ponderea lor în 
producţie, cele ce respectă tradiţia, dar şi cele 
născute din dorinţa de a inova sau de a copia 
sau din dorinţa de a satisface comenzile diferiţi¬ 
lor clienţi. 

Ele se clasifică după cum urmează: taiere de 
diferite diametre, ciorbalâce, farfurii cu mărimi 
variate, castroane, căni, căniţe, ceşti, ulcioare, 
puşculiţe, sfeşnice, icoane, străchini, glastre, 
vaze, ploşti (mai ales în trecut), servicii pentru 
vin şi cafea, solniţe, forme „mai aparte”, după 
cum spunea Ionel Popa: amfore, lămpi pentru 
aromo-terapie, căsuţe etc. 


Odceete de-aatea, nuU fcaticAii... 


Producţia individuală de ceramică de la 
Horezu, din satul Olari, a fost influenţată până 
în 1989 şi de cea a Cooperativei „Ceramica” din 
Horezu, care pe atunci desfăşura o activitate 
bogată şi variată şi avea ca angajaţi o mare parte 
a olarilor de astăzi: „Cele mai frecvente categorii 
formale produse acolo au fost: castroane «de 
rând», căni pentru vin de la 1 la 2 litri, puşculiţe, 
solniţe, servicii pentru ţuică, pentru vin, pentru 
ceai, sfeşnice, scrumiere, vase pentru flori, ul¬ 
cioare, farfurii cu cinci diametre, servicii pentru 
peşte şi pentru tort.” [Zderciuc: 1977. 9] 


'pevtfrvUe cotţwuzta (auto*: 'Vtct&i ‘Vic4&tea*tu) 

Ceramica popuCară din OCtenia 


Zvântatul sau zbicitul 



/VT) dată piesa tăiată de pe roată, este ridicată 
cu grijă şi aşezată pe poliţă. Poliţele sunt 
un fel de rafturi, aşezate - unele deasupra laviţei 
şi altele fixate cu nişte suporturi metalice, pe 
toată lungimea tavanului din atelier. Sunt fă¬ 
cute din stinghii de lemn şi pe ele se pun vasele 
la zvântat." (V.T.) 

în funcţie de anotimpul în care sunt lucrate 
vasele, zvântatul poate dura de la una până la 
mai multe zile. Analizele de laborator efectuate 
pe pereţii vaselor, imediat după ce acestea au 
fost modelate, disting existenţa a patru categorii 
de apă: apă de amestec, apă din pori, apă coloi- 
dală sau de absorbţie (care este electrostatic 
legată la suprafaţa moleculelor) şi apă chimică, 
din componenţa moleculelor. 

Cercetările efectuate evidenţiază faptul că 
„în timpul zvântării olăriei se produce evapora¬ 
rea apei de amestec, fapt ce provoacă reducerea 
volumului vaselor până la 25%. Pe durata us¬ 
cării propriu-zise, se evaporă şi apa din pori, în 
locul ei intrând aerul, care are 
un rol de seamă în arderea 
vaselor." [Klusch: 1981, 258] 
în această fază, vasele sunt 
puse şi pe poliţe aşezate în 
curte, la loc ferit de căldura 
directă a soarelui, de ploaie sau 
de vânt. Ca să nu se deformeze 
la gură, obiectele cu deschidere 
mare la exterior - taiere, cior- 


balâce, castroane, străchini - se „împleopează", 
adică se pun una peste alta, „gură-n gură": „La 
zvântat le lăsăm, după cum e vremea, o jumă¬ 
tate de zi sau o zi două. Le punem gură la gură, 
adică le pleopim sau le împleopim, ca să nu se 
strâmbe" (E.V.); „Din atelier le scoatem afară şi 
le împleopim" (M.F.). 

Zbicitul presupune o parte a fazei de uscare, 
prin care apa, adăugată în timpul frământării şi 
al pregătirii bulgărilor, se evaporă. Cu această 
ocazie, e de la sine înţeles că obiectele suportă 
şi o micşorare a mărimii lor, cu aproximativ o 
cincime. Vasul este acum mai uşor de mânuit şi 
nu se va deforma la ulterioarele manevrări. 

Răzuitul, găuritul şi iscălitul 

upă zbicit, vasele sunt aduse din nou în 
atelier, unde, pe o roată acoperită cu un 
material textil, pentru a nu se sparge la contac¬ 
tul cu lemnul ferm sau cu metalul din care este 
făcut taierul, ajung fiecare pe rând, pentru a fi 
răzuite, adică pentru a fi curăţate pe spate de 
resturile scurse de la lut, din faza modelării. 

Tot acum, cu ajutorul unui obiect metalic, 
se definitivează conturul fundului taierului, pe 
care acesta se sprijină când este aşezat pe o 
suprafaţă plană. Cu o sârmă, „se îngăure" fun¬ 
dul, pentru a se face orificiile prin care taierele 
vor fi atârnate de pereţi. Urmează momentul 
personalizării vasului: olarul „se iscăle" de obi¬ 
cei pe spatele obiectelor. 

Iscălitura se face tot „pe crud", cu o sârmă 
sau cu un creion, sau, în cazul celor mai grăbiţi, 
care nu ţin la amprenta personală a artistului, 
se aplică o ştampilă metalică, făcută pe 
comandă la o tipografie, care conţine numele şi 
prenumele celui care a executat obiectul. 

De cele mai multe ori, meşterii care ştiu că 
opera lor este urmărită în evoluţie şi constituie 
şi baza unor colecţii particulare valoroase, 
eternizează anul în care a fost produs obiectul 
şi locul de provenienţă - Horezu. Acesta este 
modul lor de „a da seamă" posterităţii! 

Ceramica de Horezu 


Mici retuşuri 

acă zbicirea nu a fost făcută uniform, iar 
înăuntrul pastei a mai rămas umezeală, 
vasul crapă. Din fericire însă, crăpăturile 
datorate unei uscări defectuoase sunt super¬ 
ficiale, iar ele se pot repara cu Jleiciul rămas de 
la modelarea vaselor (amestec de apă şi lut). 

Tot acum este ultimul moment în care se 
mai pot repara alte neajunsuri, create de apa¬ 
riţia la suprafaţă a eventualelor mici impurităţi. 
Cu o scoabă sau cu o sârmă subţire, „se scoate 
defectul” şi se acoperă, adăugând fleici, uni¬ 
formizând apoi pereţii vasului printr-o uşoară 
frecare. „După ce se zvântă bine, urmează deco¬ 
ratul." (I.P.) 

Decorarea 

a aspect şi ca „ţinută fizică şi chimică", 
oalele sunt acum aproape în aceeaşi stare 
ca la ultimele două procedee analizate. S-au 
zbicit, apa higroscopică s-a evaporat, dar supra¬ 
faţa lutului este încă puţin elastică, asemănă¬ 
toare cu pielea. 

Este momentul în care, cu mijloace speci¬ 
fice, olarul începe să dea altă faţă olăriei sale, 
prin câteva procedee de înfrumuseţare: angoba- 
rea, stropirea, zgârierea sau incizarea, găurirea 
şi tăierea cu tiparul, decuparea, ştampilarea 
(tipăritul) sau decoraţia picturală: „Decoratul 
cere multă concentrare. Eu, când mă apuc să 
lucrez, nu mă mai gândesc în altă parte decât la 
ceea ce am de făcut. La decorat, creezi modele, 
aşa, ca un artist adevărat. Este o meserie şi fru¬ 
moasă, şi foarte grea. Dacă o lucrezi cu drag, 
faci ceva: dacă nu ai plăcere, nu iese nimic (...) 
Eu am avut şi discuţii cu Victor, pentru că eu 
când mă concentram, nici nu prea mai vorbeam. 
Dacă el mă întreba ceva şi eu nu răspundeam, 
zicea că unde mi-e gândul şi mie mi-era teamă 
să nu uit ce vroiam să fac. Răspundeam anevoie, 
că mă gândeam la ce să pun pe obiecte." (E.V.) 

între tehnicile de decorare, pe care le vom 
analiza succint, există diferenţe de frecvenţă a 


aplicării lor, dar şi de importanţă, în sensul că 
unele dintre ele se practică aproape obligatoriu 
- angobarea şi pictarea -, iar altele sporadic - 
stropirea, incizarea, ştanţarea, tăierea, decu¬ 
parea. 

Tehnicile de decorare se concretizează atât 
în intervenţia (prin eliminare uneori) în masa 
crudă a vasului, cât şi prin depunerea de culori 
şi conturarea de motive, prin pictare. 

Angobarea 

/±\ ceastă operaţie poartă printre olari numele 
de „albitul cu humă al vaselor", denumire 
în parte improprie pentru perioada contempo¬ 
rană, dat fiind faptul că prin angobă se înţelege, 
de fapt, pasta care serveşte la acoperirea 
pieselor de ceramică cu un strat care ascunde 
culoarea naturală a lutului. 

Astfel, având în vedere starea actuală a meş¬ 
teşugului, observăm şi existenţa alternativelor 
de culoare în ceea ce priveşte fondul, şi anume, 
dacă în trecut era specifică pentru Horezu 
„culoarea ivorie", rezultată din albitul oalelor, 
astăzi angobele pot căpăta, după ardere, nuanţe 
de maron sau roşu-portocaliu: „Albitul îl făceam 
cu caolin luat din munte; era un fel de piatră pe 
care o pisam şi o măcinam la râşniţă. După 
aceea o amestecam bine cu apă şi o dădeam pe 
vase." (E.V.) 

La „statutul" decorativ pe care-1 are angoba 
se adaugă şi o caracteristică utilitară, pentru că 
stratul care se aplică astupă porii vasului şi-i 
conferă netezime. 

Pentru acest procedeu, se ia fiecare obiect 
în parte, se ţine într-o mână deasupra vasului 
ce conţine zeama angobei şi cu cealaltă mână, 
cu ajutorul unei linguri de lemn, se împrăştie 
un strat care devine uniform, după ce obiectul 
se ţine puţin la scurs. 

Sunt foarte rare cazurile în care vasele nu se 
angobează. Unul dintre ele este atunci când 
olarii decorează străchinile de târg într-un mod 
simplu, prin stropire. 

Ceramica populata din OCtenia 


Stropirea 


A 


ngobate sau nu, 



Stnofunea. cu peutula 


stropesc cu argile co¬ 
lorate, diluate în apă, 
cu ajutorul unor pen¬ 
sule pe care, de obicei, 
olarul şi le confecţio¬ 
nează singur. în ciuda 
simplităţii procedeu¬ 
lui, efectul decorativ 
poate fi surprinzător şi 
expresiv: „îmi plăcea 

să lucrez la început _ 

străchini de rând stro- 

pite cu peria“ (E.V.); „Uitaţi-vă cum stropesc 
străchinile. Iau periile făcute de mine din păr de 
cal şi de porc, le înmoi în culoare şi arunc pe 
ele“ (G.Ţ.). 

Zgârierea (incizarea) 

Tk\ rocedeu ce evocă primele şi cele mai simple 
IJ* decorări din preistorie, incizarea presupune 
zgârierea suprafeţei crude a vasului, în scopul 
înfrumuseţării acestuia „...făcută în aşa fel ca 
marginile tăieturii să nu aibă revărsări laterale 
(bavuri)“. [Slătineanu, Petrescu, Stahl: 1958, 39] 

Sunt puţini meşterii care, cu ajutorul unor 
unelte cu vârful foarte ascuţit, recurg la inciza¬ 
rea lutului: „Mie îmi place să încerc tot ce s-a 
făcut la Horezu, şi în forme, şi în decor. Am 
încercat şi modele prin zgâriere. Mai întâi pun 
angoba şi apoi fac modelul, apăsând cu o 
scobiţă de metal în lutul crud. Dar numai un 
singur model din taier fac aşa, prin zgâriere. 
Dacă-1 fac în centru, pe margine pun culori cu 
cornul şi trag cu gaiţa." (V.T.) 

Găurirea, tăierea cu tiparul, decuparea 


ceste trei moduri de decorare a ceramicii 


A\< 

completează procedeul de bază, pictarea 
cu cornul. Modelele sunt aşternute pe taier 
după bunul plac al celui care îl înfrumuseţează. 


Numai că procedeele amintite în subtitlu tre¬ 
buie, în mod obligatoriu, să preceadă angobarea 
şi pictarea, dat fiind că, presupunând o inter¬ 
venţie prin eliminare din masa lutului, acesta 
trebuie să fie crud, adică neîntărit. 

Modelele care rezultă au aspect dantelat şi 
conferă preţiozitate obiectului. 

Instrumentele de lucru folosite la aceste faze 
sunt şablonul din tablă, cuiul şi chiar... acul 
de la „seringă", cu care Aida Frigură „tratează" 
lămpile de aromo-terapie, prin decuparea mode¬ 
lelor, sau marginile taierelor, pe care taie într-un 
mod inedit, obţinând „taiere-stea": 

- „La taiere mai fac şi acum margini 
zgrumţurate, tăiate cu tiparul pe crud şi îngău- 
rite tot pe margini cu ceva de tablă" (E.V.); 

- „Iasă bine farfuriile ciupite sau încolţurate, 
aşa cum le zicem noi, da’ trebuie să ştii cum să 
lucrezi cu şablonul. Pui farfuria pe roată atunci 
când nu e nici prea moale, nici prea tare şi apeşi 
uşor, ca să n-o rupi cu şablonul. Este o muncă 
migăloasă! Da’ în afară de colţurile astea, noi le 
facem şi modele cu cornul, aşa, ca la Horezu. 
Sunt frumoase, da’ sunt şi mai scumpe, că-s 
mult mai muncite" (M.I.). 



*7«tZer cu Mtcvupiueu yaunită 4 c decupată 

Ceramica de Horezu 


Tiparul (sau şablonul) şi 
tipăritul (sau ştampilarea) 

ceşti doi termeni desemnează, în arta deco- 
rării ceramicii, două noţiuni total diferite. 
Primul numeşte un obiect decupat din tablă 
sau din carton, care reprezintă unul dintre 
motivele dificil de redat pe taiere prin desenare 
liberă: cocoşul, biserica, omul etc.: „Tiparul sau 
şablonul se foloseşte atunci când nu poţi să faci 
aşa cum trebuie cocoşul sau alt model mai greu. 
Atunci îl pui pe farfuria crudă şi tragi cu 
creionul pe lângă el. Sau, mai simplu, în loc de 
şablon, iei o hârtie, desenezi modelul, uzi hârtia 
cu benzină sau cu gaz şi apeşi cu creionul pe 
contur.“ (M.I.) 

Al doilea termen, tipăritul, defineşte proce¬ 
deul prin care se imprimă diferite motive orna¬ 
mentale, prin impresiunea pe faţa vaselor, cu 
ajutorul unor tipare lucrate din lemn sau lut ars. 

Ele sunt ca nişte ştampile care se aplică fie 
pe tot corpul vasului, prin repetiţie, fie în benzi 
circulare, încadrând modelele pictate. Tipăritul 
vasului se face tot pe vasul crud, pentru ca mo¬ 
delul - crengi de brad, flori, frunze, cruci, 
prescuri etc. - să se imprime vizibil şi 
definitiv. 



'7aie>te cu ntadele tifavute mu 4 ta*Hfutate 


Culorile 

Tk\ ictarea ceramicii reprezintă una dintre cele 
IJ* mai vechi forme de expresie artistică, cu 
ajutorul căreia se înfăptuieşte comunicarea 
între civilizaţii. 

Decorul pictat suscită un dublu interes, pe 
de-o parte, în ceea ce priveşte calitatea operelor 
de artă care ne permit să apreciem cultura, 
imaginaţia şi talentul strămoşilor şi, pe de altă 
parte, în observarea în timp a rezistenţei fizice 
a acestor „documente", care ne restituie fidel, 
fără mari degradări, informaţii asupra mijloace¬ 
lor tehnice din timpurile trecute: „Pictarea con¬ 
servă în ceramică formele şi culorile dincolo de 
timp" [Peiffer: 2000, 94]. 

Culorile de pe ceramica de Horezu sunt 
expresive: ele creează armonii deosebite, alcătu¬ 
iesc, prin pictare, câmpuri decorative ori deli¬ 
mitează, prin tonuri intermediare, contururi sau 
spaţii de demarcaţie între motivele principale şi 
cele secundare. 

Numărul culorilor este redus, dar concepţia 
decorativă şi arta olarului de a le îmbina sunt de 
natură să ne dezvăluie calitatea vie şi naturală a 
fiecăreia: „Culorile întrebuinţate în cera¬ 
mică sunt săruri ale metalelor şi nu pot 
^ fi întotdeauna amestecate, în schimb 
^ pot fi diluate în humă, micşorându-le 
* ‘ intensitatea. Ele păstrează totuşi avan¬ 
tajul vioiciunii. Artistul trebuie să 
pună în valoare această calitate, s-o spe¬ 
culeze, astfel încât, prin culori simple, să 
se obţină efecte bogate. Olăria noastră s-a 
inspirat, pesemne, foarte mult de la meşterii 
orientali care cunoşteau tâlcul acestui meşte¬ 
şug" [Slătineanu, Petrescu, Stahl: 1958, 10]. 

Aspectul cromatic este un alt criteriu în 
funcţie de care ceramica de Horezu îşi defineşte 
personalitatea şi unicitatea peste timp în con¬ 
textul ceramicii smălţuite vâlcene. 

După cum remarca Silvia Zderciuc în stu¬ 
diul ei privind colecţia de articole din ceramică 
cu elemente de formă, decor şi culoare în stilul 
tradiţional al regiunii Horezu, se foloseau urmă¬ 
toarele culori: 


*/ 

• roşul cărămiziu sau roşul-„pătlăgea“ - la 
Horezu şi Râmnicu Vâlcea; 

• albastru - în unele perioade la Horezu şi, 
la începutul secolului XX, la Râmnicu Vâlcea; 

• albul - la Horezu; 

• galbenul, în nuanţe asemănătoare cu cel 
de la Oboga, se folosea, în cazuri izolate, la 
Goruneşti, Horezu şi Vlădeşti; 

• verdele - la Horezu şi Vlădeşti; 

• brunul - la Horezu şi Goruneşti. 

Dar urmărirea cromaticii decorului nu se 
poate face fără a se acorda atenţia cuvenită şi 
cromaticii fondului vaselor ceramice. Dacă 
piesele de capacitate sunt smălţuite în verde, 
formele întinse - farfurii, străchini, blide etc. - 
acordă preferinţă fondului de culoarea fildeşului 
sau cărămiziului la Horezu, Râmnicu Vâlcea, 
Goruneşti, Bălceşti şi, în anumite epoci, unui 
fond brun închis, spre negru. Valoarea croma¬ 
ticii decorului este, prin urmare, strâns legată 
de cromatica fondului. 

Mărturiile olarilor privind procurarea şi pre¬ 
pararea culorilor, precum şi concepţia decora¬ 
tivă ne permit observaţia conform căreia culorile 
de aici, ca şi cele din pictura preistorică, sunt 
obţinute din argile colorate de oxizi de fier sau 
de magneziu. Anumite argile naturale sau calci¬ 
nate, diluate cu apă, devin angobe colorate în 
tonuri de ocru, roşu, brun. 

Amintind faptul că olarii orientali au deschis, 
în secolele IX-X, o cale inovatoare în ceramică, 
printr-o policromie rudimentară, din care s-au 

născut primele picturi 
cu oxizi, precum şi 
prin interesul acestora 
de a acoperi biscuitul 
(ceramica nesmălţuită, 
roşie) cu o angobă care 
dezvoltă energic culo¬ 
rile, numită alb persan 
sau angobă persană 
[Peiffer: 2000, 145-147), 


‘P’ieyătinea. culwtfton- 
4i untfelenea- caan*te£&i 
ctt „voft&eltvU" 


avem încă un argument care probează influenţa 
orientală exercitată asupra ceramicii de Horezu 
în secolele trecute. într-o anumită măsură, 
de aici „se revendică" şi stilul ei total diferit, de 
la concepţie până la formă şi decoraţie, faţă de 
acela din alte centre de ceramică oltenească. 

înainte de a fi aşternute cu cornul pe supra¬ 
faţa vaselor, culorile se pregătesc şi se toarnă 
în recipiente speciale. Ele sunt, în general, 
obţinute pe cale naturală, după cum ne spun 
meşterii: 

- „La decorat lucrăm cu caolin, o humă albă 
pe care o luăm din munte, ca un fel de piatră pe 
care o pisăm şi o măcinăm" (E.V.); 

- „Pentru albitul vaselor, căutăm în munţi 
o vână de pământ tare, alb, sau de piatră albă 
pe care o pisăm în piuă şi o amestecăm cu apă" 
(Mihai B.); 

- „Negrul şi maronul îl găsim acum în pă¬ 
mânt pe la Slătioara; înainte, îl luam din islaz, 
de la noi. Sunt nişte boabe - noi îi zicem piper - 
mai mici sau mai mari, până la mărimea unei 
nuci, pe care le strângeam cel mai bine după 
ploaie; atunci ieşeau boabele la suprafaţă, da' 
acum se sapă după ele. Vii acasă, le speli, ca să 
rămână numai piperul, apoi se pisează şi se ma¬ 
cină la râşniţă, după care se amestecă cu apă. 
Ruşala tot de prin văi, de pe lângă Slătioara, o 
luăm" (E.V.); 

- „Verdele îl facem din aramă pisată, arsă la 
cuptorul de oale şi pusă într-un castron pleopit 
cu altul, ca să ardă şi să nu sară bucăţi de tablă. 
Apoi se fărâmă, se pisează şi se amestecă cu 
caolinul din care iese culoarea verde" (C.M.); 

- „Cobaltul îl cumpărăm şi iese albastru pe 
taiere, da’ să ştiţi că nu e aşa, cum se zice, că 
albastrul la Horezu nu e de tradiţie, că eu am în 
colecţie obiecte lucrate de tata şi de socrul meu, 
care sunt pictate cu mult albastru. Sunt foarte 
frumoase. Dar să ştiţi că mai sunt şi vizitatorii 
de vină, pentru că cer să li se facă modele care 
nu s-au făcut la noi sau să pună pe farfurii 
culori care nu se potrivesc. La mine, la muzeu, 
a venit cineva şi mi-a cerut să-i fac un cocoş 
albastru, iar eu i-am explicat ce culori trebuie 

Pictarea cu cornul 


să folosim noi şi de ce. A înţeles şi atunci şi-a 
ales un taier cu un cocoş adevărat de Horezu, 
nu a mai vrut pe albastru" (E.V.); 

- „Vopselele le facem din pământuri natura¬ 
le, la care mai adăugăm caolină sau humă albă, 
dacă vrem să iasă mai deschis. Nu cumpărăm 
nimic, în afară de litargă. Arama o mai găsim pe 
la unul, pe la altul şi o ardem în cuptor, ca să 
iasă ca o zgură, pe care o luăm şi o măcinăm şi 
o amestecăm cu caolină, ca să iasă verdele cum 
vrem: mai închis, mai deschis" (I.B.); 

- „Culoarea galbenă o cumpărăm. E huma 
aşa-zisă de Medgidia, pe care o mai amestecăm 
cu ruşală, dacă vrem să iasă mai spre porto¬ 
caliu" (S.G.); 

- „Măcinăm vopselele la râşniţă şi le ames¬ 
tecăm cu apă. Cobaltul îl cumpărăm de la Har¬ 
ghita; este ca un praf negru, pe care îl amestec 
cu caolin, după cum ştiu eu că trebuie să iasă" 
(Ş.M.); 

- „Eu am un colorit mai aparte la taiere. îmi 
plac nuanţele vesele, vii, de aceea foarte des dau 
fondul portocaliu, pe care-1 fac tot din ruşală 
naturală, la care mai adaug humă albă şi gal¬ 
benă, după secretul meu de preparare" (M.Ş.); 


- „Eu lucrez cu culori naturale: roşu, negru, 
culoarea pământului, la care se adaugă şi ceva 
artificial: verdele, făcut din aramă oxidată, arsă 
în cuptor, râşnită şi împreunată cu humă albă" 
(I. Popa). 

Observăm, aşadar, că olarii dau dovadă atât 
de pricepere în tehnica obţinerii culorilor, cât şi 
de bun-gust în dozarea lor, ceea ce dezvăluie 
efecte artistice deosebite. 

Procedeele utilizate dovedesc faptul că anu¬ 
miţi pigmenţi colorează bazele printr-un simplu 
amestec cu apă, alţii, precum verdele, necesită 
arderea şi măcinarea materialului colorant, 
pentru a obţine culoarea definitivă. Pigmenţii 
sunt, deci, materii colorante naturale sau artifi¬ 
ciale. Unii nu au culoare proprie şi se revelează 
numai prin acţiunea chimică a unui flux sticlos. 

Pigmenţii sunt aşezaţi cu cornul pe vasul 
crud sau zvântat, sunt absorbiţi de porii vasului 
şi fixaţi printr-o primă ardere, acoperiţi cu un 
strat sticlos, transparent de smalţ, care, prin 
topire la 900-1.000°C, cu ocazia celei de-a doua 
arderi, ii transformă, definitivând culoarea. 


laien- vec6i de ^tlcxeju, colonul cu alAactnu 
(colecţia, "VieconeaMu) 


fj]\ upă ce am dat fondul cu angobă pe alb 
iLLs sau pe maron, sau pe piper, se începe 


repede modelul." (E.V.) 

Aceasta este etapa olăriei care cere cea mai 
mare iscusinţă în mânuirea instrumentelor de 
lucru, simţ al proporţiilor în conturarea modele¬ 
lor şi sensibilitate artistică pentru obţinerea unui 
efect final în care îngemănarea desen-culoare să 
fie perfectă. 

Munca artistică la oale reclamă, de obicei, 
contribuţie feminină, deşi, de-a lungul timpului, 
nu puţine au fost cazurile în care bărbaţii s-au 
întrecut pe ei inşişi la pictat. Stau mărturie 
obiectele pictate de Victor Vicşoreanu, de Dumi¬ 
tru Mischiu şi de toţi aceia care lucrează singuri 
olăria „de la început până la capăt“ (N.M.B.). 

Obiectul aşezat pe roată sau ţinut în mână 
aşteaptă să fie înfrumuseţat. în funcţie de mo¬ 
delul pe care se pregătesc să-l facă şi de culorile 
pe care trebuie să le folosească, olăriţele umplu 
coarnele cu vopselele colorate, a căror obţinere 
a fost descrisă în subcapitolul anterior şi le aşază 
pe suportul lor; gaiţa stă alături. 

Este momentul în care compoziţia începe să 
fie schiţată, în linii mari. Coarnele de vită, 
instrumente folosite la pictare ca recipiente din 
care se scurge culoarea pe obiecte, sunt pre¬ 
văzute la capăt cu un orificiu, unde se fixează o 
pană de gâscă sau de raţă, numită ţiplă, al cărei 
scop este obţinerea unor contururi fine, precum 
şi diminuarea fluxului culorii care trebuie să se 
aştearnă în linii şi puncte subţiri şi uniforme, 
„ca pată de culoare". Stratul de culoare aşternut 
nu trebuie să fie gros, ca să nu se cojească la 
uscare: „Pentru decor, folosim coarnele de vită 
care au fiecare câte o gaură în cap, pe unde 
băgăm pene de gâscă sau de raţă. De găină nu, 
că sunt foarte tari! 

Trebuie să ştii să tai o pană, ca să poţi face 
obiecte frumoase - o pânză de păianjen, de pildă. 
Dacă o tai la întâmplare, la întâmplare îţi iese şi 
decorul. Trebuie s-o tai anume, să fie puţin 
întoarsă. Eu, ca să fac penele moi, le fierb, aşa 
le fac şi aşa îmi convine mie să curgă culoarea. 
Pun fiecare culoare în cornul ei şi apoi mă gân¬ 
desc aşa: «Ce-mi propun eu astăzi?». Şi-mi zic 
apoi că trebuie să fac cocoşi, dar trebuie să am 
şi bună dispoziţie. Când sunt supărată, nu prea 
merge, nici capul, nici mâna; îmi tremură mâna. 


Mă luam la întrecere cu Victor la decor. Cine 
face obiecte frumoase, ăla e olar bun. Olar bun 
înseamnă şi să te naşti într-o familie bună, de 
olari! Să nu ai doar gândul banului, să faci un 
obiect de calitate, de artă, să-ţi placă întâi ţie 
şi să-ţi pară rău când l-ai vinde. Nici un model 
nu este la fel cu altul. Chiar de-ai vrea să-l faci 
la fel, nu mai poţi. Poate doar, dacă pui şablonul 
sau tiparul, şi nici atunci!" (E.V.) 

Dacă modelarea este pentru olar procedeul 
miraculos din care, prin mişcări succesive, în 
urma unei maxime concentrări, lutul capătă 
formă, decoratul prin pictură îi este egal ca 
importanţă, căci forma se desăvârşeşte acum 
prin model. 

Tot un miracol este şi decoratul, căci într-o 
linişte adâncă, în care doar torsul molcom al 
roţii şi mersul zgâriat al penei pe suprafaţa 
vasului se aud din când în când, se nasc din 
nimic spirale ameţitoare, despre care nu ştii, 
la sfârşit, de unde-şi trag începutul sau unde le 
este capătul. Acum se iveşte întreaga lume de 
motive decorative a ceramicii de Horezu. Simpla 
lor enumerare dovedeşte marea diversitate a 
ornamentelor, rezultată dintr-o multitudine de 
elemente de bază, dar şi dintr-o nesfârşită 
muncă şi fantezie, prin care ele se asociază şi se 
combină. 

Iată, bunăoară, în pagina alăturată, cum 
prinde contur „cocoşul", motivul simbolic cel 
mai important în ceramica de Hurez, sub „pana" 
Nicoletei Pietraru. (<-) 

Motivele decorative pictate cu cornul au în 
substrat elemente de tradiţie; unele păstrează 
„tiparul originar", altele sunt transformate con¬ 
form imaginaţiei sau sensibilităţii de moment. 

Unele poartă în ele poveşti de demult, altele 
sunt lucrate pentru că aşa s-a pomenit de la 
„ăi bătrâni" şi au adesea nume pitoreşti; unele 
prind viaţă pentru că „ne place să ne jucăm" 

(N.P.), altele se nasc la întâmplare.când, dacă 

greşim un model, amestecăm culorile şi zicem 
că le facem huite" (N.P.): 

- „La decorat e muncă de pictor, de artist. 
Faci lucru frumos numai cu dragoste şi plăcere. 

Cocoşul s-a lucrat mereu la noi la Horezu! Aşa 
l-am auzit pe tata spunând că olarii au pus 
cocoşul pe farfurie fiindcă era ceasul lor deştep¬ 
tător. Când mergeau cu boii la plai, se sculau 
foarte devreme, la ora 3-4 dimineaţa, ca să dea 
fân şi apă la boi; cocoşii îi deşteptau. 

Se zice că fiecare casă îşi 
are şarpele ei; să nu-1 omori, că 
e norocos. Şarpele casei este 
model vechi şi la noi, în olărie. 

Peştele e simbol creştinesc. 
Bătrânii ziceau că meşterul tre¬ 
buie să fie iute ca peştele prin 
apă, şi la muncă, şi la obiectele 
făcute pe roată. 

Despre stea se zicea ceva 
cu steaua magică, dar nu ştiu 
să spun mai mult. Victor, soţul 
meu, ştia să explice toate sim¬ 
bolurile. Eu fac steaua care 
râde, dar şi steaua cu lăcrămi. 



„'Ictte ca fiertele... 



Şanftele caaei 



Crucea, troiţa, biserica, icoana, îngerul sunt 
simbolurile religioase ale credinţei noastre. 

Coroana domnească este de la Mănăstirea 
Hurezi, cred că vine de la coroana domnitorului 
Brâncoveanu. 

Rândunica vesteşte primăvara. 

Şerpălăul vine de la un model pe care olarii 
bătrâni îl numeau pişatul boului sau şempălău. 


adică dârele pe care le lăsau boii pe pământ 
când urinau, mergând la plai. 

Mai erau alte motive care veneau tot de la 
asemănarea cu părţi ale corpului animalelor: 
coama porcului, coada căţelei, unghia porcului, 
ochiul boului. Alte motive în ceramica de Horezu, 
pe care le fac şi eu, sunt: bobocul, altiţa sau 
spicul grâului, lanţul, casa, hora, masca, 
coroana miresei, lămăiţa, bobocii, teaca de ardei, 
vrejul, frunza, creanga cu frunze, rozete etc. 

Modelele sunt multe la noi, unele sunt 
inventate, dar important este că le inventăm tot 
în stilul de aici. 

Eu gândesc modelele pe care le fac înainte, 
dar alteori le şi visez şi mă scol şi le pun pe 
hârtie, să nu uit până dimineaţă. Mie nu mi-au 
fugit ochii să fac un model din altă zonă, chiar 
dacă mi-a plăcut. Eu am respectat mereu mo¬ 
delele horezene şi tradiţia familiei mele" (E.V.); 

- „Eu lucrez şi câte două ore la un obiect, 
pe care fac mai multe modele: şencălău, banta, 
linii, zig zag, brăduţ, lanţ, coroana domnească, 
coroniţa, teaca de ardei, laleaua, melcişorii' 
(Ioana M.); 

- „Mie mi-a plăcut să decorez de mică; fac 
şi acum modelele pe care le pictam atunci şi am 
succes cu ele: porumbei, cocoşi, stele, pomi' 
(M.Ş.). 

- „Când pictez cu cornul fac fereguţa, 
bobocul, spirala, coroniţa, vrejul, ochiul magic şi 
şempălăul pe margine" (Maria B.): 

- „Motivele noastre frecvente sunt: măştile, 
frunzele, coroana miresei, peştii, şerpii, cocoşii, 
frunza, bobocul şi spicul" (S.G.); 

- „Motivele îmi vin în minte chiar atunci 
când le lucrez. Astăzi am decorat şi am făcut 
mai mult altiţa, spicul de grâu, ardeiul şi vrejul" 
(L.B.); 

- „Mie îmi place să combin motivele între ele. 
Am gândit aşa, că, dacă orice casă are un şarpe 
al ei, care-i aduce noroc, pot să fac o casă în 
mijloc şi pe toată marginea taierului, un şarpe. 
Sau pe alta, am făcut în mijloc o casă cu un pom 
şi pe margine, casa ocrotită de şarpe" (M.Ş.): 

- „Nici un model nu este la fel. Când mă 
aşez, parcă cineva dinăuntrul meu îmi arată ce 
să fac, iar mâna parcă desenează singură. îmi 
place foarte mult să decorez cocoşi, crengi, 
melcul, fagurele, bradul, soarele, steaua" (E.B.); 

- „Multe dintre modele le creezi din minte, 
aşa cum îţi vin, dar trebuie să te străduieşti să 
faci cât mai frumos. Mie îmi place cum reuşesc 
să fac cocoşul, şarpele, spicul de grău şi pomul 
vieţiC (M.M.); 

- „Cea mai mare plăcere a mea este să 
decorez. Pot să spun că am pictat toate motivele 
din Horezu şi am inventat altele noi. pornind de 
la ele. încerc să lucrez frumos şi îngrijit. Moti¬ 
vele tradiţionale sunt: cocoşul, peştele, şarpele 
casei, strugurele, laleaua etc. Motivele le fac 
lucrând: îmi vin în timp ce pictez. Când mai 
stric câte un model, că tuturor li se întâmplă să 
mai greşească, o fac huită, adică amestec culo¬ 
rile sau fac în locul acela un bobocel, o floare" 
(N.P.); 

- „Modelele sunt făcute cu cornul, aşa cum 
obişnuiesc toţi olarii. Eu mai întâi gândesc spa¬ 
ţiul taierului, de exemplu. îmi imaginez propor¬ 
ţiile decorului, cum va arăta motivul central şi 
ce o să pun pe margine. Am trei feluri de motive, 
cele pe care le cunosc din tradiţie, cele pe care 
le reproduc din cărţile cu ceramică de Horezu 
sau cele care îmi vin în minte. Am lucrat de 



curând nişte taiere frumoase, cu modele diferite: 
strugurele, porumbul, floarea-soarelui, spirala" 
(M.P.). 


Jirăvitul cu gaiţa 


S J irăvitul este un procedeu decorativ pe cât de 
(ij simplu ca realizare, pe atât de fastuos ca 
aspect. Constă în tragerea culorii proaspăt aşe¬ 
zate pe vas cu ajutorul cornului, prin deplasarea 
direcţiei modelului iniţial cu un instrument 
numit gaiţă - un băţ care, la un capăt, are formă 
de periuţă, deoarece acolo sunt prinse în nişte 
orificii câteva fire de păr tare de porc sau de porc 
mistreţ. 

Olarii spun, mai în glumă, mai în serios, că 
altădată, se puneau şi fire de mustaţă de iepure. 
Gaiţele pe care le-am văzut în ultimii ani la 
Horezu au ca terminaţie un fir metalic foarte 
subţire, înfipt la capăt ca un ac fin, din trăsă¬ 
turile căruia se ivesc modele ce evocă dantele 
dintre cele mai migăloase: „înainte, modelele 
erau mai simple: se făceau mai mult cu cornul 
şi se aşezau mai aerisit, dar a apărut şi stilul cu 
jirăvitu', în care pe toată farfuria se trage un 
model fin cu gaiţa" (Ioana M.). 

„Tehnica jirăvirii este de fapt o perfecţionare 
a unei vechi tehnici bizantine, folosită în seco¬ 
lele XV şi XVI. Este vorba de aşa-zisa «ceramică 
marmorată». Procedeul propriu-zis se bazează 

"Vaten „jcicutit" : 

tnotiuul <vuM*tte*ttai „c&xdă de fiăuti 



că au mai încercat şi cei de la Oboga şi de la 
Rădăuţi, dar la ei nu iese atât de fin. Pentru 
pânza de păianjen sau coada de păun, se face 
mai întâi cu cornul o spirală, fie pe toată supra¬ 
faţa, fie doar în centrul taierului. Din spirala 
făcută cu o culoare sau cu mai multe culori, se 
trage cu gaiţa în sus şi în jos şi ceea ce iese ca 
aspect al desenului, îţi umple sufletul de 
plăcere." (N.P.) 

Uscarea 


fl ]\upă ce au fost pictate, vasele se lasă la 
IJş/ uscat; în interior, pe timp rece şi ploios, 
afară, pe timp însorit, dar ferite de căldura 
directă a soarelui. Până la a fi aşezate în cuptor, 
mai trec două-trei zile. 


Cuptorul 



pe diferenţa stării coloidale a diferitelor culori 
din oxizii metalici amestecaţi cu humă.“ [Slăti- 
neanu, Petrescu, Stahl: 1958, 115J 

Când se trage cu gaiţa peste culori, ele se 
petrec, se întrepătrund, dar nu se amestecă, 
astfel că fiecare din ele îşi păstrează „identita¬ 
tea", distingându-se în modelul final nu nuanţe 
amestecate, ci „fire" subţiri, din tot atâtea culori 
câte au fost introduse în combinaţie. 

Prin jirăvire iau naştere, cel mai frecvent, 
motive precum: pânza de păianjen, coada de 
păun. aripa fluturelui, spicul grâului, boboci de 
flori, altiţe: „Meşterul desenează cu cornul trei- 
patru linii pe pereţii străchinii; liniile sunt para¬ 
lele, aşa că, atunci când meşterul trage de-a 
curmezişul acestor linii cu gaiţa, deplasează 
culoarea încă umedă, fără a rupe însă tema de 
bază a desenului liniilor paralele. Se obţine un 
desen extrem de fin. în locul liniilor paralele, 
deci a cercurilor, meşterul poate trasa cu cornul 
spirale, stele, care şi ele pot fi supuse tratării 
cu gaiţa, obţinându-se deci o mare varietate de 
motive." [Vlăduţiu, Petrescu: 1972, 205] 

Cel mai delicat motiv din ceramica de 
Horezu este cel al pânzei de păianjen: „Am văzut 


a Horezu, cuptoarele sunt toate de supra¬ 
faţă, clădite din cărămidă, de forma unui 
trunchi de con cu baza mare în jos. Având o 
înălţime de peste 1,50 metri şi o circumferinţă 
de peste 2 metri către mijloc, unde diametrul e 
maxim, ele sunt străjuite în exterior de câteva 
scânduri de lemn şi încinse cu două-trei şine 
metalice, pentru un plus de siguranţă şi rezis¬ 
tenţă în timpul arderilor, când temperatura 
dinăuntrul cuptorului poate ajunge la aproape 
1.000° C: „Pereţii lor se clădeau odinioară mai 
cu seamă din pământ bătut cu maiul, între o 
împrejmuire interioară, alcătuită din scânduri, 
aşezate (...), înclinat (în cazul cuptoarelor tron- 
conice) şi o împrejmuire exterioară, care era for¬ 
mată din pari bătuţi în pământ, împletiţi cu 
nuiele şi care se numeau ţarc (gard, gărduş, 
gărdea etc.)... Se cuvine reţinut că, până de 
curând, s-a mai păstrat în practică metoda 
străveche şi ingenioasă a trasării circumferinţei 
cuptoarelor cu ajutorul roţii carului. (...) Roata 
de car se fixa în vârful unui par înfipt în 
pământ. în jurul parului se descria un cerc cu 
diametrul de 1,50 metri, care reprezenta de fapt 
diametrul bazei cuptorului. Roata delimita 

măsura gurii de sus a construcţiei. Se aşezau 
scânduri cu un capăt pe roată şi cu celălalt pe 
conturul cercului însemnat pe pământ. în felul 
acesta se obţinea forma tronconică a cuptoru¬ 
lui." [Iordache: 1996, 125-127] 

Prevăzute cu una sau cu două guri de foc, 
cuptoarele de la Horezu „sunt ca butoiul" (Ş.M.), 
mai înguste la gură, pentru ca şi vasele de dea¬ 
supra să se ardă bine. 

Vatra cuptorului este divizată în două semi¬ 
cercuri de pământ înălţate, denumite mălaie, 
între care se află, la mijloc, un şanţ neacoperit - 
mijlocul mălaiului. De jur-împrejur, între pereţi 
şi vatră, se află un alt şanţ circular neacoperit, 
numit ocol. Aceste şanţuri delimitează în timpul 
arderii, „cărările de foc". în mijlocul vetrei, pe 
porţiunea centrală a cărării din mijloc, se află 
grătarul, susţinut de mălaie, care are în perma¬ 
nenţă un strat de cioburi aşezat deasupra, pen¬ 
tru ca focul să nu vină direct pe oalele aşezate la 
ars. Capacitatea cuptoarelor este de cel mult o 
mie de piese: „La noi intră la ars mai multe 
odată, pentru că facem taiere şi piese mai mici. 
Noi nu facem capacitate, că pământul nostru nu 
ţine la foc." (I.M.) 

Cunoscând calităţile cuptoarelor electrice 
sau ale celor cu gaze, pe care nu şi le pot încă 
permite, olarii gândesc la vremurile care le vor 
da posibilitatea să se modernizeze. 

Victor Vicşoreanu exprima diferenţele între 
tipurile de cuptoare astfel: „Cred că un cuptor 
modem ar scoate 99% perfect. Acolo, n-ai voie la 
rebuturi! La noi cup¬ 
torul este primitiv şi e 
de mirare că scoatem 
bun şi 90%. Şi asta 
numai din cauza expe¬ 
rienţei. Astfel, noi ştim 
ce facem până la cup¬ 
tor: dar de acolo mai 
departe nu mai ştim!" 


(Zccfltwt tno*tayt*ic 




Aşezarea vaselor în cuptor 

bună distribuire a spaţiului din cuptor se 
face cu ştiinţa experienţei şi cu o bună 
mântuială, astfel încât, la sfârşitul chitirii, în cup¬ 
tor să se afle un număr cât mai mare de vase, 
iar suprafaţa de contact între ele să fie cât mai 
mică, pentru ca, în cazul arderii de smalţ, obiec¬ 
tele să nu se lipească între ele. Pentru acest 
ultim deziderat, şirurile de farfurii „vin aşezate 
brad [foto sus ) în cuptor" (E.B.). 

„Mai întâi facem vatra cu cioburi. Şi la aşe¬ 
zatul oalelor e o tehnică. Deasupra cioburilor 
aşezăm obiectele de piaţă, tară valoare mare. în 
sus punem farfuriile pe care le aşezăm brad, 
facem apoi un pod de ţigle, ca să nu vină greu¬ 
tatea pe ele, apoi facem alt brad deasupra. în 
mijlocul cuptorului le punem aşa, vărsate, ori 
cu smalţ, ori la roşu. După ce am terminat de 
aşezat totul, le acoperim cu cioburi şi începem 
să dăm foc." (E.V.) 

La început, olarul intră în 
cuptor şi „chiteşte" marginile 
cu obiectele care i se dau la 
mână, pe rând. 

în general, clăditul vaselor 
începe cu cele mari, cele mici 
punându-se deasupra. 

Pentru un tiraj bun, vasele 
mari se aşază pe vatră şi pe 
marginea cuptorului, realizân- 
du-se astfel loc pentru cărările 
prin care pătrunde focul; cele 
mici se aşază pe mijloc. (->) 

„Arsul oalelor este o operaţie care implică şi 
riscuri, căci, la cuptor, oricare are şi ghinioane, 
se mai sparg, se mai deformează, orice s-ar 
spune!“ (Ş.M.) Pentru a preîntâmpina asemenea 
accidente, „castroanele vin puse pe mălaie" 
(G.P.), adică marfa de rând, care a necesitat mai 
puţin efort la modelat şi decorat, ocupă primele 
rânduri din suprafaţa de jos a cuptorului, acolo 
unde „bate" prima dată focul: „La noi în cuptor 
intră cu totul 600-700 de obiecte" (Ion M.); „Am 
aşezat brad de aseară vreo 300 de obiecte mai 
mari şi deasupra am pus mărunţişuri. Am pus 
focul tot de aseară, mai lent, că, dacă le luăm 
repede cu focul, bubuie, se sparg" (V.O.). 

Arderea 

entru ceramica de Horezu, în cea mai mare 
parte smălţuită, sunt necesare două arderi, 
numite primul foc şi al doilea foc sau focul de 
ruşală (biscuit) şi focul de smalţ. 

Primul foc 

a primul foc, intră numai obiectele nesmăl¬ 
ţuite sau în combinaţie cu cele care trebuie 
să fie arse a doua oară, dat fiind că ambele 
focuri ajung la temperaturi între 900-1.000° C. 

Arderea transformă ireversibil pământul 
sau pasta. La 500°, plasticitatea lutului dispare, 
iar între 800 şi 900°, vasele devin ferme şi con¬ 
servă forma ce le-a fost dată. Focul asigură nu 
numai fermitatea formei, ci şi conservarea per¬ 
manentă a decoraţiei pictate. 

Arderea la roşu, de ruşală sau biscuit - 
prima ardere deci - desemnează în final un pro¬ 
dus ars la perfecţie, la cea mai înaltă tempera¬ 
tură din cursul arderii. Rezultatul este „un ciob" 
în care s-au produs transformări chimice şi me¬ 
canice, care a dobândit rezistenţă, astfel încât 
„...se poate zgâria cu fierul, uneori chiar cu un¬ 
ghia. Ciobul este poros, absoarbe apă, e sonor 
la izbire, colorat roşu". [Slătineanu, Petrescu, 
Stahl: 1958, 29] 


Iată care sunt fenomenele fizice şi chimice 
care au loc pe durata desfăşurării arderii, la o 
temperatură maximă de 900-1.000°C: „Până 
la 250°, se evaporă apa coloidală sau apa de 
absorbţie şi creşte porozitatea materialului: la 
300°, se carbonizează humusul, eliberând C0 2 ; 
între 450-600°C, se elimină apa chimică (argila 
posedă până la 14% apă chimică): la 700°C, 
vasul devine roşu, dacă are în componenţa 
chimică cel puţin 5% oxid de fier (FE 2 0 4 ) şi oxid 
de aluminiu (A1 2 0 3 ); între 850-900°C, carbonul 
(rezultat din arderea humusului) se oxidează şi 
se elimină sub formă de bioxid de carbon. Tot¬ 
odată, prin oxidare, pirita elimină bioxid de sulf 
(S0 2 ), al cărui miros avertizează olarii că pro¬ 
cesul arderii se apropie de sfârşit. în plus, se 
descompune calcarul, eliminând C0 2 . Ceramica 
arsă la peste 870°C nu mai suferă, la răcire, 
salturi bruşte de volum sau de temperatură şi 
este mai puţin expusă deteriorării." [Klusch: 
1981, 258] 

Dacă, în privinţa consistenţei fizice, vasul 
este desăvârşit la prima ardere, nu acelaşi lucru 
se poate spune şi despre culori, care îşi relevă 
adevăratele nuanţe vii şi strălucitoare doar prin 
dispersie în smalţul în fuziune. E necesară, deci, 
o a doua ardere, după ce vasele au fost smăl¬ 
ţuite, în urma căreia se obţin culorile definitive. 

Să revenim acum la cuptor: după ce l-au 
acoperit pe deasupra cu cioburi, olarii „dau foc 
uşor-uşor cu lemne aprinse pe la ocoale". (V.O.) 



(fufct&i ftliu eu oule, acofierut eu cio&uni 

Timp de două-trei ore, flacăra nu pătrunde 
direct în cuptor, oalele fiind încălzite mai mult 
de fumul rezultat din arderea unor bucăţi mai 
mărunte de lemne moi şi uscate. Focul începe 
să urce lent, până la evacuarea apei din obiecte, 
începe arderea oxidantă, în care temperatura 
este ridicată de focul mai iute produs prin com¬ 
bustia unor lemne mai lungi de fag sau stejar. 

Prima ardere durează - în funcţie de mări¬ 
mea şi încărcătura cuptorului, mărimea vaselor, 
calitatea lemnelor, stăpânirea tehnicii specifice 
- între şapte şi nouă ore. Olarii apreciază din 
experienţă timpul de ardere şi temperatura, fără 
ceas şi fără pirometru, după cantitatea de lemne 
pe care o consumă, după aspectul limbilor de 
foc ce ies deasupra, precum şi după examinarea 
cioburilor care, dacă au căpătat o culoare vişi¬ 
nie, înseamnă că în cuptor temperatura a ajuns 
la aproximativ 800°C: „După ce le-am acoperit 
cu cioburi, dăm foc uşor la oale. După cinci ore, 
începe să iasă focul deasupra. Atunci începem 
să facem câte o pauză - bătrânii ziceau că le 
răsuflă, adică se lasă lemnele de se ard toate, se 
trage jarul şi se face o pauză de 10-15 minute. 
Apoi se bagă iar trei sferturi de oră lemne şi iar 
se trage jarul. Se fac trei răsuflări" (E.V.). 

Acest procedeu are loc spre sfârşitul arderii 
„de ruşală" şi urmăreşte creşterea temperaturii 
sus şi scăderea spre bază, cu scopul ca roşirea 
vaselor să se facă uniform. 

După încheierea primului foc, vasele sunt 
lăsate să se răcească, după care se scot din cup¬ 
tor unele, pentru a fi vândute, căci în afară de 
marfa de rând, nesmălţuită sau de cea stropită 
rudimentar, care se arde tot o singură dată, 
sunt la modă şi taierele arse numai o dată, în 
care culorile sunt estompate. Celelalte urmează 
să fie smălţuite. 

Smălţuirea 

rotecţia finală a decorului şi a întregii supra¬ 
feţe vizibile a taierelor sau numai a anumi¬ 
tor părţi, în cazul altor categorii de obiecte, este 


obţinută prin „sticlirea" ceramicii cu ajutorul 
unui material vitrificant, a cărui caracteristică 
este transparenţa. 

Folosirea plumbului este cel mai vechi pro¬ 
cedeu cunoscut, fiindcă permite cele mai joase 
temperaturi de ardere. El a fost mult timp uti¬ 
lizat, înainte de a i se cunoaşte marea nocivitate. 
[Peiffer: 2000, 75-80] 

Azi, vemisurile de plumb nu mai răspund 
normelor de sănătate şi sunt interzise pentru 
oricare din suprafeţele vaselor destinate pregă¬ 
tirii sau consumului de hrană, fiind inofensive 
însă pentru uzul decorativ. 

Scopul cu care vasele arse oxidant se smăl- 
ţuiesc este acela de a le conferi luminozitate şi 
frumuseţe, de a reliefa adevăratele culori aşter¬ 
nute în motivele de pe suprafaţa vaselor, dar şi 
de a le spori durabilitatea în folosinţă şi în păs¬ 
trarea neştearsă a decoraţiei pictate: 

- „Şi înainte, mai demult, se lucrau vase 
smălţuite. Dar, prin '44-’46, nu se mai găseau 
smalţuri şi atunci se lucra olărie pictată doar cu 
cornul, arsă o singură dată şi apoi, mai încoa’, 
au început iar cu smalţul. 

înainte, preparam smalţul din bucăţi de 
plumb arse la foc, într-un tuci, până se făcea 
un praf galben, pe care îl uneam cu piatră albă, 
pe care o ardeam în cuptor, o pisam, o cerneam 
şi o amestecam cu apă. La o măsură de piatră 
puneam două măsuri de smalţ, le amestecam cu 
apă şi le dam la râşniţă, până se făcea ca 
laptele. Apoi dădeam pe vase, lăsam să se usuce 
şi le băgăm la cuptor, le ardeam a doua oară, 
până ce se topea smalţul şi se făcea ca un geam 
strălucitor, prin care se vedea frumos de tot 
modelul" (E.V.); 

- „Acuma plumbul îl luăm praf, mai punem 
piatră în el, îl amestecăm cu apă şi-l dăm la 
râşniţă. Dacă n-am pune piatră în el, s-ar lipi 
farfuria una de alta, da’ piatra mai slăbeşte" 
(Mihai B.); 

- „Smalţul trebuie să ştii cum să-l dai: uni¬ 
form şi nu prea gros, că se crapă sau curge şi 
se întăreşte urât, după ce iese din cuptor" (M.I.); 

- „Eu am smalţ pentru multă vreme de aici 
încolo. Mi-am cumpărat 60.000 de kilograme de 
litargă franţuzească. La un kilogram de smalţ, 
pun 350 de grame de piatră (praf alb), amestec 
cu apă într-o găleată şi dau toată compoziţia la 
râşniţă de două-trei ori, ca să se omogenizeze. 
Pentru un cuptor de oale îmi trebuie 10 kilo¬ 
grame de smalţ, împreunat cu 3 kilograme de 
praf de piatră amestecate bine de tot ca să facă 
priză" (I. Popa); 

- „înainte, băgăm bolovani albi în cuptor; 
după ce îi scoteam fierbinţi, puneam apă rece 
peste ei şi se sfărâmau. Apoi dam cu ciocanul să 
se facă praf, băgăm resturile la râşniţă, ameste¬ 
cam cu litarga, cu apă, dam iar la râşniţă totul 
şi dam pe vase. Astăzi cumpărăm şi pulberea de 
plumb şi pe cea de piatră" (G.I.); 

- „Eu râşnesc cu o râşniţă manuală, care 
are două pietre puse una peste cealaltă din care 
doar cea de deasupra este mobilă. Pe asta care 
se mişcă o învârtesc apucând cu o mână oticul, 
adică o vergea de lemn cu capătul de sus prins 
intr-un cadru de lemn, iar cel de jos într-un cui 
de fier, înfipt într-o gaură aflată în piatra mo¬ 
bilă. Prinzând oticul, îi dau roţii o mişcare circu¬ 
lară şi aşa începe să funcţioneze râşniţă" (V.T.); 

- „Râşnitul ne ia mult timp, deşi acum toţi 
avem râşniţe electrice. Ele sunt tot ca alea din 
bătrâni, dar adaptate la curent. Sunt alcătuite 
din două pietre rotunde, suprapuse, de 40-50 
de centimetri fiecare, prinse amândouă într-un 
lemn. Piatra de jos este nemişcată, iar cea de 
deasupra se învârteşte. Amestecul pe care-1 
râşnim îl băgăm cu lingura, puţin câte puţin, 
prin gaura din centrul pietrei care se mişcă, se 
prelinge apoi între cele două pietre, unde este 
măcinat şi se scurge printr-un uluc în găleata 
aşezată dedesubt" (G.P.). 

Smălţuirea propriu-zisă constă în aşezarea 
uniformă, cu ajutorul unei linguri, a unui strat 
galben, fluid (în interiorul şi/sau în exteriorul 
vaselor), care opacizează obiectul, modelul ivin- 
du-se în adevărata sa frumuseţe abia după ce 
vasele sunt arse a doua oară, când smalţul se 
topeşte la temperatura maximă, vitrificându-se 
la scurt timp după ce focul s-a terminat. 



'ÎAzce fineyatite fre*Unu al doilea fac 


Al doilea foc 

in nou la cuptor, olarul are de rezolvat o 
problemă mult mai grea. Este vorba despre 
aşezarea vaselor smălţuite, a căror mânuire este 
mai uşoară, dat fiind că, arse o dată, nu mai au 
fragilitatea dinaintea primului foc. 

Problema este însă, aceea că „...glazura se 
topeşte la căldură şi se vitrifică la răceală; dacă 
vasele se ating, se vor lipi şi nu se vor despărţi 
decât prin distrugerea lor. în cel mai bun caz, 
în locurile de lipire, vor rămâne defecte. Aşeza¬ 
rea vaselor smălţuite se face interpunându-se, 
pe cât este cu putinţă, cu vase nesmălţuite sau 
mai bine-zis cu părţile nesmălţuite din vase. 
Aşa se explică de ce mai toate vasele, fie oale, 
ulcioare sau străchini, au anumite părţi nesmăl¬ 
ţuite, de obicei cele exterioare sau fundurile" 
(Slătineanu, Petrescu, Stahl: 1958, 27], 

Aşezarea „în brad" este altă metodă prin 
care contactul între farfurii este foarte mic, aşa 
încât, dacă stratul de smalţ este foarte subţire, 
momentul topirii nu afectează obiectele din 
preajmă. 

Odată aşezate, „se dă iar foc", la început în¬ 
cet, să se încălzească, apoi iute, ca temperatura 
să se ridice atât cât este necesar ca să se lim¬ 
pezească smalţul. A doua ardere durează între 
cinci şi şapte ore; 

- „Am băgat la ardere focul de smalţ. După 
cinci ore după ce le-am pus focul, fac prima 
răsuflătură, adică trag jarul de la guri şi las 
5-10 minute. Focul se răsuflă şi în felul acesta 
flacăra se saltă mai sus. După 10 minute, se 
bagă iar lemne, la o oră iar se trage jarul, iar se 
răsuflă şi tot aşa, de patru-cinci ori, până se 
duce focul sus. Răsuflaturile se fac pentru ca 
stratul de jos să se răcească şi focul să o ia mai 
sus, să ajungă şi la oalele de acolo, să se ardă 
uniform" (C.P.); 

- „în ultimele ore, la a doua ardere, băgăm 
lemne de fag, esenţă tare, care ridică tempera¬ 
tura la 900 de grade. Trebuie mare atenţie, că, 
dacă vine focul tare în ele, se sparg şi atunci le 
ducem la hududui (gunoi). Poţi să pierzi totul la 
cuptor! în ultimele patru ore se fac răsuflături 
din oră-n oră, câte 10 minute" (I.F.); 

- „Când joacă focul şi se limpezesc cioburile 
deasupra, atunci arderea este gata!" (C.M.); 

- „La ardere fiecare are secretul lui; noi bă¬ 
găm lemne şi pe şanţul din mijlocul cuptorului. 
Cu timpul începi să simţi şi focul, aşa cum după 
ce înveţi să modelezi, simţi lutul la mână, adică 
începi să simţi după cum e flacăra, când trebuie 
să mai bagi lemne sau când să tragi jarul" (Ş.M.); 

- „Finalul este atunci când se limpezesc 
cioburile şi ies purecii de foc deasupra" (L.P.); 

- „După a treia răsuflătură, la al doilea foc, 
eu totdeauna le încerc - dau cu un fier cioburile 
la o parte, găsesc farfuria pe care am pus-o spe¬ 
cial, o trag cu fierul, cu un cleşte, o scot, o las 
să se răcească şi o văd dacă mai are zgrumţuri 
pe ea, o bag la loc şi mai dau foc; dacă e limpede 
curată, frumoasă, le las să se răcească. A două 
zi umblu la ele. întotdeauna, când eram cu 
Victor, visam noaptea, până a le desface, câte 
ceva frumos. Asta însemna că marfa era bună! 
Când visam negureaţă sau ţigani, ieşea marfă 
proastă! S-a mai şi întâmplat să se spargă. Aşa 
e la cuptor!" (E.V.j; 

- „Aseară le-am pus în cuptor, la 10 am în¬ 
ceput să le dăm foc. La 6 dimineaţa le-am lăsat 
din ars. Am stat toată noaptea cu atenţie mare, 
dar s-a meritat, ia auziţi-le cum cântă acum: 
ard încă şi ţăcăne!" (E.B.); 



“Va&e tnecute a cOuia ewdene, 
etate, te, teoaae cli*t cecfrten. 


- „Plăcerea este foarte mare atunci când 
le scoatem din cuptor şi le vedem cum sunt de 
frumoase! Parcă uităm toată munca pe care am 
depus-o până aci!" (Ion B.); 

- „Arsul al doilea e cel mai important. Acolo 
ai ocazia să te iei cu mâinile de cap sau să te 
bucuri excepţional. Din oră în oră trebuie să le 
răsufli câte 10 minute" (G.B.); 

- „Noi avem pusă în cuptor o farfurie smăl¬ 
ţuită pe fund şi când o încercăm dăm cioburile 
puţin într-o parte. Dacă este gata, lemnul se 
aprinde de la cioburi şi luminează farfuria. Dacă 
luceşte, înseamnă că e gata. Aşa încercăm noi. 
Dacă nu e luciu, atunci mai dăm foc" (I.B.). 


Scoaterea vaselor din cuptor 

fl]\ acă arderea a decurs bine şi vasele care se 
(/j/ află încă înăuntru sunt frumoase şi stră¬ 
lucitoare, această ultimă operaţie din lungul şir 
de etape ale olăriei este ca un triumf: „Nu avem 
bucurie mai mare în ziua în care scoatem oalele 
din cuptor, dacă ele au ieşit bine" (M.I.); „Când 
le scoatem din cuptor la lumină, vasele noastre 
par că râd la soare!" (M.B.) 

Odată focul terminat, se desfac numai 
câteva cioburi de deasupra cuptorului, pentru 
ca răcirea să fie lentă şi smalţul să nu se crape. 

Apoi sunt înlăturate toate, pentru ca scoaterea 
vaselor să fie posibilă. Se sortează pe categorii, 
se aleg cele stricate, care pot deveni cioburi 
pentru următoarele arderi. Dacă flacăra a lovit 
direct obiectul în interiorul cuptorului, acesta se 
deformează, iar smalţul de pe el se scurge. 

Şi acestea trebuie înlăturate de la „masa“ 
celor reuşite. în curând, acestea din urmă vor 
lua calea târgurilor de artă populară, expoziţii¬ 
lor, de unde vor ajunge la noi, cei care le iubim, 
aninate intr-un cui, pe perete, pentru a ne face 
viaţa mai frumoasă! 

Iată, pe scurt, povestea fascinantă a lutului 
de la Horezu, poveste în care un bulgăre umil 
de pământ se rostogoleşte, la fel 
ca în basme, de câteva ori şi se 
transformă intr-un Făt-Frumos 
- vas însufleţit - care cunoaşte 
elixirul tinereţii fără bătrâneţe! 


“De&uUct cutei cevti&te ele olan: 
autoevteet deovtă*td ftieiet 
de ceneimicd de nuzi jete. 


Consideraţii etnolingvistice 

/Sbt cercetare sistematică intr-un anumit dome- 

niu al culturii populare nu poate conduce 
la cele mai bune rezultate, fără preocuparea de 
a corobora, ori de câte ori este necesar, datele 
etnografice cu cele lingvistice. 

Consideraţiile care urmează sunt în măsură, 
credem, a dovedi faptul că analiza terminologiei 
unei „ramuri" a culturii materiale, în speţă a 
ceramicii populare româneşti, nu este posibilă 
doar prin investigaţii etnologice pur descriptive, 
ci şi cu metode din domeniul lingvisticii: 
„Termenul etnolingvistică ridică multe discuţii, 
ca ştiinţă de graniţă. în fond, se acoperă şi se 
confundă în mare, cu termenul şi obiectul ling¬ 
visticii. Etnolingvistică se referă la problema 
relaţiilor dintre limbă, popor şi naţiune, văzută 
din unghiuri diferite. Dar lucrurile se pot înfăţişa 
şi altfel: limbile sunt (...) realităţi etnice sau 
naţionale şi nu pot fi decât astfel. în româna 
veche, termenul limbă era echivalent celui de 
popor. De unde rezultă în mod necesar că ling¬ 
vistica poate fi în întregime sau în parte identi¬ 
ficată cu etnolingvistică." [Ivănescu: 1980] 

Pe de altă parte, studiul terminologiei cera¬ 
micii populare trebuie să ofere şi date asupra 
contextului istoric în care apar termenii respec¬ 
tivi, asupra ritmului în care au evoluat, asupra 
civilizaţiei, precum şi asupra etapelor de difuzare 
şi asimilare. 

Cercetarea olăritului horezean şi sub aspect 
terminologic pune în lumină o stratificare 
spaţio-temporală complexă şi semnificativă, 
permiţând identificarea unor elemente preţioase 
ale evoluţiei sale, în diferite momente istorice şi 
evidenţierea rolului tradiţiei, ca şi al influenţelor 
succesive din afară. Astfel, dacă aruncăm fie şi 
o simplă privire asupra rezultatelor unor cerce¬ 
tări arheologice consacrate ceramicii din Oltenia, 
observăm, pe lângă elemente autohtone geto-da- 
cice, ţinând de o îndelungată şi ilustră tradiţie, 
cu rădăcini în cele mai vechi culturi neolitice de 
pe teritoriul României, din mileniile V-III î.C. 
(Criş, Cucuteni, Boian, Turdaş), suficiente ana- 

logii, atât în privinţa formelor, cât şi a omamen- 
ticii, cu ceramica romană [Popilian, 1976, pl. 
LXXIV-LXXV - pentru elemente dacice -, XXIII- 
XXVI - pentru elemente romane - şi Iordache: 
1996, 49-50], 

Adăugându-se importantei tradiţii a cera¬ 
micii autohtone, influenţa romană nu numai că 
a determinat un important şi complex salt cali¬ 
tativ (atât prin produse, cât şi prin tehnicile de 
lucru), dar, datorită provenienţei diverse a ele¬ 
mentelor sale constitutive, corespunzând unui 
vast spaţiu geografic şi politic, aflat atunci la 
apogeul său, a prefigurat influenţele extrem de 
variate pe care le vom constata mai târziu, 
influenţe de factură occidentală, pe de o parte 
(vasele de tip terra sigillata descoperite în Dacia 
sudică sunt mai numeroase decât cele desco¬ 
perite în Moesia Inferior) şi de factură orientală, 
pe de altă parte (amforele cu ştampile greceşti 
identificate la rândul lor în aceeaşi zonă). 
[Popilian: 1976, 147] 

Caracterul fundamental, prin care influenţa 
romană se defineşte ca un adevărat moment de 
cotitură, poate fi pus în evidenţă şi în domeniul 
fără echivoc al terminologiei olăritului, unde no¬ 
ţiuni fundamentale redate prin cuvinte precum 
oală, olar, ulcea, ulcior, lut, roată, cuptor etc., 
aparţinând latinităţii, au fost asimilate în 
perioada romană, au dobândit de la bun început 
un statut privilegiat, pe care l-au menţinut peste 
secole, atât la românii din nordul Dunării, cât şi, 
în majoritatea cazurilor, la cei din sudul fluviu¬ 
lui (vezi: ar. oală, ular, ulcior, vas, (ajroată, cup¬ 
tor: mgl. uală, ular, vas). 

Dacă în unele privinţe spaţiul românesc se 
remarcă prin prezenţa unor termeni latini mai 
puţin obişnuiţi acum în limbile romanice occi¬ 
dentale, descendenţi ai lat. olla (> rom. oală ) re- 
găsindu-se în it.dial. ola, v.fr. oule, prov.cat., sp. 
olla, iar ai lat. ollarius (> rom. olar), în prov. olier, 
cat. oier, sp. ollera, ptg. oleiro (Meyer-Lubke: 
1935, 497 (6059, 6060)] sau ai lat. urceolus în 
it. orciolo, v.fr. orcuel, prov. orsol sau ai lat. lutus 
în it. loto, prov. lot, sp. port. lodo, în alte cazuri 


aflăm în limba română atât termenul latin spe¬ 
cific romanităţii răsăritene (lat. coctorius > rom. 
cuptor, alb. koftor, păstrat în Occident numai în 
it.dial. kottora. kuttora, kuttora, kutture [Meyer- 
Lubke: 1935, 191 (2019)], cât şi pe acela propriu 
romanităţii occidentale (lat. fumus > ar. fumu 
„cuptor”, dr.reg. furuna „gură a cuptorului”, 
alb. june „cuptor”, gr.biz., ngr. foumos idem, 
obişnuit în Occident: it. fomo, fom, fr. four, 
prov.cat. fom, sp. homo, ptg. fomo) [Meyer- 
Lubke: 1935, 191 (2019)]. 

Importanţa deosebită a cuvintelor latine din 
acest domeniu, ca şi din atâtea altele, trebuie 
văzută şi în faptul că, odată devenit uzuale în 
întreg spaţiul românesc, au trecut adeseori şi în 
toponimie şi antroponimic (direct sau prin forme 
derivate), oferindu-ne astfel, date preţioase pri¬ 
vitoare la vechimea şi persistenţa meşteşugului 
în locuri unde acesta se mai practică şi azi sau 
la existenţa sa, acolo unde, în timp, a dispărut. 

Astfel, cuvântul olar, cu semnificaţia „meş¬ 
teşugar care face şi vinde oale şi alte obiecte din 
lut ars” [DEX: 1996, 716] este prezent cu acest 
sens intr-un document slavo-român din 1576 
[Dicţionar. 1981, 167], iar ca toponim, Poiana 
Olarului (Bereşti-Gorj), intr-un document simi¬ 
lar din 1588, context în care termenul respectiv 
poate fi interpretat şi ca antroponim [Popilian: 
1976, 71-72], Din lista toponimelor având ca 
punct de plecare acest cuvânt, o listă la care, 
după cum însuşi autorul ei lasă să se înţeleagă, 
se pot adăuga multe altele (provenind din 
diferite zone ale ţării, din sate, dar şi din oraşe, 
inclusiv din Bucureşti - Biserica Olari, Strada 
Olari, Mahalaua Olari), reţinem, pentru ceea ce 
ne interesează aici, toponimele Olari din Vâlcea, 
ca denumiri ale unor sate mai mult sau mai 
puţin înglobate acum în localităţile Horezu şi 
Slătioara. în aceste denumiri, mai bine zis în 
realităţile pe care le desemnează şi intr-un caz, 
şi în celălalt, trebuie căutate deci începuturile 
meşteşugului olăritului în acele locuri, chiar 
dacă astăzi nu se mai vorbeşte decât de cera¬ 
mica de Horezu sau de ceramica de Slătioara. 

Adevăratele mărturii ale prezenţei practican¬ 
ţilor meşteşugului, prin denumirea aşezărilor 
după numele lor, se află în acest vechi derivat 
moştenit din latină şi nu în denumirile care, 
preexistente sau adăugate peste timp, au lăsat 
numelui latin un loc mai modest (ca în cazurile 
de faţă) sau chiar l-au făcut să dispară. Căci, 
pentru a ne referi numai la aceste cazuri, nici 
Horezu (< hurez(u) < huhurez < huhura (vb.), for¬ 
maţie onomatopeică) şi nici Slătioara (Slătinoara 
< Slatina (slatina) < vsl. slatina „izvor sărat"), ci 
Olari este toponimul care, atât intr-un caz, cât şi 
în celălalt, face dovada existenţei şi persistenţei 
meşteşugului în cele două aşezări, cu evoluţii 
diferite, în funcţie de condiţiile naturale speci¬ 
fice uneia şi celeilalte, favorizată fiind Olari - din 
Hurez, fără doar şi poate ca urmare a influen¬ 
ţelor şi prestigiului dobândit prin apariţia acolo 
a celebrului complex monahal ctitorit de domni¬ 
torul Constantin Brâncoveanu. 

Dacă în privinţa celei mai vechi denumiri 
româneşti a conceptului de practicant al meş¬ 
teşugului respectiv (olar) şi, de aici, a denumirii 
aşezărilor unde aceşti meşteri îşi desfăşurau 
activitatea, timpul a marcat, de la caz la caz, 
evoluţii diferite, în privinţa termenilor latini de¬ 
finind unele din noţiunile de bază ale olăritului, 
dintre care câţiva am menţionat mai sus (alţii, 
mai mult sau mai puţin specifici olăritului, pot 
fi aflaţi în minuţioasa cercetare a lui Gheorghe 
Iordache (1996, 54-55), unde există, de aseme¬ 
nea, o bogată informaţie privitoare la istoricul 
şi evoluţia meşteşugului în diferite centre de pe 
întreg cuprinsul ţării (ibidem, 15-77), evoluţiile 
au fost în general uniforme, aceşti termeni păs- 
trându-şi nealterat statutul iniţial. Ca în atâtea 
alte domenii, li s-au adăugat, peste secole, îm¬ 
prumuturi de diferite provenienţe, fie aparţi¬ 
nând de la bun început domeniului respectiv, 
fie adaptate acestuia pe terenul limbii române, 
termeni care, în funcţie de circumstanţe, au 
reprezentat noutăţi absolute sau numai sub- 
stituenţi ai unor mai vechi elemente locale (aşa 
cum, anterior, se întâmplase, desigur şi cu unii 
dintre termenii moşteniţi din latină). 


Iată, de exemplu, pentru a ne referi la doar 
câteva cuvinte din vocabularul olarilor de la 
Horezu, mai întâi cuvântul gaiţă, însemnând 
„instrument subţire de lemn prevăzut la capăt cu 
câteva fire de păr tare sau cu un ac fin cu care 
se jirăveşte vasul", neînregistrat cu acest sens 
în Dicţionarul limbii române (II, 1, 208), unde 
figurează numai cu sensul ornitologic („pasăre 
frumoasă cu pene roşii-cenuşii, cu aripile pestriţe 
şi cu un moţ pe cap", „un soi de uliu"), iar, prin 
extensiune, „trăgătorul cleştelui de scos cercuri". 
Este clar că utilizarea cu sensul dat de meşterii 
olari s-a produs tot ca urmare a unei asemenea 
extensiuni (prin asemănarea moţului păsării cu 
forma instrumentului). 

Acelaşi lucru s-a întâmplat în cazul cuvân¬ 
tului mălaie, înregistrat în Dicţionarul limbii 
române la singular cu sensul „mămăligă", iar la 
plural, şi cu sensul de „turtă formată prin pre¬ 
sarea reziduurilor rămase după extragerea 
uleiului din seminţele plantelor oleaginoase" (VI, 
233-234). Şi în acest caz, prin extensiune se¬ 
mantică, determinată de o anumită asemănare, 
s-a putut ajunge la accepţiunea de „două semi¬ 
cercuri de pământ sau de cărămidă, înălţate pe 
fundul cuptorului", cunoscută olarilor de la 
Horezu, dar inexistentă în amintitul dicţionar. 

La fel au stat lucrurile şi în cazul cuvântului 
şar („motiv decorativ"), cu deosebirea că aici 
avem a face cu o contaminare între arhaismul 
şar („vopsea, culoare"), de proveninenţă slavonă, 
şi regionalismul şară („linie, dungă, fir, crestă¬ 
tură"), de provenienţă sârbească - srb. sara 
(„dungă, vargă, ornament"). Ambii termeni figu¬ 
rează în Dicţionarul limbii române (XI, 1, 26), fără 
a fi menţionată însă accepţiunea din domeniul 
olăritului, rezultată din contaminarea lor. 

Gogoloţ („bulgăre de lut") - un termen, după 
toate probabilităţile, de origine onomatopeică, 
pe teren românesc sau slav; vezi srb. gogoljak 
(gogoljati) „bulă (de apă, de săpun)" (Skok: 1971, 
585] - are sensul general de „boţ, bulz, cocoloş" 
[DA II, 1, 284], de unde şi semnificaţia pe care 
i-au dat-o olarii. 

Şencălău (şempălău) - „motiv ornamental 
în formă de val (linie unduită)" - nu figurează cu 
acest sens în Dicţionarul limbii române, unde 
şăncălău (şăncalău), atestat în Transilvania, în¬ 
seamnă „persoană glumeaţă" şi este pus în legă¬ 
tură prin şăncalie („glumă, farsă"), la rândul său 
atestat în Transilvania şi prin nordul Munteniei, 
cu germ. Schankel „ştrengar" (XI, 1, 40-41). 

Am putea să ne gândim însă şi la germ. 
Schenkel „latură a unui unghi". Iar varianta 
şempălău, inexistentă în D.L.R., trebuie pusă în 
legătură cu şempărău („dâră, şir neregulat de 
râuri la cămaşă, la ie etc., desen, zugrăveală cu 
linii mari, groase, neregulate"), formă conside¬ 
rată o variantă a lui sărămpoi (XI, 1, 27). 

Şempălău din limbajul olarilor de la Horezu 
nu reprezintă deci, altceva, decât rezultatul unei 
contaminări între şencălău şi şempărău. De reţi¬ 
nut faptul că avem de-a face, o dată mai mult, cu 
forme şi sensuri inexistente în Dicţionarul limbii 
române, provenite de astă-dată de peste munţi, 
din Transilvania. 

Nici în privinţa unei astfel de influenţe nu 
ne aflăm însă în faţa unor cazuri izolate: tot din 
Transilvania a fost asimilat şi un termen uzual 
la Horezu, taier („farfurie întinsă, taler, strachină" 
< magh. tănyer, idem, D.L.R., XI, 2, 21-22, Ta- 
maş, Ewuer, 759-760), aşa cum, sub o influenţă 
din aceaşi direcţie, termenul, acum arhaic, zmalţ 
(< ngr. smalto[u] „email") a devenit smalţ (sub 
influenţa germ. Schmalz). 

Fiindcă am amintit de smalţ, să mai spunem 
aici că influenţa grecească, mai nouă ori mai 
veche, a fost foarte activă în acest domeniu, 
unde ne-a adus nu numai amforele cu inscripţii 
greceşti din perioada romană (vezi mai sus), dar, 
mai târziu, termeni uzuali precum strachină 
(gr.biz. ostrakina „farfurie de lut", a se vedea şi 
v.bulg. strakina, idem) ori farfurie (< ngr. farfouri 
„email"), ambii aflaţi la originea a numeroase 
derivate create pe terenul limbii române. 

Taier ori smalţ, pe de o parte, strachină, 
smalţ, farfurie, pe de altă parte, reprezintă măr¬ 
turii ale unor influenţe importante, din direcţii 
total diferite, aşa cum alţi termeni, utilizaţi încă 


de olarii de la Horezu, fac dovada influenţei 
orientale, o influenţă cu mult mai limitată în 
timp şi spaţiu, ţinând înainte de toate de un 
anumit context politic. 

Avem în vedere, în acest sens, termeni ca 
ciorbalăc („castron pentru ciorbă" < turc. gorba- 
lyk „polonic, bun pentru ciorbă", sub influenţa 
semantică a sârbescului regional corbalyk, „vas 
pentru ciorbă", atestat în Kosmet (ERHSJ, 1973]) 
ori sacsie (sacsăie - „ghiveci pentru flori" < turc. 
saksi, idem), ultimul mai ales şi în alte limbi 
balcanice (bulg. saksija: srb. saksija: alb. saksi). 

Un caz aparte îl reprezintă verbul a jirăvi 
(„a decora cu un ornament fin, cu linii subţiri"), 
de unde infinitivul substantivat jirăuire („orna¬ 
ment fin, cu linii subţiri"). Dicţionarul limbii 
române (II, 2, 29) înregistrează doar adj. jirav/ 
jimav („slab, debil, convalescent, alegător la 
mâncare", dar şi „iute la fire, aspru, neîndurat, 
sever"), considerat a fi numai o rostire dialectală 
a lui firav (prin ghirav). Sensul de ornament fin, 
cu linii subţiri, pe care nu-1 aflăm în respectivul 
dicţionar, dar pe care olarii de la Horezu îl cu¬ 
nosc bine, s-ar putea, eventual, asocia aceluia 
de „slab, debil" (iar de aici, poate, „subţire, fin") 
din D.L.R. Am fi, însă, tentaţi să-l explicăm mai 
degrabă prin influenţa semantică a sârbescului 
zilav („plin de viaţă, fibros", asociat cu rom. jilav 
(„umed") şi contaminat cu rom. firav („slab, de¬ 
bil, gingaş"). 

Iată, aşadar, câte noutăţi lexicale, chiar şi 
pentru marele Dicţionar al limbii române ela¬ 
borat de Academie pe parcursul a circa un secol 
(prima parte a volumului I a apărut în anul 
1906, ultimele două-trei volume vor apărea în 
anii viitori), pot aduce cunoaşterea şi analiza a 
doar câţiva termeni utilizaţi de meşterii olari de 
la Horezu. 

Mai presus de toate, aceşti termeni, alături 
de numeroşi alţii, de aceeaşi natură, ne ajută să 
înţelegem cum a evoluat meşteşugul însuşi peste 
secole, pentru ca, asimilând succesiv influenţe 
dintre cele mai diverse, orientându-se pe calea 
adecvată condiţiilor naturale locale (spre cera¬ 
mica artistică şi mai puţin spre aceea utilitară) 

şi beneficiind de un context favorabil, prin veci¬ 
nătatea complexului monahal brâncovenesc, cu 
toate posibilele sale influenţe şi avantaje (ca loc 
de pelerinaj, în general, centru de iradiere artis¬ 
tică şi spirituală, punct de atracţie pentru tot 
mai multă lume din afară), să ajungă la nivelul 
care i-a creat şi amplificat faima, până la aceea 
de care a ajuns să se bucure în zilele noastre. 


Elemente 

de analiză ornamentală 

< fj ]\upă ce focul creator le-a dat viaţă, vasele 
de lut se dezvăluie în adevărata lor fru¬ 
museţe, care înseamnă împlinirea intr-un tot a 
formelor, motivelor şi culorilor. 

Pornind de la această sinteză a celor trei 
elemente fundamentale generatoare de frumos, 
încercarea de a defini în mod particular arta 
ceramicii horezene, în multiplele sale faţete, se 
dovedeşte a fi, totuşi, anevoioasă, căci sutele şi 
sutele de imagini pe care le am în minte şi care, 
în fond, reprezintă doar o mică parte din creaţia 
meşterilor horezeni, par că încep deodată să-şi 
depene lunga şi complicata lor poveste. 

Pe de o parte, obiectele care mă înconjoară, 
îndeosebi taiere şi ciorbalâce, pe de altă parte, 
cele aflate departe, în Galeria de artă populară 
de la Horezu, sau cele din camera-muzeu a 
Casei Vicşoreanu, ca şi cele din micile expoziţii 
de lângă atelierele olarilor îmi revin pe rând în 
minte, luminând şi estompând în acelaşi timp 
o întreagă lume creată la roată şi zugrăvită cu 
cornul şi gaiţa. 

Din dorinţa de a întocmi un „îndreptar", 
care să ghideze nu doar privirea şi mintea, ci şi 
sufletul, printre canoanele ceramicii de la Hore¬ 
zu, ne-am străduit ca, în locul legendelor de la 
fiecare imagine care însoţeşte rândurile scrise 
sau care se află după aceste pagini, alcătuind 
un capitol vizual, să conturăm unele repere 
necesare pentru înţelegerea „poveştii" şi a sem¬ 
nificaţiei fiecărei imagini, cu privire, mai ales, la 
corelaţia dintre forma şi decoraţia creatoare de 


stil. Un stil prin care forma se adaptează cifrului 
ornamental şi în care aceste două componente 
sunt supuse unei logici interne, care le organi¬ 
zează şi le ordonează. 

Analiza din această perspectivă înseamnă, 
în final, interpretarea unei opere de artă care 

ni se prezintă.sub aspectul unor contradicţii 

aproape obsedante. Opera de artă e o tentativă 
către unic; ea se afirmă ca un tot, ca un absolut 
şi în acelaşi timp aparţine unui sistem de relaţii 
complexe. Ea rezultă dintr-o activitate indepen¬ 
dentă, transpunând o reverie superioară şi 
liberă, dar totodată spre ea converg energiile 
civilizaţiilor. (...) Opera de artă este materie şi 
spirit, formă şi conţinut. Cei care se consacră 
definirii ei, o fac în funcţie de exigenţele propriei 
lor naturi şi de caracterul particular al cercetă¬ 
rilor lor. Cel ce o plăsmuieşte, atunci când trece 
la analiza ei, se situează pe un alt plan decât cel 
care o comentează şi, chiar dacă se foloseşte de 
aceiaşi termeni, o face în alt sens. Cel care se 
bucură de ea, la modul profund şi care poate 
este cel mai subtil şi mai înţelept, o preţuieşte 
în sine: el crede că ajunge la ea, că o posedă în 
esenţă învăluind-o în reţeaua propriilor visuri. 
Ea se supune trecerii timpului şi aparţine eter¬ 
nităţii. Este particulară, locală, individuală şi, 
în acelaşi timp, mărturie universală." [Focillon: 
1995, 6] 

Ceea ce analizăm acum este „eternitatea 
prezentului" ceramicii de Hurez, exprimată prin 
imaginile operelor artistice, aflate la sfârşitul 
acestui capitol. Ne ferim, deci, să acumulăm în 
jurul lor acea „vegetaţie luxuriantă" cu care 
interpreţii împodobesc opera, uneori într-o ase¬ 
menea măsură, încât „...ajung să ne-o ascundă 
pe de-a-ntregul" [Focillon: 1995, 28-35], 

Vom oferi astfel, câteva date şi idei, în sen¬ 
sul celor arătate mai sus, sintetizând, pe de o 
parte, elemente ale exegezelor celor care s-au 
aplecat asupra simbolisticii şi semanticii orna¬ 
mentale, iar, pe de altă parte, evidenţiind 
intenţionalitatea creatorilor populari, aspiraţia 
lor către unicitate, prin diferenţierea individuală 
în ceea ce priveşte concepţia formală şi siste¬ 
mele compoziţionale ale elementelor decorative, 
dar şi prin înscrierea în sensul tradiţiei, ca sis¬ 
tem stabilit de convenţii culturale, concepţii 
decorative şi obişnuinţe de muncă. 

Toate acestea, cu scopul de a oferi recepto¬ 
rului posibilitatea descifrării codului de semne, 
ţinând de modul particular al olarilor de a-şi 
transmite ideile şi experienţa sau de a reflecta 
metaforic printr-un anumit „scris" realitatea 
potrivit căreia „arta poate picta gândirea, pentru 
a vorbi ochilor" ILucan, Pharsale, III, vers 220]. 

în ordinea procedeelor de semnificare şi 
împlinire artistică forma este prima simbolizare 
ce capătă consistenţă din materia transformată 
în artă cu ajutorul uneltelor şi mâinilor olarului. 

Vasul nu mai are nici o legătură cu argila, căci 

.forma s-a desprins din spaţiu şi a primit 

lumina care o modelează la rândul ei" [Focillon: 
1995, 55]. 

Acum începe să se construiască o relaţie 
plastică între formă şi ornament, căci prima 
devine suport pentru evoluţia decorativă, iar 
amândouă se dinamizează şi se condiţionează 
reciproc. Forma oferă suprafaţă ornamentului 
care, la rândul lui, nu trebuie să impieteze a- 
supra scopului pentru care a fost creat obiectul, 
ci să asigure utilitate formei. înnobilată cu 
însemnele artei, ea îşi decantează în timp un 
limbaj care simbolizează o operă unică, în care 
ornamentele şi compoziţiile ornamentale comu¬ 
nică şi exprimă anumite sensuri. 

Interpretările noastre pornesc de la obiectele 
considerate realia, după formularea lui Iorgu 
Iordan, în sensul corelării într-un tot unitar a 
tuturor coordonatelor implicate. 

Pornind de la premisa că fiecare obiect cera¬ 
mic de la Horezu, ales ca ilustraţie a studiului 
nostru, reuneşte deopotrivă istoria, suma cu¬ 
noştinţelor tehnice, precum şi curiozitatea care 
îl împinge pe creator să exerseze modalităţile de 
realizare plastică, dar să şi experimenteze altele 
noi, ne propunem să citim decoraţia horezeană 
atât prin prisma conţinutului numeroaselor 
studii de specialitate care abordează problema 
generală a omamenticii din punctul de vedere al 
clasificării, originii, filiaţiei şi evoluţiei elemen¬ 
telor componente, cât şi prin reflectarea unui 
anumit specific. 

O parte dintre studiile de sinteză, cum ar fi 
cele elaborate de VI. Dumitrescu (arta neolitică), 
H. Daicoviciu, R. Florescu şi I.H. Crişan (arta 
dacică), Corina Nicolescu (arta feudală), P. Pe- 
trescu şi N. Dunăre (arta populară), pun în evi¬ 
denţă faptul că unele elemente ale ceramicii 
populare româneşti se regăsesc, pe de o parte, 
în arta neolitică sau dacică, iar, pe de altă parte, 
în arta altor culturi tradiţionale. Aceasta, în 
condiţiile în care, în ansamblul lor, includ atât 
elemente alogene locale, cât şi împrumuturi şi 
interferenţe din exterior. 

Se constată astfel, în neolitic, apoi în epoca 
dacică, existenţa unor ornamentaţii autohtone, 
predominant geometric - liniare sau marcate cu 
stilizări, dar şi absenţa, la nivelul acelor epoci, 
a elementelor naturiste, care apar mai târziu şi 
se datorează unor influenţe central-europene şi 
orientale. 

Continuitatea culturală este dovedită, după 
cum o subliniază şi Al. Tzigara-Samurcaş, de 
„...spiralele neolitice repetate pe vasele olarului 
nostru de la ţară, care constituie argumente pal¬ 
pabile şi deci irecuzabile ale neîntreruperii 
vieţuirii", de stilizarea geometrică, dovedind o 

pregnantă forţă creatoare.ca rezultantă a 

unui autohton, puternic, continuu şi peren fond 
cultural civilizator" [Bănăţeanu: 1985. 265-266). 

Forme ale limbajului creaţiei artistice popu¬ 
lare româneşti, elemente ale ornamenticii, cro¬ 
maticii şi compoziţiei, probleme sincretice etno- 
sociale şi psihologice ale procesului de creaţie, 
desfăşurat pe baza unei concepţii estetice pro¬ 
prii, toate acestea constituie problematica altor 
lucrări importante, dintre care le amintim pe 
cele datorate lui Paul Petrescu ( Imaginea omului 
in arta populară românească, 1969 şi Motive 
decorative celebre, 1971), lui Paul H. Stahl (Soa¬ 
rele şi luna in decorul artei populare româneşti, 
1959), lui Nicolae Dunăre (Omamentica tradiţio¬ 
nală comparată, 1979), lui Al. Dima ( Conceptul 
de artă populară, 1971), lui Constantin Prut 
(Calea rătăcită - O privire asupra artei populare 
româneşti, 1991) şi Wandei Wolski ( Moşteniri 
preistorice în arta populară românească, 1969). 

Studiile amintite conţin valoroase interpre¬ 
tări, adesea comparative, ale simbolicii formelor, 
ornamentelor şi culorilor, precum şi încercări de 
explicări semantice, care pot fi mereu reluate, 
completate şi amendate. Toate aceste analize ne 
duc la prototipuri din simbolica universală, fără 
însă a se putea descrifra „care este specificitatea 
simbolică a artei noastre populare" [Bănăţeanu: 
1985, 244|, dat fiind faptul că, în cele din urmă, 
toate clasificările simbolurilor sunt inoperante, 
pentru că semnificaţiile lor, fiind polivalente, 
se interferează: „Analiza care fragmentează şi 


pulverizează se dovedeşte incapabilă de a capta 
întreaga bogăţie a simbolului (...). Ca atare, 
nu prin acumularea detaliilor în cadrul analizei 
vom desprinde sensul global (...)" [Chevalier, 
Gheerbrant: 1994, voi. I, 36). 

După cum sublinia Mircea Eliade, „simbolul 
are şi funcţia de forţă unificatoare", referindu-se 
la încărcătura de semnificaţie şi expresie capa¬ 
bilă să ilustreze concepţia estetică, decorativă 
şi de viaţă specifică. 

Ornamentica populară, exprimată prin 
semne, motive şi simboluri, reprezintă, în esenţă, 

un fenomen specific.de comunicare de la un 

creator popular, colectiv sau individual (emiţă¬ 
tor), la un purtător cultural şi artistic (receptor), 
unui mesaj caracterizat printr-un limbaj de o 
mare bogăţie de forme şi virtuozităţi lineare sau 
libere, ritmice sau aritmice, repetative sau alter¬ 
nante, simetrice sau asimetrice, prin juxtapuneri 
cromatice care însoţesc şi accentuează adesea 
decorul popular, în chip diferenţiat de la o grupă 
de popoare la alta, de la un popor la altul, de la 
o zonă etnografică la alta. în acest sens, oma¬ 
mentica constituie un mijloc de comunicare, 
asemenea unui cod, între creatorii care ştiu să 
codifice şi purtătorii care înţeleg să decodifice 

mesajul astfel recepţio¬ 
nat. Semnele utilizate 
depăşesc calitatea de 
simple semne grafice, 
devenind ornamente, 
în măsura în care 
agenţii transmiţători şi 
receptorii - în calitatea 
lor de membri ai unei 
comunităţi zonale, na¬ 
ţionale etc. - le acordă 
această funcţie esteti¬ 
că şi social-culturală 
în acelaşi timp“ [Dună¬ 
re: 1979, 66] 

Acest sistem de 
comunicare bazat pe 
un mesaj axat pe anu¬ 
mite legi semantice e 
funcţional şi în ceea 
ce priveşte înţelegerea 
ceramicii de la Horezu, 
în lut, ca suport al 
funcţiei utilitare şi de 
simbol, cercetătorii 
au descoperit motive 
simbolice şi decorative, „...aspecte ale formei şi 
partiturii cromatice, soluţii tehnice, care trec 
dintr-o epocă în alta, de la o zonă la alta, astfel 
că circulaţia motivelor se realizează atât pe ver¬ 
ticala, cât şi pe orizontala istorică a spaţiului 
cultural românesc. Punctul, linia ondulată, zig- 
zag-ul, cercul, rombul, spirala etc. sau într-o 
altă ordine de lectură, unda apei, simbolul solar, 
semnele astrale, vrejul, bradul, şarpele, pasărea 
etc. apar în diverse sintaxe pe vasele din cultu¬ 
rile neolitice (...), în ceramica traco-dacică, daco¬ 
română, medievală şi modernă" [Prut: 1991, 9[. 

Toate aceste motive străvechi, la care se 
adaugă elemente caracteristice olăriei bizantine 
şi orientale - zoomorfe, antropomorfe, fitomorfe - 
alcătuiesc un alfabet decorativ şi simbolic, în 
care fiecare „literă" transmitea, în virtutea unor 
legi semantice, anumite sensuri. 

La o analiză în contemporaneitate, observăm 
că motivele folosite de olari sunt mereu aceleaşi. 




dovedind un oarecare conservatorism formal, 
prin continuitatea elementelor morfologice, 
dublată însă de o discontinuitate semantică, 
căci, deşi semnele continuă să se moştenească 
de la o generaţie la alta, ele nu mai sunt însoţite 
de înţelesul lor original, fiind „numai supra¬ 
vieţuiri ale unei lumi simbolice apuse" [Dima: 
1971, 51-52], 

încărcătura semantică primară se estom¬ 
pează în favoarea unor eforturi cognitive care 
implică povestea imediată a imaginii, simbolul 
rămânând să exprime propriile idei într-un mod 
accesibil pentru toată lumea. 

Mergând pe traiectul desimbolizării. Con¬ 
stantin Prut ne oferă două interesante analize 
de caz, valabile şi pentru lumea simbolurilor din 
ceramică, în care arborele, calul, şarpele sau 
taurul, ce fac parte din partitura ornamentală 
actuală, nu mai comunică cu lumea simbolică, 
pierzându-şi puterea de a declanşa un scenariu 
fabulos, dat fiind că hotarele lumii trecute s-au 
închis. Astfel, cele patru motive amintite devin 
nişte simple reprezentări ale lumii reale, con¬ 
crete, care nu mai închid în ele tainele firii şi ale 
pământului, ci sunt doar descripţii, informaţii 
„...corecte şi neprelucrate, conform cărora des¬ 
făşurarea semnelor ne arată, în imediata lor ca¬ 
litate de element al florei sau faunei, un arbore, 
un cal, un şarpe, un taur (...). O situaţie specială 
(...) o au acele semne a căror puritate abstractă 
le suspendă funcţiile reprezentative. Din această 
categorie fac parte motivele geometrice - cercul, 

pătratul, rombul, triunghiul etc. -, la care tre¬ 
buie să adăugăm semne aparţinând unei specii 
inventate în vecinătatea ambiguă a prezenţelor 
naturale şi a celor realizate matematic: spirala, 
meandrul, «dinţii de lup», «pupii». Cum ieşirea 
lor de sub incidenţele lumii simbolice nu este 
urmată de anexarea unor atribuţii din sfera 
mimesis-ului, aceste semne îşi deplasează func¬ 
ţiile până la dizolvarea lor în sistemul decorativ" 
[Prut: 1991, 29], 

împărtăşind, în general, acelaşi destin, se¬ 
mantica ornamenticii hurezene îşi împuţinează 
sensurile, astfel că ornamentaţiile preistorice, 
care aveau în trecut funcţii magice, tind să de¬ 
vină simple ornamente, miturile primitive, care 
alcătuiau lumea credinţelor originare, devin 
ample naraţiuni cu valoare istorică sau fantas¬ 
tică. [Dunăre: 1979, 22) 

Are loc. în schimb, o reedificare a ornamen¬ 
tului la nivel morfologic, structural ori semantic, 
în sensul că accepţiunile iniţiale ale semnelor 
au dobândit, în condiţii sociale şi economice 
diferite, conţinuturi noi, care le-au înlocuit suc¬ 
cesiv pe cele precedente, iar motivele pe care 
astăzi le numim abstracte, au exprimat în trecut 
un conţinut concret şi un sens primordial, „deşi 
este riscant a se atribui o semnificaţie simbolică 
tuturor ornamentelor" [Wolski: 1969, 446-448], 



La amintita reedificare morfologică contri¬ 
buie şi imaginaţia meşterului popular, ce creează 
o lume nouă din cea veche, prin virtuozitatea 
cu care alcătuieşte ansambluri ornamentale, în 
care diferitele motive îşi dobândesc libertatea de 
exprimare. Inventivitatea şi soluţiile inedite de 
distribuire a câmpurilor ornamentale comple¬ 
tează simţul desăvârşit al proporţiilor, fineţea 
execuţiei şi rafinamentul cromatic. 

Stilul ceramicii populare hurezene continuă 
să exercite un viu interes în rândul iubitorilor ei, 
prin procedeele specifice care-1 exprimă, prin 
acumulările tradiţionale, dar şi prin inovaţiile de 
conţinut, de funcţii şi de sens, prin mijloacele 
de exprimare artistică reperabile la nivelul orna¬ 
mentelor, al compoziţiilor, al cromaticii, prin 
respectarea legilor şi concepţiilor estetice, prin 
„supunerea" simetrică, ritmică şi dinamică faţă 
de canoanele estetice. 

Clasificarea ornamentelor ceramicii de 
Horezu, pe care o propunem în cele ce urmează, 
la fel ca aceea întocmită cândva de Nicolae 
Dunăre, porneşte de la cinci criterii: morfologic, 
structural, semnatic, istoric şi geografic. 

Din punct de vedere morfologic, ornamen¬ 
tele pot fi: geometrice, liber desenate sau mixte, 
iar din punct de vedere structural, omogene sau 
heterogene, unilaterale, bilaterale, alternante, 
dense ori dispersate, simetrice, asimetrice (...) 

centrale, principale, periferice, secundare sau 
complementare. Prin criteriul semantic, clasifi¬ 
carea deosebeşte ornamente abstracte sau 
abstractizate, concrete sau realiste (fiziomorfe, 
skeomorfe şi sociale) şi ornamente simbolice 
(mitologice, folclorice, religioase, emblematice). 
Aceleaşi ornamente sunt, în funcţie de criteriul 
istoric, tradiţionale, de tranziţie sau contempo¬ 
rane, iar în funcţie de criteriul geografic, se 
împart în ornamente aborigene, alogene sau cu 
o largă răspândire geografică. [Dunăre: 1979,41] 

Specificând că, în legătură cu ultimele două 
criterii, am menţionat câteva date într-unul 
dintre capitolele anterioare şi că o vom mai face, 
acolo unde vom considera necesar, demonstra¬ 
ţia noastră doreşte să pună în lumină adevărul 
potrivit căruia aspectele referitoare la ceramica 
de Horezu sunt în măsură să acopere, singure, 
etapă cu etapă, clasificarea întocmită de Nicolae 
Dunăre, care se referă la ornamentele populare 
tradiţionale româneşti şi europene, în general, 
dintr-o neîntreruptă perspectivă comparată. 
Această posibilitate dovedeşte, o dată în plus, 
amploarea şi diversitatea elementelor care 
definesc şi caracterizează centrul de ceramică 
românească Horezu. 

Pentru întocmirea clasificării morfologice a 
ornamentelor de pe ceramica horezeană, trebuie 
mai întâi să delimităm sensurile cuvintelor care 
desemnează elementele, motivele şi compoziţiile 
ornamentale. 

Elementele sunt unităţile indivizibile ale 
ornamentului. Ele pot apărea singure sau în 
contextul altora, compunând motive precum: un 
punct, o linie, un fir de iarbă, un nor, o frunză, 
o tulpină, o petală. Mai multe petale alcătuiesc 
o floare, iar sub raportul compoziţiei se naşte 
un motiv - motivul florii. Aşadar, motivul este o 
îmbinare armonioasă a mai multor elemente 
ornamentale, decelabile la o analiză atentă. 

în mod firesc, compoziţiile ornamentale con¬ 
stituie „discursul" mai multor motive, indiferent 
că acestea din urmă fac sau nu parte din ace¬ 
leaşi clase tematice sau stilistice, alcătuind sis¬ 
teme de motive ornamentale. 

Dacă elementele şi motivele decorative au, 
în general, valoare universală, putând fi atri¬ 
buite oricărei arii etnografice, compoziţiile, ca 
limbaj decorativ specific, definesc marca etno¬ 
grafică sau stilul etnic al anumitor creaţii. 

încercând o analogie lingvistică, elementul 
decorativ ar putea fi morfemul, înţeles ca cea 
mai mică unitate din structura morfologică a 
cuvântului, cu un sens determinat (lexical sau 
gramatical), motivul - în accepţiunea lui Ferdi- 
nand de Saussure - cuvântul sau sensul cuvân¬ 
tului care se defineşte prin opoziţie cu sensurile 
celorlalte cuvinte, în cadrul unui sistem, în care 
fiecare sens e un element component. Elemen¬ 
tele pot da naştere „câmpurilor morfo-seman- 
tice“ ale lui Guiraud, ansambluri de cuvinte 
legate, printr-un „sistem de relaţii", de formă şi 
sens, adică, în „normele" artei populare, compo¬ 
ziţiilor ornamentale. [Bănăţeanu: 1985. 272) 

Clasificarea morfologică cuprinde orna¬ 
mentele care, din punct de vedere formal, sunt 
redate geometric: puncte, linii simple, paralele, 
perpendiculare sau oblice, triunghiuri, pătrate, 
romburi, cercuri. 

Ornamentele geometrizate sunt cele a căror 
realizare reprezintă efortul creator de a adapta 
o temă naturistă la cerinţele decorului popular, 
de a extrage din realitate liniile esenţiale sau geo¬ 
metrice, în care se îmbină simetria, alternanţa, 
ritmul şi dinamica. Bradul, spirala, valul, vrejul, 
steaua, vârtejul pot fi numai o parte din posibi¬ 
lele exemplificări. 

Tratarea geometrică se caracterizează prin 
rafinament şi eleganţă. Motivele din cuprinsul 
unor astfel de compoziţii sunt redate spaţial, 
invenţia figurativă este mai sobră şi mai tempe¬ 
rată în elanuri plastice, dovedind o valorificare 
a tradiţiilor geometrice autohtone traco-dacice, 
străromâneşti, carpato-danubiene şi sud-est 
europene bizantine. |Dima: 1971, 34-36] 

Categoria ornamentelor liber-desenate 
cuprinde atât reprezentări arhaice, elemente de 
tranziţie din epoca modernă, cât şi viziuni noi 
din contemporaneitate. Olarii exprimă în acest 
mod apartenenţa la o lume în care elementele 

înconjurătoare sau cele cu valoare de simbol 
sunt redate în funcţie de puterea de plasticizare 
a fiecăruia, căci cornul, instrumentul cu care ei 
pictează, permite realizarea oricărui decor. 

Dintre motivele ornamentale inspirate din 
realitate amintim: flori, frunze, copaci, animale, 
păsări, oameni. Acestea alcătuiesc, prin îmbinări 
uneori surprinzătoare, compoziţii ornamentale 
care narează anumite fapte sau întâmplări. 

Marea forţă de combinaţie o dovedesc com¬ 
poziţiile mixte, în care motivele desenate liber, 
dovezi de imaginaţie creatoare, nestăvilită, apar 
Steaua în registre decorative alături de cele geometrice 
sau geometrizante, ca marcă a esenţializării. 

Clasificarea structurală conţine grupele 
ornamentelor omogene, care posedă o structură 
unitară: steaua, soarele, cocoşul etc. - aşadar 
eterogene, compuse din elemente diferite, la care 
exemplificările pot fi nenumărate: casă cu şarpe, 
pom cu cocoş, soare cu flori, peşte cu cruce etc. 

Structura decorului unilateral presupune 
repetarea aceluiaşi motiv, ţinând cont de princi¬ 
piul estetic al ritmului, şi se întâlneşte în gene¬ 
ral pe marginile obiectelor, având scopul de a 
crea un registru separat de cel al reprezentărilor 
centrale. 

Indiferent de aşezarea pe care o au în planul 
compoziţiilor, structura bilaterală şi alternanţa 
presupun, în primul caz, observarea principiului 
simetriei, iar în al doilea, pe cel al succesiunii 
alternative. 

Simetria impune ordine şi echilibru între 
părţi şi constituie o structură omogenă şi armo¬ 
nioasă. Realizarea crengilor bradului, de o parte 
şi de alta a tulpinii, sau a celor două păsări 
(porumbiţe) afrontate, raportate la un punct de 
referinţă despărţitor, constituie două exemple 
în acest sens. 

Alternanţa presupune o varietate de motive, 
care se supun unui ritm alert şi inedit, alcătuind 
frize decorative ce alungă monotonia percepţiei 
vizuale, dând dinamism întregului decor. 

Pe multe dintre taierele horezene, spicul de 
grâu alternează cu bobocii de trandafiri, liniile 
cu punctele, strugurii cu crucea, valul cu cercu- 
Soanele rile, frunzele cu florile etc. 



/tnfianeCe vieţii 

Structura asimetrică este reprezentată de 
compoziţii ornamentale liber-desenate, având 
un pronunţat caracter realist. 

„Femeie torcând", acesta ar putea fi titlul 
unui taier pe fondul căruia apare în mijloc o 
femeie şezând şi torcând din caier, într-un decor 
natural, cu un copac, flori, iarbă, pământ şi 
nori. Dacă nici unul dintre elementele amintite 
nu evocă o aşa-zisă marcă identitară, marginile 
farfuriei se aliniază la „stilului hurezean", prin- 
tr un decor înscris în canoanele ritmului, dina¬ 
micii şi repetiţiei, care foloseşte motive precum 
spicul grâului, arcul de cerc şi valul. 

Structura densă a compoziţiilor ornamen¬ 
tale este caracteristică în ceramica horezeană a 
ultimilor 50 de ani; ea presupune o aglomerare 
de motive, care, dublate de procedeul jirăvirii, 
creează o sintaxă aparte, realizându-se astfel 
adevărate dantelării. 

Ornamentele dispuse aerat restabilesc cal¬ 
mul şi liniştea vremurilor în care câteva motive 
geometrice încadrau un singur element central, 
cocoşul de exemplu, sau în care soarele era 
înconjurat de altiţe delicate. 

Clasificarea structurală, în funcţie de statu¬ 
tul. rolul şi locul ornamentului, ne oferă exemple 
în care acesta ocupă, fie rolul principal, fie rolul 
secundar, aflându-se în centru sau la marginea 
obiectului respectiv. 

Exemplificăm această delimitare prin spu¬ 
sele câtorva olari şi olăriţe, care, la întrebarea 
asupra concepţiei decorului, au răspuns: 

- „Pe farfuria asta am făcut chipuri. în 
mijloc este o floare care se termină în stea. 
Fondul este făcut în pânză de păianjen. Pe mar¬ 
gine am pus valul sau şencălăul. Fiecare faţă 
are ochi şi gură. Dacă mă gândesc ce nume să-i 
dau, atunci îi zic Chipurile. 

Altă farfurie este cu măşti sub formă de stea. 
în fund am pus rozeta, iar în mijloc panseluţa, 
boboci de trandafir pe margini şi dinţii herăs¬ 
trăului. I-aş zice Măştile. 

Farfuria asta făcută pe fond albastru se 
numeşte Batista ginerelui: aşa era aici la noi 
obiceiul, ca fata să-i facă băiatului cu care urma 

să se mărite o batistă cusută cu flori. Pe margini 
am pus patru cocoşi. 

Farfuria cu Hora satului îmi place mult. 
Sunt trei fete şi trei băieţi îmbrăcaţi în costume 
populare, care se ţin de mână, în horă. Hora 
este într-un contur de floare albă, ca o cupolă, 
iar pe margini am pus omida. în fundul vasului 
este steaua. 

îmi place şi modelul cu scoarţă oltenească. 
Motivul principal este spicul grâului care se 
roteşte în mai multe culori ca într-o spirală. în 
fund este o rotiţă maron, pe fondul alb" (E.V.); 

- „Am făcut câteva farfurii cu ouă de Paşti, 
în centru am pus mereu motive de-ale noastre; 
şencălăul cu puncte, boboci de trandafir, iar pe 
margine am pictat ouă, tot cu modele. 

îmi place să fac modele de-astea mai vechi. 
Pe un taier am pictat cu cornul coroana dom¬ 
nească, pe o bantă. între fund şi margine, am 
pus tot un motiv vechi teaca de ardei şi către 
margini, mai mulţi cocoşi. Elemente mai simple 
sunt: valul negru, care ar fi pământul pe care 
calcă cocoşii şi nişte linii verzi ca firele de iarbă" 
(Ioana M.); 

- „Eu lucrez numai cu motive tradiţionale de 
Horezu. Dar frumuseţea şi noutatea constă în 
modul în care le pictez şi le aşez. Uneori rămân 
şi eu uimită de modelele pe care le fac. De obicei, 
cocoşul, steaua, floarea, soarele, spirala sunt 
motive centrale. Pe margini, pun elemente care 
se armonizează cu centrul: flori, struguri, 
porumbi, frunze. Ca să scot în evidenţă unele 
motive, le dublez cu puncte. Cel mai apreciat 
este pomul vieţii, pe care-1 pictez în mijlocul 
taierului, fie simplu, fie cu doi cocoşi, de o parte 
şi de alta" (N.P.); 

- „în mijlocul taierului am pictat spirala şi 
am jirăvit în formă de trifoi cu patru foi. Am 
lăsat un spaţiu alb, unde am desenat valul cu 
puncte, iar pe margini am tras cu gaiţa şi am 
făcut spice de grâu şi boboci de flori. Eu la asta 
îi zic Hora spicului de grâu. 

Taierul cu şarpele are pe margini, de la un 
capăt la altul, pictat şi jirăvit, şarpele, iar pe 
mijloc are coada de păun. 

Altă farfurie are în fund coada de păun, 
făcută prin jirăvire. între mijloc şi margine, am 
făcut un brâu galben - soarele - lângă care am 
pictat cu cornul hora bobocilor. Pe margine am 
pus tot spicul grâului" (C.T.); 

- „Farfuria pe albastru este cu vârtejul vieţii 
în fund, iar pe margine, cu jumătăţi de cercuri. 
Am delimitat mai multe spaţii prin trasarea 
unor cercuri cu cornul sau prin contur de linie 
vălurită. Aproape de margine am făcut cercuri 
mici, albe, cu contur de puncte. 

Altă farfurie e numită Pomul vieţii cu păsări. 
Ca să fie frumoasă, am pus mai mult ornament 
şi culoare la păsări, cercuri cu puncte pe corp şi 
linii cu puncte pe aripi. La pom desenez mereu 
frunze şi flori, iar pe margine, spicul de grâu. 

Aici am făcut Steaua cu faţă de om, cu 
cercuri mici între raze. Tot desenul e dublat de 
puncte ca să iasă mai bine în relief. Pe margine 
am făcut din jirăveală, două coroane. 

Taierul acesta are peşti pe margine şi boboci 
de floare, spice de grâu şi flori, alături de steaua 
jirăvită din fund. Peste tot, înainte de a mă 
apuca să pictez, am trasat mai întâi spirala. 
Pentru mine, deşi are mai multe modele, cum vă 
zisei, se numeşte Farfurie cu peşti şi stea* (M.Ş.); 

- „La farfuria cu pânza de păianjen, nu pot 
spune că există motive principale şi secundare. 
Aici totul trebuie să fie egal, constant şi uniform 
ca să iasă bine modelul şi culorile. Trebuie să ai 
precizie şi răbdare la trasul cu gaiţa. Pe mar¬ 
gini, ca să accentuăm modelul, punem de obicei 
puncte. 

Un taier care îmi place este Hora cu figuri 
umane. Este de fapt, o înlănţuire de chipuri care 
au pe margine răure. Dacă priveşti în ansamblu, 
totul pare o floare. în mijloc este ochiul taierului 
şi de jur-împrejur boboci de floare" (S.G.). 

Din punct de vedere semantic, ornamentele 
reprezintă un sistem de semne grafice care 
corespund anumitor sensuri sau semnificaţii. 
Pornind din credinţe străvechi sau din vechi 
înţelesuri comunitare, ornamentele îşi pierd 
adesea sensul originar, rămânând să înfăţişeze 
doar semnul plastic şi să înfrumuseţeze vasele. 


‘Pccfuzfya. 

Deşi vorbesc o limbă particulară, „...ele se 
înfăţişează ca nişte semne mute pentru cel care 
le priveşte pentru întâia oară. Cercetate mai de 
aproape, ele sfârşesc prin a-şi dezvălui taina 
liniilor, care capătă rostul slovelor sau al notelor 
muzicale**. [Tzigara-Samurcaş: 1928, 15] 

Semnificaţia „slovelor** sau semantica orna¬ 
mentală reprezintă punctul de plecare al unei 
posibile clasificări. 

Ornamentele abstracte, cu forme geometrice, 
liber-desenate sau mixte, sunt cele care nu mai 
păstrează nici o legătură semantică cu sursa 
iniţială de inspiraţie sau cu cele făurite în timp 
prin prelucrarea şi tipizarea reprezentărilor rea¬ 
liste. [Dunăre: 1979, 75] 

Puncte, linii, cercuri, spirale, pătrate, vir¬ 
gule sunt, în decorul ceramicii de Horezu, doar 
simple „prepoziţii** geometrice, care au rolul de 
a lega o parte de „propoziţie** decorativă de alta. 
Ele sunt cele care fac trecerea „între motivele 
principale şi secundare**, fiind „efecte** necesare 
în sintaxa ornamentală. 

De un alt statut se bucură însă ornamentele 
concrete, care se subdivid, în clasificarea luată 
ca model de analiză, în trei grupe cuprinzătoare: 
fiziomorfe, skeomorfe şi sociale. 

Elementele fiziomorfe cuprind şase grupe 
de ornamente: cosmomorfe, geomorfe, fitomorfe, 
zoomorfe, avimorfe şi antropomorfe. 

Ornamentele cosmomorfe din ceramica de 
Horezu sunt soarele şi steaua. Valoarea de sim¬ 
bol, dar mai ales sensul magic s-au pierdut. Au 
rămas numai conţinutul şi semnificaţiile ad-hoc: 

- „Soarele înseamnă viaţă şi bucurie, de-aia 
îl punem pe taiere. Când nu e frumos afară, 
avem soarele în casă şi ne luminăm** (Ioana M.); 

-„Aşa am învăţat de la ăi bătrâni, să facem 
şi modele cu soare" (E.V.); 

- „La noi, multe motive se fac în formă de 
stea. Pe taiere mai ales, foarte des, facem stele. 
Se caută mult astea. Sunt şi frumoase şi de 
multe ori le facem faţă de om, cu ochi, nas şi 
gură" (M.Ş.): 

- „Noi zicem că facem steaua magică, da’ eu 
nu ştiu prea bine ce înseamnă asta" (Maria B.). 


Antropomorfizarea soarelui şi a stelei, ca 
elemente centrale pe taiere, este o temă dragă 
olarilor horezeni. Soarele cu raze şi forma stelei 
sunt probabil cele două imagini care au organi¬ 
zat dispunerea generală, radială a ceramicii de 
Horezu. 

Spirala simplă, dublă, valul, meandrul şi 
cercul sunt tot atâtea reprezentări ale simbo¬ 
lului solar, care, din punctul de vedere mai sus 
amintit, au sugerat aranjarea circulară a celor¬ 
lalte motive ce fac parte din aceeaşi compoziţie. 

Ornamentele geomorfe sau toponimice apar 
foarte puţin astăzi în ceramica de Horezu, doar 
acolo unde, într-un registru narativ, „povestind" 
cum merg boii la arat, cum duce ciobanul oile la 
păscut, cum toarce o femeie în natură sau cum 
se roagă la o troiţă din drum, este nevoie să se 
sugereze configuraţia locului (dealuri, munţi, 
poteci, râuri). 

Ornamentele fitomorfe compun o grupă re¬ 
prezentativă şi sunt realizate într-o inepuizabilă 
reţea de reprezentări decorative. De la frunze 
până la copaci, o întreagă lume vegetală îşi 
găseşte locul pe obiectele de ceramică. 

Floarea, în nenumărate interpretări şi va¬ 
riante, constituie adeseori elementul central al 
taierului, după cum frunzele, vrejii, bobocii de 
floare, spicul grâului, porumbul, strugurele, 
teaca de ardei, „fereguţa", frunza de stejar, ghin¬ 
da îşi dispută locurile secundare, aşezate fiind, 
în general, pe margini. 

De un statut aparte se bucură reprezenta¬ 
rea „pomului vieţii", imagine sensibil diferită de 
la un creator la altul, astfel că cel care cunoaşte 
particularităţile stilistice ale decorului aparţi¬ 
nând fiecărei familii de olari îşi dă uşor seama în 
ce stil se încadrează respectivul motiv fitomorf. 

Tiparul plastic al pomului vieţii are în arta 
populară românească elemente care Ilustrează 
trei reprezentări diferite: traco-dacică, elenistică 
şi iraniană. Cercetarea amănunţită a motivelor 
decorative celebre îi îngăduie lui Paul Petrescu 
să constate persistenţa şi transmiterea acestor 
imagini din cele mai vechi timpuri până astăzi, 
în toate regiunile. 

Dacă tiparul traco-dacic este reprezentat de 
brad sub diverse înfăţişări (crenguţa de brad, 
frunza de brad), nu acelaşi lucru se poate spune 
despre celelalte două, pornite din lumea medi¬ 
teraneană şi orientală, generalizate apoi în toată 
Europa şi întâlnite, în diferite epoci, pe teritoriul 
ţării noastre. [Petrescu: 1971, 44-47] 

Dacă bradul, în forme simplificate, apare 
constant pe străchini şi pe marginea taierelor, 
pomul vieţii este întotdeauna motiv central pe 
taiere, adeseori unic sau având alături alte ele¬ 
mente „subordonate": cocoşi, iarbă, flori. 

Olarii de astăzi din Horezu nu ştiu cărui 
tipar aparţin pomii lor, dar, în forma amplă, 
viguroasă şi ramificată prin care sunt redaţi 
înseamnă pentru toţi, perpetuare, regenerare, 
victoria vieţii sau visul „tinereţii fără bătrâneţe 
şi al vieţii fără de moarte". 

îmbinarea bradului cu crucea sau cu troiţa 
este o compoziţie ornamentală transmisă de 
arta creştină, foarte rar întâlnită în olăria 
medievală şi chiar în cea populară, renăscută 
astăzi în reprezentări plastice expresive. 

Oricare ar fi modalitatea de întruchipare a 
pomului vieţii, imaginile fixate pe taiere sunt 
frumoase şi naturale, pline de culoare şi robus¬ 
teţe, însemnând mai degrabă „proiecţia în abso¬ 
lut a unei imagini familiare". [Raux: 1966, 63] 
Ornamentele zoomorfe şi avimorfe se bucură 
de reprezentări morfologico-structurale şi se¬ 
mantice variate. Cerbul şi căprioara, ca motive 
mai vechi, nemaiîntâlnite astăzi, boul, redat în 
scenele de muncă povestite pe panourile de 
ceramică amintite deja, oile ce merg la păscut, 
însoţite de păstori sau calul, făcând parte din 
scene istorice, alături de domnitori sau de eroi 
eliberatori, ca în opera lui Ion Buclescu - aceas¬ 
ta este, în mare, lumea zoomorfă „cu greutate". 
Cât despre peşte şi şarpe, ca fiinţe mai mărunte, 
se poate ţese o adevărată poveste, mult mai va¬ 
loroasă şi mai nemuritoare în latura ei plastică 
decât în cea verbală, care de fiecare dată începe 
în istorisirea olarilor cu „a fost odată": 

- „Noi nu mai ştim exact ce însemnau sim¬ 
bolurile astea altădată; noi aşa le-am moştenit 


şi aşa le facem şi noi. Peştele este un simbol 
creştin, iar şarpele este apărătorul casei. Eu 
asta ştiu!" (I.M.); 

- „Peştele este simbolul vieţii, al fecundităţii 
şi al înţelepciunii, aşa îmi aduc aminte că 
spunea Victor, soţul meu, în interviurile pe care 
le dădea la radio şi pe la ziare şi reviste, iar 
şarpele, zicea că e viaţa dinăuntrul pământului, 
care ne apără" (E.V.); 

- „Peştele are legătură cu Iisus Hristos, care, 
după cum spune Evanghelia, a înfăptuit minu¬ 
nea de a-i umple năvodul cu peşte lui Petru, 
care, cu o noapte înainte, nu prinsese nimic" 
(Ioana M.); 

- „Peştele este hrana sfântă şi simbol al 
liniştei şi împăcării" (M.M.); 

- „Fiecare casă are un şarpe al ei; să nu-1 
omori, că faci păcat" (M.F.); 

- „Şarpele este cunoscătorul binelui şi al 
răului" (S.G.); 

- „Şarpele este simbolul vieţii care există în 
adâncul pământului" (E.B.). 

„Peştele este deopotrivă mântuitor şi simbol 
al Revelaţiei. (...) Pe de altă parte (...), mai este 
şi un simbol al vieţii şi fecundităţii. (...) Peştele, 
emblemă a apei, este simbolul înţelepciunii. (...) 
în majoritatea cazurilor, simbolismul, deşi 
rămâne strict histologic, capătă un accent puţin 
diferit: cum peştele este un aliment, iar Hristos, 
după înviere, a mâncat peşte ( Luca , 24, 42), el 
devine simbolul mesei euharistice, unde apare 
adesea alături de pâine" [Chevalier, Gheerbrant: 
1995, voi. 3, 72-74]; „Simbolul şarpelui este, în 
adevăr, legat chiar de ideea de viaţă" (Rene 
Guenon, Simboles fondamentawc de la Science 
sacree ); „Şarpele este, evident, anterior omului, 
este animalul primordial, ophis primigenius (...), 
este păzitorul comorilor, păzeşte cavităţile în 
care sunt ascunse lucrurile. (...) Şarpele a fost 
dintotdeauna asociat cu ştiinţa cunoaşterii bi¬ 
nelui şi răului, şi de aici cu sănătatea" [Clebert: 
1995, 269-279]; „Şarpele a rămas stăpânul dia¬ 
lecticii vitale, eroul civilizator (...) Arhetip funda¬ 
mental legat de izvoarele vieţii şi ale imaginaţiei, 
şarpele şi-a păstrat, aşadar, în diferite locuri ale 

lumii, valenţele simbolice, aparent ireconcilia¬ 
bile. Iar cele mai pozitive dintre acestea, deşi 
cândva înfierate de istoria noastră, încep să iasă 
iarăşi la lumină, ca să-i dăruiască din nou omu¬ 
lui armonie şi libertate" [Chevalier, Gheerbrant: 
1995, voi. 3, 299-313]; „Şarpele este simbolul 
fertilităţii, cunoscătorul tainelor vieţii şi păzi¬ 
torul tuturor comorilor ascunse în adâncuri" 
[Beigbeder: 1969, 381-379], 

Am desprins, din amplele articole destinate 
simbolurilor animaliere, numai câteva idei, ace¬ 
lea care, într-o formă sau alta, se regăsesc şi în 
explicaţiile simbolice oferite de olari, prin care se 
justifică prezenţa predilectă, în lucrările lor, a 
numeroaselor ipostaze ale peştelui şi şarpelui, 
cu intenţia de a evidenţia faptul că aceste motive 
sunt susţinute de reminiscenţe arhetipale şi 
legate de sursele vieţii, dar şi ale imaginaţiei. 

Aşadar, peştele, îndepărtat motiv oriental, 
adaptat creştinismului ca simbol al lui Iisus 
Hristos şi şarpele, motiv cu sensuri diverse şi 
contradictorii, născut în plăsmuirile din lut ima¬ 
ginate de motivul spiralei împreună cu arborele 
şi soarele, sunt vechi simboluri ale vitalităţii, cu 
multiple reprezentări în ceramica de Horezu. 

Peştele apare mai mereu multiplicat, alcă¬ 
tuind o friză pe marginea taierului sau un model 
cu mai multe exemplare din aceeaşi specie, 
desenat repetitiv sau alternant pe întreg spaţiul 
taierului. Peştele este scos din mediul acvatic 
şi adus pe fondul de pământ al vasului, unde 
„trăieşte" în armonie, alături de floare, cruce, 
copac sau gândac, ca elemente ale alternanţei 
decorului. 

Şarpele, în schimb, apare o singură dată pe 
taier, fie ca motiv central, fie ca o spirală ce 
„încinge" marginile taierelor de jur-împrejur, 
„luând în stăpânire" compoziţia centrală, alcă¬ 
tuită din copac şi păsări sau din casa pe care o 
ocroteşte. 

Arareori apare şi motivul păianjenului, redat 
cu o fineţe pe măsura pânzei pe care o ţese - ea 
însăşi element definitoriu al decorului jirăvit de 
pe ceramica de Horezu. 

Fluturii, realizaţi cu gingăşie, par a concura 
frumuseţea şi suavitatea exemplarelor naturale; 


ei întregesc repertoriul lumii mărunte, ridicată 
la rang major prin viziune şi realizare plastică. 

în ceea ce priveşte reprezentările avimorfe, 
olăria românească adaptează şi sporeşte moti¬ 
vele specifice ceramicii bizantine şi a orientului 
bizantinizat. Astfel, „porumbiţa rămâne pasărea 
preferată de pe străchinile româneşti din secolul 
al XlV-lea, fiind păstrată până târziu în olăria de 
la Horezu şi Oboga. Reprezentarea ei, din olăria 
românească, este similară cu aceea bizantină, 
dar şi orientală" [Nicolescu, Petrescu: 1974, 53], 
Porumbiţei i se adaugă, în timp, la nivelul 
decorului, cucul, păunul şi pupăza. 

Emblema centrului de ceramică de la 
Horezu este cocoşul. O legendă spune că, la 
vreme de noapte, cocoşii şi gâştele sunt păsările 
de casă cele mai treze, iar „...cucoşii sunt şi năz¬ 
drăvani de firea lor. Ei strigă în miezul nopţii şi 
nu uită, ferească Dumnezeu, să vestească de cu 
noapte sosirea dimineţii. E un lucru într-adevăr 
dumnezeiesc să înceapă ei deodată în crucea 
nopţii să cânte, fără să-i fi învăţat cineva! Şi în 
toată lumea, cucoşii îşi împlinesc datoria tot aşa! 
Cine îi face să cânte aşa? Căci ei miezul nopţii 
nu-1 greşesc niciodată şi ceasornicul nostru ei 
sunt, săracii! Lumea zice că de aceea cucoşul e 
năzdrăvan, fiindcă are la coadă o pană năzdră¬ 
vană. De cu seara, pana aceea este lăsată în jos. 
Cucoşul adoarme şi el. Pana năzdrăvană însă se 
ridică, tot se ridică. La miezul nopţii ea stă drept 
în vârful cozii, sus şi cucoşul după asta cunoaşte 
ceasurile lui şi ţipă: Cucuriguuu!" [Legendele 
faunei: 1994, 125-126] 

Cocoşul vesteşte destrămarea întunericului 
şi măsoară apotropaic timpul: este un orologiu 
natural: „La romani, timpul era împărţit după 
prima, a doua şi a treia cântare a cocoşului. 
Pliniu credea că ei sunt veghetorii noştri noc¬ 
turni pe care natura i-a creat ca să trezească pe 
muritori la muncă şi să le întrerupă somnul" 
[Florea Marian: 1883, 239]; „Cântecul cocoşului 
simboliza trecerea momentului critic şi anunţa 
victoria soarelui şi a luminii asupra nopţii şi 
întunericului. El vestea nu numai orele nopţii, 
ci şi curăţirea spaţiului nocturn de forţele ostile 
omului" [Ghinoiu: 1988, 76]. 

Dicţionarul de simboluri animaliere îl înre¬ 
gistrează ca fiind, în mod universal, „un simbol 
solar" (...), simbol al luminii care se naşte. (...) 
Cocoşul este şi emblema lui Hristos, asemenea 
vulturului şi mielului. Precum Mesia, el anunţă 
ziua ce urmează nopţii. De aceea şi figurează pe 
fleşele bisericilor şi pe turnurile catedralelor. 
Poziţia aceasta, în vârful lăcaşurilor de cult, 
poate evoca supremaţia spiritului în viaţa ome¬ 
nească" (Clebert: 1995, 84). 

Cocoşul este considerat simbolul reînvierii 
şi al nemuririi sufletului. Pentru a ne apropia 
de descrierea reprezentării sale pe vasele de 
ceramică de Horezu, subliniem şi faptul că „...în 
heraldică, cocoşul este totdeauna înfăţişat din 
profil, cu capul ridicat şi cu ciocul deschis (cân¬ 
tând), cu coada înfoiată, fiind emblema vigilenţei 
şi a mândriei" (ibidem) 

Asemenea copacului, şi cocoşul, prin ima¬ 
ginea sa plastică, poate defini un stil propriu al 
olarilor. Realizat prin liberă desenare cu cornul 
sau prin folosirea şablonului, cocoşul este redat 
cu toate părţile lui anatomice. Diferenţa rămâne 
una de „atitudine" şi de viziune cromatică: „unul 
mai ţanţoş, altul mai mândru", unul mai colorat, 
altul mai înfoiat... 

Adesea, cocoşul ocupă spaţiul central, adică 
fundul taierului şi are rol principal în sintaxa 
decorului. Alteori, apar, în acelaşi loc, doi cocoşi 
alrontaţi sau de o parte şi de alta a unui copac. 
Când sunt dispuşi circular, pe marginile taieru¬ 
lui, olarii spun că au făcut „hora cocoşilor". 

Sensurile prin care explică prezenţa sa pe 
ceramică sunt asemănătoare cu cele formulate 
în lucrările pe care le-am amintit: 

- „Nu există nici un olar la noi care să nu 
facă cocoşi pe taiere, pentru că ăsta este semnul 
nostru specific de Horezu. Au şi cei de la Oboga 
cocoş, da’ nu este ca al nostru. Cocoşul nostru 
este mândru, ager - ce mai, este cocoş adevărat 
de Horezu!" (C.M.); 

- „Cocoşul e ceasornicul nostru. Cei bătrâni, 
dinaintea noastră, nu aveau ceasuri şi, ca să se 
scoale dimineaţa, să se ducă cu vitele la plai, se 
luau după cântatul cocoşilor. Pentru că era atât 


de important pentru ei, că-i scula şi la muncă, 
atunci l-au pus şi pe farfurii. L-au pictat, adică!" 
(Ion M.); 

- „Olarii bătrâni, de altădată, aveau o vorbă: 
ca să fii olar bun, trebuie să fii ager precum 
cocoşul, iscusit ca şarpele, răbdător ca peştele" 
(I.V.). 

Ornamentele antropomorfe nu apar foarte 
des în ceramica de Horezu. Am amintit la locul 
potrivit imaginile contopite om-soare, antropo¬ 
morfizarea soarelui - temă obişnuită în folclorul 
universal. 

Reprezentarea integrală a corpului uman 
apare pe ceramica care povesteşte sau care 
conţine istorii, scene de viaţă militară sau obi¬ 
ceiuri comunitare. „Istoriile" cu personaje sunt 
redate naiv, ceea ce constituie o latură pozitivă 
în realizarea plastică. 

Oameni la horă, lăutari cântând, scene care 
înfăţişează haiducii lui Iancu Jianu, evenimen¬ 
tele de la 1848, Unirea Domnitorului Alexandru 
Ioan Cuza, aspecte legate de meşteşugul olăritu¬ 
lui, olari în ambianţa atelierului lor, scena Ra¬ 
iului cu Adam şi Eva, datorate în exclusivitate 
lui Ion Buclescu, care şi-a şi semnat o parte din¬ 
tre lucrări în josul taierelor, asemenea pictorilor, 
apoi hora de chipuri, precum 
şi surprinderea momentului 
rugii femeilor la troiţă, femei 
torcând sunt tot atâtea exem¬ 
ple de reprezentări antropo¬ 
morfe întâlnite pe taiere. 

Dacă adăugăm şi faptul 
că fiecare olar „a riscat" şi 
câte o specie neconvenţio¬ 
nală de vas, ieşită din tiparul 
horezean, putem exemplifica 
apariţia figurii şi a corpului 
uman, fie în formă de ul¬ 
cioare, fie sub aspectul unor 
capace care închid „omeneş¬ 
te" anumite recipiente. 


‘Veu cec cafcac 
('Docettifacc 'Tîti&c/ucc) 

Ar mai fi de amintit poveştile „cu copii, 
mamă şi tată“, pe care micuţa Georgiana Bâscu 
şi le imaginează, pictând şi izvodind un univers 
cu adevărat frumos şi expresiv, prin naivitatea 
şi sinceritatea tratării. 

Ornamentele skeomorfe, acelea care repre¬ 
zintă uneltele de care oamenii se folosesc pentru 
a desfăşura anumite activităţi sau pentru a rea¬ 
liza, în parte sau în întregime, anumite obiecte, 
sunt şi ele puţine la număr. Dinţii fierăstrăului 
(ca motiv ornamental), cârligele sau zăluţele, 
prin succesiunea sau repetiţia elementelor, 
dovedesc faptul că omamentica tradiţională, 
geometrică înseamnă şi „...o largă valorificare 
creatoare, în forme mereu înnoite şi îmbogăţite, 
a îndelungatei acţiuni de practicare ritmică a 
unor activităţi sau operaţii similare, în efectuarea 
aceloraşi munci, repetarea imaginilor identice 
pe care le oferă din belşug mediul natural, cu 
caracterul lor evident ritmic, după cum şi suc¬ 
cesiunea regulată a unor sărbători de peste an, 
corelate cu desfăşurarea activităţilor obşteşti, 
economice, sociale, culturale etc.“ [Dunăre: 
1979, 106] 

Dintre reprezentările skeomorfe liber dese¬ 
nate ce apar în compoziţiile pe care le-am numit 
narative, amintim: plugul, toporul, furca de tors, 
fusul, fântâna şi cumpăna. Despre arhaicul 
zig-zag sau meandru se afirmă că ar constitui 
„...o pildă de reflectare şi transpunere artistică a 
anumitor experienţe colective, cum sunt obser¬ 
varea şi confecţionarea numeroaselor cârlige de 
interes gospodăresc, practicarea cotidiană a 
urcuşului în spirală pe munte" [ ibidem , 105]. 
Cârligele şi zig-zag-urile constituie, în ordine ar¬ 
tistică, elemente cu puternice efecte decorative. 

Ornamentele sociale sunt reprezentări ale 
diverselor aspecte din viaţa unei comunităţi. Ele 
prezintă, aşadar, situaţii reale, transpuse cu 
talent în compoziţii ornamentale originale. Hora 
satului, lăutarii, batista ginerelui, ce sugerează 
obiceiul ca viitoarea soţie să-i dăruiască ginere¬ 
lui o batistă cusută de ea, la arat, ouăle de Paşti, 
casa cu acareturile şi oamenii ei - iată câteva 
decoruri speciale care redau o grupare de orna¬ 
mente reduse ca frecvenţă a apariţiei lor. 


In cadrul ornamentelor simbolice, distingem 
reprezentări decorative mitologice, folclorice şi 
religioase. Dat fiind că asupra primelor două 
ne-am referit în cadrul clasificărilor morfologice 
(bradul - motiv traco-dacic, simbol al fertilităţii 
şi al bărbăţiei, soarele şi steaua cu mai multe 
raze şi colţuri, care simbolizează viaţa, lumina, 
succesiunea anotimpurilor, iar în ceea ce pri¬ 
veşte decorul mitologic - floarea, frunza, pomul 
vieţii, şarpele casei - se pot revedea ideile 
enunţate la subcapitolele anterioare), nu ne vom 
opri acum decât la simbolurile religioase. 

Amintim mai întâi icoanele realizate fie pe 
panouri de ceramică, cu imaginile redate prin 
sgraffitare, fără a mai fi ulterior pictate, ci doar 
arse o singură dată, asemănătoare cu vechile 
icoane de vatră, fie pe suporturi de taiere, repre¬ 
zentând sfinţi pictaţi în canoanele iconografiei 
creştin-ortodoxe, scene religioase sau îngeri. 

întâlnim apoi imaginea crucii, ca simbol al 
credinţei şi al protejării tainelor sfinte. Peştele 
este adesea asociat crucii, care apare şi în alte 
contexte care nu ţin de domeniul ornamentelor 
simbolice, completând sintaxa ornamentală. 

Ştanţarea cu ajutorul tiparului de ceramică, 
având un motiv asemănător unei prescuri, dă 
naştere, pe unele vase, unor repetiţii ritmice su¬ 
gestive, desfăşurate atât pe suprafaţa centrală, 
cât şi pe registrele marginale. 

Cu grupa ornamentelor emblematice - sau 
heraldice - se încheie clasificarea semantică a 
ornamentelor. în decorul ceramicii de la Horezu, 
nu este oare cocoşul „stema" acestui simbol? 

- „Dintre toate modelele noastre, cocoşul 
este cel mai însemnat" (E.B.); 

- „Nu există motiv mai important în cera¬ 
mica noastră decât cocoşul" (G.I.); 

- „Cine nu ştie să facă cocoşi, ăla nu-i olar 
bun!" (G.T.); 

- „Simbolul cel mai de preţ al centrului nos¬ 
tru este cocoşul, aşa am moştenit" (S.G.); 

- „Vizitatorii ştiu că marca centrului nostru 
este cocoşul: şi târgul de ceramică de aici se 
numeşte «Cocoşul de Hurez». Când vin la noi 
prima dată, caută taiere cu cocoşi" (M.I.); 

- „Am mare plăcere să pictez cocoşi. Dese¬ 
nez liber, mai întâi contururile, cu cornul şi apoi 
umplu cu culoare. Mulţi dintre olari, ca să nu 
greşească, fac desenul cu tipar sau cu şablon. 
Cocoşul este emblema centrului nostru" (N.P.). 

Singurul simbol heraldic este „coroana 
domnească", care constă dintr-o compoziţie 
complexă, mixtă, ca reprezentare geometrică şi 
liber-desenată, cu elemente care amintesc unele 
motive din pictura brâncovenească: „Nu toţi 
olarii ştiu să facă coroana domnească; este mai 
complicat de realizat; are linii şi puncte care 
alcătuiesc un fel de plantă, care nu pare să fie 
de pe la noi. Este un model elegant. Cred că la 
Mănăstirea Horezu l-au văzut olarii şi l-au pus 
şi ei pe taiere" (E.V.). 

După cum am putut constata, semnificaţia 
unui număr mare de motive s-a pierdut astăzi. 
Denumirile, în schimb, rămân să glăsuiască 
despre sensul şi originea unora, fiind „nume" 
poetice ale unor elemente din universul social şi 
cultural sau indicative concrete, uneori pline de 
umor, ale unor elemente, obiecte sau fenomene 
din natură, care, prin asemănare cu reprezen¬ 
tările decorului, au căpătat conotaţii pitoreşti. 

Bunăoară, spirala de pe străchinile hore- 
zene este denumită „coada căţelii" sau „melcul", 
şencălăul sau şarul se mai numeşte „pişatul 
boului". Spicul grâului, „ochiul boului", „pânza 
de păianjen", „coada de păun" sunt alte denu¬ 
miri care evocă asemănarea formală şi croma¬ 
tică cu elementele naturale sugerate de numele 
motivelor. 

Elementele constitutive ale decorului, pre¬ 
zentate sub raport morfologic structural şi se¬ 
mantic, contribuie la realizarea unor compoziţii 
ornamentale care, printr-o organizare judicioasă 
şi armonioasă a spaţiului pe care se desfăşoară, 
alcătuiesc ansambluri compoziţionale ce vădesc 
talentul şi simţul cromatic al creatorilor olari, 
prin legătura organică dintre centru şi margini, 
prin distribuirea dinamică a elementelor peri¬ 
ferice în jurul celor centrale, prin îmbinarea 
măiestrită a celor două tipuri de aşezare a 
decorului, circular sau radial. 


Nu se poate vorbi, în ceramica de azi de la 
Horezu, de reguli stricte de supunere la canoa¬ 
nele estetice ale artei populare. Fiecare meşter 
are un mod individual de a marca simetria, 
alternanţa, ritmul şi dinamica. Registrele deco¬ 
rative sunt dispuse pe diferite planuri care 
reliefează fie îmbinarea motivelor în compoziţii, 
fie înclinaţia diferitelor părţi ale obiectului, mar¬ 
cată prin trasarea cu fineţe de cercuri paralele. 

Taierele horezene sunt, în mic, asemănă¬ 
toare cu operele literare. Ele au o structură care 
include tema, compoziţia, subiectul şi persona¬ 
jele. Ca mod de expunere, olarii se folosesc, în 
făurirea decoraţiei, de descriere, de naraţiune şi 
de dialog. Arareori întâlnim monologul, ca expri¬ 
mare a sensurilor unui singur motiv. 

Limba şi stilul ceramicii horezene alcătuiesc 
conţinutul clasificărilor noastre anterioare, 
cuprinzând, „în ordinea" literară, motive care 
îmbogăţesc posibilităţile de exprimare, printr-o 
serie întreagă de ornamente, având rol de 
arhaisme, neologisme sau provincialisme. Dar 
cum, cel mai adesea, am gândit ceramica hore- 
zeană ca un fel de poem, îndrăznesc să afirm că, 
în dispunerea compoziţiilor ornamentale, de¬ 
limitate de şiruri paralele de motive şi linii 
despărţitoare, am întrezărit strofe tradiţionale, 
în care am căutat ritm, rimă, măsură şi cezură. 

Sunt şi unele exemplare care nu se supun 
canoanelor strofelor tradiţionale; ele se 
încadrează, prin „tipicul" decorativ, poeziilor cu 
formă fixă sau prin neascultarea vreunui tipar, 
celor cu vers liber. Orice sintaxă poetică am 
analiza la nivelul „versului" horezean scris în 
lut, tropii motivelor ornamentale se înlănţuiesc 
într-un tot decorativ alcătuit din epitete, compa¬ 
raţii, metafore, personificări, alegorii, simboluri. 

Punem punct aici încercării noastre de 
abordare şi sintetizare a specificului ceramicii 
de Horezu, spre a putea pătrunde în lumea con¬ 
cretă şi adevărată a poemelor imaginate de olari, 
căci, în cele din urmă, „...nu cuvintele şi expli¬ 
caţiile vor putea înlocui culorile, formele şi 
emoţia creatoare, vor putea traduce ceea ce arta 
spune prin propriul său limbaj, limbaj care 
comunică" [Gabus: 1971, 1], 

Mărturii şi portrete de olari 
de la Horezu 

aginile care urmează reprezintă mărturii ce 
cuprind în ele istorii, destine, mentalităţi, 
gânduri şi sentimente ale tuturor olarilor pe 
care i-am cunoscut la Horezu, timp de 11 ani, 
în perioada 1992-2003. 

în locul ordonării lor în „linie" alfabetică, 
aceste vorbiri ar fi putut urma calea pe care am 
refăcut-o de fiecare dată când am ajuns la ei, 
pornind de la casa lui Ionică şi a Mihaelei Paloşi, 
situată la intrarea în oraş, unduind apoi de-a 
lungul uliţei Olarilor, de la o familie la alta, 
începând cu clanul Ţambrea şi terminând, 
departe, sus, la cel al Giubeganilor. 

Aceste texte ale mărturiilor, din punctul de 
vedere al anchetei etnologice de teren [Copans: 
1999], sunt unica dovadă a existenţei terenului, 
recompus, de astă dată, într-o manieră inedită 
de cercetare, dintr-o multitudine de figuri care 
se impun prin propriile povestiri. 

Explicaţiile despre cum am cules, asimilat şi 
redat apoi informaţiile pentru alcătuirea acestei 
cărţi, până acum nescrise, a vieţii olarilor de la 
Horezu, cer mai cu seamă lămurirea unor date 
„tehnice" necesare pentru înţelegerea deplină a 
demersului nostru. 

Cât despre conţinutul acestor mărturii, el se 
dezvăluie pe măsură ce „cheia" dorinţei noastre 
de accedere spre înţelegerea sufletului horezean 
„eliberează" treptat sensurile adânci ale fiecărei 
experienţe împărtăşite. 

Autorii următoarelor pagini explică şi se 
explică, mărturisesc şi se mărturisesc, cu o sin¬ 
ceritate uneori dezarmantă. Ceea ce urmează 
poate fi o carte de învăţătură, căci, de la ambiţii 
şi reuşite în viaţă până la sensibilităţi tulbură¬ 
toare, îndoieli sau neîmpliniri, totul e spus aici. 
Şi nu superficial, într-o oră sau într-o zi, ci în 
ani, în care valabilitatea mărturiilor a fost pe 
deplin probată. „Citite, aceste texte îşi pierd o 
parte din savoarea lor, datorită faptului că ele 
au sens doar însoţite de gesturile, mimica, dicţia 


vorbitorului, în lipsa cărora textul transcris 
negru pe alb poate rămâne un schelet, lipsit de 
viaţă" [Stahl: 1999, 5], 

Dar spontaneitatea limbajului însoţit de 
imaginea care evocă spiritul fiecăruia, păstrează 
memoria oamenilor şi recompun, în cele din 
urmă, felul de a fi al fiecărui „confesor". 

Acest capitol este, de fapt, un experiment 
etnologic, o întoarcere către persoană şi perso¬ 
nalitate, în accepţiunea antropologiei culturale 
contemporane [Ştiucă: 2000, 5], care proclamă 
importanţa covârşitoare a „portretului" şi nu a 
temei. Căci tema poate fi lămurită şi prin expe¬ 
rienţa personală a vieţii, care „înmagazinează" 
un întreg patrimoniu cultural, cu condiţia ca 
perechea observator-observat să funcţioneze în 
anumiţi parametri, în sensul că cel care observă 
şi analizează faptele trebuie să întocmească o 
„arhivă" de documente orale, să participe din 
interior la experienţa socială care îl înconjoară, 
să observe permanent, să asemene ancheta cu 
viaţa cotidiană, până când, în cele din urmă, 
ajunge să se identifice cu obiectul „său", conce- 
pându-1 ca pe un microcosmos expresiv. 
[Copans: 1999, 39-40] 

Luând în considerare şi variabilele bio-psiho¬ 
sociale ale celor observaţi [Devereux: 1980], 
reuşita unei cercetări etnologice din perspectiva 
cuplului amintit (observator-observat) constă în 
a obţine „...de la un informator, cu cât mai puţin 
amestec din partea sa, exact informaţia care îţi 
trebuieşte, sinceră şi completă, pe care tu s-o 
înregistrezi" şi în a observa „fără defăimare fap¬ 
tele". [Stahl: 1934, 9] 

Pornind de la intenţia declarată de a analiza 
starea unui meşteşug (tema) din punct de vedere 
monografic, am sfârşit prin a evalua „istoria" 
cercetării ca pe o extraordinară experienţă, 
înainte de toate umană, dat fiind că în centrul 
atenţiei mele s-au aflat în permanenţă olarii, 
care, în cele din urmă, au determinat şi rezul¬ 
tatele cercetării, prin discurs, prin competenţă, 
prin performanţă creatoare. Poate fi considerat 
şi acesta, desigur, un mod de studiu, capabil să 
genereze, în plan teoretic, importante premise 

metodologice, dar şi să dea etnologului posibili¬ 
tatea practică de a verifica în ce măsură „luând 
în stăpânire terenul şi oamenii" este capabil să 
fie în acelaşi timp observator al celui observat, 
traducător, interpret şi producător de explicaţii. 
[Copans: 1999, 45] 

în privinţa paginilor următoare, se impune 
precizarea că, pentru a reda cât mai fidel posibil 
personalitatea fiecăruia, aşa cum ni s-a dez¬ 
văluit ea în urma discuţiilor purtate, am recurs 
la un truc, şi anume am renunţat la „imaginea 
cercetătorului" - prezentă prin intermediul 
chestionarelor de conversaţie, deci prin dialog, 
în favoarea evidenţierii, prin monolog, a imaginii 
celuilalt. 

Transcrierile textelor sunt făcute în spiritul 
respectării adevărului exprimat de interlocutorii 
celor spuse. Ele sunt, de fapt, decupaje din dis¬ 
cuţiile pe care le-am purtat de-a lungul atâtor 
ani, terminate cu cele realizate în trei stagii de 
cercetare diferite, în anul 2003, în lunile iunie, 
iulie şi septembrie. Aceste decupaje sunt făcute 
cu grija de a afecta cât mai puţin întregul date¬ 
lor obţinute din dialogurile purtate, în condiţiile 
în care ansamblul mărturiilor înregistrate pe 
casete audio, în perioada amintită, ar fi depăşit 
sensibil volumul întregii lucrări. 

O parte a comentariilor meşterilor a fost 
folosită în interiorul lucrării, cu scopul de a 
susţine anumite idei, în legătură cu multiplele 
aspecte, pe care această cercetare le-a implicat, 
întrucât ele constituie argumente esenţiale în 
acest sens. Autenticitatea şi unicitatea valorii 
lor mă fac să consider acum pe deplin justificat 
efortul depus (fie şi numai acela de a fi transcris 
sute de pagini conţinând datele, ideile şi gândi¬ 
rea a 58 de oameni), efort care astăzi îmi dă po¬ 
sibilitatea să constat că nucleul acestei lucrări 
se bazează pe o experienţă personală, pe cule¬ 
geri de date „la prima mână", ştiut fiind faptul 

că .uneori comentariile discută comentariile 

altcuiva, făcute pe faptele adunate de un al trei¬ 
lea" [Stahl: 1999, 7], 

Paginile de mărturii sunt, în cele din urmă, 
având în vedere felul în care oamenii au dorit 


„să vorbească, «să spună», adică să povestească, 
să se confeseze (...), o sumă de transcrieri in¬ 
fidele" [Ştiucă: 2000, 9], dar nu din punctul de 
vedere al conţinutului, care este veridic, ci din 
acela al integralităţii lor. Cum spuneam, decu¬ 
pajele efectuate nu afectează, în mod sensibil, 
discursul fiecărui narator, iar faptul că inter¬ 
locutorul (cercetătorul) nu este prezent în con¬ 
ducerea firului epic, prin întrebările care, de 
bună seamă, au existat, înscrie mărturiile ola¬ 
rilor în ceea ce istoricii şi criticii literari numesc 
„tehnica poveştii cu sertare sau a poveştii în 
poveste". 

Dacă va exista vreo îndoială în cele exprimate 
aici, gândurile lui Paul H. Stahl le vor folosi celor 
„...ce n-au cunoscut niciodată direct tradiţiile 
ţărăneşti, ci numai din spusele altora(...)“. Dacă 
aceştia „...exprimă îndoieli asupra caracterului 
autentic, sau ba, al oricărui fapt sau chiar 
asupra existenţei lui, o simplă vizită în teren 
le-ar fi oferit un răspuns clar" [Stahl: 1999, 6]. 

Gheorghe Albu (n. 1984) 

.Pe mine m-a învăţat meseria Viorel 

Tănăsescu, verişorul meu. Ca şi el, în atelierul 
meu, lucrez totul singur: prepar pământul, 
pregătesc culorile, smalţul, modelez şi decorez. 

Eu am urmat la Bistriţa o şcoală de bucă- 
tar-comerciant, dar nu-mi place să fac munca 
asta. Mie mi-e dragă olăria şi asta cred că am să 
fac mereu de acum înainte. De când am termi¬ 
nat şcoala am venit aici şi mai mereu am lucrat. 

Sunt tânăr şi am ambiţie să fac olărie de 
bună calitate!..." 

Liliana Andronic (n. 1969) 

„...Eu am lucrat mai mulţi ani la Fabrica de 
lapte din Horezu, iar olărie fac doar de doi ani. 
Decorez farfuriile pe care le modelează tata. 
Ceea ce-mi vine în minte în momentul în care 
încep să fac motivele, aceea aştern pe obiectul 
respectiv. Nu stau tot timpul aici cu cornul şi cu 
gaiţa în mână; ajut şi la prepararea pământului, 
mai ies pe afară să împleopesc vasele puse la 
uscat. îmi place ceea ce fac!..." 

Mariana Bănacu (n. 1959) 

„...La 16 ani, am lucrat la Cooperativa Cera¬ 
mica din Horezu, unde am învăţat meserie de la 
Victor Ogrezeanu. Dânsul a fost aspru cu mine, 
dar mi-a folosit metoda sa, pentru că aşa am 
putut să deprind mai bine totul despre olărie. 
Ştiu toate fazele de lucru, iar cocoşul îl fac aşa 
cum am învăţat de la el, aşa cum mi-a arătat 
să-l pornesc. 

Am doi băieţi, dar numai unul dintre ei 
lucrează. îl cheamă Mihai Petrescu şi are 27 de 
ani. El de la mine a învăţat meserie. Acum 
locuim împreună la Slătioara şi avem un atelier 
bine pus la punct. Lucrăm împreună şi sunt 
mândră că am ajuns şi eu să-mi învăţ propriul 
copil meseria aceasta care nu este deloc uşoară, 
dar care, în timp, te răsplăteşte. 

Mi-aduc aminte de primul târg la care am 
participat cu domnul Victor Ogrezeanu şi cu 
câteva colege. Era la Craiova şi noi, mândre că 
ne-am vândut marfa, ne-am dus să ne cumpă¬ 
răm sandale şi rochii de pânză topită. Vă daţi 
seama cât de fericite am fost că din munca 
noastră am câştigat bani frumoşi! 

înainte de a face atelierul nostru, am lucrat 
şi la familia Paloşi la Horezu. Mihaela şi Ionel 
m-au ajutat mult şi m-au încurajat să lucrez pe 
cont propriu şi chiar să particip la târguri. Acum 
merge bine treaba. Primim vizitatori în atelier şi 
sunt uimită că multă lume cumpără ceramică 
arsă o singură dată. Spun că are un aspect 
foarte plăcut.“ 

Ana Bâscu (n. 1969) 

„...Ştiu să lucrez olărie din copilărie. întot¬ 
deauna mi-a plăcut, am fost foarte atrasă de 
această meserie. Este atât de frumoasă! Nu am 
satisfacţie şi împlinire mai mare decât să 
decorez taiere sau farfurii mai mici. Simt că mi 
se umple sufletul de plăcere, că parcă motivele 
pe care le pun pe obiecte le însufleţesc. Nu mă 
simt singură în atelier. 

Eu, cum cobor din maşină, când vin de la 
Sibiu aici, la părinţi, nu stau mult şi mă duc la 
roată. Acolo mă simt cel mai bine. Mi-ar plăcea 


să am atelier şi la Sibiu. Colegii mei de acolo ştiu 
de pasiunea mea şi mă admiră. Am fost şi la 
Târgul Meşterilor Populari din Dumbrava 
Sibiului şi de atunci, de când m-au văzut, mă 
apreciază şi mai mult. 

Olăria este viaţa mea. Sunt bucuroasă când 
mă gândesc că Ionuţ o să fie urmaşul familiei 
noastre în arta ceramicii..." 

Costel Bâscu (n. 1974) 

„...Am învăţat să lucrez de la 14 ani. De la 
20 de ani mi-am făcut atelierul meu, separat de 
al părinţilor. Lucrez împreună cu nevasta, care 
decorează vasele pe care le fac eu. Şi eu ştiu să 
decorez. în ceea ce fac, menţin tradiţia, dar îmi 
place să aduc şi elemente noi sau să îmbin 
motivele între ele, altfel decât fac părinţii mei. 
N-aş lăsa niciodată meseria, vreau să ajung 
unul dintre cei mai buni olari şi să-i întrec pe ai 
mei!..." 

Elisabeta Bâscu (n. 1938) 

.înainte, meseria de olar nu era bine pri¬ 
vită. Atunci se lucrau numai castroane şi căni 
de moşi, de împărţit; la noi nu mai vine lumea 
să ia oale pentru pomeni, că noi nu mai facem 
din alea simple. Acum, de când cu plasticul, 
omul se duce şi cumpără de la magazin pentru 
sâmbăta morţilor şi pentru pomeni. Nici la nunţi 
nu prea se mai foloseşte olăria noastră. înainte, 
foloseau străchinile, taierele, castroanele pentru 
piftii, cănuţele de ţuică fiartă... în ciorbalâce 
nu se punea ciorbă, ci salată, la mijlocul mesei, 
ciorba se mânca din strachină. 

Eu nu sunt din familie de olari şi când a fost 
să mă mărit, lumea zicea că în huma aia mă 
căsătoresc eu, să stau numai în fleici, în nămol? 
încet, încet am început să lucrez, să decorez şi 
acuma mă invidiază lumea, fiindcă noi luăm 
bani pe oale. 

Eu decorez numai cu motivele pe care le-am 
învăţat de mult: coroniţa, boboceii, altiţa; le 
combin eu cum îmi vine în minte şi nici un 
model nu iese la fel. Eu de-acasă n-am plecat 
niciodată, aşa că nu m-am inspirat de la nimeni. 

Noi practicăm cu drag meseria şi cel mai 
bine ne pare atunci când le scoatem din cuptor. 
Dacă iese treaba bună, uităm de oboseală şi de 
munca pe care am făcut-o pentru ele şi ne 
bucurăm..." 

Gheorghe Bâscu (n. 1965) 

„Lucrez ceramică doar de cinci ani. M-am 
apucat de plăcere. Am o pasiune acum să mo¬ 
delez. Soţia mea, Leonida, decorează. Noi lucrăm 
aici, cu toţii, în atelier, la părinţii mei. Nici nu 
pot să vă spun cât de mult îmi place olăria. Eu 
am lucrat înainte ca paznic la Financiar. Acum, 
vă spun, nu aş renunţa la meserie, nici să plec 
în altă ţară. 

Georgiana, fata mea, dă semne că e talen¬ 
tată. De câte ori intră în atelier, se aşază la roată 
şi decorează în felul ei, de copil. Acum abia 
aşteaptă să vadă cum au ieşit taierele ei, că toc¬ 
mai le scoatem din cuptor şi, printre sutele 
noastre de obiecte, are şi ea vreo douăzeci..." 

Ion Bâscu (n. 1940) 

.Eu am lucrat mereu meseria de olărit. 

Mama şi tata tot olari au fost. De la ei am 
învăţat. Am început pe la 13 ani. Bunicul meu, 
tata lui mama mea, a fost un olar mare - Ion 
Puşoiu l-a chemat. Eu pregătesc materialul şi 
modelez, nevasta decorează. 

înainte, viaţa olarului era mult mai grea, 
mergea după pământ cu boii, cu o cotigă cu 
două roate. Acum decopertăm şi luăm lutul cu 
mâna, dar şi cu excavatorul. Mecanizarea ne-a 
făcut munca mai uşoară. 

Noi lucrăm în tradiţie: taiere, ceşti de ţuică, 
căni de vin, farfurii mai mici, ceşti de cafea. 
Avem comenzi acasă, pentru magazine şi pentru 
târguri. înainte, plecam cu ele prin sate cu 
căruţa cu boii; le dădeam şi pe bani şi pe bucate 
sau mergeam la târgurile săptămânale. Acum, 
nu mai mergem decât la târguri din astea de 
artă populară, la Iaşi, la Sibiu, la Bucureşti, la 
Oradea sau la Craiova. 

îmi pare bine că am băieţii care lucrează cu 
familiile lor, că aşa nu o să se piardă meseria în 
neamul nostru, dar îmi pare şi rău că în ultimii 


ani a ieşit spuzenie de olari care le cam dau la 
normă şi pe noi, ăştia bătrânii, ne-au cam uitat 
muzeele, da’ trebuie să se ştie că şi noi stăpânim 
bine meseria şi nu ne înstrăinăm de tradiţia 
noastră de Horezu." 

Ion Bâscu (n. 1967) 

„...Eu sunt băiatul meşterului Ion Bâscu. 
Nu am lucrat olărie din copilărie. Lucrez doar de 
patru ani de zile. Şi soţia mea, Zina (Ana), ştie 
să decoreze. Acum suntem îndrăgostiţi de 
meserie, dar lucrăm destul de puţin, pentru că 
noi locuim şi muncim la Sibiu. Acolo nu avem 
atelier. Acasă, când mergem la Horezu, ne 
urcăm imediat ce ajungem, cu toţii, pe roată. 
Avem şi doi copii: Ana-Iuliana de 14 ani şi Ionuţ 
de 11 ani. Ei au învăţat meseria de la tata, iar 
Zina de la mama ei, Maria Iorga, care ştie să 
decoreze foarte frumos. Eu nu prea mă pricep la 
decor. Ce-am păţit până m-am învăţat la mode¬ 
lat! Nu a fost deloc uşor! Trebuie să ai un simţ 
deosebit la mână. Acum stăpânesc bine tehnica 
şi am reuşit să modelez o formă deosebită de 
farfurie, cu fundul mai adânc şi cu marginile 
puţin mai evazate. Dar, de bază, pentru noi, 
rămâne tot tradiţia - şi în forme, şi în decor!..." 

Leonida Bâscu (n. 1969) 

„...Eu sunt vânzătoare la un patron, dar 
când sunt liberă vin în atelier şi lucrez. îmi place 
să decorez, aşa cum m-a învăţat soacra mea. 
Fac aceleaşi motive ca şi ea; în plus, îmi place 
să pictez, pe taiere, icoane. Ne strângem cu toţii 
aici. Şi Georgiana, fata noastră de opt ani, de¬ 
corează. Ea are stilul ei; desenează şi colorează 
adevărate poveşti pe farfuriile ei. Face şi icoane, 
aşa cum fac şi eu, tot pe taiere. îmi apreciez 
soţul, pentru că lucrează bine. Suntem o familie 
unită de olari..." 

Maria Bâscu (n. 1944) 

„...Eu sunt din Tănăseşti; acolo nu erau 
olari. Când eram tânără şi treceam prin Olari, 
era drumul rău şi vedeam olari la fiecare casă 
şi ziceam: Aoleu, ce primitivi oameni! Auzeam 
atunci un cântec cu vorbele astea: 

«Dă-mă, mamă, un' m-ai da, 
în Olari nu mă băga. 

Să car lemne cu furca. 

Pământul cu baniţa, 

Să lucrez duminica.» 

Şi eu cântam aşa, şi când m-am pomenit 
că am venit la ce cântam, parcă îmi părea rău. 
Pe mine soţul m-a minţit că nu lucrează, că ştie, 
da’ nu face. Şi într-o zi a primit o comandă de 
500 de ceşti şi a zis că o să lucreze numai atât. 
Am fost de acord şi l-am ajutat. Aşa mi-am dat 
seama că începuse să-mi placă meseria. Ce să 
vă spun, după ce-am făcut comanda, am câşti¬ 
gat şi o grămadă de bani. Parcă mi-a plăcut şi 
mai mult. Aşa am hotărât să stăm şi să lucrăm 
amândoi. 

Nici nu vă pot explica în cuvinte cât îmi este 
de drag acum să lucrez oale! Eu parcă vorbesc 
cu ele când le fac. Fiecare are o poveste scrisă în 
ea, iar la sfârşit, când le văd scoase din cuptor, 
îmi pare că râd la mine, aşa sunt de frumoase 
şi de strălucitoare, iar eu, de bucurie, uit munca 
pe care am depus-o ca să le fac. 

Dintre modelele de aici, de la Horezu, îmi 
place să fac spirala, coroniţa, vrejul, şempălăul, 
fereguţa, bobocelul. De unde altădată v-am spus 
că în tinereţe nu mi-a plăcut meseria de olar, 
cu timpul mi-a devenit foarte dragă. Mă gândesc 
că o să-mi fie greu când n-o să mai pot lucra. 
Mi se pare că o să mă sfârşesc fără olărie!...“ 


După ce se usucă, le răzuiesc. Apoi, săptămâna 
viitoare, ard ceea ce am lucrat la primul foc, 
pe urmă al doilea, cu smalţ. Ne pregătim pentru 
Iaşi, cel mai mare târg de ceramică! 

Important este să ai rigoare în muncă, să 
stabileşti un program pentru toată echipa, că, 
vedeţi, suntem câţiva aici. Lucrez cu soţia, 
Maria, cu fetele, Maria Ştefănescu şi Liliana 
Andronic, şi uneori cu nepoata de 12 ani, Anda, 
fiica Lilianei. 

Programul îl aranjăm împreună, pentru că 
fiecare are gospodărie şi copii, aşa că fetele vin 
mai târziu, pe la 9, după ce îşi aranjează tre¬ 
burile pe acasă. Stăm şi lucrăm împreună până 
seara la şapte-opt. 

Sunt foarte mulţumit că toată lumea mun¬ 
ceşte, că fetele nu s-au depărtat de noi. Mai am 
doi băieţi, pe Nicu şi pe Costel, care e gemănuş 
cu Maria, dar ei lucrează în ateliere separate. 
Să ştiţi dumneavoastră că meseria nu se face 
decât cu plăcere, cu de-a sila nu se poate!...” 

Mihaela Bâscu (n. 1981) 

„...La început, nu mi-a fost dragă meseria; 
apoi, când a început să-mi placă, mă duceam şi 
făceam pe furiş, când ei erau la masă. Apoi m-a 
învăţat mămica. Nu ştiu chiar aşa de bine, dar 
am tot timpul să mă specializez, este al treilea 
an de când am început. Motive? Ce am văzut pe 
la socrii mei, ei sunt specialiştii!...” 


Mihai Bâscu (n. 1940) 

.Eu am început să lucrez de la 12 ani. 

Tata m-a învăţat, că şi el tot olar a fost. Când el 
mânca, eu gata, pe roată, ca să lucrez fără să 
mă vadă! Mai şi stricam, ce-i drept, dar mi-era 
drag să încerc să fac şi pe furiş, ca să prind 
mânuiala. 

Acum, după câte vedeţi, toată lumea lu¬ 
crează în familia mea. Eu sunt şeful, vin primul 
la lucru. La ora 6 sunt deja în atelier. Pregătesc 
pământul şi modelez. Astăzi am făcut 200 de 
gogoloaţe pentru farfurii mici şi am reuşit să şi 
modelez 100. Azi termin sigur 200. Mă gândesc 
să fac producţie mare, ca să aibă ai mei de lucru. 



Nicu Mihai Bâscu (n. 1970) 

.Deşi am făcut 

Liceul Silvic şi am fost 
angajat la Ocol, apoi la 
o întreprindere din 
Horezu, pe probleme 
de protecţia muncii, 
deşi urmez cursurile 
Facultăţii de Manage¬ 
ment Turistic şi Hote¬ 
lier din Herculane, 
viaţa mea e legată pen¬ 
tru totdeauna de olărie. 

Eu de mic am îndrăgit 

meşteşugul. Acum am atelier separat de părinţi 
şi lucrez totul singur, de aceea la mine durează 
mai mult şi fac marfă mult mai puţină faţă de ei. 

Cel mai mult îmi ia decoratul, dar vasele 
mele se disting tocmai prin frumuseţea decoru¬ 
lui. îmi place să combin mult motivele: cocoşul 
cu şarpele, pomul cu şarpele, pomul cu cocoşi. 
De altfel, cred că, prin stilul meu şi prin tehno¬ 
logie, sunt al treilea în ceramica de Horezu, după 
doamna Eufrosina Vicşoreanu şi Sorin Giubega. 
La noi, la Horezu, diferenţa între olari o face 
mâna, căci pământul este acelaşi, tehnologia la 
fel şi culorile asemănătoare. Eu sunt specialist 
în taiere mari şi obişnuite, în ciorbalâce, farfurii 
colţurate, adică cu colţi pe margine, făcuţi cu 
tiparul care decupează diferite motive. 

Anul viitor vreau să scot un taier cu «Coco¬ 
şul de Hurez», cu nişte pui în preajmă, ca semn 
că totul are continuitate, ca şi tradiţia ceramicii 
noastre... “ 

Iuliana Eftimie (n. 1986) 

„...Bunicii mamei mele, fostă Giubega, au 
fost din neam de olari vestiţi. Făceau străchini, 
oale, taiere, ulcioare, ceşti de ţuică şi căni, pe 
care le duceau «la vale», cu carele la care înjugau 
boii. Le acopereau cu fân, ca să reziste drumu¬ 
lui şi le vindeau sau le dădeau pe grâu, porumb 
sau alte «bucate» care nu se găseau în zonă. 

Bunica îmi povestea cum pregătea socrul ei 
pământul, cum îl frământa, îl lăsa la dospit, îl 
călcau cu picioarele, cum îl curăţau şi îl făceau 
turtă şi apoi gogoloaţe. Mi-au plăcut toate po¬ 
vestirile legate de lut şi de aici curiozitatea m-a 
îndemnat să încerc şi eu să-l modelez. La 
început a fost o joacă. Mai târziu, mama mea. 
Aurora Eftimie, mi-a spus că la Clubul Copiilor, 
unde lucrează, există un cerc de ceramică. M-am 
înscris acolo şi aşa am aflat şi alte taine ale 
lutului. Am vorbit şi cu alţi olari cunoscuţi, cu 
Gheorghe Ţambrea şi Eufrosina Vicşoreanu, 
verişoara bunicii, în al cărei muzeu de ceramică 
am fost de mai multe ori. Acolo am admirat 
măiestria din lucrările lui Victor Vicşoreanu, 
un artist deosebit, care a realizat cu cornul şi cu 


gaiţa motive precum cocoşul, cucul, pomul 
vieţii, cerbul, şarpele, dar şi teme religioase. Aş 
vrea să mă alătur şi eu, în viitor, continuatorilor 
de tradiţie horezeană..." 

Aida Frigură (n. 1980) 

„...îmi place mult locul acesta, în care tră¬ 
iesc, alături de Florin. Avem o casă frumoasă. 
Este o plăcere să stăm pe terasă şi să admirăm 
împrejurimile Horezului. De aici vedem totul: 
Măgura Slătioarei, Râmeşti, Romani, Tănăseşti, 
Poiana Rotundă, Muntele Cocoş. Tot o plăcere 
este şi când lucrăm împreună. Suntem căsă¬ 
toriţi de patru ani şi tot de atâţia am început să 
lucrez şi eu. M-am pregătit pentru altceva în 
viaţă; am făcut liceul de turism şi o şcoală 
postliceală de asistente, dar meseria de olar îmi 
este mai dragă. 

Mi-a plăcut de când eram mică. Mă adu¬ 
ceau părinţii la Horezu, la Ionel Popa, şi stăteam 
ore în şir şi mă uitam la el cum lucrează. Eram 
fascinată. Acum fac ceea ce-mi place: decorez 
taiere, vaze, ghivece sau decupez căsuţele deco¬ 
rative pe care le modelează Florin. Suntem doi 
oameni mulţumiţi de ceea ce realizăm şi fericiţi 
pentru că ne avem unul pe altul şi pentru că în 
curând vom avea un copil!...“ 

Florin Frigură (n. 1975) 

.De când mă ştiu, mi-a plăcut olăria. îmi 

aduc aminte cum mi-am făcut prima roată. 
Aveam 12 ani. Am luat una veche şi rea de la 
bunici şi am recondiţionat-o. Ei se bucurau 
când mă duceam să văd cum lucrează, dar nu 
prea mă lăsau să încerc şi eu, că le stricam 
materialul. Apoi, tot de la ei am furat pământ ca 
să pot începe să modelez. După ce am terminat 
şcoala, am venit direct la ceramică. 

Când am început să lucrez, m-au ajutat 
amintirile, imaginile mişcărilor pe care bunicul, 
Victor Vicşoreanu, le făcea când modela. Aşa 
mi-a fost mai uşor. Meseria se fură! 

Munca bunicilor m-a ambiţionat şi pe mine. 
Am lucrat şi la Clubul Copiilor, am participat la 
mai multe târguri, mi-am împărtăşit experienţa 
de olar copiilor veniţi la Muzeul Satului în 

Bucureşti să deprindă meşteşugul. Acum, cu 
experienţa pe care o am, mă joc cu pământul, 
nu mă mai chinui. Pot face orice. îmi place să 
creez modele. Lucrez împreună cu soţia mea, 
Aida. Singuri facem totul. 

Ne ajută şi ambianţa atelierului pe care 
l-am moştenit de la un unchi, Vasile Buşe, care 
a fost şi el olar aici, în Horezu..." 

Ionel Frigură (n. 1974) 

.Eu am fost angajat şofer şi m-am întors, 

de nevoie, la ceramică. Am început să lucrez mai 
mult olărie abia după 20 de ani, deşi am crescut 
în atelierul bunicilor Vicşoreanu. Şi bunicul 
după tată, tot olar a fost! Bunicul, Victor Vicşo¬ 
reanu, ne ambiţiona mereu. Zicea că lutul tre¬ 
buie să-l modelăm noi pe el, nu să ne lăsam 
modelaţi; să păstrăm tradiţia, să nu stricăm. Şi 
iată că a venit vremea să facem ce ne spunea 
bunicul! 

Eu lucrez cu mama, cu tata şi cu fratele 
meu, Viorel. Mă pricep la pregătirea pământu¬ 
lui, a smalţului, modelez, ştiu chiar şi să decorez, 
dar m-am specializat la cuptor, unde trebuie să 
stăpâneşti focul, ca să nu pierzi într-o clipă tot 
ceea ce ai lucrat într-o lună..." 

Maria Frigură (n. 1956) 

.Tatăl meu a fost Victor Vicşoreanu. Toată 

lumea ştie că lucra foarte bine şi că stăpânea 
perfect meseria. Mi-a plăcut de mică să lucrez. 
La părinţii mei acasă m-am urcat la roată de la 
10-11 ani, dar de lucrat efectiv, lucrez de două¬ 
zeci de ani. 

în familia mea, toată lumea lucrează: soţul 
meu. Ion Frigură, fost şofer la Minieră, lucrează 
la roată (şi tatăl lui a fost olar), iar băieţii nu au 
alte meserii decât cea de olar: Ionel modelează, 
decorează şi răzuieşte. Viorel modelează căsuţe 
pentru lumânări şi în special obiecte decorative, 
iar Florin, ce să vă mai spun, face orice în olărie; 
este şi lemnar şi sudor, sudează suporturile 
pentru amforele pe care le face, mai de curând. 

Eu decorez, iar modelele îmi vin singure în 
minte, după ce dau cu humă pe farfurie. Aceştia 
suntem noi şi lucrăm cu toţii în fiecare zi..." 


Marieta Giubega (n. 1975) 

„...Eu nu sunt din familie de olari, dar am 
avut un profesor foarte bun, pe soţul meu! Am 
învăţat de drag! Acum lucrez de doi ani. 

înainte, nu aveam idee de nimic din olărie. 
La început am decorat farfurii mici, iar anul tre¬ 
cut am decorat primul taier mare. 

Motivele frecvente pe care le folosesc sunt 
frunza, bobocul, spicul de grâu, coroana miresei, 
masca, peştele, şarpele şi bineînţeles, cocoşul. 
Sunt mândră când văd cum ne apreciază lumea 
care caută ceramică lucrată de noi doi..." 

Sorin Giubega (n. 1960) 

„...îmi place mult să lucrez olărie. Ceramica 
de Horezu este, după părerea mea, cea mai fru¬ 
moasă! De aceea am învăţat cu drag meseria de 
la bunicul meu - vestit olar - Gheorghe Giubega, 
care mergea la Muzeul Satului încă de la înfiin¬ 
ţare şi apoi, în fiecare an a fost, cât a mai trăit! 

Eu am început prin a-1 ajuta pe tata la 
vopsele şi la rânduitul oalelor în cuptor (...) De 
la 16 ani am lucrat în Horezu, la Cooperativa 
«Ceramica», timp de patru ani. La început mi-a 
fost o ţâră mai greu! Am lucrat şi cu doamna 
Vicşoreanu, este foarte bună la decor. Dacă îşi 
pune ambiţia, face nişte modele foarte frumoase. 
Meşteşugul pe care-1 fac astăzi este acelaşi cu 
cel pe care l-am moştenit; nu am inovat în forme, 
iar decorul este acelaşi, doar că nota personală 
o dobândesc prin anumite combinaţii de motive. 

Am avut ocazia să merg şi să lucrez în 
Franţa, într-un orăşel turistic. Pont Scorff, în 
Bretania, invitat de vărul meu. Ion Vicşoreanu. 
Acolo am lucrat altfel decât aici şi altceva. 
Pământul se cumpără gata pregătit pentru a fi 
modelat, roţile sunt electrice, au o pedală pentru 
acceleraţie şi o manetă prin care blochezi acce¬ 
leraţia. Cuptoarele sunt pe gaze şi există firme 
specializate care vin să ţi-1 facă pe comandă! 

Cei de acolo folosesc smalţuri ecologice, deşi 
au şi smalţ cu plumb, dar sunt obligaţi să pună 
etichetă pe obiecte şi să specifice că sunt numai 
pentru decor. La cuptoarele electrice vasele se 
pun pe etajere, ca să nu se atingă unul de altul. 


www.cimec.ro 




Ceramica popuCară din OCtenia 


Cât priveşte formele, am lucrat numai utilitare: 
boluri, căni de vin, servicii de tort, de compot. 
Cu toate acestea, m-am întors la Horezu, la 
olăria de acasă!...“ 

Nina Handoreanu (n. 1963) 

.Nu sunt din familie de olari, dar am 

îndrăgit meseria. Am învăţat să lucrez aici, la 
Ceramica Horezu. în două-trei luni, am deprins 
lucrul bine. Eu decorez ce modelează Viorel, dar 
şi eu ştiu să modelez. Producţia pe care o facem 
aici se desface în magazine sau este pentru dife¬ 
rite comenzi din ţară. Eduard, băiatul nostru, 
are 18 ani şi ştie să lucreze. îi place mai mult la 
decorat. Ia uitaţi-vă: cocoşul acesta el l-a făcut! 

Suntem toţi trei pasionaţi de ceramică. 
Formele şi motivele pe care le realizăm sunt 
tradiţionale, la fel şi culorile. De aceea ni s-a 
spus că pentru a respecta tradiţia să nu folosim 
prea mult culoarea albastră..." 

Viorel Handoreanu (n. 1963) 

.Eu şi cu soţia mea suntem singurii anga¬ 
jaţi de la Cooperativa de Ceramică Horezu, care 
este unitate de stat. Altădată erau 40-50 de 
ceramişti aici, acum doar noi doi lucrăm toată 
producţia de la Horezu. Avem normă 100 de pla¬ 
touri mari şi alte categorii de obiecte, precum 
ulcioare, farfurii, ghivece, puşculiţe, ceşti de 
cafea şi de ţuică. Oamenii nu mai vor să vină 
aici, iar noi mai lucrăm şi particular. Aici, la 
Cooperativă, au funcţionat malaxoare germane, 
pe care astăzi nu le mai folosim, pentru că nu 
mai este de prelucrat cantitatea de altădată de 
pământ şi, pe deasupra, consumă şi foarte 
multă energie. Au fost şi cuptoare electrice, dar 
acum ardem doar în cuptoare cu lemne..." 

Alina Iorga (n. 1974) 

„...Merge bine olăria! Avem spor! în fiecare zi 
mă rog să ne dea Dumnezeu sănătate şi să 
meargă tot aşa! Eu şi cu Liviu avem două fete, 
Raluca, de 11 ani, şi Bianca, de 8. Mi-ar plăcea 
mult ca fetele să lucreze; cea mare ştie deja 
meseria şi a luat locul I la un concurs, la Vâlcea. 


Avem ani buni de experienţă în spate, de 
aceea ne-am perfecţionat şi lumea ne respectă 
pentru meserie. Clienţii ne solicită cu comenzi 
pe care le onorăm cu toată seriozitatea, iar vizi¬ 
tatorii ne caută la casa noastră cea nouă, ca să 
ne vadă atelierul şi să-şi completeze colecţiile. 

Eu sunt din Gura Râului. La noi nu se 
lucrează olărie. Eu mă gândeam să am serviciu, 
nicidecum să fiu olăreasă. Dar mi-a plăcut să 
mă mărit cu un olar. Acum mi-e foarte dragă 
meseria, nu m-aş vedea lucrând în altă parte..." 

Gheorghe Iorga (n. 1944) 

.în trecut olăria era mult mai simplă de¬ 
cât o lucrăm noi astăzi. Aşa făceau şi tatăl meu, 
Gheorghe Iorga, şi bunicul, Dumitru Iorga. Mai 
către sfârşit, s-au învăţat să facă şi ei aşa cum 
lucrăm noi acum. Farfuria, de pildă, era simplă 
înainte, străchinele se stropeau cu o perie. Aveau 
doar pe margine un şencălău, aşa, ca un val. 
Noi, astăzi, ne întrecem în frumuseţea decorului. 

Cele mai căutate 
la noi sunt taierele cu 
pânza de păianjen. 

Soţia a învăţat de la 
mine să lucreze; acum 
are mână formată, 
este expertă în calita¬ 
tea decorului. Eu sunt 
bine văzut la olărie. 

Sunt cunoscut şi apre¬ 
ciat în târguri. Ca om, 
mă comport bine, sunt 
corect, iar ca olar, 
punctul meu tare este 
calitatea pe care o 
lucrez. 

Păstrarea elementelor tradiţionale este un 
semn de valoare al vaselor noastre, care sunt cu 
atât mai mult apreciate de oameni. Am fost în 
Germania, America, Suedia, Cehia şi peste tot 
am fost apreciat. Lumea mă caută şi mă res¬ 
pectă pentru meserie! Cu toţii au rămas încân¬ 
taţi de ceramica de Hurez. Când faci din lut un 
lucru frumos, parcă prinde viaţă şi râde, parcă 
poţi să vorbeşti cu el!...“ 

Liviu Iorga (n. 1972) 

„...Am fost şofer de meserie, dar la olărie 
lucrez de la 11 ani. Am avut noroc cu părinţii, 
olari renumiţi în Horezu. Ei m-au învăţat. Acum 
avem fiecare atelierul nostru. în casa nouă am 
proiectat un spaţiu special, destinat să fie uscă- 
torie de marfa. N-are nimeni aşa ceva la Horezu, 
dar ra-am gândit că avem nevoie, că altfel tre¬ 
buie să stăm să pândim vasele afară, să nu le 
plouă, să nu le vadă soarele. Aşa o să avem un 
spaţiu cu o temperatură constantă, numai bun 
pentru a lăsa vasele atâta cât trebuie, fără să ne 
mai facem griji. Altfel, ne ocupăm, în fiecare zi, 
de munca noastră. E frumoasă, căutată şi bă¬ 
noasă! De câţiva ani sunt profesor de ceramică 
la Tabăra de creaţie de la Muzeul Satului, unde 
îi învăţ pe copiii de la Bucureşti să lucreze lutul." 

Maria Iorga (n. 1949) 

„...După părerea mea. cea mai frumoasă 
meserie este cea de olar! Este grea, nu zic nu, 
trebuie să te ţii mereu de ea, dar ai şi multe 
bucurii cu oalele şi, la sfârşit, ai şi câştig! 

Eu aici am învăţat să lucrez, la soţu'. Sunt 
dintr-un sat vecin. La noi nu s-a lucrat olărie. 
După ce m-am căsătorit, asta a fost meseria de 
bază. Am lucrat şi cu socrii laolaltă, apoi am fost 
angajată la Cooperativa Meşteşugărească. 

Noi din olărie ne-am făcut un nume! Ne 
cunoaşte lumea şi ne apreciază. Soţul meu, 
Gheorghe Iorga, este un olar renumit, nu numai 
în ţară. A fost în multe ţări plecat şi a făcut o 
impresie bună. Aici, la noi acasă, au venit multe 
personalităţi să ne viziteze, să ne cunoască. 
Acum câţiva ani au venit şi Regele Mihai, cu 
Regina Ana şi cu Prinţesa Margareta. Le-a plă¬ 
cut mult aici la noi. Ne-au lăudat după ce au 
văzut cum lucrăm! 

Noi avem trei copii: pe Liviu, care este la 
casa lui şi are atelier separat de noi, pe Ana, 
care stă la Sibiu, da', cum poate, vine la noi şi 
lucrează, şi pe Ionel, care ştie totul la olărie, da' 
s-a depărtat de meserie. 

Meseria nu strică s-o ştii! De-aia l-am învă¬ 
ţat şi pe Ionuţ, nepotul, să ne fie urmaş la olărie. 


Şi fetele lui Liviu lucrează, aşa că la noi meseria 
nu o să dispară din familie! La decorat trebuie 
să te concentrezi, să ai şi dorinţă, şi plăcere de 
a face ceva frumos. Chiar dacă te uiţi la alţii, 
nu iasă cum trebuie. Fiecare e cu mâna lui!..." 

Andra Miloiu (n. 1985) 

„...Faima acestui loc a fost adusă de mâinile 
unor oameni înzestraţi care au dat lutului forme 
artistice şi utilitare. Horezu a avut şi are încă 
reprezentanţi de seamă în domeniul ceramicii. 
Unii dintre cei mai cunoscuţi olari au fost Victor 
Vicşoreanu şi Stelian Ogrezeanu. Cei doi au 
reuşit să împletească arta decorului cu cea a 
modelatului într-un mod apreciat atât de critici, 
cât şi de cumpărători. însă Horezu mai are şi 
alte nume de familii cu care se mândreşte: Giu- 
bega, Ţambrea, Bâscu, Paloşi, Mischiu şi alţii. 

încă de la şapte ani. când am văzut prima 
dată cum se face un vas din lut, mi-am dorit să 
fac şi eu aşa ceva; ambiţia şi dorinţa de a învăţa 
tainele olăritului le-am moştenit de la străbuni¬ 
cul meu, Ion Giubega. 

Am început să lucrez la Clubul Copiilor 
Horezu, împreună cu doamna Viorica Ivan şi cu 
mai mulţi copii, printre care şi verişoara mea, 
Iuliana Eftimie, după care am continuat în ate¬ 
lierul meu de acasă. 

în afară de satisfacţia pe care ţi-o dă lutul, 
când îl modelezi, am avut parte şi de alte bucu¬ 
rii, participând la multe tabere, concursuri, târ¬ 
guri şi festivaluri. Bucuria cea mai mare am 
obţinut-o la «Festivalul Internaţional de Folclor» 
din Franţa (Alengon) din 1998, unde am cunos¬ 
cut obiceiurile altor popoare şi la care folclorul 
românesc a fost foarte apreciat, ca şi olăria, pe 
care publicul a analizat-o şi a apreciat-o cu 
cuvinte de laudă. 

în ţară, cel mai important concurs la care 
am participat a fost «Olimpiada Naţională de 
Meşteşuguri Populare», unde, participând şase 
ani consecutiv, am obţinut multe premii. Vreau 
ca şi în continuare să lucrez ceramică, dar vreau 
să fac şi ceva propriu, prin care să mă exprim în 
felul meu. Astfel, pe lângă ceramica tradiţională, 
îmi place să creez forme noi, abstracte..." 

Irinel Miuţoiu (n. 1969) 

„...Eu nu sunt din familie de olari, aşa că, 
până să mă căsătoresc cu Elena, nu ştiam să 
lucrez la oale. Nu ştiam nici cum arată un ate¬ 
lier. Prima dată am văzut cum se face olărie la 
un bătrân, Cazacu îl chema, dar a murit. Făcea 
castroane de rând. Aşa am început şi eu prima 
dată, cu castroane. Apoi, Ionel Vicşoreanu mi-a 
dat un impuls mai puternic. Mi-a zis: «Uite cum 
faci: centrezi, tragi, pui pieptănul...». După un 
timp, am început să simt lutul, să-l stăpânesc. 

Nu pot să spun că sunt un as, dar lucrez 
bine şi cu plăcere. îl apreciez mult pe Sorin Giu- 
bega, şi-l respect, pentru că m-a învăţat multe. 
El nu are invidie. Orice îl întrebi îţi spune. M-a 
învăţat tot ce mi-a trebuit. O admir foarte mult 
şi pe doamna Vicşoreanu pentru lucrările sale 
deosebite, la fel ca şi pe soacra mea, Vasilica 
Olaru, cu care am şi lucrat împreună şi căreia 
îi datorez şi mult respect. Dar, de fapt, cea care 
mi-a dat primele lecţii de ceramică a fost Ioana 
Olaru, mama soacrei mele, care mi-a spus şi 
cum să prepar culorile, cum să le macin... 

Deocamdată, olăria este o meserie pe care o 
practic în timpul liber, de plăcere, pentru că eu, 
de fapt, lucrez la Ambulanţă, în Horezu. Dar mă 
mândresc cu faptul că ştiu să modelez absolut 
orice, taiere în special, dar şi amfore, care, chiar 
dacă nu s-au făcut aici la Horezu, se caută! 

Fac toate fazele, în afară de decorat, la care 
se pricepe soţia mea. Elena. Avem împreună o 
asociaţie familială. Mădălin, băiatul nostru de 
12 ani, sper să înveţe, chiar dacă face ceramică, 
s-o facă cu carte! M-aş bucura să-l am lângă 
mine!...“ 

Constantin Mischiu (n. 1969) 

.Noi suntem trei fraţi care lucrăm olari: 

eu. Ştefan şi Gheorghe. Ne-am apucat de lucru 
din 1992. Până să începem serios treaba, cu 
toţii am avut servici; eu am muncit la Miniera 
Berbeşti, de unde am plecat cu ordonanţă, în 
1997. Şi noi ne tragem din familie de olari: 
bunicul, Ion Mischiu, a lucrat mult în viaţa lui, 
şi tata, Gheorghe Mischiu, cunoaşte foarte bine 
tehnica, dar a lucrat mai puţin. 


Noi avem noroc că ne înţelegem foarte bine, 
ca fraţii: suntem împreună şi la muncă, şi la 
câştig. Avem şi o afacere cu ceramică: am deschis 
două magazine: unul la ieşirea din Horezu, altul 
la Romani, la poarta Mănăstirii. Merge treaba! 

Să ştiţi că se poate trăi din ceramică, aţi 
văzut ce case frumoase ne-am făcut! Dar trebuie 
să alergi toată ţara. Dacă alergi, se mai trăieşte. 
Fratele nostru, Gheorghe, este mai tot timpul 
plecat cu marfa pe la târguri. Facem şi schimb 
de oale. Mergem la Marginea şi aducem de acolo, 
pentru magazine, ceramică de-a lor, neagră, şi 
noi le dăm de-a noastră - un fel de schimb de 
produse. Nu cred că o să lăsăm vreodată mese¬ 
ria. Când o să ne căsătorim, o să ne fie mai uşor, 
că poate ne-or ajuta nevestele la decorat!..." 

Dumitru Mischiu (n. 1940) 

„...Eu sunt născut din neam de olari. Pe tata 
tot Dumitru l-a chemat şi de la el am început să 
învăţ să dau cu piciorul la roată, iar la şapte ani 
ştiam să fac ceşti de ţuică. Tot la 7 ani m-am 
dus la târg cu castroane şi cu căniţe lucrate de 
mine şi din banii de la vânzare am cumpărat o 
raţă, ca s-o duc acasă. Nu m-am gândit să-mi 
iau biscuiţi, bomboane sau altceva pentru mine, 
ca orice copil, ştiam că aveam greutăţi acasă şi 
părinţii mei s-au bucurat. 

Am îndrăgit de mic meseria şi nu am mai 
lăsat-o. Ne-am făcut un nume cu ea. Din 1966, 
de când m-am căsătorit cu Oniţa, lucrăm îm¬ 
preună. La mine s-a învăţat ea să înfloreze. Pe 
Mihaela şi pe Nicoleta, fetele noastre, tot noi 
le-am învăţat. Acum amândouă lucrează în ate¬ 
liere proprii şi trăiesc bine din meserie. 

Lucrăm producţie mare, iar oalele noastre 
merg bine la târguri, lumea ne caută. Soţia 
decorează foarte frumos şi are multă imaginaţie. 
Eu mă ocup cu pregătirea pământului, a culo¬ 
rilor, a smalţului şi cu modelatul..." 

Felicia Mischiu (n. 1967) 

.Eu sunt de-a lui Gheorghiţă din Slătioa- 

ra, din satul Cumpene. Nu sunt din familie de 
olari, da' suntem rudă cu nea Victor Gheorghiţă, 
olarul bătrân de la Slătioara. 

înainte lucram la croitorie, da' olăria e mai 
altfel. îmi place mai mult. Sunt căsătorită cu Ion 
de mai mulţi ani. dar doar de trei ani lucrez la 
olărie. Este frumoasă meseria noastră. 

Eu mai mult decorez, fac coada de păun, 
spicul de grâu, cocoşul, pomul vieţii, aşa cum 
am învăţat de la soacra mea...“ 

Gheorghe Mischiu (n. 1966) 

„Eu am început să lucrez olărie după Revo¬ 
luţie. Până atunci am fost mecanic-instalator la 
Horezu. Şi cu fraţii mei la fel s-a întâmplat. Toţi, 
în afară de Nicolae, care este încă mic, am avut 
alte meserii. Ne-am hotărât să venim acasă şi să 
ne punem pe treabă la oale. 

Eu stau să fac aproape totul, mai puţin mă 
pricep la model. Dar cel mai mult acum mă ocup 
cu transportul mărfii. Sunt mai mult plecat prin 
ţară. Nu este uşor, dar, dacă ne-am înhămat la 
treabă, mergem înainte. Noi acasă ne înţelegem 
bine, aşa că deviza noastră este: Muncim toţi, 
câştigăm toţi!" 

Ioana Mischiu (n. 1946) 

„...Mama m-a născut acasă şi o femeie m-a 
luat şi m-a pus pe roata lu' tăticu şi m-a ursit ca 
să-nvăţ meseria lu' tata şi puteam eu să tot 
învăţ la carte, că dacă a fost ursitoarea asta... 
tot olăriţă aş fi ajuns. Da' nu-mi pare rău deloc, 
că, dacă ar fi să mă mai nasc o dată, tot asta 
aş face. Eu m-am născut la Slătioara, tatăl meu. 
Victor Gheorghiţă, mai face şi acum oale ne¬ 
smălţuite, de fiert la vatră, de care ştiam şi eu să 
fac până să mă mărit. 

Când eram copil, când tăticu gătea pămân¬ 
tul, luam şi eu câte un pic şi-l modelam şi el, 
când mă vedea că-mi place, mă învăţa să fac 
câte o pisicuţă, o găinuşă. Asta pe la 3-4 ani: 
pe la 5-6, mă urcam la roată să fac castroane şi 
căniţe. M-am învăţat cu pământul de Slătioara 
şi am continuat, după ce m-am căsătorit, cu cel 
de Horezu. Pe soţul meu l-am cunoscut tot da¬ 
torită oalelor. Când am făcut cunoştinţă, eram 
la târg la Horezu: eu cu oale nesmălţuite pentru 
sarmale şi prins lapte, iar el cu căniţe de ţuică. 


Aici am învăţat să decorez. E muncă multă 
la taiere, modelul este cusătură pe-un fir. Cu 
timpul, m-am specializat. îmi place să lucrez cu 
modelele noastre de Horezu, după gândul şi 
sufletul meu. Iama decorez peste o mie de cior- 
balâce. Tot într-o iarnă, cum stăteam eu la gura 
sobei, mă tot gândeam ce model nou să mai fac. 
Am început să lucrez întâi pe margini şi în 
mijloc am început să fac un pom. încherbai aşa 
trei farfurii şi la târg, când am mers, prima dată 
pe alea le-am dat! Aşa s-a născut pomul vieţii. 
L-au făcut şi alţii după mine şi acum fiecare are 
stilul lui, chiar şi la pomi. dar mie nu-mi pare 
rău, că, dacă se ia şi altul după mine, înseamnă 
că am făcut un lucru bun. 

Vasele mi-au dat mereu satisfacţii, m-au 
învăţat să vorbesc, să mă bucur. îmi place mult 
meseria; sunt bolnavă dacă nu lucrez o zi!...“ 

Ion Mischiu (n. 1941) 

„...Acum lucrez mai puţin, i-am lăsat locul 
băiatului meu şi norei. îi mai ajut şi eu la lucra¬ 
tul pământului, la râşniţă, la smalţuri. E o me¬ 
serie frumoasă şi la noi a fost tradiţie în familie, 
d'aia n-am putut s-o lăsăm. Şi ne-a plăcut! 

La olărie se lucrează în fiecare zi. Meseria 
noastră nu are sărbătoare. Când te apuci de 
smălţuit, dacă nu apuci să mănânci dimineaţa, 
până seara tot la treabă stai!..." 

Ion Mischiu (n. 1967) 

.Eu sunt băiatul lui Ion şi al lu’ Maria 

Mischiu. Şi părinţii, şi bunicii tot olari au fost. 
Am învăţat de mic cum se face olăria, dar m-am 
apucat de lucru serios după ce am terminat ar¬ 
mata. Am muncit câţiva ani la mină, la Cuceşti; 
era foarte greu şi am hotărât să mă fac olar, 
la îndemnul mamei, care mi-a zis: «Mamă, dacă 
vrei să-ţi fie mai bine, n-ai decât să te apuci de 
meseria lu' tac-tu». Şi aşa am făcut. Lucrăm zi 
de zi. N-o putem lăsa. Ne şi place, da’ te şi obligă 
să faci. E bună, e bănoasă! Mergem cu cera¬ 
mica noastră la mai multe târguri din ţară, da' 
la Iaşi, la «Cucuteni 5000», vindem cel mai bine. 
Acolo a început lumea să ne cunoască şi sunt 
multe persoane care ne caută şi cumpără marfă 
de la noi în fiecare zi...“ 

Maria Mischiu (n. 1948) 

„... Eu nici n-am văzut roata până a veni 
aici. Eu sunt tot din Slătioara, ca şi nora mea. 
Maria Ureche m-a chemat de fată. Am venit aici 
la 16 ani şi jumătate, când m-am măritat. 
Socru’ m-a iubit mult şi stăm pe lângă el şi el 
la roată îmi povestea şi haida, haida, am furat şi 
eu meseria. Am lucrat şi ca decoratoare la Coo¬ 
perativa «Ceramica» din Horezu. Olăria e brăţară 
de aur! 

Modelele sunt de aici, de la Horezu, le facem 
aşa cum le-am învăţat, le combinăm între ele; pe 
unele le creezi din minte şi vezi ce îţi iese şi îţi 
dai silinţa să faci mereu mai frumos. Olăria este 
un obicei vechi, de demult, şi noi ne ţinem, cât 
om putea, de ea, că ne place şi e căutată! 

Sunt şi anumite obiceie, când se împart oale 
sau se folosesc la ocazii deosebite. De sâmbăta 
morţilor, de două ori pe an, se împart castroane 
de lut şi lingură de lemn. La fel şi la şapte ani, 
când se dezgroapă mortul. Când pleacă cu mor¬ 
tul de acasă, se sparge în urma lui o oală de 
pământ, ca să se spargă şi ghinionul. La nunţi, 
oamenii comandă cane din care se bea vin, iar 
la botez se zice că e bine să ai o oală nouă şi să 
speli prima dată copilul cu apă din ea, ca să fie 
sănătos şi să aibă glasul frumos...” 

Nicolae Mischiu (n. 1986) 

„...Eu sunt mezinul familiei şi pentru că am 
trăit până acum printre fraţii mei care cu toţii 
lucrează la oale, am învăţat şi eu să fac aproape 
de toate pentru olărie. De modelat la roată, nu 
prea ştiu atât de bine, dar sunt bun la gătit 
pământul şi la preparat vopselele. 

în ultimul timp am fost ocupat cu vânzarea; 
părinţii mei vând la magazin, iar eu la mănăstire 
la Horezu. Cred că în viaţă olărie o să fac.“ 

Ştefan Mischiu (n. 1971) 

„...După cum ştiţi, noi suntem trei fraţi şi 
aici, în atelier, avem trei roţi, câte una pentru 
fiecare. Toţi trei suntem pricepuţi şi ştim să 
lucrăm totul la olărie: pregătim pământul, mo¬ 
delăm, le scoatem afară, le împleopim, le strân¬ 
gem, le răzuim, le decorăm, le lăsăm să se usuce, 


le ardem, le smălţuim. Eu, pe deasupra, sunt şi 
«fochistul»; numai eu ard la cuptor. Am secretul 
meu ca să-mi iasă oalele bine. Fac două arderi: 
prima de ruşală şi a doua de smalţ. 

După ce m-am întors în Horezu, că înainte 
am lucrat la Uzinele «Dacia» din Piteşti, am în¬ 
ceput să lucrez serios. Sorin Giubega ne-a aju¬ 
tat foarte mult la tehnica olăritului. Acum ştim 
să facem toate felurile de obiecte: taiere, farfurii, 
căni de vin, ulcioare, ceşti de ţuică. Decorul este 
cu motive de Horezu: coadă de păun, cocoşul, 
boboci, frunze, spic, flori. Cel mai frumos este 
când suntem toţi trei în atelier şi modelăm. 
Atunci ne place cel mai mult!...“ 

Vasilica Olaru (n. 1951) 

.îmi este tare dragă meseria. De şapte-opt 

ani lucrez în continuu şi trăiesc numai din 
olărie. înainte am lucrat în comerţ, da' când am 
venit la oale, ştiam ce înseamnă să faci olărie. 
Acum doar m-am perfecţionat. 

Părinţii mei, Vasile şi Ioana Olaru, au fost 
olari. Lucrau ceramică de rând, cu puţin decor. 
Stelian Ogrezeanu (un renumit olar din Horezu, 
care trăieşte în Germania - n.n.) e unchiul meu. 
Am lucrat o perioadă cu fiica şi ginerele. Elena 
şi Irinel Miuţoiu. Acuma ei au atelier separat. 
Şi nepotul meu, Mădălin, de 11 ani, a învăţat să 
lucreze. Acum fac totul singură şi e cam greu. 
Sparg lemnele, pregătesc pământul, modelez, 
decorez, ard la cuptor. îmi place totuşi mai mult 
la modelat. Deci, eu fac totul, dar eu le vând şi 
tot eu iau şi banii! 

Oalele merg mai bine date de acasă, că la 
târguri e ofertă mare, sunt mulţi olari şi preţu¬ 
rile mai scad. Eu dau un taier mare cu 80.000 
de lei. Alţii cer şi 150.000 de lei pe unul, iar în 
magazine, dacă le dai, taierele ajung la 200- 
300.000 de lei. Vă spun şi alte preţuri, la far¬ 
furii, pe mărimi: mărimea 19-22 centimetri - 
40-50.000 de lei; mărimea 13-15 centimetri - 
25-30.000 de lei, mărimea 10-12 centimetri - 
15-20.000 de lei. Restul sunt mărunţişuri de 
10.000 şi 15.000 de lei: scrumiere, farfurii mici, 
solniţe, coşuleţe, căsuţe, sfeşnice. O ceşcuţă cu 
farfurie cu tot costă 20.000 de lei...“ 

Ionel Paloşi (n. 1963) 

.Noi încercăm să fim unici prin ceea ce 

facem şi de aceea suntem şi iubiţi, şi invidiaţi, 
îi ajutăm pe toţi cei care ne cer sfaturi şi sunt 
sigur că Horezu ar mai suporta cel puţin încă 
douăzeci de meşteri buni. Tinerii trebuie să-şi 
schimbe mentalitatea, să înţeleagă bine sensul 
tradiţiei, dar şi al inovaţiei. Eu, până la 26 de ani, 
nu am lucrat ceramică. 

Abia după ce m-am căsătorit cu Mihaela, am 
început să învăţ de la socri şi de la ea. A urmat 
apoi experienţa din Cipru, care pentru mine 
a fost o altă şcoală. Acolo am înţeles că, pentru 
a putea trăi bine din olărie, trebuie să fac şi un 
alt gen de ceramică. în afară de genul Horezu. 

Am început să fac ceea ce făceau şi cei de 
acolo: grecii mergeau pe tipul grecesc, dar, în 
paradei, mai aveau şi ceramică de un alt tip, care, 
de multe ori, mergea mai bine decât cea tradiţio¬ 
nală. Nu mă mai gândesc acum să plec să lucrez 
în altă parte; am aici tot ce-mi trebuie, am acu¬ 
mulat experienţă foarte bună în Cipru. 

Am şi câştigat bani, dar câştigul cel mare al 
meu a fost nu în primul rând banul, ci ceea ce 
am învăţat! Acolo, totul era modernizat, lucram 
la roata electrică, cuptoarele erau tot pe electri¬ 
citate. Pământul venea gata pregătit în nişte 
prese perfecte, doar îl luai şi îl lucrai, nu aveam 
treabă cu curăţatul, cu malaxorul. Totul era 
modernizat şi de aceea producţia era mare. 

Mă duceam la 400 de obiecte, de voie, pe zi, 
râzând, ori aici te oboseşti toată ziua să dai cu 
piciorul la roată - este mult mai dificil! Pentru 
munca pe care o făceam, eram plătit uneori de 
două ori mai mult decât ciprioţii. Când am ajuns 
în Cipru, credeam că sunt bun, dar acolo mi-am 
dat seama că nu ştiam atunci mare lucru. Am 
învăţat procedee secrete. Acum, în faza de uscare, 
mie nu mi se sparge nimic! Altora, foarte mult! 

Contează foarte mult şi felul de a modela. 
Eu mi-am schimbat total digitaţia. Am venit cu 
mici chiţibuşuri, care nu se practică aici. Acolo 
lucram vase şi la 1-1,20 metri. Se lucra mult, 
fără ca cineva să facă rabat la calitate. De aceea, 
azi. la Horezu, am o cotă ridicată, lucrez obiecte 


foarte grele şi chiar îi admir pe cei care mă 
copiază, că înseamnă că au învăţat şi ei să facă. 

Deşi avem câţiva ani buni în spate, de ex¬ 
perienţă, suntem încă în fazele de căutare; vom 
lansa, se pare, un alt gen de ceramică! Oricum, 
la noi, peste 50% din tot ce lucrăm este modem. 
Eu am deja două-trei feluri de stiluri: Horezu 
autentic, Horezu cu anumite influenţe, dar şi 
ceramică de Horezu cu forme noi - un prospect 
al pieţii, o gândire a mea. 

în galeria noastră de ceramică există aproape 
toate tipurile de ceramică. Contează foarte mult 
ca cine vinde să ştie să şi explice, să comunice. 
La noi se vinde orice, pentru că am început să 
cunoaştem gusturile oamenilor pe categorii de 
vârste şi preocupări. Colecţionarii, de exemplu, 
cer în special ceramică tradiţională de Horezu. 

Tinerii nu vor Horezu, ei vor o ceramică mai 
modernă, mai abstractă, mai altfel! E o revoluţie 
şi în cerinţe! Turistul obişnuit vrea o amintire 
sau un obiect care să i se potrivească financiar. 
Toate astea le luăm în calcul şi balanţa înclină 
către modem - şi în forme, şi în motive. 

Noi, la cerere, lucrăm orice, şi de Horezu, şi 
altele: taiere, castroane, suporturi de lumânări, 
de şerveţele, de ouă. în tehnica de lucru nu ne 
abatem de la Horezu, inovaţiile sunt la forme, la 
omamentică şi uneori la cromatică. Toate sunt 
tentative, testări de piaţă şi se pare că trec bine. 

în omamentică, în orice minut poate apărea 
o inovaţie, un nou model care nu seamănă cu 
celălalt; chiar dacă este de Horezu, este totuşi 
inovaţie. Noi aducem în galeria noastră ceramică 
din multe centre din ţară şi din ceea ce vindem, 
constatăm o revenire la gustul de altădată. 
Ceramica de Slătioara, lucrată de bunicul soţiei 
mele. Victor Gheorghiţă, se vinde bine şi pentru 
decoraţie interioară, dar şi pentru pregătirea 
mâncării; oamenii vor să se hrănească ecologic. 

Olandezii pe care-i cunoaştem noi, înainte 
să vină la Horezu, ne-au dat telefon cu două-trei 
.săptămâni înainte, ca să ştim să-i aşteptăm cu 
fasole fiartă în oale de lut. Şi atunci oalele buni¬ 
cului s-au dovedit a fi foarte bune! Cred că din 
tot ce se întâmplă în jurul tău trebuie să înveţi, 
să fii atent şi să-ţi urmezi calea!...“ 

Mihaela Paloşi (n. 1970) 

„...în afară de modelele de Horezu, îmi place 
să lucrez mult din imaginaţie. Mă joc cu desenul 
şi cu culoarea. De cele mai multe ori ies lucruri 
foarte frumoase pe care vreau să le păstrez 
pentru mine, dar cum se face că lumea vine şi 
mă întreabă chiar de ele!? 

Sunt modele între modele, după cum sunt 
şi forme între forme. Unele au viaţă, altele nu. 
Asta observăm atunci când mergem la târguri 
sau când vindem în galeria noastră. Dacă iau o 
formă nouă sau un obiect cu un motiv nou şi 
dintr-o sută de persoane care trec, observ că 
zece-cincisprezece ar vrea să cumpere, înseamnă 
pentru noi că este un produs bun! Dacă nimeni 
nu întreabă, înseamnă că a căzut! Aşa facem 
testarea de piaţă! 

Pentru ceramica tradiţională de Horezu, 
în afară de experienţa dobândită de la părinţi, 
m-am documentat în permanenţă din tratatele 
de ceramică. Aşa că multe modele sunt făcute 
ca la carte, iar altele, aşa, cum îmi vin mie în 
minte, cum este şi taierul cu floarea-soarelui! La 
noi se munceşte foarte mult! Nu există nici o zi 
în care să nu lucrăm! Olăria nu are sărbătoare! 

Sfatul meu pentru tinerii care vor să lucreze 
lutul este să muncească mult şi să ştie că în 
fiecare din noi este ceva, un talent pe care, dacă 
ştii să-l descoperi, îl poţi cultiva! Aşa le-am spus 
şi fetelor noastre, Diana şi Oana, care se pricep 
destul de bine să reprezinte stilurile Paloşi în 
ceramică. Le place foarte mult să inoveze, să 
creeze noul, şi în formă, şi în motive. Au făcut de 
curând nişte măşti foarte frumoase. Sunt cu¬ 
rioase să vadă cum o să se vândă. 

Mi-ar plăcea ca ele să continue munca 
noastră, dar, în primul rând, afacerea noastră 
cea mai mare este să le dăm să înveţe carte, să 
facă şi facultate. Asta în primul rând, dar dacă 
ele vor să facă şi olărie, să facă de plăcere! Ar fi 
foarte bine! Mai întâi să aibă fiecare o meserie şi 
apoi olăria, căci, chiar dacă e frumoasă şi pare 
uşoară, munca la oale este o meserie foarte grea! 

Nouă ne-a plăcut mult să mergem la târguri, 
unde am fost bine primiţi şi am luat de multe ori 


premii: la Horezu, la Iaşi, la Bucureşti, la Cra- 
iova şi la Deva, unde acum paisprezece ani, pre¬ 
miul cel mai mare pe care l-am primit a fost... 
Diana, fata cea mare, pe care am născut-o acolo. 
Avem amintiri frumoase de peste tot şi de aceea 
vrem să continuăm să participăm la târgurile 
de ceramică tradiţională din ţară, cu ceramica 
noastră, de Horezu, pentru că aşa putem dovedi 
oricând că nu ne-am îndepărtat de tradiţie!..." 

Laurenţiu Pietraru (n. 1971) 

„...Eu nu provin dintr-o familie de olari, dar, 
de când m-am căsătorit cu Nicoleta, a început 
plăcerea şi pasiunea pentru olărie. Şi până 
atunci cunoscusem olarii. îi vedeam la târguri, 
dar, privind meşteşugul oarecum din exterior, 
nu eram atât de atras. îmi plăcea şi atât. Acum 
este altceva! Avem atelierul nostru, suntem 
împreună mereu şi lucrăm amândoi. Eu cred în 
Nicoleta şi în talentul ei, pe care i-1 cultiv. Nu 
vreau s-o laud, dar trebuie să recunosc că este 
una dintre cele mai talentate decoratoare. 

Motivele pe care le foloseşte ea, deşi sunt 
cele de Horezu, sunt individualizate, speciale, se 
recunosc ca făcând parte din stilul ei. Şi părinţii 
ei fac olărie frumoasă şi de bună calitate. Dacă 
veţi vedea lucrările mai vechi ale tatălui ei, vă 
veţi minuna de câtă fineţe poate să aibă decorul. 

Eu sunt un bun manager! La toate târgurile 
la care mergem, eu vând foarte bine. Mă pre¬ 
ocup să onorăm la timp toate comenzile pe care 
le avem la magazine, restaurante sau la clienţii 
particulari. Privesc meşteşugul şi în perspectivă. 
Ştiu că se va putea trăi bine cu olăria! Eu am 
avut pentru prima dată ideea înfiinţării unor 
galerii de artă, în care să se aducă multe tipuri 
de ceramică din toată ţara, însă, neavând atunci 
posibilităţi, âm spus ideea altora care au pus-o 
în aplicare cu succes. Şi asta mă bucură, să văd 
că gândirea mea a fost bună şi profitabilă. 

Rolul meu în atelier este să pregătesc 
pământul, să am grijă de cum se usucă vasele, 
să le finisez şi să le ard. Sunt hotărât să învăţ să 
modelez, ca să le dovedesc tuturor că pot fi pe 
de-a întregul meşter olar! De multe ori ne apucă 

miezul nopţii aici, în atelier, ca şi acum, de altfel, 
când suntem cu arderea la final. Am făcut deja 
patru răsuflaturi. 

Ştim când sunt gata, după cum iese focul, 
după culoarea lui: dacă e mai roşiatic, înseam¬ 
nă că mai trebuie să ardă; dacă e mai alburiu, 
atunci e gata! Ardem cam la 1.000 de grade, dar 
nu putem controla. Finalul este atunci când se 
limpezesc cioburile şi ies purecii de foc deasupra. 
Atunci lăsăm să ardă complet. Mâine vom avea 
bucuria să scoatem vasele strălucind din cup¬ 
tor!..." 

Nicoleta Pietraru (n. 1975) 

.Nu pot să precizez vârsta la care m-am 

apucat de lucrat ceramică, dar sigur eram foarte 
mică, atunci, când mă regăsesc în primele mele 
amintiri, în atelierul părinţilor, încercând să de¬ 
corez. Ei au fost modelele mele în această artă. 
Multă lume îmi spune că stilul nostru se asea¬ 
mănă şi-mi pare bine să mă consider o conti¬ 
nuatoare a manierei Mischiu. 

Ceea ce pot spune cu precizie este faptul că 
nu m-am abătut până acum de la ceea ce este 
tradiţional în ceramica de Horezu: forme (ştiu să 
şi modelez!), motive decorative, paleta de culori. 
Noutatea în meşteşugul nostru constă în faptul 
că am scos pe piaţă nişte taiere mari - noi le 
zicem platouri - care, în ciuda aspectului impre¬ 
sionant, sunt foarte uşoare, foarte bine finisate. 
Aici e şi meritul lui Laurenţiu, că el le răzuieşte. 

în ceea ce priveşte motivele, îmi place să le 
aştern pe taiere aerat, ca să se poată distinge şi 
să încânte ochiul, sau să creez câmpuri orna¬ 
mentale în care vechi motive de Horezu capătă 
aspecte noi, în contexte noi. Trebuie să mai 
spun că toate desenele, cât ar fi de mari sau de 
complicate, le fac cu ajutorul cornului, cu mâna 
liberă, fără vreun tipar. îmi place tare mult să 
decorez. Stau ore în şir şi nu m-âş mai des¬ 
prinde de la roată! De multe ori plecăm de aici, 
din atelier, noaptea târziu. Se mai întâmplă să 
mai stric câte una la decorat, dar nu este totul 
pierdut, căci ştiu să o fac huită, adică amestec 
culorile, iar modelul iese ca la picturile abstracte, 
sau fac câte un bobocel şi nu se mai cunoaşte. 


Culorile şi tehnica noastră de pictare îţi dau 
voie să te şi joci, dacă vrei să încerci modalităţi 
noi de decorare. Dintre motivele frecvente pe care 
le combin din imaginaţie sunt: peştii, cocoşii, 
şarpele casei, coada de păun, pomul vieţii. Din 
îmbinarea lor, eu mi-am format un stil propriu. 
Pomii mei sunt mari, falnici, bogaţi, plini de viaţă. 
Prima dată am văzut pomul făcut de mama; 
mi-a plăcut şi acum pot spune că sunt o conti¬ 
nuatoare într-un mod personal. 

Nu pot să spun încă dacă Sergiu, băiatul 
nostru, va îndrăgi meşteşugul olăritului, dar 
deocamdată este curios. Priveşte cu atenţie şi cu 
plăcere gesturile noastre din atelier, din care se 
nasc oalele şi mai apoi modelele..." 

Costel Popa (n. 1961) 

„...Meseria noastră ne ţine mereu în priză. 
Tot timpul ai ceva de făcut. Munca la oale nu se 
termină niciodată! Acum mă pregătesc pentru 
târgul de la Iaşi, «Cucuteni 5000». Acolo vindem 
noi cel mai bine marfa. Am pus foc la cuptor şi 
trebuie să stau să păzesc tot timpul. Acum 
pregătesc focul final, de acea am lăsat deasupra 
cuptorului lemnele să se usuce mai bine, ca să 
fie focul mai iute şi temperatura mai ridicată. 
Deocamdată nu-1 întrec în meserie pe fratele 
meu, Ionel, dar mă străduiesc să fiu pe lângă el 
ca valoare..." 

Georgeta Popa (n. 1965) 

.Eu lucrez de prin 1992, de când nu am 

mai fost la serviciu. înainte făceam străchini de 
rând, pe care le vindeam prin pieţe. Le luau 
oamenii pentru împărţit, că erau mai ieftine sau 
veneau şi făceau comenzi pentru pomeni câte 
100-200 de vase... Da’ şi pe astea tot de două ori 
le ardeam; era cam aceeaşi muncă. 

Prima dată am făcut străchini stropite cu 
peria, abia mai târziu le-am înflorat cu cornul. 
Făceam râuri pe ele! Eu nu sunt din familie de 
olari, dar mi-a plăcut meseria şi am învăţat-o 
repede. în afară de decorat, ajut şi la pregătirea 
pământului şi la prepararea smalţului. Nu ştiu 
dacă şi copiii noştri vor lucra în viitor ceramică. 
Maria, la 17 ani, decorează destul de bine..." 

Ceramica popuGară d'm OGtenia 



Ionel Popa (n. 1954) 

„... La mine în atelier, ceramica o fac numai 
eu, de la cap până la coadă! Sunt specialist în 
forme, lucrez taiere, vase, amfore, căni, sfeşnice, 
solniţe, ceşti, vaze, ulcioare - nici nu pot să le 
enumăr pe toate! Ce să vă spun, tot ce e făcut 
de mână de om ştiu să lucrez! 

M-am specializat în mai multe direcţii; lu¬ 
crez pentru concursuri de ceramică tradiţională, 
dar cel mai mult fac la cerere pentru partenerii 
din străinătate. Străinii vor mai mult roşie, natu¬ 
rală, fără smalţ, fără model. îmi cer foarte multe 
forme. Cea de Horezu li se pare prea încărcată. 
Cer mai puţin de-a noastră, mai mult de curio¬ 
zitate, pentru fineţea decorului. 

Eu sunt foarte serios în muncă, de aceea 
sunt căutat! Trebuie să fii parolist. Când ai fixat 
o zi pentru marfa, aia trebuie să fie, că străinul 
vine cu TIR-ul la poartă şi n-ai încotro! Majori¬ 
tatea vin după ulcioare, căni de vin, de cafea. Eu 
sunt printre puţinii care ştiu să facă ulcioare. 
Am învăţat de la bunicul meu, Ion Frigură, şi de 
la Victor Ogrezeanu. Nu e deloc uşor să ştii să 
faci ulcioare. Trebuie să ai talent pentru asta. 
Eu l-am învăţat să facă şi pe Viorel Tănăsescu. 
Chestiunea cea mai grea la ulcioare e uneaua, 
adică, după ce faci corpul, să ştii cum să ţii 
apropiat de gură şi să lipeşti gâtul. 

Ceramică de Horezu fac acum mai mult de 
plăcere. Este muncă foarte multă, dar am noroc 
că atelierul este «mecanizat»: Am roată electrică, 
malaxor, râşniţă, tot la curent. Când obosesc 
prea tare, mai fac şi pauze, merg la munte, la 
pescuit sau la vânătoare. 

Am trei copii: Corina, Oana şi Ionuţ - toţi 
trei au îndrăgit olăria. Chiar şi Ionuţ, la numai 
zece ani, ştie să modeleze. Oana decorează, da’ 
eu zic că olăria este o meserie prea grea pentru 
o fată, aşa că eu îi zic că este mai bine să înveţe, 
să meargă mai departe. L-am învăţat să lucreze 
şi pe un băiat din Basarabia, de la Chişinău - 
Andrei Sclifos îl cheamă. A venit şi a stat vreun 
an la mine, a fost ucenic. Acum lucrează singur, 
la el acasă. Lucrează cam de Horezu, împreu¬ 
nată cu de-a lor. Face tot smălţuită, nu neagră. 


Mă gândesc că la vârsta mea am ajuns să 
fiu foarte stăpân pe meserie. Am încercat toate 
tehnicile. Am dobândit multă experienţă. Dar să 
ştiţi dumneavoastră că experienţa înseamnă 
muncă, multă muncă!..." 

Diana Popescu (n. 1982) 

„...Eu nu sunt din Horezu; sunt din Ifri- 
meşti. Olăria m-a atras de când eram mică. De 
vreo patru ani am venit aici să învăţ şi eu cum 
se lucrează la ceramică. 

Primul meu profesor a fost Sorin Giubega şi 
mai apoi m-au îndrumat cei din familia Bâscu în 
atelierul cărora lucrez acum. Nici nu pot să vă 
spun cât de bine mă simt aici la dânşii! îmi dau 
sfaturi bune şi mă ajută foarte mult! 

Mie îmi place să decorez, pentru că pasiu¬ 
nea mea este desenul. Bineînţeles că ţin cont de 
tradiţia motivelor de Horezu, dar, de multe ori, 
pornind de la cele de bază, îmi place să inventez, 
după inspiraţia de moment. 

Totul depinde de cum îmi iese păianjenul 
sau spirala. Dacă le reuşesc bine, atunci pot să 
fac ceva frumos pe ele. 

Pe mine olăria mă face să mă simt bine 
mereu. Decorez din tot sufletul şi de aceea mi-ar 
place să fac asta toată viaţa." 

Maria Ştefănescu (n. 1974) 

„...Pe mine m-a atras meşteşugul de când 
mă ştiu. îmi aduc aminte plăcerea şi nerăbdarea 
pe care le aveam când mă întorceam de la şcoală. 
Nu-mi trebuia nici mâncare, mă duceam direct 
la atelier, mă puneam pe roată şi începeam să 
decorez. în felul ăsta îi ajutam şi pe părinţi! 

Lucram în stilul pe care îl am şi acum, adică 
fac pe suprafaţa taierului un motiv care se dis¬ 
tinge clar: o casă, o stea, un pom, doi porumbei, 
cocoşi. Pe margine adaug motive specifice Hore- 
zului. 

Multe dintre farfuriile făcute de mine au o 
culoare de fond aparte: roşcat spre portocaliu, 
culoare obţinută din ruşală naturală..." 

Ceramica de Horezu 


Cristian Tănăsescu (n. 1976) 

„...De mic am îndrăgit olăria. Părinţii mei nu 
au lucrat oale, de aceea am lucrat mai întâi la 
Clubul Copiilor, apoi am fost ucenic la Coopera¬ 
tiva «Ceramica» - am lucrat până in 1997 cu 
unchiul meu. Sorin Giubega, cel care mă ajută 
cu multe sfaturi şi astăzi. 

Bunicul meu, Gheorghe Giubega, a fost tata 
lui Sorin Giubega, iar bunicul lui, tot Gheorghe 
Giubega, a fost străbunicul meu. Aşa că fac şi 
eu parte din clanul Giubeganilor, în care se mai 
păstrează încă farfurii de la sfârşitul veacului al 
XlX-lea. 

Am multe amintiri de când eram mic, cu 
Victor Vicşoreanu, la care mă duceam foarte des. 
Veneau şi alţi copii şi ne urca pe roată să vadă 
ce ştim. La domnul Victor am jucat pentru prima 
dată pământul cu piciorul. Uneori mai şi glumea 
cu noi. Zicea: «Aşa se-ncepe ceramica de Horezu. 
Prima oară te duci cu vaca meşterului la păscut, 
să vadă cât lapte dă seara. Dacă dă lapte mult, 
atunci înseamnă că eşti priceput şi o să-nveţi 
meserie.» Era o glumă, sigur că da, nu trebuia 
să te duci cu nici o vacă! 

Acum, când aştept un copil, mă gândesc că 
mi-ar plăcea ca el să se facă olar. Iar eu îmi 
doresc să fiu recunoscut prin munca mea!...“ 

Viorel Tănăsescu (n. 1976) 

„...M-am urcat prima dată la roată pe la 6-7 
ani, dar de şase ani lucrez insistent. Am învăţat 
de la bunicul meu, Nicolae Şodolescu. El a lucrat 
mai mult de rând, pentru bâlciuri. Se ducea cu 
oalele la Călimăneşti. Pietrari, Polovragi, Târgu 
Jiu. Victor Ogrezeanu m-a ajutat şi m-a învăţat 
foarte mult! 

Părinţii mei nu lucrează olărie, mama ştie 
puţin şi mă mai ajută cu pregătirea lutului, la 
smălţuit şi-mi mânuie vasele, la băgat sau la scos 
din cuptor, dar eu modelez şi decorez singur. 
Am făcut o şcoală profesională de ucenici, cu 
specializarea mecanic, şi de-acolo am venit direct 
la oale. Aş vrea să rămân cu meseria de bază, 
olar. Este şi greu, dar e şi frumos! Este o muncă 
plăcută şi sunt mulţumit că am atelierul meu 


acasă. îmi place mai mult să modelez. Atunci 
simt o plăcere. Este fără cuvinte. Este un senti¬ 
ment deosebit când simţi că se naşte ceva din 
gogoloţul de lut. 

O farfurie nu-mi ia, la făcut, mai mult de 
un minut. Pot să fac într-o zi chiar 300-400 de 
obiecte, pentru că am căpătat experienţă. Prin 
tot ce fac, vreau să fiu aproape de tradiţie. Şi aş 
mai vrea să-i învăţ şi pe alţii meseria de olar. 

îi datorez îndemânarea mea lui Ionel Popa, 
pe care îl apreciez cel mai mult. I-am fost ucenic. 
Lucram la el toată ziua, iar seara rămâneam să 
lucrez şi singur şi le mai stricam: el se supăra, 
da’ îi trecea repede...” 

Carmina Ţambrea (n. 1975) 

„...Eu sunt tot de aici, din Olari. Naşa mea 
de botez este doamna Eufrosina Vicşoreanu, iar 
domnul Victor Vicşoreanu a fost unchiul lui 
taică-meu. De lucrat m-am apucat abia după ce 
m-am căsătorit. 

Meseria noastră este şi grea, şi frumoasă! 
Noi lucrăm în stilul de Horezu: nu ne înde¬ 
părtăm de tradiţie. Aşa cum lucrăm noi astăzi 
se făcea şi când eram eu copil. Băiatul nostru, 
Dragoş, stă mult cu noi în atelier şi urmăreşte 
cu atenţie tot ce facem. A început şi el să prindă 
câte ceva din meserie. încearcă şi să modeleze, 
şi să decoreze. Poate că şi el o să ducă mai 
departe tradiţia!...” 

Cristian Ţambrea (n. 1960) 

.Eu sunt băiatul lui Gheorghe Ţambrea şi 

fratele lui Gelu Ţambrea. La început am lucrat 
în tradiţia tatălui, marfă de rând: străchini, cas¬ 
troane, glastre, apoi am învăţat să facem şi noi 
de-alea mai frumoase. Da’ noi nu suntem aşa 
renumiţi ca olari. 

Mă ajută la olărie soţia mea, Rodica, şi băia¬ 
tul, Alexandru Cosmin. Băiatul stă mai mult pe 
lângă bunicu-său, îl ajută la oale, că noi anul 
ăsta nu prea am mai lucrat. Eu sunt şofer în 
Horezu, da’ nu se ştie - timpurile... 

E bine că stăpânesc şi o altă meserie, la care 
să mă pot întoarce definitiv la caz de nevoie. 
Cine ştie cum vor fi vremurile?...” 

Ceramica popuCară din OC tenia 



Gheorghe Ţambrea (n. 1967) 

„...La noi în familie este o tradiţie să fii olar, 
de aceea şi eu tot meseria asta am îmbrăţişat-o 
până la urmă, deşi am lucrat mai mulţi ani ca 
mecanic de întreţinere la Horezu. Din afară, ea 
pare o meserie murdară, dar are multe părţi de 
frumuseţe. Ca s-o faci ca lumea, trebuie să pui 
mult suflet şi să ai şi o înclinaţie specială! 

Meseria se fură! - aşa se zice. Şi cu mine la 
fel s-a întâmplat. Eu am furat ce a fost mai bun 
de la tata, de la Ionel Popa, de la Constantin 
Buclescu, băiatul lui Ion Buclescu. Lucrez de 
când eram copil - atunci mi se părea o joacă. 
Acum o iau în serios, că din meseria asta trăiesc 
şi trebuie să-mi întreţin familia. Din păcate, 
artizanatul nu prea mai merge în toate târgurile. 
Noi vindem la mănăstire, la Romani. 

De multe ori îmi vin în minte amintiri: cum 
stăteam la roată cu tata şi lucrând, îmi spunea 
poveşti despre haiducii care au trăit altădată pe 
aici - Nicu Munteanu, renumitul haiduc, prieten 
cu altul, Terente. Despre Nicu Munteanu se 
zicea că a fost făcut cu Toma Bleau, tata lui Ion 
Buclescu. 

Se zicea că, până a se naşte, a plâns în pân¬ 
tecele mamei sale. Tatăl lui i-a promis multe 
atunci şi el tot nu voia să se nască. A ieşit din 
pântecele mamei lui numai atunci când tatăl lui 
i-a dăruit hoţia. Acuma nu ştiu: o fi, n-o fi aşa? 

Ce ştiu este că, atunci când eram copil şi 
ne jucam pituluşu’, am descoperit în pădure 
tunelul făcut de haiduci pe sub pământ, unde 
se refugiau ei şi de unde ieşeau prin pădure, pe 
lângă biserica de la Bălăneşti!...“ 

Gheorghe Ţambrea (n. 1936) 

.Meseria este urâtă pentru vizitatori, că e 

murdară, da’ pe noi cu ea ne-a crescut tata, 
Petre Ţambrea, olar, aşa cum sunt eu astăzi! 
Eu fac tot aşa cum făcea şi el, de-astea mai 
primitive, nu de lux. 

Cel de care mă întrebarăţi, Nicolae Ţambrea, 
ăl de făcea pupeze şi cuci, a fost văr cu mine. 
Am lucrat de când m-am născut şi astăzi nici 
pensie nu am, că am fost la întovărăşire, un fel 
de asociaţie! 


Pământul îl iau din dealul Ulmetului, îl bag 
în jgheab, îl pregătesc, îl modelez. Când le de¬ 
corez, ca să nu obosesc repede, pun un suport 
pe taierul roţii, ca să fie vasul mai înălţat la 
mână. îmi iau o ţigară între buze, aşa, ca să par 
al dracului, şi înflorez sau stropesc cu pensula. 

Bună meserie! Cu ea m-a crescut tata. în '45, 
când era foametea, m-am dus cu el să facem 
rost de ceva mâncare. Pentru trei-patru cas¬ 
troane, ne dădea câte unul de mălai. Pe 700-800 
de bucăţi, abia am adus un săcotei de mălai, 
da' ne-a scos din nevoie! 

Pe urmă, plecam câte o săptămână prin sate, 
cu căruţa cu boi. Duceam străchini, glastre, 
farfurii, ulcioare, ulcioraşe, castroane. Pe un 
castron ceream 15, 20 sau 30 de bani. Şi se 
adunau. Veneam cu căruţa goală. 

Am mers prin toată Vâlcea, pe la târguri: la 
Călimăneşti, Râureni, Pietrari, Bălceşti. Le luam 
pe de rând pe toate. Acuma lumea nu prea mai 
caută. 

Am fost acu’, de Sfântu Ilie, la târg, la Polo- 
vragi. Din douăzeci de glastre, n-am dat nici 
una. O femeie luase vreo zece de plastic şi zic: 
«Ia, doamnă, şi de pământ, că alea nu e bune, 
că se-ncinge!». Şi n-a luat. Dacă am vândut de 
100.000 de lei pe zi! Da’ o să vină vremea când 
s-or întoarce oamenii din nou şi la astea de 
pământ, că astea sunt cele mai bune. Să ştiţi de 
la mine că meseria rămâne până la urmă!...” 

Ion Ţambrea (n. 1967) 

„...Eu sunt fiul lui Nicolae Ţambrea, vestit 
altădată pentru că era singurul care desena pe 
taiere pupezele şi cucii, motive vechi în ceramica 
de Horezu, pe care astăzi oamenii le-au cam 
uitat. Continui ce a făcut tata, acest meşteşug al 
olăritului, care îmi este drag! Mă ajută şi mama, 
şi soţia. 

De când am deschis ochii, am văzut în casă 
cum se fac oale, iar de lucrat, lucrez de la 14 ani. 
Am ambiţia să-l urmez pe tata, care ştia să facă 
cele mai frumoase ulcioare. 

Eu lucrez şi pentru tradiţie, dar şi pentru 
bani, pentru că trebuie să-mi întreţin familia. 

Ceramica de Horezu 


Motivele de la Horezu se mai şi inventează, 
pentru că, vedeţi, lucrând la un model se mai 
întâmplă şi să mai şi greşeşti şi să-ţi iasă altul, 
nou, care poate fi la fel de frumos ca unul 
cunoscut. Dar sigur că, dacă vrem să facem 
tradiţie, atunci punem pe taiere motive vechi: 
altiţa, spicul de grâu, cârligele, soarele, steaua, 
cocoşul. 

în afară de pupeze şi de cuci, am scos acum 
păunul şi hora cocoşilor. Nu am schimbat nimic 
din procedeele decorării. Folosesc tot gaiţa, 
cornul sau paiul. în privinţa modernizării, nu 
am introdus decât malaxorul electric pentru 
măcinatul pământului..." (iunie 1998) 

„...îmi pare rău, dar de vreo doi-trei ani nu 
am mai lucrat. A fost o perioadă în care pentru 
noi ceramica nu a prea mers, iar eu a trebuit 
să schimb ceva ca să pot să câştig! 

M-am angajat la patron în Horezu, dar sper 
să vină timpul în care să mă pot apuca din nou 
de olărie. Am păstrat atelierul, instrumentele de 
lucru... Mie mi-e dragă meseria, dar acum nu 
am ce să fac. Dacă o să mă mai întorc înapoi la 
ea (la meserie - n.n.), tot aşa am să fac, modelele 
pe care le-a făcut şi tata şi pe care astăzi nu le 
mai lucrează nimeni..." (iunie 2003) 

Eufrosina Vicşoreanu (n. 1935) 

„...Casa mea este acum casa amintirilor... 
Mă gândesc de multe ori la viaţa mea cu Victor, 
o viaţă normală, foarte frumoasă: am fost umăr 
lângă umăr, la roată! 

Mi-a părut bine că am avut bărbat un om 
aşa de bun, foarte bun meşter, asemănător cu 
tata. Amândoi am fost din familie de olari. Pe 
tata l-a chemat Gheorghe Giubega; lucra foarte 
frumos, am şi acum obiecte de la el. Şi tatăl lui 
Victor, Gheorghe Vicşoreanu, era un olar renu¬ 
mit şi de la el avem aici lucruri foarte frumoase. 

Mi-amintesc cum lucram şi îl ajutam pe tata, 
când eram mică: dar el mă alerga, nu mă lăsa să 
lucrez că zicea că e o meserie foarte grea şi de 
fete e dăunătoare, da' eu tot nu mă lăsam con¬ 
vinsă şi tot mă duceam să lucrez şi-l ajutam la 
toate muncile. 


Cel mai mult îmi plăcea când scotea oalele 
din cuptor, aşa de frumoase şi strălucitoare de 
parcă erau Luceferii de pe cer şi atunci, parcă, 
mai mult curaj îmi da, şi îmi plăcea din ce în ce 
mai mult. Când tata a văzut că nu e chip să mă 
las de oale, a zis că poate aşa e mai bine, dacă 
am înclinaţie către meserie, să urmez eu în fa¬ 
milie. Şi mama lucra, da’ nu decora aşa ca mine. 
Ea făcea şi alte treburi - la străchinile de piaţă, 
mergea cu boii la munci la plai, la lemne. 
Farfurii făcea din astea călcate cu tiparul. 

Mama m-a născut chiar în atelier şi tot în 
atelier am crescut. Când pleca tata de-acasă şi 
rămâneam noi, copiii, ne-ncăieram pe roată care 
să modelăm. Nu ne săturam de pământ! Ştiu să 
lucrez şi la roată, da’ pentru mine e greu acum 
să-mping gogoloţul. în rest, toate le fac singură, 
aţi văzut, de câte ori aţi venit, de atâtea ori m-aţi 
găsit lucrând la oale... şi singură! 

Ca să ştiţi că toată viaţa mi-a plăcut, am 
lucrat cu drag şi nu pot să mă dezlipesc de ea 
(de meserie - n.n.). Nu ştiu, când n-oi mai putea 
lucra, cred că nici n-o să pot trăi fără ea. N-o 
să pot trăi!... Acum mă încurajez singură. Am 
gândurile mele din care ies motive frumoase şi 
mâna parcă merge fără să vreau eu pe obiect, 
înainte oalele se făceau simple, da’ era un bă¬ 
trân, foarte bătrân - îmi povestea şi mie mama 
că lucra foarte puţin, dacă lucra un obiect pe zi! 
îl chema Baciu, atâta ştiu, dar le decora atât de 
frumos! Când venea mama pe la mine, zicea: 
«Numai Baciu lucra aşa ca tine, aşa mărunt!». 
De când m-am măritat, tot aşa măruntaie din 
astea de modele am făcut pe obiecte! 

Victor stătea destul de aproape de noi; el 
colabora cu tata, erau prieteni şi lucrau împre¬ 
ună. El venea la noi ca să prindă meseria. Era 
mai mare cu opt ani ca mine - născut în 1927. 
El, de fapt, nu a vrut să mă ia pe mine, ci pe 
soră-mea cea mare şi, el fiind în armată, soră- 
mea s-a măritat. A mai stat supărat doi-trei ani 
cu tata şi-atunci tata i-a spus că nu era bună 
soră-mea pentru el, că nu vedea meseria. I-a zis 
că doar cu mine o să facă treabă, că eu am în¬ 
clinaţie pentru meserie. 

Aşa ne-am luat şi am început să lucrăm 
amândoi. El fără meserie nu putea trăi şi de 
atunci am fost unul lângă altul mereu. Toate le 
făceam din fugă, ca să fiu şi în atelier şi să-mi 
îngrijesc copiii. Mă întreceam cu Victor la decor. 
Eu nu puteam nici să dorm, gândindu-mă ce 
să fac ca să-l mulţumesc, ca să mă aprecieze el. 
Da’ niciodată nu mi-a zis: «Bravo, uite ce frumos 
ai făcut!». 

Şi-mi luam eu curaj şi ziceam: «Ia uite ce 
frumos făcui modelul!» şi el doar mijea aşa din 
gură, fără să zică nimic. I-arn zis în ultimul an: 
«Uite, niciodată n-ai zis şi tu: uite, muierea mea 
făcu ceva de pomină!». Şi el mi-a zis: «Păi, dacă 
îţi ziceam eu ţie lucrul ăsta, mai făceai?». Noi 
niciodată nu ne copiam. Ăştia tineri tot aşa, 
trebuie să aibă ambiţie. Eu mă sculam noaptea 
la unu-două şi-mi puneam modelele pe hârtie, 
ca să nu le uit până a doua zi. Când eram con¬ 
centrată la modelat, nici nu puteam vorbi sau 
răspundeam anevoie, că mă gândeam la ce să 
pun pe obiecte. 

Nuşi, băiatul nostru, de când s-a urcat pe 
roată, parcă a fost învăţat. Victor trăia cu gân¬ 
dul că n-o să înveţe meserie, da’ de mine nu s-a 
mai gândit că o să continui după ce n-o să mai 
fie el. El mi-a spus să nu mai lucrez singură, că 
este prea greu şi o să mă dărâm. Da' ar fi fost 
mai greu de mine dacă nu lucram. Poate că nici 
nu mai eram! Dar lucrând, acolo pe roata lui, în 
atelier, îl simt lângă mine! 

De multe ori, vă spun cinstit, că l-am visat: 
îmi arăta şi la cuptor, peste tot! Când trăia el, eu 
nu ştiam la cuptor: acum le ard la precizie, am 
avut numai reuşite! El întotdeauna a fost lângă 
mine şi mi-a dat curaj de am lucrat. Şi-aţi văzut 
că, de când a murit el, eu am tot lucrat, am 
avansat. Olăritul e o meserie frumoasă şi foarte 
grea. Dacă o lucrezi cu drag, faci ceva, dacă nu 
ai plăcere, nu iese nimic!... 

Dintre cei tineri, Sorin Giubega, nepotul 
meu, copilul lui frate-meu, este un meşter foarte 
bun; a lucrat trei ani cu mine, la roata lui Victor. 
Dar şi el mai are de învăţat, trebuie să creeze 
modele şi să-şi facă un stil al său. Tinerii trebuie 


să fie învăţaţi să nu se depărteze de tradiţie, să 
inventeze, dar în stilul nostru, de aici, al Hore- 
zului. (...) 

Pe mine mă încurajează şi vizitatorii: vin 
mereu şi-mi apreciază lucrările. îmi zic că mâna 
mea nu o are nimeni. Aş vrea ca şi specialiştii 
să mă aprecieze mai mult. Să fiu şi eu, aşa, o 
pasăre măiastră, ca Maria Lătăreţu, să se mân¬ 
drească cu mine, să nu mă lase să mă pierd 
printre olari...” 

Ion Vicşoreanu (n. 1968) 

„...Eu am crescut în atelier, alături de pă¬ 
rinţii mei. Roţile se învârteau de zor; a lui tata 
mai repede, când modela, a mamei mai lin, căci 
ea, în timp ce decora, gândea şi la detaliile mo¬ 
delelor şi la felul în care le aştemea pe taier. 

M-a atras meseria lor, ca pe orice copil, dar 
nu m-am gândit serios să fac artă din meş¬ 
teşugul acesta decât când am fost elev la liceu. 
Eu am absolvit Liceul Veterinar din Craiova, 
deci eram destul de departe de artă. Dar aşa 
s-a întâmplat, ca pe parcurs să vreau să-mi 
croiesc acest drum. Acum sunt sigur că numai 
asta vreau să fac, aici sau în altă parte. (...) 

Tata, în afară de faptul că avea un talent 
deosebit la lucratul şi decoratul vaselor, avea 
şi darul vorbei pline de duh. M-a atras către 
ceea ce fac acum şi prin ceea ce îmi povestea. 
Eu sunt a cincea generaţie de olari din familia 
Vicşoreanu, din câte ştia tata: străbunicul său 
Marin, bunicul Nicolae, tatăl Gheorghe - toţi 
au fost olari. A urmat tata şi acum am rămas eu 
să reprezint stilul Vicşoreanu. 

Abia acum îmi explic ce înseamnă stilul 
nostru, după ce am privit şi am analizat cu 
atenţie toată colecţia Vicşoreanu, care conţine 
obiectele părinţilor, dar şi ale bunicilor. Colecţia 
noastră este un fel de lecţie de istorie a cerami¬ 
cii de Horezu. Aici întâlneşti şi vechiul, şi noul. 
modemul şi motive simple ca un alfabet, dar şi 
cele ce dovedesc o imaginaţie bogată şi un talent 
pe care aproape şi eu îl invidiez. 

Mă străduiesc şi eu să fiu demn de tradiţia 
cultivată de părinţii mei. Tata spunea să nu 

lăsam olăria, că strachina de Horezu este la fel 
de veche ca şi fresca de la mănăstire. Am înţeles 
atunci că am şi eu această datorie. 

Despre cocoş, ca elementul definitoriu al 
stilului nostru, tata spunea cam aşa: «Au şi alţii 
cocoşi, ca motiv în ceramică, dar ăsta al nostru, 
de aici, este ca o emblemă - un cocoş oltenesc, 
plin de temperament, cu creasta ţanţoşă. Al 
nostru este ca o victorie!». 

Eu cred că nu mai am ce să adaug la ceea 
ce a făcut tata. Voi fi în acelaşi timp meşter, 
copiator şi creator, voi lucra la comandă în spi¬ 
ritul tradiţiei, motivele decorative, voi studia, voi 
face experienţe, voi tinde să fac, pe bazele 
tradiţiei, o inovaţie constructivă. (...) 

Ultimele mele lucrări sunt noutăţi în arta 
de Horezu de astăzi, dar originea lor se află în 
adâncul timpurilor. Sunt plăci de ceramică, fie 
smălţuite, fie nesmălţuite, pe care sunt dese¬ 
nate scene religioase, icoane adică. Mai sunt şi 
altele cu scene narative, cu imagini din viaţa de 
la ţară de altădată: la horă, la arat, la coasă... 

Acum lucrez cu mama, dar fiecare avem 
operele noastre. Folosim aceleaşi motive despre 
care tata spunea că îşi au originea în stilul brân- 
covenesc: cocoşul, altiţa, melcul, spirala, fagure¬ 
le, floarea-soarelui, bobocul de trandafir, soarele, 
vrejul, viţa-de-vie, coroana domnească şi altele. 
Noutatea artei fiecăruia vine din felul în care 
ştim să le îmbinăm şi să exprimăm cu ele fru¬ 
mosul din noi şi din viaţă. 

Toate realizările mele de până acum, toate 
premiile pe care le-am obţinut până anul acesta 
(şi nu sunt puţine!) le datorez părinţilor mei, 
care mi-au insuflat dragostea pentru acest meş¬ 
teşug de artă!“ (iunie 1994, aprilie 1995) 

Extrase preluate şi traduse 
din presa franceză 

Un olar român la Fuilet 

asa olarului din Fuilet găzduieşte o expo¬ 
ziţie de ceramică românească. Sunt pre¬ 
zentate 300 de piese de ceramică. Creatorul lor. 


Ion Vicşoreanu, se află aici pentru a face de¬ 
monstraţii şi a răspunde întrebărilor publicului. 

Această expoziţie ne permite (...) să punem 
în valoare universalitatea muncii pământului. 
România este o ţară în care olăria a fost mereu 
prezentă (...), explica Gerard Grellier, directorul 
Casei olarului.“ [Courier de l’Ouest. Edition de 
Cholet, 7-8 mai 1997] 

* 

Artişti olari la Fuilet 

„Ion Vicşoreanu îşi ţine respiraţia. Mâna nu 
trebuie să-i tremure, pentru ca să poată desena 
pe farfurie motivele tradiţionale ale ceramicii 
româneşti sau pe cele pe care le inventează, 
pentru că el nu se simte întotdeauna bine în 
umbra tatălui său. Ion Vicşoreanu e al cincilea 
reprezentant al unei ramuri de olari din Horezu, 
oraş de munte din Carpaţi (...). Victor, tatăl său, 
este considerat a fi unul dintre meşterii artelor 
tradiţionale din România. 

După moartea sa, la Aix-en-Provence i s-a 
consacrat o mare expoziţie, în 1994. El a lăsat 
un stil şi un mesaj fiului său. (...): «Tradiţia ne 
cere să reprezentăm pe taierele noastre cocoşul, 
simbol al forţei şi al agilităţii, peştele, simbolul 
liniştii, şarpele, cel al inteligenţei. Eu am nevoie 
de aceste trei calităţi pentru a avansa...» 

Şi iată-1 pe Ion Vicşoreanu, un bărbat de 29 
de ani, care aduce cu el o altă pricepere şi o 
înfăţişare poetică acestor opere atât de fragile. 
Ele fixează puncte de reper de-a lungul secole¬ 
lor, dovedind geniul oamenilor../ [Ouest France, 
Edition Mâine & Loire, 14 mai 1997] 

* 

Pentru Eufrosina, olăria este o sfântă 
şi frumoasă istorie de familie. 

„Ion Vicşoreanu, olarul de la Curtea mese¬ 
riilor de artă, instalat la Pont Scorff, este acum 
bine cunoscut. Timp de trei luni, mama sa, Eu¬ 
frosina, a venit din România, ca să-l ajute şi să 
descopere Franţa. Pentru ea ceramica înseamnă 
toată viaţa sa. 

Eufrosina Vicşoreanu locuieşte în Horezu, 
capitala olăriei din Carpaţi. (...) Aici ceramica 
este o veritabilă cultură. Tradiţia se transmite 
de la o generaţie la alta. Astfel, Ion a învăţat 
meseria de la părinţii săi, timp de 15 ani. De la 
dispariţia soţului ei, în 1993, Eufrosina lucrează 
singură în atelier. La întrebarea «Pe când retra¬ 
gerea?», ea zâmbeşte şi răspunde că nu poate să 
se oprească, fiindcă ceramica face parte din ea. 
Ea are acum 64 de ani. Ion nu ezită să-i ceară 
sfatul atunci când se confruntă cu vreo dificul¬ 
tate..." [Pont Scorff, 1999] 


Lista informatorilor 

^ÎJ ntre paranteze am notat iniţialele olarilor, 
C )U aşa cum se regăsesc în mărturiile din cu¬ 
prinsul lucrării. în cazul unor iniţiale identice, 
am reprodus integral fie numele, fie prenumele: 


Gheorghe Albu (G.A.) 
Liliana Andronic (L.A.) 
Mariana Bănacu (M.B.) 
Ana Bâscu (A.B.) 

Costel Bâscu (C.B.) 
Elisabeta Bâscu (E.B.) 
Gheorghe Bâscu (G.B.) 

Ion Bâscu (Ion B.) 

Ion Bâscu (I.B.) 

Leonida Bâscu (L.B.) 

Maria Bâscu (M.B.) 

Mihai Bâscu (M.B.) 
Mihaela Bâscu (M.B.) 

Nicu Mihai Bâscu (N.M.B.) 
Iuliana Eftimie (I.E.) 

Aida Frigură (A.F.) 

Florin Frigură (F.F.) 

Ionel Frigură (I.F.) 

Maria Frigură (A.F.) 


Marieta Giubega (M.G.) 

Sorin Giubega (S.G.) 

Viorel Handoreanu (V.H.) 

Nina Handoreanu (N.H.) 

Alina Iorga (A.I.) 

Gheorghe Iorga (G.I.) 

Liviu Iorga (L.I.) 

Maria Iorga (M.I.) 

Andra Miloiu (A.M.) 
Constantin Mischiu (C.M.) 
Dumitru Mischiu (D.M.) 
Felicia Mischiu (F.M.) 
Gheorghe Mischiu (G.M.) 
Ioana Mischiu (Ioana M.) 

Ion Mischiu (Ion M.) 

Ion Mischiu (I.M.) 

Maria Mischiu (M.M.) 

Nicolae Mischiu (N.M.) 

Ştefan Mischiu (Ş.M.) 

Irinel Miuţoiu (I.M.) 

Vasilica Olaru (V.O.) 

Ionel Paloşi (I.P.) 

Mihaela Paloşi (M.P.) 
Laurenţiu Pietraru (L.P.) 
Nicoleta Pietraru (N.P.) 

Costel Popa (C.P.) 

Georgeta Popa (G.P.) 

Ionel Popa (I.P.) 

Diana Popescu (D.P.) 

Maria Ştefanescu (M.Ş) 
Cristian Tănăsescu (C.T.) 
Viorel Tănăsescu (V.T.) 
Carmina Ţambrea (C.Ţ.) 
Cristian Ţambrea (C .Ţambrea) 
Gheorghe Ţambrea (G.Ţ.) 
Gheorghe Ţambrea (Gh.Ţ.) 

Ion Ţambrea (I.Ţ.) 

Eufrosina Vicşoreanu (E.V.) 
Ion Vicşoreanu (I.V.) 

Ceramică de Horezu: Taiere (1 - Maria Ştefă- 
nescii şi Mihai Băscu; 2, 5, 10 - Ioana şi Dumitru 
Mischiu ; 3 - Alina şi Liviu Iorga ; 4 - Constantin şi 
Ştefan Mischiu ; 6 - Elisabeta şi Ion Băscu ; 9 - 
Leonida şi Gheorghe Băscu): 7 - Ulcior cu „salbă de 
căniţe“ (Ionel Popa) : 8 - Ciorbaiâc (Nicoleta Pietraru) 

Ceramică de Horezu: 

Taiere: 11, 18, 20 - Mihaela şi Ion Paloşv, 12 - 
Gheorghe Băscu şi Diana Popescu ; 13 - Aida şi 
Florin Frigură; 14 - Ion şi Ana Băscu; 15 - Nicoleta 
Pietraru; 16 - Elisabeta şi Ion Băscu; 17, 21 - 
Maneta şi Sorin Giubega ; 19 - Elisabeta Vicşoreanu 

Ceramică de Horezu: Taiere: 22 - 
Felicia şi Ion Mischiu; 23 - Maneta şi 
Sorin Giubega ; 25 - Eufrosina Vicşo- 
reanu; 26 - Nina şi Viorel Handoreanu ; 
28 - Nicu Mihai Băscu; 29 - Vasilica 
Olaru; 24 - Ciorbalâc (Ioana şi Dumi¬ 
tru Mischiu ); 27 - Taier şi ulcior (Nina 
şi Viorel Handoreanu ); 30 - Ulcior cu 
„agăţători şi căniţe“ (Ion Ţambrea) 

Ceramică de Horezu: 31 - Strachină şi ulcioraş ( Mihaela şi Ion 
Paloşi): 32 - Taiere (Ion Ţambrea ); 33 - Ulcioare-miniaturi ( Ionel 
Popa): 34 - Ulcior şi bol ( Andra Miloiu): 35 - Ceşti ( Iuliana Efiimie ); 
36 - Taier colţurat (Aida şi Florin Frigură) 

Ceramică de Lungeşti: Strachină 
cu model stropit (->) şi oale smălţuite 
în interior şi „la gură" (sld (Virgil Badea) 

Ceramica de Lungeşti 


Lungeşti - lecţia de istorie 

trăbătând partea de sud-est a judeţului 
Vâlcea, la aproximativ 65 de kilometri de 
Râmnicu Vâlcea şi la 16 de Drăgăşani ajungi în 
comuna Lungeşti, alcătuită din şase sate: 
Lungeşti, Stăneşti-Lunca, Gănţulei, Fumureni, 
Dumbrava şi Carcadieşti. 

în această aşezare, întinsă de-a lungul 
pârâului Mamu, am ajuns pentru prima dată 
în anul 1999 şi am revenit în repetate rânduri 
„la chemarea" oamenilor şi a locurilor. Căci aici, 
deopotrivă oamenii şi locurile îşi trăiesc prezen¬ 
tul prin vestigiile şi pildele trecutului, pe care 
le poartă cu mândrie, „la vedere", ca pe nişte 
trofee de mare preţ. 

învăţătorului Gheorghe Dumitraşcu-Mamu, 
primarul comunei, i se datorează emulaţia din 
ultimii ani a Lungeştiului, căci prin osârdia sa a 
cultivat în oameni sentimentul de respect 
datorat înaintaşilor, precum şi dragostea faţă de 
locurile natale. Propaganda pe care o face fie 
scriind cărţi, fie îndemnând cu vorba bună şi 
exemplul personal la cunoaşterea şi cultivarea 
valorilor locale, se numeşte educaţie prin cultură 
şi istorie. 

Monografia comunei Lungeşti, pe care a 
publicat-o în 1996, este atât un inventar, cât şi 
o clasificare a caracteristicilor importante ale 
acestei localităţi, prin al cărei conţinut se obiec¬ 
tivează realitatea istorică, geografică şi socială, 
dar şi cea etnografică. Astfel, aflăm că atestarea 
documentară a localităţii „este înscrisă în actul 
lui Vlad Dracu-Voievod, la 1 august 1437, prin 
care acesta întăreşte lui Rutaş, Coica, Novac şi 
Stratimir stăpânire peste Dobruşa, peste Şerbă- 
neşti şi Mamu". (Dumitraşcu-Mamu: 1996, 7) 


Valea Mamului cu pădurile sale poartă în 
ele amintirea cetelor de haiduci pe care le-au 
adăpostit, „umbra" marelui voievod Constantin 
Brâncoveanu, proprietarul de altădată al locuri¬ 
lor, sau zgomotul îndepărtat de spadă al fraţilor 
Buzeşti, vestiţii căpitani ai lui Mihai Viteazul: 
„Dintre Buzeşti, însă, cel mai viteaz [...] a fost 
Stroe. Pentru faptele sale avea să intre în cântec 
şi în legendă. [...] însoţeşte pe domn în crân¬ 
cenele lupte de la Călugăreni. Porneşte alături 
de Mihai Viteazul pe marele drum al Unirii. [...] 
La 2 octombrie 1602, sfârşea din viaţă. în acea 
zi de octombrie, corpul neînsufleţit al lui Stroe 
Buzescu, aşezat într-o trăsură îndoliată, 
străbătea valea Mamului, fiind aşezat în ctitoria 
familiei de la Stăneşti. 

Pe piatra mormântului, devotata şi credin¬ 
cioasa lui soţie. Sima, avea să încrusteze o cele¬ 
bră pagină de istorie [...], care constituie un 
adevărat monument de limbă românească de la 
începutul secolului al XVlI-lea: «Această peatră 
pe groapa jupânului Stroe Buzescul, ce au fost 
stolnic la Mihai Vodă şi au fost la toate 
războaele dimpreună cu Domnul său, ca o slugă 
credincioasă a Domnului. (...) Şi au slujit Stroe 
lui Mihai-Vodă până peri în Ţara Ungurească. 
Dacă se sculară boierii ţării şi cu Buzeştii rădi¬ 
cară pe Radu Vodă, iară Simeon Vodă cu Turci, 
Tătari, Leşi, Ţara Moldovei. Iară atunci merse 
Stroe la împărat de ceru ajutor, şi se lovi atunci 
cu hanul cu mare oaste în gura Teleajenului, la 
Teiuşani, în luna semtemvrie, 4, veleat 1602. Şi 
făcură năvală de trei ori. Marţi dimineaţa, iar 
jupân Stroe înjunghie pe tătar Mârza, nepotul 
hanului, dar se răni şi el şi muri în luna octom- 
vrie, 2 zile, leat 1602. Şi nu fu pre voia câinilor 
de Tătari»." (Marinoiu: 1989, 21-22) 

Cercetările întreprinse de Gheorghe Dumi- 
traşcu-Mamu scot la iveală şi documentul din 
2-3 noiembrie 1586: aici apare pentru prima dată 
denumirea de Lungeşti, cu care a fost înlocuită 
cea veche - Mamu. 

Parcurgând paginile monografiei, refac în 
minte şi traseul pe care l-am urmat de fiecare 
dată alături de autor. Am vizitat, aşadar, la 
fiecare revenire în Lungeşti, cele mai importante 
monumente istorice: Mănăstirea Mamu, con¬ 
struită de domnitorul Constantin Brâncoveanu 
în anii 1685-1696, pictată de zugravii Pârvu 
Mutu şi Marin; Biserica Stăneşti sau biserica din 
Valea Mănăstirii (<-), construită de Mogoş Banu 
şi de fiul său, Mogoş Spătaru, înaintea domniei 
lui Mihai Viteazul şi Bolniţa (biserica) ridicată în 
1833 de stareţa de la Mamu, Mele tina (14). 

Monumentul Eroilor de la Lungeşti (eroii din 
Războiul de Independenţă, eroii din al doilea 
război mondial) a constituit, din anul 2002, de 
când a fost ridicat, un alt „obiectiv atins“ cu 
pioşenie. Gestul ctitoririi acestui monument se 
înscrie, pe un plan mai modest, în continuarea 
celor înfăptuite de înaintaşi, constituind „...o 
obligaţie morală, un deziderat care m-a urmărit 
ca o umbră de când eram copil; era de fapt şi un 
angajament solemn pe care mi-1 luasem faţă de 
buna mea mamă, ca semn de respect faţă de eroii 
acestei frumoase aşezări". (Dumitraşcu-Mamu: 
2002, 14) 

Lecţia de etnografie 

/â) unoscător şi slujitor deopotrivă al artei şi 
tradiţiilor populare, Gheorghe Dumitraşcu- 
Mamu a înfiinţat la Lungeşti, în cadrul Cămi¬ 
nului Cultural, un muzeu etnografic. După cum 
mi-a mărturisit, şi acesta a fost tot un vis de mai 
bine de un deceniu, pe care, iată, l-a văzut rea¬ 
lizat, ajutat fiind în a-şi atinge dorinţa de colegi, 
de săteni şi de elevii care au donat marea parte 
a obiectelor expuse şi de soţia sa, luliana Dumi- 
traşcu, împreună cu care a conceput structura 
sălilor şi organizarea tematică a muzeului. 


‘Si&enica Stoeteati (muc ‘Siieniea clitt 'Valea < 7ttâ*uxdtinli) 

Ceramica de lungeşti 


Obiectele de artă populară sunt grupate în 
funcţie de materialele din care sunt lucrate 
(pământ, fier, lemn, bumbac, lână etc.), pe meş¬ 
teşuguri şi ocupaţii. Astfel, la domeniul „Obiecte 
de lemn' 4 , putem să admirăm scaune vechi cu 
trei picioare, o masă ţărănească rotundă, lin¬ 
guri, căuce, solniţe, blide, ploşti, vedre, piue etc. 

Categoria „Ustensile metalice" conţine: 
pirostrii, tuci pentru mămăligă, vătraie, cleşti, 
balamale de uşă, clanţe etc. 

Capitolul „Ţesături, cusături, împletituri" 
care au la bază fire de bumbac şi lână cuprinde 
o multitudine de obiecte: de la costume popu¬ 
lare din zonă, pentru femei şi pentru bărbaţi, la 
prosoape, ştergare, velinţe, batiste etc. 

în acest muzeu există şi categorii de obiecte 
ce reprezintă unelte agricole, unelte pentru ţesut 
sau împletit, unelte şi vase folosite în zootehnie: 
ţesale, putineie de lemn sau din argilă etc. 

Capitolul cel mai bine reprezentat în acest 
muzeu este dedicat lutului şi obiectelor lucrate 
din această „materie primă", exemplificat prin: 
bobici (cănuţe pentru ţuică fiartă), castroane, 
ulcele, ulcioare, ţesturi pentru coptul azimei, 
mălaiului, pâinii sau turtei etc. (sU) 


Poezia din 1936 a lui C. Bobei aşezată ală¬ 
turi de „minunile olarului" traduce în imagini 
sensibile truda celor ce creează „învolburatul 
ulcior": 

Hai, meştere , ’nvărteşte sucala de zor, 

Dând humei o formă nespus de-armonioasă; 
Asvărle-o-n tainiţă pe cea sgrunţuroasă. 

Cu grijă ticluind involuatul ulcior. 

Olare, invărteşte-l cu gura spre soare 
Ca lutu-i a razelor jerbii s-adune: 

Tu scoate din sucală ulciorul-minune, 

Cum n-au mai fost pe lume vreodată ulcioare. 

M-oi duce-n amieze-ntr-adins la cişmea: 

Şi cănd trecătorii-nsetaţi s-or abate, 

Sălta-voi ulcioru-mbiindu-i să bea 
Şi-ndată durerile le-or fi alinate. 

Şi pomina s-o duce ca despre un vrac... 

Da-n schimb-întristaţilor nimic nu le-oi cere, 
Le-oi da ce nu găsit-a-nvechita-mi durere: 

Şi n-oi mai fi, olare, ca astăzi sărac! 



Gheorghe Dumitraşcu-Mamu este 
un împătimit al ceramicii de Lungeşti, 
apărător şi susţinător al ei şi al olarilor 
de aici. Poate că şi datorită stăruinţei 
lui şi sprijinului pe care l-a acordat 
dintotdeauna meşterilor, olăritul nu 
s-a stins la Lungeşti. 

„Ziua Olarului", una dintre cele 
mai însemnate sărbători ale comunei, 
a fost iniţiată tot de el, în anul 1979, 
„dintr-o nestăvilită dorinţă de a oma¬ 
gia, păstra şi stimula una dintre cele 
mai vechi îndeletniciri ale locuitorilor 
din Lungeşti". 

La cea de-a 25-a ediţie a „Zilei 
Olarului", care a avut loc la Lungeşti 
pe 22 iunie 2003, învăţătorul-primar 
Gheorghe Dumitraşcu-Mamu a făcut 
din mărturisirile sale un bilanţ: 

„Prima ediţie a «Zilei Olarului», din 1979, am 
desfaşurat-o în a doua duminică a lunii iunie, 
aproape împotriva voinţei celor care conduceau 
în vremea aceea comuna, spunând că este o 
problemă grea, care cerea o organizare amă¬ 
nunţită. însă eu, împreună cu un grup de olari, 
am trecut la pregătirea acestei manifestări care 
s-a bucurat de o apreciere unanimă şi, tot la 
această ediţie, am avut onoarea, pentru prima 
dată, ca în localitatea noastră să participe şi alţi 
ceramişti din alte centre de ceramică din ţară. 
îi amintesc aici pe regretatul Ioan Răducanu, pe 
Grigore Ciungulescu şi pe Ioana Mischiu de la 
Horezu. 



/ l s '4-' Olani diu Auuyeqti 4i vaeele l&i de eenautica, 
la „%iua Olanului" (2003) 



An de an, această zi festivă a fost repetată şi 
i s-au adăugat noi valenţe. S-a urmărit aspectul 
cultural, mai puţin cel comercial. Vreau să vă 
mai spun că, alături de noi, s-au aflat cei care 
au condus şi conduc cultura vâlceană. Au fost, 
aproape la toate ediţiile, doamna profesoară 
Elena Stoica de la Centrul de Creaţie, domnul 
Gheorghe Deaconu, directorul DJCCPCN Vâlcea, 
domnul Eugen Deca, directorul Muzeului Jude¬ 
ţean Vâlcea şi alţi oameni de cultură. 

Anul acesta este o ediţie specială, fiindcă 
suntem la a 25-a sărbătoare şi, de aceea, am 
invitat ceramişti de la Horezu, de la Oboga, de la 
Româna-Balş şi de la Vlădeşti. 

Am invitat, cu această ocazie, şi orchestra 
de muzică populară a judeţului nostru. Nici noi 
nu ne-am lăsat mai prejos şi am pregătit o suită 
de dansuri, un grup vocal, avem taraful nostru, 
lăutarii noştri de la Lungeşti, care vor încălzi 
atmosfera. 

Ce-aş mai vrea să vă spun despre ceramiştii 
de la Lungeşti este că, prin anii 1978-1979, 
acest centru de ceramică părea să se fi stins, 
deşi, ca număr de ceramişti, el ocupa locul al 
doilea în judeţ, după Horezu. Pe vremea aceea, 
aveam peste 50 de olari, iar acum au mai rămas 
doar 18. Un lucru pozitiv pe care l-am realizat în 
ultimul timp este deschiderea în comună a unui 
centru de ceramică, unde am angajat cinci tineri. 
De fapt, acest centru de ceramică este condus 
de un tânăr, anume de Mihai Dogaru. Aceştia 
sunt ajutaţi de doi olari consacraţi - de Petre 
Pârvu şi Ion Cocă. 

Olarii de la Lungeşti produc ceramică 
uzuală, care se caută în zonă. Renumitele 
ulcioare, pe care le fac ceramiştii de la Lungeşti, 
reuşesc să-i menţină ţăranului apa rece în 
arşiţa verii. Mie îmi place foarte mult să spun că 
ei nu fac ulcioare, ci termosuri. La sărbători, de 
pildă la Moşii de vară sau la Moşii de iarnă, dar 
nu numai atunci, oamenii achiziţionează aceste 
vase de ceramică. Faptul că olarii de la Lungeşti 
fac ceramică bună este dovedit şi de premiul 
câştigat la «Cocoşul de Hurez», la ediţia de anul 
acesta, şi anume premiul Muzeului Judeţean. 

Caramea da lungeşti 


Să mai spun că pe aceste meleaguri s-a născut 
cel care a luat locul I în zona Olteniei, în anul 
1908. Este vorba de Dumitru Badea, al cărui fiu 
mai lucrează şi în prezent la Lungeşti." 

Terenul ca metodă de cercetare 
a ceramicii 

n cercetarea etnologică, a vedea şi a citi 
pentru a spune mai apoi sunt două percepţii 
indispensabile, prin care dobândim înţelegere şi 
cunoaştere. 

A vedea la faţa locului un fenomen, a fi „în 
miezul lucrurilor şi al întâmplărilor", a surprinde 
un eveniment în desfăşurare, a întâlni oameni, 
a cerceta atitudini - acestea sunt tot atâtea feluri 
de a vedea realitatea studiată. Cunoaşterea etno¬ 
grafică este circumscrisă vederii, care „implică 
mediere, distanţă în spaţiu şi timp, reevaluare, 
instrumentare (...) şi, în toate cazurile, remode- 
lare prin scriere" (Laplantine: 2000, 43-44) şi 
prin citire. A citi înseamnă a te racorda la ceea 
ce alţii au văzut înaintea ta, a-ţi însuşi atitudini 
sau puncte de vedere preconcepute, pe care mai 
târziu le poţi împărtăşi, cu care te poţi solidariza 
sau nu. 

însă cel mai important este raportul final, 
când relaţia dintre a vedea şi a citi se trans¬ 
formă în a vedea şi a spune. Aventura etno¬ 
grafică începe abia atunci când a spune se 
impune ca necesitate de a comunica informaţii, 
de a transmite un conţinut deja exprimat. 
Atunci trebuie să căutăm unul dintre diversele 
moduri de a spune, de a citi şi de a scrie dintr-o 
varietate de versiuni existente pentru a produce 
ceva ce nu a fost încă spus sau pentru a face să 
apară ceva inedit, (ibidem, 66,154) 

în cazul Lungeşti, raportul amintit a func¬ 
ţionat la început de la „privirea iniţială" către 
literatura de specialitate. Surprizele nu au întâr¬ 
ziat să apară. Mă refer, pe de o parte, la faptul 
că olăria de Lungeşti era „în viaţă", contrar celor 
aflate înaintea descinderii în teren, iar. pe de 
altă parte, la faptul că acest „fenomen" făcuse 


obiectul unor studii de specialitate, în stilul mici¬ 
lor monografii de meşteşug. 

în articolul Centrul de ceramică din comuna 
Lungeşti, judeţul Vâlcea (Deca: 1982, 211-216), 
autorul face observaţii interesante asupra dez¬ 
voltării acestui meşteşug, descriind materia 
primă, tehnologiile, ustensilele de lucru folosite 
de olari şi tipurile de vase, făcând referiri la ceea 
ce defineşte caracterul specific local. 

Cu toate acestea, „a fi în teren", „a vedea la 
faţa locului" şi „a reveni adesea acolo" - iată 
singura cale de acces la modul de cunoaştere pe 
care-1 urmărim. (Laplantine: 2000, 42) 

Lungeşti - 1999 

ână la cea dintâi descindere a mea în teren 
la Lungeşti, nu ştiam prea multe lucruri 
despre acest centru. Mi se spusese că nu mai 
lucrează nimeni olărie acolo. Mi-aş fi dorit totuşi 
să ajung să mă conving, să văd „vestigii". întâm¬ 
plarea fericită a făcut ca, la târgul de ceramică 
„Cocoşul de Hurez" (5-6 iunie 1999), să-l 
descopăr pe olarul Alexandru Olaru, însoţit de 
învăţătorul Gheorghe Dumitraşcu-Mamu. Ne-am 
cunoscut, am vorbit şi m-au invitat pe 12 iunie 
(1999), la cea de-a 21-a ediţie a „Zilei Olarului". 

Zis şi făcut! Am plecat către Lungeşti, unde 
aveam să particip la cea mai firească sărbătoare 
a olarilor din comună, la care au fost invitaţi şi 
„colegii" lor din Horezu. S-au spus cuvinte fru¬ 
moase, s-au schimbat impresii, s-au depănat 
amintiri... 

I-am cunoscut atunci pe toţi cei care lucrau: 
14 la număr - aş zice destul de mulţi pentru 
„mersul ceramicii" în anul 1999 şi destul de 
puţini în comparaţie cu cei 70, câţi „activau" în 
1975. Majoritatea au vârste cuprinse între 50 şi 
80 de ani şi se numesc: Alexandru Olaru, Ilie 
Olaru, Ion Cimpoieru, Virgil Badea, Virgil Lazăr, 
Alexandru Negrescu, Mircea Miu, Petre Pârvu, 
Ilie Budin, Ilie Ciocoş, Ion Cocă, Constantin 
Călin, Ion Başaldiu, Constantin Opriţa. 

I-am cunoscut atunci pe toţi cei prezenţi, iar 
a doua zi am plecat „pe sate", să-i văd la lucru. 

Ion Cimpoieru şi soţia sa, Mana, au fost 
primii la care am poposit. între stâlpii cerda¬ 
cului unei magazii, de care rămăseseră aninate 
frunze de jugastru de la Sfântul Gheorghe, încro¬ 
piseră o expoziţie cu toate formele de „oleturi“: 
o strachină „stropită" şi smălţuită, o oală cu 
două mănuşi, glazurată pe interior, un castron 
înflorat prin stropire şi smălţuit, mai multe căni 
sau borcane pentru băut apă sau vin şi câteva 
ulcioare cu ţâţă pe toartă, ornamentate cu cor¬ 
nul prin trasare de linii ondulate şi cercuri sau 
prin jirăvire. 

Timpul în care îşi dovedeşte măiestria înăl- 
ţând un ulcior trece repede, în tăcere, lăsând 
doar roata „să toarcă" ritmic, iar lutul să sfârâie. 
Când simte că deja a pus stăpânire pe formă, îşi 
îngăduie să povestească: „Până la colectivizare, 
am fost 200 de olari în toată comuna. Pe la toate 
casele jucau focuri deasupra cuptoarelor de ars 
oale. Eu am învăţat de tânăr meseria de la tata. 
Astăzi, la etatea de 65 de ani, am 45 de muncă 
la oale. în meseria asta nu mă dau bătut. De 
grea, e grea, n-am ce zice, da' e şi frumoasă. Am 
avut noroc cu soţia care m-a ajutat. Am făcut 
treabă bună împreună. După ce le dau formă, 
începe ea să lucreze la ele: le pune pe poliţe la 
uscat, pregăteşte culorile şi înfloreşte vasele". 

„Aşa este" - spune mândră soţia sa, Maria. 
„Eu îl ajut şi la muncile astea mai grele, dar cel 
mai mult îmi place să le decorez. Mi-e drag de 
mor să înfloresc vasele. Modelele le fac cu cornul 
de vită în care pun ruşală sau caolină albă, ori 
cu pensula. Stropesc aşa cu două-trei culori din 
loc în loc şi iasă foarte frumos. îl ajut şi la smalţ: 
el îl râşneşte şi îl împreună cu nisip, după care 
eu le clătesc cu lingura pe suprafaţa care vrem 
să fie smălţuită. înainte, oalele se făceau mai 
mult nesmălţuite: şi noi mai facem aşa şi le pic¬ 
tăm cu var după ce le scoatem din cuptor: facem 
cercuri, valuri, puncte, da’ modelul nu ţine mult 
dacă foloseşti des vasul în gospodărie. Şi noi de 
asta le facem, ca să fie folositoare omului, să se 
servească de ele. 

Mie îmi sunt toate dragi şi, când plecăm cu 
ele la vânzare, ştiu că le dăm pe toate. Atunci 

iau câteva pe furiş şi le pitul ca să-mi rămână şi 
mie ceva din ce-am muncit. Am mers cu oale pe 
rând în Dolj, Olt, Vâlcea. Am ajuns în Teleorman 
până la Izbiceni." 

între timp, meşterul şi-a văzut de treaba lui: 
a format corpul ulciorului, i-a subţiat gâtul, i-a 
modelat gura şi „a tras“ mănuşa pe care a lipit-o 
cu grijă de întreg. Ulciorul e gata! 

* 

Alexandru Olaru se trage, aşa cum îl 
„recomandă" şi numele, dintr-o veche familie de 
olari. Are 74 de ani şi, de la 15 ani, tot olărie a 
lucrat. A învăţat de la tatăl lui. Despre el se 
spune că ar fi unul dintre cei mai mari specia¬ 
lişti în „oleturile" de Lungeşti. Ca mulţi olari de 
aici, ştie să construiască singur cuptoare de ars 
oale. O parte din activitate şi-a desfăşurat-o la 
Curtea de Argeş, „la cooperativa meşteşugară", 
de unde a şi ieşit la pensie. Şi acolo tot olărie 
a făcut, însă nu din cea lungeşteană. A lucrat 
forme mari - vase pentru parcuri, chiupuri, 
oţetare cu brâuri alveolate, ulcioare de nuntă cu 
aplicaţii în relief, borcane cu gură înaltă, caţa¬ 
veici. O parte din aceste vase lucrate în tradiţia 
locului care l-a adoptat având „adaosuri" mode¬ 
late manual (şerpi, cai, acvile, balauri şi alte feluri 


de animale fantastice), lui Alexandru Olaru i-a 
venit ideea ca, la întoarcerea acasă, să-şi creeze 
propria lume, aşa încât oamenii şi „orătăniile" 
satului au prins viaţă din lut şi s-au aşezat 
cuminţi la fereastra casei sau a atelierului său. 

Deşi cu o bogată experienţă dobândită la 
Curtea de Argeş, în spiritul locului, odată întors 
acasă, Alexandru Olaru nu şi-a schimbat stilul, 
continuând să lucreze aceleaşi oale îndătinate, 
spre deosebire de nepotul său, Petre Pârvu, 
care, împărtăşind aceeaşi experienţă, a conta¬ 
minat tradiţia, introducând în producţia sa şi 
alte feluri de forme şi de smalţuri. 

Deşi destul de zgârcit la vorbă, Alexandru 
Olaru oferă cu dărnicie poveţe de meşter: „Eu 
m-am născut cu meşteşugul în casă. L-am în¬ 
văţat de plăcere. în viaţă am câştigat bine după 
oale, făceam lucruri ca lumea, da' după mine nu 
mai vine nimeni să continue meseria. Nu am 
avut decât un singur băiat, care a ales altceva în 
viaţă. Aş avea dorinţă să-i învăţ pe tineri, acuma, 


/Hexattdncc Ohvuc, ia ma*yi*tea "Jânyuiui de eenattuea e\ /r 

cât mai pot şi eu. că sunt bătrân. Mă gândesc 
că poate s-o prinde meseria de tineret, că altfel 
ar fi păcat să se piardă. 

Am lucrat căni, ulcioruşe, ulcioare, cane de 
două kile, oale de la un kilogram până la 20-30, 
cum vă spusei. 

Acum nu mai pot lucra oale din astea mari, 
cum se făceau pe la noi, că nu mai am putere 
să mai urc lutul. La tinereţe nu se ridica greu, 
era putere. în astea mari se punea untura, da’ 
şi alte lucruri - cereale, tot ce avea omu', că se 
păstra foarte bine înăuntrul oalelor. 

Lumea caută mereu oalele noastre; când 
mergem pe sate, toată lumea cumpără. Mi-aduc 
aminte cum plecam cu carul cu oale, mergeam 
departe, ajungeam până la Corabia. Acum merg 
doar pe aici, pe la târgurile din jur. Stăm la 
drum, după cum e vânzarea: două, trei sau 
patru zile. Ultima dată am făcut patru zile, că 
s-a întâmplat că mi-a fătat vitele pe drum. N-am 
ştiut timpul cât trebuie să fete şi au fătat amân¬ 
două în aceeaşi noapte. 

Eu nu am mai lucrat în sat, aici, de aproape 
30 de ani şi de vreo doi ani m-am apucat din 
nou. Nici cuptor nu mai am acuma, că-1 strica¬ 
sem, da' merg la un vecin şi ard în cuptorul lui. 
Nu-i plătesc pentru asta; îi fac şi eu un bine, el 
îmi face mie. 



De dragul meseriei am revenit la ea, că 
acum 30 de ani am lăsat-o de tot, pentru că nu 
am mai avut nimic: mi-a luat CAP-ul vitele, că¬ 
ruţele. Din cauza asta nu am mai lucrat. în locul 
lor, ăi de la judeţ mi-au dat steaguri şi stele. Să 
vedeţi câte am acasă! Da' nu cu steaguri şi stele 
poţi face olărie." 


* 

Ilie Ciocoş ne întâmpină alături de soţia 
sa, care strânge la piept un castron mare şi fru¬ 
mos înflorat, semn că acesta este obiectul ei 
preferat din mulţimea celorlalte întinse pe 
prispă, ca la expoziţie (1^). 

Aici am învăţat secretele meseriei de olar din 
Lungeşti, căci meşterul, în afară de vorbă, a tre¬ 
cut şi la faptă, demonstrându-ne cum se curăţă 
pământul, cum se modelează, cum se înflorează 
vasele şi cum se ard. O lecţie aproape completă. 

„M-am născut în anul 1930. Am aproape 70 
de ani şi lucrez olărie de la vârsta de 12 ani. 
Stăteam lângă tata, Gheorghe Ciocoş, şi mă 
uitam la el cum făcea la oale. El nu mă lăsa să 
lucrez, că nu ştiam şi-l enervam, da’ seara, când 
el pleca din atelier, mă puneam la roată şi în¬ 
cercam. Aşa am început şi eu să mai mozol, de 
unul singur. Azi aşa, mâine aşa, am început să 
pornesc ceva-ceva. 

De atunci nu m-am mai desprins de meserie. 
Ştiu să lucrez orice; fac toate modelele pe care 
le-am văzut la tata şi încă altele - tot ce-mi cere 
lumea: farfurii, ulcioare, căni, oale de tot felul, 
străchini, castroane - tot ce este necesar casei. 

Cum lucrez? Păi să vă spun atunci tot ce fac. 
Aduc pământul acasă cu căruţa şi-l pun într-un 
hămbar. Pământul cel mai bun îl luăm din locul 
numit Valea Rea. E un pământ bun, unsuros, 
care are şi nisip în el. Pământul nostru are re¬ 
zistenţă; oalele arse nu se sparg nici dacă le pui 
direct la flacără, pe pirostrii. După ce se odih¬ 
neşte câteva zile, îi dau ceva apă şi apoi aduc 
o cantitate din el la malaxor, îl curăţ, apoi fac un 
gogoloi mare pe care îl tai felii-felii, mărunt de 
tot, cu o sârmă, ca să fiu sigur că nu mai are 
prin el pietricele sau resturi de rădăcini. 

Fac gogoloaie mari sau mici, în funcţie de 
dimensiunea obiectelor pe care le lucrez în ziua 
aia, le pun pe tarabă (laviţa roţii - n.n.), îmi pun 
şorţarul la mijloc şi mă apuc de lucru." 

în acest timp, Ilie Ciocoş demonstrează 
toate fazele amintite, terminând cu aşezatul la 
roată. Face o strachină cât ai clipi din ochi şi 
apoi un ulcior frumos, căruia-i ajustează îndată 
pe corp botul, braţul (mănuşa) şi ţâţa. 

Pentru toate fazele de înălţare a lutului, for¬ 
mare a vasului şi netezire, olarii din Lungeşti 
folosesc, în afara palmelor, care sunt într-un 
permanent contact cu pământul, fichieşul 
(piaptăn) - o bucată subţire de scândură de nuc 
sau prun (esenţă tare) de formă trapezoidală, 
plotogul - o bucată de piele înmuiată în apă şi 
ţolul pe care îşi şterg mâinile din când în când. 

„Eu am lucrat de toate felurile", îşi reia ideile 
olarul, îndată ce ridică ulciorul în palme pentru 
a-1 aşeza pe poliţă, la uscat, „tot ce m-a tăiat pe 
mine capul, dar mai ales ce mi-a cerut lumea. 
Oamenii vin şi cumpără şi de acasă atunci când 
fac pomenirea morţilor. Vin la moşii de iarnă şi 
mulţi vin la Paşti. Cel mai mult la noi în comună 
se sărbătoresc astea două sărbători. Se mai 
caută oalele şi atunci când se slujeşte o fântână. 
Fiecare merge la fântână cu oale; popa le slujeşte, 
ei le umplu cu apă şi încep să le dea de pomană 
unul la altul. Aşa este obiceiul. 

La Dobruşa, tot la noi în judeţ, oamenii 
cumpără pentru nunţi oale de-astea, de-ale 
noastre, şi străchini şi ceşti de ţuică. 

Când eram copil, jucam un joc în care ne 
adunam cu toţii nouă - fete şi băieţi. Luam nouă 
oale şi puneam sub fiecare câte ceva: bani, 
pieptăn, oglinzi, mătase de porumb, mai multe 
lucruri şi râdeam de fiecare de ce îi pica; ziceam 
că dacă mi-a căzut oglinda, de exemplu, o să mă 
căsătoresc cu o femeie mândră şi frumoasă, 
dacă cuiva îi cădea pieptene zicea că fata o să 
aibă dinţii rari. După aia dam cu piciorul în oală 
şi ziceam: «Uu, fir-ai al dracului de noroc!»... 

Mai departe, să vă mai spun ceva. Când am 
crescut, am plecat de acasă, ca să muncesc 
altceva; pe urmă, am făcut armata la Bucureşti. 

începusem să mă despart de olărit şi chiar mă 
ruşinam să spun prietenilor de la capitală că noi 
facem oale. Când au vrut să mă viziteze şi pe 
mine la ţară, mie mi-era ruşine să vin acasă, că 
ştiam că tata mai lucrează oale şi mă gândeam 
că o să spună că lucrătorii ăştia de oale sunt 
aproape ca ţiganii cu căldările. Când au venit, 
mă gândeam eu cum să le zic: «Tata-meu 
lucrează oale de-astea de pământ, uite-aşa, uite, 
asta», da' nu a mai fost nevoie să le spun, că au 
văzut ei singuri şi le-a plăcut tare mult. Chiar 
l-au apreciat pe tata. De atunci eu am început 
să mă mândresc cu oleturile noastre. 

La urmă, du-te vreme, vino vreme, m-au 
cerut părinţii înapoi acasă, că s-au îmbolnăvit şi 
că au îmbătrânit, iar eu mi-am lăsat serviciul şi 
a trebuit să mă ocup musai de ceva. Şi n-am 
avut decât să mă ocup de oale. Şi de oale mă 
ocup până-n ziua de azi!“ 

Până la plecarea din Lungeşti, am mai trecut 
şi pe la casele altor olari. Mi s-a părut totul atât 
de interesant. Am văzut şi am aflat lucruri noi. 
M-am despărţit cu un gând de mulţumire faţă 
de domnul Gheorghe Dumitraşcu-Mamu, care 
m-a însoţit mereu în cele două zile, netezindu-mi 
drumul în a cunoaşte şi a înţelege oamenii, 
olarii din Lungeşti. Am plecat convinsă că voi 
reveni pentru a continua să adun laolaltă măr¬ 
turiile olarilor ca pe nişte lecţii de viaţă şi de 
învăţăminte, pentru a putea compune, mai apoi, 
imaginea ceramicii de Lungeşti. 


JOS 


Lungeşti - 2001 

evenind în anul 2001 la Lungeşti, aveam să 
constat cu uimire că „geografia ceramică" a 
comunei s-a schimbat. Pe oricine întrebam unde 
se află casele olarilor la care doream să merg, 
îmi răspundea că olarii s-au mutat în centru. 

întâlnirea cu domnul Gheorghe Dumitraş- 
cu-Mamu avea să-mi dezvăluie misterul. Din 
anul 2000, la Lungeşti se înfiinţase o fabrică de 
ceramică al cărei patron, un grec, şi administra¬ 
torul, un român, Mihai Dogaru, au întrevăzut 


posibilitatea de a lucra aici o ceramică de calitate, 
cu mână de lucru calificată, angajând în acest 
scop o parte din meşterii olari din comună. I-am 
găsit la lucru pe Alexandru Spălăţelu, pe Gicu 
Budin, pe Alexandru Stan şi pe Petre Pârvu. 

Cele mai multe forme de vase nu au nimic 
în comun cu producţia Lungeştiului. Nici ruşe- 
lile şi nici smalţurile nu mai sunt aceleaşi. Chiar 
dacă predominant se lucrează amfore, vase de 
mari capacităţi, suporturi pentru flori, fructiere 
şi multe alte forme pentru decoraţiuni interioare, 
putem spune că Lungeştiul rămâne un centru 
activ de ceramică, iar tinerii au motive să-şi 
dorească să înveţe meşteşugul. 

Oricum, faptul îmbucurător a fost acela că, 
faţă de anul 1999, numărul olarilor crescuse cu 
numărul angajaţilor cei mai tineri, care, cu toţii, 
sunt copii de olari. Am plecat de la fabrica din 
centrul comunei din nou „pe sate", pentru a re- 
înnoda firul discuţiei începute cu doi ani în urmă. 

Am bătut din nou la poarta lui Ion Cim- 
poieru. Nu mai era acelaşi om. Şi nici acelaşi 
olar pe care-1 cunoscusem: „Nu mai fac olărie de 
când mi-a murit soţia. Cu ea m-am înţeles întot¬ 
deauna bine şi la munca de la oale. Ştiţi şi dum¬ 
neavoastră cât de mult mă ajuta. Acum nu mai 
pot face nimic fără ea. Trăiesc doar din amintiri! 

Ce meserie am avut eu, am fost prim-minis- 
tru cu olăria! Mi-a fost foarte drag - meserie ca 
a mea nu a avut fiecine! Mă cunoştea lumea 
pă multe sate când mergeam cu oalele la 
Drăgăşani, la Caracal, la Studina şi Studiniţa, la 
Devesel şi la Ştefan cel Mare... Dam ocol ţării. 
De dat le dădeam şi pe bani şi pe cereale, da’ era 
tare bine. Băiatul meu nici vorbă să facă oale, 
că e locotenent de poliţie. 

Cel mai mult îmi plăcea când aduceam 
pământul acasă de la Valea Rea sau de la Podul 
Năstase (că ăla n-avea gloduri) şi când îl călcam 
cu picioarele atunci când nu aveam malaxor. 
Dacă aveam pământul adus şi pregătit, abia 
aşteptam să mă apuc de lucru. 

Singur îmi făceam şi smalţul - din bucăţi de 
plumb pe care le ardeam în tiuci. Pe urmă îl 
băgăm la râşniţă împreunat cu piatră. Băgăm 

şapte pahare de piatră la zece pahare de plumb 
şi, dat pe oale, ieşea foarte frumos şi strălucitor. 

Dar acum totul s-a terminat! Dacă femeia 
mi-a murit, n-am cu cine să mai fac oale.“ 

Timpul scurs de la precedenta cercetare 
mi-a dat răgazul să analizez materialele înregis¬ 
trate, imaginile surprinse la faţa locului, precum 
şi materialele bibliografice al căror studiu amă¬ 
nunţit mi-a înlesnit posibilitatea să constat care 
sunt cu adevărat reperele ceramicii de Lungeşti 
din ultimii ani. 

Mărturiile olarilor, savuroase uneori, în ceea 
ce priveşte conţinutul sau limbajul local, sunt 
părţi ale conversaţiilor purtate împreună, libere 
sau dirijate pe o anumită problemă. Din econo¬ 
mie am renunţat însă, în toate situaţiile, la forma 
dialogată, care se poate uşor ghici în context. 

* 

Ilie Ciocoş ne-a întâmpinat cu bucuria re¬ 
vederii şi ne-a poftit să ne arate ce a mai lucrat 
în ultima vreme. Ne-a mărturisit că doreşte să 
recreeze toate formele care se făceau altădată la 
Lungeşti, de care lumea a cam uitat: „Eu am 
prins toate felurile de vase pe care le-am şi 
lucrat, de la ceaşcă mică la oală mare de cinci 
vedre. Pe aia de cinci vedre n-am putut s-o fac 
decât înnădită, că este prea mare. A ieşit acum 
gâmiţele astea de fier (găleţi - n.n.), da’ cerinţe 
tot avem pentru oale mari de untură, că se păs¬ 
trează bine în ele. Da’ e greu să le faci, că trebuie 
să întinzi mult de pământ. 

Vasele noastre din Lungeşti, vase de tradiţie, 
sunt: oala de turtă - era mai mare, că mâncau 
cinci-şase oameni. Turta se făcea cam aşa: întâi 
se făcea păsatul, se turna în căpistere (postavă) 
unde se adăuga mălai şi puţină făină. Se punea 
în oală şi se da la cuptor. Altă oală se numea oală 
de-o găină; era mai mare o ţâră ca ’a de turtă. 
Intra în ea o găină întreagă la fiert şi se făcea 
ciorbă. Oala mergea direct pe foc, că pământul 
nostru este rezistent. Alta era oala de-o gâscă - 
cam de o vadră, o vadră şi jumătate. Mai era şi 
oala de porc, de bucăţi de porc - asta era mare, 
de două-trei vedre, şi era smălţuită pe dinăuntru. 


Borcane de vin, oale mai mici - până la un 
kilogram, oale largi de pus pe aragaz cu două 
mănuşi, sacsâi, castroane, sărării, astea sunt 
tot forme de la noi. 

Eu am fost foarte căutat pentru meserie. 
Pe partea de Olt mergeam pe la Coteana, apoi la 
Brebeni, Bălăbăneşti, Drăgăneşti. La moşii de 
vară, mergeam către Vedea. Venea lumea după 
mine prin sate de rămâneam repede cu căruţa 
goală. Atunci, de bucurie, uitam de toată munca 
de la oale şi mă duceam acasă la femeie cu 
pozânările pline. îi era şi ei drag atunci că noi 
doi lucrăm împreună. Femeia mă ajută la dat cu 
ruşală, cu smalţ, la înflorat, la luat după poliţă, 
la ars. 

La noi sunt două feluri de oale: cele pentru 
păstrat alimente au smalţ doar pe gură şi pe 
dinăuntru. Celelalte, care se folosesc în mod 
obişnuit, de toată ziua, cum zicem noi, sunt fără 
smalţ şi au flori albe (dungi, valuri, linii frânte).” 

* 

De la Virgil Badea (67 de ani) am aflat 
mai multe lucruri despre cuptorul de ars oale şi 
despre ardere, dar nu înainte de a ne spune cât 
îi este de drag să lucreze la oale: „Vă daţi seama 
că, dacă ştiu să lucrez de la vârsta de zece ani, 

meseria mi-a intrat în suflet. Tot ce-mi doresc 
este să fiu sănătos, ca să mai pot face oale. Mie 
îmi pare rău că îmbătrânesc, da’ să ştiţi că 
meseria asta nu se va pierde; este ca un obicei 
din bătrâni. (...) 

La noi, la oale, se fac două arderi în cazul 
în care vasele sunt smălţuite fie în totalitate, fie 
numai înăuntru, sau chiar dacă au pe ele smalţ 
pus cu lingura, ca nişte limbi, pentru decor. 

Primul foc durează 8-9 ore şi se cheamă «pe 
crud» sau «pe roşu». Al doilea durează ceva mai 
puţine ore şi noi îi spunem «de limpezire». Vasele 
se bagă în cuptor după mărime: cele mari sunt 
aşezate prima dată, urmând ca cele mai mici să 
fie puse deasupra. Focul se bagă treptat pe cele 
două guri ale cuptorului. 

Tehnica arderii este apreciată de olarii de la 
Horezu, Româna şi Oboga. Aici au venit şi Rădu- 
canu, şi Ciungulescu, şi Truşcă (olari renumiţi 
de la Româna şi Oboga - n.n.) şi ne-au cerut 
sprijinul să ne ducem să-i ajutăm să-şi modifice 
cuptoarele de ars. La noi, toţi olarii ştiu să-şi 
facă cuptoare bune. Cu un diametru de 2 metri 
jos şi ceva mai puţin sus, înalte de peste 1 metru 
şi jumătate, cuptoarele noastre sunt construite 


cu «sclipu», un fel de vatră de cărămidă alcătuită 
din două jumătăţi de cerc, cu un şanţ la mijloc 
şi pe margine, pe unde merge focul. 

Cuptoarele noastre sunt mai mari decât cele 
de la Horezu; la ei, pământul nu rezistă la oale 
mari. Dar ei au pus în discuţie şi eficienţa com¬ 
bustibilului. Ei, la cuptoare mai mici, ard mai 
multe lemne, pe când la noi e invers. 

Contează foarte mult şi ce lemn foloseşti. 
Noi obţinem vase foarte frumos arse când 
folosim lemn de stejar. Ca să iasă bine oalele, 
trebuie să cunoşti focul şi mersul lui. Când se 
limpezesc cioburile de deasupra, când se fac 
roşii piersicii, atunci e gata. Ca să fii sigur, cauţi 
înăuntru cu ţandăra şi, dacă vezi că nu sunt 
limpezite, mai bagi un foc sau două.” 

* 

Despre obiceiurile la care se folosesc oalele 
ne-a povestit Alexandru Negrescu (57 de ani): 
„La noi, la botezul copiilor, se cere o oală fru¬ 
moasă, nouă când se scaldă; se zice că, dacă 
toarnă apa din oală, copilul o să fie sănătos şi 
o să aibă o voce frumoasă. 

La nunţi, se cumpără borcane mari, de pus 
pe masă cu vin şi cu ţuică. Au fost nunţi la care 
în loc de pahar aveai cană de lut; ce plăcut este 

să bei vin din cană! La Ştefăneşti, de exemplu, 
nu se pune sticlă pe masă la nuntă, ci numai 
borcane cu vin. 

Şi la înmormântare se folosesc oalele; una 
se dă peste groapă cu apă pe jumătate, iar 
groparii primesc pânză, găină şi oală. 

La Joimari, se împart căni de un litru sau 
de o jumătate de litru. în ele se pun apă, flori, 
iar deasupra, un colăcel de post. Şi la moşii de 
vară la fel se procedează. 

La noi mai e un obicei: când moare cineva 
se fac două cruci: una se pune la bolniţă - acolo 
e ultima oprire a mortului - şi alta se pune sus, 
la mormânt. Şi atunci se împart oale. 

Se mai dau oale de pomană şi la crucile de 
la fântână - cine «se pune la fântână» vine şi face 
pomană. Dacă m-am înscris la fântână şi am 
dat ceva pentru izvor, înseamnă că şi morţii mei 
or să aibă parte de apă.“ 

Lungeşti - 2002 

u o parte dintre olarii de la Lungeşti m-am 
revăzut şi în anul 2002 la Pietrari, cu ocazia 
sărbătorii tradiţionale din ziua de Florii, „Hora 
costumelor". 

Petre Pârvu şi Alexandru Olaru, prin 
felul în care şi-au etalat marfa, un adevărat 
repertoriu de forme reprezentative, mi-au oferit 
încă o dată prilejul de a analiza în detaliu olăria 
din Lungeşti şi a constata ceea ce-i este specific, 
dar şi ceea ce o apropie de alte centre. 

Cel mai apropiat de tradiţia locului este 
Alexandru Olaru, ale cărui ulcioare au decorul 
în formă de limbi de smalţ, aşezate de pe gât 
spre umăr. Aceste ornamente care „se detaşează 
de pe fundul cărămiziu al vasului prezintă, prin 
modul lor de aşezare asemănări evidente nu 
numai cu decorul ulcioarelor pentru apă din Vlă- 
deşti şi Pietroasa, ci şi cu ulcioarele din centrul 
Baia Sprie, jud. Maramureş". (Zderciuc: 1990, 6) 

Oalele cu o toartă sau cu două toarte, 
smălţuite cu verde în exterior şi cu cărămiziu în 
interior, par a fi replici ale celor de la Româna. 

în privinţa celor nesmălţuite de doi-trei litri, mi 
se pare evidentă asemănarea cu oalele de la 
Slătioara. Cât despre „producţia" lui Petre 
Pârvu, analizând ornamentele şi natura diferită 
a smalţului, să spunem că se înscrie fie într-un 
stil „individual liber", fie în cel cu „accente" de 
Curtea de Argeş, datorită influenţei exercitate de 
Fabrica de Ceramică la care a fost angajat. 

Lungeşti - 2003 

-am întors la Lungeşti în anul 2003, cu 
prilejul celei de-a 25-a ediţii a „Zilei Ola¬ 
rului" - eveniment cultural iniţiat de învăţătorul 
Gheorghe Dumitraşcu-Mamu, „pentru cinstirea 
acestei profesii". 

Sărbătoriţilor - olarii din Lungeşti - li s-au 
înmânat diplome aniversare şi le-a fost dedicată 
o suită de spectacole. în cadrul colocviului cu 
tema „Olăritul - ocupaţie tradiţională a locuito¬ 
rilor satului Lungeşti", cu toţii au discutat pro¬ 
bleme legate de prezent şi de perspective. Pentru 
mine, a fost îmbucurător să constat că ultima 
listă a olarilor întocmită în anul 2001 era vala¬ 
bilă. Mai mult, la ea s-au mai adăugat încă trei 
nume: Alexandru Spălăţelu, Ion Iordăchescu şi 
Mircea Miu. 

Alexandru Spălăţelu (42 de ani), deşi fiu 
de olar, nu a învăţat să lucreze oale de la tatăl 
său, aşa cum ne-am obişnuit să aflăm, ci la 
Fabrica de Ceramică, unde s-a specializat în mai 
puţin de un an: „îmi place foarte mult meseria 
mea. De altfel, am îndrăgit-o din copilărie, însă 
tata ne spunea că n-ar vrea s-o urmăm, pentru 
că este grea şi murdară. Când mă vedea că intru 
la roată şi încerc să modelez, venea şi mă mân¬ 
jea cu fleici, ca să mă îndepărtez de meserie. 
Nici nu m-am gândit că am să ajung până la 
urmă să lucrez oale, la fabrică. Aici am învăţat 
totul. Ştiu să fac orice fel de formă, nu numai de 
la Lungeşti. Cele mai multe din vasele noastre 
pleacă în Grecia. Altele se vând la Bucureşti. 
Sunt foarte căutate." 

Când am plecat eu, la Fabrica de Ceramică 
ardea un cuptor imens de oale made in Lungeşti. 
M-am dus apoi în sat, cu gândul să găsesc un 
alt foc, la un alt cuptor. Şi l-am găsit. 

Era cel al lui Ion Cocă (63 de ani), tatăl lui 
Constantin Cocă. angajat şi el al Fabricii de 
ceramică. 

Poliţele din atelierul lui erau deja pline cu 
vase „căpăcite" (puse unul peste altul, la uscat, 
pentru a nu se deforma la gură). Are mult de 
lucru, pentru că în programul lui de vară sunt 
incluse câteva târguri pentru care trebuie să aibă 
marfă bună şi frumoasă. în discuţiile pe care le 
avem, ne oferă o lecţie sintetică impecabilă 
despre olăritul din Lungeşti, bazată în special pe 
exemplul personal: „Le vindem şi de-acasă, dar 
cel mai bine este când plecăm de tovarăşi cu 
oalele la vânzare. 

Eu am plecat cu tata pe sate de la 14 ani, de 
când am învăţat şi olăria. Şi acuma dăm ocol 
toată ţara - până la marginea Dunării, ajungem 
la Caracal, la Dăbuleni. Facem cinci-şase zile 
dus-întors, da’ e o plăcere să vii cu căruţa plină 
cu saci. Noi dăm marfa şi pe bani şi pe bucate 
(pe cereale - n.n.). (...) Acuma s-a mai schimbat 
olăria, ne-am mai modernizat şi noi; ai noştri 
călcau pământul la picior, noi avem malaxor. 

Locul pământului nu s-a schimbat. Tot de 
acolo îl luăm. De la Valea Rea, acolo e pământul 
bun de oale. Şi e la fel pentru toate tipurile de 
vase: străchini, ulcioare, tingiri (cratiţă cu două 
mânere), oale de tot felul. 

îl luăm, îl udăm, îl băgăm într-un hangar , 
îl lăsăm cât îl lăsăm la dospit, îl dăm prin 
malaxor şi începem fabricarea la roată. Roata 
are două discuri: la cel de sus îi spunem tărcol. 
Târcolul se leagă de roata de jos printr-un fus. 
Ca să lucrăm la roată, stăm pe un scaun mai 
înalt, cu trei picioare. 

Pentru ridicat vasele, folosim Jlcheaşul şi 
mâna. Când le decorăm, dacă facem picături cu 
lingura, zicem că le înflorăm. Dacă facem cu 
cornul, spunem că le jirăvim. La înflorat mă 
ajută soţia mea, Elisabeta. 

La strachină, dacă vreau să-i fac marginile 
ondulate cu degetele, atunci zic că le fac spiţuri. 
în legătură cu culorile, eu folosesc humă albă, 
ruşală şi smalţ verde şi albastru. 

După ce se usucă, vasele se ard la cuptor. 
Facem două arderi. La prima zicem că le ruşim, 
iar a doua se numeşte de smalţ. Cuptorul are 
înăuntru un sclip , adică un cerc dat prin două, 
cu şanţuri care merg pe mijlocul cuptorului şi 
de jur-împrejur. Prin ele se unesc focurile de la 
cele două guri ale cuptorului. 

Când ştim că focul e aproape gata, căutăm 
în cuptor cu o ţăuărlie (un lemn, adică) printre 
cioburi. Dacă oalele se văd roşii, înseamnă că 
sunt făcute: dacă sunt nefăcute, sunt galbene şi 
atunci mai băgăm foc. 

Dacă e greu să lucrezi la oale? Greu-negreu, 
de mic copil asta mi-a intrat in suflet. Dacă n-ai 
lucra cu drag, nu ţi-ar intra în inimă." 


W: 



Lungeşti - 2005 

rumurile cercetărilor mele duceau, în vara 
anului 2005, către crucerii din Oltenia: un 
bun prilej pentru a mă abate măcar şi pentru 
câteva ore pe la Lungeşti. Doream să-mi revăd 
„terenul", olarii cu care legasem o relaţie de socia¬ 
bilitate aparte şi „să spun" în final, „depunând 
mărturie" despre starea meşteşugului. 

Am revăzut ultima listă a olarilor împreună 
cu primarul Gheorghe Dumitraşcu-Mamu şi, 
constatând cu bucurie valabilitatea ei, am pornit 
din nou către casele lor. Ne-am oprit la vechile 
noastre cunoştinţe şi am poposit pentru prima 
dată în atelierul lui Ilie Olaru, coleg de şcoală 
cu primarul comunei, cu care schimbă amintiri 
legate de copilărie, dar şi de condiţiile vieţii de 
olar: munca grea, sănătate şubredă, cheltuială 
mare cu lemnele, cu taxele: „îmi aduc aminte că 
prin '68 era să dispară centrul. Atunci conduce¬ 
rea comunei a hotărât ca olarii să nu mai 
plătească pământul, să nu mai dea taxele. 

Eu de atunci am lucrat mereu. Uitaţi, oale 
din astea se fac pe la noi, da’ noi nu prea mai 
lucrăm, că nu are lumea bani. Am oprit aici 
nişte oleturi ca să mă duc să iau nişte boabe de 
la Câmpu Mare. Merg acolo, la târg, cu calul şi 
căruţa. La noi, aici, asta e tradiţia: facem cera¬ 
mică ţărănească, nu de expoziţie. Şi tot ţăranii 
o cumpără. Am lucrat cam tot ce am învăţăt de 
la tatăl meu, Marin Olaru: oale de fiert (noi le şi 
folosim, şi atunci le fac mai 
lărguţe ca să intre şi în plite), de 
turtă (făceam păsatul cu mălai şi 
apoi frământam cu făină în că- 
pistere), oale pentru prins lapte, 
străchini, ulcioare, căni. 

Aicea am oprit ispre să am 
pentru copii, să le dau şi lor, că 
oale dintr-astea mari nu prea 
am mai făcut. Da’ cred că nici 
n-o să mai facem. Aolică Doamne, 
nu se ştie când o să mai lucrăm! 


*)o*t &oea- 44 <ietia ea-, £le*ta-, cec oalele la- eoane 

E grea munca la oale, iar noi nu prea mai 
suntem sănătoşi. Soţia, Maria Olaru, are pro¬ 
bleme cu ochii şi nu prea mă mai ajută. 

Noi împreună am lucrat totul de când 
aduceam pământul cu căruţa şi-l puneam în 
hambar. îl înmuiam şi-l lăsam de la o zi la alta, 
după care îl lucram. 

Doar la târcol stau singur, că acolo îmi tre¬ 
buie linişte: pun gogoloaiele pe tarabă (pe laviţă), 
iau unul câte unul, învârt roata mare cu piciorul 
şi încep să modelez. Le înalţ cu mâna, mă mai 
ajut cu ficheşul da’ plotogul nu-1 mai folosesc: 
dau direct cu mâna, că-i mai sigur." 

Ilie Olaru „ne-a plimbat" prin tot meşteşu¬ 
gul. Fără să-şi dea seama, din toate mărturiile 
lui reieşea ataşamentul său faţă de meşteşugul 
cu care „m-am născut în casă şi, ca om mare, 
m-a ajutat să trăiesc, să-mi fac un rost". 

Am plecat însoţiţi de urarea de despărţire: 
„Numai dragoste şi iubire!". 

* 

Ne-am oprit la poarta împodobită de Rusalii, 
cu ramuri de tei şi de nuc („ca să apere casele de 
duhul rău"), a lui Constantin Zăpadă, un olar 
de 86 de ani, care, deşi a „fărâmat" cuptorul şi 
a „terminat şi cu roata", îşi laudă meseria şi 
spiţa de neam în care, de când se ştie, numai 
olari au fost: „Pe tatăl meu Stelian Zăpadă l-a 
chemat, pe moşu' - Matei Zăpadă. Am mers cu 
meseria din treaptă-n treaptă, da’ acu’ nu mai 
pot să lucrez şi mi-e dor! 

Am făcut oale până la 72 de ani. Am avut 
meserie foarte bună; n-aveai nevoie de nimic. Ne 
duceam cu oalele la târg şi tot veneam cu ceva. 
Se aduna puţin câte puţin. Cel mai mult băteam 
pe-aci peste Olt, că era mai aproape. Mergeam 
des la Drăgăşani, la Câmpu Mare, da’ ne duceam 
după bucate până la Dunăre. Am fost pe Valea 
Oltului, la Cilieni, la Corabia. 

Ce-am lucrat eu n-a lucrat orişicine aici în 
comună. Tot felul am lucrat - de la ceaşcă până 
la oală mare de trei vedre (pentru nunţi, de făcut 
ciorbă şi sarmale în ele), străchini, taiere. La 
nunţi, vinul se bea numai cu cană de pământ; 


se punea în ulcioare de un litru. Ţuica se punea 
în oală (tot de pământ) şi se servea cu ceaşca. 

Toată olăria am făcut-o singur; soţia mi le 
scălda doar prin ’năuntru: eu lucram şi la corn 
şi la pai. Le înfloram şi le stropeam şi mi-era 
foarte drag. Am participat şi la concursul 
«Cocoşul de Hurez». Şi asta datorită domnului 
Dumitraşcu, care a fost cel mai bun cu noi - 
ne-a încurajat, ne-a ridicat, ne-a scutit de impo¬ 
zit pe pământ." 

La plecare, meşterul Constantin Zăpadă ne 
însoţeşte cu urarea: „Sănătate la dumneavoastră 
şi la tot cuprinsul!". 

* 

Am zăbovit în sat şi pe la alţi olari, am as¬ 
cultat poveşti, ne-am bucurat, ne-am întristat. 
A fost totul cu folos; o experienţă plină de 
cunoaştere. 

Când am coborât „în centru", am trecut 
înainte de plecare pe la Fabrica de Ceramică, să 
mai vedem cum „e treaba" acolo. 

Cuptorul cel mare ardea „un lot" de marfă: 
borcane de vin, de ţuică şi castroane, toate 
smălţuite şi toate lucrate în stilul Lungeştiului. 

„Avem o comandă de la o firmă de la Cheia 
şi am făcut şi pentru «Ziua Olarului»", ne-a spus 
George Ilincă, un tânăr olar care, atunci când 
nu modelează sau când nu stă la cuptor, este 
portarul echipei de fotbal a comunei (de altfel, 
în fiecare an, la sărbătoarea olarilor are loc şi 
«Cupa olarului» - o competiţie fotbalistică la care 
participă echipele din comunele Lungeşti, Grădi¬ 
nari, Creţeni, Ştefâneşti, Voiceşti şi Drăgăşani). 

Tânărul George Ilincă este mândru de faptul 
că a învăţat să lucreze ceramică, deşi nici bunicii, 
nici părinţii lui nu au fost olari: „La noi nu a fost 
o tradiţie în familie, deci eu nu am avut cum să 
învăţ de mic. Tot ce ştiu să fac, aici am învăţat. 
Lucrez de aproape trei ani şi-mi place foarte mult 
ceea ce fac." 

în „sala roţilor", l-am întâlnit pe Mihai 
Carcadia. un tânăr de 23 de ani, pe care-1 cu¬ 
noscusem cu câteva săptămâni înainte, la târgul 
de ceramică românească „Cocoşul de Hurez". 

La concursul de creaţie, Eugen Deca, direc¬ 
torul Muzeului Judeţean Vâlcea, bun cunoscă¬ 
tor al centrului de ceramică Lungeşti, i-a oferit 
premiul pentru păstrarea tradiţiei. 

Văzându-1 cum lucrează, mă conving de 
faptul că tânărul are o stăpânire deplină a meş¬ 
teşugului. Formele vaselor pe care le lucrează 
dovedesc spusele sale: „Ştiu să fac orice model. 
Lucrez cu drag şi ceramică de Lungeşti, dar şi 
alte forme, care nu sunt româneşti. Important 
este că modelez lutul şi asta chiar îmi place. Am 
respect şi pentru tradiţia de aici, şi de aceea 
vreau să continuu să lucrez şi în stilul Lungeşti. 
Eu olăritul l-am învăţat aici, la fabrică, dar pro¬ 


fesori mi-au fost olarii noştri bătrâni. Eu nu am 
atelier acasă, aşa că meseria numai aici o practic. 

Acum aici, la patron, suntem unsprezece 
olari cu totul. Doar trei sunt mai în vârstă, 
restul suntem noi, generaţia tânără. 

Bărbaţii pregătesc pământul, modelează şi 
stau la cuptor, iar femeile pun mănuşi la oale şi 
decorează. 

Eu sunt sigur că olăritul din Lungeşti nu va 
dispărea niciodată. O să vină vremea ca şi noi 
să-i învăţăm pe alţii mai tineri. Aşa o să se 
continue şi meşteşugul, aşa o să se păstreze şi 
formele bătrânilor noştri. Ca şi până acum. Din 
generaţie în generaţie, cum se zice.“ 





'Haua, flnoducţie de certamica, de ta, ^doatyeQti 

Ceramica da SCătioara 


n anul 2002, înainte de a încheia Cartea 
Slătioarei, am intitulat unul dintre capitole 
„Ultima revenire la Slătioara". Nu prevedeam, 
poate, atunci, că drumurile mele la Slătioara vor 
continua an de an. Şi de fiecare dată, în aceste 
drumuri, „mă abat“ pe la familia Gogioman şi pe 
la Victor Gheorghiţă. Şi nu am bucurie mai mare 
decât să constat că ceramica mea de Slătioara 
trăieşte şi „sună a plin"! (octombrie 2005) 

Primul drum la Slătioara 

(Principii şi abordări noi în cercetarea de teren; 
debutul noului demers; primele impresii; cadrul 
general; organizare, obiective, începuturi propriu-zise) 

Ceea ce încerc să realizez - doar prin simpla 
forţă a cuvintelor scrise - este să vă fac să înţele¬ 
geţi, să simţiţi şi, mai ales, să vă fac să vedeţi. 
Atât şi nimic altceva, dar aceasta înseamnă atât 
de mult. (Joseph Conrad) 

ransfigurarea impresiilor unei cercetări etno¬ 
grafice în act de limbaj, mai precis drumul 
anevoios de la contemplare şi analiză la pagina 
scrisă, înseamnă nu numai redarea unor imagini 
şi ut i l iz area unor date şi informaţii, ci, deopotrivă, 
construcţie. O construcţie al cărei conţinut im¬ 
plică atât comunicarea relaţiilor dintre lucruri, 
fenomene şi întâmplări, cât şi producerea a „ceva 
ce n-a fost încă spus - pe scurt, a face să apară 
ceva inedit". (Laplantine: 2000, 66) 

Simple numai la prima vedere, premisele 
acestei fireşti şi indispensabile intenţii de inedit 
devin adeseori obstacole dificile, pe măsura 
materializării lor. Căci ce poate fi mai greu decât 


dorinţa de a încerca să comunici intr-un limbaj 
simplu o experienţă totală, dobândită în dome¬ 
niul etnologiei, acest tărâm „al realului care 
comportă o parte de ideal". (Goldelier:1982, 92) 

Iată, pe scurt, povestea care „a declanşat" 
paginile următoare: 

Slătioara este o comună din judeţul Vâlcea. 
Prima mea întâlnire cu oamenii şi cu locurile de 
aici s-a produs în primăvara anului 1998, an 
în care am străbătut ţara „în lung şi în lat", 
pe „drumul lutului", în căutarea olarilor, căci la 
Bucureşti începusem deja pregătirea expoziţiei 
Ceramica populară românească la sfârşit de 
mileniu, care urma să fie vernisată în toamna 
aceluiaşi an şi ambiţiona să cuprindă prezen¬ 
tarea cvasi-totalităţii centrelor de olărit din ţară. 

Mă îndreptam, aşadar, spre Slătioara, cu in¬ 
tenţia de a cunoaşte şi aici meşteşugul olăritului, 
intr-un loc despre care aflasem că altădată era 
renumit pentru „densitatea" meşterilor de oale. 

Nu mai erau nici 10 kilometri până la desti¬ 
naţie, aşa că, trecând pentru a nu ştiu câta oară 
prin Horezu, încercam să rememorez întâlnirile 
mele, întotdeauna emoţionante şi foarte plăcute, 
cu oamenii şi locurile Vâlcei. 

Drumul spre Slătioara îmi dădea răgazul să 
retrăiesc uimirea şi încântarea pe care le-am re¬ 
simţit când am păşit pentru prima dată pragul 
Mănăstirii Hurezi, vestită aşezare monahală, 
celebru ansamblu de arhitectură medievală, 
definitoriu pentru stilul epocii brâncoveneşti. 
Aşezată intr-un loc singuratic, a cărui linişte 
pare că nu este tulburată decât de înfricoşătorul 
huhuit al huhurezilor, păsări al căror nume a 
dat denumirea locurilor, mănăstirea a fost înte¬ 
meiată de Constantin Brâncoveanu la începutul 
secolului al XVIII-lea. 

Rare sunt clipele în viaţă în care poţi simţi 
pacea şi fiorul sfânt al locurilor şi să te uimeşti 
de adevărata frumuseţe a peisajelor! 

Oamenii Vâlcei, atâţia câţi am cunoscut, îmi 
sunt prieteni. Ca olarii de la Horezu, primii mei 
„informatori" într-ale ceramicii româneşti din 
activitatea mea de cercetător în acest domeniu. 

Maşina a „apucat" drumul spre Târgu Jiu. 
Doar doi-trei kilometri ne mai despart acum de 
satul de sub Măgura Slătioarei, care aparţine 
zonei Subcarpaţilor Olteniei, graniţă şi spaţiu 
de comunicare între două provincii româneşti. 

Veche aşezare de olari de pe Valea Cemei, 
atestată ca atare în câteva documente din seco¬ 
lul al XlX-lea, Slătioara e locul în care, altădată, 
aproape fiecare localnic făcea olărie. De fapt, 
însăşi denumirea satului Olari, inclus în aşe¬ 
zare, sugerează de la bun început acest lucru. 



Intrarea în Slătioara ne face să încetinim şi 
să privim mai cu luare-aminte locurile de la 
marginea drumului, presărate cu fântâni şi 
troiţe şi, mai în adâncime, cu case, în mare 
parte construite în spirit tradiţional vâlcean, cu 
soclu de piatră sau de beton şi cu foişor - marcă 
identitară a arhitecturii locale. 

Din loc în loc se văd biserici cu cimitire, 
oameni trebăluind prin curţi sau mergând pe 
şoseaua forfotind de maşini, căci drumurile pe 
aici sunt foarte umblate. 



La 8 kilometri spre est se află Măldăreşti, 
localitate cunoscută în special prin culele sale, 
vechi case cu elemente de fortificaţie, aşezate în 
puncte strategice, de la înălţimea cărora se 
puteau observa din timp eventualele pericole; la 
unele dintre acestea, se putea chiar rezista. 

Termenul denumind acest gen de locuinţă 
este cunoscut, în afara unei zone restrânse din 
sud-vestul României (mai ales din Oltenia şi în 

special din Vâlcea), în Bulgaria, Grecia, Serbia 
şi Albania, fie cu acelaşi sens, fie cu sensul de 
„turn", corespunzător aceluia din limba sa de 
origine (turcescul kula = turn). Având în vedere 
forma locuinţelor denumite astfel, nu este greu 
de înţeles cum a avut loc evoluţia semantică. 

La 4 kilometri spre sud-est se află Stroieş- 
tiul, iar la 10 kilometri spre sud-vest Mateeştiul, 
localităţi frecventate de slătioreni cu ocazia 
târgurilor sau a hramurilor, iar Vaideeni, sat 
înstărit de „ungureni" (întemeiat de români 
emigraţi din Transilvania), se află la 9 kilometri 
de Slătioara, pe direcţia nord-est. 

în sfârşit, cine merge 10 kilometri spre vest 
ajunge în localitatea Polovragi şi la mănăstirea 
cu acelaşi nume. Aşezată într-un loc deosebit de 
frumos, la poalele Muntelui Piatra Polovragilor, 
în vecinătatea Cheilor Olteţului, Mănăstirea 
Polovragi a fost ctitorită în anul 1505 de Radul 
şi Pătru, fiii lui Danciul Zamona, menţionaţi 
anterior, într-un hrisov emis la 18 ianuarie 1480 
de voievodul Basarab cel Tânăr. 

Maşina înaintează până pe la jumătatea 
Slătioarei; ne oprim în satul Olari, unde ştim că 
lucrează lutul Victor Gheorghiţă, tatăl renumitei 
olăriţe Ioana Mischiu din Horezu. Casa lui abia 
se zăreşte din drum; este ascunsă în spatele 
unei curţi înguste şi pline de verdeaţă; văruiala 
alb-luminoasă a faţadei contrastează cu spuza 
de muşcate roşii de pe prispă. 

Ici-colo, câte o oală atârnată într-o ulucă ori 
într-un cui, aşezată pe poliţă sau la fereastră, îţi 
dă convingerea că nu ai greşit adresa. 



&cti*U*tţe*rici <nilel&i 


Victor Gheorghiţă este un bătrân de 73 
de ani, asprit de muncă. Cu vorba a fost învăţat 
mai puţin, aşa că de cuvinte nu prea face risipă. 

Are car şi doi boi, cu care mai tot timpul 
este plecat după treburi. De aceea, olărie face 
din ce în ce mai puţin. Din varietatea formelor 
care se lucrau altădată aici, olarul „exersează" 
doar căni, numite bobice, oale pentru gătit şi 
olane folosite la sobe. Vasele sale, de un roşu 
frumos, humuite cu feleticul, în linii şi puncte 
albe şi simple, cu un aspect aspru şi primitiv, 
deşi perfect netezite şi rotunjite, îţi dau senti¬ 
mentul că olăritul din Slătioara îşi are însăşi 
obârşia aici, în această casă mică şi sărăcăcioa¬ 
să, la acest „război" al roţii de olar. 



'Vieton. t ISutyă cufet&tul de tvui oale 


La rândul său, cuptorul de ars oale, din 
pământ bătut, înconjurat cu o gărdea din nuiele 
de alun împletite, pare că vine de asemenea 
dintr-o istorie îndepărtată. Iar după toate aces¬ 
tea, când ajung să am în faţă oale lucrate de 
meşter, ceramica de Slătioara îmi apare ca un 
fel de „mamă" a ceramicii româneşti, o mărturie 
vie a începuturilor meşteşugului. 

Obiecte de muzeu, vase cu funcţie utilitară 
sau elemente de decoraţie într-un interior ele¬ 
gant - aceste trei valenţe certifică nevoia de 
ceramică slătioreană. 

în aceeaşi zi i-am căutat şi pe ceilalţi doi 
olari, despre care aflasem de la Victor Gheor- 
ghiţă: pe Anton Gogioman, zis Giuru, ginerele 
său, şi pe Lazăr Muşat, zis Gorică. 


Un al doilea drum 


(Reîntâlnirea cu Slătioara şi cu oamenii ei; 
idei şi convingeri; repere teoretice ale cercetării, 
date pentru o arhivă a locului, ca parte a realităţii 
etnografice româneşti) 


Am studiat atent şi in adâncime toate parti¬ 
cularităţile vieţei ţărăneşti în ansamblul ei, am 
învăţat să am respect şi admiraţie faţă de 
bogăţia ei sufletească - o viaţă care trăieşte prin 
ea însăşi, cu dispreţ faţă de trândăvie, cu senti¬ 
mente puternice, vii şi cuprinzătoare faţă de lume. 

(D. Guşti) 


no 


fl])on nţa de a mă întoarce la Slătioara ţinea 
i de o convingere mai veche, şi anume aceea 
că revenirea la acelaşi „teren" este cea mai bună 
cale de acces spre esenţa realităţii avute în 
vedere, către cunoaşterea profundă a oamenilor. 

Această a doua cercetare s-a desfăşurat, ca 
şi prima, „în nota“ unor idei şi principii ale 
metodei inaugurate de Dimitrie Guşti: „Cerce¬ 
tările de teren sunt o operă de mare delicateţe 


şi conştiinciozitate; ele reprezintă o încercare 
de a pune bazele unei sociologii experimentale, 
în care adevăratul laborator este viaţa satului". 
(Guşti: 1999, 11) 

La 1 iulie 1999, am ajuns deci, pentru a 
doua oară, în acele locuri. De data aceasta, 
făceam parte dintr-o echipă de opt cercetători 
(sociologi, etnologi, istorici şi medici) reuniţi, 
în spiritul „mişcării gustiene", cu intenţia de a 
realiza monografia comunei Slătioara. 

Solicitaţi de Institutul Naţional de Cercetare 
pentru Civilizaţia Rurală, înfiinţat în cadrul 
Fundaţiei Naţionale pentru Civilizaţie Rurală 
„Nişte Ţărani", cu scopul relansării cercetărilor 
monografice, pe linia tradiţiei Şcolii lui Dimitrie 
Guşti, ne-am propus să plecăm de la fapte con¬ 
crete şi nu de la impresii, să ajungem la 
cercetări migăloase şi prudente, în care „să 
renunţăm la generalizări neîntemeiate, prin 
strângerea dovezilor precise pentru orice afir¬ 
maţie, să dăm ştiinţei un temei experimental", 
aşa cum însuşi întemeietorul şcolii amintite 
susţinea la vremea sa. (Guşti: 1968,369-417) 

Am definit deci reperele unei analize cât mai 
cuprinzătoare a realităţii sociale, după exemplul 
demersului gustian, care, în privinţa monografiei 
sociologice, are în vedere întreaga viaţă a comu¬ 
nităţii studiate, a unităţii sociale alese spre cer¬ 
cetare, după o schemă ce adună laolaltă factori 
care ţin de un anumit mod de existenţă, numiţi 
categorii de cadre: cadrul cosmic (natural), ca¬ 
drul biologic, cadrul psihologic şi cadrul istoric. 



de. cencetatovU, Zutfcneuua, eu CfUjdele 

întreruptă în mod brutal timp de peste 50 
de ani. Şcoala monografică a lui D. Guşti a creat 
un sistem propriu de abordări multidisciplinare, 
presupunând contacte directe cu realitatea, sis¬ 
tem în care au fost implicaţi numeroşi cercetă¬ 
tori cu specializări diferite, ale cărui cadre le-am 
preluat peste timp în cercetarea noastră. 

în privinţa participării unor specialişti din 
mai multe domenii, ea este în concordanţă cu o 
idee unanim acceptată astăzi, în toate ştiinţele, 
potrivit căreia „interdisciplinaritatea corespunde 
unei noi etape în dezvoltarea cunoaşterii ştiin- 
ţifice“. (Bucur: 1987, 67) 

Proiectul iniţial al cercetării, care urmărea 
elaborarea în acest spirit a unei lucrări mono¬ 
grafice intitulate Cartea Slătioarei, a pornit de la 
multiplele aspecte definitorii ale profilului bio¬ 
logic, economic, social, politic şi cultural al slă- 
tioreanului de astăzi, ca individ şi ca parte a 
colectivităţii sale. La început, ne-am concentrat 
asupra mai multor domenii de interes: cadrul 
biologic, coordonatele demografice, etnografice şi 
socioculturale, manifestările de viaţă economică, 
pieţele şi târgurile, viaţa asociativă, problema 
ţărănească la sfârşit de secol, cadrul genealogic, 
spaţiul sacru şi rânduiala vieţii, cosmomorfismul 
şi „boala - ' sensului vieţii, comunitatea morală şi 
disfuncţiile ei. 

în ceea ce priveşte atmosfera de lucru a 
grupului de cercetători, şi aceasta s-a asemănat 
cu cea evocată cândva de mentorul Şcolii de la 
Bucureşti: „A fost şi a rămas o prietenie colectivă. 
Fiecare elev a avut toată libertatea de gândire 
şi de acţiune; singura condiţie - argumentul". 
(Guşti: 2000) 

în cele două săptămâni cât au durat cerce¬ 
tările de teren, am cunoscut oameni şi locuri 
aparte, am trăit experienţe profesionale deo¬ 
sebite, ca urmare a contactului direct cu variate 
forme ale realităţii sociale, „părţi ori întreguri ce 
reprezentau o multiplicitate unificată, pe care 
noi le-am numit unităţi sociale", (idem: 1999, 21) 

Prima anchetă de teren a vizat alcătuirea 
arborilor genealogici, cu scopul de a cunoaşte 
familiile şi spiţele de neam ale Slătioarei, gene¬ 
raţiile ascendente şi descendente ale subiecţilor. 


Metoda genealogiei arborilor care explodează 
sau care se restrâng ne-a permis elaborarea 
unui profil al familiilor, necesar cercetării de 
ansamblu a grupurilor (după ce am identificat la 
fiecare ascendenţi colaterali şi/sau descendenţi). 

în a doua fază, fiecare cercetător în parte a 
reluat vizitele la familiile stabilite a fi investigate, 
pentru a culege date specifice domeniului său, 
subsumate obiectivelor de ansamblu ale cercetării. 

în felul acesta, terenul a devenit treptat tot 
mai puţin necunoscut, iar oamenii - tot mai 
deschişi în discuţii. Pe de altă parte, această 
„tactică" a evitat obţinerea aceloraşi informaţii 
de către mai mulţi cercetători. 

Chestionarele utilizate în primele zile au vizat 
următoarele teme şi obiective: viaţa la Slătioara, 
identificarea spiţelor de neam, statutul ocupa¬ 
ţiilor actuale, dotarea gospodăriilor, exploatarea 
agricolă (structură, producţie), participarea la 
organizarea asociativă, patrimoniul funciar con¬ 
struit sau neconstruit, şcolarizarea şi formarea 
profesională a fiecărui membru al familiei, tipu¬ 
rile de şcoli frecventate şi motivaţia alegerii lor, 
informaţii despre viaţa de familie, meşteşugurile 
tradiţionale, obiceiurile populare, în special cele 
din ciclul familial (naşterea, căsătoria şi înmor¬ 
mântarea), actele rituale, gesturile, atitudinile, 
sancţiunile obştii, practicile religioase, parti¬ 
ciparea la activităţile şi sărbătorile bisericii, 
implicarea în evenimentele comunităţii. 

Plecând de la documentele de cadastru şi 
de la listele nominale ale populaţiei, s-a studiat 
atât evoluţia puterii economice, structura pro¬ 
prietăţii, cât şi structura familială. 

în registrele Primăriei, am găsit date privind 
vârsta şi starea civilă a locuitorilor comunei, 
situaţia demografică, numărul şi dotarea gospo¬ 
dăriilor, categoriile socio-profesionale. 

Arhivele parohiale ne-au adus clarificări în 
ceea ce priveşte activitatea bisericii în trecut şi 
rolul ei pentru comunitate. 

în cursul vizitelor şi al discuţiilor prelungite 
la anumite familii, fiecare cercetător a utilizat 
propriile metode şi accesorii pentru obţinerea 
datelor şi informaţiilor specifice, pornind de la 
conversaţia informaţională sau semidirecţionată. 

la ghidul interviurilor, al chestionarului sau al 
seturilor standardizate de întrebări. 

Prin anchete directe, preocupările noastre 
s-au îndreptat şi asupra legăturilor de rudenie, 
a sărbătorilor şi a câmpului de relaţii familiale. 

Alte interviuri s-au axat pe examinarea îm¬ 
părţirii rolurilor într-o gospodărie, la nivelul a cel 
puţin două generaţii, a comunicării şi înţelegerii 
în cuplu, a atitudinii privind educaţia copiilor, 
a raporturilor cuplului cu restul familiei. 

Viaţa şi dotarea gospodăriei, întreţinerea ei, 
aspectele legate de arhitectura exterioară şi 
interioară a caselor, tipul de mobilier şi de ţesă¬ 
turi de interior, vestimentaţia (portul popular de 
altădată), ocupaţiile casnice, meşteşugurile, ali¬ 
mentaţia, medicaţia, atitudinea cu privire la 
boală, practicile terapeutice populare sau ultra¬ 
moderne - toate aceste teme au constituit 
domenii de informare şi de reflecţie în alcătuirea 
lucrării noastre. 

Documentaţia fotografică şi cea video înre¬ 
gistrată oferă suportul vizual, veridic al cercetării, 
constituind un martor obiectiv de necontestat 
al realităţii sociale surprinse în urma acestui 
demers ştiinţific, căci o unitate socială este, în 
accepţiunea lui D. Guşti, „...un sfârşit devenit 
început şi un început în devenire, un produs al 
trecutului şi al mediului şi un producător al 
viitorului; un sistem închis de valori sociale 
prezente şi un sistem deschis pentru valorile ce 
se vor crea; o existenţă fenomenală, o fotografie 
şi o existenţă în mişcare, un film, adică un scop; 
o ţintă, o valoare ce transformă voinţa în 
acţiune". (Guşti: 1999, 9) 

Paralel cu cercetarea, şedinţele de lucru de 
la sfârşitul fiecărei zile, laborioase datorită bogă¬ 
ţiei informaţiilor primite, au condus la reluarea 
şi reconsiderarea unor teme, la clarificarea su¬ 
biectelor neînţelese, definitivând, către sfârşitul 
cercetării, câmpul şi conţinutul lucrării care se 
năştea sub ochii noştri. 

Astfel a luat naştere volumul I din colecţia 
Sociologia şi etnografia comunităţilor ţărăneşti 
(studii de caz): Slătioara, un sat de sub Măgură 
(studiu sociologic şi etnografic), editat de Institutul 


Naţional de Cercetare pentru Civilizaţia Rurală 
din cadrul Fundaţiei Naţională pentru Civilizaţie 
Rurală „Nişte Ţărani", apărut în anul 2000, sub 
semnătura unui colectiv de autori (printre care 
se numără şi autoarea acestor rânduri), coordo¬ 
nat de prof.dr. Ilie Bădescu, prof.dr. Ion Ghinoiu 
şi Claudia Buruiană. [...] 

Pentru a treia oară 
la Slătioara 

Un experiment etnologic 

Iubire! Am simţit că am trebuinţa de a trăi in 
iubire - in iubirea tuturor lucrurilor -, a pătrunde 
totul atât de real pentru că-l iubeşti. (D. Guşti) 

ub semnul acestor gânduri, în luna iulie 
2001, m-am reîntors la Slătioara, pentru a 
continua cercetările referitoare la starea meşte¬ 
şugurilor din zonă, cu privire specială asupra 
olăritului. 

Hotărâsem ca strategie de lucru strângerea 
informaţiilor în aşa fel, încât prezentarea lor în 
manieră narativă, originară, să poată servi 
temelor propuse a fi abordate prin reconstituirea 
şi recompunerea unor fapte de viaţă trăită. 

Acest demers îmi oferea o altă perspectivă a 
cercetării etnologice. Pe de-o parte, terenul îmi 
dicta să transcriu o experienţă personală, bazată 
pe strângerea unor valoroase documente orale; 
pe de altă parte, îmi dădea posibilitatea să fiu 
simultan „observator, traducător, interpret, pro¬ 
ducător de explicaţii". (Copans: 1999, 46) 

Această manieră de a concepe şi a aborda 
(scrie) terenul, proprie, de altfel, antropologiei 
culturale contemporane, este cuprinzătoare şi 
totalizatoare; ea propune o întoarcere către per¬ 
soană şi personalitate, o abordare a temelor sub 
forma „portretelor", care dau o dimensiune reală 
a faptelor studiate, transmiţând totodată mani¬ 
festări sociale şi experienţe individuale, Iară 
deformarea realităţii obiective. 

Cercetarea ceramicii populare de la Slătioa- 
ra, înţeleasă prin prisma experienţelor de viaţă 
ale celor ce o făuresc, devine astfel, deopotrivă, 
o experienţă de jurnalist, analist şi sociolog, în 
încercarea de a pătrunde cât mai adânc tainele 
acestui meşteşug. 

De asemenea, demersul nostru de a înţelege 
o personalitate nu „cu ajutorul unor formule 
rigide, ci numai din forma unui destin făurit din 
propria sa viaţă" (D. Guşti), creează, în contextul 
întregii cercetări, imaginea unei sinteze moder¬ 
ne, ale cărei valenţe presupun totodată „lărgirea 
orizontului cunoaşterii faptice, resistematizarea 
materialului, capabilă să propună perspective 
noi de interpretare". (Bucur: 1987, 68) 

Amintiri din viaţa şi creaţia 
unui olar 

Mi-am zis întotdeauna: 
dacă eşti olar. fă treabă bună! 
(Nicolae Toreţoiu, fost olar) 

unoscut sub numele de ,,'nea Culiţă", 
Nicolae Toreţoiu, tatăl doctoriţei Maria 
Rădulescu, este un om care face cinste 
Slătioarei, prin exemplul vieţii trăite în hărnicie, 
cinste şi credinţă. 

L-am cunoscut în cele mai diferite ipostaze: 
la biserică, cântând în strană, la cosit, la înjugat 
boii sau muncind în gospodărie. Ziua sa de 
lucru începe la patru dimineaţa şi se termină 
târziu în noapte, dar el nu se plânge niciodată 
de oboseală. 

Ambiţia de a face lucruri bune în viaţă este 
„trădată" şi de felul în care se poartă: un om 
hotărât, pus pe fapte şi nu pe vorbe, cu o 
statură zveltă, în ciuda celor aproape 70 de ani. 

L-am urmărit câteva zile, cu intenţia de a-1 
întreba despre meseria pe care ştiam că a prac¬ 
ticat-o timp de 28 de ani: olăria. 

întâlnirea noastră pe acest subiect s-a pro¬ 
dus când, la coasă fiind, s-a aşezat pentru câteva 
minute, ca „să-şi tragă sufletul". 



'Hea (fuliţa ~7&ietaiu 4 t ai dai 


Vorbiţi-mi, vă rog. despre meseria de olar! 

„Ce să vă spun, mi-a plăcut foarte mult, de 
mic copil. Tata nu a vrut să mă fac olar şi, când 
a văzut că sunt atras de meseria asta, mi-a tăiat 
roata de două ori. Dar eu tot nu m-am lăsat. 
El mă dăduse la şcoala de cântăreţi la biserică, 
dar eu în viaţa mea am făcut mai multe." 

Erau mulţi olari aici? 

„Da, foarte mulţi. Eu ştiu că de prin ’51, 
când am plecat eu militar, până prin '80, au fost 
mai mult de patruzeci. Dar mai demult, aici în 
sat, toţi erau olari." 

Spuneţi-mi câteva nume de olari pe care i-aţi 
cunoscut. 

„Mihai Toreţoiu - tatăl meu, Vasile Albuică, 
Spiridon Gheorghiţă, Vasile Gheorghiţă, Victor 
Gheorghiţă, care mai lucrează încă. Ion Păsat, 
Constantin Păsat, Ştefan Păsat, Constantin Tore¬ 
ţoiu, Trifon Albuică, Anton Albuică, Constantin 
Stanciu, Constantin Brutaru. Din generaţia mea 
n-a făcut nimeni mai mult decât mine. Am mers 
şi la târguri şi la concursuri. Am mai multe 
diplome de la «Cocoşul de Hurez»." 

Câştigaţi bine atunci când făceaţi oale? 

„Da, foarte bine. Dacă făceam o zi-două 
oale, aveam o lună ce mânca." 

Ce principiu u-a călăuzit în munca de olar? 

„Mi-am zis întotdeauna: dacă eşti olar, fa 
treabă bună." 

Ce credeţi că se va întâmpla cu acest meşte¬ 
şug? 

„Cred că o să dispară. Noi, cei mai în vârstă, 
nu mai putem munci, iar tinerii nu mai vin la 
oale, se duc la discotecă. E mare păcat să dispară 
aşa o meserie. Eu cu ea mi-am crescut copiii." 

Fiica dumneavoastră are în casă o expoziţie 
cu oale pe care le-aţi făcut mai demult. Ce alte 
forme aţi mai lucrat, în afară de cele pe care 
le-am văzut? 

„Am făcut tot ce se cerea: oale pentru ciorbă 
şi pentru sarmale (cu două toarte), bobici (oale 
mai mici, pentru Moşi), toitane (borcane cu două 
mănuşi, de o vadră). Am lucrat şi oale în care 
făceam ţuica cu capac deasupra, tot din cera¬ 
mică. O îngăuream şi o încingeam cu cercuri de 
fier, ca să nu explodeze. Era mare de tot - de 
cinci vedre. O făceam din benzi; doi inşi lucram 
la ea. Mai sunt şi acum la culele de la Măldăreşti 
oale făcute de mine; crătiţi cu două mănuşi, 
oale pentru Moşii de iarnă, ulcele, cane cu ţâţă 
pentru ceai, cane cu coadă." 

Cum le lucraţi? 

„Mai întâi căutam un pământ bun, argilos, 
din Coasta Cerbului, din Valea Mavrii sau din 
Dealul Recii. Pentru ulcioare, pământul este altul 
şi îl luam după văi, spre Vaideeni sau Cociobi." 

Cu ce-l aduceaţi acasă? 

„Cu carele, cu roaba, dar şi cu sacu' dus în 
spinare, că altfel nu puteam trece prin livezi. 
Nisipul îl luam cu băniciorul şi-l amestecam cu 
pământ." 


făcută dintr-o coasă. îl înmuiam din nou şi-l 
călcam cu picioarele amestecat cu nisip fin. îl 
întindeam subţire până la două-trei degete, apoi 
adunam tot şi făceam un sul mare, îl tăiam cu 
sârma şi apoi îl luam la mână. Făceam bulgăre 
sau bruş de pământ din care ridicam vasele. La 
modelat mă ajutam cu sâmceaua." 

Cum făceaţi un ulcior? 

„Când modelam ulcioare, făceam mai întâi 
corpul; după ce-i terminam forma, îl dădeam jos 
de pe roată şi-ncepeam să modelez gâtul, pe 
care-1 lipeam după aceea de corp. Mai târziu 
puţin, puneam şi coada, ca să facă priză cu 
corpul. Să ştiţi că ne recunoşteam între noi 
după felul în care făceam gâtul sau coada. 
Fiecare avea un fel propriu." 

Când ardeaţi vasele? 

„După ce se uscau, când se făceau albe. 
înainte de a le băga la foc nu trebuia să mai fie 
apă în lut, că altfel se spărgeau vasele la foc." 

Cum ardeaţi vasele? 

„Le aranjam în cuptor. Cuptorul meu avea 
două guri: la mijloc diametrul era de un metru 
jumate. Jos puneam cămineţi de cărămidă, ca 
să nu intre focul direct pe oale. Deasupra, când 
cuptorul era plin, puneam cioburi." 

Căt timp le ardeaţi şi cefei de esenţe de lemn 
foloseaţi? 

„Cam şapte-opt ore, cu lemn de fag, de 
carpen, de mesteacăn şi nu de stejar, că e dur şi 
nu are flacără." 

Când ştiaţi că oalele sunt arse bine? 

„Când ieşeau deasupra limbi de foc albăstrui, 
însemna că oalele erau gata. Atunci înfundam 
gurile cuptorului cu fân şi le lăsam până a doua 
zi, ca să iasă focul din ele. Varul trebuia dat 
repede, căci după câteva zile nu se mai ţinea. De 
multe ori, plecam cu ele calde." 


m 


Ce făceaţi apoi cu pământul? 

„îl puneam în ţarc sau în troacă, îl ameste¬ 
cam, îl udam bine şi-l lăsam să se odihnească, 
adică să se dospească (timp de o zi şi o noapte). 
După aceea îl tăiam cu scoaba sau cuţitoaia 


Soţia v-a ajutat? 

„Da, de multe ori decora cu o pensulă spin¬ 
tecată în patru părţi, ca să iasă patru rânduri. 
Foloseam caolin sau var. Decoratul se face pe 
altă roată, lângă cuptor." 

Am văzut că sunt nişte linii albe şi pe mănuşa 
vasului. De ce le făceaţi? 

„Când mergeam cu oalele la târg, în afară de 
modelul cu trei râuri şi o linie, puneam pe 
mănuşă preţul în linii, pentru că nu ştiau mulţi 
carte: o linie însemna un leu, două linii - doi lei 
şi tot aşa până la 10. De la zece în sus, puneam 
direct cifre până la 20. Nu existau oale mai 
scumpe de 20 de lei, oricât de mari ar fi fost.“ 

Aţi lucrat numai ceramică de Slătioara? 

„Da, numai din asta, roşie, nesmălţuită.“ 

Unde vă duceaţi cu oalele? 

„La târguri. Erau şase-şapte care cu olari şi 
plecau deodată. Le vindeam pe toate la Horezu, 
la Pietrari, la Gânguleşti şi la Zătreni.“ 

Schimburi de marfă nu făceaţi? 

„Ba da, mergeam cu ele la vale şi le dam pe 
bucate (cereale): două pline şi una goală, două 
goale şi una plină sau la coş: îţi dau trei oale 
şi-mi dai o tămă (coş de nuiele) de drugi (ştiuleţi). 
Aşa a fost viaţa mea de olar... E păcat că acum 
se uită tot.“ 

Seara se lăsase de-a binelea peste sat. Ca 
din pământ începuseră să iasă licuricii şi um¬ 
pleau lumea cu „o corolă de minuni'* şi de lumini. 

‘Nea Culiţă Toreţoiu a gustat puţin aceste 
miracole, a lăsat amintirile deoparte şi a plecat 
la treburile sale. Ziua lui de muncă nu se termi¬ 
nase încă. 


Olarii de astăzi 

Nu mai poci lucra decât 10-15 oale pe zi. 

(Victor Gheorghiţă) 

Din 1998, când l-am întâlnit pentru prima 
dată, până în vara lui 2001, în viaţa lui Victor 
Gheorghiţă s-au întâmplat cel puţin două eve¬ 
nimente importante: unul rău (şi-a vândut boii 
care îmbătrâniseră şi de care era atât de ataşat) 
şi altul bun (s-a apucat şi mai serios ca înainte 
de lucru la oale). 

Când am dorit să-i întregesc „portretul" 
făcut în 1998, mi-am amintit despre zgârcenia 
sa la vorbă şi despre graba pe care o are, de 
fiecare dată când îl întâlneşti, de a pleca din 
nou la treabă. Ca să fii sigur că-1 găseşti acasă, 
trebuie să-l cauţi ori dimineaţa, foarte devreme, 
ori în puterea serii. Nu-i place să arate cum 
lucrează, de aceea, ca să-l prind călcând 
pământul cu picioarele sau modelând la roată, 
l-am vizitat de nenumărate ori. Aşa sunt, în 
general, artiştii adevăraţi, mi-am spus, şi i-am 
înţeles reticenţa, explicând-mi astfel şi modestia 
din interiorul casei. Pentru că asemenea oameni 
nu acordă importanţă prea mare, de obicei, 
aspectului material al vieţii. Cred, deci, că Victor 
Gheorghiţă a lucrat olărie mai mult din plăcere, 
decât din dorinţa de a se îmbogăţi. 

Conştient sau nu, el este singurul dintre cei 
trei olari slătioreni, care a păstrat tradiţia şi au¬ 
tenticitatea formelor ceramicii de aici. El însuşi 
trăieşte şi lucrează după obiceiuri şi reguli care 
ţin parcă de o altă lume. Spre exemplu, când 
aproape toţi olarii „curăţă” pământul cu mala¬ 
xorul, el este singurul care îl mai calcă şi acum 
cu picioarele, ca pe vremea înaintaşilor săi. 

„Aştern nisip pe duşumea, ca să nu se 
lipească, mai bag un lighean de nisip la o căl- 
cătură de pământ şi fac patruzeci-cincizeci de 
oale dintr-o porţie din asta. Se face o bucată 
mare ca turta, ca mălaiul şi stau într-un picior 
şi cu celăltalt joc pe el. Uitaţi aşa!“ 

Şi se apucă să calce pământul, pentru că 
tocmai la acest „capitol” de prelucrare a lutului 
l-am găsit. 




Pe lângă aceasta, rămâne de neuitat pentru 
mine imaginea unei mulţimi de oale lucrate de 
meşter şi aşezate grămadă într-o cameră anume. 
Sunt atât de simple, dar fiecare în parte şi toate 
la un loc, încărcate de o puternică originalitate 
şi personalitate, purtând „marca Slătioara”! 

Dungile şi punctele 
albe, aşternute cu o rela¬ 
tivă stângăcie (care pare 
a nu fi întâmplătoare), 
le conferă vaselor un 
anume primitivism, o 
notă de autenticitate, 
care acum, la început de 
nou mileniu, pare să fie 
din nou foarte apreciată. 



, “Decfta ce ti ^iă*nâttt 6î*te, îl caic toată.' 

Din acest motiv sunt atât de căutate oalele 
lui Victor Gheorghiţă în frumosul magazin al 
soţilor Mihaela şi Ion Paloşi de la Horezu (nepoţii 
meşterului, ei înşişi olari), care şi-au descoperit 
şi vocaţia - profitabilă, de altfel - de a face 
cunoscută ceramica populară românească turiş¬ 
tilor ce vizitează Horezul şi împrejurimile sale. 
Bunicul Victor este pentru ei. de la o vreme, un 
furnizor serios de marfă made in Slătioara. 

Am găsit în acest fenomen o explicaţie ine¬ 
dită şi plauzibilă a supravieţuirii unui meşteşug. 
Din târgurile ţărăneşti, unde nu se prea mai 
caută ceramică de Slătioara, ajunge exponat de 
lux într-o galerie de artă, unde este cerută cu 
mare insistenţă. Poate fi socotit acest adevărat 
triumf un fel de răzbunare târzie a destinului, 
dar şi o idee, un germene dătător de speranţă a 
menţinerii şi revigorării unui meşteşug aflat 
acum pe cale de dispariţie la Slătioara! 

Născut la 13 aprilie 1925, Victor Gheorghiţă 
este decanul de vârstă al olarilor de âici. Meseria 
a deprins-o de la tatăl său „cam târziu", la 9 ani. 

„Am trecut de 60 de ani de când lucrez 
meseria asta. Când m-am născut eu, în sat 
lucrau vreo optzeci-nouăzeci de olari. Tinerii 
acum nu mai vor ca să înveţe. Eu am încercat să 
las pe cineva în urma mea, dar nu s-a putut. 
Doar unul de la Gomeşti a venit să înveţe, dar 
nu mai lucrează acum. Meseria e bună, dacă te 



ţii de ea, e bănoasă, numai să mergi prin târguri 
şi prin bâlciuri ca să vinzi, sau la vale, după 
grâu şi porumb." 

Văzându-1 cum lucrează la roată, te simţi 
părtaş la o minune: oalele se înalţă maiestuos, 
prind formă şi uimesc prin frumuseţea simpli¬ 
tăţii. Acest miracol le transformă parcă în fiinţe. 

Pentru că „nu prea mai merge" şi doar 
puţină lume le caută pentru a le folosi la vatră. 
Victor Gheorghiţă face în special formele care 
se cumpără: cratiţe cu două mânere, oale cu o 
mănuşă şi „bobici de-ale mici". 

El a lucrat mai demult şi oale de 50-60 de 
litri, „pentru nunţi, până au ieşit cratiţile", dar 
acum ne spune că nu mai poate face oale mari, 
că trebuie să lucreze cu un bruş (bulgăre de 
pământ pregătit pentru a fi modelat) prea mare. 

Observ în atelierul său silueta zveltă a unei 
sobe văruite, făcută tot de el, cu două coloane 
laterale, alcătuită fiecare din câte cinci olane de 
ceramică. în cule sau în diferite alte case boie¬ 
reşti de aici am văzut sobe făcute în acelaşi stil, 
construite probabil de meşterii olari de altădată. 


m 

Pentru a cunoaşte terminologia specifică a 
acestui meşteşug, îi cerem meşterului să ne 
numească părţile componente ale roţii de olar: 
„Roata de sus se numeşte rostoghilă, la cea de 
jos îi zicem tot aşa, roată ; fus , adică ţeava asta 
metalică ce ţine discul de jos şi pe cel de sus, 
care transmite mişcarea rotativă. Boldul este 
locul în care intră fusul. Roata mai are şi război - 
făcut după mărimea olarului, unde te aşezi (te 
bagi), ca să stai cu scândura la spate. Jos mai 
are şi plimba, stinghia pe care-ţi sprijini picio¬ 
rul. Lângă roată ţin sârma legată cu cârpe la ca¬ 
pete, cu care desprind oala de pe roată, feleticul 
sau pensula cu care înflor vasele, sămceaua sau 
piaptănul “ (şi ne arată un mic obiect de lemn 
găurit, a cărui latură netedă înalţă oala şi o 
netezeşte sub presiunea mişcărilor mâinii). 

„Pământul folosit este de două feluri: unul 
adus din deal, din pădurea Potreşi, care se folo¬ 
seşte la oale, şi altul, luat din Măgură şi din locul 
numit «în Curele», bun pentru ulcioare sau alte 
asemenea forme care nu rezistă la foc. Pământul 
de oale nu ţine la ulcioare”, ne spune bătrânul 
şi ne asigură că oalele pe care le face nu cedează 
la fiert. Având un conţinut bogat în nisip, lutul 
de Slătioara „nu prinde smalţ pe el“, de aceea 
ceilalţi doi olari care ştiu să facă ceramică de 
Horezu s-au specializat în tratarea pământului. 



„îmi place mult să lucrez”, ne mărturiseşte 
olarul nostru, aducându-şi aminte că „înainte, 
pe vremea mea, ca să fii considerat olar bun, 
trebuia să dai o probă. Se spunea că eşti olar 
bun, dacă ştiai să faci o ceaşcă de ţuică. Asta 
însemna că puteai să faci toate formele de vase 
mai mari.” 

După ce a pregătit şi a modelat pământul, 
după ce a uscat oalele pe poliţele anume aşezate 
în atelier, meşterul le-a pus la ars într-un cuptor 
vechi, cu două guri, împrejmuit cu o împletitură 
de nuiele şi având câteva cercuri de metal în 
exterior. 

înainte de plecare, am mai zăbovit pentru 
câteva minute pe prispa casei sale, înnobilată de 
frumoase muşcate roşii. Aici, printre mulţimea 
de oale. Victor Gheorghiţă este cu adevărat un 
om împlinit, mândru pentru ceea ce a realizat în 
cursul vieţii sale: 

Credeţi c-ar Ji bine ca tinerii să se apuce de 
meseria de olar? - îl întreb la sfârşitul discuţiei 
pe meşter. „Vai, că bine ar fi!“, exclamă el pe un 
ton convingător, patetic chiar, dovedind, prin 
sinceritatea acestei reacţii, marea lui dragoste 
pentru meşteşugul artistic care l-a însoţit de-a 
lungul vieţii. 


<uiie ca. căuta. cuflete... 

Hai la oale şi ulcioare şi bobici de-ale mai mici! 

(Anton Gogioman) 

Deşi născut în anul 1948, Anton Gogio¬ 
man face parte din „generaţia tânără" a olarilor 
din Slătioara. Cele câteva discuţii pe care le-am 
purtat au stat sub semnul respectului faţă de 
meşteşugul său. 

„Meseria nu e grea, trebuie să ai dragoste de 
ea. în olărie, trebuie să ai un simţ la mână. Eu, 
dacă nu l-aş fi avut, aş fi făcut oale groase, ne¬ 
uniforme, dar aşa, le fac să aibă aceeaşi grosime 
de sus până jos. Ia uitaţi-vă!“ - şi trage cu o 
sârmă transversal, de la buză până la fundul 
vasului crud, făcut cu câteva minute înainte, ca 
să ne demonstreze că „aşa stau lucrurile". 

„E ca la muzică: dacă n-ai ureche muzicală, 
nu faci nimic; aşa şi la oale, dacă nu ai pricepere 
în mână, tot nimic nu faci." 

Faţă de Victor Gheorghiţă, al cărui ginere 
este, Anton Gogioman a fost „şcolit" la Coope¬ 
rativa Meşteşugărească „Ceramica" din Horezu, 



fyyqiwuut,: „THUmm, fatiHâttkvie a faunâ*ttului" 


unde a învăţat meseria şi a muncit din 1970 
până în 1996. 

„Şi tatăl meu tot meseria de olar a avut-o; 
pot spune că tradiţia a mers din tată-n fiu, dar 
eu nu am învăţat de la el. Ori a fost el prea dur, 
ori am fost eu prea greu de cap la vârsta copilă¬ 
riei." 

înrudirea prin căsătorie, în anul 1970, cu 
renumiţii olari Ioana şi Dumitru Mischiu de la 
Horezu l-a ambiţionat şi l-a ajutat să „devină 
cineva" printre olari, căci, în afară de Coopera¬ 
tivă, „a mai furat meseria" şi de la cumnaţii săi. 

Vraful de diplome pe care-1 pune în faţa mea 
demonstrează trecerea sa încununată de succese 
pe la renumitele târguri de ceramică, în calitate 
de participant din partea Cooperaţiei meşteşu¬ 
găreşti. Diplomele primite de-a lungul anilor la 
Rădăuţi, Curtea de Argeş, Suceava, Sibiu sau la 
Horezu sunt însemne ale premiilor obţinute, pe 
baza cărora olarul se legitimează drept „cel mai 
bun de acolo" (de la Cooperativa „Ceramica" - 
n.n.). 



„înainte, tort lueiefy, dat dul^vte îttfite frainte. 

„Nu-mi lipsea premiul I de la Horezu. Făceam 
cocoşi ţanţoşi pe taiere! Deşi munca a fost grea, 
pot să vă spun că, pe vremea când lucram la 
Horezu, câştigam foarte bine. Sigur că aici, 
acasă, lucrez în special ceramică de Slătioara, 
pentru că lumea îmi cere mai ales vase pentru 
fiert la plită, iar de frumuseţe, la cerinţa altora, 
fac şi ceramică de Horezu. De fapt, în lupta asta 
după bani, faci tot ce se caută. De curând, am 
avut o comandă de sfeşnice, aşa le zice, supor¬ 
turi pentru lumânări." 

Având atu-ul experienţei horezene. Anton 
Gogioman stăpâneşte mai bine tehnica de lucru, 
atât la pregătirea pământului, cât şi la modelat 
şi la ars: „Iau pământul din locul de la Traşcă 
sau din Curele, un alt loc cu pământ bun, care 
s-a cam împuţinat. Merg cu căruţa, sap groapa 
până dau de pământ bun, până la o adâncime 
de un metru şi ceva: în alte părţi, se ia de la o 
adâncime de patru-cinci metri. Pun scara şi-l 
scot cu găleata. îl aduc acasă, îl pun în gromniţă, 
pun apă peste el, îl calc şi-l las să se macereze, 
îl las acolo să-l ardă şi soarele. Vara sfârâie 
când torni apa peste el: face ca varul când îl 
stingi. Aşa se dospeşte mai uşor. Cel mai bine 
este când îl prinde iama la noi în curte, că-1 
îngheaţă şi se macerează de la sine. Se ia apoi la 
cuţitoaie, se taie felii-felii şi iar se pune la dospit 
cu apă pe el. înainte vreme, pământul se curăţa 
de resturi şi prin călcare cu piciorul. Se făcea 
sul şi se lua cu călcâiul mărunt-mărunt, de trei- 
patru ori. 

Pământul nostru e mai rar în pori şi pentru 
acest neajuns trebuie să-l amestecăm cu nisip, 
că fără nisip nu merge. Dar trebuie să te pricepi 
şi la nisip cât să bagi, să simţi proporţia, că dacă 
bagi mai mult nisip, după ce le-ai pus la cuptor, 
iese apa din ele; dacă bagi mai puţin, se sparge. 
Eu pun cam o găleată de nisip în pământul din 
care fac o sută de vase, deşi mai are nisip în el. 
Asta este reţeta mea. 

Mai este un loc de unde iau, dar pământul 
ăla nu ţine la vechitură, adică trebuie să bag 
vasele puţin mai crude la cuptor, că altfel se 
sparg." 


Deşi recunoaşte că malaxorul îi uşurează 
foarte mult munca, ne spune că cel mai bine 
„iese treaba dacă bat turtele cu maiul şi-l joc cu 
picioarele: pământul de Slătioara e mai nimerit 
să fie luat la picior, pentru că el merge prin fre¬ 
care, pe când malaxorul îl rupe. Dar ce să facem 
dacă nu ne mai ajungem cu sănătatea, ca să-l 
jucăm mereu cu picioarele? Aşa îi simt orice 
pietricică. 

După această operaţie, îl frământ iară, pre¬ 
cum brutarii pâinea, fac gogoloiul şi ştiu exact 
ce-o să-mi iasă din el. în aproape treizeci de ani 
de meserie, am învăţat cât pământ îmi trebuie 
pentru fiecare obiect. 

Cel mai mult îmi place când mă încing în 
războiul de la roată: modelez oale de sarmale 
fără capac (pentru că pământul nu ţine. se obă- 
dează), toitane (vase de 5-8 kilograme), borcane 
(de la 8 kilograme la o vadră), bobuţe (căni mai 
mici), dar şi taiere, ciorbalâce şi boluri (un mo¬ 
del mai nou, ca nişte castroane mai mici - sunt 
foarte căutate) smălţuite, cu model de Horezu." 



mactetefy... 

Anton Gogioman a lucrat şi la roata elec¬ 
trică, dar o preferă pe cea din bătrâni, cu fusul 
prins „într-o gâscă": „înainte nu avea rulmenţii, 
domul (axul) era înfipt într-o măsea de cal. 
Roata electrică are turaţia prea iute şi aruncă 
obiectul dacă este mai mare." 

La capitolul instrumente de lucru, meşterul 
aminteşte următoarele: „mâna, piaptănul (tata îi 
zice sămcea sau simcea , iar pe la Oboga şi Vlă- 
deşti i se spune ficheş), sârma pentru desprin¬ 
derea vasului de pe roată şi cuptorul". 

După ce ne arată cum se modelează toate 
tipurile de vase, meşterul descrie fiecare etapă 
de lucru: cum se face gura şi baza vasului, burta 
şi mănuşa: „Să vă spun un secret: mănuşile 
(toartele) se pun pe crud, că, dacă apucă să se 
usuce, nu mai fac priză şi pământul e singurul 
lucru care nu se mai poate suda. Pe buza şi pe 
corpul vasului pun un adaos de pământ, ca să 
se lipească mai bine toarta, să fie mai rezistentă. 
Tata zicea că mai greu este să faci o coadă decât 



“THania £<u?i<utuut decareaja- vade de SCatalana. 



(2aan*te de vită-, temuiuate eu- „tcdluni" de fiette de 
fiadăne, finiu cane de dcunq. culanite fie vade di yadţa. 
(dtâsufix-) — i*tdtnu*neute fieutnu decanat dfiecifcee 
cenanucii de "Zfoneyu 


o oală. Urmează finisarea: se curăţă toate rezi¬ 
duurile de pe vas şi se astupă toate asperităţile. 
Se bagă mâna şi înăuntrul vasului, că mai 
rămâne şpan de strunjire. 

La decorat mă ajută soţia mea, Maria Gogio¬ 
man, care a lucrat peste zece ani la Horezu, cu 
cornul de vită şi cu gaiţa, dar ştie să decoreze 
şi ceramică de Slătioara, cu o pensulă desfăcută 
în două, ca să iasă modelul în două direcţii. Ăsta 
cu var îl fac după ardere şi să ştiţi că nu se ia, 
rezistă în timp chiar la folosinţă zilnică. 

După ce modelez oalele, le las să se usuce 
bine, nu la soare, că se crapă. Apoi le bag la 
cuptor. Cuptorul e făcut de mine - am făcut şi 
la Horezu, mai mare. După cum vedeţi, este 
acoperit, faţă de cuptoarele de câmp care nu au 
vatră înăuntru, peste mălaie (două semicercuri 
înălţate, de pământ, construite pe fund)." 

în timp ce îşi pregăteşte expozeul despre 
arderea vaselor, olarul ne conduce către locul 
unde şi-a construit cuptorul, mai departe de 
casă, continuat de o grădină verde şi abruptă 
care se termină în pădure. Din loc în loc, pe ulu¬ 
cile gardului stau agăţate oale de Slătioara, 
semn că şi familia olarului apreciază mai mult 
funcţia lor de uz decât pe cea decorativă. 

„Cuptorul meu este rotund, are două guri 
care corespund printr-un ocol peste care se pun 
cărămizi ca să nu pătrundă focul repede, ci 
treptat, pentru a proteja vasele. Pentru cera¬ 
mica nesmălţuită, biscuit, dau foc opt-nouă ore, 
cu lemn de fag sau de mesteacăn. Cel de fag e 
cel mai bun, că încinge mai bine flacăra. Pentru 
cea smălţuită, mai dau un foc, pentru smalţ. 
Trebuie să am grijă cum le pun în cuptor, ca să 
nu se lipească: le aşez ca pe nişte solzi şi atunci 
nu fac atingere decât în două puncte, pe buză, 
pe o suprafaţă foarte mică. 

După ce am aşezat oalele, pun un strat de 
cioburi deasupra şi când văd focul peste cioburi 
sus, ştiu că sunt gata şi nu mai bag lemne un 
sfert de oră - douăzeci de minute. Trag tot jarul, 
ca să-l împingă aerul rece pe ăla cald sus. 

Se ridică focul din ce în ce, tot mai deschis, 
şi, după un sfert de ceas, iar bag lemne, cam 
cincizeci şi cinci de minute, şi iar trag. Eu, ca 
meseriaş, cunosc focul şi ştiu când sunt gata 
arse vasele. Dacă nu e coaptă bine, cam sare 
huma de pe vas. Până la sfârşit, facem cam trei- 
patru răsuflaturi din astea." 

Aveţi amintiri plăcute din viaţa de olar? 

„Da, când eram mai tânăr mergeam la târ¬ 
guri cu carul: la Pojogi, la Piteşti şi la Slăveşti. 
Pe drum puneam câte o oală în ţeapa carului, ca 
să vadă lumea că trec olarii şi strigam: «Hai la 
oale şi ulcioare, şi bobici de-ale mai mici!» 

Ieşeau bătrânele în faţa carului, unele ne 
învăţaseră, ne ştiau şi-şi luau oale pe alese." 

Experienţa lui Anton Gogioman poate fi un 
model pentru elevii şi tinerii din Slătioara, care 
ar putea avea cel mai bun profesor de ceramică. 

Din nefericire, în familia sa nu vor mai 
exista olari. Unul din cei doi băieţi ai săi. Anton, 
căruia îi plăcea olăritul, a suferit un accident, 
în urmă cu câţiva ani, la mina la care lucra, în 
urma căruia a rămas fără braţul drept. 

„îmi doresc să învăţ pe cineva meseria de 
olar, dacă soarta a făcut ca pe co.pilul meu să nu 
pot să-l mai instruiesc..." 

Modelul e mâna 

(Lazâr Muşat) 

Al treilea olar din Slătioara, Lazăr Muşat 
(născut în 1931), face parte dintr-o familie în 
al cărei arbore genealogic au fost „presărate", 
în trei generaţii, tot „viţe" de olari: bunicul său, 
Ion Muşat, a fost olar; fratele bunicului dinspre 
mamă, Gheorghe Borănescu, tot olar: fiii şi fiicele 
bunicului, cu toţii au lucrat lutul: Lazăr (tatăl 
său), Gheorghe, Ion, Leontina, Veta şi Lenuţa. 

Dacă în această genealogie a familiei, la a 
doua ramură, meşteşugul prosperă, astăzi, la 
ultima spiţă a neamului, el s-a stins. 

„Copiii şi-au găsit alte meserii la oraş. Nici 
unul nu a învăţat. Băiatul e şofer şi fata, femeie 
de serviciu la spital. Amândoi stau în Horezu. 
Am un nepot în clasa a opta. Am crezut c-o să-i 
placă, atunci când s-a suit la roată. Dar nu-1 
atrage nici pe el. Tinerii îşi iau acum alte 
meserii. Nu le place să se mocirlească şi să stea 
cu fleciul în casă. Dacă aţi şti cât îmi e de drag 
mie să lucrez! Doar c-am început să-mbătrânesc, 
şi nici un tânăr nu vrea să-l învăţ meseria mea. 



^ajar “TfCuţat e yata, ea îttceafca vauaca ta «ale. 


Apoi să ştiţi dumneavoastră că e o munca grea. 
Trebuie să ai forţa şi tragerea de inimă ca s-o 
faci. Acum şi eu lucrez mai puţin, am şi multă 
treabă în gospodărie şi suntem numai eu şi 
soţia mea, Veronica." 

Dar s-o luăm de la început. Când l-am 
cunoscut, l-am desprins cu greu pe meşter de la 
munca sa din grădină. Străbătusem anevoios 
drumurile Slătioarei ca să ajungem la limita 
dinspre Vaideeni, acolo unde locuieşte Lazăr 
Muşat, zis Gorică. 

Am mers cale de cinci-şase kilometri din 
centrul comunei. Un drum prăfos, ce şerpuieşte 
pe lângă case rare sau prin locuri aproape 
pustii, unde - gândeam atunci -, dacă te apucă 
noaptea, trebuie să ai mare curaj ca să poţi 
merge până la capăt. 

Era miezul zilei când am ajuns în acel loc 
singuratic şi am intrat într-o curte apărată de 
cei nepoftiţi prin vigilenţa a doi câini, care, dacă 
ar fi fost dezlegaţi, sigur ne-ar fi făcut „o poaznă", 
ca să mă exprim în limbaj glumeţ slătiorean. 

Figurile blânde ale celor doi oameni care 
au apărut în faţa mea, Lazăr Muşat şi soţia sa, 
contrastau însă dintru început cu asprimea 
locurilor. 

Conversaţia noastră a debutat firesc şi m-a 
atras de la început. Mi s-a părut că 'nea Gorică 
are darul să te înveţe olărie numai din vorbe. 
Dacă îţi mai şi arată, aşa cum a făcut în faţa 
noastră, aproape că pleci acasă olar de meserie, 
intr-atât de evidente ni s-au revelat virtuţile de 
dascăl ale meşterului. 

De la ce vârstă aţi început să lucraţi? 

„De la 12 ani, am învăţat de la tatăl meu, 
Lazăr Muşat. Mi-a fost dragă de la început me¬ 
seria de olar şi tot aş face-o mereu, dacă aş avea 
timp mai mult." 

Ce fel de vase ştiţi să lucraţi? 

„Eu ştiu să fac orice. La roată trebuie să te 
gândeşti bine: eu ce fac acuma? Fac ceşti, de 
exemplu. Şi atunci pun 100, 200 sau 300 de 
gogoloaţe de pământ şi încep să le modelez. Cam 
un minut la o ceaşcă, atât îmi ia. în viaţa mea 

de olar, am făcut ulcioare, străchini, bobici - 
adică nişte căniţe mici de beut apă -, borcane 
cu două torţi, din cele mari, care se foloseau la 
nunţi şi la înmormântări. Cea mai mare oală 
dintr-o bucată făcută de mine a fost de trei 
vedre, dar Constantin Brutaru a făcut oale şi de 
100 de litri. Pe cele mai mari le făceam înnădite. 
Dacă vreau să fac un lucru deosebit, desenez 
acasă pe o hârtie modelul şi apoi îl fac.“ 

De unde luaţi pământ pentru oale? 

„Aici la noi sunt trei văi cu pământ bun şi 
gras: Valea Zbierii, Valea Pătulului şi Valea 
Romanoiului. Mai este pământ bun şi la vreo 
cinci kilometri, în dealul Horezului, dar ăla nu 
ţine la fiert, suportă doar să pui fierbinte. Merg 
de fiecare dată cu carul şi sap mai adânc, ca să 
găsesc cel mai bun soi de lut.“ 


13 1 ! 


Discuţia noastră „curge" firesc şi vizează 
etapele de prelucrare a lutului, în ordinea lor 
prestabilită: „Când ajung cu pământul acasă. 



îl pun într-o împrejmuire de tablouri şi-l las la 
dospit. Dacă e vară, se soreşte; îi dau apă şi-l las 
să se macereze până se încleiază. Apoi se dă la 
malaxor, umed cum este, ca să se zdrobească 
pietrele din el. Cu piciorul e mai greu, pentru că 
trebuie jucat de cel puţin zece ori. Când nu am 
malaxor (ăsta nu este al meu, l-am împrumutat 
de la Anton Gogioman), îl pun pe un panou 
mare de lemn, pun nisip, ca să nu se lipească, 
şi-l calc roată-roată, mărunt-mărunt, îl fac sul 
şi iar îl iau la călcat, apoi iar şi iar repet operaţia 
asta, care cere mult efort fizic. Pe urmă, îl iau la 
cuţitoaie, un metal tăios şi rotund făcut dintr-o 
coasă, care înlătură orice fir, cât de mic ar fi. în 
felul ăsta, rămân cu un pământ ca o pastă fină. 
Din el fac gogoloaţe de pământ: cam două sute 
odată, fiindcă ştiu din ochi ce mărime îmi tre¬ 
buie. Apoi pun fiecare gogoloţ pe taierul roţii şi-i 
dau formă cu mâna şi cu sămceaua. Să ştiţi că 
înainte femeile pregăteau pământul «la picior»." 

întrerupem aici „drumul lutului", pentru o 
altă poveste - a drumului olarului prin viaţă. îmi 
povesteşte despre experienţa de la Bucureşti şi 
de la Sibiu, care a durat din '56 până în '62, 
când tot ceramică a lucrat, la Fondul Plastic şi 
la Fabrica de Teracotă: „Prima dată am modelat 
oale simple, nesmălţuite, ca Victor Gheorghiţă. 
Specializarea, în alte condiţii, am făcut-o împre¬ 
ună cu tata la Bucureşti, apoi la Sibiu şi mai 
târziu «m-am lăsat la vatră» şi-am venit să lucrez 
la Cooperativa meşteşugărească «Ceramica» de 
la Horezu. Am lucrat vase monumentale, aveau 
un metru jumate sau doi metri, cu forme amfo- 
roidale, puse pe pirostrii (suporturi de metal). Le 
făceam din bucăţi, în prese speciale şi-apoi le 
lipeam între ele. Pentru că le lucram greu, într-o 
lună de zile nu făceam mai mult de douăzeci de 
bucăţi." 

Meşterul ne mai spune că unele din vasele 
lucrate de el se află la Mitropolia din Craiova. La 
Cooperativa din Horezu a produs în special 
ceramică tradiţională. 

Fotografiile pe care ni le arată, unde olarul 
pare mic printre oalele sale gigantice, îi stârnesc 
frumoase aduceri-aminte. 

Ceramica da SCătioara 


„Am făcut concurs cu Ogrezeanu şi cu 
Vicşoreanu şi să ştiţi că nu m-a luat nici unul 
în obiecte. Ei nu făceau decât obiecte mici, până 
la doi litri, eu le făceam şi fuga şi mari.“ 

Diplomele obţinute la diferite târguri şi con¬ 
cursuri de ceramică din ţară stau mărturie a 
talentului de olar a lui Lazăr Muşat. Este de la 
sine înţeles că experienţa acumulată s-a răs¬ 
frânt şi în perfecţionarea tehnicilor de lucru de 
la Slătioara. 

Dat fiind că trăieşte alături de goijeni, ale 
căror târguri le-a frecventat des şi de la care 
primeşte comenzi la diferite evenimente din an, 
ceramica făurită de meşterul Gorică a sfârşit 
prin a semăna, din punctul de vedere atât al 
formei, cât şi al unor motive decorative, cu cea 
din judeţul Goij (se observă, de exemplu, simili¬ 
tudini cu aceea de la Găleşoaia). 

Şi ceramica de Horezu pare să fie aici „la 
ea acasă". Gaiţa, micul instrument cu care se 
execută decorurile fine ale taierelor, în special 
pânza de păianjen, trădează deprinderea de a 
făuri taiere specifice amintitului centru. 

Modelele propriu-zise le face cu cornul de 
vită, având la extremitatea mai subţire „o 
pipetă" din care curge culoarea printr-un „tub" 
făcut din pană de găină: „Cu gaiţa, un băţ care 
are în capăt un ac, trag repede de culorile date 
moi cu cornul pe farfurie şi fac un model. La 
modele le dau nume după cum îmi vine: boboc, 
spic de grâu, floare, val, şencăfău, pişatul boului. 
Formele astea de decoraţie sunt făcute cu vop- 
seluri: caolin alb, piper negru (un pământ care 
se găseşte la doi metri, se aseamănă cu boabele 
de piper şi din care iese culoarea neagră. Se 
macină la moară, adică la râşniţă, şi înainte 
să-l dau pe vase, se amestecă cu apă.) Galbenul 
se obţine dintr-un pămânţel de aceeaşi culoare, 
iar verdele ca iarba îmi iese din arama măcinată, 
amestecată cu caolin." 

Pentru ceramica „stil Slătioara", meşterul 
face o singură ardere (biscuit) care durează opt 
ore: pentru cea smălţuită, două arderi, fiecare 
din ele durând aproximativ opt ore. 



'îmztţatul veuuUuc 


„Când le dau cu smalţ, să copere toate culo¬ 
rile de la prima ardere şi iase în relief după a 
doua. Se zice că se limpezeşte culoarea. Smalţul 
măcinat îl amestec cu apă şi mai bag şi piatră 
măcinată, că altfel se prind toate şi se lipesc. 
Stratul se dă subţire, cu lingura, ca un fir de 
papiotă. După foc, luciul rămâne ca o sticlă, 
înainte preparam singur smalţul din bucăţi de 
aramă băgate la cuptor, care depuneau o coajă. 
Coaja se dădea jos, se măcina la moară şi se 
amesteca cu piatră pisată, pusă la cuptor. Aşa 
se lucra pe timpuri. Da' să ştiţi că e mai puter¬ 
nică glazura asta primitivă." 

Cuptorul, tronconic, este din cărămidă, 
legat în exterior cu fier-beton, ca să nu cedeze 
la foc, când se dilată, din pricina temperaturii de 
până la 2.000 de grade. înăuntru are un pat de 
cărămidă (cămineţi). Capacitatea lui este de 
aproximativ 1.000 de străchini. „Ştiinţa focului" 
a deprins-o meşterul mai bine la fabrica de tera¬ 
cotă de la Sibiu: „Prima dată ţin focul mic-mic, 
vreo două ore. Apoi încing la maxim, de sus 
până jos. Când oalele sunt gata arse, cioburile 
de deasupra cuptorului sunt roşii ca ţigla." 

Ca o noutate în această zonă, observăm în 
atelierul meşterului o presă prin care, cu ajuto¬ 
rul unor şabloane, ies toarte (mănuşi) cu diferite 
modele. Ansamblul obiectelor făurite de meşter 
înseamnă o întreagă lume de forme, motive şi 
culori, cuprinzând tradiţionalul şi noul, inedi¬ 
tul deopotrivă: ceşti, pahare, servicii de ţuică, 
ghivece, farfurii, ulcioare, figurine etc. 

„Aici, la noi, se caută multe castroane; ar 
trebui să ai cu miile. La dezgroparea mortului, 
care are loc la şapte ani, se iscăleşte numele 
celui plecat pe fundul străchinii. Fiecare om 
care vine la pomană primeşte câte o strachină 
acasă. Când e la înmormântare, se dă de poma¬ 
nă un ulcior celui care a început săpatul gropii, 
la fel şi atunci când se sapă pentru dezgroparea 
mortului. Oamenii îmi fac comenzi de străchini 
şi-mi cer să desenez o cruce şi să scriu numele 
mortului pe fiecare. La botez cer mai mult ceşti." 

Lazăr Muşat nu mai merge acum prin satele 
de la câmpie, pentru a da oale pe bucate (pe 
cereale) şi nici la târgurile de la Slăveşti, Gângu- 
leşti sau Horezu nu a mai fost demult, dar îi stă¬ 
ruie în minte atmosfera de altădată, când olarii 
strigau îmbietor „Ia bobica, neamule!"; „Ce vre¬ 
muri frumoase! Şi erau atâţia olari în Slătioara! 
Ne înţelegeam bine între noi, ne învăţam unii pe 
alţii. E cu adevărat miraculoasă meseria asta. 
Dacă nu mi-ar fi plăcut, n-aş fi făcut-o.“ 

Ceramica de SCătioara 


Consideraţii 

asupra ceramicii de Slătioara 

în jurul Horezului. mai sunt şi alte centre, 
care fac mai cu seamă olărie pentru foc şi vase 
mai mici (ulcioare). Acestea, cu toate că sunt mai 
simple şi cu destinaţie de întrebuinţare casnică, 
sunt de o armonie desăvârşită ca formă. Vasele 
au de multe ori căte o spirală puţin dezvoltată, 
care aminteşte motivele de la Cucuteni. 

(Barbu Slătineanu) 

etalii preţioase asupra olăritului şi cerami¬ 
cii de Slătioara am aflat, în paginile prece¬ 
dente, chiar de la cei care acolo şi-au pus viaţa 
în slujba acestui meşteşug. 

Ne propunem. în continuare, doar unele 
consideraţii asupra acestei realităţi, fără a repe¬ 
ta informaţii deja consemnate. 

Primele nume de olari înscrise în documente 
oficiale care amintesc participarea slătiorenilor 
la Concursul Naţional de Ceramică din anul 
1908. sunt ale celor care au fost premiaţi cu 
acest prilej: Gh.I.C. Ciolompu, Ion I. Ciolompu şi 
Ion Giurea. 

Ceva mai departe, în anul 1902, definiţia 
..Olari, mahala făcând parte din comuna 
Slătioara, plaiul Horezu, aflată în partea de nord 
a comunei, cu văile Omul, Olarilor, Mavrii şi 
Predii" (Marele dicţionar geografic al României, V: 
1902, 432-435) ne furnizează probe toponimice 
incontestabile ale faptului că meşteşugul olări¬ 
tului avea deja vechime, tradiţie şi intensitate 
aici, în manifestarea sa. 

Tot despre o veche tradiţie ne mărturiseşte 
astăzi însăşi ceramica specifică locului: oale 
simple, roşii, nesmălţuite, decorate în linii 
drepte sau vălurite, pe jumătatea lor superioară. 
Aspectul aspru şi formele desăvârşite le conferă 
însuşiri deosebite, care le disting în ansamblul 
celorlalte centre, prin unitate şi unicitate. Cu 
mai multă vreme în urmă, olarii au folosit şi 
smalţul verde, nu pentru întreaga suprafaţă a 
vasului, ci pentru desenarea unor motive orna¬ 
mentale precum spirala, steaua, linia şerpuită şi 


brăduţul. Alteori, oalele lucrate aici se humuiau 
în întregime sau până la jumătate. 

Toate formele tradiţionale, indiferent de 
mărime şi decoraţie, compun imaginea unei 
ceramici destinate exclusiv uzului gospodăresc. 

Frumuseţea lor constă în culoarea roşie- 
cărămizie, în eleganţa formelor şi în repertoriul 
redus al ornamentelor, realizat cu feleticul. 
Multe dintre profilele de odinioară au dispărut 
astăzi, nemaiavând căutare pe piaţă. 

Memoria colectivă ne-a restituit totuşi fie¬ 
care denumire a obiectelor de ceramică lucrate 
la Slătioara: ulcioare cu o mănuşă, fără ţâţă, 
nesmălţuite, oale mari cu două mănuşi, de la 10 
la 30 de kilograme pentru fiert mâncarea la 
nunţi, pentru untură sau pentru fiert la foc; oale 
mari cu o mănuşă de 10-15 kilograme, pentru 
fiert untura; crătiţi de sarmale cu două mănuşi 
şi capac, ceşti de ţuică, cănuţe de vin, oale de 
lapte cu o toartă, căni, bobici, ghivece cu două 
toarte pentru făcut mâncare la cuptor, sacsăi, 
Jlorare (vase pentru flori), străchini şi castroane 
pentru ciorbă, borcane mari pentru untură sau 
oţet: borcane pentru zarzavat; oale cu o toartă 
de muls sau de dus mâncare, ciorbalăce (oale de 
fiert ciorba); olane pentru sobe. 

Dacă, la începutul secolului XX, aproape 
fiecare slătiorean din satul (mahalaua) Olari 
practica olăria, astăzi mai există doar trei care 
mai lucrează ceramică. Nume precum: Nicolae 
Păsat, Niţu a lui Tucă, Costică a lui Giuru. Dan 
al lui Giuru, Gheorghe Lăbău, Constantin 
Giurea (Nei), Vasile Albuică, Ştefan Gogioman, 
neamul lui Ghimiş şi cel al lui Toreţoiu, au 
rămas în amintirea oamenilor ca nişte buni 
meseriaşi care. prin obiectele lucrate din lut, 
le-au fost de folos pentru împlinirea străvechilor 
rituri ale existenţei: de la botez şi nuntă, până la 
marea trecere în altă lume, la sărbătorile de pes¬ 
te an sau pur şi simplu pentru folosinţa zilnică. 

Despre olarii de odinioară, oamenii spun că 
erau respectaţi pentru munca lor, că trăiau 
bine, lucrând oale, că le dădeau fie pe bani. fie 
la schimb pe bucate (cereale), că făceau oale 
mari în care se fierbea mâncarea la nuntă, că 

se băgau în cuptoare „câte opt-nouă la rând“, 
căci nu se foloseau „ca acuma, cratiţi" (Anasta¬ 
sia Lăbău). 

Prin podurile şi prin pivniţele caselor, se mai 
găsesc încă asemenea recipiente mari şi fru¬ 
moase, pline cu cereale sau cu untură: „Aici, la 
noi, nu prea se mai poartă vasele de lut. Şi să 
ştiţi că aici a fost sat numai de olari. Chiar aşa 
îi spune: Olari. Cei care lucrau erau respectaţi, 
cu oalele trăiau. Noi mai avem încă în case oale 
d’astea vechi, da' ne-am cam boierit şi noi, nu 
prea mai luăm de lut, de când au apărut astea 
modeme" (Nicolae Lăbău). 

întrebându-i pe mai mulţi interlocutori ai 
mei de ce nu învaţă tinerii să lucreze ceramică, 
mai ales că foarte mulţi dintre ei nu au un loc 
de muncă, mi se răspunde că „nu este o meserie 
de bază, ca să poţi să te hrăneşti. S-au hrănit 
bătrânii noştri din aşa ceva. De când a ieşit 
porţelanul, oamenii nu prea se mai uită la un 
ciob de oală, ca să mai puie colo-n plită" (Nicolae 
Lăbău). 

Tinerii îmi răspund la unison că „meseria e 
murdară" şi că este prea greu să stai toată ziua 
să lucrezi cu „mâinile în pământ" (de exemplu, 
David Constantin) 

„Şi-apoi, o meserie nu se învaţă aşa de uşor. 
Trebuie să te apuci de mic la roată. învaţă-mă 


Ceramica popudată din OGteaia 


pe mine acum, la vârsta mea, să cânt cu fluie¬ 
rul, dacă nu ştiu nimic. Bine, eu ştiu să cânt şi 
cu fluierul, dar vreau să zic aşa, sistemul de-a 
învăţa un om. Asta se face în copilărie, aşa cum 
s-a întâmplat cu mine. îmi cumpăra tata câte 
un fluier, când mergeam cu oile şi, ţurlu, ţurlu, 
după oi şi sistemul, digitaţia, s-a format. Aşa se 
învăţă o meserie: cu mult exerciţiu, la o vârstă 
mică, numai aşa îţi intră-n sânge. Trebuie să-ţi 
şi placă s-o faci" (Nicolae Lăbău). 

Olarii din Slătioara mi-au mărturisit cu toţii 
că acum, la bătrâneţe, îşi doresc din toată inima 
să lase meseria pe mâini bune, dar, din păcate, 
nici un tânăr nu le deschide uşa atelierului cu 
intenţia de a învăţa. 

Mărturisesc că nu-mi explic refuzul sau 
dezinteresul tinerilor pentru această meserie, 
despre care unul dintre meşteri îmi spunea că 
este miraculoasă. 

Lăsând de o parte raţiunile poetico-senti- 
mentale, care te îndeamnă să pătrunzi în lumea 
fascinantă a lutului, ca „ucenic la actul demi- 
urgic", pe olărit se poate miza în ziua de astăzi. 
Şi pentru motive de subzistenţă, căci, vorba 
unui olar din Mehedinţi: „Dacă faci olărie, nici 
domn mare n-ai s-ajungi, dar nici de foame n-ai 
să mori" (Iancu Tănase). 

Se pare deci că, în lipsa unor strategii de re¬ 
vigorare a meşteşugului, nu peste multă vreme 
am putea vorbi despre ceramica de Slătioara la 
timpul trecut. 

Revenind la imaginea acestei ceramici, aşa 
cum se prezintă ea astăzi, putem spune că se 
află sub semnul paradoxului. O afirmaţie pre¬ 
cum aceea că olăria lucrată în zilele noastre de 
cei trei meşteri olari slătioreni reprezintă, în mic, 
toată varietatea de forme şi de motive a cera¬ 
micii din Vâlcea şi chiar din Oltenia, în general, 
poate stârni uimire chiar şi pentru un cunos¬ 
cător al domeniului. 

Nu ar fi cazul, însă, pentru cel care s-ar în¬ 
cumeta atât la o analiză atentă, în teren, în toate 
centrele din Oltenia, cu scopul de a înţelege cum 
un meşteşug practicat de trei oameni poate să 
reprezinte o adevărată sinteză zonală. 


www.cimec.ro 















Ceramica de SCătioara 


Ceramica făurită de Victor Gheorghiţă, cu 
„faţa" ei aspră şi primitivă, care respiră totuşi 
o frumuseţe ingenuă, face parte din familia 
ceramicii de Lungeşti (Vâlcea), cu aceleaşi carac¬ 
teristici de simplitate, destinată fiind uzului, 
deci funcţionalului, cu elemente decorative sim¬ 
ple (dungi albe, vălurite). 

Cu ceramica de Vlădeşti (Vâlcea) s-a asemă¬ 
nat în timpurile de demult, când meşterul Gheor¬ 
ghiţă, după câte ne-a mărturisit, obişnuia să 
angobeze vasul şi să-i aplice motivele specifice 
acestui centru (spirala, meandrul şi brăduţul). 

Apoi, nu cred că este exagerat de remarcat 
asemănarea, prin contiguitate, cu ceramica din 
Ştefaneşti, Stroieşti-Arcani, Vârtop-Ciuperceni 
şi Glogova (Gorj) şi prin caracteristicile pe care 
le amintea Barbu Slătineanu („faţa aspră şi o 
formă foarte curată, de o eleganţă desăvârşită"), 
cu cea din Noapteşa şi Şişeşti (Mehedinţi) - dar 
la alţi parametri de formă şi de culoare. 

Supravieţuirea meşteşugului la Anton Go- 
gioman s-a produs datorită prestigiului pe care 
îl are centrul de la Horezu, prin ceramica sa de 
lux, lucrată şi în atelierele din cadrul Cooperaţiei 
meşteşugăreşti (unde acest olar a muncit timp 
de aproape douăzeci de ani). Se poate spune că 
Horezu i-a mai „salvat" Slătioarei un olar. 
Astăzi, meşterul Gogioman lucrează şi ceramica 
tradiţională a locului, păstrând însă şi trăsături 
ale „stilului horezean" (taiere împodobite cu ţan¬ 
ţoşi cocoşi, altiţe, boboci sau cu acel inegalabil 
element decorativ - pânza de păianjen). 

Cu Lazăr Muşat, lucrurile se complică: „ex¬ 
perienţa Horezu", aceeaşi ca la olarul precedent, 
i-a marcat şi lui stilul, însă el nu l-a părăsit nici 
pe cel slătiorean, sub puterea căruia s-a format 
de mic copil. 

Lucrările sale trădează variaţiuni pe tema 
motivelor specifice Horezului, dar şi pe aceea a 
formelor pe care le „redefineşte" în aspecte luate 
din imaginaţie. 

Vecinătatea Goijului i-a influenţat ceramica, 
aducându-i asemănări cu cea din Găleşoaia şi, 
într-o mică măsură, cu cea „novatoare", smăl¬ 
ţuită, de Glogova. Apropierea de Valea Olteţului, 


mai precis de Oboga, l-a inspirat pe meşter în 
alegerea modelului formal, decorativ şi cromatic 
al castroanelor. 

Cu toate aceste asemănări şi influenţe, 
fiecare olar are un stil propriu, inconfundabil. 
Această simbioză, care nu exclude păstrarea 
identităţii, probează o dată mai mult, adevărul 
sintagmei „unitate în diversitate", atât de des 
verificabil în spaţiul culturii populare româneşti. 

Iată aşadar cum, vizitând un singur centru 
de ceramică, precum cel de la Slătioara, şi ate¬ 
lierele a trei olari de acolo, reuşeşti să faci, de 
fapt, un mic periplu prin ceramica din Oltenia! 

Dacă vom mai aminti şi un singur detaliu 
lingvistic, şi anume acela că termenul care 
denumeşte aici discul superior al roţii olarului 
se regăseşte pe întreg teritoriul Olteniei [roată, 
rostoghilă, taier ), avem o probă în plus a filo¬ 
nului comun ce leagă centrele respective. 

0380 

Ceramică de Slătioara: 1. „Frumoasele“ de Slătioara [Victor Gheorghiţăj • 2. Oală 
(Lazăr Muşat) • 3. Motive horezene şi slătiorene pe acelaşi vas [Anton Gogioman) • 
4. Oală mare cu două toarte [Anton Gogioman ) 

Ceramică de Slătioara: 5. „O familie** de lut: ulcior şi căni 
(Lazăr Muşat) • 6. Cocoşul, peştii şi alte elemente decorative spe¬ 
cifice Horezului, pictate cu cornul pe un vas mare de Slătioara 
(Anton Gogioman) • 7. Oale nesmălţuite • 8. Ceşti şi pahare 
(Lazăr Muşat) 

Ceramica de VCădeşti 


Arsenalul Vlădeşti 

,4 \ ni înaintea mea un întreg arsenal de cerce- 
^*s\tător: obiecte ceramice, texte care cuprind 
obiective, analize şi modalităţi diferite de scriere, 
fişe. însemnări, înregistrări „ce traduc în cuvinte 
experienţe personale, interogaţii morale cu pri¬ 
vire la identitatea celuilalt” (Copans: 1999. 30), 
imagini, fotografii ce ilustrează, indică, explică 
şi analizează. 

Toate acestea sunt obiectele mele ştiinţifice 
dobândite în urma cercetărilor referitoare la 
centrul de ceramică Vlădeşti, a numeroaselor 
anchete de teren făcute „la faţa locului” - 
„modalităţile cele mai totalizatoare şi cele mai 
angajate din punct de vedere personal, de pro¬ 
ducere a cunoştinţelor” ( ibidem ). 



Adunate în timp, stratificate pe ani de stu¬ 
diu, pe evenimente, materialele despre olăritul 
din Vlădeşti au căpătat un volum considerabil, 
al cărui conţinut se ordonează, în intenţia de a 
face explicit acest întreg arsenal, care cuprinde 
şi o suită de repere bibliografice. 

Seria „achiziţiilor ştiinţifice” este deschisă de 
studiul Ceramica populară din centrul Vlădeşti 
(Deca: 1982,169-176). Acesta se constituie într-o 
monografie de meşteşug cuprinzând inventarul, 
clasificarea şi caracteristicile olăriei din Vlă¬ 
deşti, privită şi analizată sincronic şi diacronic. 
Ne-a reţinut atenţia în mod special minuţioasa 
analiză tipologică a vaselor din acest centru. 

Ceramica populată din CCtchia 


Dintr-o perspectivă asemănătoare, dar 
punând accent pe transformările din prezent, 
este conceput şi studiul Ceramica de Vlădeşti. 
Tradiţie şi mutaţii contemporane (Ucă: 1983, 
229-235), care conţine şi o interesantă reperto- 
riere a ornamentelor. 

în articolul său. Ceramica nesmălţuită din 
România. I. Judeţul Vâlcea, Silvia Zderciuc aşază 
centrul Vlădeşti în rândul celor mai importante 
şi mai valoroase centre de ceramică din ţară. în 
clasificările operate de autoare, ceramica de Vlă¬ 
deşti „se supune“ ambelor grupe care conţin, în 
funcţie de caracteristicile arderii, ale decorului 
sau ale cromaticii, pe de-o parte, ceramică ne¬ 
smălţuită roşie (decorată cu humă roşie şi albă) 
şi angobată (cu angobă albă) decorată mai ales 
cu nuanţe de smalţ verde, brun şi galben. 

Un studiu deosebit 
de interesant este cel inti¬ 
tulat Olăria ţărănească 
din Vâlcea redactat de 
Paul Henri Stahl şi Paul 
Petrescu. Prin exemplul 
lor, autorii ambiţionează 
cercetătorii la întocmirea 
de monografii de centre 
săteşti care să aibă drept 
scop cunoaşterea unei 
ramuri a artei populare, 
în cuprinsul studiului, 
Vlădeştiul se bucură de 
un astfel de „tratament 
ştiinţific", „folosind datele 
publicate şi mai ales 
informaţiile care au putut 
fî culese la faţa locului (...) în cuprinsul acestei 
descrieri se menţionează în chip special termenii 
locali, care îmbogăţesc limbajul de specialitate." 
(Stahl, Petrescu: 1965, 160) 

într-un material sintetic de prezentare a ce¬ 
ramicii ţărăneşti din Oltenia aceiaşi autori mai 
sus-menţionaţi (Stahl, Petrescu: 1957) exprimă 
necesitatea continuării cercetării ceramicii 
< 0 / n olteneşti, oferind un valoros model de cercetare 
/7* aplicată. în delimitările operate, ceramica de 



Galu eu melci puncte 

CDumitnu Şc/iiapu. 1970) 


Vlădeşti „îşi aduce contribuţia" la întregirea 
imaginii de ansamblu a olăriei olteneşti. în 
tratatul de ceramică din 1958, centrul de la 
Vlădeşti este „luat împreună" cu Buda (astăzi 
dispărut) şi analizat minimal. 

Fără a avea ambiţia să epuizăm reperele 
bibliografice, ne propunem, în cele ce urmează, 
să prezentăm ceramica de Vlădeşti, din perspec¬ 
tivă atât teoretică, cât şi practică a fenomenului 
studiat (cea a rezultatelor „anchetelor" de teren). 


Repere şi profiluri 

/T\ omuna Vlădeşti se află în apropierea ora- 
şului Râmnicu Vâlcea, pe drumul către 
Olăneşti, însoţind valea râului cu acelaşi nume, 
afluent al Oltului. 

Atestat documentar încă de la 1480-1490, 
din timpul domniei lui Vlad Călugărul, despre 
Vlădeşti, ca loc în care se lucrează ceramică, 
aflăm abia la sfârşitul secolului al XlX-lea. 

în Dicţionarul geografic al judeţului Vâlcea 
(C. Alessandrescu: 1893) se specifică faptul că 
locuitorii din Vlădeşti se ocupau cu agricultura 
şi cu practicarea unor meşteşuguri, precum: 
dulgheritul, dogăritul, ţesutul şi olăritul. 

în acelaşi dicţionar din 1893 se semnalează 
în Buda (localitate din apropierea Vlădeştiului 
în care s-a lucrat până nu demult o ceramică 
înrudită cu cea de aici), existenţa unui număr 
de 38 de olari. De altfel, ca o recunoaştere a fap¬ 
tului că olarii din Vlădeşti ajunseseră la un nivel 
înalt de stăpânire a meşteşugului, dar şi de 
măiestrie artistică, se explică şi premiul obţinut 
de Constantin L. Niţă Morariu la concursul de 
olărie din anul 1908, organizat de Societatea 
„Domniţa Maria". La acest concurs, olarul din 
Vlădeşti a primit Premiul II şi 50 de lei pentru 
un ulcior. (Zderciuc, Dumitrescu: 1970, 65) 
După cum am putut constata, documentele 
scrise menţionează centrul de ceramică Vlădeşti 
abia în secolul al XlX-lea, dar el e cu siguranţă 
unul dintre cele mai vechi centre din România. 


www.cimec.ro 





Ceramica de VCădeşti 


Arhaicitatea formelor şi a motivelor ornamentale, 
precum şi caracteristicile de formă, de croma¬ 
tică şi de decor dovedesc afirmaţia noastră. 

Deşi tributară utilitarului, ceramica de Vlă- 
deşti a câştigat şi prestigiul unei valori artistice 
deosebite, datorat generaţiilor de olari care au 
trudit „la oale“. Eugen Deca, în Ceramica popu¬ 
lară din centrul Vlădeşti (p. 170), caută în docu¬ 
mente şi în informaţiile de teren o parte dintre 
numele celor „fără de număr", oferindu-ne date 
despre trei generaţii de olari: 

1. generaţia de olari care şi-a desfăşurat 
activitatea în primele două decenii ale secolului 
XX. Din acestă perioadă se cunosc următoarele 
categorii de vase: ulcioare, oale, ploşti, ceşti, 
castroane, puşculiţe, solniţe etc.; 

2. generaţia de olari care a lucrat în perioa¬ 
da interbelică: Andrei Povamagiu, Constantin 
Gligorete, Ion Zota Cosac, Grigore Zota Cosac, 
Gheorghe şi Dumitru Gologan, Ion şi Constantin 
Niţi, Ion şi Nicolae Bucate, Costică şi Nicolae 
Andreescu; 

3. generaţia de olari care şi-a desfăşurat 
activitatea in perioada postbelică: Gheorghe 
Gologan, fraţii Şchiopu, Ion Moraru, Constantin 
Arniceru, Gheorghe Ciurea. Dumitru Şchiopu 
îi aminteşte printre olarii de seamă din Vlădeşti 
şi pe Costică Moroiu, Constantin Niţoi şi Nicolae 
Căţea. (Marinoiu: 1989, 75) 

în special olarii din ultima generaţie au 
diversificat producţia centrului ceramic, şi aşa 
destul de numeroasă în privinţa formelor, intro¬ 
ducând vase noi de gătit, cu fundul plat, similare 
celor de metal care se cumpără din comerţ. 

Repertoriul formal conţine o bogată enu¬ 
merare de termeni ce definesc cele mai diferite 
obiecte: căni (denumite pui sau puişori), stră¬ 
chini, castroane, oale pentru sarmale, oale cu 
două torţi, tigăi, oale-borcan, oale cu guler, 
cratiţe cu mânere sau cu butoni laterali şi cu 
capac, farfurii, taiere, ceşti, ulcioare simple, 
ulcioare cu ciur, ghivece de băgat sub ţest, oale 
de moşi. ploşti pentru nuntă, oale pentru înmor¬ 
mântare, oale de prins veri, ulcioare pentru vin. 
fără toartă (capacitate de până la 20 de litri), 


glastre, sacsâie, vaze, figurine (jucării), avimorfe 
sau zoomorfe, puşculiţe, sfeşnice, solniţe, pâlnii, 
forme de cozonaci, bolduri pentru acoperişul 
caselor, ţepe în formă de păsări (cocoşi). 

La Vlădeşti se lucrează atât ceramică smăl¬ 
ţuită, cât şi nesmălţuită. Adesea, vasele mari de 
lapte sau de păstrat untura sunt smălţuite 
înăuntru. în mod deosebit se remarcă vasele 
angobate nesmălţuite, decorate cu ornamente 
străvechi, lucrate cu smalţ verde (sau galben): 
melcul (spirala), brăduţul, punctul şi valul. 
Repertoriul ornamental cuprinde, de asemenea, 
diferite motive geometrice, linii şerpuite, colţuri. 

Din punctul de vedere al tehnicii de orna¬ 
mentare, ceramica din acest centru cunoaşte 
trei modalităţi de decorare: 

a) decor prin pictare cu cornul, predilect cu 
angobă albă, înainte de ardere, vasul fiind ars o 
singură dată: 

b) decor prin pictare cu cornul şi pensula cu 
angobă albă şi nuanţe de ocru: 

c) tehnica inciziei în pasta crudă a vasului 
cu ajutorul fâchieşului sau al unui beţigaş, 
înainte de ardere. (Zderciuc: 1990, 169) 

în peisajul ceramicii de Vâlcea, olăria albă 
angobată face o notă aparte. în cazul în care pe 
angoba fină sunt scrise şi cele trei semne de 
identificare, cu smalţ verde - melcul, meandrul 
şi bradul - atunci este semn sigur că un meşter 
din Vlădeşti şi-a pus pecetea pe vas. Cine nu 
cunoaşte bine aceste legi ar putea confunda un 
vas de la Vlădeşti cu unul de la Ştefăneşti 
(judeţul Gorj), căci şi în acest din urmă centru 

1W 


www.cimec.ro 








Ceramica popuOară din OCtcnia 


se lucrează vase cu angobă albă, atâta doar că, 
în primul caz, grija pentru detaliu, respectul 
pentru sistemul ornamental tradiţional şi uni¬ 
formitatea stratului alb de humă - toate acestea 
sunt mărci personalizate ale Vlădeştiului. 

Tot specifice acestui centru ceramic sunt 
şi vasele nesmălţuite în culoarea roşu natural, 
al căror decor alcătuit din aceleaşi elemente este 
trasat cu cornul umplut cu humă albă, după 
cum şi cele smălţuite care, după cea de-a doua 
ardere, capătă fie culoarea roşu cărămiziu, fie 
culoarea verde. 

O privire aparte merită ploştile şi jucăriile 
de lut. Ploştile de la Vlădeşti, folosite cu ocazia 
nunţilor, sunt astăzi piese rare. Având trei forme 
distincte - plată, inelară (tubulară) sau cu mai 
multe braţe - ele sunt obiecte a căror execuţie 
cere multă îndemânare şi răbdare. Ploştile cu 
patru sau cu şase braţe, lucrate pe principiul 
vaselor comunicante, purtau, ca şi azi de altfel, 
denumirea meşterului care ştia să le constru¬ 
iască. De aceea „plosca lui Vărzache" se cheamă 
azi, la Vlădeşti, „plosca lui Şchiopu". 

Plosca lui Şchiopu „are o poveste frumoasă 
şi, datorită ei, am ajuns ca acum vreo zece ani 
să-l îndrăgesc pe vrednicul ceramist din Vâlcea. 


Umblând el prin ţară, a descoperit, într-o vitrină 
a Muzeului Brukenthal din Sibiu, o ploscă mai 
aparte decât cele obişnuite, având patru braţe 
ornamentate cu motivul şarpelui. Stătea scris 
în dreptul ei că plosca fusese făcută, într-o mai 
veche generaţie de olari, de Vărzache. Surpriza 
acestei descoperiri consta în faptul că Vărzache 
trăise cândva tot în Vlădeşti şi fusese olar, aşa 
cum era şi Şchiopu. S-a întors omul acasă şi 
a făcut câteva exemplare la fel. I-au reuşit foarte 
bine, dar asta nu l-a putut mulţumi. Şi-a zis că, 
dacă Vărzache a rămas celebru după moarte, 
modelând din lut o ploscă arcuită în patru braţe, 
de ce să nu-şi câştige şi el dreptul la nemurire, 
în viaţă fiind, dând formă unei ploşti cu opt braţe, 
împodobită tot cu semnul şarpelui, în care poţi 
să pui nu una, ci două feluri de băuturi, pentru 
că, pe dinăuntru, recipientul lui urma să fie 
împărţit în două compartimente. Aceasta ar fi, 
în câteva cuvinte, povestea ploştii lui Şchiopu". 
(Docsănescu: 1987, 82) 

Ploştile, adevărate opere de artă, au înscrise 
pe ele numele meşterului şi anul în care acesta 
le-a făcut; aspectul lor fastuos este împlinit de 
strălucirea smalţului verde închis sau roşu 
cărămiziu. 

Figurinele-fluierici modelate spre bucuria 
copiilor au forme de păsări şi animale. Faţă de 
cele din alte centre, sunt angobate sau smălţuite 
şi au un aspect fragil, de obiecte-bibelou. (->) 
în trecut erau foarte mulţi olari în sat. Cel 
mai renumit din Vlădeşti este astăzi Dumitru 
Şchiopu. El povesteşte că, în tinereţea sa, 
aproape jumătate din sat lucra olărie. îşi aduce 
aminte de renumiţi olari de la care a avut multe 
de învăţat: Gheorghe Şchiopu, tatăl său, apoi 
Ion Bucate, Ion Năzrache şi Andrei Povamagiu. 
De la Dumitru Stanca a deprins confecţionarea 
figurinelor de lut, care ocupă un loc deosebit în 
creaţia sa. 

Astăzi, la Vlădeşti, mai lucrează ceramică 
trei olari: Dumitru Şchiopu, ginerele său, Eugen 
Pătru (ajutat de soţia sa, Violeta) şi Constantin 
Amiceru. 


„Meseria nu e uşoară (...), 
dar e frumoasă” 

fTV umitru Şchiopu s-a născut pe 23 ianua- 
Csi/ rie 1926 în satul Priporu, comuna Vlădeşti, 
în familia lui Gheorghe şi a Gheorghiţei Şchio¬ 
pu, fiind al şaselea copil din cei unsprezece câţi 
aveau să se nască. 

„Meşteşugul l-am deprins din mica copilărie 
şi am rămas cu el până la etatea asta de 75 de 
ani“, ne-a mărturisit meşterul, în ianuarie 2001, 
celor prezenţi la Vlădeşti cu ocazia sărbătoririi 
zilei sale de naştere. 

Din cei şapte băieţi ai familiei Şchiopu, şase 
au deprins olăria, „dar acum numai eu am mai 
rămas în viaţă şi în meşteşug". 

Pentru Dumitru Şchiopu, viaţa a însemnat 
dăruire în slujba lutului, iar lutul - „o idee" cu 
care s-a descurcat în viaţă, alături de soţia sa, 
Victoria. 



@encu*Uc<i de "VCadeşti 

tuciata, de “Dumitnu Şc&iofuc 41 Suyett “PdPut 


îşi aduce aminte cum la început a lucrat de 
nevoie, căci tatăl său, în 1916, a devenit invalid 
de război. Cum rămăsese şi fără un deget, nu 
a mai putut lucra; atunci băieţii au fost nevoiţi 
să preia „ştafeta", căci „aşa cum decurg tim¬ 
purile şi acuma, tot la fel era şi atunci - n-aveai 
cu ce să te ocupi, iar tata nu avea posibilităţi să 
ne dea la patron să învăţăm o meserie; nu avea 
nici pensie, nici bani, iar noi am fost nevoiţi să 
ne învăţăm la oale. Nu de drag ne-am apucat, ci 
de nevoie, da' până la urmă am îndrăgit meseria, 
că am văzut că se poate trăi şi din ea. 

De la 14 ani m-am apucat să lucrez şi-mi 
dau seama acum că am depăşit şaizeci de ani de 
muncă la roată. Sunt bucuros că, dintre cei doi 
copii ai mei, fata, Violeta, ştie să lucreze, iar gi¬ 
nerele meu, Eugen Pătru, a început chiar să mă 
depăşească la modelat şi la forme. Şi nepotul, 
Damian, a învăţat la roată. 

Din 1970, de când a luat fiinţă şi la noi, în 
Vâlcea, şcoala populară de artă, am avut şi clase 
de elevi. A mers bine treaba; timp de opt ani de 
zile am predat olărie la patru generaţii de copii. 
I-am învăţăt multe din lucrurile pe care ştiu eu 
să le fac, dar după ce au terminat şcoala nu s-a 
mai preocupat. Unii chiar au vrut să-şi facă ate¬ 
lier acasă, dar părinţii nu i-au sprijinit, ziceau 
că fac mizerie. Mulţi dintre ei au fost talentaţi 

şi poate că acum, când nu mai eşti sigur de un 
serviciu, poate că unii o să se întoarcă la olărie, 
că încă mai este căutată. în orice caz, sunt unii 
care au pasiune, le place şi chiar vor să lucreze. 
Meseria nu este uşoară, e greu intr-adevăr, dar 
e frumoasă. N-am ce să spun, eu aproape toată 
viaţa am câştigat din lumea meseriei. 

Mi-am educat copiii să aibă drag de muncă, 
i-am învăţat să fie cinstiţi şi drepţi în viaţă; de 
multe ori am folosit ca poveţe vorbele noastre 
ştiute de olari: «Măi copile, măi nepoate, ulciorul 
nu merge de multe ori la apă!» - aşa le spuneam 
când doream să le arăt ce e bun şi ce nu se cade 
să facă sau ce e bun şi ce e rău. Că răul cât de 
mic poate distruge totul în viaţă aşa cum se zice 
că ajunge un băţ la un car de oale. în toate m-a 
ajutat meseria şi am fost mereu respectat 
pentru ea. Şi pensie tot după ceramică iau.“ 

Acestea au fost o parte din vorbele rostite de 
Dumitru Şchiopu la aniversarea sa, organizată 
de Centrul Judeţean de Conservare şi Valorifi¬ 
care a Tradiţiei şi Creaţiei Populare Vâlcea. Cu 
acest prilej, dr. Corneliu Bucur, director general 
al Muzeului „Astra“ din Sibiu, l-a învestit pe 
olarul Dumitru Şchiopu, membru al Academiei 
Artelor Tradiţionale din România, cu titlul de 
„Merituos al naţiunii şi Cetăţean al lumii", spu¬ 
nând că „Dumitru Şchiopu nu este numai al 
comunei, nici numai al Vâlcei, el face parte din 
galeria personalităţilor de artă de excepţie [...], 
este un om ce ţine de destinul ţării pentru că 
a ştiut să dăruiască artei populare româneşti 
puterea de întruchipare a cuvântului frumos". 

Un ceramist cu vocaţie 

’ #* iu al lui Gheorghe Şchiopu, olar din satul 
Priporu, comuna Vlădeşti, Dumitru Şchio¬ 
pu s-a născut în 23 ianuarie 1926, într-o fami¬ 
lie cu mulţi copii. Dintre toţi. Dumitru îşi leagă 
destinul de olărit. învaţă de la tatăl său primele 
noţiuni legate de alegerea lutului, dospirea, 
frământarea şi, mai apoi, lucrul la roată, dar 
meşterul Ion Bucate l-a cucerit prin modul cum 
reuşea să modeleze forme frumoase, scăldate în 
argilă şi smalţ. A încercat multe meserii, dar nici 
una nu-i dădea plăcerea lucrului bine făcut. 
Abia pe la 18-19 ani, îşi dă seama că meşterii 
olari din jur îl urmăreau prin târgurile din: Sără- 
cineşti, Călimăneşti-Jiblea, Râureni, Slăviteşti, 
Pietrari, unde desface forme tradiţionale: «chiu¬ 
puri» pentru păstrarea unturii şi a gemurilor din 
fructe, «puişori», «căni de moşi», «borcane», «borcă- 
nele», oale de «moşi», «fierturi», oale de sarmale, 
urcioare simple şi urcioare cu sită, taiere etc. 
Toate erau apreciate pentru eleganţa formei şi a 
decorului, chiar dacă scopul de bază era utilitar. 

Cu aceeaşi plăcere şi migală ca în tinereţe. 
Dumitru Şchiopu modelează, la cei 75 de ani, 
figurine, forme care te duc cu gândul la desco¬ 
peririle ceramice din săpăturile arheologice din 
Vâlcea, recreând o lume din lutul ancestral. 

Tată a doi copii, un băiat şi o fată, Dumitru 
Şchiopu, însoţit permanent de soţia sa. Victoria, 
este mândru că ginerele. Eugen Pătru, a hotărât 
să-i continue opera. 

Lăudabil e că şi nepotul său, Damian Pătru, 
iubeşte meşteşugul, fiind alături de tată şi bunic 
în atelierul de lucru, ca şi în standurile organi¬ 
zate de muzee pentru desfacerea produselor. 

Acum, la cei 75 de ani. Dumitru Şchiopu e 
împlinit sufleteşte, văzând roadele trudei sale în 
muzee, la loc de cinste, în colecţiile iubitorilor de 
artă adevărată, precum şi în casele celor în rân¬ 
dul cărora a trăit şi a muncit. Această satisfacţie 
îi dă trupului vigoare şi chipului frumuseţe, ne- 
lăsând timpul să-l urâţească." 

Prof. Elena Stoica 


£uye*t “Patnu, cautittuatonul tul "Dui*utnu ŞcAtnfcu 


în semn de omagiu, dr. Gheorghe Deaconu, 
directorul de atunci al Centrului Judeţean de 
Conservare şi Valorificare a Tradiţiei şi Creaţiei 
Populare Vâlcea, a întocmit o plachetă aniversa¬ 
ră intitulată O viaţă dedicată lutului, conţinând 
reperele biografice şi palmaresul olarului Dumi¬ 
tru Şchiopu pe care le redăm în continuare: 

O viaţă dedicată olăritului 

Repere biografice 

• 23 ianuarie 1926: Dumitru Şchiopu se 
naşte în satul Priporu, comuna Vlădeşti - Vâlcea: 

• 1940: începe să lucreze la roata olarului, 
deprinzând tainele meşteşugului de la tatăl său, 
încă de la vârsta de 13-14 ani; 

• 1958: Debutează ca artist popular. 
Muzeul Brukenthal din Sibiu îi comandă un set 
de lucrări şi-i organizează prima expoziţie. în ace¬ 
laşi an. începe să colaboreze cu Fondul Plastic 
din Bucureşti: 

• 1960-1962: Colaborează cu Muzeul Sa¬ 
tului din Bucureşti: 

• 1961-1970: Lucrează, ca muncitor, la 
Combinatul de Industrializare a Lemnului din 
Râmnicu Vâlcea: 

• 1967: Participă cu lucrări la cea de-a IV-a 
Expoziţie bienală de artă populară (Bucureşti), 
obţinând primul premiu pe plan naţional: va 
participa în continuare la expoziţiile de profil 
organizate pe plan naţional: 

• 1968-2000: Participă în mod constant, 
cu exponate şi aplicaţii, la expoziţiile, târgurile 
şi celelalte manifestări de artă populară, organi¬ 
zate de Casa Judeţeană a Creaţiei Populare - 
astăzi. Centrul Judeţean de Conservare şi Valo¬ 
rificare a Tradiţiei şi Creaţiei Populare Vâlcea: 

• 1969: Participă cu lucrări la Expoziţia 
internaţională de artă populară, organizată în 
cadrul primului Festival internaţional de folclor 
„România '69" (Bucureşti): 

• 1970-1978: Este profesor-maistru la 
Şcoala Populară de Artă Râmnicu Vâlcea: con¬ 
duce clasa de ceramică din comuna Vlădeşti. 
în această calitate, de îndrumător al tinerilor 
maeştri populari, participă, cu rezultate deose¬ 
bite, la ediţiile succesive ale concursului „Mâini 
de aur"; 

• 1971: Prima prezenţă semnificativă la 
Târgul olarilor, organizat în cadrul festivalului 
„Cibinium" (Sibiu). De-a lungul anilor, va parti¬ 


cipa la numeroase ediţii ale acestui târg, precum 
şi la unele ediţii ale târgurilor similare organi¬ 
zate la Deva (în cadrul festivalului „Sarmis") şi 
Craiova (cu prilejul festivalului „Maria Tănase"); 

• 1972-1984: Lucrează, in calitate de 
ceramist, în cadrul Cooperativei meşteşugăreşti 
„Arta populară" din Râmnicu Vâlcea, cu munca 
la domiciliu; 

• 1975: Prima participare semnificativă 
(încununată de un premiu) la Târgul ceramicii 
populare româneşti „Cocoşul de Hurez" (ediţia 
a V-a, Horezu): de-a lungul celor 25 de ediţii, 
desfăşurate în continuare la Horezu, meşterul 
va participa constant, acumulând un palmares 
remarcabil: 

• 1977: începând cu acest an, participă la 
ediţiile festivalului naţional „Cântarea României", 
fiind prezent cu lucrări până în expoziţiile etapei 
republicane şi obţinând numeroase premii: 

• 1981: Participă la „Decada olarilor" - 
manifestare organizată de Muzeul Satului şi de 
Arta Populară din Bucureşti: va fi prezent şi la 
celelalte manifestări de profil organizate de 
muzeul menţionat, sub genericul „Zilele creaţiei 
populare contemporane". De asemenea, va par¬ 
ticipa la manifestări similare organizate de 
Muzeul Ţăranului Român din Bucureşti: 

• 1981, 1984: Participă cu lucrări la două 
ediţii ale Expoziţiei internaţionale de creaţie 
populară contemporană de la Oreşak-Bulgaria; 

• 1995: Participă cu exponate şi demon¬ 
straţii meşteşugăreşti la „Festival Roumain", des¬ 
făşurat în Ille-et-Vilaine din Bretagne - Franţa: 

• 1998: Participă la Expoziţia naţională 
„Ceramica populară la sfârşit de mileniu", orga¬ 
nizată de Centrul Naţional al Creaţiei Populare 
în sălile Teatrului Naţional din Bucureşti: 

• 1999: Participă la Expoziţia „Creaţia 
populară contemporană vâlceană", organizată de 
judeţul Vâlcea în sălile Palatului Parlamentului 
României (Bucureşti): 

• 2000: Participă, însoţit de Eugen Pătru, 
un virtual moştenitor într-ale meşteşugului, la 
Târgul olarilor de la Klangenfurt - Austria: 

“DutMitnu Şcfcofict, aetioenaat fie 23 ieutuanie 2006, 
la. îtttfilittinea. vânatei ele 20 de euti 


Palmares selectiv 


• 1994: Marele premiu la Târgul „Cocoşul 
de Hurez" (ediţia a XXIV-a, Horezu); 

• 1994: Membru al Academiei Artelor Tra¬ 
diţionale din România (Sibiu); 

• 1995: Premiul Inspectoratului pentru Cul¬ 
tură al Judeţului Vâlcea pentru artă populară; 

• 1995: Premiul „Anton Pann“ pentru 
întreaga activitate creatoare, acordat de Centrul 
Judeţean de Conservare şi Valorificare a Tradi¬ 
ţiei şi Creaţiei Populare Vâlcea; 

• 2001: Premiul I la Târgul „Cocoşul de Hu¬ 
rez" (ediţia a XXIV-a, Horezu; Dumitru Şchiopu 
declară că nu a lipsit de la nici o ediţie a acestui 
târg - n.n.); 

• Numeroase alte premii obţinute în cadrul 
târgurilor similare de la Sibiu, Deva şi Craiova. 

• 1967: Premiul II la faza republicană a 
celei de-a IV-a Expoziţii bienale de artă populară 
(Bucureşti); 

• 1969: Două premii I (ceramică şi jucării 
de lut) la faza republicană a celei de-a V-a 
Expoziţii bienale de artă populară (Bucureşti); 

• 1974: Medalia de aur la etapa finală a 
Expoziţiei naţionale de artă populară (Bucureşti); 

• 1975: Premiul II la Târgul ceramicii popu¬ 
lare româneşti „Cocoşul de Hurez" (ediţia a V-a, 
Horezu); 

• 1977: Premiul III la etapa republicană a 
festivalului naţional „Cântarea României" - 
ediţia I (Bucureşti); 

• 1977: Premiul II la Târgul „Cocoşul de 
Hurez" (ediţia a Vil-a, Horezu); 

• 1979: Premiul I şi titlu de Laureat la etapa 
republicană a festivalului naţional „Cântarea 
României" - ediţia a Il-a (Bucureşti); 

• 1980: Marele premiu la Târgul ceramicii 
populare româneşti „Cocoşul de Hurez" (ediţia 
a X-a, Horezu); 

• 1981: Premiul I la etapa republicană a 
festivalului naţional „Cântarea României" - 
ediţia a IlI-a (Bucureşti); 

• 1985: Premiul I şi titlul de Laureat la 
etapa republicană a festivalului naţional „Cân¬ 
tarea României" - ediţia a V-a (Bucureşti); 


Patrimoniu 

Meşterul este prezent cu lucrări de artă 
populară în colecţiile unor mari muzee de profil 
din ţară: 

- Muzeul Satului, Bucureşti; 

- Muzeul Ţăranului Român, Bucureşti; 

- Muzeul Civilizaţiei Populare Tradiţionale 
din România „ASTRA", Sibiu; 

- Muzeul Olteniei, Craiova; 

- Muzeul de Etnografie, Constanţa; 

- Muzeul Judeţean Vâlcea - Muzeul Satului 
de la Bujoreni. 

Documentar realizat de Gh. Deaconu 


Creaţiile în lut ale lui Dumitru Şchiopu se 
disting prin îmbinarea perfectă a funcţiei utili¬ 
tare cu cea estetică. Principalele categorii de vase 
pe care le lucrează sunt: pui sau puişori (căni 
mici, drepte, cu toartă, angobate şi cu motive 
specifice - valul sau şireagul, melcul sau spirala 
şi brăduţul), căni de moşi, borcănele (oale de doi 
litri cu toartă, bombate mult la mijloc), borcane 
(oale mai mari de 4-5 litri bogat decorate), ulcele 
(oale de o jumătate de litru, cu toartă, angobate), 
fierturi (oale de 4-5 litri, bombate la mijloc, utili- 

zate la gătitul mâncării), oale de sarmale, ulcioare 
simple şi ornamentate, de diferite capacităţi, oale 
mari cu guler , taiere (frumoase exemplare de 
farfurii mari, de decor, ornamentate pe fundul 
alb cu smalţ verde şi maro). 

Ploştile cu trei, patru, cinci, şase şi chiar opt 
braţe, cu dop şi suport, smălţuite cu verde dens 
şi strălucitor, precum şi figurinele zoomorfe şi 
avimorfe sunt „specialităţile*' sale, care îl indivi¬ 
dualizează între ceilalţi meşteri olari. 

Dumitru Şchiopu „urzeşte" întreaga lume 
a lutului pe târcolul roţii, cu ficheşul, plotogul, 
zgârieciul şi cornul cu ţiplă, apoi îi dă viaţă, 
„conducând" cu ştiinţă focul pe cele două guri 
ale cuptorului său rotund. Când iese la lumină, 
lumea lutului său este limpede şi frumoasă de 
parcă toată ar fi pregătită pentru cel mai impor¬ 
tant concurs. 

Fie că se vând în târgurile speciale de artă 
populară sau în cele obişnuite de la Râmnicu 
Vâlcea, Călimăneşti, Jiblea sau Pietrari, obiectele 
din ceramică ale lui Dumitru Şchiopu încântă 
orice fel de cumpărător prin frumuseţe, eleganţă, 
fineţe şi rezistenţă. 


*7einyecl „(focosul ele "rtlunef" (î99%) 


Oale atupoliate luenate de /itetleenu. 


„ Fuchiaşul, plotogul, zgărieciul - 
astea sunt talentele noastre “ 


/Jonstantin Arniceru (n. 1933) a învăţat 
\~& meseria de la tatăl său pentru că i-a plăcut: 
„Din pasiune am început să învăţ, de copil. 
După un timp am început să fac oale aşa cum 
se făceau la noi pe vremuri: de nuntă, cu două 
mănuşi, de sarmale, de pus untură. Pământul îl 
aduc din dealul Bercului; acolo este un lut bun, 
gras, că să ştiţi că unde e pământ bun de oale, 
nici iarba nu creşte ca lumea. Este răscolit de 
multe generaţii şi încă se mai găseşte şi pentru 
cei care or să mai vină după noi. Dacă or să mai 
vină. Pe mine mă bucură că nepotul meu a înce¬ 
put să lucreze. Face doar figurine deocamdată, 
dar sper că o să se înveţe şi la roată. 

Pământul acesta unsuros, luat o dată sau 
de două ori pe an de la carieră, este adus acasă 
cu o remorcă şi, după ce este lăsat o perioadă la 
dospit, se ia o cantitate din el şi se joacă cu 
piciorul pe o bucată de sac de pânză. îl iei, îl 
întorci, îl joci iară şi după aia, când e gata, îl faci 
suluri şi apoi turte ca de caşcaval." 

Curăţat de impurităţi, este transformat mai 
apoi de meşter în numeroase forme specifice 
centrului Vlădeşti. Astfel, el lucrează la roată 
pui, căni şi oale de moşi, fierturele, fierturi, oale 
de untură, castroane, cratiţe, ghivece de flori, 
ulcioare, sfeşnice şi diferite căni în miniatură. 
Observăm încă o dată la oalele sale forma tradi¬ 
ţională, bombată la mijloc, cu mănuşile (toar¬ 
tele) aplicate direct pe buza vasului de pe care 

/l’utceentc la ^ârtyul de la, "%oneja (1997) 


coboară spre burtă. Datorită faptului că nu se 
abate de la tiparul tradiţiei locale, constatăm, la 
vasele sale, relativ puţine elemente decorative: 
linii drepte, valuri (şireaguri), punctul (picătura) 
amplasat între meandrele şireagului, spirala 
(melcul) şi brăduţul. Compoziţiile ornamentale, 
realizate cu mai multe elemente decorative, sunt 
aşternute cu glazură verde sau galbenă pe fon¬ 
dul angobei, ceea ce înseamnă că vasele suportă 
două arderi. 

După cum ne-a explicat, instrumentele sale 
de lucru sunt: „j'uchiaşul sau piaptănul - o bu¬ 
cată de blană de nuc sau de paltin, nu de tei, că 
ăla se toceşte, plotogul (o bucată de piele), sărma 
de luat vasul după tărcol, cu două bucăţi de 
cârpă la capete (târcolul este discul de la roată). 



Mai avem şi rotiţele de nuc sculptate pe care le 
apăsăm şi le plimbăm pe locul pe care vrem să 
iasă modelul: ar mai fi zgărieciul cu care scriem 
modelele şi cornul de uită cu ţiplă prin care se 
scurge culoarea de-o punem pe vase. Cam astea 
sunt talentele noastre". Pentru toate „talentele" 
sale de olar. Constantin Amiceru a fost răsplătit 
de-a lungul timpului cu numeroase premii la 
târgurile şi expoziţiile de artă populară din ţară. 


Borcăneci şi bobălcuţe 

n anul 1993, revelaţia Târgului de ceramică 
C )U românească „Cocoşul de Hurez" a fost ola¬ 
rul Gheorghe Ciurea, care a obţinut Premiul I. 
Juriul de atunci a fost impresionat de varietatea 
formelor ceramice prezentate în concurs, care 
respectau „ca la carte" tradiţia centrului ceramic 
de la Vlădeşti. 

Deschis la fire şi la vorbă, meşterul mi-a 
mărturisit atunci viaţa şi munca sa: „Sunt din 
satul Priboru, comuna Vlădeşti şi locuiesc la 
casa cu numărul 170. în sat la noi, doar doi olari 
mai sunt în afară de mine. 

Eu sunt născut într-o familie în care din 
moşi-strămoşi numai olari au fost. Eu am în¬ 
văţat să lucrez de la vârsta de 7 ani, mai bine zis 
am învăţat pe furate de la tatăl meu. Ion Gh. 
Ciurea, care nu mă lăsa să lucrez. îmi era tare 
dragă meseria şi, după un timp, mi-am făcut 
singur o roată cu un fus de lemn. Am învăţat să 
fac toate felurile de oale, care s-au făcut mereu 
la noi. Socrul meu tot olar a fost, iar soţia mea. 
Ioana, pentru că a văzut şi ea meseria la părinţii 
ei, mă ajută la înflorat. 

Pământul cel mai bun se găseşte în dealul 
Bercului: se usucă foarte greu, dar, după ce este 
ars, devine foarte rezistent: ţine chiar şi la foc. 
Ca să ai rezultate bune cu el, trebuie să-l laşi să 
se odihnească, să se dospească bine. Bunicul 
meu spunea că pământul pentru oale se aduce 
anul ăsta pentru la anu'. 

Ştiu să modelez tot ce a existat în ceramica 
de Vlădeşti: oale mari de untură, ulcioare de vin 

şi oale de nuntă, oale pentru sarmale, pui (că- 
nuţe mici de moşi), cană de moşi, oală de moşi, 
borcăneci, tot pentru moşi - astea sunt înflorate 
şi sunt mai mari decât oalele de moşi. Ştiu să 
fac şi borcan de veri, ştiţi când era obiceiul să te 
prinzi veri; astea sunt mult mai încărcate în 
decor; ornamentele se fac cu cornul cu smalţ 
verde de Vlădeşti şi cu roşu. «Datul de văr» sau 
«prinsul de văr sau de surată» este un obicei 
practicat în ziua de Moşi şi care nu se mai 
păstrează astăzi. Se făcea în felul următor: Noi 
doi eram prieteni şi ne dam de veri. Eu cum¬ 
păram două borcane mari, puneam în ele unu 
sau două kilograme de vin; deasupra, pe gură, 
puneam pâine, came, ouă, o lumânare aprinsă. 
Pe dumneata te invitam la mine acasă. Te aşe¬ 
zam pe un scaun. Luam un borcan, aprindeam 
lumânarea şi ţi-1 dam zicând: Ia vere, să-mi fie 
mie! Dumneata îl puneai pe masă, luai celălalt 
borcan, la fel pregătit, şi mi-1 dai mie zicând ace¬ 
leaşi vorbe. De aci înainte, ne spuneam «vere». 
Pe rând, în fiecare an, făceam la fel. Asta o fă¬ 
ceam de mici până la adânci bătrâneţi. Femeile 
noastre se dădeau la fel, de surate. Nu-şi mai 
ziceau: «Mărie, Ioană», ci «măi surată, mă!». 
(Iordache: 1996, 180) 



Oala ele ăunata 
(fatoyuitie 
elin colecţia 
Silviei ^ denciuc) 


Alte forme sunt bobâlcuţele, adică ulcelele 
mici, largi la gură, burtoase, fierturele - oale la 
trei kilograme şi jumătate cu două mănuşi, fier¬ 
turi - oale în care se găteşte pentru oamenii care 
merg la sapă, oale de untură smălţuite înăuntru, 
castroane, cratiţe, ghivece... 

în ceea ce priveşte coloritul, folosesc ca 
angobă caolinul sau huma albă, smalţul verde 
pentru motivele noastre - melcul, şiriagul şi bră¬ 
duţul - îl pregătesc cu oxid de cupru, iar roşul - 
că la noi şiriagul verde a fost pictat cu puncte 
roşii - îl fac din smalţ simplu cu oxid de fier. 

Pentru ceramica smălţuită, fac două arderi 
intr-un cuptor la suprafaţă, cu două guri de foc. 
La noi prima ardere se numeşte «de roşu» şi a 
doua, «de smalţ»." 

L-am aşteptat pe Gheorghe Giurea şi în anii 
următori la Horezu, ca să continuăm povestea 
lutului începută în anul 1993, dar, între timp, 
„s-a privatizat" - şi-a deschis o brutărie. A ales 
să modeleze alte forme, din alt „aluat". 

Aşa s-a sfârşit, în familia sa, lungul şir de 
olari din moşi-strămoşi... 


Plastica figurativă 


//)unoscută în lucrările de specialitate prin 
denumirile de figurine de ceramică, jucării 
de lut, plastică mică, figurine rustice, plastica 
figurativă ne oferă posibilitatea să cuprindem în 
sensul său generic un întreg univers ce ţine în 
special de „latura" ludică a fiinţei umane: jucării 
de lut, instrumente muzicale, obiecte de uz cas¬ 
nic în miniatură, elemente arhitectonice. 

Nu fără legătură cu o istorie veche de mii de 
ani (argumentată de existenţa vestitelor figurine 
neolitice, antropomorfe sau zoomorfe, cu funcţii 
legate de credinţe religioase sau de cultul morţi¬ 
lor, miniaturi după obiecte de uz gospodăresc), 
plastica figurativă de astăzi, deşi are încă 
elemente care să argumenteze şi să legitimeze 
elementele de continuitate, stă sub semnul 
ludicului şi artizanalului. 

Ceramica popaCară din OC tenia 


Figurinele-jucării, urmaşe nemijlocite ale 
figurinelor străvechi, şi-au pierdut sensurile ori¬ 
ginale şi rituale, rămânând doar cu atributul de 
obiecte care bucură, prin aspectul lor deosebit 
sau prin trilurile pe care le scot. 

Omul şi animalele sunt subiectele predilecte 
ale plasticii mici în lut, iar din prima categorie 
femeia este înfăţişată preponderent, bărbatul 
apărând mai rar, în special în poziţie ecvestră 
(centrul Coşeşti, Argeş) sau în aceea ce-1 evocă 
pe „Gânditorul de la Cernavodă, care ajunge să 
exprime până şi senzaţia vieţii interioare" 
(Istoria artelor plastice: 1968, 56) 

„Cele mai multe jucării ce înfăţişează calul 
cuprind şi călăreţul. Frecventă este şi imaginea 
porcului, simbol al norocului neaşteptat, realizat 
în formă de puşculiţă, a căprioarei, a peştelui, 
leului, berbecului, ursului, şarpelui, păsării 
(de cele mai multe ori cucul şi cocoşul sunt 
adaptate ca fluiere)." (Petrescu, Stoica: 1981, 76) 
în afară de figurine, repertoriul de forme 
mai cuprinde şi machete de casă, de mobilier, 
vase în miniatură, ţepe sau bolduri de casă. 

De la primele manifestări artistice din neo¬ 
litic, atribuite „aşa-numitei culturi Criş, în care 
aspectul artistic consta în decorul organizat al 
vaselor ceramice şi în figurine antro¬ 
pomorfe (feminine) sau zoomorfe de lut 
ars" ( Istoria artelor plastice: 1968, 51), 
la altele, descoperite de arheologi în 
săpăturile efectuate de-a lungul anilor, 
precum: 

„- cele zece figurine zoomorfe 
înfăţişând oi (cultura Boian), legate, 
se crede, de cultul practicat de cres¬ 
cătorii de animale; 

- figurinele din epoca Bronzu¬ 
lui (femei cu rochia în formă de 
clopot) precum şi statuetele găsite 
în cetăţile greceşti de pe ţărmul 
dobrogean al Mării Negre - 
cunoscute sub numele de tanagre; 

- figurinele antropo- şi zoomorfe descoperite 
în straturile mai noi la Poiana, aşezare situată 
pe parcursul inferior al Şiretului, care pot fi 
socotite mărturii cu caracter magic, fiind obiecte 
esenţiale în ceea ce priveşte riturile de în¬ 
mormântare la geto-daci" (Roşu: 1992, 7), toate 
reprezentările plasticii mici sunt „cunoscute 
statuete zoomorfe şi antropomorfe (feminine) 
sumar stilizate, scoţând în evidenţă numai 
anumite trăsături definitorii, în cazul celor 
zoomorfe ale speciei, în cazul celor feminine, 
cele indicând feminitatea" ( Istoria artelor plas¬ 
tice: 1968, 55). 

Plastica mai avansată a neoliticului dezvoltă 
o viziune geometrizantă plină de expresivitate. 
„Sunt de amintit în acest sens figurinele din cul¬ 
tura Vădastra, vasele antropomorfe din cultura 
Boian sau câteva fragmente şi figurine din cul¬ 
tura Cucuteni" (ibidem, 56). 

La începutul epocii bronzului, s-au produs 
figurine atât antropomorfe (masculine şi 
feminine), cât şi zoomorfe. Execuţia şi calitatea 
artistică nu sunt deosebite, iar către sfârşitul 
acestei perioade (Gârla Mare) reapar figurinele 
feminine pe corpul cărora sunt redate elemente 
de costum şi de podoabă. 

Exemple numeroase pot argumenta 
trecutul îndepărtat cu care se 
legitimează plastica figurativă din lut, 
ca exponentă a vechilor credinţe şi 
simboluri legate de cultul morţilor 
(„le găsim cu ocazia săpăturilor în 
morminte, în resturile surpate ale 
caselor şi ale bordeielor, în temple" 
(Slătineanu: 1939, 37)), precum şi 
a semnificaţiilor rituale „ce urmea¬ 
ză să redea relativ stereotip anu¬ 
mite noţiuni legate de credinţele şi 
superstiţiile omului". (Istoria artelor 
plastice: 1968, 57) 

Figurinele de lut, denumire 
generică ce acoperă întreaga lume a 
formelor mici, alcătuind un capitol 
distinct al artei populare, par să nu 
ţină seama de „replicile" istorice; mai 
curând, ele îşi revendică în exclusivitate 

valenţele ludice, specifice producţiei 
actuale: „La bâlciurile de astăzi, 
găsim o multitudine de animale 
făcute în ceramică smălţuită, care 
sunt vândute ca puşculiţe, jucării, 
fluiere sau chiar ornament. Desigur 
că şi în vechime se făceau astfel de 
animale pentru plăcerea copiilor de 
atunci. (...) Spiritul formelor păstra¬ 
te ne aminteşte prea mult formele 
preistorice pentru a nu admite 
continuitatea lor. Calul, călăreţul, 
berbecul, câinele, cerbul, lupul şi 
unele animale închipuite cu gâtul 
lung şi cu capete omeneşti sunt 
modelele mai des întâlnite. Formele 
omeneşti care erau întrebuinţate în 
vechime par să fie aproape cu totul 
părăsite." (Slătineanu: 1937, 159) 



"pişuniue de lut lucnute de 'Plicelae “Dozcatut din &<*dleu, judeţul 

Cu numai câteva ex¬ 
cepţii (meşterii specialişti 
numai în modelarea jucă¬ 
riilor de lut din localitatea 
Pisc, judeţul Ilfov, sau 
cazul aparte al lui Nicolae 
Diaconu, din municipiul 
Codlea, judeţul Braşov, 
specialist în redarea în lut 
a celor mai expresive figuri 
ale ţăranilor noştri), plas¬ 
tica figurativă este azi doar 
un mic capitol din creaţia 
olarilor unor centre de ce¬ 
ramică renumite: Coşeşti 
şi Vâlsăneşti (Argeş), 
Româna şi Oboga (Olt), 
Vlădeşti şi Horezu (Vâlcea), 
Glogova şi Găleşoaia (Goij), 
Biniş (Caraş-Severin), 
Corund (Harghita), Făget 
(Timiş), Baia Mare şi Săcel 
(Maramureş), Mânzăleşti 
(Buzău). 

în spaţiul Olteniei, la care ne referim, pon¬ 
derea cea mai mare în ceea ce priveşte producţia 
„lumii mici" a lutului o are Vlădeştiul. Aici, fie¬ 
care formă „serioasă, gravă" pare să fie dublată 
de una veselă şi hazlie, desprinsă parcă din căr¬ 
ţile cu poveşti. Ideea alcătuirii lor pare simplă: 

• „La noi este o tradiţie cu figurinele din lut. 
înainte, nimeni nu mergea la târguri fără să facă 
şi de-astea mici. Pe atunci, când nu prea erau 
jucării, copiii abia aşteptau ziua târgului ca 
să-şi aleagă vreo figurină. Cât ar fi fost de nevo¬ 
iaşi, părinţii tot îşi rupeau din bani ca să le ia o 
bucurie. Eu aşa m-am învăţat şi, deşi nu se mai 
vând ca înainte, tot lucrez. 


Apoi mai e ceva. Oricine se învaţă la oale 
începe prima dată cu modelajul. Şi face din 
astea, aşa, figuri de tot felul. Copiilor le place să 
modrigălească. Şi elevii şi nepoţii mei cu figurine 
au început. Aşa se învaţă la lut. Le place să şi 
inventeze. Ei au făcut şi altceva decât se făcea 
pe aici. în afară de câini, de păsări, de oi şi de 
porci, au făcut şerpi şi dinozauri. 

Cel mai greu la o figurină este să nimereşti 
tonul; să ştii cum să îngăuri lutul. Dar asta nu 
afli decât la final după ce le arzi" (Dumitru 
Şchiopu, Vlădeşti); 

• „Eu acuma nu prea mai fac figurine de lut, 
da' am un nepot care numai de asta se ocupă. 

E drept că nu prea le face aşa, ca la noi, formele 
astea ale noastre, moştenite. El face şi ce vede 
prin cărţi şi la televizor. Tot felul de reptile, 
balauri, dragoni - toate năzdrăvăniile. 

Să ştiţi că Vlădeştiul nostru a fost cunoscut 
mai ales prin muzee, pentru oale şi pentru 
jucării şi fluierici cu forme de păsări şi animale. 
Cu oameni nu prea s-au făcut pe la noi. Din 
astea fac cei de la Pisc, aşa îmi pare că am văzut 
pe la alte târguri" (Constantin Amiceru, Vlădeşti); 

• „La noi, la Oboga, figurine de lut înseamnă 
jucării sau fluierici care reprezintă ceva caracte¬ 
ristic, care se face numai la noi: pupăza şi cucul. 
Mai facem şi cai şi câini. Din câte am citit, am 
aflat că centrul de la Oboga făcea cele mai multe 
forme: căprioara, calul şi călăreţul, leul, femeie 
cu copil în braţe. 

Astea erau bucuriile copiilor când mergeau 
la târguri. De la o vreme ne-am apucat să facem 
şi farfurioare (miniaturi). Au toate modelele şi 
culorile taierelor, dar sunt mici, ca nişte bibe¬ 
louri: sunt frumoase şi se vând mai repede. Dar 
să ştiţi că şi la astea este muncă multă. Sunt 
foarte migăloase. 

Eu, ca profesor la Şcoala Populară de Artă, 
am observat că elevii capătă mai mare drag de 
muncă dacă încep să înveţe ceramica făcând 
obiecte de-astea mici. Dacă le ies bine, că şi ele 
se fac respectând tradiţia zonei, copiii prind 
curaj pe mai departe" (Ştefan Truşcă, Româna): 

• „Eu figurine de lut am lucrat mai puţin în 
viaţa mea. Când m-am apucat de lucru la oale, 
cu astea am început, cu modelatul. Făceam fel 
şi fel: animale şi păsări. La noi, aici, a fost un 
olar mare - Mitriţă Viscol îl chema. El făcea de 
toate, chiar şi avioane şi tractoare. Acuma nepo¬ 
tul meu. Emil. lucrează din astea, dar mai mult 
inventează. Face tot ce-i dă lui prin cap: a făcut 
de curând nişte păpuşi mici, ca figurinele-femei, 
care se făceau odată la noi. Sunt frumoase, dar 
sunt migăloase. 

I-am arătat cum să le facă pe astea ca la 
Oboga şi a prins mânuiala. Mă bucură că a 
început să lucreze serios, acum are o comandă 
de fluierici-păsări şi de taiere mici de tot, nişte 
miniaturi" (Grigore Ciungulescu, Oboga): 

• „La noi, la Şişeşti, s-au făcut ca jucării un 
fel de cuci. Pentru bucuria copiilor le făceau. 
Când venea omu’ la târg, îşi lua ce-şi lua, da - 
nu pleca acasă fără să cumpere la copii câte o 
jucărioară făcută din lut. Dacă avea şi fluier, 
bucuria era şi mai mare. Acuma le-am lăsat de 
tot (jucăriile - n.n.)“ (Marin Titu, Şişeşti): 

• „îmi aduc aminte că şi tata modela câte¬ 
odată fel de fel de forme mici, ca nişte jucării. 
Eu cred că le făcea mai mult pentru noi, pentru 
bucuria noastră. Mai are şi acum câteva forme 
de vase ca ale noastre, dar făcute în miniatură 
şi un butoiaş cu mâner pentru pus băutură in el. 

Eu la şcoală, la clasa de ceramică, aşa încep 
cu elevii. îi pun să modeleze la început câteva 
ore. Le arăt oalele şi castroanele noastre mari şi 
îi îndrum să le facă cu mâna, fără roată, dar 
mult mai mici. După ce învaţă la roată îi pun 
iarăşi să le facă. Sunt foarte frumoase, aşa mici, 
dar se lucrează cu multă migală." (Vasile Guţă, 
Glogova) 

• „Mie-mi place foarte mult să inventez 
forme şi tehnici de lucru. Sau să fac ce văd pe la 
alţii. Aşa se face că am început să lucrez diferite 
forme mici: păsări şi animale. 

La noi se făceau pe timpuri şi ulcioare de 
nuntă, cu modele frumoase şi cu şerpi în relief. 

Eu am încercat să lucrez la fel ca pe vremuri şi 
mi-au ieşit foarte bine modelele. Apoi, separat, 
am făcut şerpi-jucării şi fluierici. Numai că 
'acum copiii nu mai vor astfel de jucării. Au 
apărut altele, nu mai e ca pe vremea mea, să te 
bucuri că, dacă o dată intr-un an mergi la vreun 
târg, o să-ţi cumpere ai tăi o acadea şi o jucărie 
de pământ" (Dumitru Coneru, Găleşoaia); 

• „Aici la noi s-au făcut şi figurine cu forme 
de animale. Erau foarte căutate la târguri de 
copii, da' acu’, de când au apărut atâtea jucării, 
cine să se mai uite la ele! D'aia. nu mai facem, 
că nu se caută" (Grigore Hănţulie, Ştefăneşti). 

După cum am putut constata, figurinele de 
lut reprezintă o lume aparte în contextul cera¬ 
micii olteneşti, o lume care continuă să încânte, 
să bucure şi să fascineze. 

Tipologic, plastica figurativă din Oltenia 
acoperă întreg repertoriul formal alcătuit de 
Georgeta Roşu (1992, 11), la nivelul întregii ţări, 
cu mici diferenţieri sau particularităţi specifice: 

- instrumente muzicale „primitive" (pseudo- 
instrumente muzicale): fluiere antropo- şi zoo¬ 
morfe: 

- miniaturi zoomorfe (păsări, cai, câini, urşi, 
berbeci): 

- miniaturi după vasele de uz gospodăresc: 
oale, căni, ulcioare, găleţi, ghivece, coşuleţe, far¬ 
furioare, străchinuţe, crăticioare, strecurători. 

La fel ca în cazul oricărui obiect lucrat din 
lut, crearea unei figurine necesită aceleaşi etape 

în ceea ce priveşte pregătirea şi curăţirea 
pământului pentru obţinerea unei paste fine şi 
omogene. 

Confecţionarea propriu-zisă cere în primul 
rând „mânuială", imaginaţie şi un simţ artistic 
în care să se îmbine „categorii" diferite: frumo¬ 
sul, urâtul, grotescul, sublimul, comicul... 

însuşirea în detaliu a codului tehnologic va 
duce la o bună „construcţie" a fluiericei; pentru 
aceasta, olarului îi trebuie, în afara bunei 
stăpâniri a meşteşugului, şi câteva instrumente 
speciale (pene) cu care să ingăure lutul crud. 
Abia după ce va fi arsă, se va şti dacă jucăria de 
lut are şi o Jluierice pe măsură. 

Aceasta din urmă are „o formă cilindrică şi 
este perforată în lungime. Cilindrul are la unul 
din capete un orificiu prin care se fluieră. Dacă 
perforarea acestui cilindu nu s-a făcut corect, 
jucăria nu va scoate nici un tril. (...) în unele 
cazuri, «fluiericea» e lipită de corpul propriu-zis 
al jucăriei, în partea inferioară, constituindu-se 
adesea în chiar suportul ei de susţinere". (Roşu: 
1992, 12) 

în afara acestei operaţii specifice, restul 
etapelor sunt întocmai ca la realizarea oricărui 
obiect de lut, cu specificaţia că, în afara minia¬ 
turilor reprezentând farfurii, ulcioare sau alte 
mici obiecte de uz casnic, care se lucrează pe 
roată, acestea se modelează cu mâinile. 

întocmai ca şi oalele, plastica figurativă, 
prin formele sale diferite, prin modul de orna¬ 
mentare, prin motivele specifice, se revendică 
fiecare din centrul în care se lucrează, având 
aceleaşi particularităţi, „vorbind aceeaşi limbă", 
aceea a specificului zonal. 

Astăzi, însă, multe dintre obiectele care 
compun lumea plasticii mici „îmbogăţesc" 
specificul centrului respectiv cu invenţii ce riscă 
să denatureze „matricea" locală. Este cazul 
căsuţelor de lut nesmălţuite, cu două-trei intrări 
şi cu acoperiş, care fac parte din „zestrea" Hore- 
zului, comandate iniţial de italieni meşterilor de 
aici, cu scopul de a le vinde ca obiecte de orna¬ 
ment sau ca „locuinţă pentru peşti" (în acvarii). 
Publicul românesc şi le-a „asumat" cu uşurinţă. 

Ceramică de Vlădeşti: 1 . Oale smălţuite (Constantin Amiceru) • 
2. Farfurie angobată, decorată cu „însemnele 4 * centrului de ceramică 
Vlădeşti (Dumitru Şchiopu) • 3. Oală pentru sarmale cu capac (Con¬ 
stantin Amiceru) • 4. Forme şi motive specifice olăriei de Vlădeşti, 
în Galeriile de Artă Populară de la Horezu 



Ceramică de Stroieşti-Arcani: 

Vas cu brâie din „producţia veche“ 

Ceramica de VCădeşti 


O categorie care „prosperă" în ultima vreme 
este cea a miniaturilor de orice fel, create din 
motive economice. Replicile miniaturale ale 
obiectelor tradiţionale se vând mai bine şi, chiar 
la dimensiuni reduse, păstrează specificul zonal, 
tradiţional. Aceleaşi motive, aceleaşi forme, 
aceleaşi culori, dar alte dimensiuni. Şi pentru 
buzunarele tuturor. Astfel, în centrul de la Hore¬ 
zu se fac frumoase ulcioare în miniatură, taiere 
mici, solniţe, ceşcuţe. Fluiericele constituie 
produsul important al olarilor de la Româna şi 
Oboga, fiind reprezentări de animale (câini, cai) 
şi de păsări (cuci, pupeze, cocoşi). Tot aici s-au 
lucrat numeroase fluierici în formă de ulcioare. 

De asemenea, olarii modelează şi puşculiţe 
în formă de urşi, lei, câini. Jucăriile antropo¬ 
morfe sunt în special reprezentări de personaje 
feminine în costume de epocă (secolul XVIII) sau 
în costume populare. Ele completează varietatea 
acestei ramuri speciale a ceramicii populare. 

Renumite sunt, în aceste două centre, 
farfuriile şi castroanele în miniatură, realizate, 
ca şi fluierele, atât de olarii cu experienţă, cât şi 
de copiii care învaţă meşteşugul de la aceştia. 
Vlădeştiul este un centru cunoscut deopotrivă 
pentru ceramica sa nesmălţuită, roşie şi albă, 
angobată, şi pentru figurinele pe care le creează 
cei doi meşteri de aici. Caracteristicile de formă, 
tehnică şi decor pot fi analizate atât în obiectele 
tradiţionale - căni (pui sau puişori ), taiere, 
străchini, castroane, ulcioare -, cât şi în replicile 
lor miniaturale, executate cu mare fineţe şi 
pricepere. între motivele ornamentale folosite în 
decorul ceramicii de Vlădeşti predomină melcul, 
brăduţul şi şiragul. Plastica figurativă formează 
o întreagă lume de animale aşezate pe suporturi 
cilindrice (fluierice): cai, căţei, oi, berbeci etc. 

Să amintim, ca o curiozitate, faptul că 
Violeta Pătru, fiica vestitului Dumitru Şchiopu, 
specializată în realizarea figurinelor de ceramică 
şi a obiectelor în miniatură legate între ele cu 
lanţuri de lut, a ajuns la performanţa de a lucra 
zalele din lut apropiate ca mărime de cele 
obişnuite ale unui lanţ de aur! 


Olari creatori de plastică figurativă nu sunt 
mulţi în Oltenia. îi amintim aici pe cei mai mulţi 
dintre ei: Teodora, Mihai şi Ştefan Truşcă şi 
Ion Turcitu din Româna, Grigore Ciungulescu 
din Oboga (Olt), Dumitru Şchiopu şi Constantin 
Amiceru din Vlădeşti, Ionel Popa şi Vasilica 
Olaru din Horezu (Vâlcea), Marin Titu din Şi- 
şeşti (Mehedinţi), Vasile Guţă din Glogova (Gorj), 
Dumitru Coneru din Găleşoaia (Goij) şi Grigore 
Hănţulie din Ştefăneşti (Gorj). 

Aşa cum am putut constata, plastica 
figurativă din Oltenia se caracterizează printr-o 
mare varietate şi dovedeşte ingeniozitate şi 
stăpânirea meşteşugului atât în ceea ce priveşte 
tematica, cât şi mijloacele de exprimare. 

Libertatea controlată a tratării, îndrăzneala 
formelor şi imaginaţia creatoare mărturisesc 
deopotrivă optimismul, tinereţea şi forţa artistică 
a meşterilor, care, aşa cum mărturisea Dumitru 
Şchiopu, la Vlădeşti, cu ocazia aniversării a 80 
de ani, sunt tineri atâta timp cât au putere şi 
poftă de muncă. „Eu am speranţe mari: mai am 
în mine o parte de tinereţe, că la vârsta mea încă 
mai pot înălţa oale şi am o parte din sufletul 
unui copil atâta vreme cât îmi place să lucrez 
figurine şi fluierice de lut." 

Drama dezrădăcinării 

intre toate centrele de ceramică din Oltenia, 
Găleşoaia a avut cel mai neaşteptat şi trist 
destin. Strămutat din vatra sa încă din secolul 
al XVI-lea („vatra iniţială a fost în punctele 
numite azi «La sat» şi «Seliştea», lângă dealurile 
Vârfului, şi includea în vechime alte două sate - 
Stejerei, care s-a desprins ca localitate încă din 
secolul al XV-lea, şi Hodoreasca, sat indepen¬ 
dent din secolul al XVI-lea, din vremea când 
Găleşoaia şi-a mutat aşezarea pe vatra actuală" 
IMocioi, Vasilescu: 1974, 69)), aşezat mai apoi 
pe „o mină de cărbune" descoperită in adâncul 
pământului, satul şi oamenii lui trăiesc de 
câţiva ani drama dezrădăcinării. 

Dacă comoara nu ar fi fost ascunsă chiar 
sub casele lor. locuitorii Găleşoaiei nu ar fi avut 
decât motive de bucurie, căci mineritul le-ar fi 
schimbat viaţa în bine, poate, oferindu-le meserii 
specializate şi un trai mai bun. 



(^aoă. dut (faleqoaia demolata ut 1999. 
in cane a locuit olanul 9<ut 99(ocioi 


„Gorjanul, cu casa urcată pe un ochi de po¬ 
iană, nu a bănuit niciodată că sub talpa casei, 
în adâncuri, stau ascunşi de mii de ani codrii 
lignitizaţi. El nu a săpat pământul prea adânc 
atunci când era nevoit să-şi îngroape morţii sau 
când îi trebuia o fântână. Tocmai de aceea a fost 
atât de surprins când şi-a dat seama că oamenii 
satului unde locuieşte şi-au dus existenţa, 
generaţii de-a rândul, fără să ştie că undeva, 
sub picioarele lor, dincolo de rădăcinile prunilor 
din grădină şi ale gorunilor din păduri, sub 
albiile Jiului şi Motrului, erau ascunse comori. 
Poate că în hotărârea de mai târziu a gorjanului 
de a deveni miner la el acasă se ascunde şi puţin 
din revolta pricinuită de faptul că străbunii lui 
n-au ştiut cât sunt de bogaţi şi au trăit o vreme 
prea îndelungată în sărăcie. Când i s-a oferit 
şansa să înveţe o meserie, nu a stat în cumpănă 
şi şi-a sumes mânecile de la cămaşă ca să aibă 
mai mult spor la noua sa muncă [...] 

în anul 1960, în bazinul carbonifer Gorj lu¬ 
crau peste două mii de oameni, iar în anul 1985, 
lucrează în jur de treizeci şi şapte de mii [...]“ 
(Zatti: 1985, 10-11) 

Nu ştim câţi mineri lucrează astăzi aici, în 
nou-descoperitul bazin carbonifer, nici ce folos 
real aduc ţării decopertările pământului (la care 
am fost martoră de câţiva ani încoace), pentru 
a ajunge la „vâna" de cărbune. 

Ceea ce ştim sigur este că, din cei patru olari 
câţi lucrau constant în 1998 la Găleşoaia, astăzi 
nu mai lucrează nici unul, pentru că satul nu 
mai există; el a fost „pulverizat", iar părţi din el 
au ajuns la Comeşti, Câlnic şi Vărsături, locali¬ 
tăţi care i-au adoptat pe cei cu „buletin de Găle¬ 
şoaia" şi în care li s-au construit case noi, cu tot 
atâtea camere câte avuseseră în satul-mamă. 

Dincolo de acest neobişnuit fenomen social, 
meşteşugul olăritului (preluat în vechime de locui¬ 
torii comunelor Găleşoaia. Stejărei, Hodoreasca 
şi Pinoasa de la olarii din Vârţ, unde se ştie că 
olăritul s-a practicat neîntrerupt de pe vremea 
geto-dacilor) - veche tradiţie a locului, a dis¬ 
părut şi el odată cu satul şi cu viaţa ţărănească 
de aici. 

Ceea ce ştim iarăşi sigur este că tradiţiile 
româneşti „sunt tot atât de preţioase cât este şi 
limba pe care o vorbeşte fiecare. Pierderea civi¬ 
lizaţiei ţărăneşti nu este mai puţin gravă ca pier¬ 
derea limbii naţionale. Asemenea celor mai pre¬ 
ţioase documente ştiinţifice, tradiţiile ţărăneşti 
caracterizează poporul român şi justifică locul 
lui în istorie şi în ţara lui“. (Stahl: 1999, 8) 

Legenda 

oate că destinul a vrut ca legenda ştiută de 
oamenii locului, cu unchiaşul ce umbla cu 
toiagul în mână şi desaga în spinare, bătând din 
poartă-n poartă, să se repete astăzi pentru 
locuitorii din Găleşoaia. Un document din 1704, 
despre trecutul satului, se referă la „spiţa nea¬ 
mului din vechime... de când au fost Găleşoaia 
tot un hotar cu Hodoreasca şi amânată în urmă 
s-au băşcăşatu Găleşoaia de Hodoreasca şi s-au 
făcut două hotare". (Mocioi, Vasilescu: 1974, 69) 

Numai că personajele sunt reale; „elemente¬ 
le" povestirii, deşi par fantastice, sunt concrete, 
iar explicaţia specifică legendelor despre geneza 
unui lucru, a unui loc, a unei fiinţe nu-şi.mai 
găseşte rostul: 

„Se spune că într-o vreme tare îndepărtată, 
când prin păduri se auzeau mugete de zimbri, 
când satele erau puţine la număr şi rupte de 
lume, un bătrân uitat de moarte, cu desaga în 
spate şi cu toiagul în mână. cerea găzduire, 
pentru câte o noapte, la o poartă sau alta, la 
câte o stână, la crama câte unui vier. Fiindcă in 
Parâng erau nenumărate stâne, iar la Runcu şi 
Dobriţa simţeai nevoia să petreci o noapte la 
cramă. 


Oamenii se învăţaseră cu bătrânul acela şi, 
fiindcă nimeni nu ştia cum îl cheamă, de unde 
vine şi unde se duce, sau, poate, pentru că aşa 
se obişnuia prin partea locului, toţi îi spuneau 
Unchiaşul. 

îl cunoşteau după cum lovea pietrele dru¬ 
mului cu toiagul, fiindcă de bătrân ce era îi 
slăbiseră şi vederile, şi se grăbeau să-l cheme la 
mesele lor şi să-l omenească. De când îi murise 
baba şi neavând nici un copil, umbla aşa prin 
lume, se învăţase neaciuit pe lângă o casă. Unde 
ajungea, povestea câte în lună şi în stele, împăr¬ 
ţea sfaturi bune, cei din jur îl ascultau cu luare 
aminte, îi urau să meargă sănătos, asigurându-1 
că-1 aşteaptă şi altădată să le treacă pragurile 
caselor. La plecare, Unchiaşul îşi lua desaga mai 
grea decât la sosire, înţepa drumurile şi potecile 
cu toiagul şi revenea când începeau fulgii să 
pună căciuli albe pe case, când înfloreau vişinii 
sau când începeau să crape cojile pe nuci. 

Tot mergând Unchiaşul aşa şi tot mergând, 
l-a prins din urmă o toamnă la marginea unei 
păduri ce cobora din munţi până la marginile 
Jiului în locul unde se numeşte astăzi Rovinari. 
Aici, băgând el de seamă că a îmbătrânit mult 
de tot şi îl cam lasă puterile, şi-a zis să rămână 
peste iarnă lângă apa râului şi să-şi facă un 
bordei în pământ. Cum şi cât a muncit el să-şi 
dureze acel adăpost nu se ştie. Fiindcă pădurea 
era lângă el, a acoperit adăpostul cu lemne şi 
s-a bucurat că are unde să stea în tihnă. Soco¬ 
tea că în locul unde-şi săpase bordeiul n-o să-l 
găsească moartea aşa de uşor. 

Şi uite aşa, du-te vreme, vino vreme, a înce¬ 
put să se îngâne toamna cu iarna şi Unchiaşul 
şi-a dat seama că n-o să-i ajungă doar petecul 
de cojoc şi că mai trebuie să aprindă şi focul în 
bordei. A strâns vreascuri, a scăpărat îndelung 
cu amnarul şi cremenea şi când lemnele uscate 
s-au făcut cărbuni, i-a învelit în cenuşă şi s-a 
pregătit pentru un somn cu vise frumoase. 

A doua zi, când au mijit zorii. Unchiaşul a 
privit cum vatra lui pentru foc se lărgise şi se 
adâncise şi intrase în pământ; dogoarea se ridica 
din adâncimi ca dintr-o gură de iad. 

De câte ori mă îndrept spre 
aşezările din nordul Gorjului, 
îndrăgit din anii copilăriei, 
când ajung la Rovinari, pri¬ 
vesc gingaticele instalaţii ale 
excavatoarelor ce scot cărbu¬ 
nele din cariera ce se numeşte 
Balta Unchiaşului. Şi mă 
bucur că nişte oameni atât de 
grăbiţi să răscolească pămân¬ 
tul, să deschidă noi mine de 
cărbuni, să ridice case noi şi 
tobogane pentru copii, să con¬ 
struiască noi căi ferate şi palate 
de cultură ştiu să povestească 
şi asemenea legende.” (Zatti: 
1985, 114-116) 


Multe văzuse bătrânul în lunga-i viaţă, dar 
aşa ceva, nu. Fiindcă avea vederea slabă, aşa 
cum spuneam, nu şi-a putut da seama că-şi să¬ 
pase bordeiul intr-un piept de cărbune. Simţind 
cum arde ceva sub picioarele lui şi că-1 paşte o 
primejdie, şi-a luat degrabă toiagul şi desaga, 
gândindu-se să ajungă odată cu iama la oamenii 
cu inimi bune din satele de la adăpostul munţilor. 

în urma lui, vatra focului s-a adâncit şi s-a 
lărgit tot mai mult. Vântul toamnei ajuta flăcările 
să coboare tot mai afund în pătura de cărbune 
şi multă vreme nori negri de fum au întunecat 
cerul în locurile acestea. Dar, până la urmă, a 
venit un potop, apele au căzut de sus zile şi nopţi 
de-a rândul. Focul s-a stins, viiturile au spălat 
cenuşa şi pe vatra aceea uriaşă, de necuprins, 
s-a născut o baltă năpădită cu timpul de papură 
şi de broaşte. 

Oamenii care s-au oprit curioşi în preajma ei, 
cunoscând de la bătrân cele petrecute, au găsit 
de cuviinţă să-i spună Balta Unchiaşului, ca să 
aibă şi ea un nume în rândul bălţilor şi să le 
aducă aminte de Unchiaşul ce le trecea pragu¬ 
rile cu desaga în spate, cu toiagul în mână şi cu 
vorba înţeleaptă pe buze. 


„File“ de istorie trăită 

ând am ajuns prima dată la Găleşoaia, era 
vara anului 1998. Oamenii îşi trăiau viaţa 
îndătinată. Peste satul aşezat în temeliile lui, nu 
părea să planeze vreo primejdie, deşi, după cum 
ne-au mărturisit mai apoi, fuseseră anunţaţi de 
iminenţa începerii, în vatra Găleşoaiei, a lucră¬ 
rilor de decopertare în vederea extracţiei de căr¬ 
bune şi a deschiderii „unei miniere”. 

în 1999, rotativa începuse deja „să muşte” 
din malurile de pământ de pe marginea satului, 
în 2001, revenind pe acele locuri (care astăzi 
nu mai există!), peisajul era complet schimbat. 
Mai multe case dispăruseră, potecile, uliţele, 
drumurile aveau alte direcţii decât cele cunos¬ 
cute, încăperile, ca şi oamenii, erau stinghere. 
Multe zile şi nopţi m-am gândit, de atunci, la o 
femeie, care trăia agonia dinaintea morţii casei 
ei. Numele său mi-a răsunat în minte de ne¬ 
numărate ori de atunci, în cele mai neaşteptate 
momente: Speranţa Isdrugă! 

în anul 2003, dezastrul atinsese apogeul: 
satul semăna cu o palmă înălţată de pământ 
selenar, deasupra hăului în care rotativa se 
„lupta” cu ultimele semne ale locuirii şi benzile 

rulante „plimbau" pământul într-un sens neîn¬ 
ţeles. Am văzut atunci oameni înnebuniţi de du¬ 
rere, case surpate, împinse în prăpăstii adânci 
chiar sub ochii noştri, scările lor, care nu mai 
duceau nicăieri, rămase pe pământ, fără rost. 
Roţi de olar azvârlite, oale şi cioburi „ascunse" 
în pământul răvăşit, câini fără stăpâni, oameni 
fără nădejde. 

Găleşoaia era un vaiet prelung şi asurzitor 
născut din deznădejdea oamenilor, din vacarmul 
şantierului, din seara care se aşeza tulburată de 
vuiet, într-un cer nefiresc de roşu, ameninţător 
ca un pârjol, care nici ea, asemenea nouă, nu-şi 
mai găsea locul. Păşeam într-o lume ostilă, cu 
totul de neînţeles, „ca pe-o altă planetă, imensă, 
străină şi grea". Imaginile şi mărturiile oameni¬ 
lor redau frânturi din drama dezrădăcinării. 


IM 


Pământ prea bun pentru oale 

Ti\ evenind la meşteşugul olăritului, vom spune 
că satul Găleşoaia a fost cunoscut, din tre¬ 
cut până în prezent, în special datorită acestei 
îndeletniciri care avea drept scop producerea 
oalelor cele mai frumoase, diferite ca forme şi 
rezistente la folosire: „Pe o vâlcea care dă în apa 
Tismanei; mai sus de Stejărei, într-o regiune de 
dealuri acoperite cu păduri, se află Găleşoaia, 
sat aproape în întregime format din olari. 
Este unul dintre cele mai importante centre [...]. 


Vasele se făceau odinioară din lut de calitate 
foarte bună, adus din satul vecin, Stejărei. Se 
spune că această carieră a fost părăsită, fiindcă, 
pe de o parte, vasele cereau o ardere îndelun¬ 
gată, iar pe de altă parte, calitatea lor fiind prea 
bună, nu se mai spărgeau şi consumul era prea 
mic." (Slătineanu, Stahl. Petrescu: 1958, 86) 

Dacă, potrivit documentelor, în anul 1883 
la Stejerei (comuna Găleşoaia) erau 10 olari, iar 
în 1944 lucrau oale de pământ 95 de familii de 
olari, statistica din anul 1971, datorată cerce¬ 
tărilor lui Ion Mocioi şi Virgil Vasilescu, autorii 
lucrării Ceramica populară din Gorj , care afirmă, 
printre altele, că Găleşoaia deţine rolul cel mai 
important în ceea ce priveşte producţia de oale, 
înregistrează un număr de 35 de meşteri, dintre 
care îi amintim pe: Vasile Rovenţa-Giurcă, Dumi¬ 
tru Mocioi, Vasile Dumitraşcu-Rovenţa, Nicolae 
Trocan, Victor Căldăruşe, Vasile Baldovin, Ion 
Pecingină, Petre Racoceanu, Ion Popescu. 

La vremea primelor noastre cercetări asupra 
ceramicii din Gorj (1998), numărul olarilor din 
Găleşoaia era mai mare, în comparaţie cu cele¬ 
lalte centre, fapt consemnat de altfel în prezen¬ 
tarea centrului Găleşoaia: „Deşi numărul olarilor 
a scăzut drastic, putem afirma că la Găleşoaia 
sunt cei mai mulţi olari activi din Goij. Numai 
că această localitate este silită să moară. Exca¬ 
vatoarele decopertează pământul în zonă pentru 
a găsi straturi de cărbune. 

Satul va fi în curând demolat şi strămutat în 
apropiere de Târgu Jiu, unde oamenii se vor 
muta în case construite «de-a gata». Evident că 
fără cuptoarele de ars oale. Odată cu satul va 
muri şi olăria." (Mihăescu: 1998, 39) 


Oameni, oale, locuri 


Ui 


(ândurile care urmează constituie consem- 
r nările cercetărilor întreprinse la Găleşoaia, 
în anii 1998 şi 2001 - repere demonstrative şi 
elocvente a ceea ce putem numi „a fi şi a nu fi" 
în ceramica de Găleşoaia. 

Coroborate cu date preluate din bibliografia 
de specialitate, cu aspecte concrete legate de 
procesul tehnologic şi de imaginea olăriei în ge¬ 
neral, pe baza observaţiei directe şi a mărturiilor 
olarilor, aceste repere constituie ele însele ade¬ 
vărate documente care, asemenea cioburilor ce 
refac vasele, vor vorbi urmaşilor despre imaginea 
vieţii şi a meşteşugului, refăcută din fragmente 
de gânduri, fapte şi exprimări ale olarilor pe care 
i-am cunoscut la Găleşoaia. 


„Aici la noi a venit 
şi domnul Focşa.“ 


fT^entru Ion Coneru (n. 1922), olăria se furi- 
IJ* şează treptat la capitolul „amintiri". Casa 
lui urmează să fie demolată în următorii doi ani: 
„Mai e puţin şi ajung şi la noi cei de la mină de 
la Rovinari. Pământul a şi fost răscolit de excava¬ 
toare şi chiar dacă ai vrea, nu e departe vremea 
când n-o să mai găseşti pământ de oale". 

Ne povesteşte cum a început el să lucreze 
olărie de la vârsta de 10 ani, furând de la alţii: 



„Tata nu mă lăsa la roată, că zicea că-i stric 
materialul: dacă era după el, ar fi vrut doar să 
mă mâne cu vacile. Da’ eu am avut ambiţia să 
lucrez şi mă uitam cu atenţie la toţi pe care îi 
ştiam eu că lucrează bine. Eu am furat meseria 
de la un vecin care era un unchi de-al meu". 

Ion Coneru ne arată obiecte lucrate de el, 
care i-au mai rămas în gospodărie spre folosinţă, 
dar şi spre aducere-aminte: ulcioare, căni, cas¬ 
troane cu mănuşi, identice ca formă şi mărime 
cu ciobalâcele lucrate la Horezu, ulcioraşe, oale 
de 15 kilograme, borcane de provizii. Un obiect 
îi stârneşte un zâmbet: un butoiaş pe patru 
picioare, adaptat după modelul celor de lemn, 
cu gura în chip de om şi cu „casca lui Stalin, că 
aşa mi l-au cerut odată, demult să-l fac pentru 
la Bucureşti". 



Sutou 14 - fie fiutnu fiici&vie, eu „ca&eu Iul Staliu 


Acest tip de obiect s-a întâlnit numai la 
olarii de aici, iar forma frecventă este de butoi 
răsturnat pe patru picioare mici, „iar în partea 
superioară, în locul unui orificiu de extragere a 
lichidului, se află o prelungire sub formă de gât 
şi cap de soldat, cu imitaţia a două mâini ce 
susţin o armă - gurguiul ce serveşte la distribui¬ 
rea conţinutului lichid. Aceste adausuri formei 
obişnuite a butoiului au şi un rol estetic, vasul 
privit de departe părând a fi un călăreţ militar 
pregătit pentru atac". (Mocioi, Vasilescu: 1974, 
108) 

în producţia sa ceramică s-au aflat atât vase 
smălţuite, cât şi nesmălţuite, pe care le-a vândut 
în târguri, la Tismana, la Peştişani şi Târgu Jiu: 
„Mergeam până-n Dolj şi le dădeam pe bucate.“ 
Una din amintirile dragi lui, pe care ne-a 
evocat-o de fiecare dată când ne-am văzut, a fost 
întâlnirea pe care a avut-o cu Gheorghe Focşa, 
pe care l-a şi găzduit cu ocazia unei cercetări pe 
care o făcea în zonă. Este meritul profesorului 
dr. Ioan Godea de a fi finalizat, astăzi, volumul 
Ceramica din Goij , o scriere interesantă prin 
structura şi conţinutul ei. Lucrarea e o sinteză 
a cercetărilor din anii 1950-1953 întreprinse de 
Gheorghe Focşa asupra ceramicii gorjene, „coro¬ 
borate cu rezultatele cercetărilor noastre mai re¬ 
cente, din anii 1979-1983 şi 1991-1994“ (Godea, 
Focşa: 2006, 6), finalizată prin întocmirea unei 
„monografii tematice asupra ceramicii din Goij 
care, prin valoarea sa istorică, documentară, 
artistică, tehnică specific zonală etc., se înscrie 
în patrimoniul cultural naţional ca argument de 
referinţă al specificului naţional" (ibidem). 

„O viaţă întreagă de om 
eu am tot învârtit la roată. “ 

n anul 2001, când ne-am întors pentru a 
treia oară la Găleşoaia, l-am găsit pe Ion 
Coneru la vechea lui casă, în care mai avea de 
stat încă puţin. îşi făcea socoteala ce lucruri să 
ia cu el şi ce să lase, pentru că, odată cu muta¬ 
rea, multe din preocupările sale vor dispărea: 
„Din olărie nu mai am decât câteva vase; să iau 
o cană şi-un ulcior, ca să-mi aduc aminte ce-am 
lucrat eu în viaţă. M-am gândit zilele astea că 
am făcut 60 de ani de muncă la oale. O viaţă 
întreagă de om eu am tot învârtit la roată. La ce 
am ştiut eu să fac nu prea s-a priceput multă 
lume; nu oricine ştia să facă oale cu două 
mănuşi, cu brâne ca să ţină mai bine. Când le 
făceam, băgăm mâna până-n umăr ca să iasă 
mari de 14-15 kilograme. Lumea mă cunoştea şi 
aici la Găleşoaia, da’ mă ştiau şi pe unde mă du¬ 
ceam cu oale; veneau după mine să mă caute, 


că aveam oale bune şi rezistente, adică erau bine 
lucrate. Aveam prestigiu pe timpul meu. 

Noi ţinem oalele mai mult la foc decât am 
auzit că ţin alţi olari; la noi şi la ruşitul oalelor, 
adică la primul foc durează mai bine de zece ore 
până ieşea flacăra." 

Cercetările mai vechi sau mai noi eviden¬ 
ţiază acest aspect de durată a arderii vaselor şi 
îl explică şi prin bogatul conţinut de nisip al 
lutului sau prin grosimea pereţilor vasului: „Şi 
astăzi arderea este mai îndelungată decât în alte 
părţi, durează între 14-16 ore. [...] într-un cup¬ 
tor încap cam 500 de vase de diferite mărimi." 
(Slătineanu, Stahl, Petrescu: 1958, 86) 

La ardere există, de asemenea, câteva reguli 
de bază pentru „bunul mers al focului" şi pentru 
obţinerea unor obiecte de calitate, aşa că, după 
ce „se dă focul, olarii veghează ca temperatura 
să crească treptat. Pentru aceasta, focul se por¬ 
neşte la gurile cuptorului, cu lemn putred, gros. 
Timp de două-trei ore, oalele se încălzesc mai 
mult la fum decât la flacără. După aceea, focul 
este împins spre interior şi merge în creştere. 
Când oalele de deasupra sunt încinse, olarul se 
înfige cu lemne mai bune, întărind focul. Spre 
sfârşitul arderii, odată cu roşirea uniformă, 
olăria se răsuflă de câteva ori. în acest sens, se 
trage focul din cuptor timp de câte 10-15 minute, 
pentru ca să scadă temperatura sus şi să scadă 
spre baza cuptorului. Olarii din Găleşoaia 
(judeţul Goij) denumesc această operaţie leşinat 
(«leşinăm cuptorul de trei ori» - afirma un infor¬ 
mator în anul 1975).“ (Iordache: 1996, 143) 

„Eu am păstrat cuptorul - continuă Ion Co¬ 
neru, după ce ne-a povestit cum se arde olăria -, 
da' roata n-o mai am, am dat-o la Târgu Jiu la 
muzeu. Să fi vrut s-o dau la cineva şi nu aveam 
la cine, că aici doar frate-meu. Dumitru, mai 
lucrează. Noi doi suntem rude după tată, da' ne 
înţelegem bine, de ce să nu mă-nţeleg cu el. ce 
avem de împărţit, că lumea n-o-mparte nima. 

La noi moare meşteşugul de tot; eu nu am 
avut decât fete, că dacă aveam şi vreun băiat 
poate l-aş fi învăţat pe el. O fată a mea este la 
Miinchen, translatoare, cealaltă este profesoară 
în Rovinari şi ailaltă - muncitoare la Târgu Jiu. 

Tlltiutul viu de ta, tyăleq&aia 


Mie mi-ar fi drag să mai fac olărie sau să-nvăţ 
pe cineva. Da' acu' aici n-ai pe cine, iar tinerii 
mai bine stau haimanale decât să înveţe olărie." 



“Dccuti&uc &tuenu, uu autiit al tuiului... 


Ion Coneru şi soţia sa ne îmbie cu o cană cu 
vin din recoltă proprie, „ultimul vin de la Găle- 
şoaia". îmi pare că şi via a împrumutat din „vâna" 
cărbunelui, căci vinul este aproape negru. Cum 
la un pahar de vin se mai fac şi discuţii politice. 
Ion Coneru aduce un adagiu personal, referitor 
la atentatele teroriste din America: „Nu-i corect 
ce-au lăcut calibanii că vezi că dacă bagi boata-n 
gărgăuni, te muşcă gărgăunii; ce-au căutat ei să 
facă asta? Cum te apuci tu, ţânţarul cu măgarul? 
Da' ăştia, calibanii, ăştia, sunt fanatici şi nu ţin 
cont de viaţa lor!“. 


„Unii mă văd rău, 
pentru că lucrez bine.“ 


t h \ umitru Coneru (n. 1942), fratele lui Ion 
(Jir Coneru, este binecunoscut în Găleşoaia, 
dar şi în alte comune, pentru talentul cu care 
lucrează ceramică. El este un adevărat artist al 
lutului: are un simţ al proporţiilor desăvârşit, 
un gust al formelor frumoase, „ochi" de pictor şi 
mână făcută parcă pentru a modela lutul. Diver¬ 
sitatea obiectelor lucrate de el iese din tiparele 
unei liste reduse, căci multor obiecte din gospo¬ 
dărie le-a dat şi trup de lut. Deşi lucrează de la 
vârsta de 12 ani, un rol important în munca sa 
l-a avut şi experienţa dobândită ca lucrător la 
fabrica de cărămidă refractară de la Târgu Jiu. 

La Dumitru Coneru, funcţia utilă a obiec¬ 
telor este dublată întotdeauna şi de cea estetică. 

"pem^ccnie tteMttUţuifâ- vtccvuui ‘Dcututnit (fyutenu. 


întreaga lume a obiectelor sale este o sărbătoare 
a privirii. Olarul lucrează atât ceramică smălţui¬ 
tă, cât şi ceramică nesmălţuită din două feluri 
de pământ - „pentru oale şi pentru ruşituri" 
care se ia din malurile râului Tismana. Pentru 
oalele în care se fierbe „se bagă jumătate pământ 
şi jumătate nisip“. 



ca popaCara din OCtea 


Printre alte modalităţi de ornamentare. 
Dumitru Coneru foloseşte şi tehnica ştanţării cu 
titirezul când vasul este încă crud, rezultând 
obiectele cărora sătenii le spun „oale sculptate". 

„înfloratul cu ruşală“ se face pe oalele boceau 
cu pensula, înainte ca acestea să fie îndepărtate 
de pe târcol. Pentru ceramica smălţuită, se folo¬ 
seşte cornul cu pană de la găină. 

Motive precum spicele de grâu, brăduţul, 
spirala, steaua, valul, soarele se regăsesc pe 
corpul frumoaselor obiecte lucrate de Dumitru 
Coneru, dintre care amintim: ulcioare cu ţâţă, 
ulcioraşe, „ghivece de copt", farfurii, căni orna¬ 
mentale, vaze, oale de sarmale, căpete (reci¬ 
piente pentru pus cereale). 

în târgurile şi în bâlciurile de la Târgu Jiu, 
Tismana, Pocruia, Pestişani şi Drăgoeşti, cera¬ 
mica lui Dumitru Coneru are mare căutare. 

„îmi place meseria. Aş sta şi noaptea să 
lucrez. Unii mă văd rău, pentru că lucrez bine" - 
ne spune la final olarul. 

Discuţiile pe care le purtăm cu Dumitru 
Coneru în anul 2001 complinesc imaginea do¬ 
bândită anterior despre ceramica de Găleşoaia, 
referitoare în special la aspectele tehnice ale 
meşteşugului: „Noi suntem trecuţi în ultima 
etapă a demolărilor - mai suntem 13 case. Ăştia 
rămaşi mai stăm un an. Restu' au plecat la Cor- 
neşti, la Câlnic, la Vărsături. Cei care au plecat 
vin la noi şi plâng şi zic că nu e ca aici. Da' şi 
aici ce a mai rămas? O pustietate. Pământul l-au 
luat excavatoarele. Pentru oale aproape că nici 
nu mai găsim pământ d al bun." 



&&zi*uc 4 c ctlcio<vie 4*neUtctite de “DuttU&uc &<Mencc 

ramica da QăCcşoaia 


„S-a ajuns să fiu eu ultimul olar." 

/y/u mă gândesc că o să dispară olăria, când 
îmi aduc aminte la ce-a fost aici la noi de 
olari. îmi amintesc iarăşi când mergeam cu tata 
la Pocruia, lângă Tismana. la bâlci era un şir de 
cel puţin 150 de care pline cu oale şi olarii mer¬ 
geau alăturea cu caru'. Cât te uitai în lung până 
la Ciuperceni, şi tot nu se termina şirul de care. 
Când ne întorceam, veneam cu ele goale, pe 
toate le dădeam. Şi acuma la ce s-a ajuns - să 
fiu eu singurul olar. 

Pe mine tata nu m-a lăsat la şcoală; a zis că 
îmi ajung opt ani de şcoală şi să mă apuc să 
învăţ olăria. Mergeam şi în târguri la Mătăsari, 
Drăgoteşti, la Tismana, unde vindeam bine. Da' 
cel mai bine se vinde şi acuma la 30 noiembrie, 
la Pocruia. 



vadc dculfetate, îu tâmp la, "î¥anepu (î 999) 



Antonia, “ dau lacul uttde dc fiadtneayâ fiautâutul 


Mergeam şi prin sate şi le dădeam pe grâu, 
pe porumb, pe fasole. în '62, când m-am liberat 
de armată, am plecat cu marfa de pe un cuptor 
şi m-am întors cu 72 de băniciori de grâu. 

La noi în sat s-a lucrat ceramică de când 
mă ştiu. Mi-a plăcut şi-mi place meseria. Parcă 
îi aud pe olarii ăi mai bătrâni de altădată cum se 
întreceau la făcut oale: „Făcui zece capete (adică 
zece oale mari), mai făcui azi îndoieli vreo 20 de 
bucăţi, întreieli - vreo 30 şi împătreli vreo 40 de 
bucăţi. Cam aşa se lucra la noi: şi mult şi bine". 


„Una la cap, două la cap..." 

cuma şi eu, cât oi mai lucra, mă strădu- 
^y*\\iesc să fac marfă bună: fac şi eu tot felul 
de oale ce-am văzut de la bătrâni: cap, oala 
mare cu două mănuşi, îndoieli sau două la cap 
cum se zicea din bătrâni, impătreli, încinceli - de 
cele mici, ulcioare de doi, trei şi patru la cap. De 
modelat, modelez numai eu, da' la pregătitul pă¬ 
mântului mă ajută nevasta şi băiatul meu, Nelu. 

*7<aienea flcuHâsttutccc ccc cecţet&zia 


no 


îl punem la dospit; nu-1 lăsăm prea mult - 
poate să stea şi numai o zi; îl săpăm, îl mărun- 
ţim, îi dăm apă, îl luăm şi îl tăiem cu cuţitoaia, 
îl călcăm cu picioarele. Scoatem răutăţile din el 
şi-l aducem să fie ca o pastă. După toate astea, 
eu fac turta şi apoi cocoloşii de pământ, cât de 
mari vreau să fie oalele. Iau fiecare cocoloş şi îl 
pun pe tărcol ; încep să modelez ca să dau formă, 
mă folosesc şi de pieptene. 

Pentru flori folosesc cornul şi pensula pentru 
ruşală. Ruşala o scoatem dintr-un pământ pe 
care îl aduc de la Pocruia. în afară de humă 
roşie, folosesc şi humă albă. Florile de pe oale le 
fac cât pământul este ud pe ele. Dacă se smălţuie, 
atunci se dă un strat de roşeală şi pe deasupra 
se fac desenele cu albeală şi negreală. 

Vopseaua pentru smalţ este făcută din fier 
ars şi aramă ca să iasă verde sau negru. La 
fierul ars noi îi zicem scorea - adică o coajă care 
se sparge şi se amestecă cu aramă. La noi, faţă 
de alte centre, facem multe forme smălţuite. 


Facem smalţ galben, verde şi negru. Astea sunt 
toate culorile cu care lucrăm." 

„De la olarii din Găleşoaia au preluat şi ceilalţi 
din Gorj secretul preparării reţetelor de smalţ. 
Astfel, «smalţul galben» se prepară din trei mă¬ 
suri de smalţ (litargă), la care se adaugă două 
măsuri de piatră albă arsă şi pisată, precum şi 
o lingură de «boia» (baltimor, care se procură din 
comerţ). «Smalţul negru» este preparat din: trei 
măsuri de smalţ, două măsuri de piatră albă arsă 
şi două linguri de aramă arsă. în locul aramei 
arse, se poate folosi un amestec din numai o lin¬ 
gură de aramă arsă şi două de stur sau o lingură 
de aramă arsă şi o jumătate de lingură de scorea. 
Sturul se găseşte în straturile de pământ ale ca¬ 
rierei de lut, iar scoreaua poate fi obţinută sub 
formă de zgură de la arderea fierului moale la 
temperatura de peste 800° C. «Smalţul verde» se 
prepară dintr-un amestec de trei măsuri de smalţ, 
două măsuri de piatră albă arsă şi o lingură de 
aramă arsă." (Mocioi, Vasilescu: 1974, 126) 

^ocptonul de oale 


&upto**cl de pâine 


Cuptorul de ars oale are două guri (Jiiruni) şi 
este cel mai înalt din câte am văzut până acum; 
depăşeşte doi metri. Vatra lui este alcătuită din- 
tr-o placă de cărămidă, aşezată pe un posta¬ 
ment, in care sunt lăsate furuniţe - găuri prin 
care să iasă focul sus. Construit în întregime din 
cărămidă, el are un diametru interior la bază de 
1,60 metri, iar sus, de 1 metru. Pentru arderea 
vaselor smălţuite sunt necesare două arderi: 
prima - „de ruşală“ şi a doua - „de zămalţ“. 

Deşi se gândeşte că nu mai este mult până 
va pleca din Găleşoaia, Ion Coneru este hotărât 
să nu renunţe la ceramică: „Oriunde mă voi 
duce, o să-mi fac mai întâi cuptor, apoi îmi aduc 
pământ şi o să mă apuc de lucru. Nu mă las de 
ceramică". 



“7c4na eo*tte*HpCvul vaeelon- 

Ceramica popadară din Odtenia 

„Este o meserie frumoasă 
şi bănoasă. “ 

. \ / icolae Retezeanu (n. 1930) a început 
!J\J să lucreze oale de la 11 ani, în joacă. 
Lucra în sat un om bătrân la care mergea şi el 
să privească. Atunci când olarul era plecat, se 
juca cu lutul, luându-se la întrecere cu unul 
dintre copiii acestuia. Din joacă şi-a dat seama 
că i-ar plăcea să facă olărie. Şi a făcut. Şi mai 
lucrează şi astăzi în stilul pe care l-am amintit 
la olarii din Găleşoaia. 

Ulcele, ulcioare, străchini şi oale de diferite 
mărimi, acestea sunt formele „practicate" de 
meşter. „Cu asta am crescut şi-mi pare rău că 
n-a vrut nici un copil să înveţe. Este o meserie 
frumoasă şi bănoasă." La plecare, ne arată o 
frumoasă ploscă de lut smălţuită, cu care se 
cheamă oamenii la nuntă. în semn de urare şi 
de veselie, olarul a scris cu cornul pe feţele ei: 
„Ceasu' cu noroc!". (1998) 



“Tlieelue “^.eţeyeeutu, fie finiâfiu eetaec eale 


în anul 2001, l-am regăsit pe Nicolae Rete¬ 
zeanu, în vechea sa gospodărie: rămăsese să 
strângă ultima recoltă de pe pământul său de 
aici. Părea să fie mulţumit de noua lui casă, care 
îi fusese construită la Câlnic, dar şi de suma 
cu care fusese despăgubit pentru tot ce urma să 
lase la Găleşoaia - munca sa de o viaţă şi 
pământul. 

Din discuţiile avute părea că este singurul 
de aici care nu „ia în tragic" strămutarea, fiind 
hotărât să se mute „cu tot cu olăritul": „Doamnă, 
aşa sunt eu, dacă am lucrat mereu de la 11 ani, 
nu mă pot lăsa de ea (de olărie - n.n.). îmi merge 
mâna bine la roată şi ştiu să fac tot ce s-a lucrat 
aici la noi din toate timpurile până acu’." 

Centrul ceramic de la Găleşoaia s-a re¬ 
marcat mereu printr-o mare varietate a formelor, 
prin distincţia aspectelor şi printr-un stil pro¬ 
priu, remarcat cu deosebire la vasele smălţuite. 
Se observă însă o asemănare până la identificare 
a oalelor nesmălţuite cu cele specifice centrelor 
Vârtop-Ciuperceni, Arcani sau Noapteşa (Mehe¬ 
dinţi) - semn că ceramica din Găleşoaia aparţine 
filonului gorjenesc, după cum şi cea din Goij se 
revendică dintr-o familie mai mare. 




“Ploecu de nuutu 
eu uruvteu 

,,&eaau' eu tton&c!", 
Cuenatu de 
'Hicolae “tR.etefe<i*tu 
diu (faleQouiu, 
judeţul (j-ar-j 

{(Mila, cu <y frkvttd) 

ulci&i 

tucnate de 'TUco&ze l^etefeatuc 


Ceramica de QăCe$oaia 


Repertoriul de forme al olăriei din Găleşoaia 
este următorul: „Oale cu două mănuşi de 1 la 
cap, «oale de cap»; îndoieli - oale de 2 la cap; 
întreieli - oale de 3 la cap; împătreli - oale de 4 
la cap: încinceli - oale de 5 la cap: ulcele de 6 la 
cap: păhăruţe, cănucioare, castroane, borcănaşe 
mici, borcane, străchinuţe, străchini, farfurii, 
berbeniţe (vas mic), tăvi, ligheane, răini (crătiţi), 
ulcioare de 1 la cap, 2 la cap, 3 la cap, 4 la cap, 
ulcioraşe pentru copii, saxâi (ghivece de flori), 
cane de apă sau vin, cănile pentru ţuică, solniţe, 
puşculiţe. Mai pot fi făcute oale mari cu brâne şi 
găuri în fund («pârlaie») pentru curăţatul textile¬ 
lor". (Godea, Focşa: 2006, 68) 

La toate acestea se mai pot adăuga butoia¬ 
şele, capetele (căni mari cu mâner pentru ce¬ 
reale), strecurătorile şi figurinele. 

„Când am prins mânuiala, am început să 
fac de toate. Nimic nu mi-a rămas neîncercat" - 
continuă meşterul. „Am furat meseria de la un 
prieten: ta’su era vânător şi când pleca la vânat, 
eu rămâneam la roată. Cel mai mult mi-a arătat 
un om, Ion Rovenţa, că alt olar care mă luase să 
mă înveţe nu a mai putut, că i-a zis nevasta lui 
că să nu stau acolo, acasă la ei, că ce dacă are 
casă largă, mai bine să bage mărăcini în ea, 
decât un om ca să-l înveţe. Şi-am plecat la mine, 
am început să lucrez singur. Stăteam la roată şi 
făceam toată noaptea la oale, iar la şcoală ajun¬ 
geam cam târziu. Şi atunci, ca să nu mă bată 
dascălul, luam câte un ulcior şi i-1 duceam lui. 


După ce am venit din armată, m-am dus la 
şcoală să învăţ copiii să facă şi ei oale. Pe-ai mei 
nu i-am învăţat că şi-au ales alte meserii. Am doi 
copii - o fată şi un băiat. Băiatul este inginer la 
Motru. Eu am trăit bine cu oalele. Le dădeam în 
târguri: la Filiaşi, la Ţânţăreni, la Bolboşi. N-o să 
las olăria nici la Câlnic când m-oi duce, că m-am 
obişnuit să trăiesc cu meseria mea." 



'Hici cccfitanul de oale nu meii eete cutaşi cuci. 

(^■aătnaH eu dauu toante iuenut de “Duuutnu T^avetUu 


„Mă gândesc să las meseria/* 

fi \umitru Rovenţa (n. 1940) face vase din 
ceramică de la vârsta de 13 ani. A învăţat 
de la un unchi bătrân. Constantin Rovenţa. Deşi 
a predat olărie elevilor din clasele V-VIII, nici un 
tânăr nu mai lucrează în sat: „Nu mai e nimeni 
în urma mea“, ne spune cu tristeţe olarul. „Toţi 
o consideră (meseria - n.n.) murdăroasă." 

Vasele sale se disting prin frumuseţea 
formelor şi prin culoarea roşie ce transpare din 
luciul smalţului. Procedeul specific Găleşoaiei, 
acela al înfloririi cu cornul pe angoba roşie, este 
preferat de Dumitru Rovenţa. El lucrează într-un 
stil tradiţional oale, ulcioare, străchini, farfurii, 
castroane cu mânere, sacsâi (ghivece de flori cu 
farfurie lipită pe fundul vasului şi găuri laterale). 




‘Diuuitnu ^oveuţu, iu nautu 


La înflorat îl ajută şi soţia sa. Ioana Rovenţa. 
Şerămpăul valul, arcul, grupurile de puncte şi 
de linii se regăsesc şi aici, în amplasări inedite. 

Pământul pe care-1 aduce din dealul Hotaru¬ 
lui este foarte bun, dar pentru fiecare categorie 
de oale are o reţetă specială: „Pentru cele smăl¬ 
ţuite punem cenuşă, ca să nu iasă oalele râpoase, 
să nu-şi piardă luciul, iar pentru cele bocean 
îl amestec cu nisip'*. Vasele se pictează cu culori 
obţinute din natură; el caută un pământ adus 
de ape, pe care-1 numeşte ruşală. Prelucrat prin 
mai multe procedee, devine astfel una din mate¬ 
riile prime necesare la înfloratul vaselor. 

Dumitru Rovenţa nu este optimist în privinţa 
viitorului meşteşugului. Vecinul său, Ion Mocioi, 
nu mai lucrează. Iar el, după 46 de ani de me¬ 
serie, obosit şi bolnav, se gândeşte tot mai mult 
în ultima vreme să „o lase". (1998) 

Pe Dumitru Rovenţa l-am găsit în anul 2001 
părăsit de speranţă: „Eu acu' sunt bolnav şi nu 
mai lucrez decât atunci când vine pe-acasă 
un nepot de-al meu care stă la Bucureşti. Lui 
îi place să facă şi atunci mă mai iau cu el şi mo¬ 
delez şi eu câte ceva. Nici nu mai am încurajare, 
că de când au ieşit nylonurile şi porţelanurile, 
olăria a decăzut. 

Aici la noi, olăritul e tradiţie veche: bunicul. 
Constantin Rovenţa, şi tata, Luca Rovenţa, tot 
olari au fost. Aproape orişicare a avut olari în 
neam. Eu am lucrat de toate - eram specialist la 
oalele mari - de una la cap. Alea se fac greu. că 
trebuie să ţii bine de pământ, să-l ridici la roată, 
îmi pare rău că plec din satul meu natal, da' 
n-am ce să fac. Cred că o să mai rămânem un 
an pe aici, că nouă încă nu ne-a făcut casa. Da’ 
de mutat, sigur ne mută: nu rămâne nimeni!" 

Oalele lucrate de Dumitru Rovenţa rămân 
să povestească despre formele perfecte şi 
motivele ornamentale aşezate cu un deosebit 
simţ al frumosului, cu sensibilitate, pe pereţii 
vaselor: spice de grâu. flori de salcâm, brăduţul, 
spirala, flori, frunze, steaua, soarele, şerămpăul 
valul, arcul, grupul de puncte etc. 



şi wxua, ca&ei 


Bogăţia motivelor, precum şi amplasarea lor 
în registre inedite, ce creează „stilul Găleşoaia”, 
se datorează şi experienţei acumulate de olarii 
din trecut la cele două fabrici de ceramică de la 
Târgu Jiu, care au influenţat modul de decorare 
al olarilor care au lucrat acolo până în 1863. 

Tradiţia orală reţine numele olarului Gheor- 
ghe Roxoi, „care ar fi lucrat în fabrica lui Pojon, 
apoi s-a stabilit într-un sat de olari, la Găleşoaia, 
uimindu-i pe aceia prin «ştiinţa» lui de a «înflora» 
vasele în culoarea albastru, de a folosi «picăţele» 
şi «desene cu oameni pe urcioare, solniţe, căni. 
taiere şi străchini»". (Mocioi, Vasilescu: 1974, 52) 


Imagini terifiante 

u\C\ ergând pe coclauri, căci numai aşa le 
//\f^ putem spune drumurilor din Găleşoaia - 
pustii, îndepărtate şi atât de puţin umblate -, 
ajungem să fim martorii unor întâmplări de un 
dramatism greu de redat în cuvinte. Aurica 
Popescu, surdo-mută şi singură pe lume, nu are 
încă unde să plece, deşi casa i-a fost demolată. 
„Acasă" pentru ea nu mai înseamnă decât două 
trepte de scară, unde se aşază din când în când, 
ca să privească hăul, căci „gospodăria ei" - un 
cort în care doarme şi toată averea - câteva 
pături şi perne şi alte câteva scânduri de lemn - 
sunt aşezate chiar pe buza prăpastiei. 

în fiecare zi se mai surpă câte o bucată de 
pământ, iar gesturile şi icnetele ei disperate, 
traduse de Magda Popescu, vecina ei, înseamnă 
teama că cineva va mai veni, ca şi în alte nopţi, 
să-i fure ceva din ce i-a mai rămas, ameninţarea 
şobolanilor care dau târcoale „casei“ şi groaza că 
se va prăbuşi în gol, căci, deşi nu aude, bufnitu¬ 
rile, surpările şi prăvălirile pământului i se pro¬ 
pagă sub picioare ca nişte trepidaţii de groază. 

La alte câteva case, întâlnim oameni cu 
mirarea şi resemnarea întipărite pe faţă. Nici ei 
nu ştiu cum va arăta viaţa lor de acum înainte, 
căci, oricât ar fi de bătrâni, găleşoienii ţin foarte 
mult la viaţa lor. 

Viaţa de altădată 

dacă spui cuiva că e bătrân la 80 de 
un se supără, căci media de vârstă este 
de 86-90 de ani. O femeie care a plecat de aici în 
urma demolărilor avea 103 ani şi era sănătoasă. 


Ja\ ici ’ ' 

ani 


Ceramica popuGată din OCtmia 


A murit la două luni după ce a plecat de aici. 
Cred că de supărare mai mult. Maria Rovenţa o 
chema", ne spune Gheorghe Căldăruşă, inginer, 
care locuieşte în Dăneşti. „Şi a lui Anghel de la 
Vărsături e născută în 1910 şi e bine, sănătoasă." 

Venit în vizită la unchiul său. Ion Rovenţa, 
pe care l-a luat în grijă, rememorează cu nostal¬ 
gie întâmplări din viaţa lui de copil. „Eu îmi 
aduc aminte acum doar de vremurile frumoase 
de aici. Părinţii erau tineri şi viaţa îmi părea 
minunată. Era aici râul Tismana, îmi aduc 
aminte de pescari, de căruţele cu fân, de praful 
moale de pe uliţe în care ne plăcea să ne afun¬ 
dăm picioarele. Totul a fost frumos. Şi şcoala pe 
care am făcut-o aici a fost serioasă. Din colegii 
mei doar unul este maistru la mină. în rest, toţi 
sunt profesori şi ingineri. Poate că şi profesorii 
noştri erau mai severi. Acum ies elevii de nici 
tabla înmulţirii nu o ştiu." 


„Eu am fost ular recunoscut. “ 

ntrăm în curte la Ion Rovenţa. un olar 
C*/ despre care auzisem vorbindu-se, dar pe 
care nu-1 cunoscusem încă. Are 80 de ani, ştie 
să lucreze „de tânăr", iar olăria a făcut-o de drag 
„din '46, de când am ieşit din armată". 

Ceramica de QăCeşoaia 


„Ne pare foarte rău că plecăm; ne mutăm de 
aici, de la Găleşoaia; ne-a făcut casă în Corneşti. 
Eu şi soţia mea. Stanca, avem noroc de nepot, 
care o să vină după noi. El se îngrijeşte de noi. 

Eu am fost ofiţer în armată şi când am ieşit, 
m-am apucat de oale, că tata a fost ular. Când 
eram eu tânăr, aici erau vreo 30 de ulari. 

Oalele le vindeam la Peşteana şi la Târgu Jiu, 
acolo unde erau nedei, acolo ne duceam cu ele. 
Se căutau oalele şi lumea ne ştia pe fiecare, că 
aproape fiecare avea un model al lui. Apoi mai 
aveam tot felul de comenzi; eu şi cu Coneru am 
făcut 200 de halbe pentru Hunedoara. 

Când s-a făcut filmul Dacii şi romanii au 
venit la mine şi mi-au comandat oale albe, ca un 
fel de morcov - amfore le-au zis - şi căni de ţuică. 

Eu am fost ular recunoscut aici, am lucrat 
toate felurile: străchini, farfurii, borcane de un¬ 
tură, ghivece, oale de fiert la foc, ulcioare, stră¬ 
chini de untură. Le înfloram frumos pe fiecare şi 
le înmuiam cu gura în zămalţ negru în care 
puneam aramă. 

Acum chiar dacă ai mai vrea să mai lucrezi, 
nici nu mai ai cu ce, că nu mai e pământ bun - 
l-a înfoiat tot ăştia cu miniera. 

Eu am spart cuptorul; era cu două guri şi 
cu un pat pe fund, unde puneam oalele la ars. 
Mai am încă roata cu târcol, pieptenii de lemn şi 
coarnele cu care înfloram. Astea sunt amintirile 
mele din viaţa de ular.“ 


Ultimul drum 


fi /'| ltimele imagini cu Găleşoaia pe care le am 
lyjsunt din toamna lui 2002, când nimic nu 
mai semăna cu ceea ce ştiam că fusese pe acolo. 

Tabloul de sfârşit de lume era terifiant. Totul 
se transformase într-o palmă de pământ noroios 
care parcă se răzbuna, trăgându-te în afund şi 
într-o prăpastie din care rotativa „a înghiţit'” sub 
ochii noştri o casă. Zgomotul produs de desprin¬ 
derea bruscă a unei case din „sălaşul" ei este şi 
el cumplit. La fel şi sentimentul groazei care te 
cotropeşte. Cine se împotriveşte demolării nu 
are sorţi de scăpare. Aşa a păţit Vasile Rovenţa, 


care s-a pomenit cu casa prăvălită. I-au mai ră¬ 
mas doar câteva cărămizi şi roata de olar pentru 
care au primit ameninţări de la cei nemulţumiţi 
că le întârzie lucrările de decopertare: „în pământ 
să vă băgaţi cu roată cu tot, ne-au spus când 
am vrut să încărcăm ce ne-a mai rămas". A venit 
seara şi el, împreună cu soţia sa, grav bolnavă, 
au plecat spre nicăieri... Nu au reuşit să mai ia 
din casă decât nişte acte şi căţelul. 

Maria Rovenţa a venit la Găleşoaia să-şi 
implore tatăl să plece. Era ultima zi până la de¬ 
molările finale şi bătrânul. Constantin Rovenţa, 
nu voia să părăsească ultima din cele patru 
camere câte a avut casa. 

Femeia plânge şi se roagă în continuu de 
tatăl său să se înduplece: „Aici se lucrează zi şi 
noapte şi mi-e frică să mai dormim şi în noaptea 
asta, că s-a dat ordin să meargă roata fără oprire 
şi să nu se uite dacă e om în casă sau ceva. Se 
aude pământul pârâind din nou. Adineauri s-a 
huruit şi fântâna. Şi coteţele s-au dărâmat." 

în faţa unei asemenea imagini apocaliptice 
nu ştii cum să reacţionezi. Ne cuprinde şi pe noi 
teama când simţim că, din cauza deselor 
„cutremure", ţi se cască prăpăstii sub picioare. 
Pământul cleios ne înghite paşii, încălţările nu 
se mai pot desprinde din noroaie, aşa că drumul 
către liman rămâne în amintire ca unul care 
ne-a rănit şi sufletele şi mersul. 

Ceramică de Găleşoaia: 1. Căpet (Dumitru Coneru) • 2. Farfurii 
ornamentale sculptate (Dumitru Coneru ) • 3. Oală de sarmale • 
4. Sacsâie lucrată (Dumitru Rovenţa ) • 5. Castron lucrat (Ion Coneru) 
• 6 . Farfurii (Dumitru Rovenţa ) 

Ceramică de Găleşoaia: 

7. Oală cu o mănuşă (Dumitru Coneru) • 8. Ulcior [Dumitru Rovenţa) 
• 9. Cană (Ion Coneru) • 10. Ulcior (Dumitru Coneru) • 

11. Puşculiţă (Ion Coneru) • 12. Ulcior (Ion Coneru) 

Cer amica de Targa Jiu 


Şcoala şi fabrica de ceramică 

ntre numeroasele centre de ceramică exis¬ 
tente în zona Goijului în secolul al XlX-lea, 
un loc foarte important îl ocupă şi Târgu Jiu, 
alături de Arcani, Stroieşti, Brădiceni, Rasova, 
Glogova, Iormăneşti, Olteanu, Peşteana, Vulcan, 
Găleşoaia, Cătune, Lupoaia, Roşiuţa, Ştefăneşti, 
Hodoreasca etc. Statistic, numărul lor depăşeşte 
cifra 35. 

„Catagrafia 11 întocmită de Ion Mocioi şi Virgil 
Vasilescu în 1971 şi 1973 înregistrează numărul 
olarilor şi centrele de ceramică din judeţul Goij, 
enumerând alături de Târgu Jiu şi localităţile: 
Glogova, Iormăneşti, Olteanu, Brădiceni, Vulcan, 
Găleşoaia, Stroieşti, Rasova, Ştefăneşti, Vladimir. 

Dintre toate, centrul de la Târgu Jiu este de 
două ori important pentru ceramică. în primul 
rând, pentru că aici s-a înfiinţat prima manu¬ 
factură de ceramică (1832-1863). 

Documentele atestă că la Târgu Jiu exista 
chiar înainte de 1830 „una fabrică care lucrează 
vase de pământ, farfurii văpsite a starostii sudi- 
ţilor K.K.“. (Diculescu: 1956, 89) 

Interesul pentru ceramică a fost manifestat 
şi la începutul secolului nostru, când, tot la 
Târgu Jiu, a fost creată prima şcoală de ceramică 
din ţară, cu sprijinul autorităţilor. „Spiru Haret 
şi dr. C. Istrati şi alţi miniştri interesaţi pentru 
păstrarea tradiţiilor artei populare din ţară şi 
din Goij au aprobat dorinţa colectivului didactic 
al Gimnaziului din Târgu Jiu (azi, Liceul «Tudor 
Vladimirescu») de a da un impuls nou acesteia, 
prin organizarea de şcoli pentru învăţarea meş¬ 
teşugurilor artistice de către tinerele generaţii. 


Iuliu Moisil, directorul gimnaziului, Aurel Diaco- 
novici, inginerul judeţului, şi V. Rola Piekarski, 
profesor de arte plastice şi om de cultură, au 
hotărât înfiinţarea, în 1900. a acestei şcoli de 
ceramică din Târgu Jiu, primind aprobarea în 
acelaşi an de la ministerul de resort.“ 

în al doilea rând, centrul de la Târgu Jiu 
este important pentru că aici, în mahalaua Olari 
de la marginea oraşului, s-a lucrat ceramică 
„pe cont propriu 11 , meşterii lucrând „mai mult 
pentru satisfacerea nevoilor imediate ale oraşu¬ 
lui, ceea ce-i scuteşte să umble pe drumuri, cu 
căruţele încărcate cu oale de vânzare. Probabil 
că centrul este vechi. Formele lucrate sunt foarte 
variate: predomină formele mari, în special 
ulcioarele. Ele sunt numai câteodată smălţuite. 
Pasta vaselor are o culoare gălbuie-roşcată. 
Ornamentaţia se face cu roşu, negru şi alb. Moti¬ 
vele sunt cele caracteristice zonei: linia dreaptă, 
ondulată, spirala şi uneori steaua. Desenarea se 
face cu cornul: după desenarea cu cornul, se 
foloseşte uneori pieptenele de lemn pentru a 
deplasa culoarea în sensul dorit de olar. 11 
(Slătineanu, Stahl, Petrescu: 1958, 86-87) 

Aceste două tendinţe au făcut ca ceramica 
din Goij să fie un fenomen durabil şi reprezen¬ 
tativ, născut în primul rând din virtuţile unui 
pământ deosebit de bun. Pe acest aspect s-a 
bazat Friedrich Drexler, medic şi om de afaceri, 
stabilit la Târgu Jiu din 1820, ca staroste al 
sudiţilor austrieci, care din 1827 a încercat să 
pună bazele amintitei manufacturi de ceramică, 
idee ce „îi fusese sugerată de modestele realizări 
ale localnicilor, care întrebuinţau ca materie 
primă pământul din împrejurimile oraşului". 
(Diculescu: 1956, 14) 

Drexler a avut de partea sa autorităţile, care 
l-au sprijinit şi l-au apreciat în încercările şi 
reuşitele sale, astfel că, la 1 noiembrie 1830, în- 
tr-un raport către Divanul Ţării apare consem¬ 
nat: „De vreo câţiva ani, cu trudă şi cu muncă 
nepregetată (Frederic Drexler) au scos o fabrică 
de felurimi de porţolane, şi alte vrednice de laudă 
şi de vedere, după cum înşine noi mergând am 
văzut cu ochii“ (ibidem). 

Moartea lui Drexler (71837-1840) îl deter¬ 
mină pe Dumitrache Herescu, ginerele său, să 
repună fabrica în funcţiune, iar în toamna lui 

1847.doi lucrători străini, Ferenţ Pojon din 

Austria şi Anton Tolhaimer din Saxonia, care 
lucraseră în întreprinderea lui Drexler şi apoi a 
lui Dumitrache Herescu, se adresează împreună 
Domnului, cu ocazia unei vizite a acestuia la 
Târgu Jiu, şi-i cer ajutor să deschidă şi ei o 
fabrică de «porţolan» pe lângă cea existentă". 
( ibidem , 22-23) 

Documentele existente ne pun la dispoziţie 
treizeci de ani de informaţii asupra activităţii 
fabricii de ceramică. Ele sunt importante şi 
pentru faptul că surprind, în afară de „spiritul 
vremurilor", date din care reies aspecte legate de 
materia primă, de tehnologii şi utilaje, de mâna 
de lucru, de evoluţia meşteşugului şi de varie¬ 
tatea produselor, care s-a îmbogăţit de-a lungul 
timpului, de la farfurii şi olane, la sobe de tera¬ 
cotă şi alte produse de calitate, comercializate 
atât în ţară, cât şi în străinătate. 

De aceea, considerăm necesar a reproduce 
câteva fragmente din respectivele documente: 

„( Tărgu-Jiu ), 1830 octombrie 18. 

Privilegiile pe care le cere Fr. Drexler de la 
stăpânire pentru a putea deschide manufactura 
de ceramică, precum şi lămuririle pe care le dă 
asupra procesului de fabricaţie şi personalului 
necesar. 


ISO 


RELAŢIE 

într-această fabrică se fac vase pe jumătate 
porţulane, la care trebuinţă ne apărată este de 
ajutorul cinstitei stăpâniri ca să poată îndestula 
obştea publică a Valahii. Adică, un sat să fie 


scutit de toate angaralile, podvezile şi uşurat şi 
din liudele birului, a căruia dajdie mă însărcinez 
a le-o plăti eu. Şi satul să fie dator a aduce 
lemnele cele trebuincioase, ca nici odată să nu 
fie lipsă la arderea vaselor, fiind cea mai mare 
delicată madea a fabricii. 

Douăzeci de oameni să înveţe meşteşugul 
facerii acestor fel de vase, în soroc de cinci ani 
în care diastimă prin în scris mă leg că vor învăţa 
desăvârşit meşteşugul cu tipare de ipsos sunt să 
înveţe unii, iar alţii cu lucrarea meşteşugului 
din mână şi pe urmă au să le tragă în strung 
care tipare ori cum vor voi de frumos. 

Iară şi băieţii au să înveţe singuri să le facă. 
Pentru vase şi pentru ale lor capace mai pe 
urmă au să înveţe şi meşteşugul arderii, precum 
şi zmălţuirea tuturor vaselor şi aşezarea lor în 
cuptoare. 

Cinci dintr-înşii, care se vor cunoaşte mai 
destoinici cu iscusinţa şi cu bărbăţiea, cu dascăl 
au să înveţe şi carte atât nemţească precum şi 
latinească, ca să poată învăţa himie, la acest 
meşteşugu cu adâncimea lucrului zmălţuitului. 
Iar pentru lucrarea cu multă osteneală a 
zmalţului, mai vârtos trebuinţă este încă de alţi 
douăzeci de băieţi asemenea a fi ajutor celor de 
sus 20. Parte dintr-înşii au să strecoare pământ, 
apoi să calce, apoi să piseze materialurile, adică 
pietrile care fac trebuinţă a le amesteca în 
pământ, iar doi să macine la moară pământul 
cu pietrile. 

Patru nelipsiţi fac trebuinţă la cuptori ca să 
dea foc să arză vasile, acei patru au să şi înveţe 
să zmălţuiască vase, şi să le aşeze în cuptori. 
Patru au să înveţe prin maşină zugrăvitul cu 
flori vaselor cu felurimi de feţe. 

Acest meşteşug al zugrăvitului vaselor au 
să-l înveţe toţi cei 20 dintâi, cu toată a mea chel¬ 
tuială în hotărât soroc, făcând trebuinţă aceşti 
40 să fie sub privileghiu strajnic apăraţi de toate, 
atât ei, precum şi casele lor, pentru tragerea cea 
bună de inimă şi când va face cinstita stăpânire 
ajutorul ce-1 cer eu, atunci rămâne la înţelepciu¬ 
nea cinstitei stăpâniri ca să hotărască fieşte care 
tacâm de 12 persoane cu ce preţ să să vânză. 

Iar cei numiţi fabricanţi pot să scoată în toată 
luna câte zece mii de bucăţi vase gata desă¬ 
vârşite. 

Mai face trebuinţă de doi dulgheri la fabrică 
ca să facă lăzi pentru vase ca să transportuiască 
precum şi de doi zidari ca să facă cuptoare pen¬ 
tru arderea vaselor. 

Friderich Drexler 

(A.S.B., Ad-tive Vechi Ţ. Rom. 

Dos. 283/1830 f. 4)“ 
(apuci Diculescu: 1956, 40-41) 

* 

„( Tărgu-Jiu ), 1831 septembrie 30. 

Raportul ocârmuirii judeţului Goij către 
Vomicia din Lăuntru prin care se recomandă ca 
îndreptăţită cererea de privilegii lui Frederich 
Drexler pentru întreprinderea sa de ceramică. 

Marei Dvomicii din Lăuntru. 

Aici în oraşul Târgu Jiului dă vreo 11 ani 
s-au sălăşluit un Fridrich Drehsler ca şi un 
pământean, carele dă vreo patru ani în coaci 
cercând firea pământului i s-au părut că ar 
putea întemeia o fabrică de porţelane ca şi cele 
de Evropa. Şi cu statornicită nădejde că va 
aduce acest lucru în desăvârşire, s-au apucat 
cu cheltuiala sa, nu puţină, aducând meşteri 
din lăuntru, au păgubit în destul cu cercările 
câte au făcut până au găsit sfârşitul nădăjduit, 
şi acum scot felurimi de vasă. Dar ce folos însă 
că puterea fiindu-i puţină, puţină este şi izbu- 
tirea. El prin relaţia ce au dat arată că nu atât 
pentru al său folos voeşte să jertfească atâta 
strădanie cât şi a lăsa numele nemuritori prin 
alcătuirea unei aşa fabrică în pământul nostru 
unde nici odinioară au mai fost, şi mişcat de o 
bună cugetare au alergat şi în anul trecut a să 
face cunoscut stăpânirii prin dumnealui fostul 
caimacam Alexandru Scarlat Ghica cerând aju¬ 
torul stăpânirii spre a putea aduce în desăvâr¬ 
şire al său scopos. Dar să vede că din nenorocire 
nu au putut găsi prileju cuviincios. Eu însă 
cunoscând nu numai trebuinţă, dar mai vârtos 


ca să să statomicescă în patria noastră o aşa 
fabrică, m-am simţit prea dator a face cunoscut 
cinstitei dvomicii dorinţa şi râvna acestui om, 
pentru un lucru trebuincios patrii, rugându-mă 
a să îndemna cu vreun ajutor din partea stăpâ¬ 
nirii cu care să poată izbuti întemeierea fabricii 
ce poate fi de mare folos în pământul nostru. 

l-iu. Că porţolanele far de care nici-o casă 
boierească nu poate fi, le vom cumpăra cu preţ 
puţin, iar nu ca cele aduse din locuri streine; 

al 2-lea, că la neapărata trebuinţă a politiilor 
cu ceşmele, să leagă a scoate nişte urloaie atâta 
de temeinice încât să nu mai aibă sfârşit; 

al 3-lea, că mulţi dintre lăcuitorii pământu¬ 
lui ce vor lucra la dânsa vor ieşi învăţaţi şi va 
ajunge a să lucra acest meşteşug şi la aceste 
părţi ale ţării; 

al 4-lea, că înfrumuseţează şi patria cu un 
aşa meşteşug ce n-a mai fost altă dată; şi 

al 5-lea, că toată suma de bani ce mergea 
într-alte părţi pentru acest fel de lucruri rămâne 
aici în pământul nostru, care poate fi o sumă 
prea simţătoare. 

Cererea sa de ajutor nu mi se pare atâta de 
simţătoare, adică de o împrumutare vremelnică 
ca de tl. 30.000 fâr de dobândă, într-un soroc 
cuviincios până când să să poată iarăşi prin 
mijlocul fabricii a plăti, şi deosăbit mai cere şi 
42 de oameni apăraţi de rândul dajdii cu care să 
să slujească la trebuinţăle fabricii, şi să leagă ca 
dintr-înşii 20 să-i dea învăţaţi cu tot meşteşugu 
în soroc de cinci ani. Nu sunt dar la îndoială că 
stăpânirea fiind pornită acum spre feluri de îm¬ 
bunătăţiri şi înfrumuseţări a face patrii, va proti- 
mişi şi aceasta ca şi una din cele mai însămnate 
bunătăţi patriotice. 

Iar eu mă rog a mă învrednici de cinstit răs¬ 
puns la această plecată arătare, ce fac îndemnat 
de o râvnă patrioticească. 

Constandin Vilara 
Sesia I-iu 
Masa I-iu 
Nr. 316 

(A.S.B., Ad-tive noi jud. Goij 
Dos. 122/1831 f. 1) 

Ceramica populară din OCteaia 


Tărgu-Jiu, 1847 noiembrie 14. 

Cererea lui Ferenţ Pojon şi Anton Tolhaimer, 
dată domnului, pentru a li se acorda ajutoare 
pentru deschiderea unei întreprinderi de cera¬ 
mică în oraş. 

Prea înălţate Doamne. 

Noi supt iscăliţii străini maistori fabricanţi 
de porţolane, veniţi aci Ferenţ Pojon din Austria 
şi Anton Tolhaimer din Saxonia mare dorinţă 
avem ca să deschidem în acest oraş Târgu 
Jiului, o asemenea de porţulane fabrică pentru 
care am şi cercat pământul de aici lucrând în 
fabrica răposatului Con-din Drexler câtăva 
vreme, ca să vedem dacă putem găsi pământ 
aici în partea locului, spre a putea scoate vase 
de calitate bună, potrivit cu cunoştinţa meşte¬ 
şugului nostru ce avem, şi aşa am şi găsit de 
soiul bucăţilor de porţolane ce plecat înfăţişăm 
înălţimii Voastre, şi am putea scoate de soi şi 
mai bun când ne-am putea înlesni de cele tre¬ 
buincioase la o asemenea fabrică, cum adică 
oameni de lucru şi cheltuiala cu care a(r) urma 
să ne înlesnim la sprijinirea materialurilor. Dar 
această lipsă ne împiedică de a putea face 
cevaşi. Socotindu-ne însă că cu acest al nostru 
meşteşug dacă l-am pune în lucrare aici în sta¬ 
tul înălţimii Voastre nu ne putem folosi numai 
pă noi ci şi chiar statul, cu înfrumuseţarea 
oraşului, ce-i putem aduce prin deschiderea 
unor felurite fabrici. Şi pentru asemenea înfru¬ 
museţări ale statului, credem Prea înălţate că 
înălţimea Voastră având mare milostivire a 
porunci înlesnirea trebuincioaselor ajutoare, de 
aceea alergăm cu această prea plecată jalbă, 
plecat făcând cunoscut şi înălţimii Voastre şi 
folosul şi înfrumuseţarea ce am putea aduce 
acestui oraş al statului cu meşteşugul nostru. 
Tot într-o vreme, fierbinte rugându-ne ca să vă 
milostiviţi Prea înălţate Doamne, a porunci să 
ni se sloboază spre ajutoru-ne de înlesnirea 
lucrului fabricii, ori oameni trebuincioşi, sau 
parte din celelalte cheltuieli ce însumă trebuinţa 


şi atunci ne chezăşuim că vom ţinea fabrica în 
bună stare şi ne vom sili ca din vreme în vreme 
să scoatem porţolane de o calitate mai bună, din 
cât ne va ajuta pământul. 

Pe lângă care ne rugăm Prea înălţate 
Doamne, a vă milostivi de a da luminată porun¬ 
că, şi pentru de a fi apăraţi de rândul strefuirii 
la care văz îndatoraţi pe ceilalţi pă rând. Iar anii 
înălţimii Voastre fie de la milostivul dumnezeu 
mulţi şi fericiţi. 

Ai înălţimii Voastre prea plecaţi, 

Ferenţ Pojon 
Anton Tolhair (sic) 
din oraşul Târgu Jiu 

(A.S.B. Min. de Int., Ad-tive 
Dos. 760/1846 f. 1) 

* 

(Bucureşti), 1848 martie 12. 

Raportul Visteriei către Domn prin care se 
recomandă a se aproba avantajiile cerute de 
Ferenţ Pojon şi Anton Tolhaimer în scopul des¬ 
chiderii unei noi întreprinderi de ceramică. 

Raport la Domn. 

Ferenţ Pojon şi Anton Tolhaer fabricanţi de 
porţelane veniţi cel dintâi din Austria şi cel de al 
doilea din Saxonia şi aşezaţi în oraşu Târgu Jiul, 
prin jalbă către Măria Voastră a cerut ca să li se 
dea voia stăpânirii să deschiză o a doa fabrică 
de porţolane în prezisul oraş arătând că prin 
cercarea ce a făcut la fabrica răposatului 
Costandin Drecsler de acolea, a găsit pământ în 
cantitate trebuincioasă pentru o asemenea 
lucrare, făgăduindu-să ca să scoată porţulane 
mai bune decât acelea ce scot acum la prezisă 
fabrică unde lucrează, dacă li s-ar înlesni oare¬ 
care ajutor din partea stăpânirii, în urma căruia 
după raportul primiit de la cârmuirea acelui 
judeţ supt nr. 504, arătător că având înţelegere 
cu numiţii, au propus iei că vreo altă înlesnire 
nu cer, decât să li se dea câte şase oameni care 
să fie apăraţi de capitaţie şi de toate dările 
săteşti. 

Ceramica de Târgu Jiu 


Cererea lor. Prea înălţate Doamne, de a 
deschide o a doa fabrică pe lângă acea în fiinţă 
a răposatului Drecsler să poate acorda pentru 
cuvânt că termenul ce să trăsese cu acela de 
15 ani, în cursul cărora să nu fie altul slobod a 
mai deschide o asemenea fabrică după jurnalul 
sfatului încheiat la leat 1832 martie şi întărit de 
oblăduirea vremelnică de atunci cu ofisul nr. ... 
s-a împlinit, precât şi că lucrându-se acum doa 
asemenea fabrici, neapărat că şi Pojon va face 
pe antreprinorii să să silească a scoate precât va 
fi cu putinţă acel fel de porţolane mai bune şi a 
să vinde prin concurinţă cu preţuri mai scăzute 
pentru cumpărători, osebit că pe lângă aceştia 
va putea multă tinerime a se folosi de meşte¬ 
şugul lor, iar pentru ajutoru ce cer de a li să lăsă 
şase oameni slobozi de răspunderea capitaţii şi 
celelalte dări săteşti, departamentul având in 
vedere litera j de supt art. 152 din Regulamentul 
Organic este de părere, dacă se va primi de către 
înălţimea Voastră, să li să acordeze dreptul cerut. 
Herescu 
Nr. 441. 

(A.S.B., Vist. Ţ. Rom. Dos. 693/1848 f. 4)“ 
(apuci Diculescu: 1956, 47-48, 85-86, 89-90) 

în documentele amintite se găsesc şi date 
în funcţie de care se pot reconstitui etapele de 
prelucrare a lutului, precum şi modalităţile de 
realizare a formelor ceramice: „în linii generale, 
materia primă (pământul) trecea prin următoa¬ 
rele faze de prelucrare până ajungea să fie pusă 
In vânzare sub formă de produse finite. 

Pământul adus de la cariera din apropierea 
oraşului era întâi fărâmiţat, apoi trecut printr-o 
sită foarte fină, sau cum se spune în documente 
«strecurat». Praful obţinut era amestecat cu un 
alt praf care rezulta din pisarea «materialurilor, 
adică pietrelor care fac trebuinţă a le amesteca 
în pământ». Amestecul acesta mai era trecut 
o dată printr-o «moară» specială şi «măcinat». 
Odată terminată cea de a doua operaţie, praful 
era udat, devenind o pastă care era apoi 
frământată cu picioarele, călcată. Deci pasta are 
la bază amestecul a două categorii de praf: 
argilă şi piatră. 


Din pastă se obţineau formele dorite prin 
două procedee: fie cu ajutorul unor tipare de 
ipsos, fie «din mână... şi apoi trase la strung». 
Prin strung trebuie să înţelegem roata olarului. 

Odată ce vasele îşi dobândeau forma dorită, 
erau puse la uscat. După ce se uscau, erau su¬ 
puse operaţiei de pictare, pentru care se folosea 
un instrument special. Terminată şi operaţia 
picturii, vasul era acoperit cu un strat de zmalţ, 
pregătit după anumite reguli, dintr-o substanţă 
chimică şi un praf foarte fin de piatră măcinată. 
Realizarea zmalţului era o operaţie destul de 
dificilă şi reclama cunoştinţe din domeniul 
chimiei. Pictarea şi zmălţuirea odată terminate, 
vasele erau aşezate în cuptoare speciale şi arse. 
Numai după aceasta ele puteau fi socotite ca 
produse finite." (Diculescu: 1956, 26) 

Existenţa celor două fabrici de ceramică la 
Târgu Jiu până în 1863 a influenţat în mod be¬ 
nefic meşteşugul practicat în mahalaua Olarilor, 
dat fiind faptul că unii dintre ei. angajaţi la acele 
manufacturi au introdus modalităţi novatoare 
de lucru şi de ornamentare a vaselor. 

Desfiinţarea fabricilor a însemnat o dez¬ 
voltare a olăriei de la Târgu Jiu, în sensul că 
meşterii particulari au putut aplica, fără grija 
concurenţei, tehnicile de lucru însuşite de la 
meşterii străini aduşi din „Evropa", lucrând 
astfel o ceramică de bună calitate. 

Producţia centrului de la Târgu Jiu cuprindea 
următoarele forme: „taiere, străchini, oale de 
diferite mărimi, ulcioare de trei mărimi, sacsâi, 
ghivece, joimăriţe (ulcele de Joi Mari), căniţe de 
băut apă". (Godea, Focşa: 2006, 67) 

Ceramica de Târgu Jiu era asemănătoare 
celei lucrate în satele de lângă Vârţ - Găleşoaia, 
Stejerei, Hodoreasca şi Pinoasa, de unde olarii 
îşi aduceau şi un pământ de bună calitate, din 
care lucrau vase foarte rezistente. 

Deşi „până de curând Târgu Jiu a fost unul 
dintre cele mai mari centre de ceramică din 
Goij..., azi este un centru inactiv, având numai 
doi olari care nu mai lucrează... iar în jurul 
anului 1900 erau circa 65 de meseriaşi" (Mocioi, 
Vasilescu: 1974, 70). 

Totuşi, în anul 2001 am descoperit încă un 
olar „activ". 

Ceramica popuCară din OCtenia 


„Sunt singurul de la Târgu Jiu 
care lucrează oale. M 


Iste vorba despre Ion Retezeanu (n. 1956), 
’ care trăieşte de multă vreme la Târgu Jiu 
şi care a adus cu el meşteşugul de la Găleşoaia, 
de unde este originar. 



uZa, friaţa t*t "7ân^u {tiu,, eu aule ele uuMfeirte 

în ziua în care l-am cunoscut, vindea oale la 
piaţa mare din oraş, alături de Ioana Rovenţa, 
sora lui Ion Coneru din Găleşoaia, venită, ca în 
vremurile trecute, cu o crojnă de vase la vânzare. 
(„Cu decenii înainte, unii olari, mai ales femeile 
lor, făceau transportul cu «crojna» - o legătură 
de vase câte puteau fi duse cu umerii şi spatele - 
până în satele apropiate ori în cele de munte, 
pentru schimbul de lână, brânzeturi şi cereale.” 
[Mocioi, Vasilescu: 1974, 140]) 

Discuţiile cu cei doi ne dezvăluie încă o dată 
realităţile şi greutăţile vieţii de olar şi de găleşo- 
ian: „E grea meseria de olar - ne spune Ioana 
Rovenţa. La noi, la Găleşoaia, oamenii trăiesc 
mult, da’ olarii - rar de trece careva de 70 de ani. 
Pentru că la noi munca e numai pe ud. Reuma¬ 
tismul te doboară prima dată. Apoi vin alte şi 
alte boli. 


Acuma boala a mai mare dintre toate este 
pentru noi supărarea că ne mută. Vin şi ne scot 
pe toţi de-acolo. Cineva - unii de-ai lu’ Isdrugă - 
nu au vrut să plece şi au venit mascaţii de i-au 
scos în forţă. 

Cred că un sfert de sat a murit de supărare! 
Vă daţi seama, am muncit o viaţă acolo şi ne 
bagă în coteţ la Comeşti şi-aicea la Vărsături. 
Au făcut case la oameni, câte camere au avut, 
da’ nimeni nu pleacă de drag. Munceşti o viaţă 
şi trebuie să pleci acu’ la bătrâneţe. E foarte 
greu. La noi în sat nu are cine ce să mai caute 
că lumea a cam plecat. 

Este păcat şi pentru că se pierde tradiţia. 
Cine credeţi că o să mai facă olărie? Nimeni! 
Nu-i păcat? Nici noi nu o să mai lucrăm, pentru 
că ne vine greu. Luam pământ de la Sâgă, da’ nu 
mai e, că l-au luat şi p-ăsta escavatoarele. Ca să 
vindem aici în piaţă iar este greu, că dăm taxă 
mare pe masă. Cam asta e viaţa noastră." 

Alături de ea, Ion Retezeanu pare mai deta¬ 
şat şi încrezător. Nepot al lui Nicolae Retezeanu, 
el nu mai merge la Găleşoaia decât atunci când 
vrea să-şi aducă de acolo pământ: „Am descope¬ 
rit un loc bun, o lutărie la Găleşoaia, şi cât o mai 
fi pământul acolo o să mă duc să iau. După aia 
nu mai ştiu ce o să fac. Eu m-am apucat târziu 
de meserie, după Revoluţie, când aveam 35 de 
ani; da’ pentru că mi-a fost dragă meseria, am 
învăţat s-o fac repede şi cred că destul de bine. 
Când m-am apucat să lucrez mi-am dat seama 
că oamenii au încă nevoie de oale. Sunt sărbă¬ 
tori la care oamenii împart tot felul de vase şi 
atunci trebuie să le facă cineva. în felul ăsta una 
se ţine pe cealaltă, adică sărbătoarea pe tradiţie. 
Sunt singurul de la Târgu Jiu care lucrează oale. 

Eu şi soţia venim în piaţă mai ales joia şi 
duminica. Vin şi oameni de la ţară şi caută mai 
ales de-astea uzuale: străchini, oale de sarmale, 
căni." 

Mai rămânem ceva vreme la piaţă, căci meş¬ 
terul este asaltat de câţiva oameni care cumpără 
vase pentru pomană: apoi plecăm acasă la el, la 
periferia oraşului, un loc pe care faptul că el a 
rămas singurul ceramist nu ne mai îngăduie 
să-l numim, ca altădată, „mahalaua olarilor". 

Ceramica do Târgu Jiu 


Atelierul său se află într-o cameră din casa 
în care locuieşte. Dotarea este aceeaşi ca la toţi 
olarii, iar denumirile lucrurilor poartă „amprenta" 
de Găleşoaia. 

Discul mic al roţii se numeşte tărcol, bul¬ 
gărele de pământ - cocoloş , vopseaua roşie de 
pământ - ruşală, iar decorarea vaselor poartă 
denumirea de înflorat: „La mine totul e manual 
şi... la picior. Respect toate etapele de la 
Găleşoaia, fac totul întocmai cum m-a învăţat 
unchiu’: amestec pământul cu apă, îl frământ şi 
fac o turtă mai mare. Din turtă iau câte o bucată 
şi îl tai cu cuţitoaia. Când am făcut o cantitate 
mai mare îl iau la călcat. îl calc bine cu piciorul, 
apoi fac bulgări. Nu am malaxor, nici nu ştiu 
să-l folosesc. Modelez toate formele de Găleşoaia, 
dar mă inspir şi de la alţi olari. îmi place să şi 
inventez. Pentru mine olăria este o pasiune pe 
care îmi place s-o întreţin prin lucru. 

După ce am făcut oalele, le dau cu humă şi 
apoi le înflorez cu cornul. Lucrez foarte puţin cu 
smalţ, că la smalţ trebuie să faci două arderi, iar 
eu nu prea am lemne. Aşa că fac mai mult ne¬ 
smălţuite." 



>^etefea*tu lucneaja olcvue „ca (a conte" 


Ion Retezeanu este un caz deosebit, pentru 
că reînnoadă „firul" ceramicii de Târgu Jiu cu 
generaţiile de olari din trecut care au adus faimă 
locului; de fel din Găleşoaia, el duce mai departe 
meşteşugul pe care nu-1 meii pot continua astăzi 
meşterii de acolo. 

Cu toate acestea, el îşi ia libertatea de a nu 
se „înregimenta" într-un stil absolut, scrutând 
noi modalităţi formale şi decorative. Fire de artist, 
înzestrat cu talent şi răbdare, el „migăleşte" la 
operele sale până ce le transformă în cele mai 
deosebite exemplare, care seamănă până la iden¬ 
titate fie cu ploştile sau butoiaşele de la Găle¬ 
şoaia, fie cu ulcioarele de nuntă de la Româna şi 
Oboga, fie cu oalele de la Arcani. 

Interesant este, de asemenea, şi faptul că 
diversitatea formală, stilistică şi zonală ce carac¬ 
terizează întreaga sa olărie nu se datorează 
numai contactului direct cu feluritele olării, care 
avea loc altădată în târgurile unde veneau meş¬ 
teri din mai multe regiuni, ci contaminării prin 
studiu, căci Ion Retezeanu învaţă să facă mai 
multe forme, nespecifice locului, „ca la carte". 
Când lucrează, tratate şi albume de ceramică îi 
stau aproape, asemenea unor partituri, care îl 
ajută să nu „falseze" atunci când obiectul de pe 
roată nu este unul de Găleşoaia sau Târgu Jiu. 

Pentru tot ceea ce a fost şi este încă cera¬ 
mica de Târgu Jiu, pentru valoarea, importanţa 
şi statutul dobândit şi recunoscut de-a lungul 
timpului, suntem convinşi că „dacă există unde¬ 
va o meserie care ar trebui reînviată, perpetuată 
în forme şi valenţe noi (dar pe structuri arhaice 
de mare rafinament artistic), atunci acel loc ar 
trebui să fie Târgu Jiu sau, poate, o altă aşezare 
din Goij". (Godea, Focşa: 2006, 6) 

Ceramică de Ştefăneşti: 1. Căldăruşă (Grigore 
Hănţulie ) • 2. Ulcioare (Gh. Ionete) • 3. Ulcea (Ion 
Udroiu ) • 4. Oale şi ulcioare 

Ceramică de Vârtop-Ciuperceni: 

1. Ceainic (Ion Călescu ) 

2. Farfurie (Vasile Cârpeanu) 

3. Ulcea „de cinci* ( Vasile Cârpeanu) 




Ceramică de Glogova: 1. Strachină cu floare 
şi cruce ( Alexandru Guţă ) • 2. Ulcioraş cu ţâţa pe 
pântec (Vasile Guţă) • 3. Ghiveci cu două toarte 
(Vasile Guţă) • 4. Ulcior cu dungi şi salbă (Vasile 
Guţă) • 5. Ulcioare (Dumitru Catană) 

Ceramica de QQoqova 


Creşterea şi descreşterea 
meşteşugului 

nsemnările, documentele şi statisticile păs¬ 
trate de-a lungul timpului indică faptul că 
centrul de ceramică de la Glogova era al treilea 
ca importanţă din judeţul Goij, după Târgu Jiu 
şi Găleşoaia-Stejărei. 

Astfel, in anul 1883, la Glogova lucrau 300 
de olari „vase cu humă albă decorate în curbe de 
humă roşie“. (Arhivele Olteniei: 1927) 

Numărul lor a scăzut, în 1938, la 30, iar în 
1971, la 16 olari. Iată şi numele lor: Alexandru 
Tămirş, Constantin Nica, Grigore Alexandru 
Brujan, Aurel Opriţescu, Alexandru Guţă, Ion 
Epure, Grigore Nicolae Basmator, Constantin 
Buţă, Gheorghe Avrămoiu, Alexandru Tutunaru, 
Alexandru Pogonici, Alexandru Crăiniceanu. Ion 
C. Brujan, Constantin Dănilă, Constantin Ciocă¬ 
nel. Sever Dănilă, Dumitru P. Văduva. (Mocioi, 
Vasilescu: 1974, 75-76) 

în ultimele decenii, acest centru a cunoscut 
o perioadă de înflorire, astfel că, în 1951, în cele 
patru sate ale comunei Glogova - Glogova. Oltea- 
nu, Iormăneşti şi Cleşneşti - erau 166 de olari. 
(Bănăţeanu: 1966, 13) 

Decăderea bruscă s-a datorat exploatărilor 
miniere din bazinul carbonifer Motru, care au 
atras o numeroasă forţă de muncă. Noile spe¬ 
cializări dobândite şi de către olari, condiţiile de 
muncă şi salariile oferite „la minieră", toate 
acestea au contribuit la scăderea prestigiului 
olăritului de la Glogova. 

în 1973, la încheierea cercetărilor în vederea 
apariţiei lucrării Ceramica populară din Gog 
(Mocioi, Vasilescu: 1974. 73), se regăseau numai 


şase olari din cei amintiţi, iar cercetările noastre 
de teren din perioada 1998-2002 înregistrează 
constant un număr de şase olari activi, dintre 
care unii cu activitate permanentă, iar alţii - 
sporadică. Aceştia sunt: Dumitru Catană, Vasile 
Guţă, Constantin (Tricu) Dănilă, Gheorghe 
Jerdea, Alexandru Guţă şi Constantin Bajmată. 
Până nu demult, au mai lucrat şi alţi olari: 
Alexandru Dogaru, Gheorghe Gruia, Dumitru 
Gruia şi Niţu Turturea. 

Etapele olăriei; 
forme şi denumiri 

n urma discuţiilor purtate cu olarii stator¬ 
nici, fideli meşteşugului şi tradiţiei de fami¬ 
lie, am aflat că aici se lucrează în special oale 
bocean (nesmălţuite) şi oale de smalţ (smălţuite), 
din două feluri de vrauri de pământ. Pământul 
de smalţ este mai vânăt şi mai slab: de aceea, 
oalele glazurate nu se întrebuinţează „la flacără"; 
în ele se păstrează alimente sau apă. 

Etapele olăriei glogovene sunt aceleaşi ca în 
celelalte centre, numai că, în limbajul olarilor de 
aici, s-au încetăţenit anumite norme, privitoare 
la modul de preparare a pământului, de modela¬ 
re şi ornamentare, de măsură şi, nu în ultimul 
rând. de „numire" specifică a tuturor acestora. 

Astfel, pe scurt, lutul adus acasă este pus in 
legănuş, „la dospit", este tăiat, mărunţit şi udat. 
Când trebuie să lucreze, aduce pământ cu pos- 
tava, îl amestecă cu nisip. îl calcă, îl face turtă, 
îl taie cu un cuţitoi. Face apoi cocoloaşe, care pot 
fi mari de un cap sau mai mici, pentru îndoieli, 
întreieli etc., pe care le pune pe tăpşanul roţii. 

De aici, le ia pe fiecare pe rând şi le trânteşte 
pe taier. începe modelatul. Când are nevoie, îşi 
şterge mâinile pe ştergător sau ia de aici Jleş sau 
mocirlă ca să alunece mâna mai bine pe cocoloş. 

Vasul se înalţă la deget şi la pieptăn. I se 
face osna (buza oalei), burta, fundul, mănuşa şi 
Jloarea. Dacă olarul modelează un ulcior, pe 
mănuşă trebuie să prindă ţăţa. 

Din pământ bocean se lucrează mai multe 
feluri de oale: oală de cap (1 la cap); îndoială - 
părăleşe (2 la cap); întreială - lăscăi (3 la cap); 
împătreală - ulcea (4 la cap); încinceală - ulcea 
(5 la cap); ulcioare cu gură, cu ţâţă, 1 la cap, cu 
două mănuşi, 2 la cap, 3 la cap, 4 la cap - cu o 
mănuşă, răini (cratiţe), borcane, castroane 1 la 
cap - cenace, străchini, taiere, căni 3 la cap - 
belcuţe, săcsăi. 

Din pământ de smalţ: oală de cap (1 la cap), 
oală 2 şi 3 la cap (pentru lapte), de 4 la cap 
(pelcuţă şi cănuţă ), ulcioare - 1 la cap cu două 
mănuşi, cu ţâţă - 1, 2, 3, 4, 5 la cap, borcane 
1 la cap cu două mănuşi - pentru untură, de 
3 şi 4 la cap, de forma sacsâiei (de dulceaţă), 
castroane - 1 la cap ( cenace ) cu sau fără urechi 
pentru copt, 2 la cap, străchini - 3, 4, 5 la cap. 


taiere - 4 la cap, căni - 2 la cap (drepte sau cu 
burtă), 3 la cap (drepte sau cu burtă), sacsâi - 
2, 3, 4 la cap, ibrice, ceainice - 2, 3 la cap, 
ligheane - 1 la cap, păhăruţe pentru ţuică - 1 la 
cap. (Bănăţeanu: 1966, 28-38) 

Ornamentele se realizează cu cornul, cu 
paiul, cu pieptănul, cu pensula şi cu degetul: 
linii vălurite, paralele, în zig-zag, şerpi, trăsuri 
şi şărăguţe, brezături, Jloarea de salcâm, spicul 
de grâu, nouri. 

Pentru oalele bocene, se foloseau ruşala şi 
albeala, iar pentru cele smălţuite se adăuga 
şi negru şi, ca „să sclipească mai frumos, mai 
punem şi ceva verde şi galben". 

După ce s-au uscat, oalele se bagă în cuptor: 
jos se pun cele mai mari. Castroanele şi stră¬ 
chinile se pun „cu gura în jos“, iar oalele se 
aşază „ca dovlecii în car“. 

Cuptorul este înalt de până la doi metri, este 
lucrat din pământ bătut sau cărămidă, încins 
din loc în loc cu blane şi încercuit cu fâşii de 
metal pentru a fi mai rezistent. Are două guri 
prin care se alimentează cu foc, iar în interior 
un cer (vatra cuptorului, pe care se aşază va¬ 
sele), cu stele (găuri numite furuni sau furuniţe, 
pe unde „vine focul înăuntru, la oale"). 

Când oalele sunt aproape arse, olarul ştie că 
trebuie „să le oprească din foc“, pentru că ciobu¬ 
rile „s-au spălat, s-au limpezit". Atunci trebuie 
să tragă jegu' (jarul) de la gurile cuptorului (dacă 
se ard oale bocean) „şi se pune sus pe cioburi şi 
se mai dă foc circa 25 de minute. Când iese 
focul sus «bălbătură», se mai pun patru guri de 
lemn [...]". Iar atunci când apare la cioburi 
„para", vâlvătaia albastră, cuptorul se înveleşte 
în ţăndări, care sunt lăsate să ardă. Apoi focul 
este lăsat să se stingă şi după ce s-a răcit 24 de 
ore, se scot oalele. în total cuptorul trebuie să 
ardă circa şase ore ( ibidem , 53-54). 

La arderea de smalţ se procedează la fel, 
numai că nu se pune jegu’ deasupra, căci ar 
păta smalţul; aşa încât, când iese bălbătură sus, 
se caută cu o ţandără o oală din cuptor ca să se 
vadă starea smalţului şi, dacă străluceşte, în¬ 
seamnă că se apropie finalul - se pun deasupra 
cioburilor ultimele ţăndări care se lasă să ardă. 

Formele frumoase, proporţionate, înconju¬ 
rate de brâie şi salbe ornamentale discrete, l-au 
lacut pe Barbu Slătineanu să asocieze ceramica 
de Glogova cu cea de Şişeşti şi de Târgu Jiu, 
într-o exprimare simplă şi cuprinzătoare: „Olă- 
ria (...] are faţa aspră şi o formă foarte curată, de 
o eleganţă desăvârşită". 



Iar atunci când analizează în special pro¬ 
ducţia Glogovei, remarcă faptul că „acum 100 
de ani a fost un mare centru; s-a făcut o olărie 
decorată cu un roşu pătlăgea foarte frumos, 
asemănător roşului de Rhodos, şi cu un brun 
închis. Armonia culorilor, mai mult chiar decât 
bogăţia motivelor, dă puţinelor exemplare ce au 
rămas o frumuseţe desăvârşită. Astăzi, Glogova, 
cu toate că mai lucrează olărie, nu mai are o 
însemnătate artistică. Totuşi, formele sunt fru¬ 
moase şi ulcioarele au pântecele rotunjit şi sunt 
lucrate cu pieptenul". (Slătineanu: 1937, 104) 

Olarii 

umitru Catană (n. 1930) lucrează olărie 
din 1953. A învăţat de la tatăl său, pe care 
îl chema la fel ca pe el: „Prima oală am făcut-o 
imediat după ce m-am întors din armată". A 
lucrat şi zămalţ şi bocean. Pământul îl ia de pe 
malul Motrului, de lângă „Vărzărie". După ce îl 
aduce acasă, îl depozitează în legănuş, unde îl 
toacă cu sapa şi îl mărunţeşte. După ce l-a în¬ 
muiat cu apă, îl calcă bine de câteva ori; apoi îl 
face cocoloaşe de diferite mărimi pentru modelat 
pe tărcol. 

Unitatea de măsură a lutului este capul. 
Instrumentele de lucru sunt aceleaşi la toţi olarii 
din Goij: pieptenele de tras oala, pensula, cor¬ 
nul cu vârf de pană de gâscă şi titirezul pentru 
încrustatul unor motive ornamentale. Dintr-un 
cap de pământ se lucrează oale de diferite mă¬ 
rimi, care se numesc îndoieli, întreieli sau lăscăi, 
împătreli sau încinceli. Meşterul mai modelează 
ulcioare, străchini şi căni mici pe care le îm¬ 
podobeşte cu motive simple: linii, valuri, puncte. 
Pentru aceasta, foloseşte caolină albă şi negreală 
(brezătură ) dintr-o piatră pisată şi apoi râşnită. 

Oalele sunt chichiţe până sus în cuptor. 
Arderea se face o singură dată şi durează de 
dimineaţă până seara: „Dau focul treptat; întâi 
le pălesc, apoi dau focul mare până ce iese 
bâlbora sus". 

Dumitru Catană merge cu carul cu oale 
prin satele de la câmp, de la Baia de Aramă 
până la Maglavit şi Strehaia, şi le dă pe bani sau 
„pe bucate". L-am întâlnit ultima dată în octom¬ 
brie 2002, cu ocazia ultimei cercetări sistematice 
în centrele de ceramică din judeţul Gorj. Discuţia 
noastră a pornit de la satele comunei Glogova - 
Cămineşti, Glogova, Iormăneşti, Olteanu, Cleş- 
neşti şi Bughiceşti - şi de la puţinii olari rămaşi 
să lucreze pământul: „Mulţi au fost şi puţini au 
rămas. Mai sunt la noi doar câţiva bătrâni şi 
ginerele meu, din 1947, Vasile Guţă; el stă în 
satul Olteanu. Aici la mine a învăţat el olărie. 
Din copiii mei nu a învăţat nici unul - am trei 
băieţi, da’ au toţi serviciile lor. Mai vin ei să facă 
la oale?! 

Viaţa pentru mine este tot mai grea; sunt 
bătrân, îmi tremură mâinile, mai e puţin şi cred 
că n-am să mai pot lucra deloc. De multe ori 
stau aici, în atelier, şi-mi aduc aminte toată 
viaţa mea de olar: cum am învăţat să modelez, 
cum mergeam cu tata în cătunul Bratia şi luam 
pământul de pe Valea Braţii, cum îl aduceam 
acasă şi-l lăsam să se dospească în legănuş sau 

în vană, cum îl amestecam cu nisip şi-l călcam 
cu picioarele. Făceam o turtă cât roata de trac¬ 
tor. Apoi băteam cocoloaşele, cam cât vrei să faci 
oala de mare; făceam întâi câte zece ca să nu se 
întărească pământul. Pământul îl amestecam 
cu nisip cât suporta el; dacă se taie, înseamnă 
că e prea gros şi trebuie să-i mai dai nisip, ori 
e prea nisipos şi trebuie să-i scazi doza de nisip 
şi să mai adaugi lut. 

Puneam cocoloaşele pe târcol şi modelam. 
Făceam tot ce am învăţat de la tata: oale mari de 
una la cap care avea şi peste 15 litri, de două, 
trei, patru şi cinci la cap, castroane, străchini, 
ulcioare, oale de fiert. Acu’ a ieşit plasticul şi nu 
prea mai merge olăria noastră. 

Modelele de la oale nu sunt aşa luxoase; se 
fac simplu cu o pensulă de înflorat, cu pieptănul 
sau cu degetul, după ce dăm cu humă pe ele. 
Mai folosim la decor şi un fel de negreală pe care 
o scoatem dintr-o piatră. O iau şi o bat în piva 
de fier, o cern cu sita deasă, o dau prin râşniţă 
şi o amestec cu apă. După toate astea, o dau cu 
pensula pe oale. 

După ce le-am încherbat, le las să se usuce 
şi, după ce s-au uscat bine, le bag la cuptor. 
Cuptorul de mine e făcut, are două guri sau, 
cum le zic eu, uşi de foc, iar înăuntru pe cer, 
adică pe vatra cuptorului, sunt mai multe guriţe 
sau furuniţe, nişte găuri mai mici prin care iese 
focul. Când ard vase, dau drumul la foc după- 
amiaza pe la 3-4 şi-l ţin până la 11 noaptea. Bag 
în continuu lemne de fag, că astea sunt bune la 
oalele noastre.” 

„(Zuftbvuct ane doua, uţi de fae. 


Rememorarea mersului cu carul prin târguri 
sau prin sate „după boabe" îi stârneşte meşteru¬ 
lui olar amintiri dintre cele mai diferite: obiceiul 
oamenilor de a cumpăra oale mari pentru nunţi 
sau 44 de ulcele pentru înmormântări, precum 
şi o întâmplare terifiantă, pornită de la ideea că 
pe vremuri erau babe care făceau farmece, care 
ştiau să scoată argintul viu sau care furau oale 
noi de la olari ca să facă vrăji cu ele: „în viaţa 
mea am prins o babă - veneam odată de la 
moară, mai la deal - şi am întârziat că era 
năvală multă la moară şi era lună ca ziua, 
vremea era caldă - în august, ora 12-1 noaptea. 
M-am suit în car, am trecut Motrul prin nişte 
zăvoaie. Şi mă uit în marginea apei şi aud ceva. 
Apoi văd o babă bătrână care făcea cu dracii: 
era în pielea goală şi m-am dus la ea. Dacă mă 
promitea dracilor mă luau, că ăia i-au zis: 
«Dă-mi ce-i în jurul tău!» - şi eram eu cu boii, 
carul nu se auzea, că mergeam prin praf. Lăsai 
boii la apă, luai biciul şi mă dusei unde auzii 
glasul, în nişte tufe. Baba era dezbrăcată, cu 
părul dat pe ochi şi îşi dădea cu apă dintr-o oală 
de pământ şi îi chema - eu de emoţie n-am 
văzut. Ea chema aşa: «Nu pe tine, pe ăl mai 
mare!». Cum era ea despletită, am luat biciul 
şi am dat pe pielea ei goală şi a fugit baba. Da' 
nu s-a văitat niciodată, că eu cam ştiu cine era. 

Făcea la fete de măritat. Era prin 
'44-'45. Mi-a fost frică că mă dă 
la draci cu boi cu tot, că-i promi¬ 
tea ce-i în jurul ei." 

Cam aşa se întâmpla atunci, 
demult. Ne eliberăm de poveste, 
în timp ce meşterul porneşte iar 
pe drumul lutului şi al amintiri¬ 
lor: „Eu chiar când n-oi putea 
lucra, atelierul nu-1 stric pân' oi 
muri. Să-l strice după ce mor eu, 
că aici este viaţa mea." 


,&enul" dace vatna- cccft&vuctuc 

/tCexaadnu tyuţa: „Sec a**c tnait cu olâniu". 

Tot în comuna Glogova (în satul Olteanu) 
locuieşte şi Vasile Guţă (n. 1956). fiul olarului 
Alexandru Guţă (n. 1922). Bătrânul ne spune 
că „a trăit cu meseria" şi că îi este dragă. Şi-a 
învăţat băiatul, care a mai furat câte ceva şi de 
la socrul său, Dumitru Catană. Vasile Guţă, 
prin activitatea pe care o desfăşoară ca maistru 
instructor la Cercul de Ceramică din cadrul 
Şcolii de Artă Populară Târgu Jiu, promite să 
încetăţenească aici, la Glogova, meşteşugul. El 
şi-a format câteva grupe de copii, care sunt 
iniţiaţi în tainele lutului, pe categorii de vârstă. 
Are şi o expoziţie cu lucrările celor mici. 

Cât despre el, curtea îi e plină cu oale dintre 
cele mai felurite. Toate sunt foarte frumoase. 
Lucrată cu un deosebit simţ artistic, ceramica 
sa respectă atât în forme, cât şi în motivele 
ornamentale, tradiţia locală. 

Foloseşte două feluri de pământ: alb pentru 
oalele bocean (nesmălţuite) şi roşu pentru cele 
smălţuite. „La toate le fac două arderi, ca să fie 
rezistente. Pământul este cam rar". Cuptorul 
este tronconic, are vatră organizată şi două guri 
de foc numite furuni (< sârb. Jururi = cuptor). 


Regula respectată de olarii locului este ca pentru 
fiert să se facă oale nesmălţuite, iar pentru 
păstrarea alimentelor (lichide, grăsimi, cereale) - 
smălţuite. 

Corpul vaselor este foarte frumos realizat, 
curbele sunt perfecte şi armonizate ansamblu¬ 
lui. Cele mai apreciate modele sunt cele care au 
baza îngustă, forma zveltă şi armonioasă, mă¬ 
nuşile bine plasate, pereţii subţiri şi aspectuoşi. 

Categoriile de obiecte pe care le lucrează 
Vasile Guţă sunt următoarele: străchini, farfurii, 
ulcioare, castroane, oale de cap (una la cap), 
îndoieli sau părăleşe (două la cap), întreieli sau 
lăscăi (trei la cap), împătreli sau ulcele (patru la 
cap), ulcioare, pahare, cănuţe, ghivece, ploşti 
pentru nuntă şi butoiaşe artizanale. 

Ornamentele realizate cu pensula, degetul 
sau pieptenele, cu cornul şi cu paiul, sau cele 
lucrate prin stropire cu smalţuri sporesc fru¬ 
museţea ceramicii. Ele sunt simple şi vechi „de 
când lumea": brăduţul, valul, zig-zagul, punc¬ 
tele, liniile drepte etc. 

Pe vasele smălţuite, ornamentele cu cornul 
iau forme de şerpi cu trăsături sau şărguţe (linii 
vălurite cu puncte de o parte şi de alta, având 
deasupra şi dedesubt câte două dungi) şi flori 
diferite. Un alt model, mai simplu de realizat, 
este făcut prin scurgerea culorilor. 

Pentru tot ceea ce reuşeşte să facă în arta 
olăriei, Vasile Guţă este un exemplu. Lucrările 
sale pot să-l reprezinte cu cinste la orice expo¬ 
ziţie sau concurs de ceramică populară la care 
ar putea preda cu deplin succes lecţia ceramicii 
tradiţionale de Glogova. 

Când am revenit, în 2002, l-am găsit pe 
Alexandru Guţă mai deschis la vorbă şi a dorit 
să ne povestească viaţa sa, „ilustrată" cu câteva 
dintre cele mai deosebite realizări de olar: oale 
mari, îmbrânate - mărturie a vremurilor când 
„eram în putere" şi dovadă a faptului că. dacă 
se făceau aceste vase de 12-20 litri, înseamnă că 
„erau cerute": „Eu nu sunt bătrân, sunt doar 
făcut demult" - începe olarul, glumind, să vor¬ 
bească despre cei aproape 80 de ani ai săi, trăiţi 
bine, cu cea mai bună meserie. „Eu am aproape 
doi ani de când nu mai lucrez, dar îl mai ajut pe 
băiat. Am muncit destul - zic eu - de la şapte 
ani în continuu. Am trăit din meseria mea şi nu 
m-am plâns niciodată. Am vândut la târguri - 
cunosc târgurile din trei judeţe: am mers şi la 
Tumu Severin, Strehaia, Vânju Mare. Da’ mulţi 
venea de mi le lua şi de-acasă. Din olărie am 
făcut şi căşile astea. Lucram toată ziua, mă mai 
sculam şi noaptea ca să le-ntorc, să le-ncăpă- 
cesc, ca să nu se strâmbe. La lucratul oalelor, 
trebuie să ai multă grijă: munca la oale cere un 
program, o ordine şi o disciplină. 

Cel mai bine se vindeau la praznice, la 
pomeni. Când erau moşii de piftii, duceam câte 
două maşini de marfă la Tumu Severin şi pe 
toate le dam... 

în copilăria mea se juca un joc cu străchini: 
îi zicea «vrăjitul cu străchini». Ne adunam 
unsprezece copii şi ne aşezam de jur-împrejurul 
unei mese rotunde pe care puneam unsprezece 
străchini de pământ, sub care băgăm piaptăn, 
oglindă, inel, nărozii. Şi apoi se învârteau şi care 
cum îi cădea la flecare: dacă îi cădea piaptăn la 
un băiat zicea că va lua o fată pe care o s-o 
pieptene el, dacă îi cădea oglindă zicea că o să ia 
băiatul o fată mândră, dacă era inel pentru o 
fată era semn că se mărită. Aşa era jocul pe vre¬ 
mea noastră, pentru ghicitul soartei." 


,,'Tftatleteie uoaAlne <uutt 
finadutul. valul, inelul . " 


Mergem împreună în atelier, fiindcă bătrâ¬ 
nul olar vrea să ne arate roata şi instrumentele 
de lucru. Pune un cocoloş pe târcol şi începe să 
modeleze un ulcior. Demonstrativ, umple cornul 
cu ruşală şi înfloară. Ia şi titirezul, ca să ne 
arate cum se presează şi ce semne lasă în pasta 
crudă. Pentru tăierea gurii de la ulcior, foloseşte 
tăietorul şi un băţ în chip de modelator de ţâţă. 

Când ieşim afară, fiul său, Vasile Guţă, 
„preia comanda" la cuptor: „Cuptorul noi tru are 
două guri: de formă, e ca trapezul. înăuntru are 
un postament pe care-1 numim ceriş. La ceriş 
sunt mai multe furuni. în dreptul gurilor de foc 
sunt mai mari, iar restul sunt mai micuţe. Ele 
sunt făcute ca să iasă focul sus. Deasupra cup¬ 
torului sunt tavanele - un fel de acoperiş, ca să 
nu plouă pe el. Când dăm foc la oale, cuptorul 
este umplut până-n gură şi acoperit deasupra 
cu cioburi. 

Ceramica popnCară Aia OCteaia 


La noi s-au lucrat mai mult vase bocene; eu 
şi tata am lucrat mult şi cu smalţ. Socru' făcea 
fără smalţ. Modelele noastre sunt: brăduţul, 
valul, inelul. Ca să fac valul, fac mai întâi o linie 
de jur-împrejur cu pensula, apoi o văluresc cu 
pensula. Eu am învăţat olărie abia la 30 de ani; 
abia atunci consider că mi-am găsit rostul. Sunt 
mândru când văd că elevii mei iubesc olăria. Eu 
sunt profesor de ceramică la Şcoala populară de 
artă de la Târgu Jiu, la clasa externă de cera¬ 
mică, adică orele le fac aici, în atelier şi îi învăţ 
pe copii să lucreze. 

Cei mai buni de anul acesta, de la clasele 
V-V1II, sunt Gheorghe Ciocănel, Ionuţ Dumitru, 
Marius Oancea, Sorin şi Lucian Opriţescu, Ion 
lliescu. O parte dintre ei au învăţat să modeleze 
şi ulcioare care se fac mai greu, dar toţi ştiu să 
lucreze străchini, taiere, sacsâi şi păhăruţe." 


Pledoarie pentru înfiinţarea 
unei Şcoli de ceramică 


m 


Â \ ctivitatea de profesor de ceramică a lui 
Vasile Guţă mă duce cu gândul la înfiin¬ 
ţarea primei şcoli de ceramică, de la începutul 
secolului XX, din Târgu Jiu, o experienţă care 
ar trebui „reeditată" cu aceeaşi finalitate măr¬ 
turisită acum peste 100 de ani de către Iuliu 
Moisil, directorul Gimnaziului din Târgu Jiu: 
„Scopul nostru era să pregătim terenul pentru 
a da o direcţie mai puternică ceramicii române 
şi pentru aceasta a pregăti elevi şi a forma lu¬ 
crători dibaci, culţi, artistici, tehnici, care să 
execute cât mai bine, mai solid şi mai artistic 
obiecte uzuale, de gospodărie, dar şi mai fine, de 
artă şi să aplicăm cât mai intens motive de artă 
naţională, la ornamentarea lor." (Moisil: 1931, 9) 
Nevoia înfiinţării unei asemenea şcoli se 
impune cu atât mai mult cu cât, după cum se 
constată azi, ceramica de Gorj, renumită altă¬ 
dată prin multitudinea centrelor şi a meşterilor 
olari, este în declin, ca în multe alte locuri din 
ţară, iar „în deosebite localităţi din judeţul Goij 
se găseşte pământ bun pentru fabricarea de 
oale şi alte vase, de aceea încă din timpuri vechi 
meşteşugul olăriei s-a deprins de mulţi săteni. 


iar oalele de Târgu Jiu erau cunoscute şi apre¬ 
ciate în Oltenia şi Muntenia din vechime" (ibtd.). 

Sprijinul autorităţilor, dorinţa colectivului 
didactic, conlucrarea directorului gimnaziului 
cu cei mai cunoscuţi specialişti (şi din străină¬ 
tate), toate au determinat înfiinţarea şcolii şi 
dotarea ei „cu câteva ateliere utilate corespunză¬ 
tor cerinţelor de predare a cunoştinţelor şi alte 
activităţi practicate în olărit (fiind vorba despre 
atelierele de modelare, pentru coloranţi şi smal¬ 
ţuri, de lucru la strung şi tipare etc.). în zestrea 
atelierelor se aflau variate mijloace pentru o 
gamă largă de forme ale vaselor lucrate: 150 de 
modele de gips, 60 de modele de tipare pentru 
vase, 20 de modele tipare pentru sobe de tera¬ 
cotă, alte 1.600 de tipare de vase mari şi mici, 50 
de roţi ale olarului, prese şi mori, strunguri şi 
unelte diverse, tablouri cu desene, un mobilier 
adecvat". (Mocioi, Vasilescu: 1974, 58-59) 

Cuptoarele tradiţionale de ars vasele ne¬ 
smălţuite, dar şi cele destinate celor smălţuite, 
dovedesc interesul atât pentru tradiţie, cât şi 
pentru modernitate, exemplificat de asemenea 
prin folosirea unor substanţe chimice pentru 
coloranţi şi smalţuri „oxizi de plumb, diverşi 
oxizi metalici, acizi (clorhidric, sulfuric, boric), 
precum şi alte substanţe (feldspat, fluspat, mag- 
nezit şi carbonat de sodiu)" ( ibidem , 60). 

Adăugând şi „deznodământul" aşteptat, că 
„la scurt timp de la înfiinţarea şcolii de ceramică 
de la Târgu Jiu, elevii şi profesorii au ajuns să 
execute zeci şi zeci de modele inspirate din 
ceramica locală a Olteniei, dar şi din alte centre" 
(elevi numai din Goij, ci şi din alte judeţe - n.n.) 
(Godea, Focşa: 2006, 101), putem afirma că 
modelul Şcolii de ceramică de la Târgu Jiu ar fi 
de dorit să se repete, cu consecinţe la fel de 
benefice ca şi acum 100 de ani, dar cu rezultate 
mai importante decât la precedenta experienţă. 

Căci acum, mai mult decât oricând, se pune 
problema salvării acestui meşteşug străvechi, 
pe care vremurile şi condiţiile (a se vedea capi¬ 
tolul Ceramica de Găleşoaia) îl fac să dispară. 
Iar odată cu el va dispărea o verigă importantă 
a identităţii şi a culturii noastre populare. 

cgşo 

Ceramica de Stroieşti-Arcani 


Olărie nesmălţuită cu faţa aspră 

fO troieşti-Arcani este, dintre toate centrele de 
ceramică din judeţul Goij, locul în care meş¬ 
teşugul este pe cale de dispariţie, dat fiind că 
olarii, asemenea tuturor celor de aici, şi-au dat 
copiii „după carte, la şcoli înalte". 

De altfel, primarul din Arcani ne-a povestit 
că, intr-o statistică la nivel naţional, localitatea 
ocupă primul loc pentru cel mai mare număr de 
oameni cu studii superioare originari de aici. 

Cunoscut altădată ca un vestit sat de olari, 
în care se lucra o ceramică asemănătoare cu cea 
de la Găleşoaia şi Târgu Jiu, astăzi la Stroieşti şi 
Arcani nu mai sunt decât doi meşteri: Dumitru 
Vlădoiu (n. 1925) şi Nicolae Berea (n. 1927). 

Lucrările de specialitate consemnează date 
legate de numărul olarilor, de situaţia şi aspec¬ 
tele meşteşugului, în diferite etape, astfel: „în 
anul 1900 erau la Stroieşti 20 olari şi la Arcani 
numai 5, în 1938 la Arcani - 5 olari, iar azi la 
Stroieşti - unul cu autorizaţie şi la Arcani - 4. 
Dintre cele două sate, Stroieşti are olari care 
practică mai bine meseria lor. Asemănătoare 
ceramicii lor este şi aceea a olarilor din Brădi- 
ceni, Rasova, Rasoviţa şi Leleşti (centre de cera¬ 
mică dispărute astăzi - n.n.), caracterizată de un 
număr foarte mic de produse şi de puţini olari". 
(Mocioi, Vasilescu: 1974, 71) 

Tabelul cu evidenţa meşterilor din 1971, 
realizat de autorii mai sus-menţionaţi, cuprinde 
un număr de cinci olari: Vasile N. Daviţoiu, 
Constantin I.P. Mercioiu, Nicolae M.N. Daviţoiu, 
Dumitru V. Vlădoiu şi Dumitru D. Vlădoiu. 

în 1973, în afară de Nicolae M.N. Daviţoiu 
şi de Dumitru D. Vlădoiu, începuseră să lucreze 
Constantin M. Comescu şi Nicolae N. Berea. 



Ceramica lucrată în ultimii ani de cei doi 
olari cu care am stat de vorbă în anul 2001, 
precum şi cea expusă în punctul muzeistic din 
incinta Căminului Cultural, ne îngăduie urmă¬ 
toarele observaţii: producţia mai nouă se carac¬ 
terizează printr-un număr redus de forme - oale 
de diferite mărimi, ulcele, străchini şi ulcioare - 
nesmălţuite, ornamentate fie pe angobă albă 
sau roşie, fie direct pe corpul vasului cu humă 
albă, roşie sau maron. 

Producţia mai veche era alcătuită însă şi din 
„vase cerute la ceremonii, sărbători, reuniuni 
familiale sau obşteşti, ospeţe etc., la care oma- 
mentica, smălţuirea şi grija pentru împodobire 
stătea pe primul plan (Găleşoaia, Stroieşti)". 
(Godea, Focşa: 2006, 71) 

Catamica popuCară din OCteni 


Iată şi inventarul complet al categoriilor de 
vase lucrate la Stroieşti-Arcani: „Oale cu două 
mănuşi, de 10-14 litri capacitate, oale cu 
mănuşă de 3-4 şi 6-7 litri, olcane, oale de mijloc, 
de 2-4 litri, crătiţi, oale mici de 1-1.50 litri, 
ulcele, ulcioare de 4-5 litri capacitate, ulcioare 
pentru copii de 1-1,20 litri, ulcioare de ţuică de 
2 litri, căni de 1-2 litri, străchini de diferite 
mărimi, castroane, străchini, ghivece, taiere, 
ceşcuţe, sărăriţe, saxâi cu flori, ulcele de Sărin¬ 
dare, borcane de dulceaţă. [...] Străchini şi saxâi 
înflorate se fac mai ales la Stroieşti. Mulţimea 
tipurilor de vase produse în unele centre scot în 
evidenţă calitatea superioară a materiei prime, 
îndemânarea meşteşugarilor olari, îndelungata 
experienţă dobândită de ei pe parcursul mai 
multor generaţii succesive, adică vechimea 
practicării meşteşugului într-un asemenea 
centru.“ ( ibidem , 68-71) 

„Noi facem oale, nu le socotim/* 

alele de Stroieşti-Arcani sunt făcute din- 
tr-un pământ „vânăt şi unsuros", pe care 
înainte olarii îl aduceau de la Pinoasa şi de la 
Stejărei. Din acesta lucrau oale de pus la foc. 
Pământul acela bun de oale, pe care olarii „l-au 
părăsit" datorită faptului că rezistenţa îndelun¬ 
gată a vaselor scădea „rata vânzării", cuprindea 
„o cantitate mai mare de bioxid de siliciu 
(+1,07%) şi oxid de aluminiu (+0,8%) şi o pro¬ 
porţie mai mică din toţi ceilalţi oxizi componenţi, 
lipsind din compoziţie bioxidul de carbon şi 
oxidul de potasiu". (Mocioi, Vasilescu: 1974, 71) 

Pentru străchini şi ulcioare se folosea pă¬ 
mântul „de aici, de la noi, din deal". 

După cum este caracterizată olăria de Stro¬ 
ieşti-Arcani în contextul altor centre din Oltenia, 
„nesmălţuită, având faţa aspră [...], asprimea 
feţei nefiind o neglijenţă" (Slătineanu: 1938, 
103), ci mai degrabă „un stil" aparte, tot aşa par 
a fi şi olarii - oameni „aspriţi" de muncă, bogaţi 
la faptă, dar cam zgârciţi la vorbă. Poate că şi 
de aceea, luaţi cu munca, nu şi-au numit oalele 
ca „fraţii" lor din Gorj în nici un fel: „Noi nu le 


zicem la oale îndoieli, întreieli, împătreli, nici nu 
le socotim cu una la cap, două la cap, la noi 
fiecare era oală, atâta cât era de mare fiecare; 
nu le socoteam în nici un fel; le puneam jos la 
târguri şi lumea le vedea cât sunt de mari". 

Şi tot aşa, pentru ca fapta să nu aibă de 
suferit, nu au risipit vorbele nici când a fost să 
decoreze vasul. Aşa s-au pomenit că ornamen¬ 
tele nu au nume: „nu le numeam în nici un fel". 
Cele mai întâlnite motive decorative sunt dun¬ 
gile albe şi dungile cu ruşală, vergile şerpuite 
sau dungi ca şarpele. în trecut, pe ulcioarele şi 
pe străchinile făcute „la comandă" se scria anul 
sau se marcau iniţialele celor pentru pomenirea 
cărora erau destinate. 

„Drumul lutului" pentru olarii din Stroieşti- 
Arcani era destul de anevoios, desfăşurându-se 
pe lungi distanţe, la depărtări destul de mari, 
în locuri care ajungeau până la Dunăre, acolo 
unde nu erau sate de olari. Ceramica lor se vin¬ 
dea mai puţin în satele apropiate sau „la oraş", 
datorită prestigiului celorlalte centre (Găleşoaia, 
Târgu Jiu). Având vase „mai puţin aspectuoase, 
lucrate din pastă poroasă, fără să folosească 
smalţul şi o omamentică aleasă, şi-au creat 
drumuri lungi spre sudul Olteniei [...]. 

Stroieştenii au astfel câteva drumuri deve¬ 
nite tradiţionale. Din Stroieşti sau Arcani pleacă 
spre Strehaia, trecând prin Comeşti. Stejerei, 
Negomir, Borăscu. Din Strehaia, drumul se 
ramifică în trei: unul spre Fântâna Domnească, 
Broscari, Devesel până la Tunarii Vechi; altul 
spre Secu, Carpen, Pleviţa, Caraula, Galicea 
Mare, Rast, Plosca, Cârna, Ghighera; al treilea - 
spre Argetoaia, Brabova, Sălcuţa, Mărăcinele, 
Cerătu, Barza, Dobroteşti, Urzica, Dăbuleni." 
(Mocioi, Vasilescu: 1974. 171) 

Olarii 

ână în anul 2001, în nici unul dintre dru¬ 
murile mele spre „inima" Goijului nu mă 
oprisem la Arcani şi Stroieşti. Aflasem că aici nu 
se mai lucra ceramică. Când, în cele din urmă, 
pe data de 11 octombrie, am hotărât să mă abat 

din drum pentru a vedea la faţa locului urmele 
meşteşugului, mi-am dat seama că am ales 
calea cea mai bună. Căci, şi în cazul în care aş 
fi constatat dispariţia definitivă, dar de dată 
recentă a meşteşugului, chiar şi numai prezen¬ 
ţa câtorva lucruri-obiecte, mi-ar fi putut furniza 
anumite explicaţii necesare atât pentru a înţe¬ 
lege aspecte ale olăriei, cât şi pentru a împlini 
imaginea ceramicii din Gorj cu date concrete 
care să mă îndreptăţească să dau, asemenea 
cronicarului, „socoteală de ale mele toate câte 
scriu". 

Nu a fost să fie aşa, căci i-am găsit pe cei doi 
olari rămaşi „cu meşteşugul în viaţă": pe 
Dumitru Vlădoiu, din Arcani, şi pe Nicolae 
Berea, din Stroieşti, care au descurcat iţele 
dilemei de „a fi sau a nu fi" astăzi ceramica de 
Stroieşti-Arcani o realitate obiectivă. 

Redăm în continuare câte o parte din dis¬ 
cursurile celor doi, de astă-dată cu convingerea 
că ele se vor constitui în documente preţioase 
despre olăritul din aceste locuri, în „îndreptare" 
despre etapele olăriei şi secretele ei. 


„Cu meşteşugul în viaţă“ 

/£) u nu am făcut numai olărie în viaţă: am 
muncit şi în agricultură, am crescut porci. 
Am ridicat case... 

înainte nu prea erau bani ca să meargă 
copiii la şcoli, aşa că, pe la 14-15 ani, tata, olar 
de meserie - Dumitru Vlădoiu - m-a învăţat să 
lucrez. Atunci am devenit olar. Am lucrat toată 
viaţa şi familia m-a respectat pentru olărie. Am 
fost olar cunoscut şi prin târguri. Mă duceam şi 
la bâlciuri - la Pestişani, Runcu, Brădiceni. 
Când eram tânăr, acum vreo 50 de ani, eram în 
sat vreo treizeci-patruzeci de olari. Să fi văzut 
cum se înşirau carele cu oale pe drum când ple¬ 
cam la târguri. Am fost cu oale pân' la Craiova, 
după porumb, am vândut şi de-acasă. 

Acuma nu a mai rămas nimeni să continue. 
Doar eu şi cu Berea Nicolae mai suntem - da’ 
anu’ ăsta nu am lucrat deloc. 



Otevuci ‘DcuKit'iu "VCadaitc 


Eu nu am decât o fată, profesoară de istorie- 
geografie. După mine nu mai rămâne nimeni. 
Nu am învăţat pe nimeni, pentru că nimeni nu 
a venit să-l învăţ. 

Să vă spun cum am făcut eu toată viaţa la 
oale: după ce aduceam pământul, luam din el 
,o cantitate şi-l puneam pe un pod de lemn. 
Făceam o turtă rotundă şi îl tăiam cu cuţitoaia. 
Puneam apă pe el, îl muiam şi îl călcam cu 
picioarele. Desculţ îl călcam, ca să-l fac bine, ca 
untul. Băgăm şi nisip în el - la trei postăviţe, 
puneam una de nisip de râu, da’ nu de munte, 
că ăla avea pietre şi plesnea în oală. 



'l/a&e Cucfuzte de "Dci*tutw 'Văzdaicc 


m 

Făceam cocoloaşele, le puneam pe rând pe 
tărcol şi începeam să le modelez. Aşa făceam: 
apăsam cocoloşul în vale, la urmă îl ridicam în 
sus, la urmă îi dam gaura în centru şi băgăm 
mâna stângă înăuntru şi în dreapta aveam un 
pieptăn de lemn cu care înălţăm vasul şi pe 
urmă îl netezeam. 

La decorat îi ziceam că le înflorăm. Făceam 
dungi roşii cu cornul (din ruşală - un fel de 
pământ roşu dat prin râşniţă, amestecat cu apă, 
ca o vopsea aşa) şi floricele albe, un fel de dungi 
cotite. Nu le numeam în nici un fel. 

După asta le luam cu grijă şi le puneam pe 
poliţă să se usuce. 

Din gogoloaiele de pământ am făcut tot felul 
de oale: de alea mari cu două toarte, că erau 
grele şi trebuia să ai de ce să le apuci, oale mai 
mici cu o toartă, străchini, ulcele, de ălea mai 
micuţe - ceşcuţe de ţuică, oale de mâncare. 

Când se uscau bine, le ardeam. Primul foc 
era de roşu şi al doilea, dacă erau smălţuite (că 
am lucrat şi smălţuite cu litargă - aşa îi ziceam 
la smalţ), era focul de smălţuit. Câte şase-şapte 
ore ardeam de fiecare dată. 

Cuptorul are două guri; fundul este rotund 
şi în mijloc acolo se făcea un cerc mai mic şi 
rămânea pe mărgini cât un lat de mână, ca să 
poată să pătrundă focul pe toate părţile şi să 
iasă în sus. Erau gata când ieşea flacăra roşu- 
alburiu şi se limpezeau cioburile. 



Asta este olăria! Eu spusei tot!" - se opri 
brusc olarul din poveste. Şi apoi continuă aşa, 
ca pentru sine, cu vocea reţinută: „Lumea are 
nevoie de olărie, da' cine o mai învaţă?" 


„La noi se lucrează oale 
de sute de ani.“ 

. \ / icolae Berea locuieşte în satul Stroieşti. 
/j\J „Ţinuta" sa fizică, „statura" morală şi dis¬ 
cursul său mă fac să-l asemăn unui intelectual 
- unui profesor, de exemplu -, dacă mă gândesc 
la rigoarea şi ordinea explicaţiilor pe care ni le-a 
dat sau la un „filosof al lutului" dacă iau în cal¬ 
cul silogismele sale, spuse rar şi înţelept. 

îl măsor din cap până-n picioare şi constat 
că-i lipsesc patru degete de la mâna stângă, 
aspect pe care nu l-a amintit până la sfârşit în 
discuţia pe care am purtat-o. Asta mă face să 
mă gândesc la cât este de mândru în a nu recu¬ 
noaşte că acest defect l-ar fi împiedicat vreodată 
la vreuna dintre activităţile sale şi cel mai mult 
la cât de tare a iubit olăria, dacă acest „neajuns" 
nu a fost niciodată un impediment pentru o 
muncă implicând cu necesitate o importanţă 
egală a celor două mâini - mai ales la modelat! 

„Eu lucrez olărie de la 13 ani. M-a învăţat 
tata. Când am început eu să lucrez, erau foarte 
mulţi olari în tot satul; dacă erau patru-cinci 
care nu lucrau. 

Acum nici invers nu mai e, că noi suntem 
numai doi, eu şi cu Dumitru Vlădoiu, da' nici 
noi nu prea mai lucrăm. Au mai fost şi alţii: 
Gheorghe Berea, Silvănel Sărban, Vasile Olaru, 
Ion Zbancă. Toţi olari renumiţi. 

Ăi tineri nu s-au învăţat deloc la meserie, 
înainte am făcut treabă bună cu oalele: ăi bă¬ 
trâni cu asta trăiau. înainte nu erau vase de fier; 
acum s-a umplut pământul şi de fier şi de plas¬ 
tic. Aicea la noi se lucrează oale de sute de ani. 
Da' şi timpurile erau altele: acuma s-au schim¬ 
bat. înainte peste tot se folosea ceramica: erau 
nedei cu lăutari, erau nunţi şi pomeni. Toată 
mâncarea se făcea în oale mari cu două mănuşi. 


www.cimec.ro 









Ceramica de Stroie$ti-Arcani 


de până la douăzeci de kilograme. Se făceau 
ulcele de Joimărele, care se împărţeau cu vin în 
Joia Paştelui. 

Am făcut treabă bună cu olăria: mi-am făcut 
casă, am cumpărat tractor şi maşină. Mergeam 
la târguri prin sate, la Târgu Jiu la piaţă, prin 
comune, atunci când se făceau hramuri (de 
Sfântu Nicolae, Sfântu Gheorghe, Sfânta Mariaj: 
la Runcu, la Bâlta, la Stolojani şi în toate satele 
din împrejurimi. (...) 

Când vreau să fac oale, mă duc şi aduc pă¬ 
mânt din deal, unde este vâna de pământ bună. 
Nu iau oridecare. Pământul trebuie să fie galben 
la culoare, ca ceara, să nu se-ntindă. Este o 
argilă foarte bună, rezistentă, pe care o împreu¬ 
năm cu o parte de nisip cernut mărunt la trei 
părţi de pământ. 

Ca să-l luăm, săpăm o groapă în deal şi dăm 
la o parte iarba cu pământul ăsta de crivină 
(adică de pus plantele să crească), până dăm 
de vâna asta: de când s-o fi plămădit el acolo, 
în vârful dealului? 

îl săpăm, îl cărăm cu postava şi îl punem 
în căruţă. Acasă îl punem grămadă într-un loc 
să plouă pe el. Mai punem şi noi apă, iar iama 
degeră şi se mărunţeşte când se dezgheaţă. 

Când vrem să lucrăm luăm câte o postavă, 
adunăm iarba şi rădăcinile din el, îl frământăm 
până ce facem o pastă bună. îl călcăm cu 
picioarele şi facem cocoloşii. începem modelatul 
la roată, pe tărcol. Apoi dăm cu ruşală (un pă¬ 
mânt frecat, făcut ca vopseaua) cu pensula sau 
înflorăm cu cornul. Facem aşa ca nişte floricele 
pe ele şi dungi. 

După ce s-au uscat, le ardem în cuptor. 
Dacă sunt fără smalţ - facem o singură ardere, 
dacă au smalţ (că şi ăi bătrâni făceau smălţuite) 
le ardem de două ori. 

Cuptorul are zidul rotund din cărămidă, 
prins în lanţuri ca să reziste, să nu se crape. Are 
două guri de foc prin care bag încet focul. Pun 
vasele înăuntru, deasupra cioburi şi încep 
arderea cu lemn de zăvoi, de pădure, cu orice, 
numai să nu fie groase: să fie subţiri, să nu aibă 
putere mare deodată. Focul durează şapte-opt 
ore. [...] 

Noi olarii am făcut ce făceau ăi bătrâni. Asta 
am făcut şi noi. Asta s-a moştenit, am luat-o aşa, 
din mers. Mie îmi pare rău că n-o să mai pot 
lucra... Copiii i-am dat la carte: unul lucrează 
la mină, la Mătăsari, iar celălalt este impegat de 
mişcare la Bârseşti. 

Aşa am făcut şi noi şi, cum se termină cu 
mine, s-a terminat şi povestea. Nu mai este 
nimeni la oale. Nimeni nu mai lucrează. S-a pus 
cap la treaba asta.“ 

Ceramica de Ştefaneşti 


„Familii" de ceramică 

^7 n lucrarea sa Ceramica românească. Barbu 
(^/ Slătineanu înscrie Ştefăneştiul intr-o grupă 
zonală, alături de următoarele centre: Şişeşti 
(Mehedinţi). Glogova, Târgu Jiu. Arcani, Peş- 
teana (Gorj). Vlădiceni, Buda, Dăieşti (Vâlcea), 
caracterizate prin păstrarea tradiţiei vechi, pre¬ 
istorice sau romane. O altă trăsătură comună 
a acestei „familii" o reprezintă faptul că „cea mai 
mare parte a olăriei este nesmălţuită şi, în unele 
locuri, ca la Vlădiceni, spre pildă, se fac mai ales 
vase ce pot merge la foc." (Slătineanu: 1937, 103) 

Olăria de Ştefaneşti e renumită prin rezis¬ 
tenţa ei. datorată unui pământ de bună calitate, 
pe care olarii îl găsesc în izlazul comunei. 

Dacă circumscriem centrul Ştefăneşti (aflat 
pe Valea Gilortului, lângă Târgu Cărbuneşti) 
celorlalte aflate în aria judeţului Gorj. putem ob¬ 
serva asemănarea olăriei de aici cu cea lucrată 
altădată în satele de lângă Polovragi sau în cele 
mai apropiate: Albeni, Bolboceşti şi Logreşti, 
unde astăzi meşteşugul a dispărut. (Mocioi, 
Vasilescu: 1974, 72) 

Privind spre Vlădeştiul Vâlcei, vom constata, 
pe baza observaţiilor şi analizelor directe din 
teren, o trăsătură comună celor două centre, 
referitoare la aspectul decorativ: „înfloratul" pe 
angoba albă de pe corpul vaselor, cu smalţ 
verde. Cu diferenţa că „modelele" se înscriu în 
registre decorative specifice, la Vlădeşti - bradul, 
spirala (melcul), punctul (picătura), valul (şirea- 
gul). la Ştefăneşti - varga, şerămpăul, şireiagul 
sau decorarea cu titirezul (motive şi tehnici care 
dovedesc nu numai un limbaj comun, dar şi 
efecte decorative asemănătoare). 



OeUe de ŞtefrsuteţU ac vevuşc <U QencuHfuUe 


Despre meşteri şi meşteşug 


datele pe care le deţinem cu privire la 
numărul de olari de aici (în 1938 lucrau 
circa 40 de meşteri. în 1971 - 15) ne dăm seama 
că Ştefăneştiul a fost un centru important, al 
patrulea după criteriul amintit, în următoarea 
ordine: Găleşoaia, Glogova, Vârtop-Ciuperceni. 

La fel ca şi în alte locuri, se constată o dimi¬ 
nuare a importanţei meseriei de olar, ce va duce 
în curând chiar la dispariţia ei. 

Astăzi, la Ştefăneşti mai sunt doar trei olari: 
Grigore Hănţulie (n. 1927), Ion Udroiu (n. 1928) 
şi Gheorghe C. Ionete (n. 1932), acesta din urmă 
nemailucrând din anul 2001. 

Ceramica de Ştefaneşti şi-a împuţinat, aşa¬ 
dar, rândurile, atât în ceea ce priveşte numărul 
olarilor, cât şi categoriile de obiecte lucrate. 

Spre exemplificare, redăm mai departe lista 
meşterilor şi lista categoriilor de vase de Ştefă- 
neşti. Printre meşterii din anul 1971, îi găsim 
menţionaţi şi pe cei care mai lucrează şi astăzi: 
Gheorghe P. Brănescu, Aurel Bălăceanu, Ion 
Hănţulie, Dumitru C. Popescu, Ion Noroiu, 
Gheorghe Gh. Ionete, Gheorghe Gh. Năntuce, 
Grigore Gh. Săvescu, Grigore Dobrovic, Vasile 
Pastac, Florea Surlea, Achim Popescu, Emil 
Asprea, Nicolae Brănescu, Grigore Ionaşcu. 
(Mocioi, Vasilescu: 1974, 76-77) 

Iată şi principalele categorii de vase lucrate 
la Ştefăneşti (apud Godea, Focşa: 2006, 70-71): 

• oale mari cu brâne şi două mănuşi de 
20-30 litri capacitate: 

• caţaveici - oale de 14-15 litri capacitate: 

• oale de ţăst, de mălai -7-10 litri capacitate; 

• oale de 2-5 litri capacitate: 

• oale micuţe, ulcele de 1 litru capacitate; 

• străchini de un singur tip; 

• ulcioare de şase mărimi diferite; 

• ulcioare mari, având 20-30 litri capacitate; 
se făceau mai rar de meşterii cei mai buni din 
sat; sunt smălţuite pe dinăuntru şi pe dinafară; 

• ulcioare de oţet; 

• păhărele de ţuică; 

• taiere de două mărimi - de Joi Mari şi de 
Păresimi; 

• saxâi de două mărimi; 

• tăvi de două tipuri: a) tăvi de pus sub ţăst; 
b) tăvi lungi pentru cuptor; 

• sărături sau solniţe cu mănuşi. 



Sacdâie tucrutfa de tyUyone 'îtyeUttulie 


Deşi s-a specializat în lucrul la ulcioare, 
la ciortane (oale de mărime mijlocie cu o toartă) 
şi ocale (oale „mai mărunte"). Ion Udroiu întoc¬ 
meşte şi el o listă cu ceea ce a lucrat împreună 
cu tatăl său, Grigore Udroiu, tot olar: ulcele, 
ulcioare şi ulcioluşe pentru vin, ceşcuţe de ţuică, 
pahare, găletuşe, oale cu două mănuşi, cratiţe 
de sarmale, sahane de copt came, raine (cratiţe), 
glastre, oale de ţest. 

O formă specială, nemaiîntâlnită la olarii 
din Gorj, este găletuşa sau căldăruşa. denumită 
în alte centre „oală de dus mâncarea la câmp", 
având toarta aşezată deasupra gurii vasului. 

O altă trăsătură interesantă a ceramicii de 
Ştefăneşti este aceea că denumirile obiectelor 
nu sunt „tributare" în totalitate celor tipic gor- 
jeneşti. Capul nu mai este unitatea de măsură 
„supremă": oala mare de una la cap sau de 
două la cap se numeşte caţaveică - denumire 
specifică pentru olăria din Argeş, în special din 
Curtea de Argeş, ca şi ciortana de altfel, care 
înseamnă oală de mărime mijlocie cu o toartă, 
care în limbajul goijean ar corespunde întreielii, 
iar strachina mai este denumită şi cenac. Tot în 
cadrul denominaţiilor amintim încă un „element" 
specific: ştergălia, cuvânt care desemnează tăr- 
colul sau „roata cea mică, de sus". 

Cuptorul de ars oale este mai puţin evoluat 
decât în alte centre: lucrat din pământ bătut, 
scund. îngrădit cu blană sau nuiele, având în 
interior cerişul „în stea", are doar o gură de foc. 

ceea ce întârzie circulaţia focului, a aerului şi a 
gazelor produse de arderea lemnelor. 

Olăria de Ştefăneşti, uzuală şi estetică tot¬ 
odată, se individualizează printre celelalte centre 
gorjeneşti prin angobarea totală sau parţială a 
vasului cu humă albă, înfloratul făcându-se cu 
smalţ verde şi cu dungi discrete de humă roşie. 

Ornamentele smălţuite sunt realizate în 
formă de dungi ce înconjoară corpul vasului. Tot 
cu smalţ verde se acoperă gura şi ţăţa ulciorului 
sau interiorul oalelor mari destinate păstrării 
alimentelor. 

Decorul simplu, format din două dungi de 
smalţ verde ce „străjuiesc" un brâu şerpuitor 
galben-maroniu sau roşu - aceasta este toată 
zestrea artistică a olarilor de astăzi. 

Suprafeţele oalelor arse sunt destul de 
„aspre" la vedere şi la pipăit, dar acest aspect îi 
conferă ceramicii de Ştefăneşti un plus de fru¬ 
museţe şi de viaţă, căci în interiorul nesmălţuit 
al vaselor se poate citi întipărită urma degetelor 
olarilor ca un frumos model de linii urcătoare. 

în trecut, „căile" olarilor alcătuiau trasee 
întinse „de pe valea Gilortului, Blahniţei, Galbe¬ 
nului şi Amaradiei, coborând pe drumuri ce 
însoţesc cursurile apelor până la vărsarea lor în 
Jiu şi de acolo mai spre sud. în ultimul timp. 

numărul olarilor din Ştefăneşti micşorându-se, 
mulţi dintre cei care-şi mai practică meseria 
abia reuşesc să lucreze vase de lut pentru a sa¬ 
tisface cerinţele pieţei de la Târgu Cărbuneşti, 
ale bâlciurilor şi vânzările prilejuite de diferite 
sărbători tradiţionale." (Mocioi. Vasilescu: 1974, 
143-144) 

Din 1998, când i-am cunoscut pe olarii din 
Ştefăneşti, drumurile mele s-au întâlnit cu ale 
lor de multe ori. Nelipsiţi din târgul de la Polo- 
vragi (unde i-am regăsit şi în iulie 2005), ei sunt 
cei care, prin prezenţa lor „neîntreruptă" şi prin 
oalele îndătinate, conferă atât meşteşugului, 
cât şi târgului statutul tradiţional şi specific. 


Olarii 

|acâ în 1998 „tonul" olarilor păstra încă 
accente optimiste şi se caracteriza printr-o 
oarecare „efervescenţă creatoare", accentul dis¬ 
cuţiilor căzând mai mereu pe o activitate ne¬ 
întreruptă, în anul 2002, când am fost pentru 
ultima dată la Ştefăneşti, „tabloul" s-a compus 
mai mult din amintirea vremurilor de altădată, 
când olăria „era băgată în seamă", şi din păreri 
de rău că „olăria a rămas în baltă; nu mai face 
nimenea" - aşa cum afirma Grigore Hănţulie, 
care ştie să facă toate felurile de vase care s-au 
lucrat la Ştefăneşti. El lucrează încă oale mari 
cu două mănuşi - caţaveici, ciortane („ceva mai 
mititele"), căldăruşe (oale cu mănuşa deasupra), 
oale cu o toartă; toate date cu albeală şi cu brâu 
de smalţ verde şi cu ruşală. Lucrează şi ghivece 
de flori smălţuite în întregime. Pământul îl ia din 
„coastă" de la Izlaz şi îl joacă acasă pe folie de 
nylon sau pe piele de porc, apoi îl modelează. 

Meseria a învăţat-o pe la 14-15 ani de la 
tatăl său. Constantin Hănţulie, care i-a spus de 
la început că în viaţă, ca să-ţi fie bine, trebuie să 
ai plăcere de meserie: „Tata şi-a luat cu munca 
de pe oale opt pogoane de pământ". 

Modele de urmat a avut şi în alţi câţiva olari 
care lucrau în Ştefăneşti: Grigore Săvescu, 
Aurică şi Emil Asprea: „Au fost multe satisfacţii 

în munca mea de olar, am lucrat mult şi am 
avut apreciere de la oameni, da' până la urmă 
cred că se desfiinţează meşteşugul, căci prin 
târgurile prin care merg, la Novaci, Polovragi, 
Logreşti, Alimpeşti sau Crasna, oalele se vând 
din ce în ce mai greu". (1998) 

Din nou la Ştefăneşti. Meşterul Hănţulie ne 
face o demonstraţie de artă ceramică, modelând 
un ulcior: „Să vă arăt cum se face un ulcior; 
că ăsta se lucrează ceva mai greu". Şi începe „să 
mânuiască" lutul cum ştie el mai bine. în ate¬ 
lierul său, ca de altfel în întreaga gospodărie, 
domneşte o ordine perfectă, care se datorează 
soţiei sale, Elena Hănţulie. Acţionând sub 
deviza „Curăţenia este baza la noi!", nu ştiu cum 
face totuşi ca atelierul meşterului, în care se lu¬ 
crează aproape zilnic, să arate curat ca lacrima. 

Grigore Hănţulie „sparge" momentele de tă¬ 
cere ale concentrării asupra mişcărilor mâinilor 
împreunate cu lutul, prin câteva vorbe saca¬ 
date, influenţate parcă de ritmul ştergălaiei, 
prin care vrea să ne comunice câteva date 
„tehnice" ale muncii sale: „Luăm pământul din 
coastă; îl lăsăm să se macereze, îl luăm la cuţi- 
toaie; acuma îl jucăm cu picioarele pe piele. 

Facem din el o turtă mare. din care lucrez 
ce ştiu eu să fac: ulcele, oale de două, trei, cinci 
kilograme, ciortane, caţaveici, oale de ţest şi 
ulcioare, bineînţeles. După ce le fac, le las să se 
usuce: apoi le dau la cuptor: după ce le ard, le 
scot ca să le dau culori (humă) şi smalţ verde, 
iar la cuptor, iar le scot şi abia la sfârşit urmează 
valorificarea. 

Aici la noi s-au făcut şi figurine cu forme de 
animale. Erau foarte căutate la târguri de copii, 
da' acu', de când au apărut atâtea jucării, cine 
să se mai uite la ele! D'aia nu mai facem, că nu 
se caută. Acuma am rămas doar cu trei târguri, 
Polovragi, Novaci şi Logreşti, unde dau oalele pe 
bani, da' mai demult mergeam prin sate cu carul 
cu boi până la Craiova; le dam şi pe bucate (->). 

Mi-aş dori mult să înfloare în continuare 
meseria, da' copiii nu se mai bagă. Au încercat 
şi la judeţ să facă atelier, da' nu au venit copiii 
să lucreze." (octombrie 2002) 

Ion Udroiu a învăţat meseria de la tatăl 
său. Grigore Udroiu, şi lucrează de la vârsta de 
14 ani. Pământul şi-l procură tot din islaz, dând 
la o parte cam 40 de centimetri până să ajungă 
la cel bun de oale. îl aduce acasă şi-l pune în 
gropniţă, unde îl lasă o iarnă. 

Când se apucă de lucru, îl taie, îl frământă 
cu picioarele, îl pune pe piele de porc sau de 
mistreţ, ca să nu se lipească: apoi pune turta de 
pământ pe rotar unde face bulgări mai mici 
pentru modelat. 

Ştie să facă ulcele de o oca, ciortane, caţa¬ 
veici. oale cu două mănuşi şi ulcioare. în legă¬ 
tură cu desfacerea mărfii, are aceeaşi mâhnire 
ca şi colegul său de breaslă: „De când cu sticlele 
de Coca-Cola, a cam dispărut ulciorul. Ne-au 
luat piaţa americanii". (1998) 

Simţind în mod dureros că meseria se va 
pierde („Eu am doi nepoţi, da' nu pun mâna pe 
ele nici uscate, zic că nu învaţă olărie că nu vor 
ei să stea cu mâna în noroi.“). la ultima noastră 
întâlnire. Ion Udroiu a vrut parcă să-mi încre- 

dinţeze („Măcar să rămână scris undeva, că nu 
se ştie cine va avea nevoie şi noi nu vom mai fi.“) 
o parte din codul tehnologic al ceramicii de 
Ştefâneşti: „înainte era foarte multă cerere de 
oale, acum vreo cincizeci de ani erau 120 de 
olari - numai noi eram de la Filiaşi până la 
Polovragi -, că nu erau pe atunci vase emailate. 
Şi acum mergem la târguri de săptămână şi 
lumea cumpără - zice că e mâncarea mai gus¬ 
toasă în vase de pământ. Le pun la foc fie la 
vatră, fie la aragaz, că ale noastre merg direct pe 
flacără; e pământul bun! 

Eu am avut satisfacţii cu meseria. Tinereţea 
a fost bună. Să vă spună soţia. Viorica, ce 
bucurie mare aveam când veneam de la târg şi 
puneam în jumătatea patului banii şi număram 
la ei. N-avea niminea în sat aici maşină, când 
am luat Dacia. Aveam banii în săcui. Dădeam 
marfa şi pe bucate: luam şi fasole, şi ţuică, şi 
grâu, şi porumb. 



Da’, ca să ai tot ce-am avut noi, trebuie şi 
multă muncă. Mergem după pământ în coastă 
în islaz şi-l săpăm la cincizeci de centimetri. 
Pământul trebuie să fie ca untul, să nu aibă 
pietre. Eu îl ştiu cum trebuie să fie, îl simt la 
mână. îl aducem cu carul, îl lăsăm să se dos¬ 
pească pe piele de porc; îl tai o oră, îi pun apă, 
îl pregătesc la mână, îl amestec continuu şi-l las 
încă o oră să se odihnească. Fac o turtă mare, o 
pun pe piele, stau pe un scaun şi-l iau la mână, 
îi pun apă cum ştiu eu şi-l fac ca foiţele, îl tai cu 
cuţitoaia, apoi îl calc cu piciorul. 

Când am nevoie să lucrez, fac gogoloaiele, 
da’ nu toate odată, că se usucă, doar atâtea câte 
modelez atunci la roată, pe ştergălie. Restul le 
clădesc pe rotar, adică pe masa cu roată. înainte 
roata se fixa jos pe măsea de cal. Ca să dau 
forma dorită vaselor, folosesc strungul sau piep¬ 
tenele, cum se zice în alte părţi. 

înainte se lucrau la noi oale mari cu două 
mănuşi pentru nunţi şi botezuri; aveau cam la 
20 de litri, se făceau greu. 

Eu lucrez mai mult ce se cere: ulcioare, 
caţaveici, căni, ocale şi ciortane. Pe vase dăm cu 
humă cu un căuc; cu cornul şi cu pensula facem 
modelele. Cuptorul meu este destul de mic, are 
o singură gură, în el intră cam 200 de bucăţi 
mai mari şi mai mici. Fac două arderi: prima 
durează şapte-opt ore şi a doua cam cinci ore. 
Cunosc când focul este gata, că rămân cioburile 
de deasupra albe, frumoase. Am şi un cârlig 
lung şi-l bag la jumătatea cuptorului şi când văd 
smalţul că sclipeşte, ştiu că e gata. Se mai 
prinde smalţul la oale şi ca să nu rămână lipite 
sau ca să nu se rupă, punem apă pe ele cât sunt 
fierbinţi şi îşi dau drumul. 

După părerea mea, olăria este frumosă şi 
bănoasă. N-ar fi rău să pună tinerii mâna pe ea, 
că ar avea din ce trăi. Dar, ca s-o faci bine tre¬ 
buie să ai şi drag de ea!“ (2002) 

* 

Gheorghe C. Ionete a văzut de mic copil 
cum lucrau olarii din sat şi a îndrăgit meseria. 
„Mi-a plăcut, deşi este murdăroasă", ne spune el 
în timp ce ne demonstrează cum se face un 
ulcior: „Dacă ştii să lucrezi, picioarele nu fug şi 
mâinile merg singure pe vas“. Ne povesteşte cum 
joacă pământul ca la o horă fără lăutari, cum îl 
frământă, cum îl modelează, cum îl decorează, 
cum îl arde: „Pământul este mai rar, mai humos 
şi nu primeşte alt ornament: îl scuipă". 

Ne arată şi instrumentele de lucru: un 
strung (pieptăne), o rolă (rotiţă), o ţepuşă de 
lemn „pentru înţepat la ulcioare": „Ştiu să fac tot 
felul: de la ulcioare de 100 de grame până la oale 
de 15 kilograme, oale care merg direct pe aragaz, 
ulcioare, căldăruşe". 

Merge la târguri la Polovragi şi la Târgu 
Cărbuneşti. Discuţia noastră se termină, însă, 
în acelaşi ton pesimist, pentru că, spune olarul, 
„munca nu prea se mai caută". (1998) 

în acelaşi ton începe discuţia noastră şi în 
2002. Meşterul este bolnav, nu mai poate lucra. 



"THi-a plăcut ntecenia,". 


Ne povesteşte cum a „fărâmat" cuptorul când 
şi-a dat seama că „s-a terminat cu olăria", după 
ce o doctoriţă de la Târgu Jiu „m-a pus la un 
aparat mic, s-a uitat prin mine şi mi-a ghicit 
ca şi cum ghiceşte o vrăjitoare. Mi-a spus ce am 
şi că nu mai am voie la muncă grea. 

Meseria o să se piardă în curând, că n-a fost 
băgată în seamă. La noi olăria n-a fost susţinută 
de Cooperaţie, aşa 
cum a fost în Vâlcea, 
aici s-a lucrat numai 
particular. Eu îndemn 
tinerii să lucreze, că e 
păcat să se piardă. La 
pământ, după expli¬ 
caţia mea, şi un ţigan 
ar învăţa: când mâni 
roata, stai cu mâinile 

fixe; pământul să se-nvârtă, că el se dă singur 
aşa şi-aşa după mână, nu mâna după pământ. 
Totul se lucrează cu capul; cu mâna dreaptă dai 
forma, cu mâna stângă dai mărimea. 

Pe mine bunica m-a pus să lucrez şi după 
cum văzusem eu că se face olăria; m-am apucat 
şi în trei zile am făcut normal, de vânzare. Am 
avut ambiţie, în trei zile am lucrat 35 de bucăţi. 

Am făcut de la ulcioare de 100 de grame, 
pentru copii (când veneau la târguri, astea se 
luau mai întâi - acuma nu!), până la oale de 30 
de litri, oale de toate mărimile. Cel mai mult îmi 
plăcea să pregătesc pământul, îl simţeam bine 
când îl călcam cu călcâiul. Pământul nostru e 
foarte bun, da’ trebuie să-l cunoşti, că are nişte 
vine prin el şi, dacă nu le ştii, când îl bagi la foc, 
uneori bufneşte de zici că-i frontul în curte. 

Pământul îl călcăm bine, nu ca capra pe 
deasupra, ci se ia la rând de trei-patru ori prin 
frecare, când vine de se leagă unul de altul şi 
se face ca ceara. Ăla-i bun, pe care-1 simţi după 
aceea la ureche, dacă-1 freci între degete, că face 
fâş, fâş! Atunci înseamnă că are tot ce-i trebuie 
şi conţine şi nisip. 

După ce modelez vasele, le usuc, le decorez 
şi le bag la cuptor. Prima ardere este de roşu, 
a doua de zămalţ. Zămalţul se face din miniu de 
plumb, noi îl obţinem din arderea plumbului 
(pleasnă sau praf). Se bagă îl el oxid de aramă. 


nisip şi zeamă de humă (toval), se trec printr-un 
geac mai des. 

Soţia m-a ajutat cu manipularea; aducea 
pământ în atelier. îmi da vasele la mână când 
le băgăm în cuptor. Cuptorul are două guri şi 
nouă găuri înăuntru ca să umble bine focul pe 
oale. Pentru foc foloseam gorunul... 

Chiar dacă a fost murdăroasă, meseria de 
olar pe care am avut-o a fost foarte bună. Am 
umblat prin multe târguri: la Cărbuneşti, Lo- 
greşti, Bibeşti, Polovragi, Alimpeşti şi prin toate 
satele din jurul nostru - Licurici, Frumuşei, 
Negreni, Bengeşti, Hurezani, Albeni. Aşa am 
trăit - mai şi una, mai şi alta - ce-ţi da, aia luai! 

Pământul nostru ţine la foc şi femeile ne 
aşteptau, când veneam cu oalele, să ne spună 
cât sunt de rezistente chiar dacă le pun direct 
pe flacără. Le spărgeau doar din neatenţie când 
umblau cu ele, nu din cauza focului. 

Cam asta a fost viaţa mea de olar! Şi ce-a 
fost nu mai este!" 

Ceramica de Vărtop-Ciuperceni 


„Curată, originală şi fără smalţ * 4 

fj]\ e comuna Ciuperceni din judeţul Gorj „ţin“ 
(fj/ mai multe sate: Vârtop, Peşteana-Vulcan, 
Boboieşti, Strâmba-Vulcan şi Ciuperceni, care 
au fost cunoscute altădată pentru olăria care 
se lucra aici, sub denumirea generică Peşteana- 
Vârtop. Datorită faptului că, dintre toate satele 
amintite, doar Vârtop a rămas un centru cera¬ 
mic activ, pentru o mai bună identificare l-am 
numit Vârtop-Ciuperceni. 

Cu fluctuaţii în privinţa numărului olarilor 
de-a lungul timpului, meşteşugul a rămas fidel 
formelor şi aspectelor tradiţionale, căci, după 
cum spun olarii, „noi toţi facem aşa cum am 
învăţat din generaţie în generaţie: marfă curată, 
originală, fără smalţ". 




Literatura de specialitate ne oferă date pri¬ 
vind situaţia statistică a meşterilor şi a catego¬ 
riilor de vase: în 1938, la Peşteana-Vârtop lucra 
un singur olar (Slătineanu: 1938, 196); în 1971, 
lucrau 25 de olari, în 1973 - 14, respectiv Con¬ 
stantin Prodan, Alexandru Homescu, Atanasie 
Frăţilă, Dumitru Tutilă, Constantin Pavel, Ion 
Pera, Ion Răuţ, Gheorghe Băleanu, Nicolae Că- 
lescu, Gheorghe Iacob, Ion Gh. Tutilă, Dumitru 
P. Călescu, Gheorghe C.C. Homescu, Constantin 
Covrig. (Mocioi, Vasilescu: 1974, 76) 

în anul 1998, am înregistrat numai doi 
olari, iar în 2001 - patru, după cum urmează: 
Vasile Cârpeanu, Ion Călescu, Aristică Băleanu 
şi Vasile Iacob. 

Repertoriul de forme este următorul: „oale 
de 1 la cap. de 2 la cap, de 3 la cap, de 4 la cap, 
de 5 la cap, ulcioare de 2 la cap, de 4 la cap, 
străchini de 4 la cap". (Godea, Focşa: 2006, 70) 


209 


www.cimec.ro 





Oaie 6ocea*t de ^/ant^-^cccfienceHc 


210 


în alt registru lingvistic, pentru aceleaşi capaci¬ 
tăţi se folosesc şi denumirile: incinceli, impătreli, 
întreieli, îndoieli (în ordinea crescătoare a 
mărimii). 

Cănile, oalele cu două toarte alăturate de 
pus la foc, taierele (farfurii mai mici), ibricele 
(ceainice), olanele întregesc prin producţia de azi 
(„am mai făcut şi alte forme, din ce am văzut pe 
la alţii, prin târguri") lista precedentă. 

Privind fiecare formă în parte, ai putea crede 
că, dacă ar fi existat vreodată un fond comun 
din care să-şi tragă fiinţa ceramica din întreaga 
Oltenie, etalonul acestuia ar fi fost ceramica de 
Vârtop-Ciuperceni, atât de frumoase sunt oalele 
de aici în alcătuirea lor! 

Interesant este şi faptul că denumirile spe¬ 
cifice olăriei de aici (obiecte, procese, fenomene) 
acoperă lingvistic toată aria geografică ce face 
obiectul cercetărilor noastre. Pământul este pus 
în legănuş: din el se fac turte şi apoi cocoloaşe, 
din care, după modelare, rezultă incinceli, împă¬ 
treli... sau oale de cinci la cap, de patru la cap... 
Roata olarului este alcătuită din taier (discul de 
sus) şi roata mare, legate printr-un ax sau fus. 

Cuptorul de ars oale are două forune, iar 
înăuntru are ceriş, cu găuri prin târcol. Cera¬ 
mica produsă la Vârtop-Ciuperceni este de un 
singur fel: boceau (nesmălţuită). 


Ceramica populata din OCtenia 


Această ultimă trăsătură specifică se dato¬ 
rează atât menţinerii tradiţiei, cât şi faptului că 
olarii „n-au reuşit să aducă în centrul lor folo¬ 
sirea smalţului, pentru că nu au învăţat aceste 
taine şi trăsături ale arderii şi cuptoarelor de ars 
oale“, aşa încât temperatura maximă de ardere 
nu este mai ridicată de 800°C. 

înfloratul vaselor se face cu ruşală şi albea, 
care se aşază pe vase cu pensula sau cu cornul: 
puncte, valuri, linii (dungi), care se transformă 
în valuri, şerămpaie sau şerpişori cu ajutorul 
mişcării pe corpul vasului a pieptănului sau a 
degetului. 

Pe toartele oalelor şi ale ulcelelor olarii 
trasează şi astăzi mici dungi paralele al căror 
număr variază în funcţie de mărimea lor. Acest 
element ornamental socotit ca atare de olarii de 
astăzi constituia în vechime modul de marcare 
a preţului, fiecare linie corespunzând unei sume 
de bani. 


Pământ dulce - pământ iute 


I j asile Cârpeanu (n. 1946) lucrează olărie 
ly de la vârsta de 10 ani. învăţător intr-ale 
lutului i-a fost bunicul său, Dumitru Cârpeanu. 
Tatăl său ajuta doar la pregătirea pământului, 
căci avea un defect la ochi şi nu putea modela: 

„Aşa că eu a trebuit să învăţ de mic să lucrez 
foarte bine oalele". Deşi aici s-au făcut şi oale 
mari. îmbrânate (de una la cap), meşterul nu a 
deprins să lucreze asemenea forme. 

Lucrează însă cu un talent deosebit şi cu 
mână sigură toate celelalte categorii tradiţionale: 
ulcioare mari şi mici, ulcele de cinci, împătreli, 
îndoieli (oală mare cu două mănuşi alăturate), 
castroane, ghivece, farfurii, străchini, ulcele, 
căni. 

Pământul şi-l procură din mai multe locuri 
„de la vale, de la Ciuha-naltă şi de la Bisorca-n 
deal". Sunt două feluri de pământ: unul „iute" 
şi altul „mai dulce"; pentru ca vasele să nu se 
spargă la uscat sau la ars, ambele feluri se com¬ 
bină şi se obţine o pastă numai bună de lucrat, 
pentru că „cel dulce îl înmoaie şi pe celălalt, 
îl îndulceşte şi-l face bun". Urmează procedeele 
binecunoscute: înmuiatul, călcatul, amestecatul 
cu nisip, curăţatul, frământatul, modelatul, 
decoratul, uscatul şi, în sfârşit, arsul oalelor. 

Pentru că acum Vasile Cârpeanu lucrează 
doar vase nesmălţuite, face în cuptorul cu două 
guri o singură ardere: „Când văd flăcările dea¬ 
supra, ştiu că-s gata, nu mai trebuie să bag foc". 

Oalele scoase din cuptor îşi aşteaptă cum¬ 
părătorii. Aceştia sunt cei care vin în târguri 
sau în satele din judeţele Dolj, Gorj. Mehedinţi. 
Vasile Cârpeanu face cinste, prin hărnicia şi 
talentul său, atât satului, cât şi meşteşugului. 



Oalele sale au forme bine gândite şi frumos pro- 
porţionate şi sunt înnobilate de decoruri tipice 
zonei: linii paralele, şerămpăi, valuri, semi¬ 
cercuri, puncte, arcuri, stele sau flori. (1998) 


„întoarcerea în teren u 

n octombrie 2002, reveneam la Vârtop-Ciu- 
C zj perceni, pentru a „culege" noi date despre 
meşteşugul olăritului, în virtutea „modelului" 
de cercetare ales, care presupune întoarcerea 
în teren ori de câte ori aceasta este posibilă. 

Consideraţi de acum de-ai locului, suntem 
poftiţi cu prietenie de Vasile Cârpeanu şi soţia 
sa şi invitaţi la masa lor, după tradiţia locului. 
Se obişnuieşte ca aici oamenii - prieteni, rude, 
apropiaţi - să mănânce din aceeaşi strachină. 

<U “Vomite (fânfieaau, tată 4*. ţiu, 
la. eufotonui de ane oale 


Fierte în oale de lut „curate, originale şi fără 
smalţ", felurile de mâncare de varză şi cea de 
fasole, lăsate la fiert câteva ore bune aveau o 
savoare ce trezea simţul copilăriei, amintirea 
bunicii şi a aromelor ce te învăluiau în bucătăria 
ei de la ţară. „înainte vreme nu mâneam pâine, 
mâneam doar turtă", ne spune soţia meşterului. 


2/2 



'Ztlcuvi 

De la strachina cu varză şi oala de fasole 
se naşte discuţia noastră despre olărit, la care 
participă, de astă dată, şi Gheorghe Cârpeanu, 
tatăl lui Vasile Cârpeanu, care ne mărturiseşte: 
„Anul ăsta am încherbat 80 de ani. Eu nu prea 
am putut să lucrez la oale, că am fost defect la 
ochi, da' am ştiu să pregătesc bine pământul. 
Mă pricep şi la cuptor, la arsul oalelor şi chiar 
la construirea cuptorului: pe ăsta eu l-am făcut; 
e destul de înalt, cât statul de om, are două guri, 
forum, cum le spunem noi, şi în fund are găuri 
prin târcol, ca să tragă focul. (4-) 

Ca să faci olărie bună, trebuie să ştii să 
pregăteşti pământul, pe care-1 luăm acum din 
mai multe locuri: de la Puntea înaltă, de la 
Vârful Crucii şi de la Bisorca. Este de două 
feluri: unul mai iute, altul mai moale. Ca să 
iasă bine, atunci când fac turta, pun pământ de 
două feluri şi nisip - o postavă de nisip la două 
de pământ. Şi la călcatul pământului mă bag. 
Fac aşa: tai turta de două ori şi o calc apoi de 
două-trei ori. După asta se ia şi se frământă ca 
coca de pâine, ca brutaru' cocoloaşele. 

După aia lucrează băiatu', Vasile; le ia coco¬ 
loaşele, le pune pe taier şi face ce vrea, cât sunt 
cocoloaşele de mari. A făcut şi oale de până la 
10 kilograme; din leatu' lui, numai el a învăţat 
să facă aşa. în rest face obişnuit: încinceli, 
împătreli, întreieli, îndoieli. Le face cu modele cu 
pensula: noi le zicem dungi şi şerpişoare. 

înainte vreme, cât a mers cu oalele a fost 
foarte bine. Ăia de la câmp nu prea au bani, 
da' au bucate. Şi atunci le dădeam pe bucate. 
Mergeam cu oalele până la Dunăre-n vale, până 
la Calafat." 


„Eu m-am dresat bine 
în meseria asta.“ 

făjând am ajuns pentru prima dată la Vârtop- 
Ciuperceni, în 1998, Aristică Băleanu 
(n. 1930) nu mai lucra ceramică, dar acum, 
când a „terminat cu serviciul", a început din nou 
să facă oale. 

amica de Vârtop-Ciaperceai 


„Eu am lucrat la mină, dar meseria de olar 
o am de când aveam 14 ani. Am învăţat-o de la 
tata, Gheorghe Băleanu. Din ’91 n-am mai lucrat 
deloc, dar de acum înainte, dacă aş fi sănătos, 
aş lucra mereu şi le-aş da pe boabe - pe grâu şi 
pe porumb. 

îmi aduc aminte când ne duceam cu oalele 
la târg, în Dolj şi Mehedinţi, la Baia şi la 
Strehaia, unde nu acopeream consumul. înainte 
la Strehaia stăteau oamenii la coadă la oale şi 
la străchini ca la pâine. Vindeam 700 de bucăţi 
într-o oră şi nu făceam faţă cu cerinţele. 

Eu m-am dresat bine în meseria asta; ştiam 
să fac orice: oale mari de un cap, da' nu mai pot 
acum. Cel mai mult lucrez întreieli, împătreli şi 
încinceli, dar şi ulcioare, că le cumpără oamenii 
prin sate când dau de pomană, la părestase, 
unde se împart ulcioare cu apă şi colac, ca să 
aibă morţii apă pe lumea ailaltă. Tot aşa se 
caută şi farfuriile, la care le mai zicem şi taiere. 

Ca să iasă oalele bune, trebuie şi pământul 
bun. La ăla bun noi îi zicem jiţă şi se găseşte în 
matca Vârtopului şi la Bisorca. Acolo sunt gropi 
făcute de cei care se băgau să scoată; au fost şi 
accidente, de şi-au mai rupt şi picioarele, când 
a fost să cadă pământul pe ei. După ce-1 aduc 



/ftictica, “Badeauu: .. "TfC-atH- apucat diu <mu de danie 


acasă din carieră, îl pun în legănuş, să se odih¬ 
nească. îl prepar cum trebuie şi încep lucrul: 
pun cocoloşul pe taier şi îl modelez, îl înalţ cu 
pieptănul, îmi curăţ Jleiciul de pe mâini pe raz 
şi încep înfloratul cu albea... 

M-am apucat din nou de olărie fiindcă am 
avut pasiunea să văd dacă mai pot: mâinile îmi 
merg bine, doar piciorul mă mai doare. Am vrut 
să învăţ şi copiii, da’ li s-a părut greu, dar tot 
vreau să-i învăţ pe alţii, că binele rău nu iese!“ 

* 

Tot în octombrie 2001, am cunoscut-o şi pe 
Paraschiva Homescu, o femeie în vârstă de 
75 de ani, firavă, cu semnele fragilităţii şi ale 
suferinţei întipărite pe faţă. Ne povesteşte din 
viaţa ei de demult şi de acum: „Pe tatăl meu l-a 
chemat Gheorghe Crăciunescu şi a fost tot olar. 
Când eram eu copil, satul era aproape tot de 
olari. Erau oameni respectaţi şi oalele erau cău¬ 
tate aproape tot timpul: în gospodărie, la câmp, 
la parastase, de Joimari, de Florii, de Moşi, la 
hramuri, la botezuri, la nunţi, la înmormântări. 
Nimic nu se făcea fără oale de pământ. Acuma 
zice că-i semn de înapoiere dacă mănânci din lut. 

Ceramica popuCară din OCtenia 


Se facea şi un joc cu străchini - «vrăjitu’» - 
îl jucau fetele şi băieţii. Puneau pe masă stră¬ 
chini, iar sub ele piepteni, păr de porc, fasole, 
ceapă... Apoi le vrăjea, le învârtea şi ce-ţi cădea, 
ziceai că o să ai parte de o fată frumoasă sau 
de un băiat frumos, bogată sau bogat, cuminte 
sau nu... sau dacă îţi cădea ceapă zicea că o să 
ai noroc în ceapă, sau fasole - noroc în fasole. 

Când eram tânără, după război, viaţa a fost 
foarte grea: torceam toată noaptea la cânepă, 
o opăream cu cenuşă şi ţeseam pânza pentru 
cămăşi. Ne zgâria pe la şolduri, că era aspră. 

Purtam costum cu oprege, pe cămaşă fă¬ 
ceam râuri tot cu cânepă, pe cânepă. 

Da’ viaţa de azi e şi mai grea pentru mine. 
Bărbatul mi-a murit acum optsprezece ani, da' 
n-am trăit bine cu el, că mă bătea. Am o fată la 
Peşteana, care este foarte harnică, da’ băiatul 
e rău, mi-a vândut şi lucrurile de moarte... 

Eu cânt zorile la mort, sunt singura în sat 
care ştie să cânte. Se cântă dimineaţa într-un fel, 
seara într-un fel, iar la înmormântare în alt fel: 

Scoală (zici cum îi zice mortului, 
numele lui), scoală, 

ScoaV de mi te roagă 
De trei cărturei, 

Cu veri de la ei. 

Casă ca să-ţi facă, 

Căscioară de brad 
Cum ţie ţi-a fost drag. 

Ia de mi te roagă 
De trei cărturari. 

Numele să-ţi scrie, 

La buciumi de vie, 

Căfetile tale 
Struguri vor culege, 

Numele-or vedea 
Şi nu te-or uita. 


Dar tu ai adurmit 
Somn nepomenit. 

Scoal' de mi te roagă, 

ScoaV, te uită la vale, 

De vezi cine vine: 

Domnul Cristos vine, 

El vine-ntrebănd 
De-un bolnav în sat: 

Pe tin' te-a găsit 
De mi l-ai primit 
Şi l-ai găzdăluit. 

El cănd a plecat, 

Sufletul şi-a luat. 

Ca să-l ducă-n rai. 

C-acolo-i de trai. 

Se cântă şi la femei şi la bărbaţi. La tineri 
se pune un steag de plop - ca un brad. 

Alt cântec de mort este aşa: 

Plăngeţi voi patru pereţi, 

Că de mine rămâneţi; 

Plăngeţi voi şi veciniori 
Şi mă petreceţi cu flori, 

Că de-acuma înainte 
Nu mă mai vedeţi prin curte; 

Nici prin curte, nici prin casă. 

Nu mai sunt cu voi la masă. 

Să vă spun şi un obicei de la nuntă, că prea 
am vorbit numai de moarte: când se mărită fata, 
se pune un par înalt în curte şi o batistă cu bani: 
ginerele trebuie să se urce să ia batista, apoi se 
duce cu ea în capul mesei cu ea - naşul trebuie 
să-i plătească.” 

„în loc să joci la horă, 
joci pe pământ/' 


2/4r 


Zorilor, surorilor. 

De ce mi-ai întârziat 
Şi nu te-ai sculat. 

Că toţi s-au sculat 
Şi la vaci au dat. 


fjje Ion Călescu (n. 1928) nu l-am găsit 
lf* acasă, dar am aflat despre el că lucrează 
la fel ca atunci când l-am cunoscut, aşa încât 
„portretul" său, „creionat" în anul 1998, a rămas 
neschimbat. 

Lui Ion Călescu, din satul Vârtop-Ciuper- 
ceni, bunătatea şi voia bună i se citesc mereu 
în priviri. Este surprins că ne vede în curtea sa 
la o oră târzie, dar ne primeşte cu ospitalitate 
alături de numeroasa-i familie. 

Este, de asemenea, mirat că se preocupă 
cineva de munca lui, deşi multe din oalele sale 
ar fi meritat de mult să se afle în colecţiile 
muzeelor din ţara noastră. Ele sunt frumoase, 
variate şi păstrează tradiţia locală sau sunt 
expresia imaginaţiei sale creatore. Dar şi atunci 
când face, de exemplu, un ceainic cu capac, nu 
uită bunul gust. Aceasta este „linia directoare” 
a artei sale. Ca fiecare om, are şi el o poveste: 
a învăţat olăria la 10 ani de la tatăl său. De 
atunci, a lucrat cam aceleaşi forme şi modele, 
uneori uşor îmbunătăţite. în 1940, a rămas 
orfan de ambii părinţi şi de atunci a făcut 
meserie nu numai de plăcere, ci şi de nevoie. Are 
trei fete şi mai mulţi nepoţi şi nepoate: „Poate 
vreunul va învăţa olăritul”, ne spune el, mereu 
cu zâmbetul pe buze. 


„Meseria este anevoioasă. Pământurile le 
aducem de la Bisorca şi trebuie să fie de mai 
multe feluri: le amestecăm ca să facă legătură: 
altfel nu merg la uscat şi la foc, pentru că se 
sparg. Cele două feluri sunt galben şi alb. Le 
amestecăm şi cu nisip. Punem apoi o bucată 
mare jos, o călcăm. Mă ajută şi soţia. în loc să 
mergi la horă să joci, joci pe pământ şi e mai 
cu folos. îl tăiem cu coasa ca pe foiţa de tutun, 
îl mai călcăm de trei ori şi-l facem sul. E greu de 
adus şi pământul acasă... e şi periculos, pentru 
că se surpă malurile. De când a fugit pământul 
este mai greu.” 

După ce a fost călcat, se iau bucăţi mai mari 
şi se frământă „ca pe pâine”, apoi se fac coco¬ 
loaşe. Din ele, olarul modelează ulcele „de cinci”, 
oale „de patru”, oale „de trei”, oale „de două”, 
oale de un cap. 

înainte, ştia să lucreze oale mari cu brăne 
alveolate, pentru fiertul mâncării la nunţi. înalţă 
oalele cu mâinile şi cu ajutorul pieptenului din 
pământ, apoi cu o pensulă lucrată din păr din 



&Ueec*c <y frânte din „i&utteei," e&iectelon eale de ceneuttion 


www.cimec.ro 











Ceramica popuCară din OCtania 



&aâtn<M, <m ^laasiea, nuzne &zle 4 cu) 




*7ttci*tcejCi ac dcutyi 41 vâlceni 


Tllceci (*)<nc &<ile&ac) 


coada porcului sau din coada boului, le înflo¬ 
rează. Floarea mare o face cu degetul, după ce 
a trasat dungile de ruşală. Modelul cănilor îl 
face cu cornul. Cu oalele pe care le lucrează, Ion 
Călescu merge la Godineşti. Tismana, Pocruia 
şi le dă pe bani şi „pe bucate", aşa cum făceau 
altădată şi olarii de aici, despre care meşterul ne 
vorbeşte cu respect: Gheorghe Iacob, Ion Perea, 
Dumitru Călescu, Milică Călescu, Victor Perea, 
Ion Văduva, Ion Răuţ, Constantin Covrig, Dumi¬ 
tru Păunescu, Vasile Răuţ, Sever Păstoiu. 

„Modelele - cu albea 
şi cu humă neagră “ 


n octombrie 2001, l-am cunoscut la Vârtop- 
(v/ Ciuperceni şi pe Vasile Iacob (n. 1938). 
Nici el nu a mai lucrat o perioadă lungă de timp, 
pentru că a fost angajat ca lăcătuş la Târgu Jiu: 


„Acum, cu pensia asigurată, mai fac periodic. Le 
fac pe pofte, ca să mă duc de drag să mă plimb 
prin locurile pe unde am fost cu tata: am fost în 
jos până-n Dolj - la Băileşti, Poiana Mare, Galişa 
Mare, Băcleş şi în Goij şi Mehedinţi, către Tur- 
ceni. 

Prin anii '50, cred că eram aşa, cam o sută 
de olari în satul nostru. Pe tata l-a chemat 
Gheorghe Iacob şi a făcut numai olărie toată 
viaţa. Toată lumea trăia atunci din oale: băgăm 
oala în gura sobei, puneam capacul şi fierbea. 
Mâncarea fiartă în oală de pământ este foarte 
gustoasă, pentru că pământul e curat, natural, 
sănătos, că e fără smalţ. Dacă sunt bine arse, 
nu trece apa prin ele şi sunt rezistente la foc. 
Ulcelele şi taierele (farfuriile) se caută şi acum la 
înmormântări şi la pomeniri. 

înainte femeile văduve luau oameni - olari - 
şi-i angajau să le facă oale înainte de parastase... 

Pământul îl iau de pe vale, acolo unde este 
o vână bună de pământ, şi îl amestec cu nisip. 
Lucrez oale de două la cap, trei la cap şi patru 
la cap, dar şi încinceli, adică ulcele mai mici. 

Modelele le fac aşa cum s-au făcut mereu la 
noi. cu albea şi cu humă neagră, luate de la 
depozit. La modele le zic dungi, linii şi floare 


sau floarea mare, pe care o fac cu degetul, după 
ce am făcut dungile cu pensula. De ars, le ard 
o dată în cuptorul care are două guri. 

Când le scot din cuptor, mă uit cu drag la 
ele. Oalele mele seamănă leit cu oalele moşte¬ 
nite din moşi-strămoşi. Nu am schimbat nimic 
în meşteşugul moştenit de la tata.“ 



‘Vaâite cad: ..uit cu cOiay iu cuteie mete“. 

„între puţineii clăcaşi..., 
mai toţi au meşteşugul olării.“ 

a să ajungi la Oboga, venind dinspre Sla¬ 
tina, trebuie să părăseşti, la Balş, drumul 
care duce spre Craiova şi să te abaţi pe partea 
din dreapta a şoselei. Iar dacă scopul călătoriei 
este acela de a cunoaşte ceramica din zonă, 
trebuie să te opreşti la Muzeul de Ceramică din 
centrul oraşului Balş, pentru a vedea ce comori 
au scos olarii din pământul modelat cu sudoare 
şi talent. Este vorba despre o multitudine de 
forme şi volume izvodite din lut, decorate cu 
motive specifice zonei, care demonstrează diver¬ 
sitatea meşteşugului olăritului şi, în acelaşi timp, 
o unitate morfologică şi stilistică ce delimitează 
familia ceramicii de Oboga. Cercetări mai vechi 
şi mai noi, precum şi numeroase documente 
„vorbesc" despre vechimea acestei ocupaţii şi 
despre sorgintea alcătuirii vaselor şi a motivelor 
ornamentale. 

Aflăm astfel că, în secolele al XVI-lea şi al 
XVII-lea, aşezarea (alcătuită astăzi din trei sate: 
Oboga de Jos, Oboga de Mijloc şi Oboga de Sus) 
a constituit o parte a moşiei Buzeştilor. în seco¬ 
lul al XVIII-lea, Oboga este pomenită în „...aşe¬ 
zământul lui Matei Morânglavul şi al soţiei sale 
Maria, când alături de moşiile închinate schi¬ 
tului Şerbăneşti-Vâlcea, se numără şi «partea 
treia din moşia Oboga sud Romanaţi ce iaste 
partea mea (alături de alte moşii şi robi ţigani)». 
Prima menţiune documentară a olăritului de la 
Oboga ne parvine din a doua jumătate a seco¬ 
lului al XlX-lea, când meşteşugul [...] era aşa de 
dezvoltat, încât autorităţile judeţului Romanaţi 
erau obligate să caracterizeze astfel economia 


da OGoqa 


judeţului: «... industria există în starea cea mai 
rudimentară, ea mărginindu-se la [...] olăria ce 
se creează la Oboga»." (Zderciuc, Butoi. Mihai: 
1969, 198) 

Despre „starea" olăritului aflăm şi dintr-un 
document din 1838, în care C. Obogeanu se 
plânge ocârmuirii judeţului Romanaţi că locui¬ 
torii clăcaşi din comuna Oboga, din cauza meş¬ 
teşugului olăriei, au lăsat pământul nelucrat: 
„între puţineii clăcaşi ce-i avem pe partea noas¬ 
tră de moşie numită Oboga, cei mai mulţi au 
meşteşugul olării şi fiincă aceia mai în toţi anii 
şi-au lăsat cuvenitele pogoane deslucrate, tot 
îndeletnicindu-să la lucrarea acelui meşteşug 
mai cu totul au amorţit sporul agriculturii". 
(Problema ţărănească, 1977, 172-173) Autorul 
reclamaţiei cerea în continuare măsuri severe 
împotriva olarilor. 

Consideraţiile despre forma şi motivele olă¬ 
riei obogene coboară cu mult înainte de secolul 
al XlX-lea: „Atât omamentica, cât şi forma 
vaselor denotă origini foarte vechi [...]. Astfel, 
menţionăm străchinile ce amintesc formele 
cunoscute în aşezările neolitice din zonă şi mai 
apoi în ceramica geto-dacică, diferitele tipuri de 
căni şi de oale cu una sau cu două torţi, 
asemănătoare celor dacice şi romane, ulcioare 
cu o toartă de forma celor atât de răspândite în 
aşezările şi necropolele Olteniei Romane, oţeta- 
rele care doar la Oboga, prin înălţimea gâtului, 
continuă vechile forme ale amforelor antice, 
vasele şi figurinele antropomorfe şi zoomorfe 
amintind de cele neolitice. Unele elemente geo¬ 
metrice folosite la ornamentarea vaselor: triun¬ 
ghiul, spirala, valul, linia frântă, brâul alveolar, 
alcătuind o varietate nesfârşită de compoziţii, 

ne sunt cunoscute din aşezările neolitice aparţi¬ 
nând culturilor Vădastra şi Sălcuţa, descoperite 
pe teritoriul judeţului 01t.“ (Deleanu: 2003, 6) 
Barbu Slătineanu, împătimitul cercetător 
şi marele colecţionar de ceramică de Oboga, 
scria despre acest centru că „a deservit marile 

aşezăminte ale Basarabilor şi Brâncovenilor, de 
la Brâncoveni, Plăviceni, Căluiu şi ale marilor 
boieri de la Craiova şi Slatina", fiind primul care 
remarca influenţele exercitate de centrul Horezu, 
şi nu numai, asupra olăritului de Oboga: „Unele 
decoraţii au suferit poate influenţa de la Hurez, 
dar de obicei îşi au caracterul lor propriu. Farfu¬ 
riile cu fondurile negre şi decoraţia cu şerpuiri 
galbene, albe sau roşii, alternate cu puncte 
mari, au unele asemănări cu motivele artei cera¬ 
mice de peste Dunăre, a sârbilor sau a bulga¬ 
rilor cu care trebuie să fi avut legături (este ştiut 
faptul că olarii de la Oboga ajungeau altădată cu 
oale de vânzare în târguri din Bulgaria, de unde, 
probabil, au putut prelua unele motive - n.n.). 
Motivele geometrice sau cele cu animale sunt 
curat româneşti. Păsările şi peştii sunt subiecte 
principale de decoraţie animală şi amintesc 
motivele vechilor ornamente scitice [...]. în scurt, 
se poate spune că acest centru, menţinând 
multe tradiţii foarte vechi, a primit în parte 
decoraţia şi tehnica secolului al XVIII-lea de la 
Horezu." (Slătineanu: 1937, 101-102) 

Faima olarilor; 
semne şi semnificaţii 

ţT t acă în secolul al XlX-lea meşteşugul olă- 
(**/ritului era menţionat cu sens negativ, 
făcând subiectul unei reclamaţii, la începutul 
secolului XX, el este menţionat prin aprecierea 
calităţii ceramicii şi a talentului olarilor care, 
la primul concurs de olărie din ţară (1908), au 
obţinut Premiul I. Este vorba despre Nicolae 
Florea Pielmuş şi Marin Diaconeasa. în 1910, 
la concursul de olărie ţinut la Bucureşti, un 
premiu a fost primit de Marin Florea Preda, din 
localitatea Iancu Jianu, de la care a învăţat 
meserie Mitriţă Viscol, un olar atât de apreciat 
pentru lucrările sale de către toţi olarii de astăzi 
de la Oboga. 

Mitriţă Viscol a influenţat, prin talentul, 
imaginaţia şi spiritul său tehnic, mulţi olari care 
i-au urmat exemplul: „El a preluat ideea tehnică 
a zdrobitorului de struguri şi a realizat mala¬ 
xorul pentru lut, prin adăugarea unui electro¬ 
motor, uşurând astfel mult cea mai grea etapă, 
mestecatul lutului". (Chivu: 1999, 15) 

Şi Marin Diaconeasa, bunicul octogenaru¬ 
lui Tudor Diaconeasa, încondeietorul de ouă de 
astăzi din Oboga, a rămas în memoria olarilor 
un.«spiritus rector» - el ar fi cel care a ima¬ 

ginat «pomul vieţii» ca motiv decorativ" ( ibidem ), 
precum şi cel care a deschis calea „migraţiei 
semnelor" de pe ouăle încondeiate pe ceramică: 
cocoşul, vulturul, peştele, frunza de jugastru, 
heruvimul, pânza de păianjen, pana de păun, 
calea rătăcită şi fierul plugului. 

Memoria colectivă păstrează numele altor 
olari din Oboga care au contribuit la „fixarea" 
stilului obogean: Florea şi Constantin Bârzescu, 
Marin Florea, Florea Preda, Ilie Stan, Nicolae 
Drăghici, Cârstea Roşoga, Ioniţă Corbeanu, 
Constantin C. Crin, Năstasia Văduva. (Deleanu: 
2003, 6-7) 

Cel mai cunoscut, respectat şi apreciat olar 
din Oboga este azi Grigore Ciungulescu, care, de 
la înălţimea vârstei şi experienţei sale, le predă 
lecţii de olărit nepotului său Emil, fiului Marin, 



(Z&c&ţxl de Obuşa, lefi/Uca a ceceţcduc de "Zlunef 




*7etiene jlnăodte „ea la leneşa" 



www.cimec.ro 















(ZenasHica ele ^acCcucţi (‘Tîlancel (2<%li&z&a) 


222 


şi norei Tudoriţa. în familie, schimbul de gene¬ 
raţii s-a produs firesc, în timp, răbdător, în aşa 
fel încât cei tineri să nu risipească nimic din 
„mânuiala" şi ştiinţa lui Grigore Ciungulescu. 

La Oboga mai lucrează astăzi Dumitru şi 
Ion Dincă, precum şi Mihai Chiroiu. 

Diversitatea de forme şi motive ornamentale 
asigură, pe de-o parte, profilul propriu centrului, 
iar, pe de altă parte, prin anumite „corespon¬ 
denţe", racordul cu alte centre mai mult sau 
mai puţin apropiate - Horezu, Curtea de Argeş, 
Răuţi (piesele de ceramică roşie): „De la vasele 
de murături, cu formă specifică conferită de 
gâtul alungit şi oalele de o mare diversitate tipo¬ 
logică, urcioare, ploşti, străchini, farfurii, talere, 
se ajunge la forme aproape miniaturale, ce 
reprezintă jucăriile de copii, fluiere..." (Grosu: 
1993, 30) ‘ 

înfrumuseţată prin forme în relief, trans¬ 
puneri plastice ale unor simboluri străvechi: 
barza, şarpele, broasca, leul, prin brâuri alveo- 
late, prin pictare cu cornul şi trasare cu gaiţa 

(mai rar) sau „imprimate" cu titirezul, având ca 
ornamente predominante: melcul (spirala), 
cotelul (valul), punctul, linia, cocoşul, coada de 
păun (sau coada de curcan), pomul vieţii, vul¬ 
turul, ceramica de Oboga dovedeşte în egală 
măsură respectul faţă de tradiţie şi originalitate. 

Corina Nicolescu şi Paul Petrescu aduc 
argumente privind sorgintea şi semnificaţia unor 
semne proprii ceramicii de Oboga: „Prezenţa 
arborelui însoţit de anumite păsări: porumbelul, 
cocoşul, păunul şi vulturul, trebuie pusă în 
legătură cu rolul olăriei în ceremoniile funerare 
şi de pomenire a morţilor [...]. Arborele cu sensuri 
simbolice diferite reprezintă ideea perpetuării, 
a regenerării şi a permanentei victorii a vieţii 
asupra morţii, de aceea era prezent în toată ţara 
în ritualurile de căsătorie şi de înmormântare, 
apărând ca ornament nelipsit ceramicii folosite 
în aceste împrejurări. 

O altă categorie de ornamente caracteristice 
olăriei bizantine o formează cele zoomorfe şi 
antropomorfe, de natură simbolică. în ceramica 
bizantină, ca şi în cea orientală, anumite păsări 
- vulturul, porumbiţa, păunul - şi animale - 
leul, pantera, cerbul etc., împreună cu şarpele, 
broasca [...]- constituie un repertoriu ornamen¬ 
tal obişnuit, datorită semnificaţiei lor magice 
sau religioase [...]. Olăria românească adaptează 

şi păstrează mai ales [...] vulturul bicefal pe 
care-1 vom regăsi mult mai recent şi pe olăria de 
la Oboga. încă din antichitate, ştim că vulturul 
avea rol de purtător al sufletului după moarte, 
de aceea apare pe stelele funerare şi alte 
morminte." (Nicolescu, Petrescu: 1974, 53) 

Amintită şi de Barbu Slătineanu, decoraţia 
în „damier", în „nid d'abeille" sau în romburi 
apare astăzi destul de rar, „aşezată" pe fundul 
taierelor, realizată prin zgâriere cu un vârf 
metalic în pasta crudă şi mai puţin prin trasare 
cu cornul. 

Jucăriile zoo- şi avimorfe (lei, câini, cuci, 
pupeze), cele antropomorfe (femei în costume 
populare) sau fluiericele (reprezentând şerpi, 
căprioare, urşi, câini etc.), smălţuite şi colorate 
în nuanţele specifice ceramicii de Oboga: verde 
măsliniu, brun-roşcat, ivoriu, contribuie la ima¬ 
ginea „în scurt" despre acest centru care este 
„în ceea ce priveşte formele [...] cel mai bogat. 
Motivele sunt variate şi cele animaliere des 
întrebuinţate." (Slătineanu: 1937, 102) 

Grigore Ciungulescu: 
viaţa şi opera 

ercetarea de lungă durată, ca metodă opti¬ 
mă de a descoperi imaginea, „starea" sau 
evoluţia unui meşteşug, presupune incursiuni 
diacronice nu numai în interiorul fenomenului 
vizat, ci şi în viaţa celor ce-1 „provoacă" şi-l fac 
viabil. 

Altfel spus, cercetarea de teren desfăşurată 
la Oboga în câteva reprize, pe parcursul a opt 
ani, cu scopul de a cunoaşte ceramica populară 
l-a avut întotdeauna drept erou pe Grigore 
Ciungulescu. cunoscut şi apreciat deopotrivă 
de oamenii din Oboga şi din Româna: „Domnul 
Ciungulescu de la Oboga este cel mai renumit. 
Noi nu putem să lucrăm ca dânsul - are multă 
răbdare şi pricepere. Nu e nimeni ca el între noi, 
toţi de aici!" (Constantin Murgăşanu, Româna): 
„Tot ce am învăţat îi datorez lu' tata. Am lucrat 
o perioadă împreună. Eu abia acum, în urmă, 


am reuşit să ajung să am mâna lui. Tot de la el 
am învăţat şi eu, şi Tudoriţa, soţia mea, decorul. 
Este expert. Acum mai decorează din când în 
când. Mereu avem de învăţat câte ceva de la el" 
(Marin Ciungulescu, iulie 2005); „Din Oboga, in¬ 
discutabil Grigore Ciungulescu este cel mai bun. 
Rămâne inegalabil! Are mâna pricepută şi la 
modelat şi la decorat. Toată lumea îl cunoaşte şi 
îl apreciază şi pe la noi, pe la Româna" (Mihai 
Truşcă); „Pentru mine, cel mai considerat olar 
este Ciungulescu din comuna Oboga" (Marin 
Murgăşanu). 

Literatura de specialitate i-a consacrat 
numeroase articole în care se analizează „stilul 
Ciungulescu", creat dintr-o bună cunoaştere a 
creaţiilor predecesorilor săi, a modelelor patri¬ 
moniului muzeelor, precum şi din realizarea 
unor obiecte de o remarcabilă valoare estetică: 
„Preluând forme, motive decorative şi culori tra¬ 
diţionale, el le îmbogăţeşte şi-şi conturează un 
stil propriu de ornamentare a ceramicii. După 
opinia noastră, în raport cu alţi creatori populari 
contemporani, Grigore Ciungulescu apare ca o 
personalitate complexă şi puternică. El îşi axează 
activitatea pe o continuă căutare, studiază şi 
încearcă să descifreze motivele decorative vechi 
de Oboga, să le surprindă esenţa, spre a le 
putea reda apoi în aspectele lor fundamentale. 

în acelaşi timp, însă, Grigore Ciungulescu 
caută să îmbine armonios, în îndrăzneţe forme 
de exprimare, culoarea şi motivul ornamental, 
în dorinţa de a obţine o creaţie originală, nouă, 
proprie stilului său de exprimare artistică." 
(Vlăduţiu: 1981, 210) 

în ceea ce ne priveşte, „anii de teren" ne-au 
permis să surprindem personalitatea lui Grigore 
Ciungulescu sub aspecte multiple şi comple¬ 
mentare. Nu puţine din învăţămintele privind 
ceramica s-au constituit în pilde de viaţă, aşa 
încât de multe ori viaţa i-a fost egală cu „opera" 
prin creşteri de valoare. 

Am cunoscut însă şi descreşterea vieţii sale 
prin schimbările implacabile: „Moartea soţiei 
m-a zdruncinat total. De atunci nici nu prea 
am mai lucrat. Nu-mi mai pot reveni; mă simt 

singur şi neajutorat. Nici putere nu mai am. 
încerc să-i ajut pe copii, să le dau sfaturi. Mă 
bucură că nepotul meu a început să lucreze 
bine şi sper să urmeze cu olăria după ce termină 
liceul.” 

îmi aduc aminte de frânturi de discuţie cu 
soţia meşterului, Maria Ciungulescu, pe vremea 
când încă lucrau împreună, de la modelat la 
înflorat: „îmi place foarte mult să-l ajut la de¬ 
corat. Eu sunt mâna lui dreaptă. Cel mai mult 
îmi place să fac coada de curcan şi pomul vieţii, 
cum îi zic cei care vin de la Bucureşti, da' eu îi 
spun bradul sau brăduţul; ăsta e cel mai vechi; 
tatăl meu tot aşa îl făcea. Am pus pe farfurii şi 
pe ulcioare şi motivele de pe cojoacele vechi de 
la noi. Eu cred că olăria noastră de la Oboga, din 
câte am mai văzut şi eu, e cea mai frumoasă” 
(august 1997). în 1998, Maria Ciungulescu nu 
mai era mâna dreaptă a meşterului, iar în 2004 
Maria Ciungulescu nu mai era... 

Rămânând „în tonul” anilor 1997-1998, căci 
„acum” viaţa curge normal, iar „opera” este 
egală cu imaginea ceramicii de Oboga, având un 
stil caracterizat prin bogăţia compoziţiilor orna¬ 
mentale, prin echilibrul şi proporţia lucrărilor, 
prin grija şi fineţea execuţiei, obiectele sale păs¬ 
trează aproape neschimbate formele tradiţionale. 
Acestea sunt: taiere mari (farfurii întinse folosite 
în scop decorativ), străchini, căni de apă, de vin 
(cofe), putineie, tămâiemiţe, ploşti de ţuică sau 
de vin, ulcioare de nuntă cu reprezentări zoo¬ 
morfe sau avimorfe, precum şi vase antropo¬ 
morfe, buche tare (vaze), sărare (solniţe) şi ibrice. 

Decorul şi cromatica ulcioarelor de nuntă de la 
Obogă sunt mai bogate şi mai vii decât la cele¬ 
lalte tipuri de vase. Ele sunt lucrate cu „relie¬ 
furi" aplicate reprezentând păsări - berze, găini 
cu pui - şi peşti. Şarpele este ornamentul cel 
mai des întâlnit, alături de broască şi leu. Multe 
dintre ulcioare au forma unor figurine antropo¬ 
morfe, fiind asemănătoare vaselor preistorice. 

Motivele ornamentale de pe taiere, identice 
ca denumire sau asemănătoare ca mod de 
execuţie şi reprezentare cu cele ale altor centre 
învecinate, sunt singulare şi inconfundabile în 
transpunerea lor pe olăria de Oboga. Coada de 
păun, pomul vieţii, melcii, bradul, toate poartă 
pecetea stilului Ciungulescu, provenit din cel 
specific, obogean: „Ca să faci un lucru bun 
trebuie muncă multă şi talent - spune meşterul. 
Sunt singurul din Oboga care face aşa ceva, 
adică toate felurile de vase pe care le vedeţi." 

Preferinţele sale cromatice sunt: galbenul, 
maronul şi verdele. Culorile bine armonizate 
transpar prin luciul smalţului. Datorită talen¬ 
tului cu care este înzestrat şi pasiunii cu care 
lucrează, Grigore Ciungulescu a fost apreciat 
prin acordarea a numeroase premii la diferite 
expoziţii şi târguri ale creatorilor populari. în 
1994, a primit titlul de membru al Academiei 
Artelor Tradiţionale din România (de la Sibiu); 
cu acest prilej i-a fost decernat şi Premiul 
Centrului Naţional al Creaţiei Populare, în semn 
de recunoaştere şi apreciere a întregii sale acti¬ 
vităţi creatoare. în 1997, i s-a decernat unul 
dintre premiile Fundaţiei Culturale „Ethnos", 
pentru menţinerea şi transmiterea valorilor 
tradiţionale ale ceramicii româneşti. 


întoarcerea în poveste: 
„în copilărie erau două sute 
de olari în sat“. 


/7 a vârsta senectuţii, oamenii se întorc în pro- 
CS pria lor poveste - un refugiu din care, des¬ 
luşind reperele vieţii, încearcă să-şi tălmăcească 
gândurile, faptele şi visele... 


„în copilăria mea, mai tot satul era de olari. 
Cred că erau vreo 200 de olari care tot ceramică 
din asta făceau. Se lucra mult ia oale, pentru că 
pământul nostru era mai puţin arabil: în timpul 
verii erau multe bâlciuri în Oltenia, spre 
Vădastra, Corabia. Drăguleni - bâlciuri anuale 
în care se căutau oale; acolo se făcea schimb 
şi de marfă, adică ne duceam cu o căruţă de 
oale şi veneam înapoi cu ea plină de grâu, de 
porumb, de ce exista în anul ăla. Dacă era un 
an bogat, se umplea vasul de două-trei ori, deci 
ieşea cam dublu şi scoteam şi toate cheltuielile 
cu olăria. Dacă era un vas mic, ni se umplea 
un vas mai mare, aşa ne înţelegeam; oamenii nu 
comentau în privinţa asta. Astea sunt primele 
mele amintiri din copilărie, când plecam cu tata 
la târguri sau la bâlciuri. 

Am început să lucrez de mic, dar m-am 
apucat serios de treabă pe la vârsta de 14 ani, 
după ce am terminat şapte clase primare. Pe la 
10-12 ani nu prea puteam să lucrez, că aveam 
doi fraţi mai mari, iar noi nu aveam decât două 
roate; atunci se lucra chiar în casa în care 
locuiam, acum am evoluat; avem atelier separat 
unde lucrăm olăria. Tata era olar; şi bunicu' tot 
olar a fost. S-a întâmplat că atunci când am 
început să mă iniţiez, mi-a şi plăcut. 

La noi aşa era tradiţia; nu ştiai oala, nu 
aveai ocupaţia de trai, trebuia să ştii să faci 
ceva. Să vă spun sincer, îndrumătorul a fost de 
la început nevoia de a trăi din acest meşteşug. 

Eram de acum un om mare la 12 ani şi-mi 
era ruşine să stau degeaba în curte. Vorbeam 
între noi la şcoală despre ce am mai învăţat să 
facem la olărit şi ne ambiţionam. Atunci am luat 
eu hotărârea să mă fac olar. 

La 14 ani, în '41, unul din fraţii mei a plecat 
în armată şi atunci a rămas roata lui liberă şi 
am început să lucrez în serie; nu toate lucrurile; 
de-abia învăţasem cănuţele de apă şi nişte 
străchinuţe; abia după doi-trei ani am început 
să fac ulcioare - astea sunt cel mai greu de exe¬ 
cutat -, căni de vin, căni mari de scos de la 
butoi, căni de apă - astea sunt mai uşoare. Am 
învăţat şi oala de fiert pe vatră, cum se fierbea 

atunci la noi, la ţară, la foc cu lemne: acum 
au apărut aragazele. nu mai este nevoie de ea. 
Mai erau şi vasele mari de nuntă, în care se 
făcea mâncare. Acuma lucrez mai mult vase 
decorative şi vase mari, pentru muzee în special. 
Am început să fac servicii de cafea, că sunt 
foarte căutate, da' în tinereţea mea nu se făceau 
ceşcuţe din astea de cafea." 


Ulcioarele de nuntă 

/£) u, până a se cere lucrurile astea mai 
ff modeme, nu am făcut nici un obiect care 
nu s-a făcut în zona Obogii. 

Ulcioarele de nuntă le-am reprodus după 
nişte fotografii de la Muzeul Satului, pe care mi 
le-a adus, prin '70. doamna Silvia Zderciuc, 
fostă muzeografă la Muzeului Satului. Când 
a venit în cercetări la Oboga, m-a căutat şi m-a 
rugat să încerc să reproduc piesele din foto¬ 
grafii, care făceau parte din colecţia lui Barbu 
Slătineanu. Mi-a spus că au nişte exemplare 
la Muzeu, dar sunt cam degradate şi ar vrea să 
completeze colecţia. Eu nu văzusem aşa ceva pe 
la noi, dar am aflat că un olar de la noi. 
Constantin Diaconeasa, lucrase vasele astea. 
El a fost emblema centrului nostru: se ocupa şi 
cu ouăle încondeiate. Eu nu l-am cunoscut, că 
a fost demult decedat. 

Astăzi aici, la noi, pictează ouă băiatul lui. 
Tudor Diaconeasa. Ăsta e specificul lui: ouă în¬ 
condeiate cu motive pe care le folosim şi la oale: 
peştii, păunul, coada de păun, mărgăritarul, 
poteca rătăcită şi altele. 

Eu n-am pomenit ulcioare de nuntă la 
Oboga, dar m-am documentat şi am aflat că în 
Argeş s-au lucrat: se făceau în stilul ăsta, dar 
ornamentele erau altfel: prin partea Băileştiului, 
un neam de-al miresei invita oamenii la nuntă 
şi le dădea să bea dintr-un ulcior mare cu vin. 
Eu am făcut şi ulcior care să semene la formă cu 
o femeie: un ulcior stil ţărancă: un obiect care 
poate să fie şi decorativ, şi util. O femeie care 
ţine un ulcior în mână, iar pe cap duce coşul cu 


mâncare pentru oamenii de la câmp. pe care-i 
punea la muncă. Pe corpul ulciorului făceam 
costumul popular cu motivele de pe el, aşa cum 
era pe timpuri. 

Şi despre plosca de nuntă vă spun acelaşi 
lucru: nu am ştiut că s-au lucrat la noi. Tata nu 
a făcut nici ulcioare şi nici ploscă pentru nuntă. 
Eu ştiam că ploştile nu se fac din pământ, ci din 
lemn. Dar mi-au arătat muzeele şi am reprodus 
şi eu două modele: plosca rotundă - covrig, cum 
îi spunem noi - şi plosca plină, aşa ca aia din 
lemn. Din câte cunosc eu. nu se mai poartă 
acum, dar am aflat că se practica mult în partea 
Gorjului; deci tot în Oltenia. Şi cu ploştile astea, 
tot aşa, se invitau oamenii la nuntă. Se pune 
cumnat de mână din rudele miresei care pleacă 
cu ploştile pline de vin şi ţuică să facă invitaţii. 

Deci eu nu am făcut aceste obiecte din tra¬ 
diţia familiei mele, ci le-am reprodus. Nu sunt 
creaţiile mele, ci, cum am mai spus. un singur 
om a făcut aceste piese: Constantin Diaconeasa." 


„Eu sunt specialist 
în taiere de Oboga. “ 

^nainte, taierele se foloseau în loc de far- 
# furii, da' astea pe care le fac eu zic că sunt 
prea frumoase ca să mănânci din ele: sunt de 
pus pe pereţi, de frumuseţe - nu le-aş pune pe 
masă, în nici un caz. 

Ni s-a spus câteodată că unele obiecte pe 
care le facem aici, la Oboga, seamănă cu cele de 
la Horezu. Am avut câteva discuţii cu olarul 
Ogrezeanu de la Horezu: el ne critica, zicea că 
ne-am luat după ei, da’ eu i-am explicat că poate 
sunt unele apropieri între noi fiindcă şi centrele 
noastre sunt destul de aproape - aproximativ 
100 de kilometri. Poate că asta s-a întâmplat de 
mult, prin contactele pe care le-au avut bătrânii 
noştri, când mergeau cu carele la târg. 

Eu, după ce m-am mărit şi am început să 
lucrez bine ceramica, am stat mai mult acasă, 
îmi plăcea să stau să ornamentez, nu să merg 
prin târguri. Pasiunea mi-a fost decorul. Am avut 

un om în sat, de la care am învăţat să decorez 
pe umed. La ornamentaţia asta, el i-a dat denu¬ 
mirea de jirăveală: adică atunci când tragi cu 
cornul pe partea umedă. Decorul se face şi pe 
uscat; atunci când dai fondul maro sau alb, dar 
atunci nu mai iese dantelărie ca la jirăveală. 

Pictura pe umed este cea mai bună, că face 
bine priză pe obiect; când înflorezi pe uscat, se 
poate înfoia ornamentaţia, adică se poate coji.“ 

Motivele noastre 

u am verificat valoarea modelelor noastre 
de Oboga pe la multe târguri la care am 
fost: la Iaşi, la Sibiu, La Horezu, la Bucureşti, 
în douăzeci de ani n-am lipsit de la nici unul şi 
am fost întotdeauna satisfăcut, am fost stimulat 
şi apreciat. 

Erau foarte căutate piesele mele de ceramică 
în special cele cu coada de păun, peştii, cocoşul, 
pomul vieţii, spirala. Ţin foarte mult la motivele 
astea, pentru că sunt cele mai vechi şi cele mai 
reprezentative pentru Oboga. Chiar dacă există 
şi în alte centre, noi le dăm o formă aparte - 
forma de Oboga. 


M-a tentat mult în ultima vreme spirala. îmi 
place foarte mult să o fac pe taiere; îţi obosesc 
ochii când o lucrezi, dar este atât de interesan¬ 
tă! Devine ceva la infinit şi parcă mergi şi tu, 
atunci când o faci, undeva la infinit." 

„Noi îi spunem «pământ», 
niciodată n-am spus 
cuvântul «lut».“ 

eci, aşa cum am mai spus, ceramica de 
Oboga este aparte de alte centre. Şi pă¬ 
mântul pe care-1 folosim e diferit. în primul rând 
este rezistent la foc. Cei de la Horezu nu fac oale 
pentru foc, pentru că pământul lor e mai slab. 
Noi îl cunoaştem bine şi-l alegem pe cel mai bun. 
Când îl luăm, ne uităm la el să fie de calitate; să 
nu aibă impurităţi - pietre, rădăcini. Nu îl luăm 
din adâncime; cel bun de oale este la un metru, 
uneori chiar şi la jumătate de metru, pentru că 
este pe malurile Olteţului; este adus de ape când 
vine Olteţul mare şi pe urmă, când se retrage, 
rămâne dedesubt cel mai bun. Noi îi spunem 
«pământ», niciodată n-am spus cuvântul «lut». 

De la Olteţ venim cu el acasă şi-l preparăm, 
îl măcinăm - înainte îl călcam în picioare, îl 
făceam ca şi pe pământul de ţest, dar acum îl 
zdrobim la malaxor. Malaxorul la început era 
manual - tot un olar l-a descoperit: Mitriţă 
Viscol, un olar foarte bun de meserie: ne-a uşu¬ 
rat foarte mult munca. Acum avem şi noi mala- 
xoare electrice şi râşniţă electrică, numai roata 
a rămas aşa cum a fost. Cred nu aş putea lucra 
la roată electrică: m-am obişnuit să dau turaţia 
din picior; aşa îmi vine bine la mână, la mode¬ 
lat. Ca să faci vase bune şi frumoase, trebuie 
să ştii să uneşti mintea cu mâna şi cu piciorul. 

După ce curăţăm pământul, îl facem turte; 
bucăţi mai mari, pe care le frământăm ca pe 
o cocă, să devină mai compact. Aşa îl mai şi 
purificăm, dacă mai are ceva răutăţi prin el. 

Din turtă luăm o cantitate mai mică şi o 
batem în palme, mai presăm puţin, după care 
facem bolovani, aşa mai micuţi, aduşi la aceeaşi 
formă. în limbajul nostru oltenesc, bulgări le 
zicem. Dacă fac astăzi, de exemplu, numai stră¬ 
chini, apreciez din ochi cât îmi trebuie şi fac toţi 
bulgării la aceeaşi dimensiune." 

Ustensilele noastre 


7 ij entru înălţat şi finisat, lucrez cu puţine 
unelte. Sunt foarte simple: o scândurică 
mică din lemn de stejar, din jugastru, pentru că 
nu mai are pori şi nu lasă rizuri. Vine aşa, ca 
un cuţit de strung, este neted şi noi îi spunem 
Jlchiaş. în alte părţi, îi zice pieptăn. Are o gaură 
pe o parte, ca să te poţi sprijini în el. 

Mai avem plotogul pentru netezit marginea 
vaselor - un petec de piele sau de cauciuc fin, 
subţire de tot. Punem puţină apă şi netezim 
marginile ca să iasă exact. Când vrem să facem 
modele pe marginea taierelor, folosim un dis¬ 
pozitiv - ceva rotund cu nişte crestături - la noi 
îi spune titirez. 

Cornul, ca instrument de lucru, este foarte 
important. Un corn din ăsta de vită poate să ţină 
sute de ani; nu se degradează, nu se erodează. 
Bătrânii noştri au fost foarte deştepţi că s-au 
gândit să-l folosească la olărie, pentru că el nu 
absoarbe apa - vopselele noastre sunt pe bază 
de apă, nu sunt bazate pe substanţe chimice. 
Fiecare culoare are cornul ei. Ca să curgă 
culoarea uniform, coarnele sunt găurite în vârf 
cu o sârmă arsă şi atunci, pe gaura făcută se 
introduce o pană de raţă, gâscă sau găină - 
depinde cum vrem să facem. Dacă ornamentaţia 
este mai mare (mai groasă) facem de gâscă; 
dacă e cu fire mai subţiri, punem pană de găină. 
Când modelul este mai fin, mai mărunt, pana 
trebuie să fie micuţă, îngustă, ca o peniţă. Cam 
astea sunt ustensilele de lucrat şi de decorat." 


Culorile 

/ffi lăria noastră se distinge între celelalte şi 
# prin culorile frumoase şi armonizate între 
ele. Maronul, verdele şi galbenul, astea sunt 
culorile lu' Oboga. Cele mai multe le obţinem 
din produse naturale, adică tot din pământuri. 
Huma albă, caolinul din pământ de Megidia, 
este cumpărat din comerţ. Roşul cărămiziu îl 
obţinem dintr-un pământ galben care se găseşte 
într-o comună, la Corbeni, unde s-au lucrat oale. 

Numai de acolo obţinem roşu - dintr-un pământ 
galben, care, prin ardere, devine roşu cărămiziu. 

Maronul îl obţinem din negru împreunat cu 
roşu. Pentru a obţine culoarea neagră, mergem 
la Voineasa, o comună de lângă Balş, şi găsim 
acolo nişte roci în pământ - au formă rotundă, 
sunt tari ca metalul. Sunt ca nişte scoici în¬ 
cheiate pe care le spargem şi le ardem la cuptor. 
După aia le pisăm şi combinăm praful cu roşu. 
Cinci părţi punem roşu şi o parte praful ăsta 
negru, ca să iasă un maron frumos. Dar, recent, 
am descoperit că putem să folosim oxidul roşu 
de fier, ca să nu ne mai chinuim să mai ardem 
şi să pisăm. îl cumpărăm din magazin şi iese tot 
maro, are aceeaşi calitate şi aceeaşi frumuseţe. 

A treia culoare este verdele. Să vă explic 
cum îl obţinem din oxid de cupru. Pentru verde, 
ardem nişte sârmuliţe subţiri sau metale, foi de 
aramă, cum zicem noi. Le ardem în nişte vase 
mai vechi la cuptor, de mai multe ori şi iese ca 
o rugină din el. O măcinăm cu apă la râşniţă, 
o combinăm cu alb şi scoatem verdele. 

Galbenul acela de humă îl obţin prin îm¬ 
preunarea albului cu roşu cărămiziu." 


„Smalţul dă strălucirea.“ 

/£) u cred că o mare parte din frumuseţea ce- 
y ramicii de Oboga se datorează smalţului. 
Strălucirea vasului o găsim numai în comerţ - 
se numeşte litargă. Necazul cel mare este că nu 
se mai găseşte, nu se mai fabrică. Se producea 
la Baia Mare, din oxid de plumb, da' acuma nu 
se mai face, că poluează aerul. Acum am 
descoperit noi metoda şi ni-1 facem acasă, dar 
am înţeles că este periculos pentru sănătate. 

Luăm plumbul şi îl ardem în nişte tuciuri. 
E foarte uşor la ardere, se descompune imediat 
şi devine lichid; e aşa, ca un mercur. Din solid 
trece în lichid, după aceea se transformă iar în 
solid, se arde mult, până ce din lichid se face 
praf. Un praf fin, iar în compoziţie adăugăm - 
aşa am moştenit din bătrâni - piatră albă de râu, 
pe care o ardem la gurile cuptorului, la cea mai 

mare temperatură, până se descompune. O 
luăm atunci, o mărunţim, o pisăm, o măcinăm 
într-o piuă din nou, o facem ca o făină măruntă. 
Acuma am descoperit un nisip de la munte care 
se face la turnătorie; este tratat şi arată ca un 
praf. Băgăm 300 de grame la un kilogram de 
smalţ, adică de plumb din acesta făcut de noi. 
Asta este compoziţia smalţului. 

Când îl dăm pe vasul ars o dată, el se im¬ 
primă, apa se evaporă şi el se fixează pe toate 
ornamentaţiile. Ornamentul nu se mai cunoaşte 
deloc, pentru că el rămâne ca un strat gălbui. 
După a doua ardere (la 900-950°) smalţul 
devine transparent, iar modelele şi culorile apar 
de dedesubt. Vine aşa cum este sticla. 

Ca să iasă bine transparenţa, trebuie să 
avem grijă la focuri; să băgăm mai mult lemne 
de esenţă tare (stejar, gâmiţă - soră cu stejarul, 
fag, salcâm, frasin). Plopul şi bradul sunt esenţe 
moi." (1998) 

Povestea lui Grigore Ciungulescu a conti¬ 
nuat. De la aspectele tehnice ale meşteşugului, 
„cărările" ei s-au întins către locurile tăinuite 
ale amintirilor. Foarte multe, însă, au tot miez 
de lut: „...în Oboga au lucrat până nu demult 
olarii care au avut ajutor şi sprijin la muncă: 
Petre Gheja, Costică Lepădat, Mitrică al lui 
Ciucă, Mărin al Pii. Singurătatea este o boală 
care nu te lasă să trăieşti şi nici să munceşti. 

Viaţa este grea fără soţia mea. Şi bătrâneţea este 
la fel de grea. Când eşti în putere şi munceşti, 
parcă şi vorbele îţi vin mai uşor . 

Dar stau să mă gândesc acum, după o viaţă 
întreagă în munca de olar, că, dacă ar fi să se 
întâmple să o iau iar de la capăt, aş reveni tot la 
ceramică. Nici nu vă imaginaţi cât este de greu 
să trăieşti fără meşteşug. Mi-ar plăcea la anu'. 
când oţi mai veni, să mă găsiţi iar la roată şi ia 
decorat, ca înainte, alături de nepotu’ meu, Emil. 

Dintre toate muncile pe care le-am făcut, 
olăna este cea mai bună şi cea mai frumoasă şi 
mie întotdeauna mi-a plăcut frumosul." (2005) 


Ce povestesc ulcioarele 
şi pîoştile de nuntă 

ţ [ \ incolo de pierderea treptată a funcţiei şi 
‘■Jf/ a sensurilor cu care erau „încărcate' ul¬ 
cioarele de nuntă reprezintă astăzi „vestigii" ale 
artei, ale căror aură şi fast dăinuie peste timp. 

Dacă înainte făceau parte, alături de pîoştile 
de lut, din ceremonialul tradiţional al nunţii, 
astăzi ele „vorbesc" mai mult despre talentul 
.celor ce făuresc aceste alcătuiri de poveste în 
care îşi găsesc locul păsări şi animale dintre 
cele mai diferite în întruchipări de ansamblu 
care sugerează adesea silueta feminină ca 
simbol al fertilităţii. 

De cele mai multe ori, autorii acestei „lumi" 
armonioase, create cu o migală uimitoare, 
lucrează în virtutea unei tradiţii pe care nu 
„au practicat-o" întotdeauna, dar pe care vor 
s-o păstreze în „canonul" artistic al locului. 

De aceea, in legătură cu acest subiect crea¬ 
torii acestor obiecte vor face recurs la tradiţie şi 
vor aminti faptul că aceste minuni au fost create 
cu mult înaintea lor, de alţi olari, de bună 
seamă mult mai talentaţi şi mai inventivi decât 
ei (a se vedea şi capitolul Ceramica de Româna). 

Ulcioarele şi pîoştile de nuntă sunt cele mai 
fastuoase obiecte lucrate din lut, cu ornamente 
specifice, întotdeauna smălţuite, pentru un plus 
de farmec şi frumuseţe. 


Despre importanţa acestora în ceremonialul 
nunţilor ţărăneşti, despre istoria, funcţiile şi 
felul alcătuirii lor. despre multitudinea locurilor 
în care s-au lucrat, precum şi. mai ales, aespre 
multiplele înfăţişări, „grăieşte" albumul Ulcioare 
de nuntă. întocmit de Georgeta Roşu. o lucrare 
ds referinţă ce expiică. arată şi califică, punând 
în lumină, atât prin studiul ce-1 însoreşte, cât şi 
prin imagini deosebite, colecţia de ulcioare de 
nuntă a Muzeului Ţăranului Român. 

Multe au fost locurile în care. de-a lungul 
timpului, s-au lucrat aceste piese rare. aducă¬ 
toare de noroc şi fertilitate pentru cuplul care 
„se închega" chiar sub auspiciile lor: Şimian 
(Mehedinţi), Găleşoaia. Glogova (Gorj). Hurez 
Vlădeşti (Vâlcea). Româna. Oboga (Olt), Câmpu¬ 
lung, Curtea de Argeş, Goleşti. Poieniţa (Argeş). 
Jupâneşti (Timiş), Vama (Satu Mare). Rădăuţi 
(Suceava). 

Dar astăzi punctul de greutate in reprezen¬ 
tarea acestui tip de obiecte este Oitenia, cu cele 
două centre: Oboga si Româna. Tot în Olt s-au 
mai lucrat ulcioare de nuntă, alături de aite 
obiecte ceramice, precum oale. taiere, străchini 
şi ploşti, la Corbeni, Bobicesti si Comănesti. 
(Zderciuc: 1989. 67-68) 

Tipologic, ulcioarele de nuntă se înscriu 
după criteriul formal. în următoarea schemă: 

• ulciorul ovoidal (repertoriat în aproape toate 
centrele producătoare de ulcioare de nuntă), 
care adesea are gura modelată sub forma unui 
cap de om, de pasăre sau de cal: un ca z aparte 
îl constituie ulciorul terminat cu cap de berbec, 
modelat de olarii din Poieniţa (şi de cei din Băli- 
leşti - n.n.); 

• ulciorul sferic - cu două sau mai multe 
braţe (frecvent întâlnit in producţia centrelor din 
Oltenia şi Banat): în această categorie putem 
încadra şi pîoştile de nuntă cu mai multe braţe 
(patru, şase sau opt), cu corp sferic, lucrate de 
Dumitru Şchiopu din Vlădeşti: 

• ulciorul avimorf (piese modelate în formă 
de barză cu doi pui, de cloşcă cu pui, de găină 
sau de raţă, foarte frecvente în producţia cen¬ 
trului Oboga): 

• ulciorul antropomorf (reprezentare integrală 
a corpului uman, întâlnit în producţia centrelor 
Oboga şi Româna); 

• menţionăm, ca o curiozitate, cazul unic al 
ulciorului de nuntă reprezentând un tractor, 
lucrat de meşterul obogean Dumitru P. Ghiaţă. 

După forma gurii şi a toartei, recunoaştem: 

• ulciorul cu gura circulară şi cioc lateral 
(Brăila, Câmpulung); 

• ulciorul cu gura circulară şi toartă (Vlă- 
deşti. Câmpulung); 

• ulciorul cu gura bilobată şi toartă tubu- 
lară (Vama); 

• ulciorul cu gura în formă de pâlnie şi 
toartă tubulară (Vlădeşti). (Roşu: 1997, 34) 

Vorbind despre ulcioarele de nuntă, Barbu 
Slătineanu, le încadrează, în lucrarea sa Cera¬ 
mica românească, în categoria „Ceramică orna¬ 
mentală", amintind totodată bogăţia formelor şi 
ornamentaţia în relief: „Ele sunt făcute pentru 
a da băutură mirelui şi miresei, au locaşuri de 
lumânări şi sunt bogat împodobite cu figuri în 
relief. Cele mai multe, însă, prin ornamentaţia 
lor bogată, sunt greoaie. De obicei, partea de sus 
a ulcioarelor arată un cap de animal fantastic 
şi lichidul se scurge prin gura lui deschisă. 



'lilctoane - „ (tenfieci “ 

Diverse motive în relief ornamentează pântecele, 
cum ar fi o pajură cu aripile întinse. O altă 
formă destul de îndrăgită pare a fi aceea a unei 
berze cu pui ascunşi sub ea. Unele ulcioare 
antropomorfe sunt folosite la înfrumuseţarea 
odăilor." (Slătineanu: 1937,161) 

Ulcioarele şi ploştile de nuntă se înscriu, 
datorită funcţiei lor, care impune un aspect şi 
o decoraţie pe măsură, în categoria ceramicii 
ornamentale. 

Transformările petrecute în timp, de la 
semnificaţiile şi simbolurile originare către re¬ 
prezentările golite de sensuri, au „redus" aceste 
obiecte ceremoniale la statutul de „elemente" 
decorative care completează tipologia formelor 
ceramice din anumite centre de olărit. De altfel, 
cercetările de teren din ultimii ani au evidenţiat 
acest aspect, aşa încât practicarea acestui tip de 
ceramică nu mai vizează decât îmbogăţirea 
colecţiilor de profil şi afirmarea talentului celor 
ce le creează, în expoziţiile şi târgurile de artă 
populară. 

La întrebările privind statutul şi rolul acestor 
obiecte în cadrul ritualului nunţii, răspunsurile 
primite s-au dovedit cel puţin surprinzătoare: 

cum să-l faci şi ce ornament să-i adaugi. Cei 
care fac nuntă cumpără vase înflorate la mână, 
nu cu ornamente aplicate. Ulcioare cu ăştia pe 
ele nu se făceau; se făceau borcane mari, cu flori 
şi diferite ornamente verzi pentru untură şi 
murături" (Ion Turcitu, Româna). 

Aşadar, nunţile „ca-n poveşti" de altădată 
sunt de domeniul trecutului, de atunci de când, 
„în timpuri mai vechi", în Oltenia, la „împeţire", 
viitorul mire îşi trimitea peţitorii la viitorii socri 
cu o ploscă sau cu un ulcior cu vin sau ţuică. 
Dacă sunt de acord cu căsătoria, părinţii fetei 
beau din ulcior, dar „dacă nu sunt înţeleşi sau 
fata nu voieşte odată cu capul să se mărite după 
feciorul pentru care s-a starostit, fac ce fac şi, 
pe nesimţite, aduc îndată atâta rachiu pe - ât 
s-a băut şi umplând iarăşi şipul (ulciorul) îl pun 
dinaintea starostilor". (Florea Marian: 1890, 99) 

Ulciorul şi plosca aveau un rol activ şi la 
„chemarea la nuntă", joia, în săptămâna nunţii, 
când ulciorul era purtat de către cumnatul de 
mână pentru servirea invitaţilor. Şi astăzi, în 
câteva sate din Oltenia, se obişnuieşte ca fratele 
sau cumnatul de mână să meargă cu o ploscă 
plină cu băutură şi să facă invitaţii la nuntă: „La 
Oboga şi Româna făceau invitaţii la nuntă atât 
mirele, cât şi mireasa. Mirele era însoţit de doi 
«mânji» (prieteni necăsătoriţi), iar mireasa de 
două «iepe» (tinere). Se mergea cu ulcioarele de 
nuntă, cu forme festive care simbolizau spirite 
faste din viaţa tinerilor, împodobite în funcţie de 

„Sunt bătrân, dar n-am pomenit aşa ceva. 
Ulcioarele de nuntă, aşa le dă denumirea, n-au 
existat la Oboga. Ca să mă documentez mai bine 
am citit şi am văzut că se făceau asemenea 
obiecte în Argeş. Aşa ulcioare cu decoraţii se 
foloseau în partea Bălileştiului, nu pe la noi. Aici 
se făceau stilul ăsta simplu, fără modele pe ele. 
La noi, la nuntă, se pune cumnat de mână din 
rudele miresei pentru a invita la nuntă. Acesta 
ia o ploscă cu vin şi una cu ţuică şi merge prin 
sat şi invită lumea la nuntă. Se folosesc şi 
ulcioare mari, dar fără animale pe ele" (Grigore 
Ciungulescu, Oboga); 

„La noi, la Oboga, nu se făceau ulcioare de 
nuntă" (Tudoriţa Ciungulescu, Oboga); 

„în alte părţi nu se fac nunţi fără ăstea. îmi 
aduc aminte că un frate a’ lui tata mai lucra, dar 
lucra din auzite. Noi lucrăm ulcioare de nuntă 
la sfatul muzeelor. Poate în timpuri mai vechi 
decât mine să fi fost lucrate şi s-au descoperit 
cioburi în săpături şi olarii le-au făcut aşa cum 
ar fi fost de demult" (Teodora Truşcă, Româna); 

„Ulcioarele de nuntă sunt migăloase, înainte 
nu erau aşa luxoase; erau roşii şi simple, cu 
nişte cotele albe. Acum se fac cu berze, cu şerpi, 
cu broaşte, cu modele din natură. Te gândeşti 

fantezia creatorilor. Comanda o făcea mirele. 
De obicei pentru nuntă se cereau patru-cinci 
ulcioare (sau ibrice de nuntă), dar dacă tinerii 
erau mai săraci le puteau împrumuta." (Zder- 
ciuc: 1989, 69) 

După nuntă, când se lua fata de la părinţi, 
ibricele erau reumplute cu rachiu sau cu vin 
roşu, din care erau îmbiaţi toţi nuntaşii, în 
semn de cinstire a miresei. Ulciorul de nuntă se 
înscrie şi în secvenţele ce fac parte din structura 
actului propriu-zis al nunţii prin utilizarea lui 
în preziua cununiei şi la petrecerea de la masa 
mare, care consfinţea „unirea mirelui şi a mire¬ 
sei şi înrudirea neamurilor". (Roşu: 1997, 24) 
Ulciorul plin cu vin este simbolul belşu¬ 
gului, al purificării, de aceea primii care trebuia 
să bea din el erau cei doi miri. 

Ulcioarele şi ploştile de nuntă modelează, în 
mod discret sau vădit, mai cu seamă trăsăturile 
corpului feminin. Aceste forme l-au inspirat şi 
pe Tudor Arghezi în poezia Jignire: 

Nepreţuind granitul, o, fecioară! 

Din care-aşfi putut să ţi-l cioplesc, 

Am căutat în lutul românesc 
Trupul tău zvelt şi cu miros de ceară... 

Luai pildă pentru trunchi de la urcioare. 

„Multiple aluzii la formele feminine ale 
ploştii se găsesc în folclorul nupţial, dar şi în 
cimiliturile româneşti: «Am o fată mare ş-o atârn 
de plete-n cui». Băutul din ploscă de către socrii 
mari sau de către rudele şi prietenii mirilor cu 
ocazia invitaţiilor la nuntă e un semn al comu¬ 
niunii şi al apropierii, pe cale ritual-simbolică, 
mai cu seamă faţă de mireasă, căci ea intra 
într-o nouă familie, devenea membră a unui nou 
neam." (Evseev: 1987, 85) 

Referitor la „etapele tehnologice" ale con¬ 
struirii unui ulcior de nuntă sau ale unei ploşti 
vom spune că ele sunt aceleaşi ca la făurirea ori¬ 
cărui obiect din lut. Nu insistăm asupra acestor 
momente, pe care le-am explicat în detaliu în alte 
capitole. Este de la sine înţeles că, pentru a lucra 
asemenea obiecte de artă, olarii aleg pământul 



de cea mai bună calitate şi îl pregătesc cu minu¬ 
ţiozitate. frământându-1 cu multă atenţie pentru 
a obţine o cât mai mare plasticitate a pastei. 
Zăbovind asupra fiecărui obiect în parte, găsind 
noi soluţii de ornamentare, noi forme, ulciorul 
capătă caracter de unicat. în general, ornamen¬ 
tul constă în aplicaţii în relief. Fiind vorba de 
anumite semnificaţii, tematica acestor reliefuri 
era foarte strictă: şarpele, broasca, pasărea, 
leul. Gama formală s-a diversificat în ultimii ani, 
aşa încât au fost aşezate pe corpul ulcioarelor şi 
raţe, găini, pelicani, în afară de berze cu puii lor. 
Se pot întâlni şi ornamente antropomorfe (băr¬ 
baţi cu barbă şi şapcă - în formă de butoi, ca la 
Găleşoaia -, femei purtând costum popular, 
măşti omeneşti sau capete de copii pereche), 
fiinţe fantastice (cai înaripaţi sau vulturi cu ari¬ 
pile desfăcute). Silvia Zderciuc (1989, 57) preci¬ 
zează şi faptul că păsările care decorează corpul 
ulciorului sunt mereu în număr impar (berze cu 
trei-cinci pui sau găini cu cinci-şapte pui). 

Ulcioarele şi ploştile de nuntă sunt, fără 
excepţie, smălţuite, motivele decorative auxiliare 
(trăsături de culoare, incizii, adaosuri în relief) 
fiind identice cu cele folosite în ceramica cen¬ 
trului respectiv, participând astfel la specificul 
şi la tradiţia meşteşugului olăritului. 

Corpul unui ulcior este alcătuit din şase 
părţi: gura (sau botul), mărul (gulerul de pe gâtul 
ulciorului), burta (corpul propriu-zis), mănuşa 
(toarta), botul rotund cu ciocul lateral şi botul 
cu ţâţă (gura cu cioc). (Zderciuc: 1989, 58) 

Este, de altfel, binecunoscut faptul că, pen¬ 
tru definirea diferitelor părţi ale vasului, se folo¬ 
seşte o terminologie antropomorfică. Bunăoară, 
ulciorul are gură sau buză, pântecul are ţâţă pe 
unde curge lichdul, ţâţa este aşezată pe coada 
sau pe mănuşa vasului. Baza lui se numeşte 
fund, iar partea superioară este denumită gât. 
După ce sunt arse, oalele au „glas“, cântă. 

în afară de stăpânirea deplină a meşteşugu¬ 
lui, olarii care „se încumetă" să facă asemenea 
lucrări de artă sunt consideraţi artişti şi sunt 
foarte preţuiţi de colectivitate pentru talentul şi 
răbdarea cu care lucrează. Este drept că astăzi 
numărul lor este foarte mic. La Oboga, ulcioare 
şi ploşti pentru nuntă mai face numai Grigore 
Ciungulescu; la Româna, asemenea lucrări sunt 
produse numai în atelierul Teodorei Truşcă şi al 
fiilor ei, Mihai şi Ştefan Truşcă, care continuă cu 
strălucire arta vestitului şi regretatului Marin 
Truşcă. 

Bătrânul Ion Turcitu (Româna) este specia¬ 
list în ploştile găurite, numite şi inel: „Nu e uşor 
lucrul la o ploscă. Pământul se-ngăure şi apoi îl 
lucrez pe roată până ce se-nvârteşte ca covrigul. 
Apoi merg deodată cu două bucăţi. Tai pământul 
ca pe-o strachină şi petrec părţile ca să închei 
plosca." 

„Ploşti pentru nuntă, nesmălţuite, decorate 
cu brâne, cu frunze şi flori, s-au lucrat în trecut 
şi la Şişeşti, în Mehedinţi" (Marin Titu, Şişeşti). 

Foarte preţuite pentru aspectul lor somp¬ 
tuos, rezultat din migala execuţiei, sunt ploştile 
cu patru, şase sau opt braţe, cu un smalţ verde, 
inconfundabil, decorate cu şerpi pe fiecare braţ, 
lucrate de renumitul olar Dumitru Şchiopu din 
Vlădeşti (Vâlcea). 

Diversitatea morfologică subliniază senti¬ 
mentul de libertate pe care îl manifestă făuritorii 
acestor uimitoare obiecte. Ulcioarele de nuntă 
reprezintă elogiul formei perfecte, al frumuseţii 
întocmirii care cuprinde în ea întreg conţinutul 
estetic, ce reflectă simţul plastic şi al măsurii. 
Un rol important pentru ceea ce am putea numi 
„împlinirea" formei îl deţine ornamentul, care 
are funcţiile unei decoraţiuni ce comunică un 
anumit înţeles, preluat din realitatea concretă 


şi generalizat în contextul artei tradiţionale. 
Impresionează, la olarii care făuresc asemenea 
unicate, virtuozitatea creatoare şi elanul imagi¬ 
nativ cu care se asociază un număr restrâns de 
motive într-o varietate nesfârşită de compoziţii 
ornamentale. Valoarea omamenticii se defineşte 
în mare măsură prin vechimea motivelor, prin 
redarea lor în „sintagme" actualizate şi prin 
diversitatea multiplicării soluţiilor de grupare 
a acestora în noi câmpuri ornamentale. 

Vechile motive întâlnite pe ulcioarele de 
nuntă, realizate în general în relief, sunt geo¬ 
metrice, abstracte sau simbolice; în relief (brâul 
alveolar, butonii), fitomorfe (brăduţ, crengi cu 
frunze, frunze sau flori, pomul vieţii şi buchetul 
cu flori), zoomorfe (ne referim mai cu seamă la 
motivul şarpelui, realizat prin reliefare sau pic¬ 
tare, care, prin poziţia plasării şi prin destinaţia 
vaselor pe care le împodobeşte, sugerează o 
funcţie benefică, fecundă şi ocrotitoare). 

Din punctul de vedere al clasificării morfo¬ 
logice, pe ulcioarele de nuntă sunt „scrise" trei 
categorii de ornamente: 

• motive şi compoziţii ornamentale geome¬ 
trice şi geometrizante; 

• motive liber desenate sau negeometrice 
(incluzându-le şi pe cele antropo- şi zoomorfe); 

• compoziţii ornamentale mixte, constând în 
combinarea unor motive geometrice şi negeome¬ 
trice. (Roşu: 1997, 26) 

Formele geometrice tradiţionale, cum sunt 
cercul, spirala simplă, spirala cochilie, valul şi 
meandrul, sunt foarte frecvent folosite de olari. 

Dintre motivele avimorfe, barza de pe 
ulcioarele din Oboga este stilizată cu mult talent 
şi pricepere. De multe ori, are doi pui pe lângă 
ea, aşezaţi în cuib. Această reprezentare este 
considerată ca fiind aducătoare de noroc pentru 
tinerii căsătoriţi, de bunăstare, de fertilitate şi 
de sănătate. Deseori, ulciorul are între corpul în 
formă de cocoş. (->) 

în cadrul reprezentărilor zoomorfe, leii, caii 
(cu sau fără călăreţi), câinii, şerpii şi broaştele 
formează inedite „sintagme" vizuale. Şarpele, 
păzitorul casei, este aproape nelipsit de pe ulcio¬ 
rul de nuntă. 

Des întâlnite in plastica din Româna sunt 
ulcioarele cu formă antropomorfă. Ele sugerează 
siluete feminine, cu trăsături bine conturare. 

Corpul unui asemenea ulcior „se confundă" 
cu trăsăturile celui femeiesc şi este acoperit 
după „cum îi e portul . cu „trăsături de corn' ce 
redau detaliile costumului popular. 

Din multitudinea exemplelor care pot con- 
firma neîndoielnic frumuseţea formei ulcioareior 
de nuntă şi ale ploştilor. desăvârşitul simţ al 
proporţiilor, discreba. fineţea, rafinamentul şi 
deopotrivă talentul creatorilor, reproducem doar 
câteva piese reprezentative pentru cele trei 
centre de ceramică m care se mai produc încă 
aceste adevărate opere de artă: Romana. Oboga 
şi Vlădeşti. (->) 


In măsura în care reuşesc să activeze me¬ 
moria colectivă, ulcioarele şi ploştile de nuntă 
îşi recapătă „dimensiunea" iniţială, redevenind 
nu numai obiecte de sărbătoare, ci şi dovezi de 
cultură materială şi spirituală. 

Fiindcă aceste obiecte, clădite pe temeiul 
realităţilor şi ai credinţelor populare. îmbracă 
mantie regească, transformând pentru o clipă 
viaţa in imaginar fabulos, povestind, ca marton 
peste vremuri ai obiceiurilor româneşti, despre 
nunţi „împărăteşti" şi aspi¬ 
raţii generai-umane precum: 
fericirea, belşugul, sănătatea, 
fertilitatea, in general despre 
universul vieţii. 

Ceramica popuCară din OCtenia 


„La început a fost oul“ sau 
de la ouăle încondeiate 
la ceramica pictată 

unt atâţia ani de când port condeiul!" - 
Rândurile care urmează nu sunt închi¬ 
nate, aşa cum s-ar crede, unui scriitor, ci unui 
încondeietor de ouă: lui Tudor Diaconeasa din 
comuna Oboga, judeţul Olt, născut în urmă cu 
aproape opt decenii. Mărturisirile sale privind 
experienţa îndelungată în meşteşugul pictatului 
ouălor cu ceară şi cu culoare îi conferă totuşi, 
într-un anumit fel, şi statut de scriitor, căci de 
atâţia ani de când poartă condeiul, multe poveşti 
au scris mâinile sale pe „nevinovatul, noul ou“. 

Ouăle încondeiate din Oboga Olteniei, sin¬ 
gurul loc unde se mai practică această activitate 
în mod tradiţional, sunt frumoase tocmai prin 
simplitatea şi naivitatea cu care sunt lucrate. 
Din aceste două ultime însuşiri „îşi trag" ele 
renumele şi valoarea şi din faptul că ele „repre¬ 
zintă mereu ceva". 

Am poposit acasă la Tudor Diaconeasa, 
pentru a vedea cu ochii noştri cum se fac ouăle 
încondeiate, căci povestea, deşi prea bine 
cunoscută de la meşter în repetate rânduri, se 
învaţă mai repede şi devine mai frumoasă şi mai 
palpitantă dacă o deprinzi trăind-o. 



Dezvăluindu-i meşterului intenţia noastră 
de a lucra „cot la cot", nu numai de a înregistra 
„cum se face", avem parte mai întâi de sfaturi şi 
încurajări: „Să nu vă fie teamă, să lucraţi cu 
curaj, mai ales dacă staţi bine şi cu talentul la 
desen. Depuneţi efort să nu le greşiţi, că aşa 
cum faceţi modelele cu ceară, aşa rămân şi aşa 
vi le dau la vopsit. Oul frumos iese atunci când 
îl lucrezi şi-ţi pare rău când îl laşi din mână." 

Lecţia de încondeiat are, spre deosebire de 
partea strict didactică, mai multe momente, căci 
ea cuprinde, de astă dată, rememorări, impresii 
de viaţă, conexiuni, predare, învăţare, evaluare. 
Locul ales pentru lecţie a fost chiar curtea casei 
meşterului, acolo unde, în mod obişnuit, desfă¬ 
şoară această activitate, căci e nevoie nu numai 
de un spaţiu „de manevră", unde să-şi etaleze 
ustensilele, ci şi de foc întreţinut permanent, 
lângă care se încălzeşte ceara cu care „se ţes" 
modelele pe ou. 

în ziua în care am ajuns la Oboga, l-am 
găsit pe meşter la lucru şi, deşi era încă dimi¬ 
neaţă, mulţimea de ouă încondeiate, purtând 
„pecetea" zilei în care ne aflam, 7 aprilie 2005, 
dovedea hărnicia şi plăcerea lui de a lucra. Ne 
adunăm în jurul lui Tudor Diaconeasa, care, 
în timp ce vorbeşte sau explică, face, ca într-un 
ritual, gesturi ce trădează o îndelungată expe¬ 
rienţă ce-i conferă o uşurinţă în a contura, de 
parcă totul ar veni de la sine: „Ia să vedeţi ce 
frumos merge acum”, zise el, şi mâna, în ciuda 
vârstei şi a robusteţii, începu să scrie pe coaja 
subţire a oului „neînceput", frumos şi simplu, 
cu ajutorul condeiului, o altă poveste de ceară. 

„Eu m-am născut în 1926, pe 19 decembrie. 
Pe tatăl meu îl chema Constantin Diaconeasa 
şi a fost olar vestit. Şi bunicul meu a fost olar - 
Marin Diaconeasa. Amândoi au încondeiat ouă. 

Eu nu am urmat olăria, pentru că tata nu 
a vrut ca să învăţ. îmi zicea că este prea grea şi 
migăloasă, că trebuie să stai toată ziua să dai cu 
pământul pe târcol. A fost şi un fel de delăsare 
din partea mea, că nu mi-a plăcut să stau cu 
fleiciul pe mâini. 

Am încercat, dar nu pot să spun că eu ştiu 
să fac oale sau ceramică din asta de-a noastră. 

Dacă încerc să fac un taier, adică o farfurie, aşa 
cum se zice pe la noi, nici mie nu-mi place să 
mă uit la ea. Aşa că eu am moştenit de la tata 
şi de la bunicu’ doar îndeletnicirea asta - în¬ 
condeiatul de ouă. Aşa m-am pomenit eu cu 
încondeiatul din familie. Cam de pe la 8 ani am 
început să mă joc, iar pe la 14 ani îl imitam bine 
pe tata, care nu mai putea să lucreze. 

Tatăl meu a fost cu adevărat premiat şi 
apreciat de muzee. El lucra mult la comandă. 
Am văzut şi la Sibiu, şi la Bucureşti ouă făcute 
de el, de-acum cincizeci de ani. Sunt şi vase 
lucrate şi de tata şi de bunicu' în muzee. Unul 
dintre ele este cu Hora Unirii şi am încercat să 
fac şi eu la fel pe un ou mai mare, de gâscă. 

Şi eu lucrez la comandă; îmi cer muzeele, 
dar şi oamenii de la Craiova sau de aici din sat. 
în ultima vreme au venit cei care lucrează în 
Spania sau care au rude acolo, că dacă se duc 
la ei vor să le ducă ceva de acasă, ca să le amin¬ 
tească de locul de unde se trag. 

Ceea ce fac eu este ceva specific, de aici, de 
la noi, nu mai există în altă parte. Sunt foarte 
frumoase ouăle pictate din Bucovina. Mie îmi 
plac foarte mult; ce nu-mi place la ele este că 
sunt date cu lac pe deasupra şi uneori sare lacul 


de pe ele. Am învăţat de la cei care încondeiază 
acolo mai multe lucruri, printre care să-mi fac 
şi eu coadă mai lungă la condei şi să mă sprijin 
cu degetul de ou, că înainte ţineam condeiul în 
mână în altă poziţie decât îl ţin acum; îl ţineam 
în podul palmei şi-mi tremura mâna la desen. 

Am văzut la Muzeul Ţăranului ouă de struţ 
încondeiate pe două părţi: pe o parte era pictată 
Maica Domnului cu Iisus în braţe şi pe altă 
parte - Cina cea de Taină. Costau trei milioane, 
dar erau foarte frumoase. 

La târguri, ceilalţi vând mai repede şi mai 
bine decât mine, dar şi eu le dau până la urmă 
pe toate şi mulţi oameni vin şi îmi spun: «Ce ouă 
frumoase faceţi, domnule Diaconeasa!». Pe mine 
mă bucură aprecierile lor şi îmi place că ouăle 
cu model de Oboga reprezintă ceva, înseamnă 
ceva anume - dar o să mai vorbim despre asta. 

La ouăle noastre rezistă culorile pentru că 
sunt naturale. Mie mi-ar părea rău să se piardă 
obiceiul nostru, pentru că acum eu sunt bătrân 
şi nu ştiu cât oi mai lucra; mă văd eu că de 
multe ori nu prea mai pot să fac, nu mai am aşa 
multă tragere de inimă. Dar am învăţat mai 
mulţi elevi la şcoala din Călui, timp de patru ani 
de zile, şi pe alţii de la un liceu din Slatina. Sper 
ca cineva din ei să continue. Erau printre ei 
câţiva foarte talentaţi, care au învăţat să lucreze 
chiar ca mine, sau poate şi mai bine. 

Acum să explic cum procedez; mai întâi 
strâng ouăle de la găini, le spăl bine, cu săpun 
făcut în casă; le pun la uscat; le şterg cu un 
prosop curat. în general, soţia se ocupă de fazele 
astea. Tot ea mă mai ajută şi la vopsit; după ce 
fac prima mână de alb, nu mi-e frică s-o las să 
le termine. Atâta la scris nu prea se bagă, că a 
învăţat şcoală multă şi mai mănâncă din litere. 

Apoi, altă fază este când se goleşte oul de 
conţinut; cu o rozetă mică de metal, cu care 
înţep oul la cele două capete; fac două orificii - 
unul sus şi altul jos - amestec cu acul sau cu o 
sârmă subţire în el; suflu ca să se golească sau 
trag cu para de cauciuc. 

Acum sunt căutate astea, cu albuşul şi găl¬ 
benuşul scoase, dar înainte le lăsam aşa, întregi, 
dar se mai spărgeau şi se mai stricau printre ele. 

Acum eşti sigur că nu se mai strică şi aşa, golit, 
oul va trăi mult. Din experienţa mea, un ou care 
este negolit până la 20 de ani, când îl mişti în 
mână trocăne, de la 20 de ani în sus face un 
zgomot mai mic, apoi peste mai mult timp face 
un zgomot ca şi cum ai băga o alice sau o jucărie 
într-o cutie. Ce rămâne înăuntru se transformă 
într-o mărgică, ce pare a fi chihlimbar. 

După ce am pregătit ouăle cum am spus, 
se începe încondeiatul cu ceară fierbine, cu un 
condei. Condeiul este o bucată mică de lemn, 
ca un creion plat, cu un orificiu în care se intro¬ 
duce o pâlnie foarte mică de metal, foarte subţire 
în vârf, ca un ac, prin care se scurge ceara pe ou. 


Lemnul e prins de metal printr-o sârmă subţire 
de cupru, care ajută în timpul trasării modelului 
şi la menţinerea temperaturii cerii. Eu am văzut 
la tatăl meu că avea condei de argint; bătea 
argintul aşa de bine şi-l subţia de-1 aducea pe 
vârful acului, aşa cum e pixul. 

Fac apoi conturul cu ceară. Aceasta e prima 
mână, aşa îi zicem noi, este mâna de alb, adică 
modelul pe care îl facem acum rămâne la final 
cu contur alb. Astup cu ceară şi cele două ca¬ 
pete ale oului, ca să nu intre culorile în interior. 

A doua mână este de galben; se prepară 
vopseaua galbenă din coajă de măr pădureţ 
fiartă bine, până când îi iese spuma deasupra - 
o spumă gălbuie. 

Se dă vasul la o parte de pe foc, se scoate 
coaja şi se lasă să se răcească până când devine 
călduţă, ca o apă cu care se frământă pâinea. 
Se introduce apoi piatra acră - noi îi spunem 
călăican - asta îi dă puterea să îngălbenească. 
Bag degetul în apă şi, dacă nu mă arde, bag 
ouăle. Dacă le pun în apă fierbinte, atunci ceara 
se topeşte şi trebuie să iau totul de la capăt. 

După ce ouăle au prins pe părţile neacope¬ 
rite de ceară culoarea galbenă, le scot şi le pun 
la uscat. Acopăr apoi iar cu ceară pe fondul 
galben părţile care vreau să rămână galbene. 
După aceea prepar culoarea roşie. Roşul ade¬ 
vărat iese din petale de mac roşu sălbatic, care 
dă rezultate foarte bune, da' trebuie cantitate 
foarte mare. Petalele se usucă la umbră. La un 
kilogram de petale, reuşeşti să roşeşti cam 150 
de ouă. La cinci-şase de lichid de la zeama de 
fiertură, pun 25-30 de grame de piatră acră. 

în ultima vreme am băgat de seamă că pot 
folosi şi culorile astea de la pachet pentru a 
obţine roşul. Iau şi Galus roşu de haine. La cinci 
litri de apă, pun un pachet din care vopsesc cam 
100 de ouă. La roşul ăsta pun în loc de piatră 
acră oţet şi zahăr, ca să nu se piardă tăria şi 
să nu se ia mai târziu culoarea de pe ele. 

Ouăle se pun, ca şi la baia de galben, tot 
într-un vas emailat şi pun deasupra lor un inel 
de metal pentru că ele, fiind uşoare, rămân la 
suprafaţă, iar eu trebuie să am grijă să fie aco- 

perite în totalitate de zeamă. Le laşi acolo până 
te muşcă de suflet. 

Le scot apoi. se usucă şi, din nou. se acoperă 
părţile de roşu cu ceară. Este ultima dată când 
le pic cu ceară. De acuma aproape tot, tot oul, 
este învelit de ceară. De acuma încep cu negre¬ 
lile. Ce se vede la sfârşit - fondul negru - asta 
înseamnă că acolo nu a fost ceară pe el, adică 
a fost spaţiu special pentru negru (->). 

Pentru culoarea neagră, iau coajă de arin. 
O pun la fiert şi bag în apă călăican (sulfat feros), 
care fixează negrul. Introduc ouăle in negreli, 
dar de data asta apa trebuie să fie fierbinte, ca 
să se topească ceara sub care sunt făcute mode¬ 
lele pe alb. pe galben şi pe roşu. 

La sfârşit trebuie să fie două persoane: una 
ia oul şi îl şterge, alta îl finisează, îi dă luciu: 
pentru asta slănina este cea mai bună, da’ să 
nu fie sărată, că strică culorile. Dacă nu folo¬ 
seşti slănină, pui ulei pe o cârpă şi ştergi oul cu 
ea şi oul va străluci. 

La noi regula este să se folosească doar cu¬ 
lorile despre care am vorbit, dar, din curiozitate, 
am obţinut din plante şi albastru sau verde. La 
mărgăritar am făcut frunzele verzi; sunt foarte 
frumoase aşa, dar îşi mănâncă legea şi nici 
muzeele nu-mi dau voie. Acum ouăle sunt gata. 
Fac cam zece ouă la zi. Dacă stau de ele, în cinci 
zile 100 de ouă, dar numai pe alb. 

Sunt peste şaizeci de ani de când lucrez şi 
am păstrat toate modelele pe care le-am învăţat 
de la tata. Majoritatea sunt şi pe ceramica de la 
Oboga." 


„Majoritatea modelelor sunt 
şi pe ceramica de la Oboga“ 

y~Y ocmai mă pregăteam să-l întreb pe meşter ce 
ij a fost mai întâi, „oul sau ceramica?”, dar el, 
continuându-şi dizertaţia, punctează, ghicin- 
du-mi parcă gândul, ideea potrivit căreia oame¬ 
nii întâi au decorat ouăle şi apoi vasele de lut. 

Mărturiile de altădată ale tatălui şi bunicu¬ 
lui său, transformate în plăcute aduceri-aminte. 



reprezintă astăzi un reper ce conferă valoare şi 
adevăr vorbelor sale: „Şi bunicul şi tata mi-au 
spus că aici, în Oboga noastră, oalele şi taierele 
erau simple, nu aveau modelele de acum pe ele. 
Este clar atunci că prima dată s-au încondeiat 
ouăle şi apoi ceramica. Că şi modelele de pe 
ceramică sunt intr-un fel tot încondeiate, numai 
că în loc de condei se foloseşte cornul de vită cu 
diferite vopsele colorate. 

Primul peşte de pe taiere a fost luat tot de la 
ou. Aproape toate modelele de pe ouă au trecut 
mai târziu şi pe ceramică. Doar calea rătăcită 
n-au reuşit olarii s-o facă ca pe ou, că e rotund 
şi se desfăşoară mai bine pe ou decât pe farfurie. 

Tata a făcut pe oale şi herovimu': acuma nu 
se mai face. Coada de păun şi mărgăritaru’ tot 
de pe ouă au fost puse pe vase.” 

Simţind că se apropie „momentul” semnelor 
şi al simbolurilor de pe ouăle încondeiate de 
Oboga, lăsăm condeiul ce ne ajutase în elanurile 
noastre creatoare (ce-i drept, cam stângace 
pentru început!) şi ne aşezăm cuminţi, numai 
„ochi şi urechi” în jurul meşterului. 

Rămânem uimiţi când profesorul nostru de 
încondeiat ne pune în faţă un caiet pe care a 
desenat şi a colorat toate modelele de ouă, iar 
în dreptul fiecăruia a caligrafiat tâlcul. Ne lasă 
ceva timp să-l privim, să-l răsfoim şi, aşteptând 
ca noi să înţelegem cheia, se pregăteşte să inter¬ 
vină cu ceva completări. 

Ce vor fi fiind aceste semne la începuturile 
folosirii lor şi ce mesaj trimiteau ele către colec¬ 
tivitate este greu de spus. Nici nu ştiu în ce 
măsură astăzi oamenii mai au nevoie ca aceste 
lucruri să semnifice sau să se regăsească 
întrucâtva ca mod de viaţă sau ca mentalitate 
într-unul din sensurile din trecut. Dar ceea ce 
ştiu este că ei au încă nevoie de ele. măcar şi ca 
nişte forme golite de semnificaţii, căci obiectele 
de artă populară comunică, dincolo de simbolu¬ 
rile primare, date şi idei despre noi, care vin din 
trecut. Chiar şi neînţelese până în ultimul grad, 
despre ele oricând putem spune că sunt fru¬ 
moase, muncite, pentru că reprezintă felul de 
a fi fost al oamenilor, nevoile şi năzuinţele lor, 
care chiar şi peste veacuri se regăsesc într-un 
fond comun. Ştiute sau neştiute, înţelese sau 
doar sugerate, semnele artei populare reprezintă 
cheia cu care putem încă deschide uşa viitorului. 

în timp ce citesc rândurile din caiet, dedi¬ 
cate fiecărui model în parte, mă gândesc la com¬ 
paraţia condeiului cu ceară cu cel cu cerneală. 

Pe primul, Tudor Diaconeasa se pare că „l-a 
purtat mai bine“, căci scrisul pare a-i îngrădi 
gândirea plină de vervă şi nerv pe care o ex¬ 
primă mult mai bine spontan, în vorbire, într-o 
topică firească. 

Totuşi, rândurile scrise au valoare de docu¬ 
ment; de aceea, ele trebuie considerate ca atare, 
valorizate şi completate cu alte date oferite prin 
„viu grai“. 

înainte de a ne explica în ce consta omamen- 
tica ouălor încondeiate de la Oboga, meşterul 
simte nevoia să „dea seama" de ceea ce face şi de 
datoria pe care o are prin faptul că a moştenit 
această îndeletnicire: „Eu ce-am pomenit de la 
părinţi aia fac; nu mă abat de la ceea ce m-au 
învăţat ei. Aş putea să fac şî flori pe ouă sau tot 
felul de modele sau aş putea să lucrez aşa, ca în 
Bucovina, dar nu am dreptul ăsta, pentru că eu 
doar aşa ceva am învăţat de la părinţi şi aşa tre¬ 
buie să duc mai departe. Şi de la muzee mi s-a 
spus tot la fel: să-mi menţin culoarea şi lucru' 
pe care-1 cunosc de la părinţi. Să nu copiez din 
altă parte alte modele, să le fac mereu pe astea 
ale noastre. 



La noi au fost 10 modele, pe care eu le-am 
păstrat. Le fac mereu pe astea pe ouă. Ele sunt: 
cocoşu', vulturii', peştele, frunza de jugastru, 
mărgăritaru’, herovimu', pânza de păianjen, 
pana de păun, calea rătăcită şi fierul plugului. 

Aşa cum v-am mai spus, toate reprezintă 
ceva, înseamnă ceva. Dumneavoastră o să mă 
întrebaţi ce înseamnă, iar eu am să vă spun, 
pentru că am fost inspirat şi l-am întrebat şi pe 
taică-meu ce reprezintă fiecare. Aşa le-am în¬ 
ţeles şi mai bine semnificaţia şi am şi reţinut-o. 

Cocoşul este ceasul deşteptător al ţăranului, 
înainte de a ieşi ceasurile, bătrânii se ghidau 
după cântatul cocoşului. Şi acum sunt oameni 
care se trezesc fără ceas atunci când cântă co¬ 
coşul şi se pregătesc de treabă." 

în caietul cu modele de ouă încondeiate al 
lui Tudor Diaconeasa, cocoşul ocupă prima 
poziţie, cu următoarea explicaţie: „Ţăranii din 
timpurile trecute, atunci când nu se pomenea şi 
nu se ştia ce este ceasu', se orientau după cân¬ 
tatul cocoşului. [...] Trebuie ştiut că în privinţa 
cocoşului este foarte mult de vorbit." 

Despre vultur Tudor Diaconeasa a scris 
următoarele: „Vulturu' a fost recunoscut stema 
ţării noastre. România... Odată cu venirea parti¬ 
dului comunist la putere, stema României, vul¬ 
turu’, a fost dată jos, şi iată din nou. România 
a luat stema pe care a avut-o din moşi-strămoşi." 

în viziunea meşterului, peştele, atât de 
bogat în semnificaţii, nu are sens suplimentar, 
ci numai denotaţie alimentară, culinară, drept 
care el „reprezintă adevărata mâncare a ţăranu¬ 
lui. Cum poate el să plece la muncă pe lipărul 
ăla de vreme, vara, la câmp, cu mâncare gătită 
sau cu ciorbă, că se acreşte... De aceea el lua 
în coş un peşte uscat şi o bucată de pâine sau 
turtă, cum spunem noi. Asta era vara mâncarea 
lui, când mergea la munca câmpului." 

în înscrisurile sale, Tudor Diaconeasa îl de¬ 
fineşte ca fiind „hrana de deplasare a ţăranului 
la muncă. Peştele este cu adevărat căutat şi 
întrebuinţat de majoritatea persoanelor care fac 
deplasare şi au de lucru mult. Ele iau peşte 
sărat şi o cantitate de apă mai mare, deoarece 
peştele cere multă apă.“ 

Heruvimul, al patrulea model, simbolizează 
credinţa: „Tata îl făcea şi pe oale, aşa cum este 
pictat în biserică, deasupra altarului, cu aripile 
deschise. Herovimu' e credinţa, tot o credinţă-n 
Dumnezeu. Acest înger, Herovim, a existat şi 
există în toate bisericile. 

Cu frunze de jugastru se împrooră porţile în 
ziua de Sfântu' Gheorghe, pentru îndepărtarea 
răului şi a bolilor la animale. Jugastru' este şi 
lemnul din care se face jugul, un lemn mai uşor 
care nu se rupe cu una cu două de greutate şi 
totodată este mai uşor pentru boi să ţină pe gru¬ 
maz jugul." 

Explicaţia scrisă consemnează faptul că 
frunza jugastrului este „amintirea de la jugu' 
tras de boi şi de la frunza de se vede prin majori¬ 
tatea pădurilor: acest arbore se găseşte foarte 
des. Jugastru’ are mai multe amintiri, de exem¬ 
plu, în ziua de Sfântu' Gheorghe se împroură pe 
la toate casele cu ramurile lui şi de aceea jugas¬ 
trului i se mai spune şi împroor". 

Şi pana de păun îşi are rolul ei, denotând 
diferenţa între bogat şi sărac. „Deci ţăranu' nu 
putea ca să-şi permită un păun cu păuniţă la el 
în gospodărie. Era la noi un boier în Dobriceni 
care avea păuni. Mulţi olari au luat de pe ouă 
modelul şi l-au pus foarte frumos pe taiere." 


Cât priveşte „definiţia" la fierul plugului, ea e 
scurtă, sintetizată ca o sentinţă: „cu această 
sculă s-a muncit în continuu, deci, dupe urma 
lui se scoate hrana tuturora". în afara cuvân¬ 
tului scris, la acest capitol, Tudor Diaconeasa 
ne mărturiseşte un fapt aproape incredibil: „Am 
văzut de curând la Balş ceva ce n-am mai văzut 
până acum: două femei înhămate la prăşitoare!". 

Dincolo de sensul obogean, mărgăritarul 
evocă, prin delicateţea lui şi prin mirosul lui 
neasemuit, primăvara. Dar, apariţia lui pe ouăle 
încondeiate transmite următorul mesaj: „Când 
înfloare mărgăritaru' şi-ai rămas cu boaba de 
porumb nepusă-n pământ, te gândeşti: «Măi, 
dacă mărgăritaru’ înflori şi eu porumbu' nu-1 
pusei, aoleu, păi întârziai!»". Altfel spus, „când 
mărgăritarul a răsărit, îţi dă de veste că e târziu 
să mai semeni". 

Legenda pânzei de păianjen este bine spusă. 
„Deci, se spune că atunci când Maica Domnului 
a născut pe Iisus, păianjenul i-a ţesut o pânză 
deasupra feţei ca să fie ferit de anumite insecte 
otrăvitoare". 

în privinţa motivului calea rătăcită, Tudor 
Diaconeasa consemnează o explicaţie pitorească: 
„Despre calea rătăcită, iată ce spune legenda: 
ţăranu' a terminat cu tot însămânţatu', adică 
porumb, fasole, floarea-soarelui, şi de bucurie 
că a terminat, a schimbat cărarea şi s-a rătăcit". 

Ceramica popuCară din OCteaia 


în discuţiile libere, meşterul acceptă şi alt 
sens pentru calea rătăcită, şi anume că, oricât de 
greu şi de meandric ar fi drumul omului, el tot 
în locul lui din care a plecat se întoarce - altfel 
spus „din locul ăla a plecat şi tot acolo s-a 
întors' 1 . Un fel de mit al eternei reîntoarceri... 

Numai că .noi îi spuneam potecă, da' ne-a 

venit de la Bucureşti să-i zicem cale". 

Aproape 60 de ani, Tudor Diaconeasa a în¬ 
condeiat ouă „după chipul şi asemănarea" celor 
pe care le-a picat cu ceară tatăl său. A ştiut din- 
totdeauna că acesta este un mod de a menţine 
o tradiţie. Numai că, de la o vreme, el încon¬ 
deiază ouă mai mult pentru comenzile pe care le 
primeşte de la muzee sau de la diferite persoane. 
Sau, pur şi simplu, de plăcere, dar şi de teama 
că s-ar putea să se piardă meşteşugul. 

Ceva s-a schimbat însă. De la o vreme, la 
hramul bisericii care are loc în fiecare an marţea, 
a treia zi după Paşti, atunci când se face po¬ 


mană pentru morţi, Tudor Diaconeasa se duce 
la biserică cu ouă roşii şi nu încondeiate, pentru 
că, dacă le împarte, oamenilor le este milă să 
ciocnească ouă aşa de frumoase. Sau dacă sunt 
picate cu ceară şi nu au conţinut, „...nu pot să 
le dau goale, că atunci, omu’ cui îi dau, poate să 
zică: da’ ce, mă, eu mănânc coaja?" „Aşa că am 
început şi noi să dăm de pomană numai ouă 
roşii, că mi-a zis şi soţia: «Dacă pe lumea ailaltă 
morţii noştri şi noi o să primim numai ouăle 
date de pomană la hram, ale noastre dacă nu se 
ciocnesc, nu o să fie primite şi atunci noi nu o 
să mai mâncăm nici un ou». Se întâmpla că noi 
nu mâneam decât de la cei care făceau pomană, 
dar nimeni nu ciocnea cu ouăle noastre. Nici 
popa la biserică nu le ciocnea; le lua acasă pe 
ale noastre, că zicea că erau frumoase. 

Dar eu tot o să lucrez şi de acum înainte. 
De plăcere. Şi ca să se ştie că motivele olăriei de 
la Oboga sunt provenite de la ouăle încondeiate." 

Ceramică de Oboga (autor: Grigore Ciungalescu): 

1. Ulcior de nuntă • 2. Ploscă plină şi ploscă-covrig 
3. Cană de vin • 4, 6. Ulcioare de nuntă • 5. Taier cu păun 

GehtreCe de oCari 
de pe Vadea OCtcţuCui 


Vechi aşezări de olari 

e-a lungul şi în preajma Văii Olteţului, mai 
sus de oraşul Balş, se află mai multe sate, 
cunoscute, astăzi sau în trecut, drept renumite 
centre de ceramică: Corbeni. Româna, Pietriş, 
Oboga de Jos, Oboga de Mijloc, Oboga de Sus 
şi Iancu Jianu, Chinteşti, Govora, Comăneşti şi 
Bobiceşti. Din punct de vedere etnografic, toate 
aparţin zonei Romanaţi. 

Aceste aşezări vechi, menţionate documen¬ 
tar încă din secolul al XVI-lea, au fost atestate 
ca vetre de olari abia în secolul al XlX-lea, deşi 
formele şi decorurile specifice olăriei locului ne 
îndreptăţesc să credem că începuturile meşteşu¬ 
gului sunt acolo cu mult mai îndepărtate în timp. 
în prezent, dintre toate localităţile amintite, doar 
în Româna şi Oboga se mai lucrează ceramică. 

Literatura de specialitate înregistrează însă 
istoricul şi caracteristicile centrelor azi dispărute 
prin prezentarea vechilor documente cu privire 
la ocupaţiile locuitorilor din zonă (manuscrisele 
384, 385/1819 - Catagrafia satelor din plasa 
Oltul de Jos şi Oltul de Sus, judeţul Romanaţi). 

Despre centrul de olârie de la Corbeni aflăm, 
bunăoară, din lucrarea Documente privitoare la 
economia Ţării Româneşti (1800-1850), voi. II, 
despre plângerile sătenilor adresate egumenului 
Mănăstirii Călui, adresate de şaizeci de familii, 
la 4 februarie 1863: „Căci până încât unii din 
noi avem o fărâmă de meşteşugel cu olăria şi 
atât avem şi noi pe moşie: numai pământul de 
lucru, că încai de lemne nu mai vorbim: arin- 
daşul şi de la acela ne-a oprit să nu mai luom, 
cerând să plătim bani: care n-am mai avut obi¬ 
ceiuri, dar din vase am dat“. 


Despre tipurile de vase din această aşezare 
aflăm din aceleaşi documente (nr. 645), care 
conţin date despre obligaţia de a le preda propri¬ 
etarului de moşie (Mănăstirii Brâncoveni): 

„Vasăle ce sunt datori să aducă olarii din 
Corbeni pentru praznicul ce se apropie: 

- 40 de urcioare bune pentru apă, zmăl- 
ţuite, de câte 3 oca de apă unul; 

- 20 urcioruşe de câte o litră cinzăci dramuri, 
după forma coroafelor de sticlă, fără mănuşi şi 
zmălţuite curat; 

- 20 oale ca de câte o oca una: 

- 15 străchini: 

- 5 ligheane bune cu ibricele lor zmălţuite 
frumos şi groase: 

- 20 de talere zmălţuite frumos şi groase." 

Cu toate că olăritul de la Corbeni nu mai 

există astăzi, studiile de caz existente ne oferă 
date semnificative pentru configurarea imaginii 
de ansamblu a ceramicii de pe Valea Olteţului, 
ca parte componentă a olăriei olteneşti, înglo¬ 
bată în marea familie a ceramicii din România. 



'Vaâe ditt ceutnele de foc 'Valeu Olteţului, 
tu 'JHujeul diu ŢSafa 

Astfel, aflăm că, în anul 1969, la Corbeni 
lucrau încă 24 de olari, formele obişnuite fiind 
străchini, talere, căni, oale, ulcioare, cratiţe 
pentru gătit, tămâierniţe, ibrice, solniţe, clondire 
şi puşculiţe, decorate cu motive simple, realizate 
cu pensula sau cu degetul. (Zderciuc, Dumitres- 
cu: 1969) 

Dintr-un alt studiu aflăm că.majoritatea 

olarilor de la Corbeni produc forme smălţuite şi 
nesmălţuite asemănătoare cu cele de la Oboga 
şi Româna. O notă aparte o constituie obiceiul 
olarilor de la Corbeni ca vasele de mare capaci¬ 
tate să fie însemnate fie cu numele meşterului 
care le-a confecţionat, fie cu cele ale clientului. 
Mai fac excepţie 2-3 olari, care, începând de prin 
1940, lucrează forme de ceramică nesmălţuită 
asemănătoare cu cele de la Târgu Jiu, pe care în 
limbajul local le şi denumesc „oale de Târgu Jiu“ 
(Zderciuc, Butoi, Mihai: 1969, 115) 


în condiţiile dispariţiei unor centre de ceramică, 
ele aduc o contribuţie deosebită la înţelegerea 
deplină a conţinutului ceramicii de azi, denumi¬ 
tă generic, dar restrictiv, „ceramică de Oboga". 

Iată, aşadar, sumarul ceramicii de pe Valea 
Olteţului, alcătuit din informaţii referitoare la 
tipurile de obiecte ceramice, la motivele orna¬ 
mentale, la modul de decorare, precum şi la 
unităţile de măsură ale capacităţilor: „Catego¬ 
riile ceramicii smălţuite sunt mai numeroase, 
fiecare formă având la rândul ei mai multe 
variante. Se lucrează ulcioare, clondiraşe pentru 
băut ţuică şi vin, cofe, căni, oale (unele denu¬ 
mite «lăscăriţe»), «taiere», străchini, castroane, 
«sacsâi» (ghivece pentru flori), «ghivece» (forme 
de vase folosite pentru «ţăst»), ibrice, putineie 
pentru bătut untul, borcane speciale pentru vin, 
sfeşnice, talere, butoiaşe pentru ţuică, ploşti, 
tămâierniţe, jucării, figurine. 


24r* 


Forme şi categorii 

ceste informaţii furnizate 
£r“^de cercetări anterioare 
înlesnesc formularea unor con¬ 
cluzii referitoare la aspectele 
generale ale meşteşugului din 
zonă, cu atât mai mult cu cât, 

Motivele ornamentale geometrice, îndeosebi 
valul şi spirala, predomină. Alături de ele, moti¬ 
vele zoomorfe şi antropomorfe reprezintă una 
dintre caracteristicile specifice acestei ceramici, 
în special pentru Oboga de Jos. 

Numeroasele tehnici de ornamentare - relie¬ 
ful înalt, decorarea cu «făchieşul», cu «zimţarul» 
sau «zgârieciul», cu degetul sau cu unghia, cu 
cornul (cea mai răspândită tehnică de orna¬ 
mentare, cu varianta ei, jirăvirea cu cornul), cu 
pensula, prin ştampilare, cu paiul, cu titirezul, 
picate cu lingura - dau o notă de varietate în 
plus diversităţii compoziţiilor ornamentale. 




7 ) “Devenite faune, motive 4i teAuici de <vuta*ne*ttane ale eenattticii actuale de fie 'Valea Ottetului Ibb 

Unităţile de măsură folosite sunt 
capul şi vasul, întâlnite şi în nu¬ 
meroase alte centre de ceramică 
din Oltenia şi Muntenia. Capa¬ 
citatea unui cuptor se măsoară 
după numărul de vase ce intră 
în el. Capacitatea obişnuită [...] 
este de 50 de vase. într-un vas 
intră, de exemplu. 16, 14, 10, 8 
ulcioare, într-un cap de vase - 
1.600, 1.400, 1.000, 800 de ur¬ 
cioare" (Zderciuc. Butoi. Mihai: 1969, 

115) sau, folosind unitatea de măsură 
exprimată în tratatul de ceramică, vom socoti 
că unitatea maximă (pentru Oboga - n.n.) este 
numită „vas"; din fracţionarea vasului rezultă 
unităţile mai mici, „de pildă «14 străchini la vas» 
faţă de «20 străchini la vas», înseamnă că stră¬ 
chinile dintâi sunt mai mari decât cele din urmă" 
(Slătineanu, Stahl, Petrescu: 1958, 111). 

Pornind de la aceste necesare observaţii, 
vom analiza în continuare „situaţia" actuală şi 
aspectele proprii ceramicii populare din cele 
două centre rămase active. Româna şi Oboga. 

Cunoaşterea lor nemijlocită ne dă posibili¬ 
tatea să oferim informaţii noi şi să formulăm 
câteva puncte de vedere generale, referitoare la 
situaţia actuală şi la tendinţele meşteşugului 
de aici. 

în producţia celor două centre, delimitarea 
ceramicii în cele două mari categorii, smălţuită 
şi nesmălţuită, pare să devină inoperantă. 
Vasele smălţuite devin covârşitoare. Formele 
practicate sunt cu predilecţie cănile pentru vin, 
taierele, străchinile, castroanele, sacsâile, bor¬ 
canele pentru păstrarea alimentelor, oalele (de 
vin, de apă sau de lapte) şi, selectiv, ulcioarele 
de nuntă şi ploştile (pline sau întregi şi inel), 
tămăielniţe (căţui), putineiele pentru bătut 
untul, ibricele, butoiaşele pentru ţuică, jucăriile 
şi figurinele. 

De o mare varietate cromatică, motivele ce¬ 
ramicii din Oboga şi Româna se recunosc de la 
prima vedere prin reprezentări specifice: valul, 
spirala, arborele vieţii, coada de păun (numită 
şi de curcan), cocoşul, peştii, precum şi alte 


reprezentări zoomorfe sau antropo¬ 
morfe. Decorul floral se impune tot 
mai mult în olăria acelora care nu 
lucrează „pentru muzee". 

Soţiile olarilor ajută la înflo¬ 
ratul oalelor, care se face în spe¬ 
cial prin jirăuire cu cornul, cu 
pensula, prin ştanţare, prin 
stropire cu lingura, cu degetul 
sau cu titirezul. La decorarea 
ulcioarelor de nuntă şi la vasele de 
mare capacitate se foloseşte relieful 
sau decorul înalt care constă în aplicarea şi 
lipirea elementelor decorative modelate separat 
cu mâna: şerpi, broaşte, berze, lei etc. 

în funcţie de anotimpuri, olarii au o 
„agendă" mai mult sau mai puţin bogată, 
perioada de activitate maximă fiind în preajma 
celor mai mari târguri şi bâlciuri (la moşii de 
iarnă, de vară, de toamnă şi la bâlciurile din 
august până în octombrie). Ei parcurg astăzi cu 
maşinile drumurile Olteniei şi Munteniei (merg 
în special la Rusăneşti, Vădăstriţa, Corabia. 
Gura Padinii. Craiova. Turnu Măgurele, Roşiori. 
Alexandria, Giurgiu) şi ajung mai puţin decât în 
alte dăţi în Dobrogea, Moldova sau Transilvania. 

Au fost semnalate în trecut cazuri în care 
olari de aici ajungeau şi în Bulgaria, la unele 
târguri apropiate de graniţă. 

Paginile care urmează se bazează în cea mai 
mare parte pe trei campanii de cercetare între¬ 
prinse în aceste localităţi în anii 1997, 1998, 
2001 şi 2005. 

Dat fiind faptul că în această etapă nu am 
înregistrat „scăderi" ale meşteşugului, ci doar 
unele schimbări, pe care le vom aminti la locul 
potrivit, vom recurge atât la o prezentare globală 
a centrelor, cât şi la o punere în lumină a unor 
detalii locale, a unor experienţe personale ale 
olarilor, aşa cum au fost ele exprimate prin 
autentice crâmpeie de istorie orală, care vor 
pune în valoare şi aspecte ale meşteşugului 
olăritului prin prisma mentalităţii şi a muncii 
olarilor, evidenţiate prin reale şi sensibile 
naraţiuni personale. 

Istorii orale 

m considerat că alegerea acestei inedite 
£r\J modalităţi de comunicare a unui conţinut, 
în speţă cel referitor la ceramica din Româna şi 
Oboga, explică cel mai bine procesele şi obiec¬ 
tele conţinute în povestiri, care ajung, iată, de la 
narator, prin cercetător, la cititor, cu aceeaşi in¬ 
tensitate emoţională cu care au fost transmise. 

Aşa este, de exemplu, povestea inspirată din 
viaţa Agripinei, pseudonimul adoptat de către 
Teodora Truşcă. olăriţă din Româna, care 
comunică în modul cel mai direct şi mai sincer, 
prin confesiune, evenimente impresionante din 
viaţa sa, de-a lungul căreia ceramica a reprezen¬ 
tat un reper continuu. 

Povestea Teodorei Truşcă, rezultat al mai 
multor discuţii purtate în anii 1997 şi 2001, 
este de fapt transcrierea narativă a unei expe¬ 
rienţe de viaţă, un fel de life history, care impre¬ 
sionează prin talentul „zicerii" şi prin obiectivi¬ 
tate, prin transmiterea unor valori morale. Acest 
document sensibil, cu evidente valenţe literare, 
conţinând autobiografia Teodorei Truşcă, 
cuprinde, inserate în subiectele din experienţa 
personală a povestitoarei, repere istorice şi cul¬ 
turale locale cu certă valoare etnologică, expri¬ 
mând mentalul tradiţional prin recompunerea, 
în manieră subiectivă, a istoriei comunităţii 
căreia îi aparţine. 

Este mărturia personală a unei femei, por¬ 
nind de la meşteşugul care i-a marcat cele mai 
importante momente ale vieţii, de la obiectele pe 
care le creează, o mărturie care conţine însă şi 
viziuni asupra lumii, o relatare care, deşi se con¬ 
duce după principii convenţionale - identitate, 
corespondenţe, analogii, mentalitate - exprimă 
competenţa „naratorului" de a transmite repre¬ 
zentări ale amintirilor ce se conturează cel mai 
adesea în istoria unei tradiţii de familie: meşte¬ 
şugul olăritului. (Ljungstrom: 1993, 131-143) 

Teodora Truşcă mi-a încredinţat scrisoarea 
de faţă şi mi-a dat voie s-o „trimit" mai departe, 
către cei ce vor să-i cunoască povestea. Mărtu¬ 
riile autoarei creează o „pagină" de sensibilitate 


şi de artă, putând fi tratate şi analizate după 
criteriile speciilor epicii populare, în primul rând 
ca literatură orală şi evaluate şi criticate după 
regulile literaturii". (Schmidt: 2000. 278, apu.d 
Fruntelată: 2004. 103) 

* 

Povestiri din viaţa mea - Agripina 
(Teodora Truşcă): „M-am născut în Oboga, în 
anul 1929, 9 ianuarie, al treilea copil. Părinţii - 
Ion şi Maria Munteanu. După mine au mai venit 
încă patru şi ne-am adunat şapte fraţi. De mici 
ne jucam împreună. Ne luam iama la întrecere 
pe zăpadă cu picioarele desculţe până la fundul 
grădinii şi înapoi. De la trei-patru ani, am 
început să ne jucăm cu lutul, era ca o plastilină, 
ne întreceam făcând păsări, animale şi tata ne 
încuraja. Au trecut şapte ani şi m-am trezit în 
clasa I, la şcoală, în anul 1936. Am învăţat carte 
bine, îmi plăcea să mă iau la întrecere cu alţii 
care învăţau bine. Am reuşit în şapte ani să iau 
şapte coroane, de patru ori premiul I, de trei ori 
premiul al II-lea. Dimineaţa mergeam la şcoală 
şi după-amiază plecam cu vitele la păscut, luam 
şi cartea cu mine pentru a învăţa lecţia pentru 
ziua următoare. 

în vacanţa mare, vara, plecam cu tatăl meu 
cu căruţa, cu marfa (ceramică), cu boii la târ¬ 
guri, la bâlciuri: la Calafat, la Băileşti, în Poiana 
Mare, Tumu Măgurele, Roşiori de Vede. Acestea 
erau târguri cu bani: vindeam pe bani. însă mai 
mergeam şi la bâlciuri, la care dam oalele pe 
bucate (porumb, grâu), la Vădăstriţa, Rusăneşti, 
Corabia, Bechet, Dăbuleni ş.a. 

îmi aduc aminte, eram prin clasa a IH-a 
când am plecat cu tatăl meu la Caracal, de Florii, 
cu o săptămână până la Paşti. Acolo a început 
să ningă, o zăpadă cu fulgi mari, şi s-a făcut un 
frig puternic. Atunci tatăl meu mi-a spus că vom 
merge la un han să rămânem acolo peste 
noapte. La han erau nişte şoproane lungi în care 
încăpeau zece căruţe cu boi, cu tot cu coviltire. 
Am băgat căruţa cu boi la adăpost, le-am dat să 
mănânce şi am intrat în han. Hangiul ne-a poftit 
într-un salon lung şi călduros. La han mai erau 

oameni veniţi din jurul Caracalului. Stând noi 
acolo, ne pregăteam să mergem la culcare, când 
am văzut intrând pe uşă - îmbrăcat într-o epân- 
gea (haină lungă) de dimie, iar pe umeri avea doi 
desagi ţesuţi din păr de capră - un bărbat. 

Uitându-se tata spre el, l-a recunoscut. Mi-a 
spus că este deputatul din Morunglav, Grigore 
Constantinescu. S-a apropiat de tata, pentru că 
se cunoşteau. Venise la Caracal pentru şedinţe, 
pentru că aveam atunci judeţul Romanaţi. Au 
intrat în vorbă, l-a întrebat pe tata dacă e singur 
şi tata m-a arătat pe mine. Atunci dânsul m-a 
întrebat în ce clasă sunt şi dacă ştiu o poezie. 
I-am răspuns că ştiu poezia Toamna de Octa- 
vian Goga şi i-am recitat-o. Când am terminat, 
mi-am ridicat privirea în sus spre dânsul şi am 
văzut cum i s-au prelins două lacrimi pe lângă 
nas în jos. M-a sărutat pe frunte şi mi-a spus: 
«Ei, mă tată, când a scris poetul această poezie, 
eu eram cu el sub un nuc bătrân». Dimineaţa 
a răsărit soarele, am mers în piaţă cu oalele, am 
dat marfa şi am plecat acasă. 




O altă întâmplare a avut loc când eram prin 
clasa a IV-a. Am plecat cu tatăl meu şi cu încă 
un frate al meu. mai mare cu doi ani ca mine, 
tot cu oale, la Craiova; le duceam la piaţă la un 
negustor. De la noi până la Craiova erau 30 de 
kilometri pe care-i parcurgeam cu căruţa cu boi. 

Am mers drumul până la un punct numit 
Scheana. Când am ucat in vârful coastei s-a 
rupt osia la căruţă. Era tocmai pe timpul ruşi¬ 
lor, când veneau la noi în ţară şi făceau rău la 
lume. Atunci tata ne-a spus că fiindcă s-a rupt 
osia trebuie să dăm marfa jos şi s-o punem în 
altă căruţă. Ne-a spus că trebuie să ne ducem 
acasă cu boii în jug pentru a lua o altă căruţă 
din sat şi că ori ne ducem noi, ori se duce el. 
însă am plecat noi, pentru că tata aşa a crezut 
că e mai bine, pentru că, dacă rămâneam noi, 
poate ni se întâmpla ceva fiind singuri pe câmp. 
Am ajuns acasă, am povestit tot ce s-a întâm¬ 
plat şi mama s-a dus la omul acela la care ne 
trimisese tatăl nostru şi a luat căruţa, iar dimi¬ 
neaţă am plecat cu bunicul spre tata. 

Când am ajuns, am pus marfa în căruţă, 
iar căruţa cu osia ruptă a dus-o bunicul la un 
canton, în apropiere, până se întorcea tata. După 
ce am încărcat căruţa, am plecat înainte spre 
Craiova, am ajuns, am descărcat marfa, negus¬ 
torul a numărat-o şi i-a dat tatei banii. Căruţa 
cu boii a trimis-o cu fratele meu la marginea 
oraşului, la un han, şi noi am plecat pe jos prin 
oraş. Pe drum, tata vorbea cu un om care adu¬ 
sese şi el marfă şi eu mergeam după ei, având în 
mână un cărucior de copii în formă de fluture, 
pe care-1 trăgeam după mine. La un moment dat, 
m-am pierdut de tatăl meu, fiindcă erau multe 
intersecţii şi drumuri la stânga, la dreapta. Am 
început să plâng, întrebam lumea care e strada 
care merge la Hanul lui George. Lumea nu ştia 
fiindcă trebuia întreb de George Briceag, ceea ce 
eu nu ştiam. într-un târziu, m-a găsit tata, dis¬ 
perat, după o oră de căutări; atunci m-a certat 
şi nu am mai rămas cu ochii pe la vitrine, ci 
numai după ei. 

O altă întâmplare a avut loc pe la 15-16 ani, 
când începuseră băieţii să-mi dea târcoale. Am 
plecat cu oale la Roşiori de Vede, eu cu tata şi 

cu un frate mai mic cu patru ani ca mine. De la 
Dobrosloveni. când am făcut la strângă spre 
Stoieneşti. a început să plouă. Noi eram 10-12 
căruţe la rând în şir indian pe drum. Tata m-a 
pus să merg şi eu cu boii. să se odihnească şi el, 
pentru că mersese toată noaptea şi era obosit. 
Într-un sat, la Fărcaşele, lângă drum era un 
şanţ pe care se scurgea apa. Căruţa nu prea 
mergea pe urma boului, ci batea pe dreapta. A 
apucat roata într-un şanţ şi s-a răsturnat căruţa 
şi oalele pe jos, în noroi, şi ploaia curgea mereu. 

Tata şi fratele meu nu mai ieşeau afară, 
fiindcă erau în căruţă. Toate căruţele au oprit şi 
au venit la noi; după cinci minute, am văzut că 
iasă tata de prin lucemă (lucerna o aveam peste 
oale. deasupra, pentru a o da la boi când popo¬ 
seam) şi fratele meu după el. A început să mă 
certe: «Mă pricopsişi, mă dezamăgişi, mă lăsaşi 
sărac, dosădito!». Au pus toţi oamenii mâna şi 
au îndreptat căruţa şi am început să punem 
oalele la loc. Nu era treabă că s-au răsturnat, 
dar şi ploua şi s-au umplut de noroi. Le-am pus 
în căruţă şi ne-am continuat drumul. A fost un 
bâlci slab - nici nu s-au vândut oalele. Şi acolo 
erau negustori care luau oalele rămase, dar nu 
le-au luat, că nu le-au plăcut, de fapt erau şi 
foarte murdare şi ne-am întors cu ele acasă. 

Altă dată veneam de la Galicia Mare spre 
casă şi nu ştiu cum am făcut noi, de am uitat 
să luăm apă la noi pe drumul de întoarcere. Prin 
Pădurea Radovanului, pe care trebuia s-o tra¬ 
versăm, lungă de 5 kilometri, mi s-a făcut sete. 
Tata mi-a spus să rabd puţin, că este o fântână, 
însă era părăsită, goală, fără găleată. Atunci 
mi-a spus să mergem, că mai e una mai înainte. 
Nici aceea nu avea apă. Simţeam că mor de sete, 
că mi se usucă sufletul, nu numai gura. După 
ore de mers, am ajuns la Podari. Acolo nu mai 
găseam fântânile pe marginea drumului, pentru 
că era noapte. 

Am văzut într-o casă o lumină provenită de 
la o lampă, pentru că nu exista curent electric. 
M-am dus şi am strigat la poartă şi într-un târziu 
a ieşit un bărbat de vârstă mijlocie. M-a întrebat 
cine sunt şi ce vreau. I-am spus că sunt o fată 
de olar şi că vreau şi eu o cană cu apă, că nu 



găsirăm fântâni şi-mi era sete rău. El s-a dus în 
casă şi i-a spus soţiei lui ce vreau şi ea a început 
să ţipe să nu-mi dea apă, că ei au copil mic şi 
nu e bine să dea apă noaptea din casă. Totuşi, 
omul acela s-a întors cu o oală mare cu apă: am 
băut, mi-am răcorit sufletul şi i-am luat şi tatei 
apă şi am plecat, mulţumindu-i. 

Nu pot să uit de anii copilăriei, când mer¬ 
geam la Olteţ (râul care trece prin oraşul Balş 
şi pe lângă satele învecinate) cu fraţii mei. Cobo¬ 
ram pe o coastă în vale spre zăvoi printre plan¬ 
tele de pod bal (o plantă cu foaie lată). Coboram 
în vale, în zăvoi, mergeam printre arini şi sălcii 
mirositoare, până la Olteţ, pe o potecă bătă¬ 
torită. Acolo făceam baie câte o oră şi jumătate 
şi apoi ne întorceam acasă, rupeam sălcii verzi 
pe care le fluturam în vânt spre casă. 

Nu pot să uit cişmeaua lui Irimia ascunsă 
sub un corcoduş, sub care adăpam vitele şi ne 
răcoream, ne spălam, apoi luam fructe din 
corcoduş. Nu pot să uit nici examenele pe care 
le-am dat la şcoală pentru a trece în clasa a V-a. 
Examenul se da la Balş împreună cu copiii de la 
alte şapte comune şi la toate am reuşit cu brio. 

în clasa a Vil-a, în anul 1943, vara, ne-au 
luat frigurile, era o maladie care se lua prin 
muşcătura de ţânţar. O zi mă luau frigurile, o zi 
nu. Puterea lui Dumnezeu m-a ajutat mult de-a 
lungul vieţii. în ziua când aveam examenele, tre¬ 
buia să mă ia frigurile, şi atât m-am rugat în 
dimineaţa respectivă la Dumnezeu, că El m-a 
ascultat şi în ziua aceea, deşi trebuia, nu m-au 
mai luat frigurile. Am trecut examenul cu bine, 
am luat premiul I şi am terminat şi clasa a Vil-a 
cu drag. 

La terminarea războiului din Răsărit, ne-au 
traversat ruşii ţara spre Germania. România a 
rămas să plătească daune. Au început să ne 
oblige să cărăm cu boii cu căruţa lemne la gară 
de prin păduri, pe care le încărcau în vagoane şi 
plecau spre Rusia. Ne mai obligau să dăm cote 
de vite: care are trei vaci să dea obligatoriu una. 
Părinţii mei au fost nişte oamenii excepţionali: 
câţi am fost de mulţi, atât ne-au îngrijit de mult 
şi de bine, că nu duceam dorul de nimic. 

Am avut vacă cu lapte în curte, ne tăia tata 
câte doi porci de Crăciun, păsări aveam foarte 
multe, magazia plină de bucate. Am dat vaca şi 


am oprit boii. Ne-am strâns la Balş toţi cei care 
aveam de dat câte o vită, din toate comunele din 
apropiere: s-au strâns vreo treizeci de vite şi de 
dimineaţă am plecat cu ele spre Caracal. De la 
noi m-au trimis pe mine părinţii; până la Cara¬ 
cal am parcurs 40 de kilometri - 15 ani aveam - 
cu vaca de lanţ. Când am ajuns, le-au încărcat 
în vagoane şi au plecat cu ele. Părinţii mei erau 
disperaţi că rămăseserăm Iară vacă, însă după 
două luni ne-am luat alta. 

Tot în 1945 a murit fratele meu mai mare. 
Dumitru. Avea 18 ani - nici acum nu ştiu sigur 
de ce a murit. Poate din cauză că l-au bătut poli¬ 
ţiştii ca să se ducă la corvoadă (să se ducă cu 
căruţa unde vor ei) sau a avut o meningită care 
atunci nu se lecuia. 

Tata şi mama, de inimă rea, s-au îmbolnăvit. 
Un an de zile abia se târau ca şerpii şi oftau. Se 
stinsese raza lor de speranţă. A lăsat Dumnezeu 
uitarea şi încet, încet, şi-au mai revenit. Eu 
aveam 16 ani, am rămas cea mai mare, o soră 
se căsătorise (era mai mare decât mine). în iama 
aceea, trebuia să cărăm lemne la gară, obligaţi. 
Pădurea era la 15 kilometri distanţă de noi. 

Dacă tata nu putea să plece, mă trimitea pe 
mine, cu sania cu boi. Eram încălţată în ciorapi 
de lână, în opinci cu nojiţe şi purtam fustă 
lungă. Veneam de la pădure şi rămâneam acasă 
- se ducea altcineva cu ele la gară. Eu intram 
în casă şi nu puteam să mă descalţ până nu 
băgăm picioarele în apă fiartă cu sare, că zicea 
mama să nu fac «reomatism». Mâine plecam iar 
şi aşa de opt-nouă ori m-am dus în iama aceea. 

Moartea fratelui m-a afectat mult de tot - nu 
am mai ieşit la hore, la nunţi, nu am jucat un 
an de zile. Am ţinut doliu. Mă făcusem de 17 ani 
când mama mi-a dat o batistă şi un băiat a luat 
horă înainte şi atunci m-am dezlegat şi eu să joc. 
în toamna anului 1946, aveam 17 ani. Am mers 
la o nuntă în Oboga de Mijloc. Acolo m-am întâl¬ 
nit cu soţul meu, cu Marin Truşcă, care era din 
Româna, un sat vecin cu Oboga. La prima întâl¬ 
nire mi-a dăruit un măr pe care abia îl ţineam 
în mână de mare ce era. Acest măr a fost mărul 
prieteniei şi al căsătoriei. 

Soţul meu era un bărbat înalt, brunet, ele¬ 
gant şi chipeş. Fusese băiat de prăvălie la stă¬ 
pân, patru ani la Bucureşti şi la Iaşi. Era foarte 
descurcăreţ. Apoi a făcut armata la Bucureşti, 
la pompieri, patru ani în timpul războiului. Era 
în focuri şi ziua şi noaptea. îmi spunea că doi 
ani şi jumătate nu a dat pe-acasă. 

Am vorbit cu el în marginea horei, apoi m-a 
condus acasă. El trecea pe la poarta mea şi de 
atunci am rămas prieteni. Anul următor, de 
Paşti, m-a invitat să joc lângă el, de Rusalii la fel. 

Aveam lângă mine un cârciumar. Marin 
Giurea, care avea lăutari tocmiţi cu anul la toate 
sărbătorile şi în toate duminicile. Se strângeau 
toate satele din jur. Veneau băieţi şi fete gru¬ 
puri. Venea şi el şi vorbeam, jucam în horă. 
Această idilă a durat până în toamna anului 
1947, când a venit şi m-a cerut în căsătorie de 
la părinţi. Ne-am logodit şi am pus nunta peste 
o lună de zile, pe 22 noiembrie. Nu pot să uit 
vremea de la nuntă, cu soare strălucitor, iar a 
patra zi după nuntă a nins. 

Acum începea o altă etapă a vieţii: căsătoria. 
Cu ce ştia el să facă (meseria de olar) şi cu ce 
ştiam şi eu. ne-am unit şi am plecat la drum. 
Eu ştiam de la părinţii mei din copilărie, el ştia 
de la bunicul său; tatăl său nu făcea această 
meserie, fiindcă-i lipseau degetele de la o mână. 
atunci când era mic s-a răsturnat cu troaca 
(albie mică) pe foc în vatră. 

Am început să lucrăm oale de rând. casnice: 
străchini, căni, ulcioare, oale de lapte, ghivece 
de gătit ş.a. Le ardeam şi plecam cu ele la târ¬ 
guri. Am început prima dată să facem gardul, să 
ne închidem gospodăria, care are în jur de 200 
de metri pătraţi. După doi ani, am început să 
strângem bani pentru materiale, fiindcă vroiam 
să ne facem o casă mai mare: aveam o casă mică 
cu două camere şi era şi veche. Am reuşit în 
1953 să ne facem casa cu trei camere şi sală. 
Ne-am cumpărat şi boi şi căruţă, ca să cărăm 
marfa la târguri. Munceam, dar aveam şi o 
dorinţă: să am şi eu copii. în 1951, am născut 
un copil, dar din păcate l-am născut mort. M-a 
afectat, însă mi-am revenit şi după doi ani am 


născut doi gemeni, o fată şi un băiat. S-au năs¬ 
cut mai înainte de termen, eram în luna a opta. 
Fata a trăit două ore şi a murit şi nu avea decât 
1 kilogram-jumătate şi băiatul avea 2 kilograme. 
Pe vremea aceea, nu erau incubatoare, l-am 
crescut cu sticle cu apă fiartă şi cu lână încăl¬ 
zită în cuptorul sobii. 

I-am născut iama, pe 22 ianuarie 1953. 
Copilul nu sugea deloc, şase săptămâni i-am dat 
cu linguriţa pe gură, înghiţea două-trei picături 
şi se învineţea, se pierdea, cădea intr-un leşin. 
Mi-au spus asistentele de la spital că să se dea 
Dumnezeu jos pe pământ şi nu se mai face 
copilul meu om. 

Aşa am dus-o şase săptămâni, îi scăzuse 
greutatea la 1 kilogram-jumătate. Atunci am în¬ 
ceput să-l învăţ să sugă: trăgea trei-patru pică¬ 
turi. obosea, mai trăgea mai târziu, iar obosea, 
era foarte slăbit. îi făceam baie zilnic şi când îl 
aşezam în pat după baie, se pierdea, învineţea, 
îl mişcăm de năsuc, de bărbiţă până îşi revenea. 
După două luni a început să sugă şi încet, încet, 
a început să ia în greutate. Devenise un copil 
normal. La şase luni, avea greutatea normală. 

în picioare a plecat mai târziu decât era nor¬ 
mal. Se mirau doctorii şi asistentele când l-au 
văzut. Când avea doi ani. am născut un alt băiat 
- pe 9 ianuarie 1955 pe Ştefan. Eram foarte 
bucuroasă că am şi eu doi băieţi, dar bucuria 
nu a durat mult, pentru că Ionel la doi ani şi 
şapte luni s-a îmbolnăvit. într-o seară a făcut o 
temperatură mare, spre ziuă diaree. L-am trezit 
pe Marin, pe soţul meu, şi i-am spus să plece cu 
el la spital că este bolnav. L-am învelit într-o 
plăpumiţă şi a plecat cu el în braţe la spital, 
pe jos, şase kilometri. L-am internat în spital. 
Pe soţul meu l-au dat afară şi a rămas mama 
soacră cu el în spital. Eu nu puteam să plec, că 
aveam pe Ştefan de opt luni la piept. Noaptea, 
la 3, a murit. M-a afectat enorm de mult moar¬ 
tea copilului meu, primul meu copil, mai ales 
cum îl crescusem de greu. Trei ani de zile am 
plâns după el, urlam, deşi îl aveam pe Ştefan. 
După ce terminam treaba, pentru că şi lucram, 
nu puteam să stau că mai rău îmi era, mă as¬ 
cundeam în beci şi plângeam. Cu toată suferinţa 
mea şi cu durerea, mi-am continuat căsnicia şi 
lucram la oale mereu. 


în 1957, Dumnezeu mi-a dăruit alt băiat, 
Gheorghe, pe care l-am născut prin cezariană. 
Din muncă, din greutate se mutase de-a latul, 
îmi era foarte greu să cresc un copil, operată, 
însă m-a ajutat mama-soacră, îi făcea ea baie. 
După şapte luni m-am vindecat şi m-am simţit 
mai bine. I-am mulţumit lui Dumnezeu şi eram 
foarte împăcată că aveam doi băieţi. 

Prin 1957-1958, am început să lucrăm nişte 
vase mai speciale, mai deosebite, decorate mai 
delicat cu cornul, de la miniaturi până la cele 
mai mari. Vedeam că se vând mai bine. Ştiam 
de la tatăl meu şi de la o mătuşă, Gheorghiţa. 

Prin 1961, ne-a îndrumat cineva să mergem 
cu marfă la Bucureşti, în Piaţa Obor. Lucram, 
dar nu ştiam ce lucrăm. în Bucureşti ne-a 
descoperit o doamnă ce marfă lucrăm, doamna 
Secoşan. A fost foarte încântată când a văzut 
marfa, ne-a pus în legătură cu Muzeul Satului şi 
cu colecţionarii dornici de vase artizanale. Era 
mult să vină un colecţionar şi dădeau telefoane 
la toţi care se ştiau între ei. Era o plăcere să-i 
văd cum îşi alegeau cu sutele din marfa noastră. 

în anul 1960, pe 4 aprilie, am născut al 
treilea copil, un băiat, Mihai. Acum aveam trei 
băieţi. Eram foarte bucuroasă, dar parcă eram 
neîmpăcată că nu am şi o fată. Peste nouă ani, 
pe 25 aprilie 1969, am născut şi o fată. Aurica. 

Am mers la Bucureşti, în Piaţa Obor, 17 ani, 
până în 1978, şi de fiecare dată ce marfă ne 
rămânea duceam la Muzeul Satului şi niciodată 
nu ne-au refuzat; veneau şi luau şi de acasă. 
Prin 1970 s-au înfiinţat târguri şi concursuri cu 
premii la care participau olari din toate zonele 
ţării. Ne-au invitat şi pe noi, cu alţi doi olari care 
reprezentam judeţul Olt, Oboga. Eram noi, 
Grigore Ciungulescu şi Ion Răducanu. Ne luau 
cu maşinile de acasă, maşini de la muzeu sau 
de la Casa de Cultură, şi ne duceau la târguri: 
la Sibiu - «Cibinium», la Iaşi - «Cucuteni 5000», 
la Deva, la «Cocoşul de Hurez», la Craiova, mai 
târziu. De fiecare dată luam diferite diplome şi 
premii. Mai târziu ne-am luat şi maşina noastră 
şi atunci nu mai era nevoie să aşteptăm maşina 
muzeului, plecam noi cu maşina noastră. 

Cea mai mare bucurie pe plan profesional 
am avut-o în 1988, când am luat Marele Premiu 
la «Cocoşul de Hurez» şi la Iaşi, la «Cucuteni 
5000», tot Marele Premiu. 

între timp, se înfiinţase Muzeu! Ţăranului 
Român, de care eram solicitaţi să dăm marfă 
mereu. Puteam să facem faţă. pentru că acum 
ne ajutau şi copiii. Pe fiecare în parte, când 
ajungea la vârsta de 8-10 ani, îl puneam la roată 
şi-l învăţam să lucreze şi eram foarte mulţumiţi 
de ei. Dar timpul a trecut foarte repede, au cres¬ 
cut văzând cu ochii. Au făcut şcoala generală, 
apoi au mers la liceu şi la profesională, aşa cum 
era pe atunci. 

A trecut timpul ca vântul şi au ajuns şi la 
armată. Unul venea, altul pleca şi eu le duceam 
dorul. Nu pot să uit nopţile nedormite, atunci 
când erau bolnavi, fiind mici, nu pot să uit zilele 
în care nu puneam nimic pe limbă, nu mâneam 
nimic de inimă rea, când erau bolnavi. 

între timp le-am făcut şi case la băieţii cei 
mari. Mihai urmând să rămână în casa noastră. 
Când terminau armata, mai stăteau doi-trei ani 
şi se căsătoreau. Ultima nuntă a fost în 1988 - 
a fiicei noastre. Aurica, cu Nicu, un băiat excep¬ 
ţional de cuminte, din Vârtina-Balş. Am fost 
foarte mulţumiţi. 

în ceea ce priveşte cariera, am continuat-o, 
deşi rămăseserăm singuri, ne ajuta Mihai care 
ne era mai ataşat. însă şi ceilalţi copii au con¬ 
tinuat cariera de olar, fiecare la casa lui. în 1990 
soţul meu a fost ales să reprezinte România, în 
Franţa, cu o expoziţie de ceramică şi demonstra¬ 
ţii. A stat trei săptămâni şi la întoarcere a fost 
foarte încântat de ceea ce a văzut. Spunea că 
moare cu inima împăcată, că a avut ocazia să 
vadă o altă ţară, o ţară specială, o ţară extra¬ 
ordinar de frumoasă cum este Franţa. 

Dacă mă întreba cineva care e cea mai mare 
dorinţă a mea, i-aş fi spus că vroiam să facem 
cununia de aur. să împlinim 50 de ani de căsă¬ 
torie, pe care îi făceam în 1997, însă soarta nu 
a fost de partea noastră, pentru că în 1995 soţul 
meu m-a părăsit pentru totdeauna. Eu am 
rămas singură, parcă eram pe o insulă pustie, 



nu ştiam ce să mai fac, oftam toată ziua şi 
plângeam, credeam că mor şi eu, dar nu a fost 
să fie aşa. După patru-cinci luni de suferinţă, 
i-am zis fiului meu, Mihai, cel mic: «Credeam că 
mor, dar văd că mă simt mai bine, ia să-mi faci 
tu ceva să-mi mai treacă timpul să văd dacă mai 
pot lucra». El rn-a înţeles, a pregătit pământul în 
două zile şi am început să lucrez cu el. El lucra 
şi eu decoram. Am văzut că pot, nu-mi tremura 
mâna şi am făcut în continuare. Acum mergea 
el la târguri unde eram chemaţi, rămăsese el 
după tatăl său. Dam marfa şi la muzee, nici nu 
se cunoştea lipsa tatălui său. 

în 1998. mergând la Sibiu, la târgul meşte¬ 
rilor, când a venit comisia juriului s-a oprit la el. 
de fapt ca la fiecare meşter. în echipa de jurizare 
era şi domnul director al Muzeului Astra Sibiu, 
Comeliu Bucur. Văzând lucrurile excepţional 
lucrate şi diferitele obiecte, a întrebat cine le 
decorează. La acel târg Mihai a mers cu soţia lui, 
Mariana. El i-a spus că mama le decorează. L-a 
întrebat atunci câţi ani are mama. El i-a răs¬ 
puns că 70 şi că lucrează de 50 de ani de căsni¬ 
cie, plus şi în anii de copilărie cât a lucrat. 

Atunci domnul director i-a spus lui Mihai: 
«Când te voi chema eu, să vii cu mama de mână 
să-i fac un premiu-surpriză». M-am bucurat 
mult. Pe 25 noiembrie, am primit un telefon să 
ne prezentăm în ziua următoare. Deşi era vreme 
rece şi ninsese, băiatul meu a insistat să merg. 

Ceramica popuCară din OCienia 


Ne-au poftit într-o sală mare în incinta muzeu¬ 
lui, era sala plină de spectatori. Eu şi cu încă 
trei meşteri (sculptură în lemn, cojoace şi unul 
tot ceramică) aşteptam să aflăm surpriza. Dom¬ 
nul director a ţinut o cuvântare şi după aceea 
ne-a luat nişte interviuri despre biografia fiecă¬ 
ruia şi împlinirile de-a lungul anilor. Apoi ne-a 
înmânat la fiecare câte o diplomă, din care 
rezulta că eram membri ai Academiei Artelor 
Tradiţionale din România. 

După aceea, ne-a poftit în biroul său şi ne-a 
spus că Mihai, în anul următor, în iunie 1999, 
va merge să reprezinte România în America, la 
Washington, la Folklife Festival. Ne-am pregătit 
toată iama şi primăvara şi în luna iunie a trimis 
marfa înainte şi roata cu vaporul şi ei au plecat 
cu avionul. A fost ceva de nedescris tot ceea ce 
a văzut băiatul meu acolo. A vizitat Casa Albă, 
a învăţat foarte mulţi copii. A început cu unul 
care era dornic să lucreze şi apoi zilnic la şapte 
dimineaţă erau la rând 10-15 copii să lucreze. 
Punea pe fiecare în parte la roată, făcea un 
obiect cu ajutorul lui şi îl lua acasă. 

Marfa a vândut-o toată, a venit acasă foarte 
mulţumit şi încântat de ce văzuse acolo. Are un 
album uriaş, plin cu fotografii, nu numai cu 
copiii pe care i-a ajutat să lucreze, dar şi cu mari 
personalităţi: Nadia Comăneci, Mircea Geoană, 
James Rosapepe ş.a. Şi cu peisaje din America. 

Mihai era şi instructor mai întâi la Clubul 
Copiilor din Balş şi apoi la Şcoala Populară de 
Arte din Slatina la care erau înscrişi copiii dor¬ 
nici să înveţe acest meşteşug. în 2000 a fost iar 
propus să meargă la un alt festival, în Austria, 
unde a şi mers, dar, din nefericire, înapoi nu a 


mai venit, fiindcă a trecut graniţa mai departe în 
Italia pentru a fi alături de soţia lui, care plecase 
cu câteva luni înainte şi se stabilise acolo. însă 
nu numai ei sunt acolo, ci şi ceilalţi doi copii ai 
mei. Aurica şi Gheorghe, fiecare cu familia lui. 
în prezent am rămas în sat cu un băiat, cel mai 
mare, Ştefan, însă nici acasă nu sunt singură, 
am doi nepoţi cu mine, copiii lui Mihai, din cei 
nouă nepoţi: doi de la Gheorghe, patru de la 
Ştefan şi unul de la Aurica. După plecarea lui 
Mihai în Italia, a continuat Ştefan, care se ocupă 
de copiii satului. 

Nu m-am oprit nici aici, am lucrat şi cu el şi 
am mers la concursuri la care eram chemaţi şi 
am luat şi acolo diferite premii - premiul întâi, 
premiul al doilea. 

Până anul acesta, 2002, când m-am îmbol¬ 
năvit şi eu, aveam probleme cu tensiunea de 
douăzeci de ani, dar nu era ceva grav, însă 
acum s-a mai agravat de la o gripă. Nu am mai 
lucrat, pentru că nu mă mai simţeam în putere: 
acum trăiesc numai cu amintirile care sunt 
aruncate pe hârtie şi multe, multe altele care nu 
şi-au avut locul aici. De acum mă gândesc că 
mă aşteaptă, poate curând, un drum fără 
întoarcere, acolo unde voi veghea totul de sus şi 
mă voi ruga pentru cei patru copii ai mei şi cei 
nouă nepoţi de care nu m-aş putea despărţi 
niciodată, însă aşa cum zicea un om mare de 
ştiinţă, că «viaţa ne-a fost dată şi fiecare la rân¬ 
dul său trebuie să o dea înapoi», viaţa este o 
călătorie pe pământ, este ca o mare cu valuri şi 
mari şi mici şi la sfârşit e liniştită total. Şi cum 
zicea Eminescu, aşa-i omul trecător, pe pământ 
rătăcitor." 

Un centru activ 
de pe Valea Olteţului 

mpreună cu Teodora Truşcă şi cu fiii ei, 
Mihai şi Ştefan, am mers adesea pe drumul 
lutului, la Româna, de la gropile din vâlcea 
(locul de unde olarii iau pământul de oale), până 
dincolo de uliţele de pe care plecau maşinile 
încărcate cu „olării de tot felul“ către târguri sau 
bâlciuri. 

Aici, la Româna, experienţele mele de cerce¬ 
tător au fost depline. Am zăbovit multă vreme 
spre a înţelege miracolul lutului. Zilele petrecute 
alături de olari, de poveştile lor, de munca lor 
concretă şi grea, de satisfacţiile sau neîmplini- 
rile lor, m-au făcut să învăţ meşteşugul în toate 
detaliile şi tainele lui. 

Româna se află la o distanţă de aproximativ 
10 kilometri de Balş. Deşi acum „ţine de Balş", 
după cum mi-au spus olarii. Româna a aparţi¬ 
nut până în 1925 comunei Vârtina. Vechimea 
localităţii este atestată printr-un document - 
Hrisovul Voievodului Pătru din anul 1564 (7072), 
aprilie 18-în care apare şi denumirea localităţii 
Vârtina. 

Numărul olarilor se apropie de 50, dar lipsa 
de popularitate „în rândul lumii“ face ca Româna, 
în ciuda unei ceramici foarte frumoase şi de 
bună calitate produse aici, să nu se bucure de 
prestigiul pe care îl are, de exemplu, Horezul, cu 
care localitatea împărtăşeşte o relativă vecină¬ 
tate şi un „substrat” comun. 

Ghidul nostru în prima zi de Româna a fost 
Mihai Truşcă; încă de la început ne-a informat 
că „aici mai tot satul e de olari", pregătindu-ne 
pentru ceea ce aveam de văzut. 


„Oamenii sunt bucuroşi că aţi venit să vă 
interesaţi de munca lor şi vă primesc cu drag 
să-i cunoaşteţi şi cu porţile deschise. De centrul 
nostru nu s-a mai ocupat nimeni de prin anii 70, 
când doamna Silvia Zderciuc a venit de câteva 
ori şi a scris multe despre Româna." 

„La noi aproape tot satul 
lucrează la oale M 

ihai Truşcă (n. 1960) este vârful gene¬ 
raţiei sale. El calcă cu paşi siguri pe 
urmele tatălui său. Marin Truşcă. Are talent, 
dorinţă de lucru şi ambiţia de a reuşi. 

Şi-a perfecţionat mereu tehnicile de lucru 
şi şi-a îmbogăţit cunoştinţele referitoare la cera¬ 
mica din zonă. A studiat colecţiile de la Muzeul 
Ţăranului Român şi ne-a mărturisit că a rămas 

uimit de creaţiile lui Dumitru Viscol (vase tip 
borcan, cu şerpi), ale lui Marin Diaconeasa şi 
ale lui Marin Truşcă (ulcioare de nuntă cu urşi, 
broaşte, lei, şerpi şi peşti). El respectă atât 
formele, cât şi motivele zonei. Ne vorbeşte cu 
pricepere despre toate etapele prin care trece 
lutul, de la alegerea sa, până la ardere. 

Vasele sale impresionează prin frumuseţea 
formelor şi a motivelor (realizate în mare parte 
de mama sa), dar şi prin strălucirea smalţului. 

Mihai Truşcă este de neîntrecut în Româna, 
fiind singurul care dă mare atenţie elementului 
estetic. De aceea, o mare parte a vaselor sale 
sunt strict decorative. Lucrează străchini, farfurii 
mari şi în miniatură, căni de vin, ceşti de ţuică, 
borcane mari smălţuite şi renumitele ulcioare de 
nuntă. Peştele, cocoşul, spirala şi fagurele sunt 
numai câteva dintre motivele „scrise” pe formele 
sale. 

Fluiericile , aşa cum se numesc jucăriile aici, 
constituie un alt produs important al olarilor. 
Ele reprezintă în special păsări - cuci, pupeze 
şi guguştiuci. 


Relieful înalt, cu reprezentări de animale şi 
păsări, face ca lucrările lui Mihai Truşcă să fie 
adevărate replici ale celebrelor ulcioare de nuntă 
din Româna şi Oboga. în bogata sa activitate de 
olar, a participat la numeroase târguri: Bucu¬ 
reşti, Sibiu, Horezu, Oradea, unde a obţinut 
premii importante. Este „singura meserie care 
nu se poate uita”, afirmă meşterul. 

Hărnicia şi pasiunea lui Mihai Truşcă sunt 
semne sigure că olăria din Româna va dăinui şi 
se va impune tot mai mult în ceramica populară 
românească, mai cu seamă că, de câţiva ani, 
renumitul olar este şi profesor la Clubul Copiilor 
din Balş şi la Şcoala Populară de Arte. El îi 
învaţă pe cei mici tainele olăritului. 

Elevii săi s-au remarcat deja la concursuri 
de ceramică, obţinând numeroase premii. De 
câţiva ani, ucenicii săi - Florian Truşcă, Marin 
Dănăcel şi Ionuţ Truşcă - îşi dispută întâietatea 
în cadrul Olimpiadei de Meşteşuguri Artistice 
Tradiţionale, desfăşurată la Sibiu. 

„Aproape tot satul lucrează, ne spune Ioana 
Murgăşanu, prima noastră «gazdă». Am crescut 
la olărit şi ne-a fost drag, dar se face greu.” 

Specializaţi în ceramică utilitară (cu excep¬ 
ţia familiei Truşcă şi a bătrânului Ion Turcitu), 
olarii de la Româna se îngrijesc de estetica 
formelor şi a motivelor. Ceramica smălţuită este 
la ordinea zilei pentru că „este mai frumoasă şi 
e căutată”. 

Lutul se ia din vâlceaua din deal, iar ruşala 
(un pământ din care se obţine culoarea roşie) 
este scoasă dintr-un loc de „sucoastă de vâlcea". 

Am cunoscut mulţi olari la Româna. Pe o 
uliţă lungă, în orice curte ai fi intrat, găseai 
olarii la lucru: unii modelau, alţii înflorau, alţii 
ardeau oalele în cuptoare, unii pregăteau culo¬ 
rile, alţii ardeau plumbul, unii abia aşezau 
oalele în cuptor, alţii le scoteau frumoase şi stră¬ 
lucitoare. O atmosferă de-a dreptul trepidantă. 
Atâta forfotă de muncă nu mai văzusem până 
atunci. Mi-am spus în sinea mea că Româna 
este într-un fel „Corundul Olteniei". 

I-am întâlnit atunci la lucru pe Constantin 
şi Ioana Murgăşanu, Tudor şi Sofia Cârstea, Ion 
Turcitu, Maria şi Ioana Mihai, Mihai Dârman, 
Ştefan şi Ana Niţă, Eugen Cârstea, Dumitru şi 
Ion Dincă, Ion Dumitru şi Ioana Nica, Ioana, 
Gheorghe şi Eugen Turcitu, Ionuţ, Ştefan şi 
Rodica Truşcă. Cu toţii provin din familii cunos¬ 
cute de olari. 



fa- tâ4*uţa fcetttnic 


Ion Turcitu (n. 1923) e veteranul olarilor 
din Româna. Vorbeşte cu mare plăcere despre 
meseria pe care a învăţat-o de la bunicul şi de la 
tatăl său şi o practică de la vârsta de 16 ani. 

Dacă mai lucrează şi astăzi, este pentru că 
„...am avut noroc şi zile; am fost pe front şi 
am păţit multe; am stat patru luni şi jumătate 
(pe linia întâi, zi şi noapte; am fost şi rănit". Ion 
Turcitu a lucrat până de curând o mare diver¬ 
sitate de forme: ulcioare, ulcioruşe, buchete 
(vaze de flori), farfurii înflorate, ploşti. Ulcioare 
de nuntă, străchini, căni, ceşti, urşi-puşculiţe. 

în timp ce admiram decorul elegant şi de¬ 
licat, meşterul îmi spune: „Toate vasele sunt 
înflorate chiar de mine. Lumea le căuta că erau 
lucrate mai îngrijit şi zicea că sunt mai fru¬ 
moase decât la alţii. Am fost la mai multe târguri 
şi bâlciuri, da’ am fost chemat şi de muzee la 
târguri şi expoziţii - la Balş, Constanţa, Piteşti 
şi Cluj. 

Ulcioarele de nuntă sunt migăloase; le facem 
cu ornamente aplicate: berze, şerpi, broaşte, 
înainte nu erau aşa de luxoase, erau roşii şi 
simple, cu nişte cotele albe. Acum poţi să iei şi 
modele din natură şi să te gândeşti cum să le 
faci pe ulcioare ca un fel de ornament aplicat." 

El e singurul care lucrează ploştile găurite - 
inel. Ne povesteşte cum „se-ngăure“ pământul, 
cum se-nvârteşte ca un covrig pe roată, cum 
merge cu două bucăţi, 
ca cercul, cum le taie, 

„ca pe o strachină" şi 
cum petrece apoi păr¬ 
ţile şi încheie plosca 
cu plotogul ca să nu se 
mai vadă unde a fost 
tăiată: „îi pun picioare, 
îi potrivesc un dop la 
gură şi e gata plosca. 


“PladcariHel 

Astea s-au făcut la noi, da' din alea cu ăştia 
(decor în relief - n.n.) pe ele nu se făceau. Se 
făceau, da, borcane mari cu flori şi diferite orna¬ 
mente verzi; pentru untură şi murături." 

Formele sunt deosebit de frumoase, iar de¬ 
coraţia este „curată", în stilul specific Românei: 
pe fondul cărămiziu al vaselor sunt desenate cu 
cornul sau cu gaiţa (instrument pentru decoru¬ 
rile fine, cu care se trage culoarea în mai multe 
sensuri) „înflorituri pe uscat şi jirăvituri pe ud: 
spirale, picături colorate, şiraie , cotele, elemente 
geometrice". 

Ion Turcitu lucrează de asemenea ulcioare 
cu ţâţa pe mâner şi cu una sau trei berze 
aşezate deasupra gurii: „Mi-a plăcut foarte mult 
să fiu olar. Eu n-o să trăiesc cât pământul şi 
tare aş vrea să-i învăţ pe cei tineri meseria mea." 

* 



toasta ’TtCecuptţeuttc 4i 4ttac£i*tite ei .Acafaate 


La familia Constantin (n. 1959) şi Ioana 
Murgăşanu (n. 1965) munca este în toi: ea 
decorează străchinile, el modelează la roată şi, 
din când în când, trage câte o fugă la cuptorul 
plin cu oale ca să mai „alimenteze cu foc": „Noi 
lucrăm olărie de vreo 5-6 ani; de la părinţi ştim 

să facem, că şi ei tot olărie fac. Am avut servicii 
amândoi, da' n-au mai mers şi am venit la oale. 

Ne place: facem tot ce se caută în târguri - 
mergem la Corabia, Tumu Măgurele, Giurgiu. 
Mâine plecăm la un târg la 100 de kilometri de 
aici. Am angajat maşină să ne ducă şi rămânem 
acolo două zile şi două nopţi. Acolo, pe loc o să 
dormim: punem jos nişte paie şi o pătură: ăsta-i 
patul. La bâlciuri nu ne întâlnim toţi olarii de la 
noi din sat, căci oalele se fac greu: nu ai marfă 
pentru toate. Oalele le dăm pe bani sau pe ce¬ 
reale. Când dăm pe cereale, umplem de două sau 
de trei ori strachina, depinde cum ne înţelegem. 
Oamenii caută acum oale de borş, oale pentru 
cheag de brânză, oale de pus la fiert, de sarmale 
şi tăvi dintr-astea de friptură. Mai facem 
ceşcuţe, străchini, castroane mari." 

în timp ce răspunde la o parte din între¬ 
bările mele, Ioana Murgăşanu îşi ia cutia de 
tablă „cu trei scurgeri" prin care ies deodată trei 
pământuri fluide, colorate: cu ele se decorează 
străchinile, în modele frumoase, nedesluşite cu 
nuanţe amestecate, semn că „bătrânul" corn 
cu care se înflorează de obicei vasele ar fi acum 
ineficient. 

„Culoarea roşie o scoatem din bulgării ăştia 
de pământ pe care îi băgăm în găleţi cu apă şi 
îi înmuiem, apoi strecurăm totul prin geacuri, 
că totuşi mai are pietre. Pământul îl luăm din 
vâlcea; sunt două gropi mari în care nu încape 
să sape decât un singur om. 

După ce soţul modelează străchinile, eu le 
scald în culoare, le dau cu lingura, uniform, un 
strat, un fond: roşu, alb, galben; apoi le înflor, 
fac pe fundul lor frunze, melci, flori, stele - de 
toate; apoi le împleopesc, adică le pun la uscat 
gură la gură pe o blană în curte şi mai târziu le 
duc într-o cameră pe care o avem special pentru 
olărie. Când s-au uscat, le băgăm prima dată 
la cuptor, le ardem, le scoatem să le dăm luciul, 
adică să le dăm cu smalţ, şi le băgăm a doua 
oară în cuptor, la focul de smalţ. Când sunt gata 
le scoatem frumos; o să vedeţi acuma, când s-o 
termina arderea, ce frumoase sunt. Le ţinem 
depozitate până plecăm cu ele la târguri şi acolo 
Dumnezeu ştie; le dăm, venim acasă cu bani, 
cu bucate, cu ce vrea Domnul de sus. Asta este!“ 

Când discuţia porneşte „în direcţia" lucrării 
pământului, Constantin Murgăşanu începe să 
povestească cum se duce la vâlceaua din vale, 
de unde ia pământul pentru oale (de la vâlceaua 
din deal se ia ruşala): „îl aduc cu căruţa sau cu 
maşina, depinde. Toamna, după ce se taie coce¬ 
nii, îl pun aicea, în grădină, vara, aici în curte, 
îl lăsăm vreo trei-patru zile ca să se dospească, 
îl săpăm de trei-patru-cinci ori cu sapa şi îl mai 
udăm. Când vrem să-l folosim, îl luăm şi-l dăm 
la malaxor, îl curăţim cu o sârmă, îl facem felii- 
felii subţiri, ca să nu se prindă în el resturi şi 
rădăcini, îl punem pe roată şi-l modelăm. Am şi 
o presă electrică, unde se modelează străchinile 
în tipare făcute din gips. Doar străchinile le fac 
cu tiparul. 

Restul, taiere, tăierele, castroane, ulcioare, 
sacsăile le fac pe roată, cu mâna. La modelat 
mai folosesc flcheaşul de lemn şi plotogul pentru 
netezire, o bucată de plastic sau cauciuc. 

Azi a venit să mă ajute şi fratele meu, Marin. 
Şi el ştie să facă oale. El lucrează cu părinţii 
noştri, Florea şi Ioana Murgăşanu. 

Pe părinţii soţiei tot Murgăşanu îi cheamă - 
Ştefan şi Maria Murgăşanu, da’ nu suntem rudă. 
La noi în sat sunt aproape numai Murgăşeni şi 
Turciţi. Noi nu facem oale aşa artistice cum face 
familia Truşcă; ei merg pe la muzee, pe la con- 

cursuri. Da' nouă la târg nu ni se cer din astea 
cu modele lucrate cu migală mare. Dacă ne-ar 
chema şi pe noi la târguri şi la expoziţii, ne-am 
pune ambiţia să facem şi noi ceva deosebit. 

Pentru mine, cel mai considerat olar este 
Ciungulescu din Oboga, iar din Româna de aici 
îl apreciez mult pe Ion Turcitu - mă refer la un 
sistem de lucru mai deosebit, la atenţia la lucru, 
adică nu se uită să facă marfă de serie." 

* 

Peste drum de familia Murgăşanu locuieşte 
Ioana Mihai. în cuptorul din curte, „cam pri¬ 
mitiv", construit în pământ, din pământ bătut, 
înconjurat de un ţarc de nuiele împletite pe 
cadrul unor stâlpi de lemn, stă ascunsă şi 
„îngropată" în oale fiica ei. Maria Mihai, care 
le aşază pentru prima ardere. 

Cuptorul mai are două guri de alimentare, 
un fel de ascunzători adânci, îngrădite cu blană, 
unde trebuie să cobori ca să pui focurile la oale. 

Dacă nu ar fi ajutate de fiul Măriei, Mihai 
Dârman, unul dintre cei mai talentaţi elevi ai lui 
Mihai Truşcă de la „clasa de ceramică", sau de 


verişorul Ioanei Mihai, Eugen Cârstea, ginerele 
lui Ion Răducanu, unul dintre marii olari de 
altădată de la Oboga, femeile ar rămâne să facă 
singure toată olăria: „Avem noroc că suntem 
ajutate, că altfel nu ne-am putea descurca noi, 
două femei, la oale. Mihai şi-a format mâna şi a 
început să lucreze bine. Face şi mama la roată; 
toate le ştie maică-mea, că ea a fost nevoită să 
înveţe de mică. Da’ acuma, de când a mai îm¬ 
bătrânit îi vine greu să ridice la roată." 

„Două femei sunt în sat care modelează: eu, 
Ioana Mihai şi Neta Murgăşanu, o soră a mamei 
mele. N-a lucrat nimenea dintre femei înainte, 
da’ eu am învăţat, că n-aveam meserie la timpul 
ăla, acum 50 de ani. Tatăl meu era olar, da’ n-a 
mai putut să lucreze pentru că era ciung, n-avea 
decât trei degete la o mână şi atunci l-am ajutat 
eu, am fost nevoită să învăţ, că n-am avut nici 
alte posibilităţi de viaţă, de trai. 

Soţul meu tot olar a fost şi el şi am muncit 
împreună până ca el să moară. Fata mă ajută 
acum şi la decorat, le înfloreşte şi pe ud şi pe 
uscat. în dimineaţa asta a luat la mână toate 
oalele şi le-a scăldat cu smalţ." 

Eugen Cârstea, specialist la cuptor, ne 
povesteşte ce se întâmplă cu oalele la primul şi 
al doilea foc: „Cuptoarele noastre sunt făcute în 
pământ, nu la suprafaţă, cum au olarii de la 
Horezu sau de la Vlădeşti. Noi aşa l-am pomenit 
şi aşa îl ţinem. Ele sunt foarte bune, poate că 
nu aşa de frumoase ca aspect, da' scot nişte oale 
foarte bune şi arătoase. Lemnul pe care îl folo¬ 
sim este în general gâmiţa, iar la a doua ardere 
merge mult plopul sau bradul. Pentru spălare, 
adică pentru luciu, la a doua ardere băgăm la 
final şi lemn de esenţă moale. La prima ardere 
ajungem la 500-550° şi la a doua ardere, dublu, 
până la 1.000°, că altfel înseamnă că nu sunt 
arse. Şi atunci se întâmplă de o luăm iar de la 
zero; s-au întâmplat cazuri şi iar am ajuns cu 
arderea de la început până la sfârşit, că dacă nu 
se face ca lumea, oalele nu au nici un aspect. 
Când începem arderea, trebuie să băgăm focul 
treptat, nu dintr-odată, că altfel bufnesc oalele. 

în timpul arderii, cioburile de deasupra se 
înnegresc, dar când cărbuneala dispare de pe 
ele, ştim că trebuie încetat cu primul foc. La al 
doilea foc este foarte frumos. Temperatura este 
dublă şi când cioburile încep să se limpezească, 
adică să nu mai fie fum pe ele, se întrerupe focul 
şi se lasă să se răcească. La la doilea foc, este 
frumos în special seara, când se spală cărbunele 
şi iasă limbile de foc în întuneric, dintre cioburi, 
atunci zici că joacă cioburile. 


Şi arderea la cuptor este o meserie, nu-i 
uşor până te înveţi. Eu am deprins de la tata. 
Marin Cârstea, care şi el tot olar a fost." 

* 



Suye*t, (Zânatea-, ajut&iul de ntidejde 

Curtea Ioanei Mihai e despărţită printr-un 
gard de plasă de cea a lui Tudor Cârstea. atât 
cât să se vadă foarte bine „vecinătatea" cuptoa¬ 
relor făcute parcă după acelaşi calapod. Astăzi 
amândouă cuptoarele vor arde în acelaşi timp. 
Olarul a intrat mai întâi înăuntru „să clădească" 
oale şi taiere, iar când locul în care stătea s-a 
strâmtat, a ieşit spre a „împlini" spaţiul rămas 
liber: „Peste două ore o să dau drumul la foc, 
acum umplu cuptorul, îl cioburesc (pune cioburi 
deasupra - n.n.), îl fac aşa cu vârf, cu burtă. Am 
59 de ani şi lucrez de când a murit taică-miu şi 
ştiu să fac acuma tot ce-mi trebuie. 



(^ ) 


(Zcefit&i „cio&wUt'‘(^) 

Am avut serviciu, da’ m-a dat în şomaj şi 
n-am avut încotro; m-am apucat de treabă, ce 
să facem, cu ce să trăim - n-ai cu ce! Cu olăria 
ne mai scoatem şi noi traiul, mergem în bâlciuri 
pe piaţă. Mâine mă duc cu oale la târg la Gura 
Padinii. Câteodată câte două-trei la o maşină că 
şi transportul este scump, n-ai cum să plăteşti 
de unul singur. 

Băiatul meu, Costică Cârstea, lucrează la 
fabrică şi nu mă pot baza pe el cu meseria asta; 
doar cu femeia mă îngădui la muncă. 

La noi la Româna avem noroc de un pământ 
bun, mai gras. îl luăm de la Olteţ, din vale, de 
acolo. îl vărsăm în hămbar după ce-1 aducem, 
îl alegem, îl săpăm, îi dăm apă, îl acoperim c-un 
nailon şi-l lăsăm la dospit. Măcar 24 de ore 
trebuie să stea, da' poate să rămână la dospit şi 
un an de zile, că n-are nimic. De ce şade d-aia 
se face mai bun. 

îl băgăm la malaxor unde îl freacă bine, îl 
mai frecăm şi noi ca să scoatem, dacă a rămas 
mai o piatră, mai o rădăcină şi pe urmă îl luăm 
în palme şi-l batem bine ca să facem bulgării. 



Apoi încep lucrul: fac din toate câte ceva, din ce 
am văzut la tata: străchini, taiere, oale, cane... 
Pe unele le fac ţărăneşte, aşa, fără smalţ, un fel 
de oale de lapte înflorate la gură cu humă, da' 
cele mai multe le fac smălţuite - cumpăr plumb 
şi-l topesc, e scump, ce să facem? 

La cuptor primul foc durează cel puţin opt 
ore şi al doilea tot cam aşa, opt-nouă ore. Pe la 
opt deseară e gata primul foc, după aia le dăm 
afară, le mai lăsăm, facem smalţul şi le băgăm 
din nou la ardere. 

Dacă n-ar fi oalele astea nu ne-am putea 
duce traiul. Şi dacă n-ar fi cine să le cumpere - 
sunt oameni mulţi care le caută pentru pomeni, 
pentru înmormântare, la Moşii de oale. Alţii 
le cumpără de frumoase. Unii caută ulcioare de 
dus apa la muncă în ele, că apa se păstrează 
bună şi rece între pereţii de pământ. Asta este 
tradiţia noastră! 

Eu nu fac oale de-astea, cum s-ar zice 
artistice, cu coadă de păun, cu pomul vieţii sau 
cu alte modele, că astea se fac anevoie şi nici 
nu se caută acolo unde mă duc eu să le vând." 

* 

Puţin mai jos de casa lui Tudor Cârstea, stă 
Ioana Turcitu împreună cu soţul ei, Gheorghe, 
cu băiatul. Ion, şi cu nora sa, Ludmila. Cu toţii 
lucrează „la oale": „Astăzi suntem ocupaţi mai 
mult cu munca pe-afară. Scoatem oalele şi le 
pregătim să le încărcăm în maşină, că mâine 
dimineaţă de tot plecăm cu ele la târg. Le dăm 
pe bani şi pe bucate - grâu, porumb, ce are 
omu’, după cum ne înţelegem. Noi mergem des 
pe la târguri ca să ne scoatem traiul. Am fost 
la Calafat de curând şi am stat două săptămâni 
în piaţă. Am vândut, da' mi-au rămas puţine, 
ulcioarele nu prea s-au dat. Acum am luat din 
toate câte ceva, că nu eşti sigur cui le dai, dar 
de! - încercăm şi noi, că d-aia am îmbătrânit cu 
meseria. Ştiţi cum se zice: «De bătrâni să râdă 
omul, că o s-ajungă ca ei, da’ de ăl bolnav nu!». 
Eu zic să ne dea Dumnezeu sănătate, ca să mai 
putem lucra, că mie, fată a lui Petre Gheja, olar 
mare din Oboga, mi-ar fi greu să nu mai fac 
olărie chiar şi când o să fiu şi mai bătrână." 

Ieşim în drum şi trecem pe partea cealaltă, 
lăsând în urmă forfota pricinuită de încărcatul 
oalelor într-o maşină mare, „căptuşită" înăuntru 
cu paie şi fân - „culcuşul" moale al oalelor în care 
acestea vor fi afundate pentru a putea ajunge 
„tefere" la târg. 

* 

Pe cealaltă parte a uliţei se află casa fami¬ 
liei Nica, înconjurată de flori mari, frumoase, 
crescute în sacsâi de lut. Şi aici lucrează toată 
familia. Dumitru Nica este la râşniţă: gureşte 
(pune cu lingura la râşnit o cantitate mică de 
zeamă de smalţ) puţin câte puţin, ca să iasă 
smalţul fin. Nora lor este în curte, la foc; pe o 
tablă arde arama ca să se transforme în praf, pe 
care Dumitru, socrul ei, îl va împreuna cu smalţ 
şi humă, îl va da la râşniţă pentru a scoate un 
„verde de plumb". Nu este uşor deloc, pentru că 
afară este o temperatură de peste 30°. 



7Du*tu£noc 'Hica „pocneşte" ta. nâ4*U&t, 



Ana Nica, soţia meşterului, stă înăuntru, 
la roata făcută anume pentru decorat: „Haideţi 
să vă arăt cum înflor oalele. Acuma pe la 11.30 
m-am apucat de vreo 50 de bucăţi din alea mai 
mititele - ulcioraşe; acum le-am terminat, că, 
dacă ştiam că veniţi, opream câteva să vedeţi 
cum fac şi la ulcioare. Părinţii mei au fost olari, 
socrii tot olari. Am o soră la care nu prea i-au 
fost dragi oalele, da' nici n-a pus mâna să înveţe 
de mică, nici n-a vrut să se căsătorească la oale, 
da' eu ziceam că dacă nu mă duc la oale, mor. 

Mi-a fost drag să mă căsătoresc cu un olar, 
am învăţat de mică să înfloresc şi le înfloram 
la pensulă, pensulă din asta ca aici, făcută din 
pană de gâscă, că eu sunt din Oboga şi aicea se 
înflora mai mult la corn şi când am venit la Ro¬ 
mâna era musai să mă dau să înfloresc şi d-ălea 
şi d-ălea. îmi place să fac şi aşa şi aşa. Mi-am 
făcut mâna în atâţia ani şi nu greşesc niciodată; 
ni se mai întâmplă de greşim la cuptor, când 
nu se ard bine. 

La modele le zic că le jirăvesc, fie că decorez 
cu cornul sau cu pensula. Pe de rând le zic că 
le jirăvesc. Ştiu să fac de toate: flori, spirale, 
puncte, valuri, cocoşei. 

E bună olăria; s-ar câştiga bine cu ea, dacă 
n-ar fi toate aşa de scumpe: smalţul, curentul, 
lemnul... Vasele sunt căutate la târguri; depinde 
şi cum ne brodim, dacă sunt olari mai puţini le 
vindem cu preţ mai bine, dacă sunt mai mulţi, 
caută fiecare să le dea cât mai ieftine ca să vie 
acasă. Preţurile de acum de la târguri nu le mai 
ştiu, că în ultima vreme le-am dat la chiriaşi (cel 
care transportă mărfuri cu căruţa în schimbul 
unei plăţi - n.n.), ne-am învoit cu ei şi treaba lor 
cu cât le vând, ei poate iau dublu, iar noi cău¬ 
tăm să le dăm şi să nu mai stăm câte două-trei 
săptămâni la vânzare, că e greu.“ 

* 

Puţin mai departe de casa lui Dumitru Nica 
stă Ştefan Nica: el locuieşte cu fiul său şi cu 
nora, dar la oale numai el lucrează. 



Ştefcui 'Hceei de Cfâttdeţte da, de fade de ntedenie 


„Fiu-meu nu a vrut să înveţe şi-mi pare rău. 
Mi-a zis că nu vrea să mai ţină fleiciul în casă. 
Mă uit să mă las de ele (de oale - n.n.) de când 
mi-a murit soţia, că e greu să faci totul singur. 
Nici plătite nu sunt la câtă muncă este la ele; 
noroc că acuma ne-am mai civilizat, că înainte 
se lucra totul la mână. 

Lucrez mai mult oale de rând şi mai puţin 
ulcioare cu ţâţă şi cu şarpe cum făceam când 
mă ajuta şi soţia la înflorat." 

* 

Am plecat de pe uliţa olarilor pe strada Pie¬ 
trişului unde, la numărul 8, locuieşte Teodora 
Truşcă. Aici regăsim aceeaşi activitate febrilă. 
Nepoţii, Cătălin şi Ionela, nurorile. Mariana şi 
Rodica, fiii, Ştefan, Mihai şi Gheorghe, cu toţii 
au venit să ajute la scoaterea vaselor din cuptor 
şi la depozitarea lor pe categorii. 

în atelier, Ionuţ Truşcă şi Mihai Dârman, 
elevii lui Mihai Truşcă, învârteau roţile de zor, 
modelând farfurii, străchinuţe, ceşti şi ceşcuţe. 
Când treaba e pe sfârşite, ne retragem la odihnă, 
povestind despre viaţă şi lut cu Teodora Truşcă. 

Fiică a vestitului olar Ion Munteanu („O! ce 
om de seamă a fost tata printre olari!") din Oboga 
şi soţie a nu mai puţin renumitului Marin Truşcă, 
ne povesteşte despre tainele meşteşugului, fă- 
cându-ne totodată demonstraţii de decorat, dar 
şi de modelat ulcioare de nuntă: „Vedeţi? Nu-mi 
tremură mâna! Pot să decor, să jirăvesc şi să şi 
modelez. E o plăcere pentru mine. Am început 
să-mi fac din nou de lucru cu oalele. Mi-a fost 
foarte greu după ce a murit soţul. Patru-cinci 
luni de zile oftam pe bătătură şi-mi frecam 
mâinile de cred că mă auzeau de la centru. Mă 
durea rău sufletul şi-mi era teamă să nu mă 
îmbolnăvesc. Simţeam că trebuie să fac ceva şi 
atunci băieţii mei mi-au pregătit pământ şi m-au 
ajutat să încep iar munca mea la oale. Nu prea 
aveam răbdare şi totuşi vream nepărat ca să le 
mai dau şi lor anumite secrete, că nici ei fiind 
mereu că tată-su nu învăţaseră totul. 

Secretul cel mare în viaţă e munca şi serio¬ 
zitatea. Eu şi soţul meu am fost oameni săraci, 

dar Dumnezeu a vrut să ne unim la treabă şi să 
mergem ca boii la jug; am început să ne urzim 
viaţa; ne-am făcut casă, am făcut şi cuptor de 
ars oale şi am lucrat pământul. Aşa am ajuns în 
rândul oamenilor de frunte. 


în olăria noastră nu s-a schimbat mai nimic, 
în afară de aparatele astea la curent: râşniţa, 
malaxorul. Şi totuşi ar mai fi ceva schimbat - 
la noi în familie: de prin anii şaptezeci şi ceva, 
am început să fim căutaţi de muzee şi să lucrăm 
pentru expoziţii oale din astea mai luxoase, 
ploşti şi ulcioare de nuntă. La astea se fac tot 
felul de aplicăciuni; adică aplicaţii din astea, că 
nu se fac nunţi fără ploşti şi ulcioare din astea. 
Da’ eu, când eram 
tânără, n-am văzut 
la noi aşa lucruri 
interesante (ploşti), 
nu ştim de unde 
le-au aflat olarii. 

Poate că din auzite. 

Eu am luat o carte 
şi citind şi văzând, 
am început să lu¬ 
crăm. Am auzit că 
s-au găsit în săpă¬ 
turi câte un caz de 
ulcior şi s-au scos 
cărţi cu tot ce s-a 
găsit în pământ. Aşa am văzut, ne-am inspirat 
şi am început să lucrăm. în rest nu s-a schim¬ 
bat nimic în munca noastră. Şi pământul e 
acelaşi; îl luăm de pe văi, de la Olteţ, un pământ 
bun, argilos. [...]“ 



"KteâKVte de nunta iucnate 
de "7eed&ui "7nuieei. 


„Noi toate din pământ le tragem" 

^ i* eodora Truşcă ne vorbeşte şi despre func- 
U ţiile ceremonial-rituale şi magice ale oalelor, 
despre „cuprinderea” lor în sfera elementelor 
pozitive şi negative: „S-o luăm cu copiii mici, 
de la naştere: prima scaldă a copilului se făcea 
cu apa dintr-un vas nou, neînceput, că se zicea 
că aşa o să aibă trupul sănătos şi glasul frumos. 
La trei zile după ce se nasc se pun ursătorile. 
Cum se pun aceste ursători? Se înfaşă o pâine 
mare, nedospită, se mânjeşte cu miere sau zahăr 
topit, se fac trei cruci în trei părţi pentru trei 
ursături şi se numesc ursătorile să fie blânde, 
bune ca pâinea şi dulci ca zahăru' sau mierea. 

Se zice aşa de trei ori, după care se pune pâinea 
pe masă, tot pe masă se mai pun trei străchini 
noi pline cu apă, trei linguri de lemn în trei col¬ 
ţuri ale mesei ca ursătorile, când vin, să găseas¬ 
că masa plină şi să-i urzească de bine copilului. 

Şi la botez naşa spală copilul cu apă dintr-o 
oală nouă şi zice că pentru ca să aibă copilul 
noroc şi voce bună. Şi mâncarea la botez se 
făcea tot în oală nouă. 

La nuntă mâncarea se fierbea în oale mari 
de pământ şi se servea în străchini, iar băutura 
- ţuica - în ceşti şi vinul în căni tot de lut. Se 
făceau şi ulcioare mai simple, cu nişte boboci pe 
ele, umplute cu rachiu, cu care se chemau 
oamenii la nuntă. 

La înmormântare se ia o cană nouă cu apă 
care se dă peste mormânt unui gropar, iar când 
se iese cu mortul din casă, se sparge o oală; 
se zice că aşa o să se spargă toate relele şi nu o 
să mai moară nimeni. 

Tot la înmormântare şi apoi tot mereu când 
mergi la morţii tăi din cimitir, îţi trebuie o 
tămâielniţă în care să arzi tămâie şi să tămâi pe 
lângă mormânt. Tot din pământ e şi tămâielniţă; 
ca o oală tăiată cu nişte găuri ca să ardă înăun¬ 
tru şi să iasă fumul de la tămâie. 

Oalele - căni, căniţe, străchini, farfurii - se 
împart la înmormântare, la patruzeci de zile, la 
moşii de vară, la moşii de iarnă, la hram, după 
Paşti, marţea după Paşti, de Sfânta Maria Mare, 
la Adormirea Maicii Domnului. 

Vedeţi, în viaţă toate le tragem din pământ! 

înainte se făceau şi vrăji cu oalele. Vrăjitoa¬ 
rele se duceau la un olar ca să le facă un ulcior 
fără mănuşă, pe nerăsuflate. Ăla era bun pentru 
fetele care trebuiau să se mărite. Erau şi femei 
care făceau descântece pentru fetele care nu se 
măritau, da’ vrăjitoarele îl trimitea noaptea 
după ursitul fetei. Apoi bufnea în curte; venea 
aşa ca un urlet. Mi s-a întâmplat şi mie; parcă 
trecea un viţel noaptea urlând prin curte. Când 
auzeau, bătrânele ziceau: «Ţi-a trimis ulciorul!». 

în ajunul Anului Nou, noaptea, şi de Bobo¬ 
tează se vrăjea - ăsta era un joc distractiv, pe 
care aş vrea să-l fac cu nepoţii mei ca să ştie şi 
ei cum ne distram noi - ar fi păcat să se piardă! 


Ne adunam nouă tineri, fete şi băieţi, luam nouă 
străchini şi sub ele puneam bani, oglindă, sare, 
păr de porc, cărbune, mămăligă, pieptăn. Şi le 
învârteam pe o masă, apoi alegeam. Dacă un 
băiat nimerea de trei ori bani, atunci însemna 
că se căsătorea cu o fată bogată. Dacă nimerea 
inel de trei ori, însemna că fata pe care o va lua 
este «îngăurită», adică nu va fi fată mare şi tot 
aşa, cine dădea de pâine, lua bărbat sau femeie 
bun-bună, cine dădea de cărbune, avea parte 
de cineva negru la faţă, cine de mămăligă lua pe 
cineva mai sărăcuţ, cine pieptene, lua rânjit sau 
păr de porc - păros.” 


Mărturii ale cercetării 

Cfj n afară de anii în care drumurile mele au 
r i/ dus către Româna, cu o parte dintre olarii 
de aici aveam să mă mai întâlnesc cu multe 
prilejuri; la târguri, expoziţii, la tabere sau con¬ 
cursuri. Am urmărit evoluţia lor, iar în anul 
2004, când Ştefan şi Rodica Truşcă au obţinut 
Premiul I la Târgul de ceramică populară 
„Cocoşul de Hurez”, m-am gândit la bucuria pe 
care au resimţit-o Teodora Truşcă şi băiatul ei, 
Mihai Truşcă, stabilit astăzi în Italia. 

Mi-am adus aminte cât de mult îşi doreau 
să obţină o dată premiul acesta şi la Horezu, 
pentru a se convinge că în ceramica românească, 
olăria de Româna are renume. Şi că ei, olarii, 
sunt preţuiţi „la nivel înalt" pentru ceea ce fac. 

Revăzând numeroasele „produse" ale cerce¬ 
tării de la Româna din anul 1997 până în 2005 
(fişe, chestionare de conversaţie, însemnări, 
transcrieri, imagini filmate şi o adevărată arhivă 
fotografică), retrăiesc ca şi cum ar fi aievea toate 
impresiile şi întâmplările trăite acolo. înţeleg pe 
deplin acum sensul celor spuse de Jean Copans: 
etnologia este mai presus de toate o experienţă 
personală a societăţii studiate. [...] Cine spune 
„teren" evocă totodată o populaţie şi un etnolog, 
mai ales că acesta din urmă recurge uneori la 
limbajul unui proprietar privat vorbind despre 
terenul „său", tribul „său". (Copans: 1999, 39) 

Ca o concluzie la această prezentare, aleg 
din noianul înregistrărilor gândurile lui Mihai 
Truşcă - o adevărată lecţie de ceramică, peste 
timp, ca semn că roata olarului şi cea a timpu¬ 
lui continuă să se învârtă în orice parte a lumii 
te-ai afla: „Formele vaselor care se lucrează la 
Româna sunt tot aceleaşi care s-au lucrat poate 
şi acum 100 de ani; spun asta pentru că avem 
posibilitatea să verificăm acest lucru prin obiec¬ 
tele care se păstrează în muzee. Eu, de exemplu, 
ceea ce am primit de la părinţi, forme, culori, 
motive, am păstrat neschimbat. 

Eu fac olărie de la şase ani. Tatăl meu era 
un om un pic cam aspru şi-mi zicea: «Suie, în¬ 
vaţă la roată, că nu se ştie ce timpuri vor veni!». 
Mi-era şi mie drag de copilărie, dar nu m-am 
putut bucura atât de mult cum s-au bucurat 
alţi copii. îmi spunea să-l ajut mereu că nu se 
poate face olărie de unul singur. De asta m-am 
convins şi eu în timp. Pe la şase ani am început 
să fac singur miniaturi. Şi acum lucrez din astea: 
fie jucării-fluierice, fie farfurii mici. Timpul a tre¬ 
cut, am progresat, dar nici până acum nu pot să 
spun că am învăţat totul. în olărit te perfecţio¬ 
nezi încontinuu. Eu am lucrat la o întreprindere, 
la I.O.R., apoi, după ce mi-am terminat armata, 
am fost angajat ca profesor de ceramică şi acum 
sunt la şcoala populară de artă. 

Mergând la Muzeul Ţăranului Român, am 
descoperit ceva fantastic; văzând colecţiile lor de 
ceramică, ne-au arătat cei de acolo ce fel de vase 
se lucrau în urmă cu mai mulţi ani la Româna 
şi Oboga. Am rămas foarte surprins de forme. 
Am venit acasă şi imediat le-am pus în practică, 
dar miniaturizate. Erau şi nişte borcane cu şerpi 
făcute de cel mai mare olar care a fost la noi 
în zonă, Mitriţă Viscol. Ulcioarele de nuntă erau 
aceleaşi - aveau urşi, broaşte... 

în vara asta am fost şi la Muzeul Astra din 
Sibiu şi am văzut un ulcior mare de nuntă, mai 
complicat, făcut de Marin Diaconeasa; încerc 
să fac şi eu unul. M-a impresionat iarăşi la cele 
două muzee că am văzut şi oale şi ulcioare 
făcute de tata. Am avut emoţii, să ştiţi! Şi la 
Muzeul de Ceramică de la Balş am văzut ceva 
interesant: ulcioare cu altă formă faţă de cum 
se fac acum la noi, mai rotunde, lucrate tot de 
Marin Diaconeasa. Şi o farfurie cu o cloşcă în 
mijloc şi cu puii pe margine. Ca şi cloşca cu puii 
de aur. Aş vrea să pot şi eu să lucrez aşa ceva, 
dar nu ştiu dacă am să pot. Voi încerca, bine¬ 


înţeles, voi face una, douăzeci, treizeci şi până 
la urmă tot mă voi apropia de adevăr. Modelele 
mele decorative sunt tot ca la Româna: peştele, 
cocoşul, spirala şi fagurele. 

Ulcioarele de nuntă se fac cel mai greu; dacă 
fac zece, nu ştiu dacă vor ajunge patru la final; 
se crapă, sunt foarte pretenţioase şi nu trebuie 
să le vadă soarele. Pentru că trebuie să lucrăm 
la ele mult după ce le luăm de pe roată, să le 
lipim ornamentele şi reliefurile, chiar în atelier 
le acoperim cu frunze pe gură, ca să nu apuce 
să se usuce până ce nu terminăm treaba la ele. 

Ca să facem vase de calitate, trebuie să 
avem un pământ bun şi să ne îngrijim mai întâi 
de pregătirea lui. Se alege de impurităţi (pietre, 
rădăcini), se sapă mărunt, se alege acolo, în 
groapa de unde-1 luăm, o grămadă care se aduce 
acasă cu ce poate omul - cu căruţa, cu maşina. 

îl depozitează şi alege o porţiune cât i-ar 
trebui lui pentru o zi-două, îl udă, îl înţeapă ca 
să-şi ia apa şi-l lasă la dospit, cum se spune. 
După câteva ore iar se sapă, iar se pregăteşte 
pentru mestecare, de data asta prin malaxor. 


270 


‘TJti/tfU ~?*u4ca — filacenea de a da viaţa lutului 




www.cimec.ro 
















ele evu- oale la 


Culorile le obţinem din pământ; ruşala o 
luăm din vâlcea, iar negrul îl găsim la Racoviţa, 
intr-un mâl adus de apă în nişte ghioci tari, 
care se bagă jos în cuptor să ardă, după care se 
pisează, se dă pe râşniţă ca să se facă un praf 
foarte fin. Albul se ia de la Medgidia. E o carieră 
acolo. Smalţul îl cumpărăm - se găsea litargă 
sau miniu de plumb, acum plumbul se topeşte 
la o temperatură de 400-500° până devine 
lichid. Se bagă în combinaţie cu piatra (piatră 
de pe drum), care se bagă şi ea la cuptor când 
ard vasele şi ea începe să crape, să plesnească, 
care se pisează ca piperul. Amestecate cu plum¬ 
bul şi date la râşniţă se transformă în smalţ 
verde după ardere. 

Cuptoarele sunt aşa cum le-am pomenit: în 
pământ. Am încercat acum să-l mai ridic puţin 
în afară, că este o temperatură prea mare acolo 
şi nu prea pot să rezist să bag foc când fac arde¬ 
rea, din cauza temperaturii, mai ales dacă afară 
sunt 30° sau mai mult. 


.. 4 *. uleie* ele etuetla 
lucnate ele 
'lead&ta 4 I TftiAeU ~7>ut4ea 


După aceea îl preparăm în bolovani, după forme. 
Dacă facem forme mari, bolovanii (bulgării) vor 
fi mari şi invers. Le decorăm şi le lăsăm la uscat. 
După uscare urmează prima ardere. Le scoa¬ 
tem, încercăm plumbul - smalţul să fie cât mai 
bun, le smălţuim şi le introducem din nou în 
cuptor pentru arderea a doua, unde tempera¬ 
tura ajunge în final la aproximativ 1.000°. Şi 
răcirea vaselor trebuie să fie lentă, pentru a nu 
crăpa smalţul. De aceea le lăsăm 24 de ore până 
să le scoatem din cuptor. 

Partea de jos a cuptorului, pe care se aşază 
vasele, se numeşte mălai, iar la şanţurile de pe 
margine, cea din interior, pe care umblă focul, 
le spunem sclipuri. 

într-un an ardem cinci-şase cuptoare. Intră 
multe odată, da' noi nu le numărăm şi nu le 
măsurăm ca pe vremuri cu unităţile vechi «cap» 
şi «vas». Câte avem, atâtea băgăm, numai că pe 
straturi. Primele intră, aşa cum aţi văzut, cănile 
care nu se ovalizează, că sunt pe verticală. 

Pentru căni am făcut nişte suporturi intere¬ 
sante, pentru că niciodată nu reuşeam să le scot 
neatinse. Am văzut la domnul Ciungulescu şi la 
alţi olari din Oboga şi am pus şi eu în practică. 
Acum le scot fără nici un defect. Se pun cănile, 
deci, că sunt cele mai rezistente (dacă am pune 
străchinile, s-ar pleoşti, s-ar face ca bărcile), 
urmează apoi cofele (cănile de vin). După aceea 
mai punem un rând de străchini din acelea arse 
şi se acoperă cu cioburi, ca să ţină temperatura 
şi focul închis. Dacă nu l-am acoperi, niciodată 
nu s-ar face. 


Oalele noastre sunt foarte bine apreciate. 
Oamenii la târguri abia ne aşteaptă. Când ne 
văd, strigă unii la alţii: «Au venit olarii!» - şi se 
strâng în jurul nostru. Pe unii nici nu-i intere¬ 
sează bâlciul, ei vin doar pentru oale. La un 
târg, olarul primeşte orice: dacă nu bani, cereale 
sau alimente, ceapă, ce are fiecare. 

Acuma, la Româna sunt mulţi olari. Mulţi 
au început din cauza sistemului, că nu mai au 
servicii, mulţi s-au apucat după revoluţie. Unii 
ştiau, dar se lăsaseră şi acum au revenit la oale. 
înainte le ajungeau banii din salarii, da' acuma 
cheltuielile sunt mult mai mari şi bani nu prea. 

De multe ori stau şi mă gândesc că eu şi cei 
doi fraţi ai mei am moştenit o avere prin meşte¬ 
şugul nostru. Tata ne dădea normă când eram 
mici: «Faci atâtea obiecte, te duci la joacă; nu 
le-ai făcut, nu te duci!». Dacă nu era el aspru, 
nici unul dintre noi n-am fi învăţat şi acum văd 
ce bine s-a purtat cu noi. Ce mă făceam eu, dacă 
nu ştiam să lucrez? îmi este de mare folos tot 
ce am învăţat de la tata!“ (Româna, august 1997) 

Ceramică de Româna: 1. Farfurie cu „coada 
de păun* ( Mihai Tmşcă) • 2. Castron ( Teodora 
Truşcă) • 3. Farfurie cu „pomul vieţii* ( Teodora şi 
Mihai Truşcă ) • 4. Castron-miniatură cu „pomul 
vieţii* ( Mihai Truşcă) • 5. Borcan cu brâie ( Teodora 
şi Mihai Truşcă) • 6. Ulcior de nuntă ( Teodora şi 
Mihai Truşcă) • 7. Borcan cu capac ( Mihai Truşcă) 

Ceramică de Noapteşa: 

1. Oală cu două mănuşi (Iancu. Giura) 

2. Ulcea (Iancu Tănase) 

3. Ulcioare „de cinci* (Iancu Tănase ) 

4. Tămâielniţă (Iancu Tănase) 

5. Oală de Noapteşa (Maria Căţea) 

Ceramica de Noapteşa 


Un loc uitat de lume: Noapteşa 

rice discurs asupra ceramicii din judeţul 
Mehedinţi începe invariabil cu centrul 
Şimian (dispărut încă de la sfârşitul secolului 
al XlX-lea, unde se producea olărie neagră) şi se 
termină cu cel de la Şişeşti (în activitate, după 
cum am constatat), caracterizat îndeobşte de 
vorbele lui Barbu Slătineanu, din a sa Ceramică 
românească . ce pun în lumină asprimea aspec¬ 
tului înţeleasă ca eleganţă şi frumuseţe. Cerce¬ 
tarea unor toponime dezvăluie faptul că olăria 
a fost practicată în mult mai multe locuri din 
actualul judeţ: „Astfel, la Baia de Aramă şi 
Bâltanele (comuna Greci) există câte un cătun 
denumit «Ularii» şi, respectiv, «Olarii»; la Gâr- 
niţa, pe raza actualei comune Prunişor, există 
un loc numit «Olăriţa»; la Fântâna Domnească 
un pârâiaş într-o vale se numeşte «Ogaşul ola¬ 
rilor»; într-o hotărnicie din 1650 a boierilor 
orânduiţi să aleagă hotarele moşiei Stângeanca 
întâlnim toponimicul «Cotul olarului», iar într-o 
poruncă a Divanului Craiovei către ispravnicii 
de Mehedinţi, din 18 iulie 1770, referitoare la 
descrierea hotarelor moşiei moşneneşti a 
Severinului, un semn de delimitare a moşiei se 
numeşte «Fântâna cu olane»." (Petrescu, Secoşan, 
Stoica, Ciobanu: 1983, 251) 

Urmând rigoarea oricărei cercetări, pentru 
a stabili cu obiectivitate numărul de localităţi în 
care s-a lucrat, de-a lungul timpului, ceramică, 
precum şi aspectele esenţiale ale olăriei mehe- 
dinţene, analiza toponimelor trebuie coroborată 
cu documente de arhivă, cu date statistice, cu 
monografii sau observaţii directe în teren. 


în lucrarea mai sus-menţionată, Pavel Cio¬ 
banu, autorul capitolului „Ceramica populară 
românească", evidenţiază faptul că. în catagrafia 
economică a judeţului din anul 1832, existau 
15 centre de olari şi că în 1883 boierul Dimitrie 
Butculescu numărase în însemnările sale 800 
de olari distribuiţi în cinci centre. 

Lucrarea lui Barbu Slătineanu „împarte" ce¬ 
ramica din Mehedinţi în două: centrul Glogova 
(astăzi centrul aparţine administrativ judeţului 
Gorj) şi centrul Şişeşti. 

„De curând, cercetând toate satele din Me¬ 
hedinţi, am avut marea revelaţie de a descoperi 
încă un centru ceramic: satul Valea-Rea din 
comuna Căzăneşti. Până acum câţiva ani (3-10 
ani) în Valea-Rea (azi Valea Coşuştei) mai lucrau 
şase olari" ( ibidem ). 

Poate pentru că este doar un sat aparţinător 
comunei Şişeşti, Noapteşa nu se bucură de o 
tratare separată, specială, în contextul ceramicii 
de Mehedinţi. Noapteşa, Cărămidaru, Ciovâmă- 
şani, Cocorova, Crăguieşti - iată denumirile 
satelor care se ivesc pe cuprinsul celor şapte 
hectare de întindere a Şişeştiului. 

Dintre toate, Noapteşa pare un loc situat la 
hotarul cu lumea obişnuită. De la poarta ulti¬ 
mului olar din sat, încep pădurea şi cerul. Aici 
am gândit eu, prima dată când am ajuns în 
acele locuri, că ar fi adevăratul „izvor al nopţii", 
deşi Lucian Blaga l-a asemuit ochilor iubitei. 
Noapteşa este hăul de mister ivit din „izvorul / 
din care tainic curge noaptea peste văi şi peste 
munţi şi peste şesuri / acoperind pământul / c-o 
mare de-ntuneric“ (Lucian Blaga, Izvorul nopţii). 

Nu ştiu de ce, dar sentimentul încercat până 
a ajunge la Noapteşa a fost cel de sfârşit de lume 
şi de început de veşnicie. Din nou am simţit, cu 
versul lui Blaga, obârşia „sufletului satului": 

[...] Eu cred că veşnicia s-a născut la sat. 
Aici orice gând e mai încet, 
şi inima-ţi zvâcneşte mai rar. 
ca şi cum nu ţi-ar bate în piept 
ci adânc în pământ undeva. 

Aici se vindecă setea de mântuire 
şi dacă ţi-ai sângerat picioarele 
te aşezi pe un podmol de lut. 

Uite, e seară, 

Sufletul satului fâlfâie pe lângă noi, 

Ca un miros sfios de iarbă tăiată, 
ca o cădere de fum din streşini de paie [...] 
(Lucian Blaga, Sufletul satului) 


Noapteşa - ieri şi azi 


2 76 


'yrotuşi, satul Noapteşa face parte din „rândul 
U lumii"; este situat dincolo de apa Coşuştei şi 
de dealul Şişeştiului. Cine vrea să-l înscrie pe 
harta etnografică a Mehedinţiului, găseşte încă 
dovezi, resurse şi motive pentru a o face. 

Vechea arhitectură a caselor ţărăneşti, pre¬ 
ocuparea femeilor de a ţese macaturi şi „foi de 
pătură" şi mai ales „focul nestins" din cuptoa¬ 
rele olarilor, toate acestea se constituie în repere 
importante din cronica acestui sat. 

Lumea încă mai vorbeşte aici despre un „olar 
mare", „cunoscut de muzee", care „a fost chemat 
şi la Severin şi la Bucureşti cu oalele lui": „A mers 
şi la târguri şi a avut şi expoziţii. Constantin 
Opriţa l-a chemat, că a murit mai de mult". 

L-am găsit şi eu amintit pe Constantin I. 
Opriţa în pagini de cărţi şi de reviste, ca fiind, 
alături de Andrei Traşcă, zis şi Ioniţă, olar din 
Şişeşti, „unul dintre ultimii descendenţi ai unui 
lung, stufos, necuprins crâng de meşteri, cu 
rădăcini ce se pierd în veac [...] Constantin I. 
Opriţa este [...1 la fel, un singuratic şi, la fel, un 


încheietor de şir. Are patru băieţi - trei sunt mi- 
neri-excavatorişti la Motru, al patrulea a făcut 
facultatea la Timişoara, predă limba franceză la 
şcoala satului. Nu deplânge lipsa moştenitorilor, 
dimpotrivă, e chiar bucuros că n-a înveşnicit în 
urmaşi un tipar care, astăzi, chiar şi lui i se pare 
strâmt şi depăşit." (Purcaru: 1979, 135-137) 

Motivele acestei „bucurii" şi le exprimase 
olarul într-un interviu realizat de Dona Roşu, 
cu puţin timp înainte ca acesta „să încherbe" 
(să împlinească - n.n .) şaizeci de ani: „E greu la 
oale. Eu lucrez de la 12 ani. Lucra şi tata. Dacă 
nu lucra el, nu mă învăţam nici eu. Şi bunicu’ 
lucra. Asta-i meserie murdăroasă. Numai la fră¬ 
mântat câtă muncă e! îl gruhăim cu picioarele 
şi apoi îl luăm la mână. Aici la noi nici un olar 
n-a ajuns până acum la pensie. Olarii nu au 
veac. Nu au veac că muncesc din greu. Dacă vrei 
să lucrezi iama, pământul e îngheţat. îl sapi, îl 
scoţi, îl pui în car şi-l aduci acasă şi apoi începe 
greul ăl greu. 

Sunt mulţi olari în Noapteşa. Peste două¬ 
zeci. Văzând oalele lor ai zice că sunt toate la fel. 
Acelaşi pământ, aceeaşi simplitate. Eu când mă 
duc la unu’ şi văd oale cumpărate de la mine, mi 
le cunosc. Seamănă oala, că-i de pământ. Da’ la 
fiecare iese altfel." (Roşu: 1976, 13) 

Drumurile mele către Noapteşa au început 
în anul 1996 şi au continuat mai apoi în anii 
1998 şi 2001, concretizându-se de fiecare dată 
în noi experienţe de cercetare, dobândite cu aju¬ 
torul celor patru mari tipuri de metode folosite: 
cercetarea documentară, observaţia, chestiona- 
mi şi conversaţia (Quivy, Van Campenhoudt: 
1988, 40) 

Materialul referitor la centrul de ceramică 
Noapteşa a fost pe rând îmbunătăţit şi revizuit, 
suportând adăugiri de fiecare dată când reveni¬ 
rile în „acelaşi teren" au impus-o. El este de fapt 
o sinteză a tehnicilor de lucru abordate în 
maniera autorilor sus-menţionaţi şi reprezintă 
contextualizarea diferitelor date obţinute ca 
răspunsuri la chestionare sau ca discursuri în 
cadrul conversaţiilor purtate cu meşterii olari. 

Olarii 

eşi împuţinat ca număr, şirul olarilor de 
astăzi din Noapteşa, pare că „prinde veac", 
în ciuda verdictului dat în urmă cu mai bine de 
un sfert de secol de renumitul olar de atunci 
Constantin I. Opriţa, care se plângea de faptul că 
„olarii nu au veac". în contextul discursului său, 
veacul se traducea deopotrivă printr-o medie 
scurtă de viaţă a olarilor de altădată şi prin 
diminuarea importanţei meşteşugului, deci prin 
iminenta sa dispariţie. Prezentul infirmă spuse¬ 
le sale de atunci, contrazise de existenţa olarilor 
de astăzi. 

La Noapteşa încă mai lucrează câţiva olari. 
Pe oricine ai întreba despre numărul lor, îţi va 
răspunde că trebuie să fie vreo douăzeci, dar, în 
realitate, numărul celor activi nu depăşeşte cifra 
de 10. Aceştia sunt: Iancu Giura. Iancu Tănase, 
Grigore Giura, Constantin Gârbovan, Gogu 
Mihart, Gheorghe Mihart, Maria Căţea, Dumitru 
Căţea, Ilie Giura, Ion Tănase. Cu toţii lucrează 
adevărata ceramică de Noapteşa - în special oale 
nesmălţuite, de un alb sidefiu ce bate spre roz, 
ornamentate cu ruşală pe care o obţin dintr-un 
pământ anume. Dacă ar trebui să sintetizăm 
în doar câteva cuvinte caracteristicile ceramicii 
de Noapteşa, cu siguranţă le-am folosi pe acelea 
care exprimă frumuseţea, proporţia, eleganţa, 
firescul, simplitatea, bunul gust... 

Asemănătoare în câteva forme şi ornamente 
cu ceramica de Şişeşti, aproape identică acesteia 
în ceea ce priveşte nuanţele lutului, ceramica de 
Noapteşa întinde o punte de legătură formală cu 
cea a vecinilor din Gorj, stabilind şi un limbaj 
comun la nivelul modului de „cântărire" a ca¬ 
pacităţii vaselor. Unitatea de măsură este şi aici 
capul, aşa încât vasele, în ordinea descrescă¬ 
toare a măsurii lor, sunt de una la cap. două la 
cap sau îndoieli, trei la cap sau întreieli... 

Formele şi proporţiile vaselor dovedesc un 
simţ al măsurii şi al rafinamentului demn de 
măiestria unui artist plastic, dar olarii de aici, 
trăind doar sub semnul tradiţiei, numesc talen- 

tul lor „mânuială", în timp ce arta lor este 
tradusă simplu prin cuvântul „meşteşug". 

Iancu Giura (n. 1937) lucrează oale de la 
vârsta de 11 ani. A învăţat de la „ăl bătrân". Deşi 
au fost patru fraţi, nu au deprins lucrul la oale 
decât doi. „Palmaresul" său este bogat: el ştie 
să lucreze toate formele şi toate mărimile, de la 
căni mici de 100 de grame, până la vase mari de 
15-20 de litri: „Fac tot ce există din pământ. 
M-am specializat de mic şi acum le fac repede. 
Reuşesc să încherb şi 50 de bucăţi pe zi. Ridic 
vase de până la 15-20 de kg, deci oale mari cu 
două mănuşi, fac şi strechine de-astea - ce să 
vă spun, fac tot ce se face din pământul nostru. 
Cât vrea omul de mari atâtea le fac, că eu am şi 
precizie; ştiu să fac fix, la kilogram. Aşa m-am 
specializat de la ăl bătrân: eu l-am depăşit, că 
el nu lucra mai mult de zece pe zi." 

Pământul cel mai bun îl aduce din dealul 
Şişeştiului. de unde îl scoate şi Marin Titu, din 
deal de la Mârzaci: „Un pământ alb mai avem 
şi noi în deal la Viorele, da ăl bun de oale e mai 
în adâncime şi se scoate greu, numai cu escava- 

torul, cu buldozere, că pentru noi este greu să 
facem groapa aşa de mare. Eu cu frate-meu am 
descoperit aici, mai jos de noi, un pământ care 
iese roşu după ce îl arzi. Aşa am început noi să 
facem şi ceramică roşie, care nu s-a făcut până 
acum la noi.“ 

Ulcioare mari şi mici, oale „de tot felul“, 
ulcele, bădaie de băut lapte sau putineie, cas¬ 
troane, străchini, vaze de flori, tămâielniţe, vase 
îmbrânate cu două mănuşi, aceasta este „lumea 
de lut“ a lui Iancu Giura, alcătuită la roată, 
„ridicată" cu mâinile, fasonată cu pieptănul, 
tăiată de pe laviţa roţii cu o aţă sau cu un fir de 
sârmă şi vopsită cu ruşală cu boielnicul (pen¬ 
sulă) sau „cu deştul". 

Chiar dacă se face „mai a silă", olăria este 
meseria lui şi o iubeşte. I-ar plăcea să-l urmeze 
nepoţii (Iancu-Daniel şi Alina-Magdalena), care, 
deşi au deprins lucrul la oale şi îl mai ajută une¬ 
ori, „le e ruşine să facă olărie, da’ vă spun eu, că 
atunci când n-o avea ce mânca, o să se pună pe 
lucrat, că asta (olăria - n.n .) te scapă de foame". 

în atelierul lui Iancu Giura am înţeles ce în¬ 
seamnă „diviziunea muncii" la acest meşteşug. 

Până ce boboloaşele vor ajunge pe roată, 
este un drum lung şi destul de anevoios. După 
ce este adus acasă tocmai din dealul Şişeştiului, 

pământul se pune în groniţă, locul în care se lasă 
să se odihnească. Se înmoaie cu apă şi, dacă 
este nevoie, se aduce o cantitate în atelier unde 
începe călcatul. 

De fapt, această operaţiune este făcută, de 
regulă, de soţia sa. Ana Giura, care aşază pe du¬ 
şumeaua din atelier o bucată mare de pământ 
fin, după care începe „dansul". 

Calcă bine şi de nenumărate ori pământul 
din interior către exterior, până ce îl întinde în 
forma unei turte mari. îl adună apoi vrană (sul) 
şi jocul reîncepe de încă patru-cinci ori. Abia 
atunci călcatul s-a încheiat. Urmează curăţirea 
pământului de tot felul de resturi şi pietricele 
care se simt „la călcâi" şi care, în cazul în care 
nu ar fi îndepărtate, ar distruge vasul, fie în 
starea de uscare, fie la cuptor. în cele mai multe 
centre de olari din ţară (numai la Noapteşa şi la 
Slătioara am mai întâlnit practica frământatu- 

lui şi călcatului pământului cu picioarele) acest 
procedeu arhaic a fost înlocuit cu malaxorul 
(manual sau electric). 

Dacă totuşi, în urma operaţiilor amintite, 
se mai strecoară vreun gunoi, el se va simţi „la 
mână“, atunci când olarul va bate boboloaşele 
în palme pentru a le modela. 

* 

Toate procedeele de lucru sunt stăpânite cu 
mare pricepere şi de fiica olarului. Mana Căţea 
(n. 1958), care ne-a dovedit că-şi poate depăşi 
dascălul, pe tatăl ei, demonstrându-ne cu câtă 
uşurinţă poate înălţa o oală (foarte puţine femei 
lucrează astăzi la roată; în trecut, în centrul de 
ceramică din Coşeşti, judeţul Argeş, era o tradi¬ 
ţie ca femeile să modeleze) şi cu câtă precizie ştie 
a înflora vasele cu pensula şi apoi cu degetul. 
Tatăl şi fiica lucrează „cot la cot“ şi tocmai de 

aceea treaba merge mai repede şi mai bine. 
Peste tot în curte, la umbră, şi în atelier sunt 
poliţe cu oale puse la uscat. Cele două cuptoare 
aşteaptă să fie umplute. 



--- 

După ce s-au uscat bine (se lasă cel puţin o 
săptămână pe timp de vară), oalele „se chichesc“ 
(se aşază - n.n.) in cuptor: „Când oalele sunt 
gata de ars, intru în cuptor şi le chichesc. Mă 
ajută doi să mi le dea la mână. După cum vedeţi, 
eu am două cuptoare. Unul are capacitate mai 
mare - de 500 de oale de cele de două, de trei şi 
de patru la cap. Mai mult de 500 intră cele de 
cinci la cap. în cuptorul mic, nu intră mai mult 
de 300 de bucăţi. După ce le-am chichit, ies din 
cuptor şi mă aşez aplecat pe burtă pe zidul cup¬ 
torului, ca să împlinesc locul în care am stat eu. 
La noi se face o singură ardere, că lucrăm ne¬ 
smălţuite. Eu ştiu să fac şi smălţuite, da' la noi 
nu aşa este tradiţia, da' nici nu prea-mi convine, 
că e mai scump cu smalţ şi se ard de două ori 
cele smălţuite. 

Arderea la astea simple durează o zi - de 
dimineaţa până seara. Lemnele trebuie să fie 
bine uscate, să fie multe ţăndări, adică sparte 
mărunt, ca să treacă focul repede prin oale, ca 
să nu se spargă şi ca să capete o culoare fru¬ 
moasă, să nu se înnegrească. 

Cuptorul cel mare este rotund şi este con¬ 
struit din cărămidă. Are două furuni (guri - n.n.) 
pentru foc; alţi olari de aici au cuptoarele cu o 
singură gură; dar nu e mare diferenţă. Atâta că 
eu bag foc prin ambele guri şi se ard mai repede 
că merge focul totuna. Are înălţimea 1,40 metri 
şi lăţimea tot 1,40 metri, deci cât e de înalt, atât 
e şi de larg. 

Jos am ceriş - făcut pe un picior care e la 
mijloc. Pe ceriş, care este găurit pun oalele - are 
15 centimetri de jos. Focul vine prin găurile 
cerişului drept în oale, până iese ruşaţa sus, ca 
la fierul când se arde-n foc. Când se înnegresc, 
înseamnă că trebuie să mai întindem focul, să 
mai băgăm înăuntru lemne, când e bine - iasă 
focul sus. Atunci nu mai bag lemn deloc şi focul 
de jos cu ăl de deasupra se combat şi se ard. 

Ceramica noastră e foarte căutată. Pentru 
nunţi sunt căutate străchinile. Şi pentru pomeni 
vin să-şi facă comenzi. 

De multe ori ascund marfa, că mă trezesc că 
vin oamenii peste mine când le moare cineva şi 
ca să pot să servesc omul, am grijă să am marfa 
oprită. La Joimari, oamenii caută ulcele de cinci 
la cap. la moşii de piftii se caută strachine, iar 
când dau de pomană, iau câte 44 de ulcele sau 

de străchiniţe. Şi tămâielnicele pentru mers la 
cimitir la tămâiat sunt mai căutate. O fată a 
venit şi a stat lângă mine ca să-l termin. Nu a 
plecat până ce nu l-am terminat. Da' să ştiţi că 
eu nu prea fac că sunt mai a silă de făcut." 



Când nu vinde marfa de acasă, Iancu Giura 
pleacă împreună cu fiica sa prin târguri: la Mo- 
tru, la Strehaia, la Broşteni, la Iloviţa, la Bahna, 
la Baia de Fier, la Baia de Aramă, la Podeni. 

* 

Iancu Tănase (n. 1943) e coleg de breaslă 
cu Iancu Giura şi la fel de talentat ca şi acesta. 
Deşi olăriile lor se revendică din acelaşi fond 
comun al tradiţiei de Noapteşa, deşi categoriile 
de obiecte pe care le lucrează fiecare sunt ace¬ 
leaşi, câteva trăsături subtile, aproape impercep¬ 
tibile la o privire superficială, te pun în situaţia 
de a discerne două stiluri, două individualităţi 
care par că au pecetluit obiectele lucrate din lut 
şi însufleţite prin atingerea mâinii. 

înainte de a ne vorbi despre meşteşugul său, 
Iancu Tănase ne povesteşte cu admiraţie despre 
înaintaşii săi şi despre olarii de azi de la Noap¬ 
teşa. Printre ei îi aminteşte pe Ilie Giura, Con¬ 
stantin Gârbovan, Ion Tănase, Dumitru Căţea, 
Grigore Giura. 


Este un om retras şi atunci când povesteşte 
spune vorbe cu tâlc, amintindu-1 pe tatăl său, 
de la care a învăţat olăritul şi după ale cărui 
principii s-a ghidat în viaţă. Unul dintre ele este 
dragostea faţă de meşteşug: „Asta mi-e meseria 
şi îmi place, o fac de la 16 ani; că, dacă nu ţi-e 
drag de ea, nu poţi s-o prinzi în suflet. Tot 
foloseşti de la ea şi nu rămâi pe drumuri. Vorba 
lui taică-meu: «Tu să te ţii de oale că, dacă o să 
lucrezi, nici domn mare n-ajungi, dar nici de 
foame n-ai să mori». Şi să ştiţi că avea dreptate 
bătrânul. Cu oalele mi-am ţinut familia." 

Ne povesteşte apoi „drumul lutului": cum 
îl ia din culmile Noapteşei, dintr-un deal de la 
humărie, de la 4-5 metri adâncime, cum îl aduce 

cu căruţa acasă şi-l pune în groniţă , cum îl cu¬ 
răţă şi îl modelează, cum îl decorează şi-l arde. 
Soţia sa. Elena, nu-1 ajută la călcatul sau cură¬ 
ţatul pământului, dar, din când în când, mai 
intră la înflorat cu boielnicul. 

Socoteşte apoi felurile vaselor: oale, ulcele, 
ulcioare, căni, bădăi (putineie), tămâierniţe, în¬ 
doieli, întreieli, împătreli, încinceli. Aceste ultime 
denumiri ne apropie de oalele din „Ţara Goiju- 
lui“, cu care cele din Noapteşa se aseamănă 
întrucâtva şi la formă şi la decoraţie. „Aşa le 
socotim noi, le zicem cap: facem oale de una la 
cap, adică oale mari de 10-15 litri, ceva mai mici 
şi le spunem de două la cap, după care urmează 
îndoielile, întreielile şi aşa mai departe". 

Când nu merge cu oalele prin judeţ la târ¬ 
guri, atunci olarul coboară la câmp şi le dă după 
cum se înţelege cu omul, pe bani sau „pe bucate" 
(pe cereale). 

Nu întotdeauna revenirea la acelaşi teren, 
spre a revedea oamenii şi locurile înseamnă şi 
continuarea cercetării. întoarcerea mea, în anul 
2001, la Noapteşa avea să-mi dezvăluie numai 
relaţia afectivă, de tandreţe, ce se stabilise între 
mine şi familia Tănase, alături de care petre¬ 
cusem câteva ore în anul 1996, apoi alte câteva 
în anul 1998. „A venit doamna noastră!", a ex¬ 
clamat Elena Tănase, îmbrăţişându-mă. Eram, 
cum s-ar zice, de-a lor, sau chiar „a lor", şi asta 
m-a bucurat mult, căci pe loc am realizat că şi 
reversul „zicerii" lui Roger Bastide poate fi vala¬ 
bil: „pentru a face sociologie (etnologie - n.n.) 
veritabilă, trebuie înainte de toate să 
iubeşti oamenii". (Laplantine: 2000, 43) 

Totuşi, dincolo de bucuria revederii, 
ultimul teren la Noapteşa a fost şi un 
izvor de tristeţe, fiindcă am aflat că 
lancu Tănase nu mai face olărie, şi nici 
Elena Tănase nu mai înfloreşte vasele. 
Cuptorul zace părăsit, iar curtea, plină 
altădată de oalele meşterului, este astăzi 
tristă şi goală. 

Şi totuşi, la Noapteşa olăritul conti¬ 
nuă să existe. în statistica mea, va trebui 
să existe mereu, aşa cum m-au învăţat 
toţi olarii de aici - vreo 20 de meşteri. 


Aşa că, scoţându-1 din lista de olari activi pe 
lancu Tănase şi înlocuindu-1 cu Grigore Giura 
(n. 1933), fratele lui lancu Giura, pe care abia 
l-am cunoscut, suma lor rămâne constantă. 

înainte de a pleca din Noapteşa, în semn că 
totuşi olăritul „merge mai departe", Grigore 
Giura îmi aminteşte istoria ceramicii de aici 
şi-mi povesteşte viaţa sa de olar, din copilărie, 
„când aproape tot satul era de olari". 

îmi mai aduc aminte numele tatălui său. 
Constantin Giura, şi bucuria pe care a simţit-o 
când a reuşit să înveţe de la el „să încherbe" 
prima oală. Apoi secretul preparării pământului: 
.ca să-ţi iasă oalele bune şi rezistente la pă¬ 
mântul nostru adus din carieră, trebuie să pui 
trei postăvi de lut la una de nisip". 

Mi-a mai spus meşterul că singur face toată 
munca la oale şi că s-a învăţat aşa, că are un 
cuptor bun, cu o gură şi un ceriş făcut tot de el. 
Şi despre neşanse mi-a vorbit: „Ai, Doamne, de 
câte ori am păţit să se mai spargă oalele. Mi s-a 
întâmplat odată şi cu un cuptor întreg aşa. M-a 
prins potopul de ploaie când nu ieşise focul dea¬ 
supra. Am apucat eu de am pus degrabă o tablă 
deasupra, da’ a intrat apa pe gura cuptorului: 
s-a întâlnit cu căldura şi toate ulcioarele mi 
s-au spart. Nimic nu a mai rămas întreg. Dar şi 
ghinioanele astea fac parte din viaţa noastră de 
olar. Noi însă ştim să trecem peste toate şi să 
mergem înainte cu munca". 

Forună, furună - 
analiză lingvistică 

acă noţiuni de bază din domeniul olăritului 
cum ar fi oală, olar, roată, vas, ulcior, lut, 
cuptor etc. sunt denumite, în mod grăitor, prin 
vechi termeni moşteniţi din latină (olla, ollarius, 
rota, vasum, urceolus, lutum, coctorium), care au 
fost şi sunt cunoscuţi deopotrivă atât la nordul 
Dunării (în dialectul dacoromân), cât şi la sudul 
ei (în dialectul aromân), iar termenii ular, vas, 
ulcior sunt asemănători cu cei din majoritatea 
celorlalte limbi romanice (v. it.dial. ola; v.fr. oule: 
cat.sp.it. vaso ; fr.dial. va; prov.cat. vas; sp.port. 
vaso; it. orciolo, v.fr. orguel; prov. orsol; it. loto; 
prov. lot; sp.port. lodo etc.), alte noţiuni, mai 
puţin importante, sunt redate prin termeni ale 
căror destin mai sinuos sau istorie mai scurtă îi 
fac deopotrivă demni, sub un aspect sau altul, 
de a fi luaţi în seamă. 

Iată, în cele ce urmează, doar un exemplu 
de acest fel. 

Se mai foloseşte şi astăzi, de către meşterii 
olari din Gorj şi Mehedinţi, cuvântul/urun(ă), cu 
sensul de „gură a cuptorului". Dicţionarul Limbii 
Romăne (1934, 161) îl înregistrează sub forma 
forună, atestată în zona Mehedinţi cu sensul de 


„coşul casei", „gaură" prin care răsuflă cuptorul 
şi îl explică prin termenul sârbesc sau bulgăresc 
furuna = cuptor. 

La rândul lor, sârbescul furun(a) şi bul¬ 
gărescul furţu) na au fost explicate ca ecouri ale 
latinităţii balcanice (Skok: 1971, 538), resimţite 
nu doar în cele două limbi slave amintite, ci şi în 
grecescul bizantin (potipvoq (Greek Lexicon: 
1887, 1151), trecut ca atare şi în neogreacă şi 
considerat, pe bună dreptate, a fi urmaşul lati¬ 
nescului fumus = cuptor, ca şi it. fomo, fr. four, 
prov.cat. fom, sp. homo, port. fomo, toate având 
acelaşi înţeles (Papahagi: 1974) 

Dar aparent neinteresantul şi atât de localul 
fumnă / forună de azi, din vestul şi nord-vestul 
Olteniei, nu poate fi tratat, în aceste condiţii, ca 
un simplu regionalism, explicabil prin influenţe 
vecine specifice zonei respective (sârbă sau bul¬ 
gară), ci ca o variantă transmisă până astăzi a 
unui vechi cuvânt moştenit din latină şi difuzat 
în toate limbile balcanice (a se vedea şi alb. fure 
= cuptor), păstrat nu numai la sudul Dunării, în 
dialectul aromân, ci şi la nord, în dacoromână, 
cum o dovedeşte această „relicvă" lexicală de azi 
de la olarii din vestul şi nord-vestul Olteniei, 
cum o confirmă şi forma fum = cuptor, atestată 
în izvoare româneşti din secolele XV-XVII. 

Note asupra cercetării 

entru descrierea ceramicii de Şişeşti, este 
necesar să rememorez câteva experienţe ce 
şi-au avut punctul de pornire în aceeaşi reali¬ 
tate: olăritul din judeţul Mehedinţi. Decupând 
din ansamblul demersului „cazul Şişeşti“, avem 
toate argumentele pentru a afirma că azi drumul 
cercetării nu mai poate avea loc într-un singur 
sens, de la cercetător la cel pe care îl cercetăm, 
ci trebuie să ia în considerare şi alte căi şi mo¬ 
dalităţi de lucru prin care scopul urmărit să fie 
pe deplin atins. Traiectoria lui se înscrie într-un 
demers continuu, care, în concepţia lui Jean 
Copans, formulată în lucrarea L’enquete ethno- 
logique de terrain (Copans: 1998, 70), se prezin¬ 
tă în mai multe ipostaze ale căror câteva postu¬ 
late ne-am propus să le exemplificăm printr-o 
mai veche şi mai recentă cercetare a aceluiaşi 
„teren“ - Şişeştiul. 

Iată modul în care se prezintă „politica de 
teren": 

• Terenul informatorului sub controlul lui 
însuşi: e vorba despre înregistrarea situaţională 
care permite cercetătorului să noteze diferite 
conversaţii: 

• Terenul informatorului sub control împăr¬ 
ţit; e vorba despre conversaţia in situ în cursul 
activităţilor casnice şi cotidiene; 

• Terenul informatorului sub controlul etno¬ 
logului; este vorba despre perioada de verificare 
sau de colaţionare; 

• Terenul etnologului sub controlul informa¬ 
torului; e vorba aici despre discuţii nedirecţio- 
nate în care etnologul se mulţumeşte cu faptul 
de a relansa conversaţia; 


de Şişeşti 


• Terenul etnologului sub control împărţit; 
este discuţia semidirecţionată nici formală, dar 
nici informală. 

Ordinea întrebărilor contează mai puţin şi 
transcrierea poate fi simultană sau ulterioară 
(este cazul discuţiei etnografice prin excelenţă). 

• Terenul etnologului sub controlul lui 
însuşi; în acest caz se ţine cont de chestionarul 
închis şi preconstruit; pot fi incluse de aseme¬ 
nea teste diferite şi întrebări care relevă un 
inventar sistematic (liste, genealogii, lexic etc.). 

Cercetarea 

rima dintre experienţele semnalate a avut 
drept scop cunoaşterea meşteşugului olări¬ 
tului şi a celor care îl mai practică şi s-a desfă¬ 
şurat sub semnul constatativului în acelaşi unic 
sens amintit - de la cercetător, la cel cercetat, 
demers ce s-a soldat cu strângerea şi inventarie¬ 
rea notelor de teren. 

Insuficient sieşi, acest scenariu pare să nu-1 
mai mulţumească deplin pe cercetătorul de azi, 
confruntat cu o problematică variată şi vastă, 
care vizează toate evenimentele situaţionale 
conţinute de „postulatele" lui Copans, precum 
şi posibilitatea unor finalităţi formative. 

Aflându-mă pe rând în ipostazele mai sus 
amintite, fac apel la însemnările primei călătorii 
la Şişeşti, în 1996, încercând să refac conturu¬ 
rile şi ipostazele cercetării. 

între numeroasele centre de ceramică din 
Oltenia, amintite în capitolul „Olăria timpurilor 
noi de la 1700 până astăzi" din lucrarea Cerami¬ 
ca românească a lui Barbu Slătineanu figurează 

şi Şişeştiul, alături de Glogova, Târgu Jiu, Ştefa- 
neşti, Arcani, Peşteana (judeţul Gorj), Vlădiceni, 
Buda şi Dăeşti (judeţul Vâlcea). 

Despre toate acestea autorul afirmă că sunt 
păstrătoare ale vechii tradiţii preistorice sau 
romane: „Olăria de Şişeşti, Târgu Jiu şi Glogova 
are faţa aspră şi o formă foarte curată, de o ele¬ 
ganţă desăvârşită. Asprimea suprafeţei nu este 
o neglijenţă, ci dimpotrivă, un mijloc de decorare. 
Adevăratul element decorativ al vaselor rămâne 
frumuseţea desăvârşită a formelor". (Slătineanu: 
1937, 103) 

în judeţul Mehedinţi s-a lucrat ceramică în 
mai multe locuri: la Căniceni, Noapteşa, Şişeşti, 
Simian, Valea Rea (Căzăneşti). Cartografia eco¬ 
nomică a judeţului înregistrează însă, la 1832, 
15 centre de olari, iar boierul Dimitrie C. Butcu- 
lescu numără, la 1883, în însemnările sale, 800 
de olari, care făceau parte din cinci centre. 

Dacă în 1983 se mai putea spune că „...la 
Şişeşti unde, cu puţini ani în urmă, erau vreo 
15 meşteri olari, în prezent activează numai 
Ioniţă Traşcă, în vârstă de 70 de ani, şi Marin 
Titu, de 52 de ani, iar la Noapteşa, în satul 
aparţinător comunei Şişeşti, activează 28 de 
olari" (Arta populară din Mehedinţi: 1983, 251) 
astăzi constatăm că unicul olar la Şişeşti este 
Marin Titu, iar la Noapteşa, socotindu-i şi pe cei 
care nu mai lucrează, numărul lor nu depăşeşte 
4-5 nume. 

Deschizând „lăzile de zestre" ale vremurilor, 
aflăm că Şişeştiul a fost nu numai un centru 
de olărit, ci şi unul specializat în lucrarea lăzilor 
de lemn. 

în Mobilierul Ţărănesc din Oltenia (Tătulea: 
1989, 15) se vorbeşte despre o ladă de zestre 
care se află în Colecţia Muzeului de Etnografie 
din Craiova şi despre care se cunoaşte că a fost 
achiziţionată din Şişeşti în anul 1894, având 
inscripţia de meşter C.M. Lada este descrisă ca 
fiind lucrată în manieră arhaică, având picioa¬ 
rele masive, faţada şi părţile laterale fiind con¬ 
fecţionate din două scânduri late, iar capacul 
„cu spinare". însemnele decisive constau în tri¬ 
unghiuri şi romburi haşurate. 


Şi Muzeul Porţile-de-Fier atribuie, în cata¬ 
logul său de lăzi de zestre, apartenenţa câtorva 
asemenea obiecte Şişeştiului. 

Pe baza acestor date şi a altora asemănă¬ 
toare se susţine ipoteza existenţei unui centru 
de lădari, care au lucrat sezonier în cadrul eco¬ 
nomiei de tip autarhic. (Ostaficiuc: 1996, 19-20) 

Au rămas, însă, lucrurile - ca semne ale 
fiinţării. Lutul şi lemnul. Amândouă fac parte 
din lumea veche a Şişeştiului pe care o poţi re¬ 
descoperi în „poveştile" oamenilor şi ale cărţilor. 

Pământul de muncă, sărac şi redus, pe de 
o parte, şi existenţa lutului propriu ceramicei, 
pe de alta, au îndrumat pe oameni către această 
îndeletnicire, care, după înfăţişarea utilajului, 
trebuie să fie străveche. Circa 30% din populaţia 
satului e formată din olari care învaţă meşte¬ 
şugul din tată în fiu. Cei mai mulţi dintre dânşii 
sunt oameni nevoiaşi, cu puţin pământ, aşezaţi 
în gospodării sărăcăcioase. Tehnica e primitivă, 
cea de acum 2.000 de ani şi poate cea din pre¬ 
istorie. Cuptorul de ars oalele e săpat în pământ. 
O groapă cilindrică cu două cavităţi: una de la 
suprafaţa pământului în jos, vreo 3-4 metri, 
găurită, lăsând ca sub fundul ei să fie a doua 
cavitate, a vetrei focului. Olarul are atelierul la 
un loc cu gospodăria. într-un colţ al odăii este şi 
roata la care lucrează. Depozitul este într-un alt 
ungher, dacă n-are loc în pod, în tindă sau în 
altă încăpere. Când stai şi priveşti pe om la 
lucrul lui, modelând cu rară îndemânare vasul, 
nu te mai saturi. Şi rămâi ţintuit până când 
din bucata informă se iveşte un urcior, o oală 
sau o strachină. Şi totuşi mijloacele sunt aşa de 
restrânse. 

Materialul, din dealul care ocroteşte satul 
spre răsărit, este caolinul, superior celui de la 
Glogova, cel de-al doilea sat de olari din Mehe¬ 
dinţi. Lutul acesta conţine numai puţin minereu 
de fier, pe când cel de la Glogova are şi aramă, 
ceea ce face ca apa să dobândească - după scurt 
timp - un gust particular. 

încă se mai află vase vechi, de 40-50 de ani: 
urcioare şi oale cu formă distinsă, cu lucrătură 
aleasă, unele dintre ele având, pentru rezistenţă 

şi, implicit, şi pentru ornamentaţie, un brâu în 
relief, împletit în chip de funie. Podoabele bogate, 
în general, au dispărut. Singurul motiv este linia 
circulară simplă sau două linii pe sub care trece 
un meandru. „Când a făcut o grămadă de oale, 
omul îşi încarcă rodul mâinilor într-un car şi co¬ 
lindă judeţul, ajungând până în Dolj.“ (Ionescu: 
1977, 156-157) 

„Aşa am făcut mereu 
oale de tradiţie, româneşti“ 

/Ti aseta înregistrată în vara anului 1996 în 
atelierul meşterului Marin Titu îmi aduce 
în minte, odată cu desfăşurarea ei sonoră, şi 
imaginile care se pare că s-au înregistrat defini¬ 
tiv în mintea mea. Oalele sale mari şi frumoase, 
de un alb sidefiu care bate spre roz, cu o statură 
elegantă, reprezintă o lume deosebită, în a cărei 
complicată alchimie Ivan Evseev, în al său Dic¬ 
ţionar de magie, vede născându-se, ca sinteză 
a elementelor, simbolurile cosmice: „Munca ola¬ 
rului devine pentru el act cosmologic". 

Deşi povestea sa conţine revelaţii concrete şi 
filosofii simple de viaţă. Marin Titu se porneşte 
să ne-o spună, uimit de atâta tălgură de lume 
(mulţime - n.n.), câtă îl înconjurase într-o zi 
obişnuită de august. 

Născut în 1924. meşterul are stăpânire 
deplină a meşteşugului, dar, atunci când nu 
modelează, un tremur uşor îi trădează vârsta. 
„De bătrâneţe - zice el - la ce să te aştepţi?!" 
Acesta este şi motivul pentru care acum nu mai 
lucrează decât oale mici. Altădată făcea vase de 
15-20 de litri. 

Modelatul demonstrativ la care asistăm cu 
uimire îi stârneşte amintiri din trecut: cum 
călca vraul (o cantitate de pământ) cu picioarele, 
cum îl frământa până ce devenea o pastă fină: 
„Pământul nostru este foarte bun: este unsuros, 
oalele sunt foarte rezistente". Boboloaşele de lut 
erau căutate „pentru ultima dată de impurităţi" 
şi apoi lucrate. Marin Titu este mândru că nu a 
înstrăinat tradiţia: a lucrat mereu aceleaşi tipuri 



Oala, ulcuvi eu Cnâie (Şozeâti) 


de obiecte: oale mari, ulcuţe, ulcioare, putineie, 
oţetare, vase de murături, borcane, străchini, 
olane, sacsâi. 

Meandrul, brăduţul şi spirala sunt înflori¬ 
turile cele mai frecvente făcute cu boielnicul în 
culoare roşiatică pe fondul alb-gălbui. Când nu 
sunt pictate, oalele sunt împodobite cu şerpuituri: 
brâuri alveolate sau butoni care oferă un plus 
de eleganţă, dar şi rezistenţă vaselor. De cele 
mai multe ori, îmbrânăturile formau romburi 
sau linii şerpuite: „Aşa am făcut mereu oale din 
astea, oale de tradiţie, româneşti. Acum nu prea 
mai pot să lucrez şi să ard, dar aş avea dorinţa 
să pregătesc copii. Bunicul şi tatăl meu au fost 
olari. Pe mine n-o să mă urmeze nimeni. Am doi 
băieţi: unu-i tâmplar, altu-i electrician. Nu s-au 
legat de meserie". Plutesc în aer părerile de rău, 
amintirile. „Nu mai sunt olari" - spune cu pute¬ 
rea verdictului meşterul, aducându-şi aminte 
că, prin anii ‘37-'38, în sat lucrau 70-80 de olari. 
Preţuieşte operele de binefacere ale lui Gheorghe 
Ionescu-Şişeşti. Ca de altfel orice şişeştean cu 
care intri în vorbă. 

Profesorul Gheorghe Ionescu-Şişeşti este o 
legendă a locului, fondatorul ştiinţei agricole ro¬ 
mâneşti, creatorul şcolii naţionale de agronomie. 
Preocupările sale nu s-au manifestat numai pe 
tărâmul cercetării agricole, ci şi pe acela al dez¬ 
voltării culturii şi al păstrării tradiţiilor, precum 
şi în ridicarea românilor prin înnobilarea gândirii 
şi pregătirii lor. 

Un exemplu ni-1 oferă chiar Marin Titu. 
Gheorghe Ionescu-Şişeşti a dispus, în 1938, 
construirea unei şcoli, o construcţie elevată cu 
utilităţi extrem de modeme pentru acea vreme 
în care acum fiinţează muzeul memorial care-i 
poartă numele. A insistat să se facă un dispen¬ 
sar şi un atelier pentru olărit pentru băieţi, iar 
pentru fete, unul de artizanat şi croitorie. Aşa 
s-a menţinut şi s-a dezvoltat olăria în Şişeşti. 

„în '40 am terminat şapte clase, iar în ‘45 
am terminat ucenicia. Am învăţat la şcoală cum 
se lucrează teracota, cum se smălţuieşte, cum 
se face arderea. Am lucrat peste 100 de sobe“ - 
spune cu mândrie meşterul. 

A mai existat în sat, în 1952, o întreprindere 
de ceramică, dar în 1964 s-a desfiinţat. Vasele 
lui frumoase continuă să ne bucure prin formele 
elegante şi primitive în acelaşi timp. Niciodată 
n-am mai auzit un asemenea sunet care se iscă 
din ele atunci când le atingi cu degetul: sună 
a cristal. Sunt vase de „lut cristalin", vase „cu 
sunet limpede ca cristalul", cum ar zice Creangă. 


Ceramica popuGata din Oâtmîa 


Tot ceea ce am scris până aici este o poveste. 
O poveste cu sfârşit trist. Pentru că oamenii 
îmbătrânesc şi pentru că, odată cu ei, moare şi 
meşteşugul. Tinerii nu vor să mai stea cu fleiciul 
în casă, munca este murdară şi mai este şi grea, 
taxele şi impozitele sunt mari, o parte dintre 
produse nu se mai caută, lemnele sunt scumpe. 
Motive ar mai exista încă - tot în detrimentul 
meşteşugului. 

încetul cu încetul, delimitările operate de 
specialişti în ceea ce priveşte ceramica (cel puţin 
cea la care ne referim, din Oltenia) îşi vor schim¬ 
ba structura. Dar, până atunci, încă mai putem 
spune că ceramica din Oltenia se grupează în 
două mari familii de centre: cele din nord-vestul 
regiunii şi cele din sud-estul regiunii. 

Numai că perioada „de tranziţie" împuţinea¬ 
ză simţitor membrii acestor familii. 

Aici se încheie prima experienţă şişeşteană: 
cu impresii, amintiri şi păreri de rău. Nu ştiam 
atunci că voi reveni peste doi ani şi apoi peste 
încă trei. Multă vreme după aceea îmi răsunau 
în minte frânturi din vorbele olarului: „Aşa am 
făcut mereu: oale din astea, oale de tradiţie, ro¬ 
mâneşti. Acum eu nu pot să mai lucrez şi să ard, 
dar aş avea dorinţa să pregătesc copii". 

Nu credeam că dezideratul bătrânului olar 
s-ar putea împlini în câţiva ani. Dar ceea ce sim¬ 
ţeam era o mare nedreptate: aceea a neputinţei 
de a îndrepta ceva, de a nu te putea împotrivi 
morţii - pur şi simplu - a unui meşteşug. Mă 
încerca dorinţa reîntoarcerii în mijlocul acelor 
oameni, al cărei corolar a fost, în timp, conştien¬ 
tizarea faptului că cercetătorul este neîncetat 
sortit drumului, deci cercetării permanente. 

Fără să-mi dau seama la început, dar con¬ 
vinsă, în vara anului 2001, când mă întorceam 
pentru a treia oară la Şişeşti - luasem în stăpâ¬ 
nire terenul. îmi aparţinea intr-un fel şi sim¬ 
ţeam că-i sunt datoare. Abia acum am realizat 
pe deplin că trăinicia unui meşteşug poate sta şi 
în noi; în felul cum ştim să transmitem expe¬ 
rienţa acumulată, cum putem să depăşim fazele 
strict descriptive ale unei cercetări, integrându-le 
într-un sistem cuprinzător, viabil şi constructiv. 

ale cărui metode de lucru şi obiective operaţio¬ 
nale se constituie în cercetarea permanentă. 

Când terenul este al etnologului şi se află 
sub controlul lui permanent (pentru a reveni 
unul dintre postulatele lui Jean Copans), lucru¬ 
rile stau cam aşa: în primăvara anului 1998, 
reveneam la Şişeşti şi la Noapteşa, cu scopul de 
a strânge date şi obiecte în vederea alcătuirii 
unui album de ceramică populară românească 
şi a unor studii care aveau să releve situaţia din 
acel an a meşteşugului olăritului privit la scară 
naţională, precum şi a unei expoziţii cuprinză¬ 
toare: ceramica populară românească la sfârşit 
de mileniu. Ca urmare a acestor demersuri, în 
anul următor l-am regăsit pe meşterul Marin 
Titu la Târgul de ceramică „Cocoşul de Hurez“ 
cu marfa proaspătă, de Şişeşti, după cel puţin 
zece ani de absenţă din peisajul târgurilor de 
profil. Cu acest prilej, meşterul mi-a mulţumit 
pentru felul în care acţiunile noastre care au 
vizat sublinierea importanţei meşteşugului, l-au 
stimulat, dându-i un impuls, pentru a reveni 
„pe scena olăritului". 

Povestea 

m stat din nou de vorbă, am povestit ca 

două vechi cunoştinţe, aflând-ne împreună 
pe „un teren" aflat atât sub controlul etnologu¬ 
lui, cât şi sub cel al informatorului - altfel spus, 
evocându-1 pe Jean Copans, sub control împăr¬ 
ţit -, înţelegând prin aceasta situaţia discuţiei 
etnografice prin excelenţă. 

Marin Titu alege ca povestea să înceapă 
sub semnul vizitelor de altădată pe care nu i le 
făceau numai apropiaţii: „Cu mai mulţi ani în 
urmă veneau la mine şi străini. Au fost şi nemţi, 
şi francezi. Şi un elveţian cu copiii care ştiau 
româneşte după ce citeau ceva într-un dicţionar 
francez. Tare bine s-au simţit cu toţii aici, la noi. 
Au cumpărat oale, mi-au făcut şi poze şi mi-au 
trimis şi mie când au ajuns acasă. Numai că, în 
urma vizitelor eram chemat la Poliţie ca să dau 
rapoarte în legătură cu «relaţiile cu străinii». 


Eu am lucrat în mai multe locuri în viaţa 
mea: patru ani am fost la metal, la Hunedoara, 
apoi am venit aici la Complexul de porci. Din 
1967 până în 1976, nouă ani, am lucrat cu con¬ 
tract la «Ceramica» - era a C.A.P.-ului. 

Din 1976 până în 1984, am lucrat la Şcoala 
populară cu elevii: îi învăţam ceramica. înainte 
de '84, a venit la mine preşedintele culturii de la 
Severin şi a zis că-mi desfiinţează postul, că nu 
am liceul şi nu pot să fiu instructor. Eu aveam 
numai şapte clase şi cinci ani de ucenicie. 

îmi zicea că trebuie să merg musai să fac 
liceul. îmi zicea: «Hai, mergi cu mine la Liceul 
Traian - eu te duc şi o să treci ca căţeaua prin 
baltă şi o să-l termini». 

Vă daţi seama, eu aveam 56 de ani, mai 
aveam puţin şi ieşeam la pensie, depăşeam şi 30 
de ani de serviciu. Şi am făcut raport la Suzana 
Gâdea ca să-mi menţină postul. Oricum nu avea 
cine să-mi ia locul şi apoi nici nu era avantajos, 
că la noi era cu autofinanţare şi dacă într-o lună 
nu încherbam suma completă, lăsam din sala¬ 
riul meu. Eu trebuia să dau pe lună 2.500 lei, 
iar salariul era de 1.900 lei. Ei, până la urmă 
am ieşit la pensie de la Şcoala populară. [...] 
Olăritul este o meserie bună, ca şi sobăria, 
care este mai bănoasă. Pentru mine e frumoasă, 
pentru alţii e de scârbă, că se zice că e murdară. 

Da’ să ştiţi că pământul este ca un medicament. 
Dacă iei puţin în gură, e ca un clei şi te strânge 
la stomac şi la ficat. Este bun şi pentru reuma¬ 
tisme. Pământul eu tot cu picioarele l-am călcat 
şi cred că nu am făcut reumatism nici la mâini, 
nici la picioare, datorită lui. [...] 

Eu meserie am învăţat de la taică-meu. Pe el 
l-a chemat Ion Gheorghe Marin, iar pe moşu', 
adică pe bunicu’, l-a chemat Gheorghe Marin. Şi 
el tot olar a fost. Eu am învăţat de la tata. Prima 
oală am făcut-o pe la opt ani. învârteam roata 
cu mâna, că nu-mi ajungea piciorul jos. în cla¬ 
sele primare, Gheorghe lonescu-Şişeşti a făcut 
un atelier de specialitate şi a adus un profesor 
de belle-arte care ne-a predat ceramica, ne-a în¬ 
văţat s-o lucrăm şi să facem şi sobe de teracotă, 
cahle, adică. în clasa a Vl-a mi-a arătat meşterul 
patru modele diferite şi m-am gândit cum să fac 
şi eu aşa, că erau altfel decât cele pe care le făcea 
tata. Erau un fel de străchini marmorescente 
şi farfurii cu mai multe culori amestecate. Când 
am plecat la târg, mi le-a pus tata în car; eu 
le-am vândut, am luat 800 de lei pe ele, iar tata, 
pe toată căruţa, a luat 700 de lei. Atunci m-am 
amorezat eu de ceramică şi am înţeles ce în¬ 
seamnă arta. Eu orice am văzut prin târguri am 
ştiut să fac. Dar oricâte am încercat, tot la tra¬ 
diţie am rămas până la urmă: pământul nostru, 
culorile noastre, formele şi modelele noastre. 


Asta înseamnă tradiţie. Să fac şi eu ce am 
învăţat de la tata şi ce am văzut la moşu’ meu. 
Porţelanul şi faianţa au ceva standard - nu sunt 
originale, se fac cu matriţa. în viaţa mea eu mai 
mult am lucrat comenzi şi mai puţin am mers 
pe la târguri. 

O olărie bună începe cu un pământ bun. 
Noi avem aici un pământ alb pe care îl luăm din 
culmea dealului, de la prundul de oale, un loc 
numit Mârzaci, tocmai la hotar, unde se termină 
Şişeştiul, spre Ilovăţ. Acolo, la cea mai mare 
înălţime se află acest pământ, în strat cam de 
un metru. îl aducem cu căruţa, că maşina nu 
intră prin locurile alea; luăm o dată cam cât 
ne trebuie pentru un an şi-l punem într-un loc 
numit groniţă. Am făcut pământul tot la picior. 
Fiecare urau (bucată, calup de pământ - n.n.) îl 
calc de trei ori. Pe urmă îl curăţim, îl amestecăm 
cu nisip, îl batem bine, facem bulgării şi-i punem 
pe roată să-i modelăm. La unele vase, după ce 
le modelăm, dăm cu culoare roşie pe care o obţi¬ 
nem tot dintr-un pământ care este roşu. Olarii 
de la Glogova, din partea aia, folosesc pământul 
roşu pentru oale. 

Cel mai greu la modelat e centratul; trebuie 
să ştii să fixezi mâinile. La roată este ca la 
şoferie: să nu uiţi de mână când dai din picior. 
Asta este toată specialitatea. Numai lucrând în 
continuu te specializezi! 

Ca instrumente de lucru folosesc un ciocan 
de lemn cu care fac creţuri la buza vasului, piep¬ 
tăn pentru netezit, diferite scule de lemn pentru 
modelaj şi tipare de gips pentru flori aplicate, 
bumbi şi unele speciale pentru cahle de sobe. 

Brânele pentru oalele cu bârne le fac din 
nişte suluri de lut, pe care le aplic cu degetul 
şi le ciocănesc uşor, din loc în loc, cu ciocanul 
de lemn sau cu o piatră. Brâul se face pe oala 
crudă, aşezată pe roată; se face un mic şanţ, 
apoi se pune apă şi se lipeşte, iar după aceea 
se fac alveolele. Uneori se pun mai multe brâne; 
se face model numai cu brâne. Celelalte modele 
se fac cu pensula; noi îi zicem boielnic şi se dă 
pe vase cu culoare roşie. 

Facem un fel de spirală; ăştia bătrâni îi 
ziceau pişatul boului; facem picături, dungi, un 
fel de şarpe, brazi. 

La forme eu sunt specializat în orice: ştiu să 
fac oale mari de ciorbă, de 10-15 kilograme, 
până la căniţe de 100 de grame. Pe cele mari de 
tot le făceam din două-trei bucăţi. Mai făceam 
oţetare de 8-10 kilograme cu brâne şi ulcioare 
de 6-7 kilograme. Acum nimeni nu le mai face. 
Bunicul meu le făcea cu o ţâţă în burtă. 

Oalele ţărăneşti mari se numeau cap; cele 
de 6 kilograme erau de două la cap, la cele de 
trei kilograme le ziceam trei la cap. De la cinci 



Putinei 
(Tîtanin ~7itu) 


la cap se zicea la ulcele: iar cele de şase la cap 
aveau fie un kilogram, fie o jumătate. 

O oală este formată din corp, fund, burtă şi 
gură sau buză. Ulciorul are şi mănuşă. Am lu¬ 
crat în viaţa mea multe oale, ulcioare, străchini, 
borcane, ploşti, fluierici şi adăpătoare de pui. 



www.cimec.ro 















Ceramica popu&atd din OCtenia 



&ciftt<vucl (Aec/U de <zne <x%le <zl toci ’Tttaniti ~7itoc 

eăte frzccct cntnrccn nuzi 


292 


Pe fiecare vas mai frumos, care mi-a plăcut mie 
mai mult, am scris pe interior sau pe picior 
numele meu şi anul în care l-am făcut. Au fost 
mulţi olari foarte pricepuţi aici la noi: mai sunt 
doar Petre Marin şi Constantin Marin, da’ nu 
mai lucrează nici unul. 

Olăria o ard intr-un cuptor primitiv; e făcut 
într-un mal, are o singură gură şi o groapă; este 
făcut din pământ şi cărămizi, o parte în pământ 
şi altă parte - deasupra. înăuntru are un grătar 
cu găuri care se numeşte ceriş, cu Jirizi, care 
foloseşte la ventilaţie în timpul arderii. 

Eu am lucrat mai mult oale nesmălţuite; 
pe astea le ard o singură dată. Când le-am smăl¬ 
ţuit, pe cele mai modeme le-am ars de două ori. 
Arderea fără smalţ durează o zi: de dimineaţa 
până seara. 


Lemnele trebuie să fie bine uscate; se poate 
pune orice fel de lemn - de plută, de salcă, de fag, 
de stejar, de salcâm. Oalele nu se ard puţine: 
trebuie să fie cât mai multe, ca să meargă căl¬ 
dura prin ele; e ca la porcii ăia mici - dacă e 
unul singur moare, dacă sunt mai mulţi trăiesc, 
că se încălzesc între ei. 

Cuptorul meu e cu foc intern, adică merge 
pe dedesubt, vine pe de lături, aşa în faţă, aici 
vin două ziduri şi focul o ia printre ele, în sus. 
Din cărămidă sunt doar arcada şi bolta, restul e 
din pământ. Ceea ce este important la ardere 
este ca focul să vină pe de lături, nu direct pe 
oale; în felul ăsta ele ard mai mult cu căldura, 
nu cu flacăra. 

Acum la noi nu se mai face olărie. Cine are 
nevoie pentru parastase, că trebuie să dai 44 de 
ulcele şi 44 de străchinuţe, ia de porţelan sau se 
duc pe la Noapteşa, că acolo mai găsesc. Apoi, 
dacă mergi pe piaţa Severinului, vin olari de la 
Oboga şi de la Horezu. 

Este păcat că nu mai avem şi noi olari, da' 
eu ce să fac? Cine suportă păcatul? Societatea, 
nu eu. Eu mi-am dat silinţa. Am lucrat cu copiii 
şi i-am învăţat vreo zece ani la şcoală, da’ nici 
unul acum nu mai lucrează. Acuma s-a dezvoltat 
ţara, s-au făcut alte meserii, copiii se fac şoferi 
sau muncesc pe la firme. Olăritul este meserie 
grea, mizerabilă, nu le place la copii. 

Mie mi-a plăcut meseria, am făcut-o cu drag, 
că să ştiţi că, dacă n-ai plăcere de o meserie, nu 
poţi s-o înveţi. Şi să vă mai spun ceva: meseria 
de olar nu-i deloc ascunsă, dar e greu de învăţat. 
Eu cred că şi dumneata, la câte ştii despre ea şi 
la câtă plăcere ai să tot înveţi, cred că ai putea 
să faci ceramică de-a noastră“ - mai zise olarul 
măgulindu-mă, la final de poveste. 

RO 9807.01.01.02.0421/2000 - 
Revigorarea artei tradiţionale 
a olăritului în zona Şişeşti - 
judeţul Mehedinţi 

ar ceea ce avea să se întâmple în luna iulie 
a lui 2001 mi-a întărit convingerea că orice 
discurs care vizează tradiţia nu poate duce la 
revigorarea ei decât prin fapte concrete. Tradiţia 
se poate reînvăţa. Constatativul, de care vor¬ 
beam la început, devine total insuficient. El îşi 
dovedeşte eficienţa numai în măsura în care se 
constituie ca parte a perechii pe care o poate 
face cu demonstrativul. Reînvăţarea tradiţiei nu 
înseamnă artă de dragul artei, ci artă cu „tendin¬ 
ţă". De aceea, experimentul Şişeşti a dat şanse 
reale revitalizării unui meşteşug, dar şi posibili¬ 
tatea ca, prin însuşirea acestuia, cursanţii să 
poată realiza venituri, asigurându-şi astfel locuri 
de muncă. 

Aşadar, în cadrul proiectului PHARE „Re¬ 
vigorarea artei tradiţionale a olăritului în zona 
Şişeşti - judeţul Mehedinţi", a fost organizat un 
curs de olărit cu valenţe deopotrivă teoretice şi 
practice. Au fost vizate cel puţin trei obiective: 
relansarea olăritului aflat în declin, specializa¬ 
rea tinerilor în meseria de olar, păstrarea identi¬ 
tăţii regionale şi, implicit, a celei naţionale, prin 
dăinuirea caracteristicilor proprii ale ceramicii 
populare. 

Documentarea în vederea întocmirii strate¬ 
giei de predare a ceramicii a vizat între altele şi 
lucrarea Prin munţii Mehedinţilor scrisă de Con¬ 
stantin Ionescu, unde aveam să constat astfel, 
în capitolul „Sate din Mehedinţi: Şişeşti", un gest 


cultural asemănător, la distanţă de câteva dece¬ 
nii, o paralelă între Gheorghe Ionescu-Şişeşti şi 
proiectul PHARE Ro 9807.01.01.02.0421/2000: 
„Spre a remedia scăderea meşteşugului şi spre 
a-1 îmbunătăţi, gândul profesorului Gheorghe 
Ionescu-Şişeşti a fost să întemeieze rosturi de 
învăţătură în acest sens. A prevăzut şcoala cu 
un post de maestru ceramist. [...] în atelierul şi 
depozitul şcoalei îţi arată, pe lângă alte piese, şi 
sobe de teracotă. Cuptorul din curte, sistematic 
construit după cerinţele meşteşugului, poate 
să ardă în bune condiţiuni ceea ce făuresc cu 
mâinile lor, în atelier, sub supravegherea maes¬ 
trului, elevii şcoalei primare. Este tocmai ce se 
cuvine a se înfăptui în fiecare localitate: canali¬ 
zarea luminată a îndeletnicirilor locului. [...] 
Ilustrul profesor Gh. Ionescu-Şişeşti, creatorul 
acestor miracole răsărite ca în poveşti [...] tre¬ 
buie să aibă liniştea care curge în sufletul Popii 
Tanda. A creat o pildă vie, prefâcând un sat." 
(Ionescu: 1977, 156-157) 

în anul 2001, la Şişeşti s-a reconstruit 
cuptorul din curtea şcolii, s-au lucrat zece roţi 
de olar la care au învăţat să lucreze lutul 20 de 
cursanţi doritori să stăpânească tainele acestui 
miraculos meşteşug. 

Programul proiectului s-a desfăşurat în patru 
etape. în prima etapă, am avut privilegiul de a fi 
profesoară de ceramică, predându-le elevilor mei 
lecţii de olărie. Iată şi câteva dintre titlurile pro¬ 
iectelor de tehnologie didactică: Tradiţia olăritu¬ 
lui in România; Privire asupra evoluţiei ceramicii; 
Ceramica populară românească în anul 2001 - 
analiză generală; Fondul ceramicii populare 
româneşti; Categorii ale ceramicii populare; 
Aspecte tehnice; Etape de prelucrare a lutului; 
Roata olarului; Modelarea; Decorarea; Arderea 
lutului - Tipuri de cuptoare; Unelte tradiţionale; 
Omamentica; Angobarea; Ceramica împodobită 
prin desen pe angobă; Ceramica sgraffitată; Ce¬ 
ramica cu ornamente în relief; Plastica figurativă 
şi ulcioarele de nuntă; Cromatica; „Familii' de 
ceramică ţărănească românească; Caractere 
specifice ale ceramicii privite prin prisma aparte¬ 
nenţei la zonele etnografice. 

Lucrările executate de cursanţi au fost 
expuse la final, alături de cele ale meşterilor 
consacraţi, in expoziţia organizată cu prilejul 
absolvirii, într-o sală special amenajată la Liceul 
„Gheorghe Ionescu-Şişeşti“. 

La masa rotundă cu tema „Olăritul între 
tradiţie artistică şi meserie generatoare de veni¬ 
turi pentru locuitorii din zona Şişeşti“ au fost 
puse în discuţie probleme legate atât de artă, 
cât şi de economia de piaţă, vizând, atât cât este 
posibil o îmbinare a acestor două aspecte, spre 
folosul menţinerii tradiţiei ceramicii de Şişeşti. 

Experimentul Şişeşti a fost şi pentru mine 
o lecţie din care am învăţat că tradiţia, ca depo¬ 
zitară latentă a valorilor şi caracteristicilor unui 
meşteşug dintr-o anumită zonă, reprezintă un 
ansamblu de concepţii, de forme şi de mentali¬ 
tăţi, care, exersat continuu, poate asigura şi 
viitorului matricea unei identităţi în lipsa căreia 
ne-am afla mai greu locul în lume. 

Orele de practică au fost susţinute de cei doi 
olari renumiţi: Marin Titu din Şişeşti şi Iancu 
Giura din Noapteşa. Isidor Chicet, directorul - la 
acea vreme - al Centrului Judeţean pentru Con¬ 
servarea şi Promovarea Culturii Tradiţionale, 
a predat lecţii despre istoricul ceramicii din 
Mehedinţi. în ceea ce priveşte contribuţia mea 
la acest proiect, îmi pot mărturisi o experienţă 
inedită cu valenţe formative în cel mai deplin 
sens pedagogic. 

Experienţa de lucru a cursanţilor, desfăşura¬ 
tă în mai multe etape, a avut darul de a le forma 
simţul primar de modelare a lutului. 

Astfel, după ce am amintit de tehnica mo¬ 
delării cu suluri de lut, cursanţii au avut ocazia 
ca, din lut bun de Şişeşti, să lucreze în această 
manieră. A doua „repriză" practică a fost reali¬ 
zarea unei figurine, având ca model renumitele 
fluiere din Pisc, Coşeşti, Româna şi Biniş. 

Trecând peste o a treia fază, aceea a lucru¬ 
lui din imaginaţie, în urma vizitării muzeului de 
artă populară din incinta şcolii în care s-au des¬ 
făşurat cursurile, elevii au mai avut „sarcina" de 
a realiza câte o strachină după modelul celor ex¬ 
puse acolo. Acestea din urmă au fost ornamen¬ 


tate cu boielnicul luat de la olari cu care au făcut 
modelele specifice zonei, colorate cu lut roşu. 

Se cuvine să amintesc şi câteva lucruri 
despre cursanţi: învăţători, profesori, muncitori, 
şomeri sau elevi - cu vârste cuprinse între 17 şi 
50 de ani, având interese diferite în participarea 
la acest curs, cu toţii au deprins în final arta 
modelării lutului. 

Până a ajunge, însă, olari în adevăratul sens 
al cuvântului, fiecare a dorit să-şi îndeplinească 
cel puţin motivul înscrierii la cursul de olărit 
şi anume: „ca să mă calific în meseria de olar", 
„ca să pot câştiga şi eu un loc de muncă", „ca 
să pot realiza o disciplină opţională cu elevii", 
„ca să-mi asigur un trai decent", „ca să învăţ şi 
eu o meserie", „ca să fiu angajată la ceramică", 
„fiindcă îmi place să modelez dintr-un lucru fără 
formă, să-i dau viaţă, un nume". 

Care a fost impactul acestui proiect asupra 
cursanţilor, aflăm chiar de la ei, la finalul expe¬ 
rimentului. Iată câteva mărturii: 

• „Acest curs a fost cu adevărat interesant. 
Am văzut lucruri care nu credeam că mă pot 
fascina chiar atât. Mă bucur foarte mult că am 
putut să văd şi să mă informez despre multe 
obiecte cu desene uimitoare (zoomorfe, antropo¬ 
morfe etc.) specifice diferitelor zone ale ţării, pre¬ 
lucrate din mai multe tipuri de lut. După acest 
curs am putut prelucra chiar şi eu anumite 
obiecte (fluiere, străchini), lucru care m-a fasci¬ 
nat şi cred că a început să-mi trezească o stare 
sufletească aparte: bucurie amestecată cu satis¬ 
facţie, căci am reuşit şi eu să fac ceva, să pre¬ 
lucrez un obiect şi să-i dau o formă dintr-un lut 
fără formă şi culoare" (Mariana Toma, 26 ani); 

• „îmi place foarte mult să lucrez cu lutul, 
să fac obiecte din lut" (Cristian Duţescu, 25 ani); 

• „Am venit să mă înscriu, fiindcă nu trebuie 
pierdut acest obicei strămoşesc" (Florin Bradu, 
21 ani); 

• „M-am prezentat la cursul de olărit, pen¬ 
tru că-mi place foarte mult şi, învăţând această 
meserie, poate voi ajunge să învăţ şi eu pe alţii, 
săteni de ai mei" (Loredana Tănăsescu, 19 ani); 

• „Cursul la care am participat, cu interes, 
a constituit un prilej de cunoaştere, în primul 
rând a tradiţiei locale, dar şi a specificului 
ceramicii din toate zonele ţării. Am fost atraşi de 
frumuseţea obiectelor pe care doamna Mihăescu 
ni le-a prezentat în materialele aduse şi despre 
care ne-a vorbit cu atâta căldură şi încântare, 
încât am devenit cu toţii fascinaţi numai ascul¬ 
tând. Nu am crezut că se pot realiza atâtea 
obiecte ce par decupate dintr-o carte. Sunt 
absolut convinsă că şi elevilor noştri le va face 
plăcere să confecţioneze mici obiecte, fie decora¬ 
tive, fie pentru uz zilnic" (Alina Voicu, 26 ani); 

• „Acest curs nu a însemnat o pierdere de 
timp, dimpotrivă a însemnat ceva nou, interesant 
şi chiar eficient. Şişeştiul, un centru recunoscut 
al olăritului, şi-a pierdut din valoare datorită 
faptului că aici nu se mai practică această veche 


meserie. Cu ocazia acestui curs s-a încercat, 
măcar într-o proporţie mică, să se reînvie vechile 
tradiţii ale olăritului" (Adrian Rostogolea, 34 ani); 

• „Cursul susţinut de doamna Mihăescu a 
fost un bun prilej de a lua contact cu istoricul şi 
tradiţia artei olăritului, cu ceramica românească 
în general. Informaţiile primite îmi vor fi utile pe 
viitor în cadrul cercului de olărit pe care îl voi 
organiza în şcoală, dar şi pentru cultura mea 
generală. Modalitatea de prezentare a fost atrac¬ 
tivă, iar orele de modelaj au făcut deliciul aces¬ 
tui curs, constituind în acelaşi timp o punte 
către lucrul la roata olarului, dar şi un mod de 
a da frâu liber imaginaţiei" (Alisa Florea, 26 ani); 

• „Considerăm că acest curs este binevenit, 
fiind necesar pentru menţinerea şi reînviorarea 
tradiţiei olăritului din zona Şişeşti" (Iancu San- 
doniu, 30 ani). 

Ocarinele de Terpeziţa 

intre centrele de ceramică ce fiinţau la 
sfârşitul secolului al XlX-lea şi începutul 
secolului al XX-lea în judeţul Dolj (Argetoaia, 
Terpeziţa, Calafat, Valea Standului şi Ostroveni) 
a mai rămas doar Terpeziţa. 

Despre practicarea olăritului în Argetoaia 
se ştie că „se bucura de o mare reputaţie, din 
moment ce unele dintre piesele lucrate acolo 
erau trimise ca mostre la Expoziţia de la Paris, 
organizată în 1867“. (Iordache, Niţu, Popilian: 
1971, 253) 

La Terpeziţa nu se mai lucrează oale, ci 
ocarine de lut. Singurii care cunosc meşteşugul 
sunt Cosma Popescu. zis Bărăitaru (n. 1935), 
învăţător pensionar care, din dragoste pentru 
aceste mici obiecte „însufleţite" din lut, a con¬ 
tinuat să lucreze, aşa cum a învăţat de la tatăl 
său. Ion Popescu, şi Dumitru Meca (n. 1928). 

Pentru confecţionarea ocarinelor, meşterul 
foloseşte un lut de culoare gri (humă), care su¬ 
portă anumite „operaţii": este uscat, cernut, mai 
apoi umezit, frământat, turnat în matriţe şi ars. 

Tonalităţile instrumentelor se stabilesc prin 
găurirea unor orificii. După îmbinarea părţilor 
şi, în final, după şlefuirea obiectelor, li se adaugă 
chiar şi etichete tricolore, pe care este înscris 
cuvântul „România". 

Aşa îşi prezintă Cosma Popescu ocarinele, 
pe care le-a făcut cunoscute în ţară şi în străi¬ 
nătate, prin vânzarea lor la Magazinul „Muzica" 
(Bucureşti), la Muzeul Satului sau la târgurile 
naţionale sau internaţionale ale meşterilor 
populari. 


Acest meşteşug îl practică permanent. în 
acelaşi timp, este profesor în cadrul Şcolii de 
Artă „Grigore Gabrielescu" din Craiova, la clasa 
de ocarină, clasă pe care iniţial a înfiinţat-o la 
Terpeziţa. 

Este cunoscut în special de soliştii instru¬ 
mentişti de la diferitele ansambluri de muzică 
populară, care îi apreciază ocarinele pentru 
tonalităţile pe care le au şi fac numeroase co¬ 
menzi pentru preţioasele-i instrumente (1998). 

Dumitru Meca recunoaşte întâietatea lui 
Cosma Popescu, „că doar el ştie carte la muzică 
şi ştie să şi cânte la mai multe instrumente. 
Este băiatul lui Ion Bărăitaru, care şi el ştia să 
facă ocarine. Dar şi eu fac demult şi le vând pe 
la târguri. Ştiu să lucrez şi drâmbe. Eu nu ştiu 
să cânt, da’ ale mele iase mai bune ca toate”. 
Iar în timp ce meşterul începe să-mi explice cum 

face o ocarină şi cum îi potriveşte tonalitatea, 
Ion Ionescu, virtuoz instrumentist al Orchestrei 
populare „Doina Argeşului”, clientul lui Dumitru 
Meca de peste 20 de ani, îşi etalează priceperea 
şi talentul în mânuirea ocarinei, scoţând „triluri” 
armonioase: „La noi în sat au fost şi olari, da’ nu 
mai sunt de mult. Au dispărut satele cu meşteri 
de oale pe de rând la noi, în Dolj. în Olt, pe la 
Oboga şi pe la Balş, ştiu că sunt olari mulţi. Noi 
de la ei cumpărăm când avem nevoie. 

Din lut se lucrează doar ocarine la noi. Eu 
le zic ocarine de şamotă - avem o humă bună. 
Pregătesc lutul şi le lucrez la tipar, apoi, după ce 
se usucă, se bagă la cuptor, se ard şi sunt gata 
de cântat. Ca să fie rezistente şi ca să aibă sunet 
bun, de trei ori le bag la foc. Cuptorul este un fel 
de tuci de fontă. 

Eu, chiar dacă nu cânt, trebuie să fac instru¬ 
mente din astea pentru că foarte puţini cunosc 
astăzi meşteşugul la ele. Şi e păcat să se piardă. 
Mai este unul prin Teleorman care face, unu’ 
Ion Costache de prin Dobroteşti, care cunoaşte 
mai multe instrumente. Eu lucrez mai mult din 
pasiune şi apoi, pentru oamenii care au nevoie 
să cânte.” 

Consideraţii finaCe 


onţinutul fiecăruia dintre capitolele lucrării, 
corespunzând de fapt unui anumit centru 
al ceramicii din Oltenia, a permis identificarea 
unor caracteristici ale acesteia, unitatea şi di¬ 
versitatea ei în timp şi spaţiu, precum şi a unor 
elemente de continuitate şi de inovaţie. 

Din analiza materialelor cuprinse în studiile 
de specialitate, precum şi - mai ales - din 
numeroasele observaţii directe asupra ceramicii 
din Oltenia şi a celei româneşti, în general, am 
constatat că în evoluţia actuală a domeniului se 
manifestă, în esenţă, două tendinţe: 

• aceea a păstrării filonului artistic, autentic, 
tradiţional, aspect ce caracterizează activitatea 
majorităţii covârşitoare a centrelor de olari, fie¬ 
care centru „exprimându-se“ prin diferite tipuri 
şi categorii de vase, prin forme şi ornamente 
tradiţionale specifice. Această primă tendinţă 
este facilitată, credem, de câţiva factori impor¬ 
tanţi: folosirea în mai multe zone etnografice a 
unei mari cantităţi de ceramică cu caracter uti¬ 
litar: desfacerea vaselor în mediul rural pe bază 
de schimb de produse (troc): menţinerea produc¬ 
ţiei anumitor categorii legate de obiceiuri fami¬ 
liale, sociale şi de cele ce ţin de anumite credinţe. 

în legătură cu acest ultim aspect, mărturii 
ale olarilor, prezente pe parcursul întregii lucrări, 
vorbesc despre valori simbolice ale vaselor, co¬ 
respunzând vârstelor omului. Căci, în viaţă, 
lutul astfel „însufleţit" îl însoţeşte pe om din vre¬ 
mea copilăriei (cu fluierici, jucării în formă de 
păsări, oameni şi animale), a tinereţii şi maturi¬ 
tăţii (cu vasele pentru „vrăjit", pentru ghicit de 
Crăciun ori de Anul Nou, cu ulcioarele de nuntă 
(avimorfe, antropomorfe, zoomorfe), împodobite 
cu simboluri ale fecundităţii, în sfârşit, cu multi¬ 
tudinea vaselor de uz casnic şi gospodăresc, 
făcând parte din inventarul casei), până la săvâr¬ 


şirea din această lume şi după aceea (cu vasul 
care se sparge ritualic înaintea înmormântării, 
cu căţuia de tămâie aşezată la mormânt, cu va¬ 
sele şi cănile date de pomană la diferite soroace); 

• o a doua tendinţă este aceea a trecerii de 
la ceramica cu caracter utilitar la cea cu carac¬ 
ter decorativ. Asistăm la impactul pe care arta 
populară îl are şi în acest domeniu asupra noilor 
forme de viaţă, de cultură, potrivit noilor cerinţe 
şi concepţii. 

Rezultatul, impus de reflectarea directă a 
realităţilor economice şi sociale actuale, este 
sesizabil în modificarea conţinutului, a formelor 
procesului de creaţie, a procedeelor tehnice, 
precum şi a modalităţilor de expresie artistică. 

Ambele tendinţe acţionează concomitent şi 
se răsfâng nemijlocit asupra creativităţii olarilor. 
Consecinţa e, pe de o parte, păstrarea trăsătu¬ 
rilor tradiţionale de autenticitate şi originalitate, 
pe de altă parte, „asaltul" înnoirii, al îmbogăţirii 
formelor, omamenticii şi chiar al cromaticii. 

în vechile centre de olărit, păstrarea 
neschimbată a tehnicilor de lucru, a instrumen¬ 
tarului, precum şi a modalităţilor străvechi de 
ornamentare au contribuit în mare măsură la 
perpetuarea motivelor tradiţionale. 

Pe parcursul lucrării s-au desprins, şi în 
acest sens, două modalităţi de acţiune şi de în¬ 
ţelegere: una reflectată în păstrarea unor motive 
străvechi, ale căror semnificaţii privitoare la 
sensuri adânci ale vieţii şi morţii şi, venind din 
timpuri îndepărtate, „cel puţin de la daci (...) au 
rămas mereu aceleaşi" (Nicolescu, Petrescu: 
1974, 44), alta, caracterizată prin pierderea sen¬ 
surilor adevărate ale ornamentelor, care duce la 
păstrarea vechilor „semne", golite de conţinutul 
lor originar, acestea devenind doar simple mo¬ 
tive decorative, într-un timp care „marchează în 

realitate o importantă răscruce în istoria gândirii 
artistice, încheind o îndelungată etapă istorică, 
pentru a face loc alteia, a cunoaşterii ştiinţifice 
a vieţii". (Nicolescu, Petrescu: 1974, 44-45) 

Lucrarea noastră a acordat, aşa cum era şi 
firesc, un loc important mărturiilor directe ale 
olarilor care, de multe ori, au devenit un fel de 
coautori, nu numai prin preţioasele documente 
ale oralităţii, dar şi prin talentul narativ, prin 
stilul original, prin spontaneitatea limbajului, 
prin sinceritatea evocărilor. 

Interesul pentru creator, ca personalitate, 
dar şi ca destin, ne-a ajutat să cunoaştem şi să 
înţelegem mai bine multiplele aspecte pe care 
ceramica populară - în cazul nostru aceea din 
Oltenia - le implică, nu doar prin prisma pro¬ 
cesului tehnologic sau al viziunii artistice, ci şi 
prin substratul mentalităţii, al experienţei, con¬ 
cepţiei şi modului de viaţă, al destinului fiecărei 
comunităţi şi chiar al fiecărei familii de olari. 

în numeroase cazuri, referirile la toate aces¬ 
tea s-au împletit continuu cu cele privitoare la 
practicarea meşteşugului, la etapele de lucru, la 
materiale şi tehnici folosite, la teme, la forme şi 
motive, la factori geografici, istorici, sociali etc. 

Căci surprinderea, şi sub acest aspect, a da¬ 
telor şi trăsăturilor specifice fiecărui olar, pentru 
a putea înţelege mai bine ce a creat fiecare, dar 


şi cum anume şi în ce condiţii a creat, reprezin¬ 
tă nu numai o modalitate în plus de a evidenţia 
şi explica elemente formale ale creaţiei artistice, 
particularităţi individuale ale artiştilor, dar şi 
punerea în practică a unor principii şi metode 
de cercetare, constând în verificarea şi comple¬ 
tarea datelor bibliografice cu cele oferite de ma¬ 
teriale vii, de documente autentice, de evocări 
semnificative, privind locul, epoca, destinul, 
reacţiile, concepţiile, trăsăturile particulare etc. 

Lucrarea reprezintă, în cele din urmă, un 
mod inedit de scriere etnologică, care, prin 
modalitatea de a dezvălui treptat metode noi şi 
tehnici de cercetare, în funcţie de conţinutul 
fiecărui capitol, prin intenţia de a rupe mono¬ 
tonia unei prezentări sortite altfel descriptivis¬ 
mului, încearcă o abordare şi o tratare originale 
a subiectului, delimitând principalele aspecte, 
analizându-le, mai apoi, într-un ritm alert, care 
antrenează cititorul în interiorul unei reţele vii 
de informaţii, cu care acesta trebuie să inter- 
acţioneze pentru a-i desluşi toate sensurile. 

Mărturiile celor aproximativ 100 de olari, 
care străbat ca un fir continuu paginile acestei 
lucrări, completează conţinutul de idei, oferind 
în acelaşi timp răspunsul la multe întrebări pe 
care oricine şi le poate pune asupra ceramicii 
populare din Oltenia. 

Folk Pottery in Oltenia (Romania) 

Abstract 

he present study represents an attempt at pre- 
senting a folk craft in its broad and complex geo- 
graphic and ethnographic area and at the same time 
proposes a method of revitalizing tradition by writing 
about it. Another aspect of my work consists in a 
synthesis of analyses, discussions, impressions, and 
ideas that have taken shape as a result of the com- 
munication between the potters - the informants - 
and the author-researcher. 

AII the data recorded are objectively rendered in 
order to preserve field information, but also to inves¬ 
tigate up to what measure “the clay way” could still 
be a path to follow for the youths and which are the 
perspectives of continuing and passing on the craft to 
the next generations. 

Two basic concepts for my approach are “writing 
the field” (in the ethnological sense) and “field writing” 
(meaning research notes and impressions) and that 
explains the two styilistic formulae - literaiy and eth¬ 
nological writing - I have resorted to, as a sign that 
there is no unique model of field investigation and no 
fixed form of a “professional” writing where ethnolo- 
gy is concemed. 

The following pages are illustrated by numerous 
visual references (photos taken along the years), 
without which the “lesson” of Oltenian potteiy would 
be impossible to explain and make comprehensible. 

As far as the contents of the study are concemed, 
I should make clear from the start that I alloted the 
first part to the presentation of the well-known pot¬ 
teiy center of Horezu, due to the structure and 
importance of this section in my research. 

I should also explain that the potteiy in the Dolj 
district has been included and treated separately in 
my work, especially for the histoiy of the craft in this 
district and not for its present status, as potteiy has 
almost disappeared in Dolj (except for one village 
where craftsmen are still making small clay flutes 
called ocarine). I have tried to preserve the image of 
balance and integrity of the former geographical and 
ethnological area. 

I hope that this album of Folk Pottery in Oltenia 
will stand as a step forward and an encouragement 
towards a future ample synthesis on the Romanian 
folk pottery that some other author may achieve in 
the future. 


The idea of such a work has come up as a corol- 
laiy of the investigations that I had made in several 
pottery centers in Romania, actually in almost all the 
centers which were funcţional at the time. My aim 
was then to gather documents and exhibits for an 
ample naţional exhibition that was going to represent 
the craft of potteiy in Romania in the late 1990s. At 
the end of my investigations, I reached the conclu- 
sion that there were only 55 active potteiy centers 
(comparatively to over 200 centers recorded by Barbu 
Slătineanu at the beginning of the 20 th century 
[Slătineanu: 1937, 194-196] or to over 460 pottery 
centers mentioned by Gheorghe Iordache for the 19 ^ 
century and the beginning of the 20 th century 
[Iordache: 1996, 361-366]. 

The potteiy exhibition I prepared was the first of 
such amplitude in a quite long time and it presented 
a great variety of objects belonging to over 100 pot¬ 
ters. For a few weeks, the exhibition mirrored the 
real situation of the potteiy centers still active in 
Romania. I insist on underlining that I consider to be 
a pottery center any village where the craft is still 
practised by tradiţional methods, even if only by a 
single craftsman who produces artistic and utili- 
tarian ceramics with commercial purpose. 

The naţional exhibition “Romanian Folk Pottery at 
the End of the Millennium” was for me but a final 
stage of my research project, that had been preceded 
by the analysis and classification of the collected 
materials and especially by many field researches 
unfolding for over a year, all over the country, in an 
attempt to identify the still funcţional pottery centers 
as well as their technical, morphological and stylistic 
characteristics, represented by the most adequate 
products to their chosen functions. 

My documentation stage also included the library 
investigation in the collections and archives of the 
museums that own significant values of Romanian 
pottery and, certainly, the study of the exhaustive 
literature of the field. 

The comparison between the two maps where the 
Romanian potteiy centers were represented at the 
beginning and at the end of the 20 th centuiy shows 
clearly that Oltenia has constantly been a flourishing 
region for the craft of potteiy. To refer only to the 
present situation, that I checked directly, out of the 
55 potteiy centers identified in the whole country in 
1998, 13 belonged to this region of an impressive 
ethnographic variety, based on a long-lasting material 
and spiritual tradition transmitted over the decades 
with different features from one county to another. 

My study on Folk Pottery in Oltenia is a difficult, 
even daring attempt that took years of studying and 
researching, as my wish and ambition were to reach 
a complete image of an old and constantly tradiţional 
phenomenon. which was, at the same time, very 
complex and diverse. 

Although many times the material seemed over- 
whelming, the advice and encouragement of my scien- 
tific coordinator, professor doctor Comeliu Bucur, 
determined me to pursue my work, also offering me 
models to follow on the ethnographic realm. One of 
these models was the project “Save Folk Art Crafts", 
initiated by the ASTRA National Museum in Sibiu, as 
part of a larger strategy of protection, restoration, 
consolidation and promotion of the tradiţional artis¬ 
tic crafts. 

Folk Pottery in Oltenia is a synthesis that can be 
included in the general project of systematical and 
regional ethnographic research, aiming at completing 
the general repertory of the tradiţional art centers, of 
the creators and the fairs for trading folk eraft items. 

I hope that the present work will represent and 
argument in favor of intensifying our efforts to 
improve our knowledge on the tradiţional occupa- 
tions, on the centers that create folk art and civilisa- 
tion and on the promotion of the artistic value of folk 
objects. 

My work required differents research perspectives 
- historical, social, aesthetic, funcţional, material, 
technical and economic -, therefore a monographic, 
interdisciplinary approach, the most adequate ways 
to reflect the complex reality of the pottery centers in 
such a rich, tradiţional region as Oltenia. 

The ethnographic literature on folk pottery has 
been considerably growing over the latest decades. 
The rich tradition of this craft has been looked at 
generally in a great number of more or less recent 
works, studies, or articles. 

The bibliography covers details such as the past 
of the craft of potteiy, the working techniques, the 
shape and function of clay products. The scholars 
focused their interest upon particular pottery centers 
that they presented in monographic studies. There 
are also a few thematic studies that revealed, besides 
tradiţional particularities, some contemporaiy aspects 
of pottery, too. 

However, there is still a lot to be done in this field 
and I think that a quotation of some general remarks 
of Henri Stahl, referring also to pottery, is quite 
appropriate to express this idea: “The folk art in 
OUO Oltenia is not yet known completely. Except for a few 


categories that have been researched more attentive- 
ly, as the carpets, the wooden gates and the porch 
pillars, there is still a lot to be studied from now on. 
We notice a similar situation in the field of potteiy, 
which is a blank spot with just a few partially known 
centers, like Horezu and Oboga. There haven’t been 
issued enough studies on the Oltenian folk pottery." 
[Stahl: 1997" 65-69]. 

The present situation does not allow us to talk of 
’*blank spots" any longer regarding the researches on 
folk art in Oltenia, but we can notice a series of flaws 
from the point of view of the methods and approach 
of the problems of the field. As far as pottery is con- 
cemed, Stahl also considered that “the pottery of the 
different Oltenian centers has common elements 
that allow us to put it in only one category [...] the 
Oltenian pottery differs from the pottery in nearby 
regions. On the other hand, the Oltenian pottery has 
the essential characteristics of the Romanian potteiy, 
which makes it part of the great Romanian family 
[Stahl: 1997. 66]. These considerations have deter¬ 
mined, to a certain extent, the structure and content 
of my work, that situates the phenomenon in syn- 
chronous and historical perspectives, but aims only 
at decoding the present dimension of the craft in the 
region. We select from the past only the significance 
of the events that have marked the present, keeping 
in mind Goethe's idea that “in our days, there is no 
doubt about the fact that the history of the world 
should be written again from time to time". 

The observation below, included in the work 
Tradiţional Romanian Pottery , has urged me to 
approach so many things still not said: “There is still 
a lot to be done in order to record, at least descrip- 
tively, the varied aspects of the potteiy performed 
today in as many as one hundred fîfty centers, 
among which only about ten have been investigated 
in detail. An overall study on the production tech¬ 
niques that are used differently [...] has not been 
produced yet and we have neither the general typol- 
ogy of potteiy forms, nor the analytical repertory of 
the decorative motives and systems [...] Only after 
these monographic studies have been finished could 
an ample synthesis be achieved [Nicolescu, Petrescu: 
1974, 17]. 

My work is the equal result of theoretical study 
and field research. Our aim has been to bring a real 
contribution to a synthesis on the overall image of 
potteiy in Oltenia as far as local particularities are 
concerned. but also keeping in mind the common 
basis of Romanian potteiy as a whole, a basis that 

made possible the evolution of the different pottery 
centers in Romania, with their distinctive features 
shaped under specific historical conditions over the 
centuries. 

The two main objectives of my work are, on the one 
hand, an attempt at outlining the historical evolution 
of pottery in the researched region and, on the other 
hand, the description and analysis of its stylistic and 
technical characteristics, having as a starting point 
a significant number of representative pieces, illus- 
trated by a rich visual-demonstrative material. 

In this way, I think I am able to identify or eluci¬ 
date, when the situation arises, the specific features 
of this pottery, keeping an account of the local source 
of different objects and explaining - if that may be the 
case - certain borrowings, influences, interferences, 
assimilations, or fusions. 

The Oltenia region is characterized by a unitaiy 
material and spiritual culture that can be accounted 
for, on the one hand, by the remarkable preservation 
of certain elements from the ancient Dacian-Roman 
stratum and, on the other hand, by the later assimi- 
lation of some externai heterogeneous elements over 
the centuries. Among these elements, I mention the 
Byzantine and post-Byzantine, south-Slavic, oriental 
and western influences that were assimilated to form 
an original synthesis, a multifaceted jigsaw that has 
at the same time a unitary structure. 

As far as its pottery is concemed, Oltenia (as a 
vast ethnographic region, not as administrative one) 
counts among the few regions that contain centers 
of all varieties of ceramics and ways of production: 
black pottery (at Şimiani - Mehedinţi district, a cen- 
ter that has gone extinct), unenameled and enameled 
pottery, differently shaped, with pregnant similarities 
with the ancient past, echoing our people’s cultural 
deeper strata and widely varied in style and color. 

In spiţe of all these attributes, except for a few 
articles in profile reviews, little has been published on 
the Oltenian potteiy a synthesis is still to be drawn. 

Previous works focused either on certain centers, 
as the famous one at Horezu, or on the folk art as a 
whole, dedicating a small section to the subject that 
interests us. I think it necessaiy that such a study as 
I propose should have its place among the local 
monographs and ample syntheses on Romanian folk 
art. What has already been written stays as precious 
and useful documentation. The unmediated “leaming” 
of the field, center by center, represents an advan- 
tage I have gained due to patience and thoroughness. 
In any case, at present we are at a crossroad when it 


comes to folk crafts and especially to pottery: the 
heritage of the past is not yet so far away, the “offer” 
of the day is still on the market (better represented 
than in other cultural spaces) and the future per¬ 
spective depends also on the ethnographers and the 
strategies they adopt. 

The stylistic diversity of the ethnographic micro- 
zones gives its own personality to the Oltenian potteiy, 
sprung out from distinct local traditions, inherited 
and crystallized by each generation. 

Besides the explanations already mentioned, this 
ethnographic diversity is explained by the geographic 
position of the potteiy centers, their proximity to 
urban (cultural) settlements that radiated technical 
and artistic innovations or their closeness to other 
folk crafts centers. Extending “the analysis of the dis- 
tribution of tradiţional occupations in the region 
Oltenia, it becomes obvious that especially in the 
northern half of the region, the most famous folk 
crafts centers are clustered in groups, building true 
civilization areas, gravitating usually around a town 
or a small old borough. In the Gorj district, for 
instance, the most renowned centers of potters, lime- 
makers, furriers, stonemasons, wood carvers etc. are 
predominantly grouped around the town Târgu Jiu, 
spreading as far as Runcu-Săcelu (in the north) and 
Câlnic-Hodoreasca (in the south)” [Iordache: 1977, 
169]. 

A smaller area, lacking an important nucleus, is 
formed by the settlements “Novaci, Baia de Fier, 
Racoviţa and Polovragi. In the Vâlcea district, the 
most compact folk craft area is bordered by the set¬ 
tlements Brezoi (to the north), Dăeşti-Popeşti (to the 
south), Alunu-Vaideeni (to the west). The most impor¬ 
tant centers of this area are Horezu and the town 
Râmnicu Vâlcea. 

In the Mehedinţi district, the tradiţional crafts 
have flourished especially around Obârşia-Cloşani 
(to the north) and the town Drobeta-Tumu Severin 
(to the south). 

The folk crafts centers are generally spread at 
random in other parts of Oltenia. Only around the 
town Balş do we find a few villages that are famous 
for their potters (Oboga), wicker craftsmen (Câlui), 
cross-makers (Pietrişu-Baldovineşti), furriers (Pârş- 
coveni, Iancu Jianu), wheelrights (Osica de Sus)” 
[Iordache: 1977, 169-170]. 

Among the cultural and folk craft areas listed 
above there are the 13 pottery centers in Oltenia, 
most lying in the lower Carpathian zone “as it is a 
known rule for the potteiy centers to develop in hilly 

areas, where good clay can be found for the pots and 
potteiy has become, in a way, the main occupation, 
because the villagers could not cultivate the land 
intensively and had no other means to support them- 
selves” [Bănăţeanu, Focşa, Zderciuc: 1964, 3]. 

The potteiy area in Oltenia comprises a variety of 
relief formations; it has been permanently inhabited 
by people belonging to different social categories and 
has gone through a series of economic and demo- 
graphic mutations. There has been an intense circu- 
lation in the area, of handicraft items among other 
things, from the mountains to the plain and back. 

The craft of pottery has stood in a foreground 
position for centuries, among the folk trades that 
determined the continuous and intense exchange of 
folk products in the area. 

Unfortunately, the latest researches have brought 
out some discouraging facts, like: the lessening of the 
number of craftsmen, the disappearance of the craft 
in many centers, the lack of interest of the youths for 
apprenticeship in the craft, the diminishing of pro- 
duction brought about by the industrial substitutes 
of the tradiţional objects and the reduction of the cir- 
culation of the pottery products. 

Corning back to the potteiy centers and their 
nudei, we should mention that the first classifica- 
tions distinguished, in the territory of the Oltenian 
pottery: 

- the north-westem zone, with centers such as 
Şimiani, near the Drobeta fortress; Şişeşti, on the 
Coşuştea valley; Noapteşa, a village in the commune 
Şişeşti; Glogova, on the side of the Motru river; 
Găleşoaia and Târgu Jiu, close to the Tismana river; 
Stroieşti and Arcani to the north, on the Şuşiţa val¬ 
ley; Peşteana, Rasova and Ştefaneşti on the Gilort 
valley; Vârtop-Ciuperceni etc.; 

- the central zone around the town Balş, along the 
Olteţ valley, with pottery centers such as Chinteşti, 
Govora, Comăneşti, Bobiceşti, Corbeni, Româna, 
Oboga-de-Jos, Oboga-de-Mijloc, Oboga-de-Sus and 
Iancu Jianu; 

- the north-eastem zone, between the rivers Olteţ 
and Olt, “where among the hills in the northem half 
of the Vâlcea district (...) the village Hurez-Olari lies 
exactly by the mountain, on a ridge, forming a suburb 
of the Hurez borough, close to the Hurez monastery 
[...] Buda is also on a ridge, close to the town 
Râmnicu Vâlcea, Vlâdeşti is crossed by the road that 
links Râmnicu Vâlcea to Olâneşti; Slâtioara lies on 
the side of the river Olteţ as a border between the for- 

OUO mer districts Vâlcea and Goij and, at the same time, 


as a crossroad of two important ethnographic zones; 
and the most Southern village is Dăieştf [Stahl, 
Petrescu: 1965, 160]. 

By corroborating the bibliography and the results 
of field research, a contradictory process is revealed, 
as the pottery craft is developing in some centers 
while in others, including the old, tradiţional pottery 
centers, it fades away and has reached the point of 
extinction. 

Referring to the giving up on the craft, Gheorghe 
Iordache wrote almost thirty years ago that “in the 
last few decades, potteiy has disappeared in dozens 
of settlements: Argetoaia, Calafat, Valea Standului 
(in the Dolj district); Laloşu, Câlui, Bobiceşti, 
Chinteşti, Găvăneşti, Pietrişu, Corbeni, Vârtina (in 
Olt); Negoieşti, Şimian (in Mehedinţi); Călimăneşti, 
Recea, Bârbâteşti, Râmeşti, Pâuşeşti-Mâglaşi, Dobri- 
ceni, Govora, Frânceşti, Şirineasa, Găneşti, Bătăşani, 
Pietroasa, Făureşti (in Vâlcea); Runcu, Dobriţa, 
Drăguţeşti, Şomăneşti, Boboieşti, Peşteana, Târgu- 
Logreşti (in Goij)” [Iordache: 1977, 134]. 

The field researches I made between the years 
1997 and 2005 produced the most updated answer 
to the question on the reduction of the craft, as I 
investigated both the active centers and those where 
the craft had obviously regressed, including Găleşoaia, 
a case of a sudden disappearance of an active center 
explained by the displacement of the village because 
of the extending lignite exploitations in the area. 

I have grouped the centers according to the 
administrative districts they belong to and presented 
each center according to its importance for the prac- 
tising of the craft, as it is reflected by the number of 
craftsmen, but also by the local consideration given 
to pottery, by the development perspectives, and, of 
course, by the specific features of the potteiy craft. 
Separately, I described the potteiy centers in each 
district in alphabetical order. 

The structure of the material has been conceived 
so as to respond also to some requirements of the 
project “Save Folk Art Crafts”, which recommend 
multidisciplinaiy researches - ethnographic, socio- 
logical, economic, touristic - upon the exact, detailed 
and present situation of the practising of the craft 
(related to the number of people that know the craft, 
practised it and may not be practising it any more), 
of the commercialization of products, of the touristic 
promotion of the social ethnographic phenomenon, 
paying attention to the causes that affect the products 
of the pottery craft whether quantitatively or qualita- 
tively. 

At present, the study of a certain folk craft cannot 
be completed methodologically by adopting the per¬ 
spective of a single scientific discipline, as complex 
as that may be. An interdisciplinary approach is 
necessary, resorting to methods applied in history, 
archeology, sociology, esthetics and the techniques of 
the crafts. My wish to analyze the data as pertinently 
as possible has led to the idea of combining the syn- 
chronous perspective and the historical one, starting 
with a solid bibliographic and field documentation, 
so as to be able to interpret the results of my 
research using interdisciplinaiy methods. 

I followed closely the pattem of a classical ethno- 
graphic investigation, preferring the irreplaceable 
model of a global research of cultural anthropology, 
as it was so well defined by Claude Levi-Strauss: 
“Ethnography, ethnology and anthropology are not 
three different disciplines or three different concepts 
about similar studies. They are, in fact, three stages 
or three moments of the same research. The collabo- 
ration of Sciences, the transfer of methods and the 
isomorphism of the models are aspects of a modem 
research (with the stages of ethnographic research, 
ethnologic study and anthropologic conclusions” 
[Bucur: 1987, 134] and they constitute new tenden- 
cies that continue the ideas and principles stated by 
pioneers such as Traian Herseni (“the interdiscipli¬ 
nary approach is not a structural mie of a working 
team; it is part of the professional training of any 
sociologist, even when he is working all alone”) or 
Henri H. Stahl (“the collaboration of the Sciences is 
not at all a matter of taste or temper, but a necessity 
of the actual stage of human knowledge"). 

Therefore, to attain my goal of reconstructing the 
evolution of Oltenian pottery and identifying its spe¬ 
cific features along different stages, I have attributed 
an integrating role to both sociology and ethnology 
that are by their essence synthetic and multidimen¬ 
sional disciplines. 

I have not left aside some aspects conceming the 
terminology of potteiy since along my research, the 
circulation and use of certain terms have revealed 
unexpected and significant realities for explaining 
the evolution of the craft. 

I hope that by restructuring the research method- 
ology I have adjusted to the conception that requires 
“to place the accent not on the exterior aspect of facts 
but to the interior aspect, tiying to find the causes 
and conditions that generated the whole typological 
evolution of pottery (and of its techniques and tools)” 
[Bucur: 1987, 134]. I subscribe to the idea that “by 


appealing to related Sciences, by reconsidering the 
importance of oral histories (in our case, the potters' 
accounts), we can reach the most interesting results 
that are absolutely necessary to know the phenome- 
non, including the number of centers in a certain 
zone, the specific production of each center - with 
similarities and differences in point of morphology 
and omamentations -, the stages, procedures, and 
means of the working process, the technology of 
buming and decorating the products, the rich tool 
inventoiy, the name and functions of the products, 
the markets and forms of trade, the transportation 
means etc.” [Bucur: 1968, 436]. 

My work also refers to the functions of the pottery 
in Oltenia: the utilitarian, the religious, the magic 
and the decorative-aesthetic functions. As the same 
time, I have attempted to trace a path in the universe 
of the pottery symbolic omamentation. 

* * * 

The content of each chapter corresponds to one 
particular pottery center in Oltenia, thus allowing the 
identification of each centers characteristics. At the 
same time, the distinct presentation of each pottery 
center has revealed the unity and diversity of potteiy 
in time and space and also some elements of conti- 
nuity and innovation. 

Two essential tendencies are manifest as far as 
the evolution of the potteiy craft is concemed, as I 
have been able to trace out from analyzing the scien¬ 
tific literature and especially from numerous direct 
observations of the potteiy in Oltenia and generally of 
the Romanian folk potteiy. 

There is a tendency towards the preservation of 
the authentically tradiţional artistic chore, that char- 
acterizes the ac tivi ty of the vast majority of pottery 
centers, each center expressing its style in different 
types and categories of vases with specific tradiţional 
shapes and omaments. I think that this tendency is 
facilitated by a few important fac tors: the widespread 
use of household funcţional pottery in several ethno¬ 
graphic areas, the pottery trade by barter in the rural 
environment and the crafting of pottery with a ritual 
function associated to beliefs and family customs or 
to social practices. 

Conceming the ritual aspect of pottery, I recorded 
statements of the interviewed potters, who speak of 
the symbolic value of the vases that correspond to 
the ages of man. Along his life, the clay “with soul" 
has accompanied man since his childhood (little clay 

flutes, toys shaped as birds, people or animals) 
through youth and adult age (the vases for “charm- 
ing”, for fortune-telling on Christmas or New Years 
Eve, the wedding pitchers adorned with fecundity 
symbolic omaments and, fînally, the various daily-use 
vases included in the inventory of each household) 
and until he leaves this world and even afterwards 
(the vases and jugs given for alms at certain dates, 
the little bowl for incense placed on the tombstones 
and the clay vase ritually broken to pieces before the 
burial of the dead). 

There is a second tendency of shifting from the 
funcţional to the aesthetic pottery. In this respect, we 
witness the impact of new forms of life and culture 
upon the folk art, which adjusts to meet the new 
demands and conceptions. 

The result of this mutation towards the aesthetic 
quality is visible in the modification of the content 
and the forms of the creative process, as potteiy 
changes its techniques and its ways of artistic 
expression. 

Both tendencies act at the same time and have a 
direct influence on the creativity of the potters. The 
two consequences of that fact are, on one side, the 
preservation of the tradiţional features of authentici- 
ty and specificity and, on the other side, “the inva- 
sion” of renewal and enriching the omamentation, 
the chromatics and even the shape of the vases. 

The preservation of the tradiţional motives in the 
old pottery centers can be explained by the rigorous 
maintenance of the craft techniques, of the tools and 
of the ancient ways of omamenting clay vases. 

Along my research, I have determined two ways of 
acting and understanding with respect to folk pottery 
tradition: some potters preserve ancient motives that 
enclose immutably deep meanings of perceiving life 
and death, dating back “at least since the Daces 
(Getae) [...] without change” [Nicolescu, Petrescu: 
1974, 44]; others preserve the ancient signs without 
knowing their primordial meaning and use them as 
decorative motives in a period that “really marks an 
important crossroad in the history of artistic 
thought, ending a prolonged historical stage to open 
way for another stage, characterized by the scientific 
approach of life” [ibidem, 44-45]. 

The present work relies significantly on the direct 
accounts of the potters; up to a point, they can be 
considered to be co-authors of this research, as they 
provide the precious oral documents enriched by 
£ */% the original style, the spontaneous language and the 
C/ sincerity of their recollections. 


My interest towards the personality of the creators 
and also towards their destiny has helped me to better 
know and understand the multiple aspects involved 
in folk pottery (specifically in Oltenia), not only with 
respect to the technological process or the artistic 
Vision, but also regarding the mentality, experience, 
way of life, and evolution of each creator. 

Many of the interviews I recorded also contain 
data referring to the practising of the craft, the work 
stages, the materials and techniques applied, the 
“themes”, forms and motives, and the geographical, 
historical, social, and other types of relevant factors. 

I consider that by gathering information on the 
particulars of eveiy potter in order to better under¬ 
stand not only their creation, but also how and under 
what circumstances they created one can point out 
and explain formal elements of the artistic creation 
and the individual features of the artists by practis¬ 
ing at the same time different principles and methods 
of research. These methods consist in checking and 
completing the bibliographical data by confrontation 
with direct accounts, with authentic documents, and 
vivid evocations of places, ages, destinies, reactions, 
conceptions, characteristics etc. 

Finally, my work represents an original sample of 
ethnological writing as it proposes new methods and 
approaches of the object with each different chapter, 
according to the content and the problems the field 
research raises. By proceeding thus, I have also aimed 
at breaking the monotony of a simply descriptive 
writing and at analyzing alertly the principal issues 
delimited, so that the reader could be driven into a 
flexible information network that test his reactions 
and his ability of interacting with the text to grasp all 
its meanings. 

The accounts of approximately 100 potters tra¬ 
verse continuously the pages of my work, completing 
the content of ideas and offering, at the same time, 
answers to many questions that anybody might ask 
regarding the folk potteiy in Oltenia. 

In the end, my gratitude goes, naturally, to those 
to whom I owe the present study, to the people in the 
many villages of Oltenia who are endowed with the 
gift of giving life to clay. Over the years, they have 
welcomed me in their houses, around their wheels 
and ovens, and have offerred me not only words and 
images, but the whole treasure of their souls. 


(Translated into English 
by Ioana-Ruxandra Fruntelată) 

U n demers tmltural având drept scop organizarea unei expoziţii tematic-naţionale 
reprezentative. „Ceramica populară la sfârşit de mileniu", a constituit uvertura 
unei opere de cercetare a unui fenomen de cea mai largă reprezentare geografică, 
de cea mai intensă practicare in ţara noastră, ce s-a finalizat cu o teză de doctorat 
de excepţie, pe care o putem oferi chiar ca model (...) pentru valoarea de ansamblu 
a intregii lucrări pentru bog ăţia remarcabilă a documentaţiei, pentru minuţia tratării 
fiecărui centru şt a fiecărui aspect al ilustrului fentrmen — deopotrivă meşteşug, 
artă şi miracol —. pentru talentul literar remarcabil . in sfârşit « pentru contribuţia 
ştiinţifică deosebită adusă la cunoaşterea acestui important capitol al civilizaţiei, 
culturii şt artei noastre tradiţionale. 

Prof. univ. dr. Comeliu BUCUR 

C onstruită din bucăţi de biografie . de pove stir e . de descriere etnografică, de 
interpretare savantă, teza de doctorat „Ceramica populară din Oltenia", scrisă 
de Cocina Mihăescu. se distinge prin originalitatea discursului ştiinţific, prin capa¬ 
citatea de a surprinde, in tuse dare. specificul fiecăruia dintre centrele de olărit 
studiate, istoricul aş ez ării şt al meşteşu gului, starea actuală şi perspectivele lui, 
in lumina mutaţiilor impetuoase din lu me a contemporană 

Praf. univ. dr. NicoUe CONSTANTINESCU 

